
I. VIAȚA ECONOMICĂ A BUCUREȘTILOR 
ÎN SECOLELE XVI—XVIII 


Începuturile Bucureştilor ca cetate, deci ca o „creaţiune militară a dom- 
niei“, așa cum s-a afirmat şi cum s-a încercat să se documenteze cîndva, nu se 
mai pot susține, Condiţiile geografice ale locului de aşezare — cîmpie intinsă, 
cu cîteva dealuri mărunte și o girl risipită, care nu puteau oferi nici un sprijin 
tactic — n-ar fi îngăduit construirea unei „cetăţi“ în epoca feudală a Tarii 
Românești. Aceste cetăţi s-au putut ridica în munţi, unde înălțimile dominante 
şi stînca de granit le-au făcut inexpugnabile pentru multe veacuri. La Bucu- 
reşti n-ar fi fost posibilă niciodată o cetate. De altfel s-a văzut aceasta 
în 1595, cînd Sinan-paça a încercat să opună lui Mihai Viteazul o cetate în 
București, pe dealul mănăstirii Radu-Vodă, care n-a putut să reziste nici 
cîteva zile. 

Bucureştii au început ca orice aşezare de cîmpie, — un sat de păstori, — 
într-un luminiș al întinsului codru Vlăsia pe care îl străbătea Dimbovita ŞI 
de unde pornea un drum spre Dunăre. Descoperirile arheologice, mai ales cele 
din ultima vreme, confirmă străvechi aşezări umane pe aceste locuri, a căror 
continuitate de viață, oricît de palidă ar fi fost, nu se poate presupune că a 
fost întreruptă vreodată. 

Cînd oraşul începu să se afirme ca atare, cînd turcii își făcură la Dunăre 
„raiele“ la Turnu şi Giurgiu, cînd deci domniile Ţării Româneşti începură să 
atîrne de politica sultanilor, Bucureştii devin la început loc de popas între 
Tîrgovişte şi Dunăre şi apoi punct important de vamă pe acest drum. Pagnica 
aşezare a Bucureştilor, care n-a fost niciodată militară şi războinică, devine 
tirg şi îşi deschide larg porţile unei vieţi economice, care se va dezvolta 
neîncetat. 

Vom înfățișa mai jos împrejurările care prilejuiesc dezvoltarea vieţii 
economice bucureştene, odată cu factorii şi aspectele principale ale acestei 
dezvoltări. 


1. AȘEZAREA BUCUREȘTILOR 


Pînă în ultimul deceniu din secolul al XIV-lea Bucureştii n-au fost mai 
mult decit o întinsă aşezare rurală, care îşi ducea viața simplă pe care i-o 
ingäduia cîmpia din jurul lor şi Codrul Vlăsiei. Amestecul lui Mircea cel 
Bătrîn în evenimentele istorice care se frămîntau peste Dunăre şi participarea 
sa la luptele împotriva turcilor au pus Tara Românească în contact cu sudul 

balcanic şi au deschis drumuri noi de comerţ între Transilvania şi Balcani. 
Înființarea raielei Turnului de la gura Oltului, pe al cărui mal trecea drumul 
Sibiului spre Dunăre, destul de nesigur în prima jumătate a secolului al XV-lea, 
a sporit legăturile comerciale între Tara Românească și orașele din Transil- 
vania. Jar mai tîrziu cînd a luat ființă raiaua Giurgiului și cînd s-a accentuat 
dependenţa domniilor româneşti de Poarta otomană, aceste legături de comerţ 
cu sudul au sporit și mai mult. 

Raiaua Giurgiului, care de la început a avut pe lingă sarcina de-a face 
aprovizionări pentru Constantinopol și pe aceea de a supraveghea politica 
domnilor din Tirgoviste, a impus prin forța lucrurilor un drum mai scurt spre 
capitala țării. Din această nevoie s-a creat drumul dintre Tirgoviste și Giurgiu, 
care, în mod necesar, a trebuit să treacă prin Bucureşti. Cale de-o zi spre 
Giurgiu şi de altă zi spre Tîrgovişte, mica aşezare rurală de pe malul Dîmbo- 
viței deveni loc de popas între cele două puncte. Drumul Giurgiu— Tirgovişte, 
ca să străbată Vlăsia, trebuia să urmeze neapărat malul Argeșului, să treacă 
apoi pe malul, Dimbovitei, urmînd cea mai mare parte din drum pe acest 
mal, şi apoi să se îndrepte spre capitala ţării. În scurtă vreme acest drum 
deveni mai bătătorit pentru călătorii și mai sigur pentru călători şi mărfuri. 

Pînă a nu se crea această cale, orașele din Transilvania, în căutarea tir- 
gurilor de peste Dunăre pentru desfacerea mărfurilor lor, foloseau două dru- 
muri. Sibiul, cum am văzut, își trimitea mărfurile prin Cîineni, pe malul 
Oltului, pînă la Turnu şi Sistov (Svistov) sau Nicopol; Brașovul prin Bran, 
pe valea Ialomiței pînă la Tîrgul de Floci (Piua Petrii) și Brăila. Cind se 
deschise drumul Tiîrgoviște—Bucureşti— Giurgiu și cînd acest drum deveni 
sigur, mărfurile sibiene nu mai coborau pe Olt, ci treceau prin Curtea de 
Argeş la Tîrgovişte, iar cele braşovene nu mai foloseau valea Ialomiţei, ci 
de la Tirgoviste porneau direct la Giurgiu prin București. Tot pe acest drum 
se îndreptau şi carele de pește care mergeau în Transilvania și porneau de la 
Dunăre, din balta Greaca și din lacurile din jurul Bucureştilor. În felul acesta 
Bucureștii devin tirg de popas pe marele drum de comerț și de legături di- 
plomatice dintre nordul și sudul balcanic. 

Stabilirea capitalei la București, la început temporară și neașezată, mai 
tîrziu definitivă și bine organizată, a dat şi mai multă importanță drumului 
dintre Dunăre şi Transilvania. Acest fapt făcu din oraș un popas al relaţiilor 
politice si diplomatice dintre Europa centrală și nordică și Istanbul ; apoi un 
centru economic de tranzit al schimbului de mărfuri între Viena, Lipsca și 
Istanbul, precum şi un tîrg de schimb, viu și activ, al mărfurilor românești 
si străine. Această viaţă economică înfiripată timid în Bucureştii din a doua 
jumătate a secolului al XV-lea, dar dezvoltată repede în secolul al XVI-lea, 
a impus înființarea unor taxe de vamă în oraș, care, în scurtă vreme, devine 
cea mai bogată din vămile țării. 

Aşezarea Bucureştilor în cîmpie, pe malul rîului, cu dealuri și păduri 
în jur, deci avînd la îndemînă principalele izvoare de viață pe care le oferă 
agricultura şi pescuitul, aflarea orașului pe drumul cel mai important de legă- 
turi politice şi comerciale, precum şi stabilirea aici a capitalei sînt factorii 
principali care determină de timpuriu apariția unei vieţi economice prospere si 
care explică ritmul viu pe care această viaţă economică îl are în secolele XVI, 
XVII şi XVIII. Firește că pe lîngă aceşti factori principali sînt încă și alții, 

impusi de condiţiile politice şi economice generale, rezultate din trecerea 

: y RT Fă A S 
de la economia feudală la cea capitalistă, pe care îi vom atinge în această 
expunere a vieţii economice bucureştene. 


2. ÎNCEPUTURILE SI DEZVOLTAREA VIEȚII ECONOMICE 


La începuturile sale mai noi, deci în secolul al XIV-lea, Bucureştii n-au 
putut fi decît un oraș de cimpie, cu case mici şi joase înconjurate de curţi 
largi, pline de salcîmi, ulmi și frasini, cu grădini si cu toate dependinţele unei 
gospodării agricole. În jurul acestei aşezări, atît cît îngăduia Codrul Vlăsiei, 
se întindea „moșia orașului“, adică pămîntul din care obștea orășenească re- 
colta cele necesare existenței. Viaţa urbană în această vreme, ca şi mai tîrziu, 
în secolele XV si XVI, era dominată de caracteristicile vieții agricole. Marea 
majoritate a locuitorilor erau plugari și aspectul general al oraşului era oarecum 
rural, aşa cum l-au păstrat pînă nu de mult mai toate oräselele de cîmpie 
(Alexandria, Zimnicea, Slobozia, Mizil etc.). Cerealele de temei ale existenţei 
bucureştene erau grîul, meiul și, din secolul al XVII-lea, porumbul, care se cul- 
tivau în curţile de „la margini şi pe moşia orașului. Acest fapt explică numeroa- 
sele mori așezate în matca Dimboviţei, care au existat pinä în a doua jumă- 
tate a secolului al XIX-lea. 


Dealurile oraşului, începînd de la Cotroceni si „pînă la Văcărești, pe o 
suprafaţă de multe sute de pogoane aveau un pämint minunat care oferea 
condiţii prielnice pentru cultivarea viței de vie și explică numeroasele vii 
(proprietatea domnului, mănăstirilor sau boierilor), care, toate la un loc, al- 
cătulau vestita Podgorie a Bucureştilor 1. Cultivarea, vînzarea sau arendarea, 
precum și darea vinăriciului 2 percepută pe aceste vii fac obiectul unor nesfir- 
şite tranzacţii pe care le găsim menţionate în numeroasele documente ale 
timpului. Apoi numărul mare de pivnițe aflate în București confirmă și mai 
mult preocupările viticole, foarte vechi, ale bucureştenilor. 


Cultura legumelor, a zarzavaturilor de tot felul era de asemenea o ocu- 
patie constantă în București, pe care o înlesneau nu numai numeroasele bălți 
alimentate de apa Dîmboviţei, dar și lacurile care mărgineau Bucureştii mai 
ales în răsărit şi miazănoapte. La toate acestea se adăugau numeroasele gră- 
dini de pomi fructiferi, merii, perii, prunii, cireșii, caişii, vişinii, dar mai ales 
duzii şi corcodusii ale căror fructe îndestulau hrana și slujeau la fabricarea 
rachiului. Numerosii rachieri pe care-i atestă documentele vremii nu sînt decît 
gospodarii bucureșteni care fabricau rachiuri din fructe. 


O altă latură a vieţii agricole bucureştene era creşterea vitelor şi a pā- 
sărilor. Carnea și produsele lactate au alcătuit de timpuriu un produs exce- 
dentar al celor mai multe gospodării bucureştene și deci au prilejuit schimbul 
de produse, fără sau prin intermediul monedei. Albinăritul era de asemenea 
o îndeletnicire curentă a gospodarilor bucureşteni, care vindeau pe bani buni 
mierea şi ceara, cerute peste graniţă la Istanbul și Veneţia. Numărul cel mare 
de biserici din Bucureşti, dar mai cu seamă iluminatul din miile de locuințe 


1 George Potra, Podgoria şi viile oraşului Bucureşti (comunicare ţinută la Complexul 
muzeal „din Golesti-Arges în 1979). 
2 Idem, Despre vinărici si vinăriceri în Tara Românească, în „Museum“ — Studii 
şi comunicări de istorie si etnografie —, Goleşti-Argeş, 1980, p. 237—254. 

ale orașului, au făcut ca ceara să fie un articol căutat, iar breasla luminăra- 
rilor să ajungă mai tîrziu una din cele mai importante și mai bogate. 


În munca agricolă, care era forma generală de început a gospodăriilor 
bucureştene, nevoile vieţii economice au impus industria casnică. Inul şi 
cinepa, cultivate în Bucureşti, alături de lina oilor crescute în gospodăriile 
agricole, au alcătuit baza unei industrii casnice. Tesäturile de in si cînepă ŞI 
împletiturile de lînă rezolvau cea mai mare parte din nevoile îmbrăcămintei 
de dedesubt. S-au adăugat ţesăturile de lîna, abalele şi dimiile, care erau 
materia principală a îmbrăcămintei de deasupra, iar argăsirea și tăbăcirea 
pieilor au rezolvat întreaga problemă a portului bucureştean în secolul al 
XIV-lea şi o bună parte din cel următor. Astfel industria casnică, faţă de 
o bună organizare agricolă a gospodăriilor, apare ca o firească evoluţie de 
viață social-economică. Prisosul de producție agricolă şi apariţia priceputilor 
prelucrători ai acestor produse au deschis calea mestesugurilor si a negoțului. 
Existența foarte timpurie a tabacilor bucureşteni, cu faima lor în argăsitul 
pieilor de miei şi oi şi în tăbăcitul pieilor de vițel și vite mari, cu breasla 
lor bogată şi renumită în secolul al XVI- lea, confirmă evoluţia economică a 
vieţii bucureştene de la industria casnică la meșteșug şi negoț organizat. Că- 
ciuli, pieptare, si cojoace, opinci, papuci $i cizme, hamuri, şei şi chimire pre- 
supun atîtea şi atitea meserii care s-au creat din vechiul şi faimosul meșteșug 
al tabacilor. 


În secolul al XV-lea, cînd Bucureștii încep să devină scaun temporar 
de domnie, viața bucureșteană începu să prindă aspecte noi. În jurul curţii 
domnești, unde se instalase domnul și familia sa, începură să se ridice case boie- 
resti, mai cuprinse şi mai arătoase decit locuinţele gospodarilor bucureşteni. 
Nevoile de viaţă materială ale Curţii şi ale curtenilor se rezolvau tot mai mult 
din prisosul produselor agricole din „Oraş, ceea ce făcu ca aceste produse să 
sporească. În jurul curții domneşti începură să apară producătorii şi să se 
creeze un început de tirg, în care produsele se schimbau direct sau pe bani. 
Mestesugarn nu întîrziară să vină în tîrg cu roadele muncii lor și să-și facă 
acolo ateliere şi prăvălii. 


Îmbrăcămintea boierească ca și cea domnească se făcea din postavuri si 
stofe aduse din Transilvania, din tesaturile foarte trainice lucrate de sași, 
stu chiar din îndepărtata Silezie. Matasurile se aduceau din răsărit, deși 
brocartul era ţesut la Veneţia şi adus la Stambul unde era foarte căutat; 
de asemenea catifelele şi atlazurile, venite tot la Stambul, se lucrau în Franţa 
la Lyon, ca şi postavurile flamande ţesute la Ypres și la Louvain. 


Prisosul produselor gospodăreşti a provocat schimbul lor, iar cînd acest 
schimb începu să se facă prin intermediul banilor, apăru negoçul. Ciră vreme 
schimbul produselor agricole și casnice s-a făcut întîmplător şi neorganizat, 
aceste produse nu devin mărfuri. Marfurile apar mai tirziu, cînd munca s-a 
organizat ca să producă mai mult decît nevoile, în vederea vînzării. Produsele 
realizate pentru vînzare sînt mărfuri. Schimbul organizat de mărfuri este 
negot. Schimbul de mărfuri, începînd să devină activ şi permanent, a impus 
fixarea unui anumit loc unde să se poată face şi pe care să-l cunoască şi 
cumpărătorii și vînzătorii. Acest loc devine tîrg; el creşte şi se organizează 
pe măsură ce se înmulțesc mărfurile şi sporeşte numărul celor care le vînd 
si le cumpără. Cel dintîi tîrg, adică centru comercial bucureştean, se formează. 
în jurul curții domneşti. 

Bucureştenii n-au avut un negoț organizat și un tîrg în secolul al 
XIV-lea. Locuitorii au trait de-a lungul acestui secol o viață patriarhală, cu 
schimb de produse mai mult în natură și fără tentatia mărfurilor străine, 
venite mai întîi din Transilvania şi mai apoi din sud. În primele decenii din 
secolul al XV-lea, dar mai ales de cînd domnii începură sa-și aibă aici scaun 
de popas sau de aşezare temporară, bucureştenii începură să aibă un ritm mai 
viu de viață economică, dar care era totuși departe de ceea ce ar fi fost un 
tîrg cu mărfuri lucrate anume pentru negof. Privilegiul cavalerilor teutoni 
din 1222 de a nu plăti nici o vamă de trecere prin țara românilori n-ar fi 
interesat Bucureștii, dar călătorii germani Sparnau şi Tennstadt 2 care se în- 
torc în 1385 de la Ierusalim ar fi putut trece prin Bucureşti. În orice caz, 
însă, tratatele comerciale din secolul al XV-lea, încheiate de domnii Ţării 
Româneşti cu Brașovul, între 1413 şi 1437, au trezit si în București schimbul 
de mărfuri ce se realiza prin aceste tratate 3. 

Raielele de pe Dunăre şi în special Turnu și Giurgiu, care erau mai 
aproape de București, avînd ca sarcină aprovizionarea armatei turcești, găseau 
în orașul de pe Dimboviça o piaţă ieftină si îndestulată. Neguţătorii turci 
şi de alte naţionalităţi î începură să cerceteze tirgul bucureştean și să cumpere 
mărfuri. Mierea, sarea, seul şi, dintre animale, oile, alcătuiau primele mărfuri 
care interesau aprovizionarea turcească. Dar negustorii turci și greci care 
veneau să cumpere, aduceau și mărfuri care se cereau în Bucureşti și astfel 
uürgul bucureștean dobindi un aspect nou. Märfurile turceşti, ca şi cele vene- 
viene şi franceze sosite prin Istanbul, începură să se întîlnească în București 
cu mărfurile ardelenesti din Sibiu si Brașov. Cînd Bucureştii deveniră scaun 
de domnie, temporar sub Vlad Țepeș, iar din a doua jumătate a secolului al 
XVI-lea aproape permanent sub toţi domnii, tirgul bucureștean începu să 
devină cunoscut peste Dunăre şi peste munţi. Neguţătorii din nord și din sud 
veneau în Bucureşti cu mărfuri şi pentru mărfuri. 

Epoca în care se organizează viaţa economică a Bucureștilor cuprinde 
cam un secol şi jumătate ; ea începe în a doua jumătate a secolului al XV-lea 
si ține pînă către sfârşitul secolului al XVI-lea, fiind constituită din trei părți 
distincte. Prima parte începe cu anul 1459, cînd Vlad Ţepeş dà cel dintii 
hrisov din București, și fine pînă la sfîrşitul secolului ; ea caracterizează si- 
linţele ce se fac ca scaunul domniei să rămînă în Bucureşti. Din 107 documente 
emise de cancelaria domnească, 58 sînt scrise în București și numai 49 în 
Tîrgovişte # A doua parte ţine pînă la 1545, cînd se urcă pe tron Mircea 
Ciobanul şi cînd scaunul domnesc este mai mult la Tîrgovişte. Si, în fine, a 
treia parte, care cuprinde a doua jumătate a secolului al XVI-lea, mai exact 
pînă la 1596, cînd turcii ard oraşul, în care vreme scaunul domnesc pare să se 
{i stabilit î în București şi cînd viața economică se organizase şi începuse să 
atragă negustori de peste hotare. 

Pînă la începutul acestei epoci Bucureştii aveau aspectul unui sat mai 
mare, păstrînd în totul trăsăturile dominante rurale. În a doua Jumătate a 
secolului al XV-lea, făcîndu-se aici un al doilea scaun de domnie, populația 


1 D, Z. Furnică, Din istoria comerțului la români, Bucureşti, 1998, p. IL. 

2 N, Iorga, Acte şi fragmente, vol. III, Bucureşti, 1897, p. 1—2. 

3 I. Bogdan, Relaţiile Țării Româneşti cu Braşovul, Bucureşti, 1905, p. 17, 19, 71; 
D. Z. Furnică, op. cit., p. XV. 

# Dan Berindei, Orașul Bucureşti în veacurile XIV, XV şi XVI, în „Comunicări şi ar- 
ucole de istorie“, Bucureşti, 1955, p. 9. 

oraşului începu să crească cu boierii prieteni și partizani ai domnului care se 
stabiliră aici, și oraşul, cel putin în jurul curții domneşti, se înfrumuseţă cu 
casele şi gospodăriile boiereşti. Locurile virane, care erau foarte numeroase 
în Bucureştii din această vreme deveniră „locuri domneşti“ şi voievozii în- 
cepură să le dăruiască partizanilor domniei, spre a-și construi case şi gospo- 
dării. După 1550 se organizează administrația oraşului si î ar în documentele 
vremii cei dintii Judeti. Judeţul și pîrgarii, „între alte obligaţii, se ingrijeau 
de ţinerea bîlciurilor, a iarmaroacelor, care erau izvorul de bogăţie cel mai 
însemnat al oraşului și a cărui dată şi loc nu se putea schimba fără o învoire 
din partea domniei“ 1. 

Odată cu sporirea populaţiei bucureştene, alături de negog se dezvoltară 
şi meşteşugurile. De la industria casnică, care nu putea, să satisfacă decît 
nevoile unei populaţii reduse, n-a fost decît un pas pînă la dezvoltarea şi 
înmulţirea mestesugurilor. Cei dintii meșteșugari care apar în Bucureşti la 
sfîrşitul secolului al XV-lea sînt cei care fac trecerea de la industria casnică 
la meșteșugul propriu-zis. Aceştia încep să aibă ateliere şi prăvălii proprii; 
în tirgul orașului, pe locuri închiriate de la mănăstiri si boieri. Cei dintîi 
meșteșugari pe care îi atestă documentele din secolul al XVI-lea sint: co- 
jocarii, abagiii, tabacii, lumînărarii, săpunarii, cizmarii, curelarii, selarii etc. 
Toţi aceştia sînt în același timp și negustori. Astfel meşteșugarul cu prăvălie 
în târgul bucureştean este negustor al mărfii lucrată de el sau de salariaţii 
săi. Deci o demarcaţie precisă între negustor și mesteçsugar nu s-a putut face 
în Bucureşti nici chiar la începutul organizării vieţii economice bucureştene, 
nicidecum mai tîrziu cînd au apărut breslele negustorești și meșteşugăreşti 2. 

A doua jumătate a secolului al XVII-lea este o epocă de dezvoltare şi 
prosperitate pentru Bucureştii care îşi vindecaseră repede rănile din domniile 
lui :Mihai Viteazul şi Radu Şerban. Lungile domnii relativ pașnice ale lui 
Matei Basarab, Şerban Cantacuzino şi Constantin Brincoveanu au făcut ca 
Bucureştii să devină un centru economic important în Europa sud-estică. Ba- 
rierele orașului sînt într-o continuă mutare ca să cuprindă înlăuntrul lor casele 
şi prăvăliile de margine care se construiseră dincolo de ele. Populaţia orașului 
creştea repede, aşa că la sfîrșitul domniei lui Brincoveanu, Bucureștii aveau 
60—70 de mii de locuitori, ceea ce este o creștere foarte rapidă dacă ţinem 
seama că, doar cu două veacuri mai înainte, orașul abia avea cîteva mii 
de suflete, 

„Am văzut mai sus că, încă de la sfârşitul secolului al XV-lea, se for- 
mează în apropierea curții domnești un tirg de mărfuri produse în oraș şi în 
vară, la care se adaugă apoi mărfurile ardeleneşti si cele sosite pe cale turcească, 
din Orient și din Apusul Europei. Acest tîrg s-a numit mai tîrziu Tirgul din 
Năuntru, în opoziţie cu un altul care se numea Tîrgul de Afară și care apare 
documentar în a doua jumătate a secolului al XVI-lea. Noţiunea de tîrg este 
foarte veche ; ea se leagă întotdeauna de o regiune, de un loc unde se făcea 
schimbul mărfurilor. Faptul îl confirmă apariţia diferitelor orase-tirguri în 
epoca feudală: Tirgul Mureșului, Tîrgul Bahluiului, Tirgul Neamţ, Tîrgul 
Jiului, Tirgul Gilortului, care erau târguri de regiuni, din văile umblate ale 
unor rîuri, unde se adunau oamenii să-și schimbe produsele, fie marfă pe 


1 N. Iorga, Istoria românilor în chipuri si icoane, Craiova, 1921, p. 248, 
2 Ştefan Olteanu şi Constantin Șerban, prin din Țara Românească si Moldova 
în Evul Mediu, Bucureşti, 1969. 

marfă, fie prin ajutorul banilor. Chiar Tîrgovişte indică un loc de schimb al 
mărfurilor. 


Tîrgul din Năuntru s-a dezvoltat în jurul curții domneşti. Înainte ca 
domnia să se fi stabilit chiar temporar în București, trebuie să fi existat un 
tîrg în oraș. Este adevărat că acest tîrg nu se constată documentar decît în 
secolul al XVI-lea, dar este de presupus că existenţa lui este mult mai veche. 
Bucureştenii trebuie să fi avut un loc unde își puteau schimba produsele; 
»tarinele din jurul oraşului erau cultivate de orășeni, deci tirgovetii erau şi 
rămîneau ca adevăraţi agricultori“ 1, care aveau nevoie să-şi schimbe sau 
bad . A À je w 2 A . La A . 
să-şi vîndă produsele de prisos. Către 1550 Tirgul din Năuntru era închegat şi 
cunoscut în regiune ; el nu avea nume pentru bucureştenii care-l numeau doar 
tirg, iar pentru străinii de localitate şi chiar de țară se numea „Tirgul Bucu- 
reştilor“. Spaţiul pe care s-a fixat acest tirg a fost loc domnesc pe care domnii 
l-au dăruit mănăstirilor şi boierilor partizani. Astfel, în 1594, Alexandru 
Vodă dăruieşte Bisericii Domneşti opt prăvălii ; mai tîrziu dania este întărită 
de Mihai Viteazul şi de urmaşii acestuia 2. Cele mai multe prăvălii din jurul 
acestui tîrg aparţineau Mitropoliei, mănăstirilor Sfîntul Sava, Radu Vodă și 
Bisericii Domneşti. De asemenea şi boierii, între care Bălăcenii, au avut prăvălii 
în acest tîrg, dar numele lor s-a pierdut în framintarea trecerii proprietăţilor 
din mînă în mînă. 

După 1650 Tîrgul din Năuntru a adunat în jurul său pe cei mai mari 
neguțători ai vremii şi a devenit centrul comercial cel mai activ şi mai bogat 
din Bucureşti. În preajma lui s-au construit cele dintii şi cele mai mari hanuri 
bucureştene, între care al lui Șerban Cantacuzino, al lui Constantin Brînco- 
veanu şi hanurile bisericilor Sfintul Gheorghe Nou, refăcut tot de Brînco- 
veanu, şi Zlătari. Tot în acest tîrg au funcționat pînă în 1778 vameșii și 
carvasaraua, care s-au mutat apoi în hanul Colţei. 

Odată cu înființarea Tirgului de Afară, tirgul din jurul curții domnești 
a trebuit să fie numit Tîrgul din Năuntru. Noului tîrg i s-a spus astfel fiindcă 
se afla în afara oraşului, dincolo de barieră, la marginea de răsărit. Două 
trăsături caracteristice a avut de la început Tirgul de Afară: mai întîi nu 
avea un loc fix, unde să se construiască și unde să rămînă, ci a urmat soarta 
barierei de răsărit a orașului, care se muta mereu, pe măsură ce oraşul se 
dezvolta în această parte ; apoi mărfurile ce se vindeau în acest tîrg erau în 
marea lor majoritate produse din ţară, pe care le vindeau înșiși producătorii, 
care cu acest prilej se aprovizionau cu mărfuri tîrgoveşti pentru nevoi proprii. 


Specificul mărfurilor vîndute în Tirgul de Afara, care erau aduse de 
producători în căruțe mari, cu coviltire de rogojini sau de cergi, trase de boi 
sau de cai, a făcut ca tirgul să fie instalat la barieră, unde era spaţiu mai larg 
pentru mişcarea şi aşezarea acestor care; dar cum bariera se muta, tîrgul o 
urma fără nici o împotrivire. Astfel, la sfîrşitul secolului al XVI-lea, barierele 
si târgul abia trecuseră de biserica Sfinţilor. După un secol găsim bariera și 
tirgul în apropierea bisericii Precupeţii Noi, pe la Foisorul de Foc, cam pe 
unde începe astăzi bulevardul Gh. Dimitrov. În primele decenii ale veacului 
trecut Tirgul de Afară a ajuns în spaţiul unde a fost pînă în anii din urmă 


1 P, P. Panaitescu, V. Costăchel şi A. Cazacu, Orașele, în Viața feudală în Tara 
Românească si Moldova (sec. XIV—XVII), Bucureşti, 1957, p. 415. 

2 Acad. R.S.R., ms. 403, f. 17 (doc, 30 mai 1594); Ibidem, ms. 403, f. 23 v.—24 v. 
(doc. 13 ian. 1669). 

Tirgul Mosilor şi de-aici nu s-a mai mutat, ci a lăsat ca orașul să se întindă 
tot mai mult spre răsărit si să-l cuprindă înăuntrul său. 

Mărfurile acestui tirg au fost de două feluri : produse țărănești, agricole, 
casnice, meşteșugăreşti de viaţă rurală : oale, olane, doage şi vase de lemn, 
cereale şi fructe, carne şi produse lactate, lemne de foc şi de construcții, abale 
şi dimii, pînzeturi si țesături de borangic, vinuri şi rachiuri și, în fine, tot 
ceea ce se producea în sate; apoi produse tirgovesti necesare sătenilor : că- 
ciuli, cojoace, zăbune, piei tăbăcite pentru opinci, unelte agricole de fier, iar 
mai tîrziu produse zaharoase, ţesături de bumbac, bumbac în fire etc. La 
acest tirg vestiții olari de Cimpulung, dogarii din Piteşti, Tirgoviste şi Tirgsor 
veneau cu bote, putinee, cofe, vedre și butoaie ; ; veneau abalele și dimiile trase 
la pivele de pe Olt şi Argeş, brinzeturile ţărăneşti făcute cu chiag de miel, 
legumele și zarzavaturile, fructele, rachiul și vinul. 


Tîrgul din Năuntru și Tirgul de Afară erau legate printr-o uliţă largă, 
pe care încăpeau două care alături, ce a fost podita de timpuriu şi care se 
numea Podul Tirgului de Afară. Pe această uliţă (Calea Mosilor), de la un 
capăt la altul, se înşiruiau nenumărate şi variate prăvălii care mai păstrau, 
pînă la începutul secolului nostru, vechile caracteristici legate de Tirgul de 
Afară în necurmata sa mutare spre afara oraşului. în jurul Tirgului de Afară, 
ca şi în jurul Tirgului din Năuntru s-au creat și au funcţionat numeroase 
hanuri, care se deosebeau vizibil de celelalte. Acestea nu aveau prăvălii si 
pivnițe pentru vînzarea şi depozitarea mărlurilor, ci erau construcții mărunte, 
cu cârciumi, odăi comune, grajduri şi curţi largi unde încăpeau carele cu 
mărfuri ţărăneşti ca să-şi aibă adăpost mai sigur. Muşteriii acestor hanuri erzu 
producătorii țărani, care se mulçumeau cu puţin şi care nu risipeau banii. 


În afară de aceste două tirguri bucureşte ne, la Care se vor adăuga alte 
două, în Bucureștii din secolul al XVII- lea încep să se formeze centre ne- 
gustoresti foarte active, care imprimă un ritm nou vieții economice. Aceste 
centre se înjghebau pe porţiuni de uliţe, sau pe întreaga întindere a unor ulite 
care dobindeau o anumită caracteristică negustorească. Era un vechi obicei al 
vremii Ca meşteşugarii şi negustorii de acelaşi meşteșug sau negot să se aşeze 
pe aceeași uliţă, care lua numele mestesugului sau negoţului respectiv. Aşa 
s-au format ulițele abagiilor, mărgelarilor, boiangiilor, islicarilor, mătăsarilor, 
läcatusilor, selarilor, bäcanilor, lipscanilor etc. Aceste uliçe deveneau mici centre 
negustoresti şi, mestesugäresti, cu caracteristici proprii, unde clienţii puteau 
alege şi cumpăra în voie. Cu timpul î însă acestea și-au pierdut caracterul lor 
negustoresc sau meşteșugăresc şi au început să se amestece. Numele acestor 
ulițe s-au păstrat două trei veacuri şi unele se păstrează chiar astăzi : Lipscani, 
Selari, Cavafi, Olari, Mătăsari, Scaune, Zarafi etc. 


În ciuda faptului că ulițele nu şi-au putut păstra negoţul lor, au în- 
ceput să apară încă din prima jumătate a seco olalui al XVII-lea, centre 
negustoreşti, nu prea departe unul de altul, în care s-au ridicat prăvălii mai 
mari şi mai frumoase și unde deverul era mai viu şi mai activ. Un prim cen- 
tru, care pare să fie cel mai vechi, este Uliţa Mare în partea sa de început, 
care pornea din Tîrgul din Năuntru, de la poarta domnească şi mergea spre 
nord, spre drumul cel vechi al Tirgovistei ; ar corespunde astăzi cu sfîrșitul 
Bulevardul 1848, de la str. Lipscani, în jos. În această uliţă erau prăvăliile 
cele mai arătoase ale vremii şi în ea dădeau micile şi întortochiatele ulițe ale 
abagiilor, boiangiilor, fierarilor, lacätusilor, saidacarilor şi şalvaragiilur. Pe 

această uliţă construieşte Şerban Cantacuzino hanul său vestit, care are o 
faimă şi un trecut fără pereche. 

Alt centru care s-a format în jurul Bisericii Grecilor, numită și biserica 
lui Ghiorma Banul, unde încă din 1580 vornicul Dragomir, sfetnicul principal 
al lui Mihnea Vodă, avea nouă prăvăliil şi unde, cu 60 de ani mai tirziu 
marele neguçator Pano Pepano, cumpărase locuri „sterpe“ (virane) și ridicase 
prăvălii pe care le închiria cu chirii mari. Prăvăliile din acest centru erau 
toarte variate, dar cele mai multe ofereau produse meșteșugărești. 

Neguţătorii bucureşteni apar, documentar, din a doua jumătate a se- 
colului al XVI-lea. Astfel documentul din 13 mai 1563 menţionează 14 ne- 
gustori (Gheorghe al Simei, Boga, Franţa Anghel, Ilie a lui Calabete, Ma- 
traca, Cârstea, Rusta 2 etc.), iar un alt document, din 20 mai 1571 ne amin- 
teste pe Miho 3 negustorul. 

Aceasta nu înseamnă însă că pînă la acea dată n-a existat negoţ si 
negustori în București, dar documentele nu i-au înregistrat, sau dacă da, 
atunci acestea s-au distrus în decursul timpului. 

Pentru secolul al XVII-lea, cînd numărul locuitorilor, al locuinţelor și 
al necesităţilor și dorințelor lor cresc se înțelege că și numărul negustorilor este 
mai mare. Dintre aceștia amintim pe Proca ce, în 1611, cumpără o prăvălie 
de la Voicu croitorul „pe vreme de foamete, cînd ţara era cotropită de turci 
si tătari“ €; apoi alt negustor, Ghinea, „cumpără în 1662 de la vărul său 
Nica paharnicul, feciorul lui Iane vistierul, jumătate din satul Scurta, jude- 
qul Olt’ ; Parasca ê în 1636 ; Pano Pepanof?, ginerele lui Albu cupeţul 8 (deci 
și el tot negustor) cumpără locuri de casă în 1640 și 1642, lîngă biserica Ba- 
nului Ghiorma, de la Stoica Setrarul 9; Dona Pepano 1, fiul lui Pano, cum- 
pără loc de casă de la Rada, fata lui Antonie croitorul, căreia îi trebuia bani 
să plătească lui Mehmet Cilibi care o răscumpărase, ca și pe feciorii ei, din 
robia tătarilor ; State în 1646; Radul! în 1667, care schimbă o prăvălie 
cu altă prăvălie a Bisericii Domnești; Iorga Corbul12, un negustor foarte 
cunoscut în vremea sa, staroste în 1671, cumpără în 1667, 1671 și 1677 mai 
multe locuri de casă în jurul Bisericii Grecilor. 

Negoţul bucureștean a luat o mare dezvoltare către sfîrşitul secolului 
al XVII-lea. Foarte mulți neguçätori și meșteșugari străini vin în București cu 
mărfuri pe care le vind în Tirgul din Năuntru, iar unii rămîn în ţară, cum- 
pără, vînd, închiriază sau schimbă prăvălii, case și terenuri, fac legături cu 
negustorii din Constantinopol, Viena sau Lipsca și devin mari toptangii de 
mărfuri pe piaţa Bucureștilor. 

Prăvăliile bucureştene inçesate cu mărfuri fac impresie foarte frumoasă. 
Astfel diplomatul suedez Paul Strassburg 15, care trece prin Bucureşti în 1632, 


G. Ionhescu-Gion, Istoria Bucureștilor, Bucureşti, 1899, p. 41. 

Documente privind istoria României, Bucureşti, veac XVI B, vol. III, p. 177. 
Ibidem, vol. IV, p. 20, 461 ; etc. 

Ibidem, vol. II, doc. nr. 24: 14 nov. 1611. 

5 D. Z. Furnică, op. cit, p. XVI. 

6 Ibidem, p. XVIII. 

7 Arh, St. Buc., M-rea Stavropoleos, XII-9 (28 oct. 1640). 

8 D. Z. Furnică, op. cit., p. XVII, nota 6. 

9 Arh. St. Buc., M-rea Stavropoleos, XII-12 (28 sept. 1642). 

10 D. Z. Furnică, op. cit, p. XVII. 

11 Arh. Sf. Buc., Mitr. Buc. netrebnice, XVII-2 (23 mai 1667). 

12 Idem, M-rea Bradu, Hanu-Greci şi Codreni, LIV-6 (2 iul. 1667). 

13 Călători străini despre țările române, vol. V, Bucureşti, 1973, p. 63—68. 

constată că străzile şi pieţele oraşului erau pline de prăvălii cu mărfuri scumpe 
şi felurite pe care negustorii români, greci, turci, italieni şi armeni le expuneau 
spre a crea un decor mai plăcut oraşului. 


Neguţătorii bucureşteni se ocupau cu tot felul de vînzări. Cei mai vechi 
neguţători se pare a fi fost cîrciumarii şi rachierii. Explicaţia faptului nu e 
greu de găsit dacă ştim că în Bucureşti erau foarte multe vii şi grădini cu 
arbori fructiferi. Numărul acestora era foarte mare în secolele XVII şi XVIII. 
După cum rezultă din documente, negoţul de vin şi rachiu îl făceau şi femeile. 
Nu exista mici o uliţă în care să nu se afle o pivniță sau o cîrciumă, iar în 
mahalale asemenea prăvălii se ţineau sir. Între 1788 şi 1800 exista în Bucu- 
resti isnaful cîrciumarilor şi al rachierilor 1. 

Altfel de negot îl făceau bäcanii. Prăvăliile de băcănie erau pline în- 
deosebi cu articole alimentare aduse mai ales de peste Dunăre, la care s-au 
adăugat apoi articole de drogherie, farmacie si cărţi, aduse din Viena. Cele 
mai cerute erau mirodeniile, apoi untdelemnul, zahărul, orezul, măslinele, fruc- 
tele aduse din Orient (smochine, stafide, alune, migdale, portocale, lämîi 
etc.), care aveau numeroși consumatori în București. De obicei aceste măr- 
furi le aduceau negustorii străini, care le vindeau cu ridicata la negustorii 
cu amănuntul sau cu „paralicul“. De multe ori preţurile de vinzare a acestor 
mărfuri erau foarte mari, ceea ce a făcut ca stăpînirea să fixeze narturi (pre- 
țuri maximale) din a doua jumătate a secolului al XVIII-lea. Băcani: au 
avut breasla lor încă din secolul al XVII-lea. Un document din 1708 amin- 
teste pe Rizea, „vătaf za băcani 2“. 


Altă categorie numeroasă de negustori bucureşteni este cea a măcela- 
rilor, numiţi în secolul al XVIII-lea şi casapi ; prăvăliile lor se numeau „sca- 
une de carne“ și se cunosc documentar încă de la începutul secolului al 
XVII-lea. În secolul următor măcelăriile se grupează în apropierea mănăs- 
tirii Colțea şi a bisericii din spate, numită pînă astăzi biserica Scaune Vechi. 
Măcelarii au avut breasla lor încă din secolul al XVII-lea. La 7 iunie 1675 
este amintit Iordache? vătaf de măcelari din mahalaua Săpunarilor, iar în 
1704 se menţionează documentar un oarecare Petre, vătaf de măcelari 4. 


O categorie de negustori care a avut un rol important mai ales între 
1750 şi 1850, sînt zarafii. Obiectul negotului lor erau banii de tot felul care 
circulau în Bucureşti. Din schimbul lor, pentru care ei pretindeau o diferență 
numită agio sau agin, ei realizau venituri însemnate. Această diferență, mai 
mică sau mai mare, după cum se putea obţine datorită nepriceperii neguță- 
torului care schimba, nu era decît o speculă asupra cursului de schimb fixat 
la Istanbul, Veneţia, Lipsca și în celelalte centre internaţionale. Dar cistigurile 
cele mai mari pe care le puteau realiza acești zarafi erau din schimburile 
monedelor pe care le primeau orășenii și care le dădeau fără să cunoască 
cursul schimbului şi calculul agiului. 

Zărăfia era un negot care, în Bucureşti, îl făceau numai străinii, între 
care cei mai pricepuţi se arătau a fi grecii, evreii și armenii. Zarafii cei mici 


1 Sigmund Prager, Blănăria în trecutul Țărilor Româneşti, colecție de documente, 
Bucureşti, 1906, p. 124, doc. XXXIII. 
2 I. Ionașcu, Documente bucureştene privitoare la proprietăţile mănăstirii Colțea, 
Bucureşti, 1941, p. 95, doc. 53: 10 mai 1708. 
Arh. St. Buc., Mitr. Bucureşti, CCLVII-2-3. 
4 G. Ionnescu-Gion, op. cit, p. 349. 

purtau cu ei o masă sau un galantar pe care le așezau în inima tirgului şi 
acolo făceau schimbul monedelor la aceia care aveau nevoie de banii zilei. 

Negotul de bani, zărăfia, apare în București foarte de timpuriu, ca o 
necesitate de viață a pieţii bucureștene unde circulau tot felul de monede de 
aur şi de argint. Tirgurile Bucureştilor, care atrăgeau o sumedenie de negu- 
țători străini ca să vindă şi să cumpere, erau locul de întîlnire a mahmu- 
delelor turceşti, a talerilor germani, venețieni sau olandezi, a, guineelor en- 
gleze, a rublelor ruseşti etc., astfel că prezenţa zarafilor cunoscători ai schim- 
burilor era o nevoie permanentă. 

În secolul al XVII-lea cunoaștem, documentar, mai mulți zarafi în 
Bucureşti şi anume : la 1 apr. 1669 pe Iane zaraful t, 1, la 18 mai 1669 pe Vasile 
zaraful A care este menţionat că scrie şi un zapis. in 1672, Manole zaraful 3 
cumpără un loc lingă mănăstirea Sf. Gheorghe de la Tanache iuzbașa, gine- 
rele lui Miroslav vistierul. Un alt zaraf, Apostol Lazaru, o figură proeminentă 
în ultimele decenii ale secolului, cumpără în 1698 un loc în mahalaua Selari 4 
şi în 1699 alt loc lîngă biserica Sf. Nicolae5. Numărul zarafilor sporește 
mai mult în secolele XVIII si XIX, pe măsură ce se intensifică activitățile 
din trgurile bucureştene. 

Zarafii mari posedau „cantoare“ (birouri) în marile hanuri din centrul 
orașului. Ei intretineau legături întinse în străinătate şi se ocupau mai mult 
cu marile împrumuturi Şi cu concesiunea diferitelor venituri de stat. Domnii, 
boierii, neguțătorii și meșteșugarii puteau găsi la acești „bancheri“ sumele de 
care aveau nevoie, plătind dobinzi mari, mai totdeauna reţinute anticipat, 
care mergeau pînă la jumătatea sumei împrumutate. 

Arendarea ocnelor şi drumurilor, a vămilor și în general a marilor surse 
de exploatare a veniturilor domneşti era mai totdeauna ţinta acestor ban- 
cheri. Între aceştia sînt de amintit baronul Sachelarie şi Meitani, apoi cămi- 
narul Polizache (Polizu Cendo), Apostol împreună cu fiul său Fotache și bo- 
gatul armean Manuc Bei. Alţi bancheri care au jucat roluri importante pe 
piaţa bucureşteană sînt Iancu Scufa, Spiridon Cazotti, Facca, Bellu, Grigore 
Romarit şi Ștefan Hagi Moscu. Cei mai multi dintre aceştia au fost la ince- 
put negustori, au trecut apoi la zărăfie și apoi au devenit bancheri. Vestitul 
neguţător român din Sibiu, Hagi Constantin Pop, şi feciorul său Zenovie, 
care aveau multe legături în Bucureşti, Viena, Paris şi Londra, au, făcut mari 
operaţiuni de împrumut și comision. Zenovie Pop 6, pe numele său de acasă 
Zamfirache, obţine chiar titlu de noblețe, iar pentru deosebita lui pricepere 
(în treburile bancare) ajunge la Viena director al băncii Imperiului austriac. 


O activitate comercială înfloritoare în secolele XVII și XVIII este 
negotul de ţesături și galanterie. Neguţătorii din această ramură au avut în 
secolul al XVIII-lea isnafurile cele mai bogate și mai bine organizate, cum 
au fost: lipscanii, bogasierii, mătăsarii, postăvarii și mărgelarii. Jesaturile de 
bumbac ki de in, cunoscute sub numele generic de pînzeturi, ca şi cele de 
lînă (postavuri și stofe), dar mai ales tesäturile de mătase către care alergau 


1 Acad. R.S.R., XLIII-1236. 

2 Arh. St. Buc., Mitr. T. Rom., ms. 137, f. 101—101 v. 

3 Acad. R.S.R., CXCVIII-74 (20 apr. 1672). 

4 I. Ionașcu, op. cit., doc. 39; 19 mai 1698 si p. 67, 71, 73, 79. 

5 Ibidem, p. 79, doc. 44: 12 iul. 1699. 

6 George Potra, Un român din Sibiu, Zenovie C. Pop, director al Băncii Naţionale 
din Viena, în „Almanahul parohiei ortodoxe române din Viena“, 1966, p. 84—95. 

femeile bogate, cucerite de moda zilei și a elegançei, au făcut să apară în 
Bucureşti neguțători foarte întreprinzători ȘI pricepuți, care, după 1750, fă- 
cuseră legături cu marile centre comerciale și industriale din Europa. Lipscanii 
nu erau alții decit neguțătorii care vindeau mărfuri aduse din Lipsca ; boga- 
sierii erau negustorii de bogazuri, pînzeturi şi mătăsuri colorate, aduse la în- 
ceput din sud sub influența modei turceşti si apoi din Viena, din Germania 
si mai ales din Franţa, cînd neguţătorii incepurä să se numească mătăsari. 

Marile firme comerciale din Silezia, între care Reitemeyer & Co., aveau 
pe la 1760 legături cu neguțătorii din Taşi şi Bucureşti, între care Chiriac 
Mărgărit, Safir Dimitrie, Ștefan Constantin, Cristofor Duh, Teodor Dimitrie, 
frații Constantin, Pop, Diamanti Anastasiu, Florian loan, Eustratie Diamandi, 
Anastasie Economu și alții pe care N. Iorga îi consideră pe „toți greci“! 
fără nici o justificare documentară, cînd se vede, clar, că cei mai mulți dintre 
ei au nume curat românești. 


Spre sfîrşitul secolului al XVIII-lea şi în prima jumătate a celui urmă- 
tor, o altă serie de neguţători * români au dat negoţului bucureştean o faimă 
de pricepere si corectitudine exemplare. O parte din aceştia își aveau pră- 
văliile şi depozitele în marile hanuri bucureştene. 


Către sfîrşitul secolului al XVIII-lea, cînd neguţătorii români erau cli- 
enţi buni şi deosebit de apreciați la Viena și la Lipsca, prăvăliile și depozitele 
lor de mărfuri din Bucureşti conțineau tot soiul de ţesături de bumbac, de lină 
si de mătase. Cele mai căutate ţesături erau: alagea (stofă vărgată de mā- 
tase), atlas ciadiriu (verde deschis), atlas conabiu (roșu grena), atlas liliachin 
(violet deschis), atlas patlaginiu (violet închis), atlas havai (albastru deschis), 
atlas samaniu (galben deschis), astar (pînză de căptușit hainele), barbet 
(stofă de aţă și bumbac), belacosa sau belacoasă (țesătură de bumbac pentru 
rochii, un fel de batist), bariş (țesătură de lină foarte subțire), bazea (țesătură 
cu urzeală de aţă şi bătătură de bumbac), canavăț (stofă vărgată de lină), 
calmuc (postav cu perii lungi), camilort (șesătură de lînă), cituri (stămburile 
lustruite şi înflorate), cutnie (atlas pentru plăpumi), croazea (țesătură de 
mătase cu bumbac), damască (stofă de mătase și lînă, cu flori), dumicoton 
(stofă cu dungi subțiri, în diferite culori vii, „demi-cotton “), grenadină (stofă 
de mătase foarte subțire), florantä (tafta uşoară pentru căptuşeală), bataele 
(diferite stofe de mătase), bataele cu flori de fir (stofă de mătase care avea 
în țesătură fire de aur şi argint), lustrină (o țesătură specială de mătase), 
pambriu (stofă din lînă merinos), plisă (catifea de bumbac), rips (stofă de 
mătase sau de lină, cu dungi), șaiu (stofă vărgată de lînă ; se zicea „șaiu de 
Angora“), șabmara (stofă prețioasă de mătase cu fire de aur şi argint), şan- 
gulie (maramă cusută cu fir), șalim (muselin de lină), taclita (stofă de mā- 
tase vărgată), tafta (mătase lucioasă si netedă), tarlatan (muselimă foarte 
subțire pentru rochii de bal), tuipan (pînză de bumbac foarte subțire şi rară), 
testimele (basmale mari cu cîmp negru, pe margine cu flori; se iăceau din 


1 N, Iorga, Istoriz românilo» în chipuri şi icoane, Craiova, 1921, p. 256. 

* Tudor Hagi 'Tudorache (1768—184S), Nicolae Kirilof, pe numele lu: adevărat Chiru 
(1775—1849), Stefan Hagi Stoika (1786—1853), braşoveanul Rudolf Orghidan (1797—1862), 
Ilie Zamfir (Zamfirescu) (1810—1862), Hagi Vasile Frigator (1813—1887), Nicolae Hagi 
Stoica (1818—1900), Alexandru N. Kirilof (1818—1881), aromânul Gheorghe Stefan Coem- 
giopolu (1819—1878), Stancu Becheanu (1826—1907), Ioan V. Socecu (1830—1896), Di- 
mitrie Frigator (1838—1902), Gheorghe San Marin, Petre Dancovici etc. (cf. Dr. Nicolae 
I. Angelescu, Negustorii de odinioară, Bucureşti, 1931, şi D. Z. Furnică, op. cit.). 

in, bumbac și lină), tabiuri (moaruri), zarpale (brocate), zofuri (ţesături văr- 
gate de lină sau mătase), zofuri groase (grosse serge), zofuri subțiri (serge 
fine), si zabranie (țesătură de lînă sau mătase, subţire şi foarte rară, crêpe) |. 
Acest lung şir de ţesături de tot felul, foarte scumpe, umpleau prăvăliile de 
lipscănie şi bogaserie din București şi erau cerute de boierimea înclinată spre 
lux şi eleganţă, care nu cunoştea valoarea banului rezultat din muncă și su- 
doare, ci din exploatarea celor multi si săraci. 

Mestesugurile și negoţul bucureștean au găsit foarte mare sprijin în isna- 
furi sau bresle. Acestea erau organizaţii meșteșugărești si negustoresti, create 
pe principiul specificului muncii, din care făceau parte meșteșugarii și negu- 
țătorii ce îndeplineau anumite condiţii. Conducerea breslei era încredinţată 
unui staroste, un breslaș mai în vîrstă, fruntaş în meseria lui, care se bucura 
de încrederea domniei, ajutat de un vătaf și de un consiliu de breslagi. Sta- 
rostele si consiliul respectiv aveau anumite privilegii și erau judecători în 
toate pricinile iscate între breslasi. 

Erau si bresle mai mici, conduse de un vătaf, dar în situația aceasta 
vătaful avea aceleaşi atributiuni ca starostele. De fapt, funcția de vătaf este 
o numire mai veche decit staroste şi este legată de organizarea mestesugurilor 
în asociaţii de tipul fratiilor. 

Între 1788 şi 1800 existau în Bucureşti peste cincizeci de bresle, dintre 
care numai 18 erau negustoresti. Aceste bresle erau alcătuite din : brașoveni, 
cîrciumari, rachieri, băcani, pescari, postăvari, găitănari, tutungii, bogasieri, 
mătăsari, precupeti, bragagii, măcelari, făinari, cafegii, marchidani capanlii, 
sureccii, sticlari și hangii. La 24 mai 1800 se înființează breasla iaurgiilor 2. 
Au fost profesiuni cu caracter comercial care nu puteau să aibă un număr 
prea mare de breslași și care este de mirare cum s-au putut constitui în 
breaslă : băiaşii, nisiparii, şerbetciii şi ghețarii. 

Breslele negustoreşti sînt destul de vechi ; ele apar documentar în secolul 
al XVII-lea chiar în prima jumătate, odată cu inviorarea negoçului după 
domniile lui Mihai Viteazul și Radu Șerban. Pe un Manu, desigur grec, sta- 
roste de negustori, îl găsim într-un act din 1665 3 si în altul din 1667 4. Apoi 
un Iorga, în 16715 şi un Mihu, în 1684. Funcțiunea de judecător a unui 
staroste putea fi pusă în mișcare de oricare dintre breslasi care ar fi avut 
o pricină de judecată cu un tovarăș de breaslă ; de asemenea, domnul putea 
să poruncească o asemenea judecată. Astfel Alexandru Ipsilanti, la 9 noiem- 
brie 1778, cere starostelui de neguțători să verifice socotelile dintre Mărgărit, 
fost staroste şi Ioan Chivu 6. Străinii aveau breslele lor, ei nu puteau să intre 
în breslele pamintenilor, care erau închise străinilor. Breslele străinilor erau 
alcătuite pe naţionalităţi ; totuși ele erau deschise oricărui străin, indiferent 
de naţionalitate. După 1830, cînd se începu reorganizarea breslelor, ele se 
numiră corporaţii, după numele si rînduiala breslelor din apus. 


1 Dr. Nicolae I. Angelescu, Nicolac Kirilof, 1775—1849, în „Negustorii de odinioară“ 
Bucureşti, 1931, p. 5—6. | 

2 V. A. Urechiă, Istoria românilor, Bucureşti, 1893, vol. VIII, p. 103. 

3 Arh. St. Buc., M-rea Stavropoleos, XII-16 (2 mai 1665). 

4 Idem, M-rea Bradu, Hanu-Greci şi Codreni, LIV-6 (2 iul. 1667). I. Ionașcu, op. cit., 
p. 46: (6 apr. 1679). 

5 I. Ionașcu, op. cit, p. 48. 

6 Sigmund Prager, op. cit, p. 49, doc. IV. 

La trecerea mărfurilor peste hotarele țării, chiar dacă aceste mărfuri 
erau numai în tranzit, se plătea în bani o taxă de vamă. Cele mai mari ve- 
nituri ale domniei le produceau vămile. În afară de vămile de pe hotare, 
existau și vămi interioare. Astfel, după ce se plătea o vamă la Bran, se mai 
plătea alta la Tirgoviste si alta în orașele în care se vindeau mărfurile ; iar 
dacă mărfurile ieșeau din ţară, se mai plătea o vamă la ieșire. În secolul al 
XIV-lea începu să se facă distincţie între mărfurile care rămîneau în ţară 
şi între cele care treceau prin țară. 

Cînd Bucureştii ajunseră scaun de domnie se înființă şi aici o vamă; 
aceasta deveni cea mai bogată cînd oraşul îşi organiză târguri active și pros- 
pere. Vama bucureşteană a devenit necesară prin faptul că orașul se găsea 
în drumul dintre Dunăre și „munți, pe unde treceau în sens opus mărfurile 
turceşti și ardelenești. Pînă în a doua jumătate a secolului al XVII-lea nu 
existau orînduieli precise și statornice pentru plata vămilor. Se acordau scu- 
tiri după buna dispoziție a domniei, fără să se țină seamă de nevoile țării. 
Din această vreme s-au înființat tarifele vamale, care precizau sumele ce tre- 
buiau plătite pe natura mărfurilor şi modalităţile de plată. La 3 ianuarie 
1784 Mihail Suţu dădu un catalog cu 67 de articole de băcănie supuse la 
vamă. Vama de import se plătea la valoare : trei bani la o sută; pentru, linte 
se plătea la export un ban la zece, deci 100/0. Vamesii, slujbași nărăviți în 
rele, erau înclinați spre şicană şi abuz, din care cauză multe pricini ajungeau 
în cercetarea și judecata domniei şi a divanului. 


Marii negustori care aduceau mărfuri din, Imperiul otoman, Rusia şi 
Polonia, dar mai ales din Viena și Lipsca, erau vămuiţi şi în Bucureşti. Carele 
cele mari, trase de șase şi opt cai, acoperite cu coviltire de rogojini şi de 
cergi, după, ce intrau în oraș se îndreptau spre carvasaraua domnească. Aici 
se făcea vămuirea după tarif și se plăteau taxele. Pînă la 1778 carvasaraua 
n-avea un sediu fix, ci vămuirea se făcea pe diferitele locuri virane din ju- 
rul tîrgurilor. De la această dară se fixă sediul la mănăstirea Colçei, unde 
era un maidan întins pe care egumenul clădi cîteva odäiçe și le închirie ma- 
relui vameș 1, iar mai tîrziu se adăugară magazii mari și alte dependințe. 
În 1836 toate aceste construcţii se învechiseră și amenințau să se năruiască. 
Eforia vămilor ceru mănăstirii „a face din vreme punerea la cale pentru 
de iznoavă facerea ei, căci în starea ce se află acum, mijloc de meremet (re- 
parație) nu este la dinsa 2“. Nicolae Trăsnea, epitropul spitalului găsește înte- 
meiată doleanţa și cere deviz arhitectului Joseph Hartel (Hartl). Acesta 
arată că pentru construcţia dorită este nevoie de 180 0C0 cărămizi, 40 000 
ocale de var, 8 000 hîrdaie de nisip, 60 pietre pentru ferestre, 6 ferestre de 
fier, 6 obloane, 2 uşi de fier, 30 000 olane, 800 scînduri pentru boltă, 200 
lemne de ulm și altele. Se prevedeau deci construcții noi. Arhitectul Connatu 
începe lucrarea la prețul de 12 500 taleri, ea încheindu-se abia în vara anu- 
lui 1838. 


3. TIRGURI ȘI HANURI BUCUREŞTENE 


Am spus mai sus despre cele două tirguri bucureștene, existente încă 
de la începutul secolului al XVII-lea: Tîrgul din Năuntru și Tirgul de 


1G. Ionnescu-Gion, op. cit., p. 458. 
2 I, Ionașcu, op. cit p. 345, Toc 217 : 25 iun. 1836. 

Afară. În jurul acestor tîrguri se dezvoltă toată viaţa economică a Bucu- 
restilor si se creează faima de piaţă comercială, vie şi activă, a orașului nos- 
tru. Am văzut că cele două tirguri aveau caracteristici deosebite, iar în acti- 
vitatea lor se completau unul pe altul. Tîrgul din Năuntru dobîndeste ca- 
racterul unei piețe orăşeneşti şi servește nevoilor de aprovizionare ale bo- 
ierilor şi tirgovetilor, pe cînd Tîrgul de Afară rămîne numai pentru desfa- 
cerea produselor țărănești şi pentru aprovizionarea populaţiei agricole din 
marginile orașului şi a satelor învecinate, dobindind din ce în ce mai mult 
caracterul unui tîrg de regiune. 

Cu timpul însă, mai ales din a doua jumătate a secolului XVII, Tir- 
gul din Näuntru nu mai poate face față ritmului viu în care se dezvoltă viaţa 
economică. Spaţiul rezervat acestui tirg, înghesuit între Curtea domnească și 
Uliţa Mare, a devenit neîncăpător pentru negustorii al căror număr sporea 
mereu si ale căror mărfuri cereau noi prăvălii. Din aceste pricini se simte 
nevoia altor tirguri şi altor centre negutätoresti care nu întîrzie să ia fiinţă. 
Viaţa negustorească bucureşteană este într-o continuă transformare și dez- 
voltare ; ea cerea noi piețe de desfacere. Așa au apărut Tirgul de Sus şi 
Tîrgul Cucului. 


Tirgul de Sus este al treilea centru negutatoresc al vechilor Bucureşti. 
Era situat nu departe de Tîrgul din Năuntru, spre miazănoapte de Curtea 
domnească și în apropiere de locul unde se va construi, în ultimul deceniu 
al secolului al XVII-lea, biserica Sf. Gheorghe Noul (20 septembrie 1698). 
Nu se poate determina cu precizie de cînd începe să existe și care sînt împre- 
jurările care l-au creat atît de aproape de Tirgul din Năuntru. Se pare însă 
că începe să existe de la sfîrşitul secolului al XVI-lea 2. Numai faptul că ve- 
chiul Tîrg din Năuntru devenise meîncăpător pentru toţi negustorii și ne- 
satisfăcător pentru numeroasa clientelă bucureșteană rămîne singura explicaţie 
a înființării acestui tîrg. 

Într-un document din 1632 se atestă pentru prima dată existența Tir- 
gului de Sus. Documentul este un zapis de cumpărare a două prăvălii, pe 
care Maria şi soţul ei Gheorghe vătaful le vind jupînului Stamate, „neguţă- 
toriul ot Pitești“. Martorii care semnează actul sînt probabil vecini cu cele 
două prăvălii şi sînt toţi neguţători sau meșteșugari: Cîrstea neguţătorul, 
Necula bacalul, Constantin mătăsarul, Leca bărbierul, Cernica cizmarul şi 
Stan rachierul. Prin semnătura lor ei atestă vinzarea și renunțarea la dreptul 
de protimisis, pe care-l aveau ca vecini, ca să poată cumpăra negufatorul 
din Piteşti. Dar cei şase martori confirmă un fapt important: Tîrgul de Sus 
exista bine închegat la data documentului. 


În apropierea imediată a acestui tîrg era vechea bisericuță Sf. Gheorghe 
Nou ce avea împrejur hanul construit în 1671—1672 de Panaiotache Nicussios 
Mamona 3. Mai tîrziu, Constantin Brincoveanu reface biserica din temelie, 
măreşte hanul şi adaugă deasupra masivelor bolți un etaj, iar la intrare 
construieşte un foişor de piatră. Acest han trebuie să fi contribuit mult la 
dezvoltarea Tirgului de Sus. În orice caz în jurul acestui tîrg se construiesc 


1 N. Iorga, Inscripții, I, p. 305—306 ; cf. Gr. Tocilescu în ms. 5142 f. 68 v.—69 de 
la Acad. R.S.R. 

2 G. Ionnescu-Gion, op. cit., p. 446. 

3 Hurmuzaki, vol. XIV, partea I, p. 204—210; George D. Florescu, Din vechiul 
Bucureşti...» Bucureşti, 1935, p. 101—105. 

cele mai mari hanuri bucureştene: Hanul lui Șerban Cantacuzino, Hanul 


Colyei şi Hanul lui Constantin Brîncoveanu, în afară de acela refăcut în juru! 
bisericii Sf. Gheorghe Nou. 


Prin mijlocul tirgului trecea Uliţa Mare, care în această vreme era cea 
mai importantă arteră comercială a Bucureștilor. În acest tîrg își aveau prä- 
văliile în timpul domniei lui Matei Basarab marii neguţători Ghionea Mus- 
taşa şi Pano Pepano. Tot aici, către Jumătatea secolului al XVIII-lea se 
găseau prăvăliile şi depozitele de mărfuri ale marilor toptangii, care se apro- 
vizionau de la Viena şi Lipsca, în afară de prăvăliile cu braşovenii ale ne- 
guçatorilor mai mărunți care aveau legătuzi cu Sibiul şi Braşovul. 


Şerban Cantacuzino, înainte de a fi domn, înţelege valoarea neguta- 
torească a Tirgului de Sus şi se hotărăşte să ridice aici marele său han. El 
convinge pe egumenul mănăstirii Sf. Sava să-i dea patru prăvălii în acest 
tîrg, oferindu-i în schimb „un codru de loc în Grozăvești“. 

Tirgul Cucului este al patrulea tîrg bucureştean. Se găsea pe spaţiul 
cuprins astăzi din stînga bisericii Sf. Gheorghe Nou pînă în zidurile Ha- 
nului Colțea, cam unde încep construcțiile spitalului, avînd spre apus, în 
față, Uliţa Mare, iar spre răsărit biserica Sfinţilor. Nu avea la indemînä 
un spaţiu prea mare, dar nevoia îndemnase pe negufatorii care nu-și putură 
găsi locuri pentru prăvălii în Tîrgul din Năuntru si în Tirgul de Sus să se 
instaleze în Tîrgul Cucului. Cele mai multe dintre locurile acestui tîrg apar- 
țineau mănăstirilor şi bisericilor, ai căror egumeni și preoți pretindeau chirii 
mari, ştiind că neguțătorii au cistiguri apreciabile din activitățile lor. În 
Tîrgul Cucului se afla şi „sărăria domnească“. 

Tîrgul Cucului și-a luat numele de la un lac care se afla în apropiere, 
cam în spatele spitalului Colţei de astăzi, care se numea „Lacul Cucului 
fiindcă pe malurile lui era desis mare de sălcii şi plute în care cînta cucul 
primăvara“ |. În acest lac se vărsa un rîulet numit Bucurestioara, care por- 
nea din lacul de la Gradina Icoanei; trecea prin Lacul Cucului şi pornea 
în jos pină în vadul Dimboviţei. Tradiţia păstrează pînă astăzi că, pe unde 
se află strada Batiştei era vadul vitelor (băteliştea), pe Bucurestioara. 

Acest tîrg apare documentar destul de tîrziu, spre sfîrșitul secolului 
al XVIII-lea. Cele mai multe din documente sînt zapise de vînzări şi în- 
chirieri şi se referă la locuri şi prăvălii din tirg. Astfel Gheorghe abagiu, în 
1797, închiriază un loc care se afla în spatele prăvăliei sale, cu 22 de taleri 
pe an 2; Nicolae cojocarul, în același an închiriază alt loc, lîngă cel precedent 
si cu aceeași chirie ; Constantin bogasierul închiriază o prăvălie cu 32 taleri 
pe ant; Manciu lumînărarul se învoieşte cu egumenul mănăstirii să plătească 
27 taleri pe an drept chirie pentru o prăvălie în 18025; Vasile brutarul plă- 
teste în 1805 aceleiași mănăstiri Sf. Gheorghe 100 taleri pe an pentru o 

at A e A i £ f a dt 
prăvălie aflată „în răspîntia Tirgului Cucului“ 6 ; Ivan polcovnicul schimbă o 
prăvălie veche cu alta nouă și plăteşte, ca să completeze schimbui, 700 ta- 


1 Gh. I. Negulescu, O pagină din istoria Bucureştilor... in „Biserica ortodoxă ro- 
mână“, seria II, anul 44, nr. 3 Fe mart. 1926, p. 135. 

2 Arh. St. Buc., M-rea Sf. Gheorghe-Nou, XXXV-31 (1 iul. 1797). 

3 Ibidem, XXXV-30 (1 iul. 1797). 

4 Ibidem, XXXV-33 (20 aug. 1797). 

5 Ibidem, XXXV-43 (23 aug. 1802). 

6 Ibidem, XXXV-45 (24 iun. 1805). 

leri 1, iar Nicolae Dinu renunță în 1823 să mai închirieze un loc al mănăstirii 
ce-l avea lîngă casa sa din Tîrgul Cucului 2. Preţurile indicate în documente 
arată că chiriile ce se plăteau în acest tîrg erau foarte ridicate, ceea ce în- 
seamnă că negoţul avea vad bun de desfacere a mărfurilor şi neguțătorii cisti- 
gau bune parale din negoqul lor. Chiar valoarea pravaliei luată în schimb, 
pentru care Ivan plăteşte înca 700 taleri arată acest lucru, ceea ce ne în- 
deamnă să credem că prețurile prăvăliilor din Tîrgul Cucului erau mai mari 
decît cele din Tirgul din Näuntru, care se invechise şi se dărăpănase. 

„Tirgul Cucului a fost pirjolit de foc de patru ori în patru decenii, une- 
ori pînă la pămînt. Prăvăliile sale, ca și cele din Tirgul din Năuntru, dar mai 
putin în Tîrgul de Sus, erau construite din paiantă (lemn și pămînt); 
aprindeau repede și ardeau în cîteva ore. Negustorii care plăteau chirii mari 
egumenilor, n-aveau interesul să facă construcții de zid, solide şi apărate de 
foc, fiindcă situaţia lor de chiriaşi era trecătoare. Din această pricină, cînd 
începea focul în vreun tirg rareori se putea stavili pîrjolul. 

Astfel, în vremea domniei lui Constantin Ipsilanti, la 28 august 1504, 
s-a produs un mare incendiu care a distrus o bunä parte din centrul oraşului. 
Dionisie Ecleziarhul, în _Cronograful său, dă ştiri amănunțite în legătură cu 
acest prăpăd, spunînd că a ars și Hanul SE. Gheorghe, dar la Hanul Şerban 
Vodă „se opria focul cu flacăra î în zid“ 3 La fel face însemnare si Nicolae 
RC Episcopiei Argeşului că numai Hanul Sf. Gheorghe a ars, iar focul 

s-a oprit „la răspîntia cea mare de la Hanul Şerban Vodă“ 4, 

Arhimandritul Nicodim Greceanul spune că au ars toate prăvăliile 
„din buricul Bucureştilor“, precum și hanurile: Sf. Gheorghe, Șerban Vodă, 
Colțea si altele. Şi atunci „poate vor fi ars la 2000 prăvălii, cu case mari şi 
mici, și bolte 5“. 

Tot în legătură cu acest foc, arătăm că agentul austriac Merkelius ra- 
portează guvernului, de la Viena că în Bucureşti au ars 1000 de prăvălii și 
2000 case boierești, care au produs o pagubă enormă de 30000 galbeni 
echivalentă cu 15 milioane lei. La 22 decembrie 1812 a fost un foc mai mic, 
iar în 1835 a ars din nou numai Tîrgul Cucului, de la spitalul Colţei pînă 
la Bărăție. Abia se refäcuse si, în 1847, cînd a fost cel mai mare foc din 
Bucureşti, arde iarăşi pînă la pămînt. Este ușor să ne închipuim ce pagube 
mari au produs în Bucureşti aceste incendii. Împotriva lor omul aproape 
că nu putea face nimic; se propaga atît de repede de la o prăvălie la alta 
încît nu se salva aproape nimic din marfă și din obiectele casnice. Corpul 
de tulumbagii (pompieri), înzestrat primitiv şi rău organizat, aproape că 
nu putea să dea nici un ajutor contra pirjolului. 


Dar, cu toate că aceste incendii au adus multe şi mari pagube negotului 
bucureștean, viaţa economică a oraşului nu s-a resimțit prea mult și prăvăliile 
se inmulteau mcreu şi erau permanent pline de mărfuri. Cu timpul, după 
1850, cele patru tirguri bucureştene își contopiseră hotarele si deveniseră unul 


1 Ibidem, XXXV-60 (10 iun. 1819). 

2 Ibidem, XXXV-61 (5 iun. 1823). 

3 Papiu Ilarian, Tezaur de monumente istorice, vol. Il, Bucureşti, 1863, p. 204 ; G. Ion- 
nescu-Gion, op. cit., p. 352. 

4 Ilie Corfus, {nsemnäri de demult, Ed. Junimea, [Iaşi], 1975, p. 234. 

5 D.[imitrie] Berindei, Bucuresci, studiu istoric, în „Revista Română“ » vol. I, Bucu- 
resti, 1861, P. 624 ; G. Ionnescu-Gion, cp. cit., p. 353. 

6 Hurmuzaki, XIX, partea a Il-a, p. 214—216. 

singur. Acest centru comercial, unde pulsa toată viaţa economică a orașului, 
a suferit toate transformarile vremii, impuse de edilii orașului, pricepuţi sau 
nepricepufi şi s-a menţinut pînă astăzi. 

Oraşul însă s-a întins mereu şi marginile sale se depărtaseră prea mult 
de centru. Nevoile obşteşti şi simțul practic al negustorilor au impus so- 
luţii noi, care să mulțumească pe toată lumea. De la începutul secolului nostru 
încep să se creeze alte centre economice în oraş ; pieţe noi de desfacere şi apro- 
vizionare se creează acolo unde nevoia era mai simțită. Apar astfel piaţa Tra- 
ian, piaţa Matache Măcelaru, piaţa Chiristigii, piața Mosilor și altele mai 
mici. Dar fenomenul continuă şi sub ochii noștri. S-au creat pieţe și centre 
noi: piaţa Ferentari, Chibrit, 7 Noiembrie, Filantropia, Sfîntul Elefterie, 
Mihai, Eminescu (str. Aurel Vlaicu colț cu str. M. Eminescu, fostă Romană) 
si încă altele care se formează și se dezvoltă mereu, fiindcă hotarele Bucu- 
restilor sporesc mereu. 

Un factor determinant în dezvoltarea vieţii economice bucureştene este 
creşterea forțelor de producţie, iar hanurile au un rol important în această 
dezvoltare. Apariţia lor coincide cu epoca în care mestesugurile si negotul 
bucureştean dobîndesc un ritm nou, cu activitate sporită și variată. În se- 
colul al XVIII-lea, cînd negotul bucureștean are legături strînse cu sudul 
balcanic, pînă la Constantinopol si cu Viena, Lipsca şi Veneţia, aceste hanuri 
sînt adevărate fortărețe comerciale, unde mărfurile dobîndesc bună păstrare 
si siguranţă. Construcţii solide de cărămidă cu mortar de var cald, impunä- 
toare și masive, cu ziduri groase ce se reazimă pe contraforturi puternice, cu 
porți grele de stejar ferecate în fier, hanurile ridicate î în preajma anului 1700 
păreau mai degrabă cetăţi militare, destinate să sfideze tunurile şi bombar- 
dele decît să conţină prăvălii și depozite de textile şi băcănie. Constructorii 
lor, fără să fie neguţători, cum au fost Şerban Cantacuzino şi Constantin 
Brincoveanu, au voit să facă din ele un adăpost sigur împotriva hotilor de 
tot felul, dar n-au izbutit să le ferească de incendii și cutremure. Totuși, aceste 
hanuri s-au păstrat mîndre şi puternice în tot secolul al XVIII-lea și au 
contribuit substanțial la înflorirea comerţului bucureştean. 

La începutul secolului al XIX-lea existau în Bucureşti nenumărate ha- 
nuri. Numărul lor exact cu greu va putea fi stabilit şi aceasta deoarece în 
afară de marile hanuri domnești şi mănăstirești, așezate în apropierea tîr- 
gurilor bucureştene, aproape că nu era mahala în care să nu fi existat un han 
sau mai multe, cu odăi de dormit, cu cîrciumi, dar mai ales dispunînd de curți 
largi unde încăpeau în voie carele cu mărfuri țărănești venite la vinzare în 
capitala țării, dar mai ales pentru vestitul Tîrg de Afară. 

Aceste hanuri mărunte, fără pretenţii de confort, înjghebate de negus- 
tori care ştiau să scoată banii, se aflau mai totdeauna la drumurile largi ce 
veneau din provincie. Drumul Pitestilor şi al Tiîrgovistei, drumul Buzăului, 
drumul Craiovei, ba chiar drumul Brăilei si al bălților dunărene aveau barie- 
rele lor unde se înfiripau micile hanuri neguţătoreşti şi unde carele cu felurite 
mărfuri şi peşte găseau popas de noapte pentru tirgul de a doua zi. Numai 
răscolirea de amănunt a arhivelor păstrătoare de tot felul de hirtii ne-ar 
putea pune în situația de a stabili numărul măruntelor hanuri bucureștene, 
locul lor de aşezare Şi vremea în care au funcţionat. Dar nici atunci nu s-ar 
putea stabili o situaţie sigură ; au fost desigur, hanuri modeste, ascunse în 
funduri de mahala, care au trăit necunoscute şi despre care nu s-a făcut 
nici O însemnare. 

Se cunosc totuşi un foarte mare număr de hanuri. Unele se cunosc bine, 
altele mai putin bine, iar despre cîteva din ele avem puţine informaţii. Toate 
aceste hanuri se deosebeau între ele prin : mărime, construcţie, aşezare, stäpini, 
rol economic, trecut istoric şi încă multe alte caracteristici. 

Pe baza acestor criterii, hanurile din Bucureşti pot fi împărțite în urmă- 
toarele categorii : 

hanuri domneşti ; 

» mănăstirești şi bisericeşti ; 
ss boieresti ; | 
» neguţătoreşti ; 

mici hanuri de mahala, periferice, risipite în tot cuprinsul orasului. 

Pentru fiecare din ele vom prezenta materialul informativ si despre fie- 
care vom spune tot ceea ce ne oferă documentele, tradiţia, călătorii străini 
şi studiile cercetătorilor istorici ai orașului nostru. Fireşte, din cauza multor 
acte distruse de timp, nu vom putea spune tot ceea ce ar fi interesant de 
ştiut. Vor rămîne încă multe lucruri nestiute, îndoielnice și incomplete, totuşi 
vom avea o lumină generală şi clară despre ceea ce au fost hanurile bucu- 
restene în viaţa oraşului Capitală de țară. 

II. HANURILE BUCUREȘTENE 


În cea de-a doua jumătate a secolului al XVII-lea apar în Bucureşti 
hanurile. Ele vor constitui un capitol foarte important pentru viaţa econo- 
mică bucureşteană din secolul al XV-lea si din prima jumătate a celui urmă- 
tor şi vor fi o contribuţie reală la dezvoltarea orașului și la faima pieţei sale 
în sud-estul european. Neguţătorii străini care vor căuta în Bucureşti piața de 
desfacere sau achiziţie pentru negoţul lor, vor găsi în marile hanuri bucu- 
restene nu numai loc sigur de depozitare şi păstrare, ci si condiţii bune de 
afaceri, rezultate din întîlnirea cu tot felul de neguţători turci, greci, ra- 
guzani, nemți si ruşi, ba chiar francezi şi englezi. În hanul lui Şerban Canta- 
cuzino sau în hanul Colţei ca Şi în hanul lui Constantin Brincoveanu, Zlătari 
şi Gabroveni, iar mai tîrziu în hanul lui Manuc, îşi vor instala prăvăliile, 
depozitele şi cantoarele (birouri) de afaceri toți acești negustori, care au găsit 
în Bucureşti ceea ce nu le va oferi nici un alt oraș din Balcani și din valea 
Dunării, în afară de Viena. 


În prăvăliile marilor hanuri din Bucureşti se aflau în secolul al XVIII-lea 
mărfuri din Viena, din Lipsca şi din Silezia : postavuri, stofe, mătăsuri şi pin- 
zeturi din Ypres, Louvain şi Lyon ; sticlărie, oglinzi şi parfumuri din Veneţia $ 
mătăsuri, arme și bijuterii din Bagdad, Damasc şi Constantinopol ; postavuri 
fine englezeşti (faimoasele „londish cloth“) cunoscute la noi sub numele gre- 
cesc de „anglii“ ; $i încă vestitele şi scumpele blănuri din Moscova şi Nijni- 
Novgorod. Nimic din ceea ce interesau gusturile rafinate, tendința de lux. 
şi înclinare spre risipă şi petrecere a cosmopolitismului aristocratic și negus- 
toresc din secolul al XVIII-lea, accentuate şi mai mult de prezenţa trupelor 
de ocupaţie austriece, ruseşti şi turcești, nu va lipsi din acest Bucureşti de 
afaceri şi de petreceri. Slăbirea cleştelui economic turcesc în urma nesfirșitului 
sir de războaie cu ruşii şi austriecii din secolul al XVIII-lea, ca şi aşezarea 
în Bucureşti a agenţilor diplomatici străini de la sfîrșitul acestui secol au 
oferit împrejurări favorabile ca viața economică bucureşteană să se dez- 
volte într-un ritm mai puternic și mai divers. Însemnările lăsate de călătorii 
străini (diplomaţi, negustori şi misionari) despre Bucureştii dintre 1750—1850 
ne pun în faţă aspecte urbanistice şi de viaţa sociala foarte interesante, din 
care desprindem rolul pe care l-au avut hanurile bucureștene în această vreme. 


Ştirile despre hanuri, culese mai ales din documentele vremii, precum 
şi din celelalte surse de informaţii adunate de oriunde le-am găsit, ne vor 
: a e h p ; Š ob 
ajuta să înfațişăm fizionomia marilor hanuri bucureştene, să schițăm în ci- 

teva linii pe cele mai putin cunoscute şi să formulăm unele încheieri asupra 
rolului lor în viața vechiului Bucureşti. 


1. CONSIDERAȚII GENERALE DESPRE HANURI 


Cuvîntul „han — hanuri“ este astăzi un arhaism, fără circulație în 
limba curentă. Ca instrument de nego; feudal şi burghez, hanul este „un 
local cu ospătărie, la marginea drumurilor de ţară sau la periferia oraşelor, 
unde se pot adăposti peste noapte drumeţii (cu caii şi urale Jor) 1. Originea 
cuvîntului este turcească [han-handjy]; el a intrat în limbă în secolul al 
XVII-lea, odată cu noțiunea însăşi, foarte populară peste Dunăre, pe care ne- 
gotul a impus-o şi în ţările române. Pe drumurile mari din Țara Românească, 
din Moldova şi din Transilvania, la răscruci sau la gura văilor se ridica mai 
totdeauna un han cu cîrciumă şi odăi încălzite, uneori cu cerdac spaţios, dar 
totdeauna cu o curte largă, cu grajd şi fîntină, unde drumeţii găseau adăpost 
sigur şi hrană pentru ei și vite. „Cînd singurul mijloc de călătorie era poşta, 
hanurile jalonau drumurile ţării la distanţe egale. Un serviciu pentru schim- 
barea cailor şi a vizitiilor era organizat cu un orar fix, stafete călări duceau 
corespondenţa. A fi fost hangiu pe vremea aceea, nu era treabă rea. Multe 
averi s-au făcut așa. Hanul era în tot timpul anului un centru de activitate 
vie, unde se schimbau mereu călătorii, unde se întilneau punind afaceri la 
cale, înnodînd intrigi de dragoste ori răsvrătiri politice“ 

Un asemenea han exista în august 1836 pe valea Prahovei, la ieşirea 
din trecerea cea grea a munţilor, unde au poposit în drum spre Bucureşti 
Timotei Cipariu şi George Barițiu, şi pe care-l ținea „văduva prinţului Brin- 
coveanu, cel din urmă din familia aceasta“ 3. Şi Barițiu, scriitorul notelor de 
drum, explică ce era acest han: „aşa se numesc casele cele de oaspeţi mari, 
la care noi le zicem făgădauă sau circiume sau tractiruri . Existenţa acestui 
han, în apropiere de punctul de trecere peste graniță, dar mai ales de locul 
unde se făcea vămuirea, ne îndeamnă să credem că existau hanuri la punctele 
de carantină şi de vămi, unde călătorii erau siliți să rămînă mai multă vreme 
pentru îndeplinirea formalităţilor de trecere. 

Hanurile bucureştene erau însă cu totul altceva decit cel de pe valea 
Prahovei sau celelalte de aiurea. Acest fapt ni-l spun chiar cei doi călători 
ardeleni: „aceste hanuri din Bucureşti sînt vrednice de cunoscut mai 
deaproape“ . Obişnuiți cu marile oraşe ardelene, „înconjurate cu ziduri, ei se 
miră că „din orașul acesta nici O parte nu este înconjurată cu zid, ci în loc 
de cetate sînt în deosebite părți a cetăţii, mai multe edificiuri, mai vîrtos 
tot cuadrate foarte largi, cu două rînduri de case. În mijlocul unor hanuri 
de acestea sînt si biserici.“ 

Acestea erau marile hanuri, domneşti sau mănăstireşti, care înfruntaseră 
toate virtejurile secolului al XVIII-lea şi erau încă semeţe şi solide la 1836. 
„Se compuneau dintr-o vastă curte de formă pătrată, înconjurată de ziduri 


1 Dicţionarul limbii române moderne, Bucureşti, 1958. 
2 Arh. G. M. Cantacuzino, Hanurile, conferință ţinută la radio la 10 nov. 1932, 
publicată À în ziarul „Mişcarea“ din 17 nov. 1932, p. 1—2. 
3 Vasile Netea, Timotei Cipariu şi George Barițiu călători prin Tara Românească 
în ie, note pe marginea unui text inedit, în „Studii“, revistă de istorie, anul XI, 1958, 
nr. 1, p. 128. 

puternice de cărămidă. Fațada, era spre curte. Comunicaţia cu strada se făcea 
printr-un singur gol de poartă, tăiat pe una din laturi și astupat în timpul 
nopţii de uşi masive de stejar întărite cu fier. Clădirea propriu- zisă se desfă- 
şura în interiorul curții, de jur împrejurul zidurilor ŞI alipită acestora. Se 
compunea dintr-o serie de pivnițe, adinci, deasupra cărora se găseau prăvăliile 
ingirate unele lîngă altele şi acoperite cu bolți. Prăvăliile aveau la început acces 
numai din curte, mai tîrziu au fost puse în legătură şi cu strada. La etajul 
întâi, deasupra prăvăliilor, se înșirau camerele ale căror uşi şi ferestre dădeau 
pe o galerie „deschisă, sprijinită pe stilpi, la care se ajungea pe două scări, 
dispuse una în fața celeilalte pe două din laturi. Aceste scări, decorative „Si 
pitoreşti, dădeau în cîte un foișor asemănător cu cele de la casele ţărăneşti.” 1 


Construcţia marilor hanuri bucureştene era cu adevărat monumentală. 
După Curtea domnească, atît cît rămăsese în picioare în secolul al XVIII- lea, 
în urma cutremurelor si incendiilor, după semeţele biserici şi mănăstiri cu 
arhondaricele şi locuinţele egumenicesti svelte şi împodobite, hanurile com- 
pletau încercările de monumentalitate urbanistică ale Bucureştilor. „Proporția 
elegantă a arcadelor trilobate, frumuseţea scărilor care ar fi putut conduce la 
un pridvor domnesc, iar în general toată desfăşurarea fațadelor, care graţie 
pridvoarelor din galerie dădeau o unitate lipsită de monotonie edificiului şi în 
sfîrşit chiar proporţia mare a curţii în raport cu clădirile ne autoriză să con- 
siderăm hanul Manuc ca tipul desăvîrşit al genului“ 2. Astfel pe bună dreptate 
marile hanuri bucureștene reprezentau nu numai una din curiozitätile pline 
de farmec ale orașului, dar chiar o mare atracție pentru drumeţii apuseni care 
vizitau Bucureştii. 


Hanurile bucureştene apar în secolul al XVII- lea înainte chiar de 
domnia pașnică a lui Matei Basarab, cu toate că atestarea lor documentară 
este mult mai tirzie. Existența lor trebuie pusă în imediată legătură cu dez- 
voltarea vieţii economice, care începe în Bucureşti într-un ritm vioi și prosper 
încă din al doilea şi al treilea deceniu din acest secol. Mărturiile lui Paul 
Strassburg în această privință sînt pe deplin lămuritoare3. Astfel hanurile 
apar ca nevoi imediate pentru negoţul bucureştean, însuflețit de numărul 
mare al neguțătorilor din sud şi din nord, care au găsit în Bucureşti piaţă 
bună de desfacere pentru mărfurile lor. Aceşti neguţători străini trebuiau să 
aibă unde poposi şi unde-şi puteau depozita mărfurile. Desigur că primele 
hanuri trebuie să fi oferit foarte slabe condiţii de găzduire şi de depozitare 
şi numai cu timpul ele ajung să pună la îndemîna drumetilor un minimum de 
confort şi de siguranţă în păstrarea mărfurilor. 


Cel dintii han care apare documentar în Bucureşti a fost construit de 
Manole zaraful și soţia sa Maria, pe locul cumpărat de la nepoții Buzincăi, 
aproape de grădina bisericii Sf. Gheorghe, între casele slugerului Preda şi locul 
logofătului Paraschiv Bolisteanu. Într-un document se amintește” că „Manole 
şi-a făcut case si hanuri pe acel loc şi „le-au ţinut cu bună pace pînă în zilele 
lui Antonie Vodă“ care şi-a început domnia în primele luni ale anului 1669, 
deci casele şi hanurile menționate sînt anterioare acestei date. 

Un al doilea han, atestat documentar în 1671, este cel din jurul bisericii 
Sf. Gheorghe Nou, ridicat de Panaiotache Nicussios Mamona, fost dragoman 


1 Arh. Grigore Ionescu, Istoria arhitecturii româneşti, Bucureşti, 1937, p. 418—419. 
2 Arh. G, M. Cantacuzino, op. cit. 
3 Călători străini... op. cit. p. 63—68. 

al Porții otomane. Acest Mamona începe construcţiile în 1671, dar se pare 
că nu le duce pînă la capăt, fiindcă moare în 16731. Conceput ca o sursă 
de venituri pentru întreținerea bisericii, hanul răspundea unei cerinţe a vieţii 
economice bucureștene. El nu era de mari proporții, așa cum vor fi cele de 
mai tîrziu, dar trebuie să fi fost cel mai important la acea dată. 


Hanul lui Şerban Cantacuzino a cărui construcție începe, la 1683, de- 
päseste cu mult în proporţii pe cel zidit de Panaiotache și dă Bucureştilor 
unul dintre cele mai mari hanuri pe care le-a avut de-a lungul vremurilor. 


Rostul si funcțiunea marilor hanuri bucureştene erau destul de complexe. 

Spre deosebire de micile hanuri de margine, de mahala sau de cele grupate 
în Tîrgul de Afară, care găzduiau pe producătorii din ţară și carele lor cu 
marfă, în vederea vînzării imediate, marile hanuri de centru, ridicate în jurul 
celor trei tirguri bucureştene, ofereau neguţătorilor străini si autohtoni prăvălii, 
pivnițe și, chiar locuinţe. Curtea cea largă din mijlocul hanului îngăduia să 

intre şi să poposească marile chervane cu mărfuri de import, să le descarce 
in tihnă gi sa le aranjeze în prăvălii spre vînzare sau în pivnițe pentru păstrare. 
Prăvăliile şi pivnițele acestor hanuri, construite din bolți groase de cărămidă, 
ofereau condiţii neîntrecute de siguranță împotriva hotilor şi a focului 2, ele 
fiind, pe bună dreptate, considerate adevărate fortărețe ale comerțului ?. 


În vremuri de restriște, cînd orașul era jefuit de tătari sau de turci, 
cînd armate străine, poposeau aici și chiar cînd bîntuia ciuma, mulți tirgoveyi 
îşi căutau adăpost în marile hanuri. În asemenea împrejurări zidurile lor pu- 
ternice serveau drept citadelă, greu de cucerit. Astfel, în septembrie 1716, pe 
vremea cînd domnul Nicolae Mavrocordat a fugit din Bucureşti, multi din 
locuitorii orașului și-au părăsit casele de frica tătarilor, căutînd adăpost în 
hanul lui Șerban Vodă, în cel al Sf. Gheorghe și în mănăstirea Cotroceni 4. 
Iar în 1806, cu ocazia intrării rușilor în București, în hanul Radu Vodă se 
zăvoriseră 300 de dalmatini din Cattaro cu gîndul să reziste turcilor 5, cu 
ajutorul celor trei tunuri pe care le aveau. 


În marea epidemie de ciumă din 1795, cînd tirgoveţii își căutau salvarea 
pătrunzînd în hanuri, se luase obiceiul să se pună portari dintre ţiganii care 
fuseseră bolnavi și scăpaseră de moarte, cu poruncă de a nu lăsa să pătrundă 
nimeni. Aceştia însă, prin bani sau daruri, se înduplecau ușor și deschideau 
porţile. Pentru a curma această stare domnul Alexandru Moruzi, la 15 mai 1795, 
poruncește marelui aga să izgonească, pe țigani si să pună în „locul lor oameni 
vrednici, care să păzească cu mare grijă intrările în hanuri pînă va trece boala 6. 

La începutul secolului al XVIII-lea, în vremea cînd italianul del Chiaro 
era secretar al voievodului Constantin Brincoveanu, cele două hanuri dom- 
nesti, existente la 1710, aveau în rindul de j jos prăvălii cu tot felul de mărfuri, 
iar în rîndul de sus camere de locuit. Despre pivnițe nu ne spune nimic 


1 George D. Florescu, Din vechiul Bucureşti... Bucureşti, 1935, p. 101 și 136; 
N. Iorga, lstoria Bucureştilor, Bucureşti, 1939, p. 104. 
Anton-Maria del Chiaro, în Călători străini despre țările române, vol. VIII, Bucu- 
resti, 1983, p. 373. 
3 D{imitrie] Berindei, Bucurescii, în „Revista română“, vol. I, Bucureşti, 1861, p. 350. 
4 Anton-Maria del Chiaro, op. cit., p. 394. 
5 N. Iorga, Istoria Bucureștilor, Bucureşti, 1939, p. 201. 
6 V. A. Urechia, Istoria românilor, vol. V, Bucureşti, 1893, 433, 
7 Anton-Maria del Chiaro, Revolujiile Valahiei, (trad. S$. bte. introd. N. Iorga), 
Iaşi, 1929, p. 25. 

scriitorul italian, dar nu avem nici o îndoială că ele existau, fiind destinate 
depozitării mărfurilor. 

Rîndul al doilea de odăi, acele de la etaj, dădea într-o sală largă, spri- 
jinită de un parmalic, iar mai tîrziu închisă cu un geamlic; cele mai multe 
dintre aceste odăi serveau drept locuinţe, fie pentru familiile neguţătorilor 
care aveau prăvăliile în rîndul de jos, fie ale altora care locuiau aici plătind 
chirie. Tot în rîndul de sus erau instalate și cantoarele neguţătorilor. Se pare 
că în primele decenii ale secolului al XIX-lea cele mai multe din marile 
hanuri bucureştene serveau mai mult de locuinţă. Pentru negot începuseră 
să se facă prăvăliile cu intrarea din stradă și cu vitrine largi pentru prezen- 
tarea mărfurilor, permanent expuse vederii clienților. 

În 1828—1829, după cum raportează agentul diplomatic francez Hugot, 
ministrului său Laferronnays, cînd oraşul a fost ocupat de armatele ruseşti, 
pentru instalarea spitalelor militare au fost evacuate cîteva din marile hanuri. 
Generalul Jeltuhin poruncise ca evacuarea să se facă în trei zile. Cu acest 
prilej 250—300 de familii de neguţători și meseriași au fost aruncate în stradă. 
Ordinul a fost executat militareste, încît unii dintre evacuaţi n-au avut timp 
nici să-şi adune mărfurile și lucrurile ce aveau. Totul a fost aruncat pe fe- 
restre, iar cei gonifi, în special femei Şi copii, au rătăcit prin, mahalalele 
oraşului și Chiar prin împrejurimi, în frig şi mizerie, ducîndu-și avutul în 
coşuri de nuiele 1. 

Anexe ale hanurilor erau grajdurile, $oproanele, magaziile cu furaje, 
fintinile pentru adăpatul vitelor, odaile unde erau gazduiti vizitiii Şi cărăuşii 
si bucătăriile unde se pregăteau mincärurile pentru ei. Toate acestea erau 
aşezate în jurul curţii, aparte de construcţiile destinate prăvăliilor și locuin- 
ţelor. La hanurile mai mici, unde nu existau prăvălii și depozite de mărfuri, 
ele servind numai ca loc de popas și de odihnă pentru neguţători și cărăuși, 
existau cîrciumi unde cei care conăceau acolo găseau hrană și băutură. Ha- 
nurile de margine se reduceau la o curte mare, împrejmuită cu gard de ulucă, 
fără grajduri şi şoproane, unde în afară de cîrciuma propriu-zisă şi de depen- 
dinçele ei directe (pivnițe, bucătărie și odăi de consumaţie), mai existau odăi 
de dormit, unele cu paturi, comune, unde se odihneau neguţătorii si însoțitorii 
lor. Cei mai mulți dintre însoțitori petreceau nopţile lîngă vitele și carele cu 
marfă, în jurul cărora făceau focuri mari pentru lumină și încălzire. Toate 
hanurile, mari și mici, de centru sau de margine, trebuiau să aibă fintini. 

Unele dintre marile hanuri de centru aveau în mijlocul curții interioare 
biserici, cu preoți si dascăli, unde se făceau obişnuite servicii religioase, la 
care participau toţi locatarii hanului. Uneori hanurile au apărut ca anexe ale 
bisericilor, construite de egumeni ca să sporească veniturile pentru întreţinerea 
locasurilor și pentru subzistenţa preoților şi călugărilor ; astfel au fost Hanul 
Greci și Hanul Colçei. Alteori hanurile s-au construit odată cu biserica, cum 
au fost Hanul Sf. Gheorghe, Hanul Şerban Cantacuzino şi Hanul Constantin 
Vodă. Sînt şi hanuri care s-au construit înaintea bisericii, cum este Hanul 
Stavropoleos. 

Administraţia marilor hanuri era destul de dificilă. La hanurile mănăsti- 
reşti toată această administraţie o avea egumenul respectiv, care direct sau 
prin însărcinaţii săi țineau evidenţa chiriașilor, a chiriilor şi a celorlalte obli- 
gaţiuni prevăzute în zapisele de închiriere, relativ la sumele convenite, la 
termene și la alte îndatoriri statornicite pentru ambele părți contractante. 


1 Hurmuzaki, XVII, p. 149—150. 

Către sfirşitul secolului al XVIII- lea multe dintre marile hanuri bucureştene, 
mai ales cele boiereşti şi negufätoresti, încep să fie arendate în întregime. 
În acest caz arendașul se substituia în drepturi proprietarului şi stabilea con- 
diiile înțelegerii cu chiriaşii. Administratorii hanurilor, fie ei egumeni, boieri 
si negutatori, proprietari sau simpli arendaşi erau răspunzători faţă de domnie 
și de slujitorii săi în ceea ce privea buna înțelegere cu chiriașii, menţinerea 
ordinii și alte aspecte în care era interesată stăpînirea. 

Cînd marile hanuri bucureștene începură să găzduiască fel de fel de 
oameni, — negufätori, misionari, călători de plăcere sau de interese nemärtu- 
risite, informatori politici, spioni etc. — mai ales î în preajma sau în timpul 
deselor războaie din secolul al XVIII-lea stăpînirea din Tara Românească 
începu să exercite un control atent asupra persoanelor care se perindau în 
hanuri. Administratorii începură să primească instrucțiuni şi porunci în legă- 
tură cu interesul stăpînirii de a supraveghea și urmări pe toţi care poposesc 
temporar sau locuiesc permanent în hanuri. 

Acest control din partea stăpinirii era uneori motivat chiar de plin- 
genle călătorilor străini, care avuseseră pagube sau fuseseră jefuiti de bani, 
de mărfuri sau bagaje în timpul petrecerii lor în hanuri. De cele mai multe ori 
însă stăpînirea urmărea pe cei care intrau în ţară cu misiuni secrete ca să adune 
informaţii militare şi să facă diferite acte de spionaj. Oricare ar fi fost î însă 
punctul de vedere sau intenţia acestui control, se fac chiar încercări de le- 
giferare a obligaţiilor ce reveneau hangiilor. 

Astfel domnul Caragea Vodă (1812—1818), care pe lingă toate pă- 
catele sale de om hräpäret, a fost un priceput legiuitor, întocmeşte un proiect 
de lege în care fixează răspunderile hangiilor faţă de clienţii lor. 

Cap. VI. Art. 3. — ,Hangii primind pe străini în hanurile, lor sînt da- 
tori să-i îngrijească ŞI să-i păzească, pe ei şi lucrurile lor, cît le stă în putință, 
fiindcă meseria lor implică tacit aceasta și străinii de aceia se duc în ha- 
nurile lor. 

Art. 4. — Străinul dînd sau arătînd lucrurile sale, fie hangiului, fie 
soţiei lui, fie slugii lui, orice ar suferi ele, răspunde hangiul afară numai 
dacă dovedeşte că paguba nu se datoreşte nebăgării de seamă sau neîngrijirii 
lui, ci unei astfel de întîmplări, încît el, cu toată paza și îngrijirea, nu a 
putut nici s-o prevadă nici s-O evite. 

Art. 5. — Fie că a văzut, fie că n-a văzut hangiul lucrul sträinului 
în hanul său, dacă se dovedește că lucru era într-adevăr în han și că acolo 
într-adevăr a suferit o pagubă, răspunde hangiul, numai dacă dovedeşte 
ca mai sus. 


Art. 6. — Orice pagubă directă ar pricinui hangiul sau soţia lui sau 
copilul lui sau sluga lui sau vita lui străinului în han, răspunde hangiul. 
Art. 7. — Nu pot hangii să invoce faţă de străini că deoarece nu le-au 


plătit deosebit pentru paza lucrurilor lor, nu sînt datori să răspundă de pa- 
guba lor, fiindcă străinii, plătindu-le pentru găzduire, se, subințelege că le-au 
plătit, şi pentru paza lucrurilor lor, si cînd nu vor sa le păzească, liberi 
sînt să nu-i primească. Deoarece trăiesc din această meserie, se cuvine să fie 


foarte credincioşi, Și cinstiți în exercitarea ei, spre folosul atit al lor propriu 
cît şi al societății“ 1. 


l Constantin C. Giurescu, Legiunea lui Caragea, un anteproiect necunoscut, în Buletinul 
Comisiunii Istorice a României, vol. 3, Buc., 1924, p. 70—71. 

Este sigur că obligaţiile pe care încearcă să le fixeze în lege proiectul 
lui Caragea Vodă au fost date mult mai înainte prin porunci administrative, 
emise de vel aga sau marele logofăt, 


Mai tîrziu, controlul stăpânirii începe să fie mai vigilent. „Hangiii erau 
obligaţi să comunice Agiei numele tuturor oaspeţilor găzduiţi în han. Sanc- 
tiunea nerespectării acestei porunci era închiderea hanului. Astfel Departa- 
mentul din Lăuntru, la 8 iunie 1840, face Sfatului (Adunării Obstesti) o 
propunere în această privinţă : 


„Isprăvnicia cu raportul nr. 6317, încredinţat că după toate mijloacele 
întrebuințate pînă acum nu a putut aduce în ispravă regula statornicită de 
mult ca toți găzduitorii de oaspeți, hangii, să dee de ştire Agiei pentru oricare 
musafiri ce ar weni, ca ea să poată face cercetare după poruncele ce are, 
propune ca alt mai nimerit chip, pentru păzirea acestei dispoziţii nu ar fi, 
decît să se legiuiască o strejuire pentru oricare hangii ce nu şi-ar păzi datoria. 
Această măsură socotindu-se şi de Departament potrivită, cu cinste Văzută, 
se referează Sfatului spre, încuviinţare, că dacă o ar găsi nimerită să se 
aplice spre obştească ştiinţă, cu adăogire, că acelui hangiu, care nu ar veni în 
dreaptă cunoștință după o întreită strejuire ce i s-ar face, să i se închidă 
hanul.“ Sfatul aprobă propunerea si fixează amenzile ce urmează să se aplice 
hangiilor mergînd cu sancţiunile pînă la închiderea hanului : 

„Să se facă cunoscut Departamentului că socotința Sfatului este ca 
pentru cea întîi împotrivire a hangiului la măsura propusă de, Departamentul 
al doilea (este) de 50 lei şi pentru cea de al treilea de una sută lei, după care, 
mai poftind asemenea nesupunere se va închide și hanul. Si aceasta fără 
osebire, prin publicaţie se va face cunoscut de Agie în parte fieștecăruia 
hangiu la locuinţa sa“ 1. 

Măsura de închidere a hanului fiind foarte gravă, trebuie să fi fost 
determinată de fapte concrete, care tulburau liniștea stăpînirii. Se pare că, 
fiind vorba de epoca din preajma Revoluţiei din 1848, cînd circulau foarte 
activ ideile de libertate şi cînd nemulțumirile din sînul poporului se colectau 
în atitudini protestatare, Între oaspeții hanurilor bucureştene erau și purtători 
de cuvînt ai unor mișcări de solidaritate internațională împotriva oligarhiei 
şi absolutismului. Alexandru Ghica, foarte grijuliu în a-şi păstra o domnie 
tihnită şi fără surprize, ar fi putut pretinde mai multă grijă din partea 
isprăvniciei orașului la controlul străinilor care vizitau Bucureştii fără motive 
prea justificate. 

O măsură similară, dar justificată de alte motive, luase Mihai Suţu prin 
pitacul din 9 august 17832 în care poruncise ca toate hanurile din Capitală, 
atît în cele din centru cît și cele din mahalale, să nu fie nimeni găzduit fără 
autorizaţie scrisă eliberată de Spătărie şi Agie. Domnia lui Suţu stîrnise de 
la început mari nemulțumiri și lumea incepuse să critice în gura mare. Prin 
această măsură el voia să aducă la tăcere gurile clevetitoare. 

O altă măsură, dar pentru alte motive, poruncește același domn pentru 
găzduirea turcilor. Este vorba de conăcirea capanlülor şi în general a tuturor 
neguţătorilor turci care veneau după afaceri în ţară și găzduiau în hanurile 


1 Constantin C. Giurescu, op. cit., p. 70—71. 
2 V, A. Urechiă, Istoria românilor, vol. I, Bucureşti, 1891, p. 307—308. 

Ducureştene. Regula era ca ei să nu fie primiţi decît la hanul Sf. Ecaterina şi 
numai dacă n-ar mai fi fost locuri acolo sa fie primiţi şi la hanul Colei. 
La 28 septembrie 1783, această regulă se modifică printr-un pitac semnat 
de Mihai Suţu şi adresat marelui spătar şi marelui agă : 

»Dumneata vel spătar şi dumneata vel agă, fiindcă negustorii capanlii 
turci ce vin în Bucureşti, cu bani, cu polite, cu treaba negustorilor, se jaluira 
că nu pot a-şi avea conacul tot la un han de împreună cu alți turci de obşte, 
iată, vă poruncim dumneavoastră, că acest fel de negustori capanlii, să-şi 
aibă conacul lor la Hanul lui Zamfir si la Hanul Colii, iar ceilalți turci, care 
iarăşi pentru trebile lor sînt viitori, aceia, după porunca ce şi mai nainte 
am dat dumneavoastră, să fie opriţi a nu intra la alte hanuri, nici a se răsipi 
în tîrg încoace şi încolo, ci numai la Hanul Sfintei Ecaterina să conăcească 
si citi nu vor încăpea într-acel han, să aibă a merge la hanul de lîngă casele 
de beilic ale sfintei mănăstiri Mărcuţa ; ci dar într-acest chip să aveţi dumnea- 
voastră a urma şi pentru unii şi pentru alţii, după cum poruncim mai sus“ |. 


Am văzut că hanurile de margine şi multe din cele de mahala aveau 
cîrciumi, care se numeau făgădăur:. Cuvîntul este de origine ungurească 
[fogadó] şi înseamnă birt, ospătărie 2, deci nu vînzare de bauturi alcoolice, 
aşa cum este definiţia cîrciumii. Se înţelege însă că în aceste hanuri birtul şi 
cîrciuma alcătuiau un singur negoţ, foarte rentabil hangiului. Cu timpul, către 
sfîrşitul secolului al XIX-lea, cînd deschiderea căilor ferate a ușurat şi a 
simplificat transportul mărfurilor, carele sînt din ce în ce mai puţin folosite, 
iar hanurile încep să-și piardă funcțiunea lor principală de adăpost în dru- 
meţie și să-şi păstreze caracterul de făgădău și de circiumä. Totuși, nu se 
poate spune că aceste hanuri de margine și din jurul tirgurilor de produse 
ţărăneşti, cum este încă Tîrgul Mosilor, au dispărut în secolul nostru. Ele au 
dăinuit pînă cînd a luat ființă comerțul de stat. Si astăzi încă, în jurul 
Tirgului Moşilor sînt curți largi, unde poposeau carele cu produse ţărăneşti 
(oale, doage, scînduri, furaje etc.), care nu erau îngăduite să petreacă noaptea 
în strada. Funcțiunea economică a acestor cîrciumi-hanuri din jurul tîrgurilor 
de margine a dispărut, în ultimul timp, odată cu naţionalizarea lor. 


Un făgădău vestit, la început han de margine, apoi han de mahala, iar 
mai tîrziu birt şi cârciumă cu faimă, este acela care a existat la punctul unde 
str. Romană (actuala str. Mihai Eminescu) întretaie str. Galaţi, fostă Vasile 
Lascăr. Numele hanului „Făgădău“ — a dat numele mahalale: bine conturată 
topografic, iar locul său a rămas pînă astăzi punct de reper şi de orientare în 
partea de nord-est a oraşului. 


Cite hanuri au existat în București ? lată o chestiune la care cred ca nu 
s-ar putea răspunde, nici acum cu materialul documentar pe care-l cunoaştem, 
nici mai tîrziu cînd acest material ar spori cu tot ceea ce ne-ar da arhivele 
şi depozitele de documente. Multe din micile hanuri bucureştene au avut un 
caracter efemer și au dispărut în numeroasele calamităţi care au bîntuit oraşul, 
altele au dus o viaţă modestă şi retrasă din ritmul viu al vieţii economice, 
astfel că n-au rămas însemnări despre ele. 


La începutul secolului al XVIII-lea au fost cîteva hanuri așezate în jurul 
celor patru tirguri bucureştene. Numărul a sporit continuu, urmînd ritmul 


1 Ibidem, p. 486—487. 
2 Lazăr Säineanu, Dicţionar universal al limbii române, Craiova, ediția VI, 1929. 

in care se dezvoltă viaţa economică a orașului. Puţine dintre marile hanuri, 
construite solid și întreținute cu grijă, au rezistat vremii şi calamităţilor și 
viaţa lor s-a prelungit peste un secol. Altele mai șubrede, construite să 
răspundă unor nevoi temporare şi să aducă câştig bun, n-au putut dăinui. 
Duşmanii cei mai mari ai hanurilor bucureştene au fost cutremurele si in- 
cendiile. Sub loviturile lor dese şi puternice s-au prăbuşit cele mai multe. 

Fireşte că fiecare epocă a avut cîteva hanuri fruntașe şi altele, mai 
multe sau mai puţine, adăugate lor. Hanul Șerban Vodă a avut faima cea 
mai lungă şi mai susținută. lanul Colgei a avut de asemenea epoca sa; tot 
aşa Hanul Sf. Gheorghe, Hanul Ziătari si Hanul Constantin Brincoveanu. 
În secolul al XIX-lea Hanul Manuc a avut faima cea mai mare. L. Kreuchely 1 
agentul Prusiei la Bucureşti în 1822, spune că pe vremea lui erau în Bucureşti 
şapte hanuri mari, fără biserici: Hanul Filipescu, Hanul Golescu, Hanul 
Manuc, Hanul Papazoglu, Hanul Constantin Vodă, Hanul Zamfir şi Hanul 
Gabroveni. În afară de aceste hanuri mari erau 28—30 mai mici, cu im- 
portanță mult mai redusă decît cele amintite. 

Pentru cercetătorul care urmăreşte chestiunea henurilor bucureştene în 
timp, numărul celor cunoscute mai mult sau mai putin va fi destul de im- 
portant, acest număr ar putea depăși șaptezeci-optzeci şi s-ar apropia de o 
sută. Dar oricîte an cunoaşte, numărul lor nu va fi niciodată sigur. Secolele 
XVIII şi XIX vor raci ascunde încă hanuri despre care nu ştim şi nu vom 
putea şti. 


2. HANURI DOMNESTI 
HANUL ȘERBAN VODĂ 


Aşezarea banului. Şerban Cantacuzino plănuise să construiască un han 
în Bucureşti încă pe vremea cînd era postelnic în divanul lui Grigore Ghica 
Vodă ; lucrul acesta îl spune singur în hrisovul multelor sale danii făcute mă- 
năstirii Cotroceni 2. Astfel el cumpără de la Jupîneasa Miţa a lui Iane Cojo- 
caru un loc de prăvălie în lungul ulitei, de 28 stinjeni şi lat de 6, cu 47 de 
taleri ; alt loc de la Gheorghe Cojocaru Paspala în lungime de 26 stînjeni, 
altele de la Vasile sin Vasile stolnicul ot Cîmpina ; de la jupineasa Anghelina 
a lui Calotă clucerul ; de la mănăstirea Radu Vodă cîteva prăvălii ; de la 
mănăstirea Sf. Sava, în schimbul unui „codru de loc în Grozăvești“, ia patru 
prăvălii 3. Toate aceste locuri şi prăvălii le cumpără între 1666 şi 1680, astfel 
că înainte de a începe construcția avea 39 de locuri în mahalaua Grecilor, 
unde își pusese în gind să ridice hanul. El continuă cu lărgirea terenului de 
construcție și după începerea zidăriilor ; astfel, la 14 aprilie 1685 cumpără 
două prăvălii de la Sultana Bogdaproste # şi de la Jitian Zugravul un petic de 
loc cu care lărgeşte curtea hanului 5. 


1 Const. Moisil, Bucurestii-Vechi, în „Boabe de griu“, 1933, p. 419; N. Iorga, Istoria 
românilor, Bucureşti, 1939, p. 234. 

2 G. M. Ionescu, Istoria Cotrocenilor, Lupestilor (Sf. Elefterie) si Grozävestilor, Bucu- 
reşti, 1902, p. 55. 

3 G. lonnescu-Gion, Istoria Bucureştilor, Bucureşti, 1899, p. 213. 

4 Ibidem, p. 55, nota 5. 

5 Ibidem, p» 518. 


www.dacoromanica.ro 


35 


Boierul, care dovedea multă pricepere în asemenea treburi si bună cu- 
noastere a tirgurilor bucureştere, se hotărice să-şi ridice hanul în locul cel mai 
potrivit pentru negot. Tîrgul de Sus era în această vreme în plină dezvol- 
tare, așa că toate sitințele şi le îndreaptă în a-și face loc în apropiere de acest 
tîrg. Locul ales se afla aproape de biserica Zlătari și față în faţă cu biserica 
lui Ghiorma Banul, cunoscută mai bine sub numele de Biserica Grecilor, pe o 
uliţă plină de prăvălii care dădea în Uliţa Mare numită mai tîrziu chiar 
„Uliţa care duce la Hanul lui Şerban Vodă“. În apropierea locului ales pentru 
han își aveau prăvăliile bogatii neguţători ai vremii Pano Pepano, Ghionea 
Mustaţă, iar mai tirziu Dumitru Nona şi Luca Firimiţă. Acest loc de han s-ar 
afla astăzi pe str. Lipscani, chiar pe terenul pe care se găsește Barica de Stat a 
R. S. România. Terenul hanului cuprindea o suprafaţă de 7510 m? avînd fatada 
principală pe str. Lipscani, în lungime de 105 m, iar pe uliţa din dreapta, Uliţa 
Mare numită mai tîrziu Uliţa Germară (azi str. Smirdan) 70 m lungime ; în 
partea stingă nu exista o zlità ri numai o fundătură numită Chirovici care, 
după ce s-a deschis, a primit numele str. Eugeniu Carada. Toate acestea au 
fost menţionate în planul! ridicat, la 10 octombrie 1881, de către G. Zefir 
desenatorul Domeniilor Statului. 

Şerban Vodă Cantacuzino începe construirea mănăstirii Cotroceni, după 
cum scrie în pisania din pridvorul bisericii, la 26 mai 1679, adică la -patru 
luni şi jumătate după urcarea în scaunul domniei (6 ianuarie 1679). Frumoasa 
biserică est: terminată în 1652, cînd se începe construcția anexelor: chiliile, 
arhondaricul şi palatul domnesc, în care ctitorul locuiește pînă la moarte. Cel 
dintii act de donaţie pentru viitoarea mănăstire este din 10 iunie 1680 în care 
sînt cuprinse viile, livezile și morile cumpărate de Ghiorma și fraţii săi Dumi- 
traşco Căpitanul şi Mihalesco, feciorii Ghiocäi Căpitanul2. La 8 ianuarie 
1683 el închină mănăstirii Cotrocenilor prăvăliile cumpărate în mahalaua 
Grecilor 3, 

Construcţia hanului. Este de presupus că Şerban Vodă ridică hanul său 
cu aceiași meșteri pe care-i folosise la construcțiile de la mănăstirea Cotroceni. 
Dacă biserica a fost gata în 1682 si celelalte anexe au început imediat, toate 
aceste lucrări n-au ţinut mai mult de un an, astfel că construcţia hanului a 
inceput în vara anului 1683. În această privinţă însăşi actul de donaţie a prä- 
văilor poate să fie un indiciu, așa cum obişnuia să procedeze voievodul. 

Pentru Bucureştii de la sfîrșitul secolului XVII, construcţia Hanului Ser- 
ban Vodă este o mare noutate în domeniul negoţului. Au existat hanuri şi 
înainte de acesta, cum ar fi vechiul han de la Sf. Gheorghe, dar ceea ce a 
început să construiască voievodul în 1683 întrecea tot ceea ce se putea inchiput 
în Tara Românească pînă atunci. De altfel însăşi planul voievodului a fost să 
dea oraşului ceva nemaiväzut. S-a spus că el s-a gîndit la acele i fondachi, 
care existau în Veneţia în secolul al XVII-lea — il fondaco dei Turchi, il fon- 
daco dei Armeni, il fondaco dei Tedeschi — şi care erau construcții solide și 
uriașe, care serveau ca depozite de mărfuri ale neguţătorilor respectivi și u? 
asemenea „fondaco“ a dorit să construiască şi el în Bucureşti. Șerban Carta- 
cuzino nu fusese la Veneţia si nu avea de unde să ştie despre aceste așeză- 
minte negustoreşti existente acolo în această vreme. S-a spus însă că le văzuse 


1 Arh. St. Buc., Planuri Ilfov, nr. 200—202. 
2 G. M. Ionescu, op. cit., p. 39 şi nota 1. 
3 Arh. St. Buc., Condica Mănăstirii Cotroceni nr. 1, fila 60. 

fratele său, stolnicul Constantin Cantacuzino, care studiase la Padova, în 
Italia, dar acest lucru nu era de ajuns, dacă ne reamintim de apriga dușmănie 
pentru moștenire ce s-a dezlançuit între urmaşii postelnicului Cantacuzino, la 
moartea mamei lor, postelniceasa Elina. 


Dar pentru ca să vadă „hanurile“ din Veneţia, Șerban Cantacuzino nu 
trebuia să se fi dus pînă acolo ; el le-a văzut tot atît de bine la Constantinopol, 
unde trăise cîțiva ani, ca refugiat politic, înainte de a ajungs domnitor. Aceste 
„fondacuri“ venețiene erau asemănătoare hanurilor din lumea arabă [arab. 
jondok == hotel, han], foarte obişnuite în Orient, care nu puteau să lipsească 
din capitala Imperiului otoman si din marile orașe turcești. Erau construcții 
cu ziduri groase, întărite cu contraforturi, în care nu se putea pătrunde decit 
pe poarta de stejar, ferecată în fier. Marii neguţători din Constantinopol, ca 
şi cei din Damasc, Bagdad, Frzerum și Alexandria, trebuiau să aibă asemenea 
„fondokuri“ unde-și puneau la adăpost marfa, familia şi viaţa. Deci în Tari- 
grad a putut să vadă Șerban Cantacuzino un model de han pentru planurile 
sale din Bucureşti. 


Astfel, cînd a început construcţia hanului, în 1683. pe locul cel larg 
pe care-l avea în Uliţa Mare (str. Lipscani) dinspre Tirgul de Sus, el poruncise 
să i se facă o adevărată cetate de negot. Marii negutatori din Bucureşti, cei 
care începuseră să facă taxiduri la Viena şi poate chiar la Lipsca după marfă, 
ar fi putut să vadă, sau măcar să, audă despre acele cetăţi din oraşele hanse- 
atice, numite Raufhäuser, care semänau Cu ceca ce a tăcut Şerban Vodă. Hanul 
său a fost gata în trei ani, deci la 16851, cînd începuseră să se așeze în el 
negustorii şi chiriasii care aveau nevoie de locuinţă. 

Dar hanul n-a fost complet terminat nici în 1686, „rămiind partea 
dinspre crivăţ nezidită“. Se ridicaseră construcţiile principale : : odăile, prăvă- 
liile, pivnițele și magaziile ; în fundul curţii, unde urma să se construiască graj- 
durile, depozitele de furaje, bucătăriile şi celelalte anexe, nu se făcuse nimic 
pînă atunci, nici mai târziu, pînă în 1688 cînd moare voievodul. Se pare că 
motivul care a făcut să nu se termine lucrările a fost lipsa de bani. Șerban 
Vodă cheltuise multi bani pentru construcţia și înzestrarea mănăstirii Cotro- 
ceni şi pentru ridicarea hanului. Și participarea la asediul Vienei în 1683, cînd 
a trebuit să facă provizii şi pentru armata turcească alături de care lupta, i-a 
secătuit punga şi l-a pus în situaţia să renunţe, pentru moment, la terminarea 
iucrarilor de construcție atît la mănăstire cît şi la han. 

Moartea sa neașteptată în 1688 pune capăt lucrărilor de la han. Egu- 
menii mănăstirii Cotroceni, care administrau și hanul nu se gîndesc să ter- 
mine aceste lucrări care ar fi sporit veniturile hanului, ci s-au mulțumit să 
închidă fundul curţii cu un zid. Abia peste un veac s-a găsit un egumen mai 
gospodar şi mai sirguincios, Visarion Lambriatis, care în zilele domnului 
Constantin Ipsilanti, la 15 octombrie 1803, face construcţii noi pe acest teren 
nefolosit pînă atunci 2. 


Biserica banului. Cîteva din marile hanuri bucureștene au avut în mijlo- 
cul curții cîte o biserică mai mică, sau mai mare, după cum îngăduia locul 
și punga ctitorului. De regulă, aceste biserici se construiau odată cu hanul, 
cum a fost la Hanul Colțea, Hanul Sf. Gheorghe Nou şi Hanul Zlătari. 


1 G. Ionnescu-Gion, op. cit, p. 483. 
2 G. M. Ionescu, op. cit, p. 55, nota 1. | 

Alteori, bisericile s-au construit în urma hanurilor, cum a fost la Hanul 
Stavropoleos şi Hanul Șerban Vodă. 

Biserica Hanului Șerban Vodă nu se ştie cînd a fost construită, probabil 
în prima jumătate a secolului al XVIII-lea. Trebuie să fi fost o biserică 
micuță, mai mult un paraclis, construită de către locatarii hanului. Neguţătorii 
care aveau prăvăliile în acest han au pus mînă de la mînă şi au înălțat 
această biserică despre care aflăm întimplător pe la mijlocul secolului trecut. 

În toamna anului 1844 o serie de chiriaşi ai hanului, în majoritate greci, 
înaintează domnului Gheorghe Bibescu o jalbă în care aduc la cunoştinţă ca 
biserica din curtea hanului a suferit stricăciuni importante de pe urma cutre- 
murului din 1838, din care cauză nu se mai poate sluji în ea. Ca urmare a 
acestui fapt ei au cerut de mai multe ori egumenului mănăstirii Cotroceni, 
care în această vreme era Meletie Căscioreanu, „ca cu mijloace ce are să facă 
punerea la cale a o „drege și a o aduce în stare ca să se slujească î într-însa“. 
De fiecare dată însă egumenul le-a răspuns că nu poate să facă nimic fără 
aprobarea „obştii mănăstirilor de jos“, adică de la Muntele Athos, unde era 
închinată mănăstirea Cotroceni. 

După atîtia ani de rugăminți și aşteptare, singura lor nădejde e la voie- 
vodul ţării, căruia îi spun în jalba amintită : „Deznădăjduiţi, prea înălțate 
doamne, că prin dreptul rugăciunii către sfinţia sa pomenitul egumen n-am 
putut să dobîndim dregerea arătatei sfinte biserici, venim cu cel mai adinc 
respect la picioarele înălțimii voastre şi vă rugăm ca să binevoiţi a porunci 
prin cine se cuvine a ne îndestula rugămintea și a nu ne mai sili a alerga pe la 
învecinatele sf. biserici şi a face aiurea pomenirile părinților și rudelor noastre 
ce sînt , îngropate la această sf. biserică, împotriva şi a religiei şi a bunei cu- 
vinţe“ 1, Între semnatarii plingerii sînt: Iancu Valiadis, A. Carazisi, C. Păl- 
tineanu, Nicolae Dimitrie, Mihail Zaharia, Athanasie Veropulo, familia Ciocan, 
familia Polizu Şi familia Suţu. 

Pe această albă, Gheorghe Bibescu pune rezoluţia : „dumnealui logofătul 
bisericesc să se arate“. Manolache Florescu, şeful departamentului treburilor 
bisericești, la rîndul lui, întreabă pe egumen dacă este adevărat ce spun Jelui- 
torii şi cere să-i arate cine stringe veniturile hanului. Egumenul răspunde că 
biserica a fost construită cu cheltuiala neguțătorilor chiriaşi, care şi-au luat 
obligaţia s-o întrețină cu cheltuiala lor. În privința veniturilor el arată că 
mănăstirea le strînge, însă banii adunaţi sînt puţini, fiindcă două treimi din 
venit nu se încasează, deoarece familiile reclamantilor, care se consideră ade- 
Vărați proprietari, nu pe bază de acte ci pe bază că locuiesc acolo din tată în 
fiu, nu plătesc nici o chirie pentru apartamentele si prăvăliile ce ocupă. 

În urma acestui răspuns se pare că jalba locatarilor rămîne nesolutionata 
şi biserica se näruieste dim ce în ce mai rău, pînă cînd a fost därimatä la 
cîțiva ani după aceea. În trei planuri ale Hanului Șerban Vodă, dintre 1876 
şi 1881 2, se indică în mijlocul curții un loc pe care a fost construită biserica, 
dar mai mult nu se ştie despre ea. 

Prăvălii si chiriaşi. Între hanurile din Bucureşti întîietatea o deţinea Ha- 
nul Șerban Vodă : era cel mai mare, cel mai solid şi mai sigur, dar si cel 
mai bine organizat în ceea ce priveşte împărţirea încăperilor și uşurinţa comu- 
nicării cu curtea cea largă unde intrau rădvanele cu mărfuri. Nu se cunoaşte 


1 Arh. St. Buc., Min. Cult. şi Instr. Publice, Tara Românească, 1760/1844. 
2 Arh. St. Buc., Planuri Ilfov, nr. 200—202/1876—1881. 


www.dacoromanica.ro 


38 


precis mărimea şi dispoziţia aranjării încăperilor, fiindcă înainte de 1863 nu 
s-a făcut sau nu s-a păstrat un plan topogralic al acestui han sau măcar al 
oricărui altul. Nici statistici Sigure nu avem decît după ce s-a legiferat secu- 
larizarea averilor mănăstirești (1863) si acelea sînt destul de aproximative. 
Mai înainte, o catagrafie întocmită la 15 martie 1823 stabilește că hanul avea 
„45 de case (încăperi), peste 25 de magazii şi 17 bucătării“. Din aceste pricini 
nu putem şti precis care era capacitatea sa de înmagazinare a mărfurilor. S-a 
păstrat, mai mult prin tradiție orală, faptul că Hanul lui Şerban Vodă era 
cel mai mare din Bucureşti. Astfel, Anton Maria del Chiaro arată că „două 
hanuri mari frumoase sînt demne de văzut în Bucureşti. Primul haa poartă 
numele fondatorului Şerban Vodă... al doilea e hanul Sf. Gheorghe, zidit de 
principe:e Bnincoveanu“ 1. La sfîrşitul secolului al XVIII-lea F. J. Sulzer con- 
sidera că hanul „era cel mai renumit“ dintre cele șapte hanuri mari ale ora- 
şului. El este trecut şi pe planul din 1842 al lui Vladimir de Blaremberg, iar 
în planul oraşului din 1852 erte trecut primul din cele zece hanuri „de căpe- 
tenie“ din oraș. 

Cînd s-a hotărît exproprierea averilor mănăstirești, dar mai ales după 
promulgarea legii de la 22 februarie 1873, care autoriza guvernul să vinda 
casele, prăvăliile, hanuriie, orice acareturi sau construcţii, precum şi toate 
locurile virane cu clădiri sau fără clădiri pe dinse!e, a trebuit să se întocmească 
tabele și situaţii ale bunurilor ce trebuiau vindute. La acea dată Hanul Șerban 
Vodă, care aparținuse mănăstirii Cotroceni, avea la parter, în vechea clădire 
a hanului, 29 de prăvălii și 10 magazii, la etaj, 20 de camere de locuit și 
patru săli mari, la care se adăugau casele cu două etaje situate în fundu! curții, 
construite de egumenul Visarion Lambriatis în 1803 şi modificate poate de 
succesorii săi, în care erau instalate Casa de Depuneri si Consignatiuni, Im- 
primeria Statului și Direcţia Monitorului Oficial, care. foloseau şi opt magazii. 
Ă Cu acest prilej nu se aminteşte nimic despre o moară cu cai, existentă 
în 1829 în curtea hanului şi despre care egumenul Hariton (1829—1833) face 
o plingere Divanului săvîrșitor împotriva Cantoriei Ostäsestilor Spitaluri că îi 
strică gardul dimprejurul morii. Divanul, în rezoluţia lui Iordache Golescu, 
„poftește pe cinstita Cantorie ca să dea poruncă cu strășnicie acelui spital de 
a nu mai strica nimic, căci moara este făcută din poruncă și cu mare chel- 
tuială“ 2. În hanul Şerban Vodă a fost instalat temporar Sfatul Orășenesc, ce 
avea nevoie de mobile (paturi, oglinzi, canapele, scaune, mese) pentru func- 
fionare, vînzătorii urmînd să se adreseze cinovnicului Gheorghe Opreanu, 
instalat în han 3. 

Cele 29 de prăvălii și numai două din cele zece magazii fuseseră închi- 
riate de stat, după 1863, la negustori particulari şi aduceau un venit de 
25 800 lei. La această sumă se adăugau chiriile ce se încasau pentru cele două- 
zeci de camere de locuit şi cele patru săli de la etaj, precum şi chiriile care 
s-ar fi putut încasa pentru încăperile în care se instalaseră cele trei instituții 
de stat. Dacă ţinem seama că după 1870 comerţul bucureştean folosea pră- 
vălii la stradă, cu vitrine mari şi luminoase pentru expunerea mărfurilor şi că 
prăvăliile Hanului Șerban Vodă nu mai erau proprii acestui comerţ, putem 


1 Anton-Maria del Chiaro, op. cit., pag. 7, cf. Dan Berindei, Orașul București reședință 
şi capitală a Țării Româneşti (1459—1862), Bucureşti, 1963, pag. 100. 

2 Arh St. Buc., Administrative Vechi, 555/1829. 

3 „Curier românesc“, IV/1832, nr. 35 (16 iun.), p. 156. 

să apreciem valoarea lor în secolul al XVIII-lea, cînd hanurile corespundeau 
tuturor exigențelor neguțătorești din aceste vremuri. 

În secolul al XVIII-lea s-a deschis în Hanul Șerban Vodă cea dintii 
„spițerie“ din Bucureşti. Proprietarul acestei farmacii este armeanul, Hagi 
Chiriac Arbut, un tip foarte întreprinzător, care înființează mai tîrziu o fa- 
brica de postav şi objire de la domnie rang boieresc. Mărturiile istorice ne 
arată că la 22 iunie 1776 el vinde farmacia medicului Ion Safant [poate Jean 
Chafent], probabil de origină franceză, care se stabilise în București t. Printre 
stabilimentele instalate în hanul, Şerban Vo-lă este menţionat în 1848 si ate- 
lierul de dagherotipie al lui Johann Bauman 2. 

La 1859, după cum ne informează coperta unei cărți tipărită în Bucu- 
resti în acest an, un oarecare Mihail Dimitriu avea în han o librărie „cu tot 
felul de cărţi și în special maruale pentru toate categoriile de elevi“. Mai 
tirziu, în 1867, Belgasoglu şi I. V. Socec au o librărie în prăvălia nr. 18 din 
han 3, pentru care se plătea o chirie da 1740 lei, ceea ce era foarte mult pentru 
această vreme. Alături, în prăvăliile nr. 19 și 20, era un mare magazin de 
„vinuri fine, lichioruri şi tot felu! de articole de băcănie, coloniale și comesti- 
bile“ al lui Lazăr şi Dimitrie Staikovici, care plăteau 2165 lei chirie. Si în 
continuare, în prăvăuia nr. 22 Vasile Hagi Teologu anunţă că „a sosit icre 
regre de cea mai bună calitate, la preţul de 16 lei ocaua“ 4. 

Tot în aceeași vreme Ion Martinovici şi George Asan fac reclamă lumi- 
nărilor de stearină ce le-au adus de la Viena și care au prăvalia cu firma 
„ia Crucea de Aur“ în colțul hanului5. Alături de aceştia erau alți bäcani 
cu prăvălii, între care și Petrache Ion, al cărui negot era foarte cunoscut în 
han. De altfe! negotul de băcănie, care cunoaște o amplă şi intensă dezvoltare 
în secolul al XVIII-lea, era bine reprezentat în Hanul Şerban Vodă. La 1784, 
ua oarecare Gheorghe Băcanu „vinde“ lui Chiriac Arbut, care în această vreme 
era staroste de neguţători, o prăvălie în acest han6. Din document nu reiese 
cum poute să se vinda o prăvălie într-un han mănăstiresc, cînd construcţia 
aparțirea mănăstirii Cotroceni ; este poate aici vorba despre cedarea cu cistig 
a unui contract vechi de închiriere, care începuse să se neguţătorcască și care 
a provocat mai inainte intervenția lui Alexandru Ipsilanti, despre care vom 
vorbi mai jos. 

Pe la 1815, un mare neguţător toptangiu, Constantin Lada, grec foarte 
întreprinzător şi înrudit cu familiile boiereşti din Moldova, care se ocupa, cu 
tot felul de afaceri, avea în acest han. prăvălie de mărfuri aduse din Austria 
şi Saxonia, pe care le vindea cu ridicata 7. 

La 26 mai 1826 8, egumenul mănăstirii Cotroceni, arhimandritul Iosif se 
plinge domniei că două din bolțile [prăvăliile] hanului sînt închise de peste 
trei ani, ,nearatindu-se de stăpîni nimeni“ și cere să se deschidă şi să se 


i Dr. N. I. Angelescu. Acte și documente din trecutul farmaciei, Bucureşti, 1904, 
pP. V şi 19; Dr. V. Gomoiu, Repertor de medici, farmacisti, veterinari, personal sanitar din 
finuturile româneşti, vol. I, Brăila, 1938, p. 372. 

2 „Vestitorul românesc“, XII (1848), nr. 42, 29 mai, p. 168. 

3 „Monitorul oficial“, 1867, p. 1104. 

+ „Buciumul“, I, p. 272. 

5 ,Anunçätorul român“, 17 ian. 1859. 

6 Doc. 4 mai 1784, colecţia George Potra. 

7 Teodor Virnav, Istoria vieții mele, Rimnicu Sărat, 1893, p, 30—35. 

8 Arh, St, Buc., ms. 1132, p. 148—149. 


www.dacoromanica.ro 


40 


redea mănăstirii. Se fac cercetări şi se constată că una din bolți este a Lisabetei 
nemţoaica sticlăreasa, închisă şi poprită de Radu Golescu pentru o sumă de 
bani datorată, iar cealaltă boltă este a unui neguţător dispărut. Anaforaua 
velitilor boieri propune să se redea mănăstirii cele două prăvălii, iar din 
lucrurile aflate să se despăgubească de chirie. 

Din reclamele publicate în ziarele timpului mai aflăm despre existenţa 
unor prăvălii din han şi despre mărfurile ce se vindeau în ele. Astfel, în pră- 
vălia nr. 13 se vindeau cele mai bune şi mai „sănătoase“ lichioruri „cu trei 
sfantihi butelca“ 1, iar în prăvălia nr. 6, care se afla în faţa fostului Cazinou 
se afla de vînzare rom englezesc veritabil Jamaica 2. Jac Lazarov, prin legă- 
turile sale comerciale la Constantinopol, aducea şi vindea în prăvălia nr. 16, 
cu firma „La patru arapi“, tutun turcesc si bohcea de cea mai bună calitate 5, 
iar Apostol Daciapopolo era renumit prin desfacerea tigarilor de foi englezesti 
şi a medicamentelor t. La prăvălia lui Mihalache Hala sosise din Londra o mare 
cantitate de fier englezesc de „toate sortimentele“, adică „șine în patru mu- 
chii, rotunde, potcoave, jghiaburi şi tablă pentru învelit casele“, iar „doritorii 
ce vor avea trebuință de asemenea articole [le] pot găsi la anumita magazie 
[prăvălie] cu cel mai mic preţ“ 5. 

Hanul Şerban Vodă era un punct de orientare si pentru alte magazine 
din afara lui. Astfel, în 1845, peste drum de poarta hanului, într-un fund de 
ulicioară, își avea prăvălia Iosif Gebauer, care se ocupa cu vînzarea de instru- 
mente muzicale. E] anunţă în ziar ô că are de vînzare şi de închiriat „felurimi 
de pianoforte cu un preţ cuviincios, cu care preț n-ar putea să le aibă nici la 
Viena“. Astfel: 2 pianoforte marca ,Floc“ : 70 galben împărăteşti ; 2 „Rait- 
mair“ : 55 galbeni fiecare; unul , Vindhofer“ : 53 galbeni; un „Brodman“: 
55 galbeni ; un „Bel“ : 40 și unul „sosit acum după faptura franțuzească cea 
noua“, cu 90 galbeni. 


Negoţul de zărăfie, care se dezvoltase foarte mult în a doua jumătate 
a secolului al XVIII-lea, nu s-a lăsat atras de Hanul Şerban Vodă. Zarafii se 
cuibăreau mai ales în Hanul Zlătari pînă în 1800, iar după aceea, cînd înce- 
puseră să-şi aroge veleități de bancheri și să facă operaţiuni de bancă, cu 
legături la Viena, Paris și Londra, cei mai mulţi bancheri își au cantoarele în 
Hanul Coljei. Totuşi şi în Hanul lui Șerban Vodă găsim, la 1829, pe Solomon 
Halfon (1790—1842), o adevărată figură de zaraf și bancher de la începutul 
secolului trecut. Acesta, întovărășit cu neguţătorul brașovean Ghiţă Opran, 
deschide un cantor în acest han, unde, pe lîngă afaceri de zărăfie, făceau tot 
soiul de afaceri comerciale. A avut în arendă concesiunea accizelor, a expor- 
tului de lemne, de sare etc. Cantorul lor, din Hanul Șerban Vodă, începuse să 
atragă atenţia lumii comerciale din Bucureşti. Au făcut afaceri frumoase cu 
Miloş Obrenovici și cu statul sîrbesc şi chiar cu domnii Țării Româneşti. În 
1835, domnul Alexandru Dim. Ghica i-a acordat lui Solomon Halfon titlul de 
pitar, cu dreptul de a purta caftan şi a stäpini moșii. După moartea sa, în 
1842, feciorii săi Abraham, Iosif şi Nissim au continuat negoţul tatălui lor, 


1 „Vestitorul românesc“, 1844, p. 258. 

2 Ibidem, 1846, p. 308. 

3 Ibidem, 1852, p. 164. 

4 Ibidem, 1855, suplimentul 18. 

5 Ibidem, suplimentul 27, 

6 Ibidem, VII, (1843), nr. 21, martie 12, p. 84. 

dezvoltind mai ales comerțul de bancă si fiind în legătură cu marile firme 
Rotschild şi Rougemont 1. 

O fotografie de pe la 1880 ne relevă forma şi aspectul hanului. Avea 
forma unui patrulater, cu clădiri pe fiecare latură a sa. Ion Ghica arată că 
hanul avea „curți mari, pătrate, cu ziduri înalte şi tari de jur împrejur“. 
Cladirea avea un singur etaj fără particularități arhitecturale. În partea cen- 
tralä, „construcția în linie dreaptă, tip vagon este aşezată pe latura unei curți 
mari în care probabil staționau carele și trăsurile oaspeţilor. La parter se văd 
cîteva arcade simple sprijinite pe stilpi mari, iar la nivelul superior ferestrele 
se înșiră unele după altele ca la o casă obişnuită. 


Hanul, cum am văzut, avea la etaj patru săli mari, care erau foarte 
nimerite pentru clase de școală. Pentru acest motiv, în vara anului 1831, cînd 
clădirea colegiului Sf. Sava a fost supusă la reparaţii mai mari, şcoala s-a insta- 
lat în han, unde a funcţionat pinä la deschiderea anului școlar din toamnă. 
Tot aici, în 1843, şi-a deschis pensionul cu patru clase un oarecare Ştefan 
Caliva. El publică în ziar 2 această veste si înştiințează că are aprobarea cinsti- 
tei Eforii a Scoalelor Naţionale şi că se vor preda, în afară de materiile obis- 
nuite, limba grecească (nouă si veche), franceză si italiană. În același an Elisa- 
beta Știrbei, soția marelui vornic, închiriază o parte din han pentru a deschide 
un cămin pentru o sută de fete sărace, care fusese mai înainte instalat la 
Biserica Amzei 3. 


Evenimente importante legate de han. În cele aproape două veacuri de 
existență, la Hanul Șerban Vodă s-au petrecut episoade interesante, care lumi- 
nează mai bine viaţa acestui han. Dacă Şerban Cantacuzino nu și-ar fi sfîrșit 
zilele atît de repede și atît de neaşteptat şi-ar fi putut duce la capăt construc- 
ţia și organizarea acestui han, alta ar fi fost istoria sa. Ctitorul său a murit 
însă cînd lucrările de construcţie nu erau terminate și cînd hanul nu ajunsese 
să intre în deplina sa funcţiune economică. Rezerva şi dezinteresul cu care a 
fost privit de succesorul lui Șerban Vodă, tocmai în epoca în care hanul ar 
fi putut să cucerească viața neguţătorească a Bucureștilor, au făcut ca după 
construirea Hanului Constantin Vodă și a Hanului Sf. Gheorghe acest han să 
aibă un rol secundar în secolul al XVIII-lea. I-au luat-o înainte Hanul Coltei, 
Hanul Zlătari, şi încă altele mai mici, deși Hanul lui Şerban Vodă era cel mai 
mare şi cel mai sigur din Bucureşti. 


Au contribuit la acest lucru și egumenii mănăstirii Cotroceni, nu în- 
destul de pricepuți gospodari, care n-au făcut nimic pentru ca hanul să- şi 
asume rolul său de fruntaș al Vieţii economice bucureştene. Aceşti egumeni, 
oameni meschini şi interesaţi să agonisească cît mai repede Şi cît mai mulți 
bani, au refuzat să facă cheltuielile necesare pentru construcții Și îmbunătățiri 
la han „Si s-au interesat numai de prea numeroasele moșii cu care fusese în- 
zestrată mănăstirea. Așa se explică de ce timp de un veac hanul a fost lipsit 
de anexele sale „principale şi abia la 1803 i se fac aceste construcții. Atunci 
însă era prea tîrziu. Hanurile ieşiseră din funcțiunea lor economică în care 
le pusese secolul al XVIII-lea și deveniseră anacronice pentru noua viaţă co- 
mercială care începuse în Bucureşti odată cu secolul trecut. 


1 George Fotino, Din vremea renașterii naționale a Țării Românești. Boierii Golești, 
vol. II, Bucureşti, 1939, P- 315, nota. 
„Vestitorul românesc“, 1843, p. 53, 84. 
3 Ibidem, p. 132, 362; 1844, p. 70. 

Dacă egumenii mănăstirii Cotroceni, nu s-ar fi îmbulzit să treacă pe la 
scaunul egumenesc prea repede şi prea ahtiaţi să-și umple buzunarele şi dacă 
priceperea lcr i-ar fi făcut să vadă ce izvor de venituri era Hanul lui Şerban 
Vodă ca să-i acorde toată grija şi tot interesul, alta ar fi fost istoria acestui 
han. S-au perindat însă nu mai putin de 20 egumeni de la moartea lui Șerban 
Vodă pînă la 1800, din care unii n-au rămas în scaun nici măcar un an, $i 
toți şi-au îndrepiat ochii spre moșii şi au părăsit cu totul măreţul han. Un alt 
eveniment este procesul cu chiriașii, dezbătut în vremea lui Alexandru Ipsi- 
lantil, care dovedește tocmai dezinteresul egumenilor față de han. 


În 1776 era egumen la Cotroceni ieromonahul Ignatie. Se pare că 
acesta primise poruncă din partea domniei să facă reparaţii hanului: „am 
dat — spune domnul în hrisovul citat — tare poruncă exarhilor şi egume- 
nului ca să înnoiască bine hanul făcînd aceasta fără nici o prelungire, după 
cum negreșit am hotărit. Vrînd domnia mea, precum am zis, nu numai înnoirea 
hanului, ci să şi păzim a fi fără frică şi fără primejdie lăcuinţa chiriasilor“. 
Egumenul raportează că nu poate să facă aceste reparaţii pe motivul că n-are 
bani. În același timp înaintează domniei o plingere împotriva chiriasilor care 
nu plătesc chiria, sub cuvînt că s-au făcut stăpini pe prăvăliile ce le au 
în han. 

Alexandru Ipsilanti trimite pîra egumenului în cercetarea lui Badea Stir- 
bei, vel vornic de Tara de Jos, şi a lui Dumitrașco Racoviţă, biv vel vistier, 
care cercetează cu amănuntul situația din Hanul lui Şerban Vodă şi o înfăţi- 
şează Într-o anafora. Cei doi boieri constată că negutätorii străini care locui- 
seră mulā vreme în han, „au îrceput după vremi a se face stäpini pe odäile 
acelea, încît unii, cu desăvîrşită stăpînire pe odăile acelea în care șăzuse cu 
chirie, le vindeau altora ca niște stăpîni, cu nume de ghedec*, dînd la mä- 
năstire o chirie foarte puţină pe an. Iar alţii le da altora cu chirie cît voia, 
dînd şi ei mânăstirii o chirie foarte puţină, adică cît au apucat de s-au tocmit 
in trecuţii ani pe cînd s-au zidit, făcînd cu acest mijloc de a să sototi acelea 
odăi ghedicuri şi ei a fi stäpinii ghedicurilor cu acest catahrisis şi a plăti 
numai chiria locului“. Chiriașii care stăpîneau prăvăliile prin clironomie 
[moştenire] din tată în fiu sau prin vînzare de la primii chiriaşi, invocau faţă 
de mănăstire că prăvăliile lor erau ghedecuri şi că chiria pe care o plăteau se 
referea la locul pe care era construita prăvălia, întrucît prăvăliile le aparţineau 
în deplină stäpinire. 

Situaţia inexactă pe care o invocau aceşti chiriași provenea din două 
cauze : mai întîi dezinteresul total al egumenilor față de hanul care nu fusese 
complet terminat şi care nu producea veniturile așteptate ; şi-apoi faptul că 
chiriașii făcuseră personal unele din lucrările de îmbunătăţire ale încăperilor 
deţinute de ei, ceea ce i-a îndreptăţit să pretindă că aceste încăperi au situația 
de ghedecuri. Egumenii, foarte bucuroşi că nu li se cerea să acopere cheltu- 
ielile acestor lucrări, se mulçumeau cu chiria cea mai mică şi n-au mai pre- 
tins nimic. Așa au trecut ani după ani, pînă s-a încheiat aproape un secoi 
Şi a venit jalba egumenului din 1776. Negreşit că situaţia de ghedecuri invo- 
cată de chiriaşi trebuia dovedită cu acte, din care să reiasă că, la construcţia 


1 Arh. Sr. Buc., suluri 41 ; doc. 14 iun. 1776. 

* Ghedecuri erau încăperile (prăvălii sau locuinţe). care făceau parte dintr-o construcţie 
mare, realizată prin plata anticipată a costului lor şi pentru care se plătea numai chiria afe- 
rentă locului pe care se aflau aceste încăperi. s. . | 

hanului, ei plătiseră cu anticipație costul de construcție al încăperilor pe care 
Jé deţineau. Dar astfel de acte nu poseda nici un chiriaş ; cu toate acestea timp 
de sapie-opt decenii unele prăvălii trecuseră din mină în mînă prin zapise de 
“vînzare În care se stipula situaţia lor de ghedecuri. Astfel, un chiriaş a prezen- 
tat chiar un hrisov de la domnul Ștefan Racoviţă, ce confirma faptul, dar pe 
care boierii si domnitorul nu l-au considerat bun, fiind socotit ca „un aşe- 
zămâînt în vreame cu iconomie, iar nu cu vreun temei bun şi tare“. 


Judecata lui Alexandru Ipsilanti a fost simpiă. A chemat pe chiriaşi în 
faţa divanului şi fără să urmărească chestiunea în trecut, s-a oprit la timpul 
prezent şi a hotărît: „să nu mai fie, nici să se mai auză acest nume ghedic; 
asijderea hotărim să lipsească şi acel catahrisis cu care chiriașii da odăile cu 
chirie altora, fiindcă şi aceasta cu desăvîrşită hotărîre o oprim, ca de-acum 
înainte să nu mai fie nicidecum.“ Si voievodul completează această hotarire 
prin alta în folosul chiriașilor : „Dar vrînd să păzim gi liniștea şi nesupărarea 
neguțătorilor, am hotărît ca cedată hotărîndu-să chiria ce se cade a da fieste- 
carele din neguțători, să nu mai aibă voe vreun egumen sau exarh să supere 
pe vreun neguțătoriu cerîndu-i chirie mai multă, ori zicînd că alt negutator 
dă mai mult, ori cu cuvînt că ar fi trebuincioasă odaia pentru trebuinta mä- 
năstirii, ori și cu altce măcar să-l scoată pe acela din odaie. Ci plătind 
fieștecarele din neguţători cu mulțămită orînduita chirie pe an, să şază în toată 
viaţa lui nesupărat şi nebintuit“. 

Și, în fine, Ipsilanti aduce o ultimă preciziune, foarte necesară în această 
vreme : „acest pronomion find er adecă, numai al acelui obraz, să 
savirseste [încetează] la însăşi chiriasii aceia, ori murind, ori ducîndu-să de 
tot la altă țară fără a se mai întoarce, ori schimbîndu-și starea si norocu, adică 
a să face boiari, nerămîind la fii şi clironomi cuivas. Cum iarăși să sävir- 
geste şi la acel ce nu va plăti cu mulțumire chiria aceaia pe an, ori va strica 
odaia în care şade“. 


| Hrisovul este semnat, alături de domn, de cei doi fii ai săi, Constantin 
ȘI Dumitrache, precum și de marii boieri ai divanului. Se pare însă că situația 
de pînă atunci nu s-a sfîrşit prin acest hrisov atît de înţelept hotărit. Am 
vazut mai sus cum Chiriac Arbut vinde în 1776 o farmacie lui Ion Safant, iar 
in 1784 cumpără el prăvălia lui Gheorghe Băcanu. 

În 1768, începe războiul dintre ruși și turci, care se încheie prin pacea 
de la Kuciuk-Kainargi. La începutul acestui război Pîrvu Cantacuzino Măgu- 
reanu intră în Bucureşti cu 400 de români și albanezi si bate pe turcii care 
păzeau Curtea domnească. Grigore Ghica şi fiul său se ascund în Hanul Şerban 
Vodă pînă intrară rușii în Bucureşti, la 16 noiembrie, sub comanda lui Na- 
zarie Karazin și a polcovnicului Ilie Lăpușneanu. Aceştia arestară pe domn, 
pe care boierii îl ascunseseră în Hanul Sf. Gheorghe, şi-l trimit în Rusial. 

În 1829, cînd Bucureștii sînt iarăşi ocupați de trupele ruseşti care se 
luptau cu turcii, odăile de sus ale Hanului Șerban Vodă fuseseră evacuate de 
chiriași şi acolo se instalase un spital. Am văzut mai sus stricăciunile pe care 
le face personalul de serviciu și bolnavii acestui spital împrejmuirilor morii cu 
cai din curtea hanului. După încheierea păcii de la Adrianopol, care pune 
capăt acestui război, începe în Bucureşti guvernarea generalului Kiseleff. Spi- 
talul continuă să funcţioneze încă în Hanul Şerban Vodă. 


i G, Ionnescu-Gien, op. cit, p. 484, 596. 

La 1 octombrie 1815 este înlăturat egumenul Visarion al mănăstirii Co- 
troceni, cel care administrase averea mănăstirii timp de 17 ani şi făcuse în 
1803 construcţiile anexe din curtea hanului. Această inițiativă fusese determi- 
nată de pagubele mari pe care le provocase cutremurul din 1802, atît la mă- 
năstire cît și la han. Visarion cheltuise bani mulți cu aceste lucrări și virise 
veniturile mănăstirii în datorii mari. La 21 martie 1816, într-o anafora a efo- 
rilor de la Cotroceni, Visarion este acuzat de „rea economie şi netrebnică chi- 
vernisire“. Caragea Vodă, care se interesa îndeaproape de situația mănăstirii 
Cotroceni posesoare de mari averi, numeşte o nouă eforie în frunte cu beizadea 
Iorgu Caragea, iar pe vel clucerul Constantin Predescu îl face şeful cancelariei, 
poruncind ca toată administrația mănăstirii să se instaleze în Hanul Șerban 
Vodă. 

Noua eforie a mănăstirii Cotroceni nu reuşeşte să restabilească echilibrul 
între venituri și cheltuieli din pricina marilor datorii contractate de egumenul 
Visarion Lambriatis. Eforii hotărăsc atunci, cu aprobarea domnului Caragea, 
„să scoată la sultan-mezat opt prăvălii din Abagii cu locul lor mostenesc, fie- 
care prăvălie cu odaia ei din dos și cu curticica dinapoi, după cum se vede“. 
Licitatia a avut loc în Hanul Șerban Vodă, unde s-a strigat mezatul în auzul 
tuturor de obşte „și artărdisind din musterii după obicei la preţul din urmă, 
au rămas asupra dumnealui biv vel vistier loan Moshu cîtesi opt prăvăliile cu 
taleri 101 702“. Aici s-a făcut haraciladizma mezatului și s-a baraciladisit pe 
seama numitului musteriu drept această sumă „care bani i-au și înumărat pe 
deplin la starostie carii să vor da dumnealor numitilor epitropi ai sfintei ma- 
nastiri“ 1. 

Cancelaria mănăstirii Cotroceni continuă să rămînă în Hanul Șerban 
Vodă şi pe mai departe, poate pînă în 1863, cînd are loc secularizarea ave- 
rilor mănăstirești. Ultimul egumen al mănăstirii este Meletie Căscioreanu, 
care deţine servi iul de la 24 iunie 1840 pînă la 17 decembrie 1863 2. În 1847, 
după moartea arhimandritului Teodosie Mihaliotu, egumenul mănăstirii Mihai 
Vodă, se orînduiește provizoriu o cîrmuire alcătuită din arhimandritul Meletie 
Cotroceanu şi Gherasim Simopetritu, care îşi tixează sediul tot în Hanul 
Șerban Vodă. Aceştia anunţă prin ziarele vremii pe toţi cei ce ar avea 
contracte sau diferite hirtii de afaceri semnate de răposatul arhimandrit 
Teodosie să se prezinte în cel mult 20 zile la Hanul Şerban Vodă pentru 
lămurirea lor, cunoscînd că cei ce nu se vor prezenta vor pierde drepturile lor. 

În septembrie 1833 mai multi locuitori din mahalaua Hanului Șerban 
Vodă se pling Vorniciei din Lăuntru că prin deschiderea unui şanţ din acest 
han nu se mai scurge apa în haznaua șanțului cel mare și le inundă casele. 
Mihai Cornescu, marele vornic, poruncește Sfatului orășenesc să ia măsuri 
deîndatä 4. Sfatul poruncește mănăstirii Cotroceni să execute lucrarea, dar 
egumenul arată că pînă la 15 august nu poate să facă nimic, fiind prins cu 
diferite alte treburi mănăstirești 5. Sfatul dă aspră poruncă şi cere ca în trei 
zile să fie lucrarea gata, întrucît săvîrşirea ei nu pretinde prezenţa la faţa 
locului a cuviogiei sale. Se pare că de astă dată egumenul Procopie a executat 
la timp această lucrare. 


1 Acad. R.S.R., CC-233, doc. 28 sept. 1817. 

2 G. M. Ionescu, op. cit., p. 166. 

3 „Vestitorul românesc“, XI (1847) nr. 25, apr. 1, p. 99. 
4 Arh. St. Buc., Municipiul Bucureşti, 89/1832, f. 39. 

5 Ibidem, f. 131. 

Uitimii ani din viața banului. Peste Hanul Şerban Vodă au trecut multe 
incendii Și cutremure şi numai construcția sa neobișnuit de trainică l-a făcut 
să reziste două veacuri. Dacă la această trăinicie de început s-ar fi adăugat 
îngrijirea şi reparaţiile inerente îndelungii existente si deselor calamitati, viaţa 
hanului s-ar fi prelungit pînă în vremea noastră. Negresit că prin înfățișarea 
şi construcția sa de cetate medievală ar fi fost un incomod anacronism în 
mijlocul oraşului nostru care se adaptează uşor la cerințele vremii. 

Prima calamitate care s-a abătut asupra Hanului Șerban Vodă a fost 
marele foc din 1704, care pirjoleşte tot centrul comercial al Bucureştilor şi 
îndeosebi Tirgul de Sus. Construcţia sa masivă, bine închisă spre exterior, 
l-a apărat mult mai bine de toate celelalte focuri care au urmat. Cum au putut 
pătrunde flăcările din 1704 nu se ştie. Desigur că neguțătorii din han au avut 
de suferit multe şi mari pagube, ca un oarecare Petre, vătaf de măcelari, care 
se plinge că „mi-au ars zapisele, cînd au ars Bucureştii și Hanu! lui Șerban 
Vodă“ 1, 

Celelalte focuri care au urmat de atunci l-au păgubit mai putin ; chiar 
focul cel mare din 1847, cînd au ars în București peste două mii de prăvălii, 
s-a oprit neputincios la zidurile sale şi nu i-a atins nici măcar acoperișul, care 
era de olane. 

Cutremurele i-au subrezit însă mult trăinicia. Între acestea, cutremurul 
din 1802 a prăbuşit în întregime mănăstirea Cotroceni şi alte construcţii in- 
chinate ei. Pisania scrisă în grecește de egumenul Visarion, care reconstruieşte 
biserica, spune textual despre acest cutremur : „În anul 1802, octombrie în 14, 
ora 7, s-a întîmplat acel cutremur care a distrus pînă la suprafața pamintului 
această biserică și clopotniță şi paraclisul şi casele dimprejur și parte din Hanul 
Șerban Vodă și metocul de la Vălenii de Munte. Toate acestea și prăvăliile din 
București, cari au fost arse și hănișoarele, s-au reconstruit din temelie cu chel- 
tuiala și îngrijirea cuviosului archimandrit Visarion“ 2 

Egumenul a exagerat pagubele provocate de cutremur; el a făcut-o 
însă ca să poată umfla cît mai mult sumele cheltuite pentru aceste reparaţii. 
Si fiindcă mănăstirea n-avea, banii necesari la îndemînă, iar vînzările de bu- 
nuri făcîndu-se foarte greu şi numai cu prealabile aprobări domneşti, egu- 
menul a găsit calea cea mai uşoară a împrumuturilor cu dobinzi mari, resti- 
tuite în timp din veniturile moșiilor. Astfel, la socoteala datoriilor făcute de 
Visarion la 20 iulie 1815, între alţii se prezintă şi consulul austriac, „dum- 
nealui cinstitul chesaro-crăesc aghent“, însoțit de consulul rus, prezentînd 
conturi în sumă de 355 500 taleri, cu dovada neplătită pe mai mulți ani. 
Din hiîrtiile prezentate, precum şi din verificarea şi analiza cheltuielilor, s-a 
văzut limpede că egumenul îşi însuşise sume mari, în afară de leafa sa de 
5 000 groși, pe care o trece regulat în socoteli. Din această pricină egumenatul 
lui Visarion încetează la 1 octombrie 1815 şi în locul său este numit Dio- 
nisie de la mănăstirea Plumbuita, care nu rămîne decît pină la 2 februarie 
1817. 

Din socotelile făcute între 1803 şi 1810 pentru repararea pagubelor pro- 
vocate de cutremurul din 1802, reiese că reparaţiile pentru Hanul Șerban 
Vodă au început la 2 noiembrie, deci la numai două săptămîni de cînd se 
întîmplaseră stricăciunile. În această situaţie Visarion s-a arătat întreprinzător. 


1 G. Ionnescu-Gion, op. cit, p. 484. 
2 G, M. Ionescu, op. cit, p. 117. 

Nu cunoaştem ce anume reparaţii s-au făcut hanului, fiindcă în dosarul chel- 
tuielilor de atunci se păstrează numai bi'antul, cu sumele totale de plăţi, 
fără specificaţie de amănunt. Suma totală cheltuită pentru han este de 
130 760 taleri, plătită în 1809 cu 80674 taleri și în 1810 cu 50 086 taleri. 
Pentru acea vreme suma era extrem de mare, ceea ce ne-ar face să. bănuim» 
că reparaţiile au fost foarte costisitoare. Dar dacă ţinem seama de faptul 
că acum s-au construit în fundul curții hanului: case cu două etaje și cw 
foarte multe încăperi, unde s-au instalat mai tîrziu trei mari instituții d2 stat 
si dacă apreciem just si partea de profit personal a egumenului, reparaţiile 

aduse hanului au fost sumare și puţin costisitoare. Reconstruirea mănăstirii 
"a costat 122 478 taleri şi această sumă ne permite să apreciem ce jaf s-a 
făcut în suma indicată în bilanţ pentru han. 

Un fapt care ne ajută să apreciem că reparaţiile făcute hanului au fost. 
sumare şi incomplete este plîngerea pe care o fac în vara anului 1814 chi- 
riaşii hanului către Ion-Vodă Caragea ; ei se pling că acoperișul si duşu 
melele hanului trebuiesc imediat reparate. Piîngerea este cercetată de Grigore 
Filipescu vel agă, care raportează 2 situaţia într-o anafora din 1814 iunie 11. 
„După luminata poruncă a măriei tale ci mi se dă la această jalbă a negutä- 
torilor, care sînt cu locuința în Hanul lui Şerban Vodă pentru plingerea şi 
arătarea ce ne fa e de meremetisirea binalelor, arăt înălțimii tale că orin- 
duind pe mai mare-başa împreună cu meşterii şi polcovnicul za tîrg, au mers 
la faţa locului, unde făcînd cu amănuntul cercetare şi scumpă perierghie, au 
adus răspuns în scris“. Se arată ce reparaţii urmează a se face la duşumele și 
la învelișul caselor, „ca să nu cumvași (ferească Dumnezeu) să se întîmp!e vreun 
cutremur sau să cază vreo zăpadă mare şi de multă greutate să fe așeze 
şi să se întimple primejdie“. Caragea dă poruncă precisă de urmare: „să 
mergeţi înşivă în Hanul lui Şerban Vodă, unde pareicrisind şi luînd seama 
tuturor ace'or lucruri cîte vor fi stabe şi cu bănuială de pericolon, să îngrijiţi... 
a nu se întîmpla vreo primejdie... căci cuvînt vrednic de îndreptare nu veţi 
avea 3,“ 

Se pare că şi aceste reparaţii, executate tot sub corduczrea egumenului 
Visarion, au fost făcute tot așa de mintuială ca si celelalte. Dar după 1 oc- 
tombrie 1815, cînd egumenul a fost înlăturat, s-a pus din nou problema 
consolidării hanuui. De data aceasta o pun însăși ve'iţii boieri într-o ana- 
fora 4 din 24 mai 1817, cînd se examinează situaţia hanurilor bucureştene şu- 
brezite de cutremur. Sint vizate în primul rînd Hanul Colţei si Biserica Sä- 
rindar, care au nevoie de reparaţii radica'e, dar sînt amintite si Hanul Şerban 
Voda și Hanul Scufa. „Ci pentru ca să nu cază și aceste ziduri — spune 
anaforaua — ce sînt iarăși sacatifsite, să se intimple primejdie, să binevoiesti 
măria ta a da luminată poruncă către dumnealor veitii vornici să meargă 
însăşi dumnealor să vadă aceste ziduri,.... să aducă şi pă arhitecton si pă 
meimar başa, dimpreură cu alte calfe practicoși, spre a se chibzui cu bună 
luare aminte şi cu deplină cunoştiință ce îndreptare este trebuincioasă a să 
face ca să se întemeieze ace'e ziduri bine si fără temere de căzut. Sau de 
nu va fi acest fel de mijloc a se întemeia, să se surpe de tot şi să se facă 
re né vai 

1 G, M. Ionescu, op. cit, p. 121. 

2 V. A. Urech'ä, op. cit, vol. X, p. 1073. 

3 Arh. St. Buc., ms. 1117 (Condica veliților boieri de anaforale, pe 1816—1818), 


f. 133—133 verso. 
4 Ibidem. 

din nou partea vătămată“. Anafora este semnată, în afară de veliţii boieri, 
de mitropolitul Nectarie, episcopul Iosif al Argeşului şi de Constandie al 
Buzăului. 2. 

Se pare că de data aceasta reparaţiile au fost mai temeinice, fiindcă 
nu se mai amintește de altele pînă la sfîrșit. După 1850 este însă lăsat în 
totala părăsire, iar după 1863 începuse să incomodeze noua dezvoltare a Bucu- 
restilor. Astfel, timpul şi irtemperiile fireşti şi-au dus nestävilite opera lor 
de distrugere lentă şi zidurile bătrinului han, care a'tădată era mindria lui 
Şerban Cartacuzino si a nesbţului bucureștean, au trebuit să se lase înfrînte. 

Si dară totuși construcția Hanului Șerban Vodă ar fi putut înfrunta 
vremea, prin soliditatea și grosimea zidurilor, în a doua jumatate a secolului 
al XIX-'ea el devenise anacronic și incomod. Înfätisarea sa de cetate, cu 
ziduii p'ine spre uliţă şi cu aspect oriental, care nu se mai potrivea cu evo- 
luția urbanistică a orașului, i-au grăbit sfîrșitul. E adevăra. că s-au făcut 
uvele încercări de „molernizare“, prin care s-a încercat să i se dea un at 
aspe t, care să corespundă cu vremea. Cu toate acestea, planurile edilitare 
bucureștene și noua viaţă ecoromică de pe strada Lipscari au ficut cı hanul 
să nu mai poată rămîne în picioare. În 1882, el a fost dărtmat!2 iar pe 
locul s“u a fost ridicat între 1883 şi 1885, după planurile arbitectilor Bernard 
Cas ien și Alert Galleron, actualul palat al Băncii de Stat a R. S. România, 
o co tiuctie demnă pentra centrul orașului şi În armonie cu celelalte care 
s-au €lădit împrejur, la scurtă vreme. Sub unul din trotuarele str. Lipscani 
au fost descoperite recent, cu ocazia uror lucrări edilitare, rămășițe din latura 
de sud a hanului. Zidurile cercetate erau fă ute din căramida îngustă, bine 
arsă, prinsi cu mortar rezistent şi aveau un metru grosime, fiind puternice si 
solide aidoma celor din incintele unor mă 1ästiri. 


HANUL SFINTUL GHEORGHE 


Am văzut mai sus că cel mai vechi han bu ureștean dovedit documentar 
este Hanul Sfîntul Gheorghe, pe care-l amintește cronica vel logofătului 
Radu Grecianu. Acest han avea în mijloc o biserică, pe care a refăcut-o 
Constantin Brîncoveanu. Existența acestui han la sfirsitul secolului al XVII-lea 
ridică o chestiune importantă legată de existenţa hanurilor bucureștene si 
anume : de cînd datează acest han, ca să putem şti de cînd încep să apară 
hanuri în Bucureşti. 

Vom încerca deci să lămurim această chestiune. 

Cine și cînd construieşte banul și biserica Sfintul Gheorghe Nou ? Cro- 
nica lui Radu Grecianu dă în această privinţă două informaţii prețioase. Mai 
întii una relativă la han : „chiliile hanului de la mănăstirea lui Sfete Gheorghe, 
de ai ea din București, care era[u] făcute mai de mult din zilele lui A'exandru 
Vodă cel bätrin, care se făcuse cu cheltuiala unui Panaiotache ce fusese dra- 
goman mare împărătesc, însă numai așa cîte un rînd de bolte era[u] făcute 3.“ 
Apoi altă informație relativă la biserică: „Fiind în tirgul Bucureștilor o 
mänästicarä a căruia han era Sfeti Gheorghe, veche foarte, zidită de un bo- 
ooa A 


1 Arh. St. Buc., Min. Lucrărilor Publice, dos. 42/1847. 
2 Dărimarea banului Șerban Vodă, în „Curierul Capitalei“, I (1883), nr. 72, 16 nov., 


p. 3 
3 Ștefan D. Grecianu, Viața lui Constantin-Vodă Brincoveanu de Radu vel logofăt, 
Bucureşti, 1996, cap. LXIII, p. 37. 

ier anume Dobruş Banul, foarte mică şi întunecoasă, care fiind în mijlocul 
A . i v s Á A Pi 3 a 

tirgului și toată negustorimea acolo 1“. Atît hanul, cît şi biserica au fost re- 
construite de Constantin Brîncoveanu. 


Din informaţiile pe care ni le dă cronica lui Grecianu reies două lu- 
cruri importante : că hanul şi biserica n-au același ctitor; că cele două con- 
structii n-au fost zidite în același timp. Să examinăm ambele chestiuni, înce- 
pînd cu cea de-a doua. 


Biserica era o construcție foarte veche, mică si întunecoasă, zidită de 
Dobrus Banul. Cine este acest boier ? George D. Florescu, incontestabil spe- 
cialist în genealogii boiereşti, spune că este „un personagiu obscur“, de a 
cărei existență nu are cunoştinţă și pe care nu-l găseşte în lista banilor Cra- 
iovei 2, firește că n-are nici o legătură cu acel Stanciu Dobrus, vel postelnic 
în perioada 11 februarie 1558—18 octombrie 1560. Cronicarul Grecianu, în 
general foarte bine informat, îl citează totuși ca ctitor al acestei biserici şi 


faptul nu poate fi contestat, chiar dacă nu ştim deocamdată cine este acest 
boier. 


În privinţa hanului din jurul bisericii zidită de Dobruş Banul cronicarul 
ne spune că a fost construit de Panaiotache, în zilele lui Alexandru Vodă 
cel Bătrîn ; el dă o lămurire despre acest Panaiotache „ce fusese dragoman 
mare împărătesc“. Grecianu face, desigur, o confuzie asupra celui ce constru- 
ieste hanul: sau Panaiotache nu este cel ce fusese dragoman al Porții, sau ` 
el trăiește în zilele lui Alexandru cel Bätrin. 


Să analizăm ambele ipoteze : dacă ar fi fost Panaiotache Nicussios, cel 
care a fost dragoman între 1661 şi 1673 şi ar fi construit hanul în domnia 
lui Antonie Vodă din Popeşti (1669—1672), pe acesta l-ar fi cunoscut per- 
sonal, deoarece cronicarul ar fi avut în acea vreme 18—20 de ani (de ase- 
menea n-ar fi putut să confunde nici pe Antonie Vodă cu Alexandru cel 
Bătrîn) ; dacă acest Panaiotache construieşte hanul în domnia lui Alexandru 
Vodă cel Bătrîn, acesta n-ar fi fost Nicussios, iar Alexandru Vodă n-ar fi 
altul decît poreclitul Oaie-Seacă din 1568—1577. Este de reținut faptul ca 
cronicarul nu vorbeşte de Panaiotache Nicussios, pe care l-ar fi numit cu 
numele său întreg și despre care ar fi spus că construiește hanul în zilele 
de domnie ale lui Antonie Vodă, ci despre un alt Panaiotache care trăieşte 
cu un secol înainte. Dacă avem în vedere faptul că vel logofătul Radu Gre- 
cianu cunoaşte foarte bine vremea sa și știe lucruri de amănunt din acest 
timp, dar pe de altă parte că scrisul său este foarte controlat, nu se poate 
admite că ar fi putut să facă o dublă confuzie: să confunde pe un oarecare 
Panaiotache cu Panait Nicussios şi pe Antonie Vodă cu Alexandru Vodă cel 
Bătrîn. Dacă el nu precizează că este vorba de Nicussios, acel Panaiotache nu 
este fostul mare dragoman al Porții. 


Precizarea că Panaiotache care a construit hanul din jurul bisericii 
Sf. Gheorghe zidită de Dobruş Banul este Nicussios, care a fost mare drago- 
man, o face Stefan D. Grecianu, editorul din 1906 al cronicii vel logofătului 
Radu. El respinge de la început ideea că acest han l-ar fi putut construi 
„Panait Banul din Hotärani, bine cunoscut pe acele vremuri“, adică in 
vremea lui Alexandru Oaie-Seacă si înclină către Nicussios din vremea lui 


1 George D. Florescu, op. cit., p. 101. 1 
2 Ibidem, cap. LXXI, p. 155. 

Antonie Vodă. Şi pentru ca această opinie să nu pară lipsită de un argument 
istoric, Stefan D. Grecianu invocă părerea lui I. Filstich un traducător bra- 
șovean din 1727 al cronicii, pe care nu-l citează textual şi despre care spune 
că ar scrie că n-ar fi clădit acele chilii în zilele lui Antonie Vodă cel chel- 
tuiala marelui tălmaci al Turciei, Panaiotache“ 1. Invocarea lui Filstich, care 
este numai un traducător al cronicii, nu poate înlocui un argument istoric, 
fiindcă el nu putea să ştie mai mult decit cronicarul însuşi, care trăieşte în 
Bucureşti în această vreme şi cunoaşte personal pe cei despre care vorbeşte. 


Dacă cronicarul ar fi ştiut că este vorba de Nicussios cel care a construit 
hanul, el ar fi spus-o răspicat şi nu l-ar fi legat de Alexandru Vodă care 
trăiește cu un secol mai înainte. Deci vel logofătul Radu Grecianu ştie pre- 
cis că ctitorul hanului este un Panaiotache, care nu e Nicussios şi care-l con- 
struieşte „mai de mult din zilele lui Alexandru Vodă cel Bätrin“. El nu ştia 
că acesta ar fi putut să fie Panait Banul din „Hotărani, „ci din confuzie sau 
neștiință îi atribuie că „fusese dragoman mare împărătesc“. 


Şi, în fine, un argument peste care s-ar trece cu greu. Nicussios ar fi 
construit hanul între 1670 şi 1672, fiindcă moare în 16732, iar Brîncoveanu 
ar fi reconstruit hanul în 1697, deci după un sfert de veac. Nu este de 
presupus ca zidirea făcută de Nicussios să se fi subrezit în așa măsură. încît 
să fi fost nevoie de o reconstrucţie. K Prezumția firească este aceea că hanul 
fusese construit cu multă vreme în urmă încît a fost nscesar ca el să fie 
reconstruit. De altfel cronica lui Radu Grecianu precizează în ce au constat 
lucrările lui Brîncoveanu la hanul din jurul bisericii Sf. Gheorghe : „după 
al şaptelea an din domnia măriei sale, apucatu-s-au măria sa cu multă ne- 
voință şi cu mare cheltuială de au făcut pre d-asupra celorlalte şi alt rînd de 
chilii foarte bune şi boltite jur împrejur şi case patriarşeşti deosebi şi alt 
rînd de case igumeneşti foarte bune cum se cade, precum se şi văd, care 
în trei ani acestea toate s-au făcut şi acest bun lucru de folos ce se începuse 
s-au isprăvit“. 


Deci Brincoveanu n-a făcut decit să adauge al doilea rind de chilii pe 
temeliile celor existente şi să construiască case noi pentru patriarhii în vi- 
zită la Bucureşti si pentru egumenii mănăstirii. Se pare că domnul Constantin 
Brîncoveanu, cu prilejul adăogirii unui rînd de chilii peste cele deja exis- 
tente, reconstruieste şi zidul înconjurător al hanului şi lărgeşte curtea cu 
alte locuri. Astfel au fost cuprinse în curtea hanului locurile lui Sterie lumină- 
rarul pentru care obține hrisovul 3 din 20 iunie 1699. 

Pe verso acestui hrisov stă scris: „Hrisov a lui Constandin Vodă 
Brîncoveanu pentru locul ce iaste acum în han, a lui Sterie lumînăraru, 7207, 
[1699], fără zi şi lună. 

În vara anului 1957, făcîndu-se nişte şanţuri adinci în partea de miazăzi 
a bisericii Sf. Gheorghe, pentru cercetări arheologice, am văzut personal te- 
meliile hanului construit în secolul al XVI-lea şi m-am minunat de gro- 
simea şi trăinicia acestor ziduri ; cărămida bine arsă şi lucioasă, iar mortarul 
dintre ele mai gros decît însăşi cărămida. 


1 Stefan D. Grecianu, op. cit, p. 87, nota 2. 

2 George D. Florescu, op. cit., p. 101. 

3 I. Jonascu, Documente bucureștene privitoare la proprietăţile mănăstirii Colțea, 
Bucureşti, 1941, p. 75—78. 

Cît privește biserica Sf. Gheorghe, zidită de Dobruș Banul cu mult 
înaintea hanului, a fost reconstruită de Brincoveanu la rugămintea patriar- 
hului Dositei al Ierusalimului |. Cronicarul Radu Gretianu spune despre bi- 
serică : „surpat-au acea mică şi întunecoasă biserică ce era şi, den temelie 
au zidit măria sa ceasta ce acum tuturora se vede, zidire foarte iscusită și 
minunată, îrfrumu eţind-o pe den lăuntru cu frumoase zugrävele și minunată 
timplă, cu icoane iscusite, cu paidoseala tot de marmorā, luminoasă, desfa- 
tată, luc-u care altul într-acest pămîrt n-au făcut,... icprăvind-o într-al opt- 
sprezece'ea an al domniei sale, la leatul 7215 [1796] 2. 

În faţa bisericii, terminată şi tirnosită la 29 iunie 1707, Brincoveanu 
-construieşte un foișor de piatră în locul celui de lemn. În acest foișor, care 
se afla la intrarea în curtea hanului, s-a așezat un clopot uriaş, cu anumite 
combinaţii de sunete. Aceste sunete păreau că invocă silabic nume'e voje- 
vodului : Bran-co-vean 3. 

Aşezarea banului. Vechea bis-rică Sf. Gheorghe Nou se afla în „mij- 
Jocul trgului și tontă negu.tozimea acolo“. Acest lucru a îndemnat de la 
început să se ridice în jurul său un han. Oricind s-ar fi construit acest han, 
mu se poate presupune ca la vremea sa ar fi fost singurul în Bucuresti. Ne- 
voile tîr„ului, care începe să ce dezvolte în ritm viu încă din a doua jumă- 
tate a veacului al XVI-lea, au impus existenţa ace tor hanuri de adăpost 
pentru ncgustorii şi mărfurile lor, fie că veneau de peste Dunăre, fie că sco- 
borau ce peste mun i. Ceea ce rămîne un fapt sigur este că încă de la în- 
ceputul său, Hanul Sf. Gheorghe era cel mai mare din București, pînă cînd 
Şerban Vocă construieşte pe-al său, 

Date tehnice de construcţie despre acest han nu avem. Putem să ba- 
nuim numai proporţiile sale în jurul bisericii Sf. Gheorghe cît se vede astăzi 
grădina şi ce'e patru străzi care închid patrulaterul, ca să re dim seama 
de ce însemna acest han chiar în vechea sa consiruciie. Zidurile de temelie 
din jurul bisericii, dezgropate în 1957, cît si cele care vor fi existind încă 
în pamint ne-ar putea da o imagine precisă despre ccea ce era hanul în 
preajm anului 1700, după ce l re. onstruise Brincoveanu. Cineva, care a făcut 
unele cercetări, a putut spune că hanul ar fi avut două sute de camere €; apre- 
cierea făcută poate prea entuziast, n-ar fi prea departe de adevăr. 

Mai tîrziu, în veacul al XIX-lea, Anton Pann descrie hanul astfel: 


„Sfîntul Gheorghe, han ca cetate 

Cwnipresurare de zid înalt, 

Bolti două rindurrnfrumusetate 

Încit ca dînsul nu era alt“ 5, 

Clădirile şi incinta hanului ocupau un spațiu întins, una din laturi 

(cea de vest) aflindu-se cam pe actualul loc al liniei de tramvai, cea de 
nord fiind la marginea parcului de azi, iar cea sudică atingînd capătul str. 
Lipscani. 


1 Niculae M. Popescu, Viaţa şi faptele domnului Țării Româneşti, Constantin Vodă 
Brincoveanu, Bucureşti, 1914, p. 11—13. 

2 Stefan D. Grecianu, op. cit., p. 155. 

3 I. Ionașeu, op. cit. p. 154. 

+ Grigore Musceleanu, Calendar antic, Bucureşti, 1862, p. 105. 

5 Anton Pann, Memorabilul focului mare întimplat în Bucureşti, în ziua de Paşti, 
anul 1847, martie 23, descris de., ed. a II-a, Bucureşti, 1854, p. 54. 

În orice caz, așezat foarte aproape de Tirgul din Năuntru, destul de- 
aproape de Tirgul de Sus de care-l lega Uliţa Mare şi în imediata vecină- 
tate, pe stînga, cu Tirgul Cucului, Hanul Sf. Gheorghe era la răscrucea tu- 
turor ulițelnr ca- e porneau din aceste tîrguri şi deri în inima vie a nego- 
qu'ui bucureştean 1. Afară de aceasta, pe dreapta sa, trecea Podul Tirgului 
de Afară, care în secolul al XVIII ea trebuie să fi fost strada cu cea mat 
irtensă activitate negustorească si mai aglomerată din București. După ce 
Hanul Şerban Vodă intră în folosire, Hanul Sf. Gheorghe va deţine multă 
vrem2 locul al doilea în rolul pe care l-a jucat pe piaţa bucureșteană. Abia 
la sfirsitul secolului al XVIII-lea el va fi întrecut de Hanul Colçei. 

Destinația banului. Se pare că la î început construcţiile din jurul mănăsti- 
rii Sf Gheorghe Nou erau destinate să găzduiască numai pe călugării din ser- 
viciul mănăstirii. De aceea aceste construcţii aveau numai un rrd de chilii 
belute şi, poate cîteva pivnițe pentru depozitarea alimentelor şi vinului. Așe- 
zarea hanu'ui în centrul tirgului bucureştean şi nevoile negoţului au făcut 
pe egumeni să găzduiască ŞI pe, negustorii care ofereau chirii mari pentru 
chilii şi pivnițe. Cînd îrcepură să sosească în Bucureşti numeroase mărfuri de 
brigavenie, lipsa prăvălii'or „Şi aviditatea de bani a egumenilor făcură din 
coristrucțiile din jurul mănăstirii Sf. Gheorghe un adevărat han. Aceasta 
s-ar fi putut petrece imediat după 1650, cînd începe pentru București o 
epocă de mare înflorire negutätoreascä. 

Mănăstirea a fost închinată Sfintului Mormint încă din a doua Jumătate 
a secolului al XVII-'ea, astfel că egumenii erau subordonați direct patriar- 
hului din Ierusalim. Cînd mănăstirea începu să fie înzestrată cu moșii şi prä- 
välii, tar în chiliile sale se instalară negutätori care plăteau chirii frumoase, 
veriturie sale cresc considerabil şi începură să se îndesească vizitele patri- 
arhicaști și a celorlalte feţe bisericeşti la Bucureşti, de unde se întorceau cu 
daruri bogate şi cu pungi pline de bani, Aceşti î înalți prelați de la Ierusalim 
obținură Ce la Brincoveanu să _Sporeas că puterea de găzduire a hanu' ui, etit 
pentru primirea oaspeților străini, cât și pentru Înmulțirea prăvăliilor din 
han. Aşa ne explicam de ce Constantin Brîncoveanu adăugi un rînd de odăi, 
transformînd rindul de Jos în bolte pentru negot şi construind adevărate pa- 
late pentru patriarhi și egumeni. De acum hanul intra deplin în funcțiunea sa 
de centru negutätoresc. 

A r*mas de pomină sărbătoarea Crăciunului din 1708, cînd Constantin 
Vodă a depus la Zecca San Marco din Veneţia 20 000 de ducați, cu un venit 
de 900 de ga‘beni pe an pentru biserica Sf. Gheorghe 2 

Începînd cu secolul al XVIII-lea Hanul Sf. Ghcorghe Nou îşi deschise 
larg portie pentru neguţătorii care căutau prăvălii în inima tirgului. Dar 
în afară „de aceste prăvălii, Constantin Brincove eanu instalează în han o tipo- 
grafie 3 în care va tipări o bună parte din cărți'e bisericeşti cu care în- 
zestrează larg nu numai ctitoriile sale ci toate bisericile pe care le considera 
vrednice de aceste daruri, chiar dacă ele erau departe, peste hotarele gării. 


Din trecutul banului. Pînă ce au fost ridicate casele „patriarhiceşti, marii 
prelati din Ierusalim care vizitau Bucureştii au fost găzcuiţi în han. Astfel, 


1 G. lonnescu-Gion, op. cit, p. 487. 

2 Idem, op. cit, p. 193. 

3 George Potra, Documente priv'toare la istoria orașului Bucuresti, 1594—1821, 
Bucureşti, 1961, p. 285. 

tînărul şi învățatul patriarh Hrisant Notara, care vine la București în 1702, 
a fost găzduit în han. Grigore, al III-lea Ghica, ascuns în 1769 mai int în 
hanul lui Șerban Vodă, este prins de Pîrvu Cantacuzino Măgureanu și închis 
aici, pînă a fost predat trupelor ruseşti care l-au trimis la Sankt-Petersburg. 

Un călător englez, Sir Robert Ainslie, care întovărășeşte pe William 
Hunter î în vara anului 1792 într-o călătorie prin Bucureşti, ne-a lăsat o foarte 
sugestivă descriere a orașului. „Călătorul vorbeşte despre casele de modă 
turcească ale boierilor şi negustorilor, despre adevărate sau presupuse ginecee 
închise şi fără ferestre, despre căsuţele acoperite cu stuf si despre bordeie, 
despre băşicile de porc la ferestrele săracilor, despre crucile la răspîntii, des- 
pre podurile de lemn pe care le măsoară, despre hanul de la Sf. Gheorghe al 
patriarhului de la Ierusalim, despre tipografiile boiereşti, despre plăcutele 
plimblări de-a lungul Dimboviţei 1.“ Dintre toate hanurile din București el 
aminteşte numai pe cel al bisericii Sf. Gheorghe, ceea ce ne face să bănuim 
că fusese găzduit chiar în acest han. 

De la 1750, cînd începură să se înmulțească taxidurile după marfă la 
Viena şi la Lipsca, Hanul Sf. Gheorghe, care pînă atunci găzduise mai mult 
negustori de braşovenie, făcu loc în prăvăliile sale pentru marii toptangii de 
lipscänie (de aceea se mai numea „Hanul toptangiilor“). „În curtea lui cea 
spațioasă veneau carele de la Lipsca şi în boltele lui se descărcau, cînd 
ajungeau de la Galaţi, mărfurile care soseau pe mare de la Constantinopole 2." 2 

Pe la 1780 jupînul Tudorache avea magazin de lipscănie în acest han, 
iar cel mai harnic şi ascultător ucenic al său a fost un fecior de țăran din 
Curtea de Argeş pe care stăpinul l-a îndrăgit atit de mult încît, neavind 
rude apropiate, l-a lăsat singur moştenitor al averii sale, cu obligaţia de 
a-i purta numele. Acest băiat a ajuns cel mai vestit negustor român de mai 
târziu, cunoscut sub numele de Tudor Hagi Tudorache (Teodoraky). 

Acest negustor se bucura de un credit foarte mare în străinătate, iar 
în prăvălia lui şi-au făcut ucenicia o serie întreagă de tineri, care, la rîndul 
lor, au, devenit mari negustori. Printre aceştia trehuie amintit Vasile Danco- 
vici, născut la Ploieşti pe la 1786, care, tot în acest han şi-a deschis o pră- 
vălie de lipscänie cu ridicata, ajungînd ? în scurtă vreme unul dintre fruntașii 
negustorimii bucureştene. 

Şi tot în acest han, pe la începutul secolului al XIX-lea, Petcu Cava- 
ful avea o prăvălie renumită în care Ion Stanciu, vestitul negustor de mai 
tîrziu, şi-a făcut ucenicia, rămînînd mai apoi asociat cu patronul pînă în 
1847, cînd a ars hanul. După această nenorocire, desfăcîndu-se de fostul său 
patron, şi-a continuat negoqul pe cont propriu, 

Cu toate calamităţile (incendii şi cutremure) care au bîntuit Bucureştii 
și i-au produs mari pagube, centrele neguțătoreşti din oraş au cunoscut o 
dezvoltare continuă. Abia se înlăturau urmele unui cutremur sau ale unui foc 
și viaţa îşi relua mersul ei nestăvilit. Dacă se dărîmau sau se pirjoleau pra- 
văliile, neguţătorii își construiau barăci din scânduri şi-şi continuau negoţul 
în ciuda tuturor primejdiilor care-i amenințau. Aceste barăci de scînduri se 
înşiruiau mai ales în umbra marilor ziduri ale hanurilor, unde aveau astfel 
spateie sigur apărat. Dar înşiruirea lor spre mijlocul străzii, şi aşa destul de 
îngustă, strimta ulița. Din această pricină veliții boieri, între care găsim pe 


1 N, Iorga, Istoria Bucureștilor, Bucureşti, 1939, 175. 
2 G. Ionnescu-Gion, op. cit., p. 458—460 şi p. 487. 

Barbu Văcărescu, Iordache Golescu și Constantin Cîmpineanu, la 10 octombrie 
1827 fac o anafora în care propun domnitorului „ca pe lingă zidurile hanu- 
rilor celor mari să nu să îndrăznească nimeni a mai face bmale, cum și cîte 
au rămas să se strice căci pentru puţin interes aduc pricină de mare pagubă. 
După care, fiindcă și ulița dintre hanul lui Filaret și dintre hanul Sfîntului 
Gheorghe urmează să rămiie slobodă, căci cu acele prăvălioare ce s-au făcut 
de scînduri ca nişte dulapuri pe lîngă zidul hanului Sfîntul Gheorghe, i-au 
cuprins din locul ulitei, strimtorîndu-o cu totul, încît nu pot trece două 
cară alăturea. Și această uliţă aflindu-se în mijlocul tirgului, sub poalele fo- 
işorului de foc este trebuincioasă a fi cît de mult de largă“. 

Locurile pe care se construiseră aceste prăvălioare de scînduri, deşi erau 
în afara hanului, pe spaţiul rezervat ulitelor, erau totuşi, închiriate de egumenii 
mănăstirii Sf. Gheorghe, care pretindeau chirii mari. Pentru acest motiv 
veliții boieri cer domniei „să se dea luminată porunca mării tale către dum- 
nealui vel-aga să îndatoreze pă igumenul mănăstirii Sfintului Gheorghe, să 
puie acum meşteri să strice toate acele prăvălioare de lîngă zidul hanului 
mănăstirii, ca să rămiie ulița de acolo slobodă, fără dă a să mai îndrăzni 
de acum înainte nimeni să mai facă pe lîngă zidurile hanurilor orice fel de bi- 
nale sau prăvălioare“ 1. 1 

Ultimii ani din oà hanului. Ca toate hanurile bucureştene și hanul 
Sf. Gheorghe Nou a avut mult de suferit din pricina cutremurelor și a incen- 
diilor. Arta construcţiilor din secolele XVII și XVIII n-a ținut seama niciodată 
de desele zguduiri ale pămîntului şi nu a dat construcțiilor rezistență mai te- 
meinică. Marea majoritate a locuinţelor se făcea din paiantă, iar puţinele case 
de zid erau în genere mărunte şi susținute de ziduri groase, care nu puteau 
rezista, cutremurelor. Numai bisericile şi hanurile cele mari au primit loviturile 
cele mai grele datorită cutremurelor. 

Nici incendiile n-au ocolit hanurile. Cele mari, cum a fost Hanul Șerban 
Vodă, fiind bine închise, au fost parțial distruse, iar pagubele se înregistrau 
numai la acoperișurile de şiţă sau şindrilă. Dar dacă incendiul izbucnea chiar 
în interiorul hanului, cum s-a întîmplat cu Hanul Sf. Gheorghe în 1804, focul 
îşi desăvîrșea opera fără nici o împotrivire. 

Meşterii constructori ai lui Constantin Brîncoveanu, înainte de a începe 
lucrarea poruncită de voievod la biserica Sf. Gheorghe Nou, au cercetat mai 
întîi, desigur, trăinicia vechilor ziduri. Ei și-au dat seama că şirul de chilii care 
înconjura biserica au temelii destul de puternice ca să suporte deasupra un 
alt şir. Au construit astfel fără nici o grijă odăi boltite, cu faţa spre curte, care 
multă vreme nu s-au resimţit la cutremure. Au intervenit însă focurile care au 
subrezit rezistența construcţiilor. 

Secolul al XVIII-lea a înregistrat cîteva cutremure care au păgubit Bucu- 
reștii. Astfel, la 31 mai 1738, într-o miercuri pe la 3 jumătate după prînz, 
cutremurul a fost atît de puternic încît s-au crăpat adînc zidurile Curţii 
Domnesti. Au urmat cel din noaptea de 26 martie 1790, care a înspăimîntat 
întregul oraş ; cel din 27 noiembrie 1793 şi cel din februarie 1794. Zguduirile 
lor puternice dacă n-au lăsat să se vadă imediat efectele, au subrezit adînc 
construcţiile. La acestea s-a adăugat cutremurul din 14 octombrie 18022, care 
a durat zece minute. Efectul acestui cutremur s-a resimţit abia în 1823, cînd o 


1 Arh. St. Buc., ms. 1129, f. 106. 
2 N. Iorga, Istoria Bucureştilor, Bucureşti, 1939, p. 198. 

vijelie puternică trînti la pămirit foişorul pe care-l construise Brincoveanu. Dar 
în ziua cutremurului căzură ultimele ziduri ale Curţii Domnești și Turnul 
Colţei. Hanul Sf. Gheorghe încă rezistă; a rezistat chiar și la cutremurul 
din 11 ianuarie 1838, care a dărîmat Biserica Domnița Bălașa ; trăinicia lui se 
subrezise însă în adînc și zilele lui erau numărate. 

Dacă n-ar fi fost însă marile incendii care l-au pîrjolit, hanul ar fi în- 
fruntat încă vremea cu străvechea lui semetie. A fost mai întîi focul din 
27 februarie 1739, într-o marţi seara, cînd porni din mănăstirea Sf. Sava și 
„arse case, prăvălii şi biserici. Urmă apoi focul din 2 noiembrie 1766 care arse 
tot Tîrgul Cucului şi-l pîrjoli simțitor. La aceasta s-a adăugat însă incendiul 
<le la 28 august 1804, tisnit chiar din interiorul hanului si care îl arse pînă 
la suprafaţa pămîntului. Dar pirjolul nu se opri aici ci se întinse pîna la 
Hanul Șerban Vodă. Au ars atunci toate prăvăliile de brașovenie şi lipscănie. 
»Mulţi lipscani şi alţi negustori s-au stins cu totul, că, și pe unde aruncase din 
măriuri, prin pivnițe boltite, intrînd focul, le-a ars“ 1. A fost nu numai o 
foarte mare pagubă pentru locatarii hanului, ci însăşi construcția o fost puter- 
nic şubrezită de pîrjol. Focul din 1835, care arse tirgul de la spitalul Colțea 
pînă la Bärätie, a fost a doua lovitură dată hanului. 

„Din gravurile făcute la 1837 de Raffet, care a trecut prin ţara noastră 
în suita lui A. Demidov, se vede, într-o măsură oarecare, cum arăta hanul și 
biserica. Astfel, împrejurul bisericii, care în partea superioară era altfel decît 
azi, se găseau clădirile cu etaj ale hanului și după părerea mea, acestea erau 
mai impunătoare decît ale tuturor hanurilor din București. Apoi, o curte 
imensă care-și avea ieşirea pe sub bolta clopotniţei din fața bisericii. În curte 
se aflau, mai totdeauna, multe căruțe încărcate cu mărfuri şi o serie întreagă 
de poștalioane care făceau curse în împrejurimile Capitalei şi poate legătura 
cu orașele mai îndepărtate din ţară. Se vede, de asemenea, în afară de diferiţi 
cameni, un sacagiu cu butoiul cu apă de băut adus, desigur, de la Vadul 
Sacagiilor 2 de lîngă hanul Manuc sau poate de la celălalt vad mai îndepăr- 
tat ce se afla pe locul fostului palat Vama Poștei. 


| Ultimul foc, cel care dă lovitura de graţie hanului, este cel din 23 mar- 
ue 1847, cunoscut în istoria Bucureștilor ca „marele foc“. Ard atunci două- 
sprezece biserici și treisprezece mahalale. Hanul nu s-a mai putut reface; 
rămăseseră doar zidurile, ca nişte braţe desnădăjduite care se îndreptau spre 
cer. Gheorghe Bibescu a dat ordin să se curețe locul și să se facă o grădină 
după planul maiorului Borroczyn 3. 

Din mărfurile ce se aflaseră în han în preajma focului împrejurarea a 
scos la iveală vestigii ciudate. În primăvara anului 1848, cînd se făceau niște 
săpături pentru o construcție aparținînd bancherului Hilel Manoach, pe locul 
cîtorva prăvălii ale hanului, s-au găsit în pămînt peste o sută de kilograme 
de plumb topit şi aproape trei mii de lulele. Constantin Kreţulescu, prezi- 
dentul Sfatului orășenesc, foarte grijuliu față de pagubele negustorilor din 
han, „face cunoscut tuturor de obşte ca proprietarul lor să se arate la Sfat 
zu dovezile cuvenite spre a-şi primi plumbul şi lulelele arătate“ 4. 


1 Idem, Manuscrisele mănăstirii Cernica, Bucureşti, 1902, p. 20. 
2 Idem, Istoria Bucureștilor, p. 282. 

3 George D. Florescu, op. cit., p. 103 şi 136. 

4 „Vestitorul românesc®,. 1848, p. 144. 

HANUL CONSTANTIN VODĂ 


Constantin Brincoveanu, pe lîngă neîntrecutele sale calități politice, a 
fost şi un foarte priceput gospodar şi om de afaceri. Dispunind de o mare 
avere alcătuită din: bijuterii, bani, palate, hanuri, moșii, vii, bălți cu peste 
și păduri, la care s-au adăugat veniturile domnici, sporite printr-o bună și 
chivernisită gospodărire, el a putut să facă faţă nu numai marilor cheltuieli 
ps care le pretindea menţinerea în scaun, dar şi a unui şir nesfârșit de con- 
strucqi, în țară și peste hotare : palate, hanuri, biserici și mănăstiri. În afară 
de acestea, care necesitau cheltuieli foarte mari, él a dus o viaţă luga și strā- 
lucită şi şi-a înzestrat fete'e cum n-a putut-o face nici un alt domn. Marii 
dregători ai Porții otomane, care au știut să-i ctnarcă mulţi bani de aur, — prin 
mărirea continuă a tributului şi prin dese'e și prețioasele plocoane — îi spu- 
neau Altin Bei, adică „Prinţul (domnu') Aurwui. 

Constantin Brîncoveanu construiește în București unul din mari'e hanuri 
care au ilustrat comerţul bucureştean în secolele XVIII și XIX. Acest han i-a 
purtat cu fală numele timp de un veac şi jumătate. Credem că două motive 
au determinat pe mal voievod să ridice acest han. Mai întii unul de 
ambiție personală. Șerban Cantacuzino, unchiul dinspre mamă și îna'ntașul 
său în domnie, :mpodobise Bucureștii cu un hən care depășea în măreție 
ceea ce se cunoștea în această vreme ; construcția se ridicase sub ochii sai, care 
nu puteau rămîne nesimtitori, măcar pentru ambiția sa de a construi lucruri 
trainice şi măreţe. Apoi, ca al doilea motiv, Constantin Brincoveanu avînd 
ochiul bunelor afaceri, înţetesese că banii investiţi într-un asemenea han sînt 
pentru veacuri aducători de venit. Şi el începu să construiască acest han în 
primii ani de domnie. 

Una dintre prob'emele cele mai grele, care trebuiau rezolvate pentru o 
asemenea construcţie, era locul, terenul. Numai un loc central, cît mai aproape 
de inima tirgului, era indicat pentru o asemenea construcție domnească. Dar 
astfel de locuri nu existau în Bucureștii de la sfîrşitul secolului al XVII-lea. 
Şerban Cantacuzino se străduise eni de zile și plătise sume mari pînă a putut 
avea locul pe care și-a construit hanul. O împrejurare însă cu totul neobis- 
nuită şi fericită pentru planurile întreprinzătorului voievod îi venise în sprijin. 

Urcarea lui pe tron se făcuse pe neaşteptate spre, mirarea multora din 
boierii puţin iniţiaţi în politica țării, O moarte grabnică sfîrsise zile'e lui 
Şerban Cantacuzino, tocmai cînd ginerele său, aga Constantin Bălăceanu, se 
afla în drum spre Viena, ca să trateze cu împăratul Leopold I o nouă orien- 
tare politică a ării Românești. Se pare că ginerele era unul dintre marii 
apropiați ai girdurilor politice ale lui Şerban Vedă și, poate, un indicat la 
succesiune. Acest fapt îl făcea adversar hotărît lui Brincoveanu cu care era 
văr prin alianță și care urmărea succesiunea. Astfel că abilitatea politică a 
acestuia îi aduce în grabă firmanul domniei şi o armată de turci care să-i 
susțină tronul. Dar nici aga Constantin Bălăceanu nu renunţă uşor la p'anu- 
rile sale. El obținu din partea împăratului Leopold I titlul de conte (graf) al 
Imperiului şi comandant şef al trupelor recrutate în Transilvania, precum şi 
sprijinul unei armate de patru mii de oameni sub comanda generalului Donat 
Heissler. Armata turcească sosită în ajutorul lui Brîncoveanu trecuse munţii si 
întîmpină pe Bălăceanu la Zărneşti în vara anului 1690. Lupta a fost scurtă, 
dar dirză, iar boierul care nadäjduia să ajungă pe tronul țării, moare în luptă. 

Capul i-a fost desprins de trup, adus la Bucureşti si din porunca lui Constantin 
Vodă înfipt în poarta caselor familiei Bălăcenilor. 

Trebuia să urmeze sancţiunea împotriva boierului răzvrătit. De frica 
prigoanei, soția, Maria, fiica lui Șerban Cantacuzino şi vară primară cu noul 
voievod, îşi luă singurul copil, un băiat pe nume Ion, și apucă drumul pribe- 
giei. Brincoveanu porunci să se dărime pînă în temelie bătrinele case ale 
lui Badea Bălăceanu și confiscă curtea cea largă, care a fost declarată „loe 
domnesc“. Problema locului deci, pentru viitorul han domnesc, era astfel 
rezolvată. 

Locul pe care se afla pînă la 1690 casele strămoșești ale Baläcenilor, 
cuprindea pe atunci un patrulater care se sprijinea la sud pe „ulița cea mare 
care ducea la poarta de sus a Curţii domneşti“ 1, la vest pe o uliţă ce se va 
deschide de Brîncoveanu ca să meargă spre nord şi care se va numi Podul 
Mogoșoaiei ; la nord pe o altă ulița strimbă şi îngustă, ce-l despărțea de 
Hanul Zlătari ; iar la est cu biserica Sf. Dumitru, care la acea dată era de 
lemn și construită de un boier Bălăceanu, cu zidurile Curţii domnești și cu 
ulița care mai tîrziu se va numi Uliţa Nemţească, iar astăzi se numeşte 
str. Smîrdan. Se pare că în secolul al XVIII-lea această uliţă se numea Podul 
spre hanul lui Șerban Vodă și era podită chiar de la sfirșitul secolului al 
XVII-lea 2. 

Din această curte imensă Brincoveanu a reţinut o bună parte pentru han, 
iar restul fiind „loc domnesc“ a fost dăruit la diferiți protejaţi. După căde- 
rea voievodului, în 1714, Ion Bălăceanu, fiul lui aga Constantin obţine partea 
de loc care nu fusese dăruită și anume latura dinspre nord-est unde se ridică 
Biserica Stavropoleos. Acesta însă își sfîrșește viața în 1737, iar cele trei 
fiice ale sale mostenesc averea redobîndită de tată! lor. Din vechiul loc de 
curte strămoşească ele redobîndesc o mică parte, spre est, pe lîngă biserica 
Sf. Dumitru. 

Întrucît Hanul Constantin Vodă nu ocupa spre sud tot locul din 
vechea curte a Bălăcenilor, rămînînd astfel un teren pînă la ulița cea mare, 
numită către sfîrşitul secolului al XVIII-lea „Podul de la Domnița Văcăreasca 
la Curtea Veche“, unul dintre primii Mavrocordati, poate chiar Nicolae, îl 
dăruieşte mănăstirii Văcăreşti, fiind „loc domnesc“. Egumenul închiriază locul 
pentru prăvălii și mai apoi chiria se transformă în embatic. Pînă la secula- 
rizarea averilor mănăstirești acest loc suferă multe transformări, iar în cele 
din urmă aceste terenuri sînt expropriate în 1891 de Primăria Capitalei 3. 

Constantin Brincoveanu începe construirea hanului său imediat după 
ce-și consolidase scaunul domnesc si lichidase cu averea Bălăcenilor din Bucu- 
resti. Această construcție trebuie să fi început în 1692 și în cel mult doi ani 
hanul a fost terminat *. 


1 General P. V. Năsturel, Biserica Stavropoleos din Bucureşti, Bucureşti, 1906, p. 38. 
2 George D. Florescu, op. cit.» p. 145. 
3 General P. V. Năsturel, op. cit., p. 38—47. 
* Cu ocazia săpăturilor care s-au făcut în vara anului 1978, în dreapta bisericii Zlătari, 
entțu construirea unui mare bloc, s-a putut observa o parte din pivnițele uriaşe, adînci şi 
ir nenumărate compartimentări, ale vechiului han Constantin Vod£. De asemenea, s-a 
constatat că temeliile caselor Bălăceanu s-au ridicat peste alte temelii mai vechi ale unor 
construcţii din secolele XIV—XV, cu ziduri foarte groase din cărămidă subțire şi piatră bolo- 
vănită de rîu. Fapt important pentru vremea de atunci — canalizare interioară — era un 
bloc mare de zidărie combinată, prin care treceau mai multe ţevi (olane) de scurgere a 
apelor murdare, înspre o hazna mare; aceasta la rîndul ei avea scurgerea pe sub Podul 

Este sigur că meşterii au avut un model în Hanul Șerban Vodă şi că 
nu s-au depărtat prea mult de acesta ca dispoziţie generală a împărțirii. Se 
pare că Brincoveanu a făcut un han tot atît de mare ca al unchiului său, cel 
putin în ceea ce priveşte numărul încăperilor. Ion Ghica, în tinerețe, a cu- 
noscut marile hanuri bucureştene şi a lăsat o descriere generală a acestora: 
„Curți mari, pătrate, cu ziduri înalte şi tari de jur împrejur, cu porţi groase 
de stejar, cäptusite cu fier, legate în piroane, şine și lanţuri, cu clopotniţă 
deasupra gangului ; în mijlocul curții, biserica, ocolită de case tari de zid; 
compartimente| le] unele lîngă altele, fiecare cu pivniță adîncă, cu magazie 
boltită, cu uşi de fier scoase pe o galerie cu arcade, pe coloane de piatră, cu 
capiteluri pe deasupra, cu odăi toate cu ferestrele şi uşile pe un pridvor 
care ocolea hanul dintr-un capăt într-altul ; totul în stil italian, tipul adoptat 
pretutindeni în Arhipelag și în Marea Neagră, pe unde genovezii aveau 
contoare 


Cînd călugărul loanikie Stratonikeas reuși în 1731 să termine biserica 
Stavropoleos 2, începută în 1722 şi sfințită în 1724, hanul din faţa bisericii 
era construit de mult şi la acea dată își avea importanța lui economică. Zidu- 
rile din vest ale bisericii se alipeau de zidurile Hanului Constantin-Vodă, iar 
o intrare părea că dă chiar în curtea acestui han, după cum se pare că indică 
atît planul lui Fr. Sulzer 3 din 1781 cît şi cel al maiorului Borroczyn # din 1852. 

Într-un document datat 20 iunie 1793, se arată locul hanului Constantin 
Vodă. Astfel, în partea de răsărit era despărţit de locul mănăstirii Stavro- 
poleos prin ulicioara ce mergea spre povarnă ; lungul terenului, în această 
parte, era cuprins între grădina lui Tudor nevolnicu şi locul Manii. Pe Podul 
Mogoşoaiei, în faţă, se învecina cu locul lui Pascu ceaus de dulgheri, iar în 
stinga cu al lui Mihai strbul ce-l cumpărase de la Marina văduva ; în partea 
dreaptă (miazăzi) adică unde ar veni astăzi colțul Căii Victoriei cu str. 30 De- 
cembrie se învecina cu terenul lui Ianache ulieru pe care, după cum spunea el, 
îl cumpărase de la postelnicul Matei Coca, cu 20 de taleri, dar nu avea nici 
un zapis de proprietate asupra lui. 


Cînd a început construcţia hanului, Constantin Brîncoveanu nu-i dăduse 
nici o destinaţie ; el îl ridicase ca să-i fie personal un izvor de venit. Nici 
o informaţie de nicăieri nu contrazice această presupunere firească pentru 
voievodul atît de priceput în afaceri. Nu s-a păstrat nici o știre, nu cunoaştem 
pici un fapt din care să se vadă vreo legătură între acest han şi biserica 
Sf. Gheorghe Nou. Dar dacă totuşi ar fi putut exista această legătură, n-ar fi 
fost posibilă decît mai tîrziu, după tirnosirea bisericii. A rămas de pomină în 
istoria Bucureştilor marea slujbă religioasă săvîrşită de patriarhul Hrisant 


Mogoşoaiei, în vale, spre rîul Dimboviţa, care la acea dată îşi avea albia mult mai aproape, 
ea fiind îndepărtată mai apoi prin rectificarea şi canalizarea ce i s-a făcut între 1880 si 1883. 

Cele văzute si menţionate mai sus, ne arată, în primul rind, că proprietatea Bălăce- 
milor se întindea pe un teren mare cuprins între Podul Mogoşoaiei şi str. Smîrdan și între 
str, Lipscani și str. 30 Decembrie si, în al doilea rînd, că Bucureşti este un oraş cu mult 
mai vechi decît îl aminteşte prima menţiune documentară din vremea lui Vlad Țepeș; fapt 
de altfel confirmat cu prisosință de nenumăratele vestigii descoperite de cercetările arheo- 
logice. Vezi şi Panait I. Panait, Începuturile orașului Bucureşti în lumina cercetărilor arheo- 
logice, în revista „București“, V (1967), p. 7—24. 

1 Ion Ghica, Convorbiri economice, Bucureşti, 1879, p. 567. 

2 George D. Florescu, op. cit., p. 104 şi 139. 

3 Ibidem, p. 12—13 şi 187—188. 

4 General P. V. Năsturel, op. cit, pl. VI. 

Notara al Ierusalimului şi de bătrînul patriarh Gherasim a: Alexandriei, asistați 
de patru arhierei şi de mai mulți prelați ortodocși din Orientul Apropiat şi 
din Balcani şi la care voievodul s-a întrecut pe sine în daruri către musafiri. 
Abia atunci, Constantin Brincoveanu ar fi putut închina, hanul său bisericii 
Sf. Gheorghe Nou. Deci din 1693 sau 1694, cînd a fost terminat şi pînă în 
1708 veniturile hanului au fost încasate de ctitorul său, 

Dar biserica St. Gheorghe Nou, cum vom vedea, avea ea însăși un han 
în jurul său. Ce l-a fäcut pe Constantin Vodă să-i închine al doilea han? O 
singură explicaţie ar fi posibilă : veniturile bisericii Sf. Gheorghe Nou, care 
era foarte vizitată de înalții prelați din Orient, nu-i acopereau cheltuielile ; 
mai ales aceste venituri nu puteau satisface cererile de ajutoare aie Patriarhiei 
din Ierusalim. Pentru acest motiv ar fi putut Brincoveanu să dăruiască şi 
acest han ctitoriei sale de la Sf. Ghcorghe. Totusi nu avem despre aceasta 
nici O ştire precisă. 

Mai susținută apare ipoteza că acest han a rămas totdeauna în admi- 
nistraţia voievodului, iar după moartea sa năprasnică din 1714, în prigoana 
dezlançuita de turci împotriva familiei, hanul ar fi avut soarta celeilalte averi. 
lar cînd Nicolae Mavrocordat ridică mănăstirea Văcărești, îi dăruieşte si 
acest han, pe care l-ar fi putut cumpăra de la văduva voievadu'ui ucis la 
Constantinopol. Fapt este că Hanul Constantin Vodă începe să apară docu- 
meatar administrat de egumenul mănăstirii Văcărești. 

Se pare încă că Hanul Constantin Vodă, încă de la început, n-a putut 
să ajungă la importanţa economică a Hanului Șerban Vodă. Mai întîi că era 
cam lateral aşezat de centrul comercial al oraşului, apoi nu reușise să atragă 
un număr prea mare de negufätori toptangii cu prăvălii gi depozite de măr- 
furi. Astfel, între chiriaşii sai, în tot secolu! al XVIII-lea nu găsim pe nici 
unul dintre marii negujători, zarafi şi bancheri ai vremii. Chiriasii acestui 
han au fost mai mult prăvăliaşi mărunți care nu participau activ la viaţa 
neguțătorească a orașului. 

Un caz cunoscut este lämuritor în această privinţă. În vara anului 1792 
bîntuise ciuma în Bucureşti şi între victimele sale este si un chiriaş al Hanului 
Constantin Vodă, pe nume Ienache chiurci-bașa (staroste de blănari), care avea 
„două odăi prinse cu chirie de şedea în ele“. Omul trăia singur, deși avea soţie 
şi copii la Țarigrad, iar după moartea lui, autoritățile i-au sigilat odäile pînă 
se va prezenta vreunul din clirosomi să pretindă pereusia. Dar timp de un an 
nu s-a arătat nimeni şi atunci egumenul mănăstirii Văcărești „stăpinul hanu- 
lui“, cere stapinirii să-i libereze odăiie sigilate. Alexandru Moruzi poruncește 
vorniciei să cerceteze plingerea, iar Scarlat vornicul, în anafora din 22 mar- 
tie 1793, arată că plingerea egumenului: este dreaptă şi propune „să intre 
odăile iarăşi sub stăpînirea mănăstirii, de a le da cu chirie la alţi chiriaşi“, 
Domnul Moruzi aprobă anafora, dar fiind vorba de un mort de ciumă porun- 
ceşte : „pentru curăţenia cea bună şi fără cusur, foarte să îngrijeşti duraneata 
biv vel vornice Scarlat“ 1. 

Într-un document din 1824—1828 se arată „prăvăliile şi odaile din 
Hanul lui Constantin Vodă, cîte s-au dat cu chirie si cîte sînt nedate, fiind 
şi bavalele întrînsele“ 2. Se înşiruiesc 38 de nume, mai mult greceşti, care sînt 
chiriaşi de prăvălii, deci negustori şi simpli locatari. Între aceştia sînt ne- 


1 V, A. Urechiă, op. cit, vol. VI, p. 738—739. 
2 Arh. St. Buc., Mitr. T. Rom., CDXX-—27, 

gustori şi meseriaşi : cojecari, islicari, cîrciumari şi spiteri ; se indică trei nume 
de spițeri : Francisc, Frant Roș şi Mihai. Chiriile variau între 35 şi 225 taleri ; 
cele mai multe erau însă între 100 şi 140 taleri. Un negustor este și Pashale, 
care plătea 350 taleri chirie, dar despre care se menţionează „că lipseşte (este 
dus) la Braşov și prăvălia este închisă“. 

În han sînt indicate si 31 bavaiele, dintre care 12 odăi sînt închise și 
nelocuite. Cele 19 odăi locuite sînt reţinute de 7 nume : Zoița Paladoaica „are 
pitacul dumnealor boierilor“ si deține 5 odăi şi un grajd; serdarul Enăchel, 
„cu pitac de la Logofetia de obiceiuri“, deține 2 odăi; în 2 odăi şade pro- 
egumenul care face administraţia hanului ; Gheorghe Grecu, „omul dumnealui 
posteinicului celui mare“, are 2 odăi ; în alte 2 odăi locuiește polcovnicul Costi 
„pricinuind că este magaziner“ ; în 4 odăi „şade dumneaei cocoana Elenca Dru- 
ganeasca cu pitacul dumnealor boierilor caimacani“ şi în ale 2 odăi „şade 
ierodiaconu Silvestru pus de Anthim Comăneanu“. 

Pe la începutul secolului trecut, Hanul Constantin Vodă avea douăzeci 
si cinci de chiriași. Aceştia, înspăimîntaţi de evenimentele care au urmat în 
Bucureşti în primăvara anului 1821, au fugit din oraş, rămînînd în han mai 
putin de jumătate. După restabilirea linistei, în mai 1824, Samuil, egumenul 
mănăstirii Văcărești, face pira la Agie împotriva celor treisprezece chiriaşi, 
care în timpul „răzmeriții“ fugiseră la Braşov, cerînd să-i plătească chirie pe 
tot timpul absenței lor din București. Marii boieri puşi să cerceteze plingerea, 
— între care erau Iordache Golescu, Ioan Știrbei, Dimitrie Bibescu şi Miha- 
lache Racoviţă — raportează, prin anaforaua ! din 9 mai 1824, că „n-ar fi 
cu cuviință a li se cere chirie, fiindcă unii dintr-înșii au fost băjenari, alții cu 
prăvăliile închise şi cînd vechilul igumenului avea alți chiriaşi şi darea de 
acaretul mănăstirii, putea să-i bage în odăi. Dar această silință n-a făcut-o, ci 
iarăși chiriașii au pus oameni de pomană a şedea, şi în acest chip nu s-a 
bîntuit hanul de ostiri, nici s-au făcut stricăciune si murdălicul ce au cercat 
case boiereşti, adică a dumnealui Drăgănescului, a răposatului vornicului Slă- 
tineanu, a dumnealui logofătului Rasti, a dumnealui biv vel vornicu Bălăceanu 
şi ale altora, care cu chirie să le fi dat în patru-cinci ani iarăşi n-ar fi cheltuit 
cît au dat pentru dresul lor, precum şi chiar casele mării tale este ştiut în ce 
stare s-au găsit“. 

Agia, care cercetase pricina mai înainte, învinuieşte pe chiriaşi că n-au 
predat cheile odăilor la plecare „şi atunci putea să fie apärayi de cererea chi- 
riei“. Aceştia însă răspund, „că într-acea furie nu era vreme de chei ori de 
veresele (2) sau măcar de judecăți. Si că din cîți au rămas aici numai patru- 
cinci au fost păzitori şi apărători odăilor, fiind ceilalți cu totul lipsiți, precum 
și lacei patru-cinci din neînvîrtirea negoţului şi jaful ce au cercat în două 
rînduri au rămas în proastă stare“. Agia propusese „ca numai pă luna lui 
aprilie, mai, iunie şi iulie să li se facă orişicare musadea din ceea ce sînt datori 
a plăti, iar de la august 1821 încoace să plătească toată chiria pă deplin după 
tocmeala ce vor fi avut cu igumenul“. Vechilul mănăstirii cere însă să se 
întărească hotärirea agiei, dar domnul nu aprobă cererea şi poruncește marilor 
boieri să cerceteze. Chiriașii se oferă să plătească o treime din suma pretinsă 
de egumen. 

Vechilul egumenului pretinde însă toată suma fără nici o reducere „spre 
a putea mănăstirea să dreagă hanul, fiindcă pe toate zilele este temere de 


1 Arh. St. Buc., ms. 1125, f. 60 v. — 61 verso. 

primejdie, atît la cei ce locuiesc în han, cît si la trecători ne uliţă. Și neavind 
mănăstirea mijloc din alte venituri ca | dreagă, face ştire stăpinirii mai 
nainte ca vreo intimplare (ferească Dumnezeu) de primejdie, să nu fie cuviosia 
sa învinovăţit că n-a dat de ştire“. 

Marii boieri propun o hotărîre dreaptă pentru chiriaşi, şi anume „ca din 
chiria ce au să, dea pă șaptesprezece luni ale răzvrătirii, adică de la leat 1821 
aprilie 23 pînă la bună venirea mării tale în prealuminatul scaun, să li să 
erte pă jumătate, iar pă jumătate să o plătească“. Voievodul aprobă propu- 
nerea şi neînţelegerea se lichidează. 

Între chiriașii Hanului Constantin Vodă era şi Franţ spiţerul ce avea 
două prăvălii pentru care plătea embatic cîte şaptezeci taleri pe an. Egumenul 
mănăstirii Văcăreşti, pe nedrept, încearcă în 1826 să-i mărească chiria, Spi- 
țerul nu vrea să plătească şi se plinge domniei cerind să i se facă dreptate. 
În plingere arată că prăvăliile fuseseră închiriate de tatăl său cu cincizeci de 
ani în urmă şi ca în 1817, cînd egumenul de-atunci a încercat să-l alunge din 
prăvălii, Ion Caragea Vodă, printr-un act de judecată, hotărise să rămină 
netulburat în prăvălii pînă la moarte si cu aceeași plată de embatic?, 

Cu ocazia cererii ce face Scarlat Rosetti, epitropul bisericii Sf, Gheorghe, 
către Agia orașului de a pune sechestru pe venitul hanului, aflăm că, în 
1837, banii ce se luau din chirie se ridica la suma de 44 000 lei anual. 

Consulul prusian Kreuchely-Schwerdtberg, care stă cîjiva ani în Bucu- 
reşti Şi care întocmește în 1822 chiar un plan al oraşului face o curioasă 
afirmare cînd arată că Hanul Constantin Vodă era la fel ca cele boiereşti sau 
negustoreşti și nu depindea de vreo biserică sau mănăstire3, Acest consul 
care ştie foarte multe şi cunoaşte o serie de date statistice din Bucureşti, nu 
se poate să nu cunoască cine, stăpînea acest han ; afirmaţia sa totuşi trebuie 
să vizeze 9 situaţie temporară, în care se găsea hanul la un anumit moment 
faţă de mănăstirea Văcăreşti. 

între ultimii chiriaşi ai hanului este și Susana Ciocaneli, împotriva 
căreia, la 19 decembrie 1849, epitropia mănăstirilor Sf. Mormînt se plinge 
că din 1842, n-a plătit embaticul de 75 lei pe an. Chiriaşa se apără acuzînd 
pe călugări că au dărîmat o parte din han şi astfel au slăbit rezistenţa aparta- 
mentulu: său. Egumenul, pe baza unei dispoziţii dată de comisia culoarei de 
Roşu, cere primăriei să facă o descindere în locuința doamnei Susana Cio- 
caneli spre a constata starea încăperilor 4. Procesul este solutionat abia la 
22 ianuarie 1862, cînd chiriașa este obligată să plătească chiria 5. 

În 1846, ziarul „Vestitorul românesc“ care apărea în Bucureşti, publică 
două anunțuri comerciale în care se dă ca punct de orientare Hanul Constantin 
Vodă. În cel dintii 6 , soția răposatului Diamandi cojocarul înştiințează clienţii 
că desface cu preţuri foarte reduse toată marta aflată în prăvălia de pe Uliţa 
Grecilor, peste drum de han. Această uliţă corespunde străzii care trece astăzi 
pe latura nordică a Muzeului de Istorie al R.S. România (fost Palatul Postelor) 
şi avea în secolul al XVIII-lea pe partea dreaptă la capul vestic, Hanul Zlă- 
tari, iar la capul estic Hanul Grecilor. Prăvălia în cauză se afla pe aceeaşi 


1 Arh. St. Buc., M-rea Văcărești, XXXVI-10 şi 38, 

2 Idem, Tribunalul de comert București, 9105/1837. 

3 N. Iorga, Istoria Bucureștilor, Bucureşti, 1939, P: 234. 
4 Arh. St, Buc., Municipiul București, 2390/1853, £ , 157. 
5 General P. V. Năsturel, op. cit. p. 46. 

6 „Vestitorul românesc“, 1846, p. 308, 

parte cu hanurile acestea şi deci peste drum de zidul nordic al Hanului 
Constantin Vodă 1. Cel de-al doilea anunț este publicat de Mihail Baier, pro- 
prietarul unui magazin de încălțăminte, care aducea marfă din capitala Austriei. 
„Subiscălitul — spune el — are cinstea a se recomanda la înalta nobilime şi 
cinstitului public din Capitală şi judeţ că acum a adus din Viena, de la cei 
mai vestiți meşteri, cizme de vacs, cipici de vacs şi de lac, cum şi pantofi 
bărbătești, şi primeşte în prăvălia sa a face cizme și cizmuliţe den cea mai 
perfectă piele de Elveţia, cum şi cipici de materie (postav). Doritorii de-a 
avea lucru bun şi modern să îndreptează la prăvălia sa ce este în Ulița Fran- 


yozeascä, peste drum de poarta Hanului Constantin Vodă 2“. 


Ștefan Grecianu, după o informaţie de tradiţie orală, comunica lui 
G. Ionnescu-Gion încă acum nouă decenii, că Hanul Constantin Vodă ar fi 
avut în mijlocul său o biserică, așa cum aveau şi alte multe hanuri bucu- 
reștene &. „Faptul nu s-a putut Jovedi documentar, ceea ce ne face să credem 
că această biserică n-a existat. În sprijinul acestei afirmaţii adăugăm şi infor- 
matia dată de istoricul Fotino # care pune acest han în categoria celor şapte 
mari hanuri bucureştene ce n-aveau biserici. 

Se pare că Hanul Constantin Vodă a fost de la început construit în 
condiţii tehnice asemănătoare cu Hanul Șerban Vodă. Poate o diferență de 
calitate în material, poate o diferență de pricepere între meşterii constructori, 
poate o tendinţă de a clădi mai economicos au făcut ca această construcţie a 
lui Brincoveanu să reziste mai puţin decit aceea a lui Șerban Cantacuzino. 
Aşa ne explicăm de ce încă din 1824, cu prilejul procesului dintre chiriagii 
hanului şi Samuil, egumenul mănăstirii Văcărești, acesta a invocat subrezenia 
hanului şi şi-a declinat orice răspundere într-o prăbuşire neașteptată. Acesta 
era un semnal de alarmă că hanul are nevoie de grabnice şi radicale întăriri 
ca să mai poată fi folosit. 

Reparaţiile însă, după cît cunoaştem, nu s-au făcut, așa că hanul pășea 
încet, dar sigur, către o apropiată ruinare. Efectul a fost că neguțătorii au 
început să-l ocolească ; apoi aceste „fortărețe ale negoţului bucureștean“ nu 
mai corespundeau față de comerţul secolului al XIX-lea, care pretindea vi- 
trine mari și marfa la privirea directă a clientelei. Hanul începuse sa fie 
ocolit chiar de chiriasii care nu erau negustori, dar erau mai grijulii faţă de 
existenţa lor. La cutremurele şi incendiile care s-au succedat la distanţe destul 
de scurte, s-a adăugat marele foc din 23 martie 1847, care a început de la 
casa Drugănescu, deci din imediata apropiere a hanului, şi în iuresul său de 
văpăi a cuprins o bună parte a orașului. A ars atunci tot centrul comercial 
al Bucureştilor, iar Hanul Constantin Vodă și-a pierdut o mare parte din 
trăinicia sa. 

În primăvara anului 1848 cînd maiorul A. R. Borroczyn a ridicat planul 
hanului se poate observa că la parter existau 35 de prăvălii, iar la etaj erau 
25 de camere mari avînd în faţa lor un culoar de trecere 5. 


1 General P. V. Năsturel, op. cit, vezi pl. VI. 
; »Vestitorul românesc“, 1864, p. 384. 
3G. Ionnescu-Gion, op. cit., p. 416, 486. 
# Dionisiu Fotino, Istoria generală a Daciei, (trad. de George Sion) vol. III, Bucu- 
veşti, 1859, p. 166. 
5 Arh. St. Buc., Planuri Ilfov, nr. 38 şi 39. 

Am văzut că după 1847 însăși călugării din mănăstirea Văcăreşti și-au 
pus problema dărimării lui, şi chiar o aripă au şi därîmat-o 1 pînă la pămînt 
în 1849. Acest lucru a făcut pe multi chiriași să părăsească hanul și o bună 
parte din încăperi să rămînă goale. Barbu Ştirbei executînd ordinul de dezar- 
mare a locuitorilor în mai 1849, a poruncit lui loànidi să depoziteze armele 
adunate în acest han 2. Cele mai proaste din acestea au fost distruse, după 
at se pare, chiar în curtea hanuiui. 

După cutremurele și incendiile care au bîntuit Bucureştii în secolul 
al XIX-lea, mai toate hanurile deveniseră o primejdie pentru viaţa cetățeni- 
lor. Sfatul orăşenesc al Capitalei cercetează foarte grijuliu această chestiune 
și ia o hotarîre îndrăzneață: dărimarea! La 31 iulie 1852 se aduce la cu- 
noştință cetaçenilor că Ministerul de interne a amiînat pînă la Sf. Dumitru 
(26 octombrie) därîmarea parțială sau totală a cîtorva hanuri. Din Hanul 
Constantin Vodă se darîma numai etajul. Înștiinţarea publicată în ziarele tim- 
pului vestea în termeni precisi: „De aceea se face cunoscut tuturor de obşte 
că nimeni nu este volnic a mai lua cu chirie vreuna din încăperile acestor 
hanuri de la Sf. Dumitru înainte, căci s-a hotărît a se dărima pentru a lor 
proastă construcţie ; iar dacă vreunul va îndrăzni să ia cu chirie vreo încăpere 
dintr-aceste hanuri, să ştie cu hotärîre că va pierde banii ce va da şi se va 
scoate şi afară“ 3. 

În rîndul de jos al încăperilor, unde se aflau prăvăliile și depozitele, 
negoqul cortinua încă. În 1852 se afla acoio prăvălia renumitului mänusar 
Carol Haniger, care-și vestea prin ziar clienţii că are marfă bună, adusă din 
străinătate 4. Totuşi multe încăperi rămăseseră goale şi nu mai atrăgeau ne- 
gustorii. Din această pricină, cam în vremea de care vorbim, deci după 1850, 
în Hanul Constantin Vodă se instalează cazarma Regimentului 2 de infan- 
terie 5, 

Dar nici puţinii negustori care-şi mai aveau prăvăliile în acest han, nici 
regimentul nu vor mai zăbovi mult în încăperile șubrede de la parter peste 
care trecuse un veac şi jumătate, ci vor fi silite să caute alt adăpost, spre a 
lăsa ca zidurile să-și urmeze destinul prăbuşirii. 

Se pare că hotărîrea primăriei de a därîma hanul s-a izbit de protestul 
egumerului și de al chiriașilor care au invocat că starea construcţiei este încă 
solidă și mai poate fi locuită. Aceste proteste au silit primăria să numească 
in iunie 1853, o comisie de specialiști care să cerceteze situaţia. Din comisie 
au făcut parte: C. Pencovici, Alex. Orăscu si Xavier Villacrosse care, după 
ce examinează toate încăperile din Hanul Constantin Vodă, raportează: 
construcții!e aflate în partea de sud a hanului, spre Uliţa Franțuzească (azi 
str. 30 Decembrie) cum şi o parte din cea de pe Podul Mogoşoaiei „peste drum 
de dumnealui aga Belu“, fiind din paiantă „asemenea și casa părăsită din 
mij:ocul curţii“, „sînt în proastă și primejdioasă stare și prin urmare trebuiesc 
dărimate fără întîrziere“ ; clădirea dinspre Uliţa Stavropoleos și parte din 
Podul Mogoşoaiei, deci latura nordică şi vestică a hanului „în totul este 


1 General P. V, Năsturel, op, cit, p. 47. 

2 N. Kretzulescu, Amintiri istorice, Bucureşti, 1940, p. 101. 

3 „Ve-titorul românesc“, 1852, p. 241. 

4 Ibidem, p. 168. 

5 N. D. Popescu, Calendar pentru toți fiii României, Bucureşti, 1906, p. 172. 

destul de sâlidă, însă fiind lăsată în neîngrijire a ei întreţinere are trebuință 
de reparaţii, cînd ar fi bine ca toate bolile etajului de sus să se desființeze“ 1. 

Propunerile acestei comisii rămîn filă de dosar, fiindcă intervenţiile nu 
contenesc și hanul rămîne în picioare. Primăria voia însă să dărime construc- 
tie ruinate si să curețe locul. Intervine atunci N. Kreţulescu, ministrul de 
interre, care, la 11 septembrie 1859, dă ordin primăriei să nu dărime prăvă- 
liile doamnei Regina Roth pînă nu i se prezintă un raport exact al situației ?. 

Cateva luri mai tîrziu, în martie 1860 se pling domnitorului Alexandru 
Cuza, alți chiriași din han : Elena văduva și Nae Fortunescu, care cer să nu 
se dărime construcția, iar dacă totuşi se hotărăște dărimarea, să fie despă- 
gubiţi 3. 

Cele mai muite din aceste proteste invocau faptul că aceste construcții 
erau îrcă solide și nu trebuiau dărimate. În fața acestor staruinte, Ministerul 
de interne, la 7 iunie 1860, cere primăriei să numească o altă comisie care să 
examireze din nou Hanul Constantin Vodă. De data a.easta fac parte din 
comisie arhitectii: Schlater, Tabai, Benes, Cusnovschi si Alex. Orăscu sub 
preşedinţia lui Petrache Poenaru, directorul lucrărilor publice, care întocmesc 
un raport amănunțit, din care reținem : 

„Avînd în vedere ocebitele faze prin care a trecut aminarea dărimări, 
precum și împrejurările cele din urmă ce a stăvilit executarea desființării lui, 
am procedat la o scumpă examinare“. Comisia constată că „în starea ce se vede 
acest han, dezvelit de o parte, iar în partea despre Stavropolcos şi cu bolyi'e 
desființate, puturăm mai bine să ne încredințăm de pugina lui soliditate... As- 
pectul acestui han atît spre strade, cît și spre curte înfățișează o adevărată 
uriciune, la care adăogindu-se şi starea de dărăpănare..., subsemnaţii, în deplină 
convicţie, propun grabnica lui desființare în totalitate și pînă Jos, în fața 
pămîntului, fără excepţie“ 4 Aşa se explică de ce în 1861 se anunță că pe 
locul unde fuseseră altădată frumoasele case ale Bălăcenilor, därimate din răz- 
bunarea lui Brincoveanu ca să facă han pe terenul lor, se va deschide o „expo- 
sițiure agricoia națională și de instrumente aratoare fabricate în Principatele 
Unite“ 5. Aceasta înseamnă că hanul fusere dărimat între timp. Caracterul efe- 
mer al acestei expoziţii a impus construcții de scîndură, însăilate în grabă si 
därimate cu ușurință. După închiderea acestei expoziţii agricole si transfor- 
marea locului într-o piață publică, cu aceiași nume ca al hanului, rămăsese 
totuși într-o parte a terenului o clădire alcătuită din două prăvălii și cîteva 
odăi ce făcuseră parte din vechea construcție a hanului. O parte din această 
proprietate era în stăpînirea lui Nae Fortunescu, iar cealaltă parte o primise 
de zestre sora sa, Elena Fortunescu, atunci cînd se căsătorise cu cizmarul Anton 
Schreiber, numit mai tirziu Grămăticescu. 

Această clădire stătea ca un ghimpe în inima unor mahalagii din veci- 
pătate. Pentru care motiv, în februarie 1863, A. Kariagdi, G. lovanaki, 
Const. Caribolu, Zinca Tomuleasca, George G. Florescu şi alţii fac plingere 
către municipalitatea Capitalei, arătînd că numita clădire se află în cea mai 
proastă stare, că zidurile sînt mucegăiie şi ruinate şi în întregimea lor sînt 
un punct de necurăţenie al pieţii, în mijlocul orașului. 


1 Arh. St. Buc., Municipiul Bucureşti, 2399/1853. 

2 Ibidem, f. 81. 

3 Ibidem, f. 119. 

4 Ibidem. . 

5 Buletinul Municipiului București, III (1861), nr. 25, 17 mai, p. 1. 

Primăriei oraşului convenindu-i această plingere, trimite pe inginerul 
Al. Zanne să facă un raport şi acesta conchide în sensul celor reclamate de 
mahalagii. Drept urmare municipalitatea, fiind de acord cu raportul prezentat, 
somează pe proprietari să darîme sus-zisa clădire în termen de maximum 15 
zile, iar dacă proprietarii nu vor executa această hotărire, primăria „va fi 
nevoită a pune la cale desființarea ziselor prăvălii, fără să vă rămilie vreun 
cuvînt contra acestei dispozițiuni“. 

Pentru ca dispoziţia primăriei să aibă un caracter definitiv, se cere apro- 
barea Ministerului de interne. Acesta, prin persoana ministrului N. Kreţulescu, 
la 10 mai 1863, aprobă dărîmarea ziselor prăvălii şi plantarea cu pomi a 
locului, așa cum se făcuse pe, restul terenului rezultat din dărimarea hanului, 

Cu toate acestea, proprietarii și în special Elena Fortunescu nu execută 
cererea primăriei, ba din contra, la 10 iunie 1863, face o nouă întimpinare 
în care spune că prăvăliile sint foarte solide şi sînt în proprietatea familiei 
lor de mai bine de 80 ani, iar chiria de 120 galbeni ce primesc anual, e sin- 
gura lor existență, Ca atare, cere să se renunţe la măsura luată, fiindcă »Pro- 
prietatea în toatä lumea este respectată, asemenea credem că și la noi pro- 
prietatea urmează a se respecta. De credeți că aceste clădiri ar putea aduce 
vreo bănuială de cădere, ceea ce nu poate fi, fiindcă sînt îndestul de solide, 
pociu a fi următoare a face ceea ce se va găsi de cuviinţă. Prin urmare, în 
numele de dreptate, vă rog d-lor membri să binevoiti a nu urma în contra 
legilor şi să păziți dreptatea ca nişte adevărați părinți“ 

În urma acestei întîmpinări şi a altor adrese purtate între primărie și 
Ministerul de interne, Elena Fortunescu este invitată, pentru 23 noiembrie 
1863, să se prezinte cu actele de proprietate. În cele din urmă proprietatea 
Fortunescu a fost dărimată, prin despăgubire, şi la 1870 pe terenul său nivelat 
s-a înjghebat în pripă o piaţă cu desfacere pentru tot felul de mărfuri ; s-au 
construit barăci de scînduri sau de pinză și s-au instalat comedii și distracții. 
După numele hanului dărimat s-a numit piața Constantin Vodă. Într-una din 
aceste barăci s-a deschis un teatru popular numit atît de pompos „Alcazar“, 
în care au jucat Grigore Manolescu, Aristizza Romanescu, Mihail Mateescu, 
Hagiescu, I. L. Caragiale şi alţii 2. 

Pe locul din colțul Căii Victoriei cu str. 30 Decembrie era pe la 1867 
o casă cu două etaje care a fost primul local al „Conservatorului de muzică 
şi declamatie“ înfiinţat în 1864. 

Încă din 1873 se afla instalat pe terenul fostului Han Constantin Vodă, 
circul Suhr. În acest circ, zis si „circul mare“, la 25 martie 1875, din initia- 
tiva lui beizadea Dimitrie (Mitică) Ghica, Societatea ecvestră a dat o serbare, 
în scop de binefacere, unde ofițerii trupelor călări şi-au arătat măiestria, 
făcînd evolutiuni si sărituri „minunate“. Cezar Bolliac, într-un articol de 
ziar, descrie pe larg această frumoasă reprezentaţie 3 


Tot aici au dat reprezentații foarte căutate de publicul bucureştean 
circul Hüttemann şi apoi circul Suhr, în 1873, cu artişti care cuceriseră simpa- 
tia spectatorilor. Francesca Suhr, fiica proprietarului de circ, o călăreață 
neîntrecută şi foarte frumoasă, s-a căsătorit cu o odraslă boierească, Nicolae 
Ghica şi a ajuns mai tîrziu soacra unui mucalit prefect de poliţie, generalul 


1 Arh. St. Buc., Municipiul Bucureşti, 3730/1863, f. 7—8, 32—33. 
; „Românul“, 1901, mai 6. 
3 Trompeta Carpaţilor“ > XIII (1875), nr. 1191, 23 mart. şi nr. 1192, 30 mart. 

Bucureşti, vedere imaginară din 1717 (gravură în aramă de Johann Theodoro Boetio). 

Harta orașului, de F. J. Sulzer, Viena, 1781. 

Centrul oraşului sub Ştirbei Vodă, 1849. Se observă: Hanul Constantin Vodă (10); Sta- 
vropoleos, Greci, Zlătari (14). Filipescu, Câmpineanu, Dedu, Sărindar. 

Planul oraşului Bucureşti, din „Almanach de Valachie“, 1842. 

Vedere de pe acoperișul fostului Teatru Naţional, 1855. Ulița Știrbei Vodă (Str. Câmpi- 
neanu, azi 13 Decembrie). 

Olac (căruță de poştă). 1822. După un original de Vladimir de Blaremberg. 

Chervan cu șase cai, cu ajutorul căruia neguțătrorii roptangil transportau mărfurile, 1830. 
Mai jos, bilet de drum, de la inceputul secolului al XIX-lea, prin care se menţionează 
numele căruţașului, felul şi cantitatea mărfurilor. 

Subscrierea a doi neguțători bäcani, 
1728. „Eu RadÇu] băc[anu] mar[tor]: 
— Mihnea băc[anu). 

Cäruças (după codicele de la Graz). 

Surugii În pitoreşti costume colorate 
(după Carol Pop de Szathmari). 


Tinăr surugiu, pe la 1869 (după desenul 
lui D. Lancelot). 

ceia Şerban Cantacuzino (1678—1688) cti- 
(9 torul hanului Șerban Vodă. 


‘ Constantin Brincoveanu (1688—1714} 
ctitorul hanurilor Sf. Gheorghe şi 
Constantin Vodă. 


Semnătura lui Constantin Brincoveanu. 

Hanul Şerban Vodă. Vedere de pe str. Smîrdan coș cu str. Lipscani — 1880. Prăvălia lui 
D. J. Maruinovici. 


Hanul Şerban Vodă, la 1882. Clădirea principală din fundul curţii interioare. 

Hanul Şerban Vodă, ia 1882. O parte din curte înspre Hanul Ghermani. 


Hanul şi biserica Si. Gheorghe Nou, înainte de 1804. 

Hanul şi biserica Sf. Gheorghe Nou, la 1837 (după A. Raffet). 


mama ve ra — 


Hanul şi biserica Sf. Gheorghe Nou, la 1841 (după M. Bouquet). 

Hanul Grecilor (curtea interioară). 
După o acuarelă de Preziosi. 

Hanul, spitalul si Turnul Coltei, la 1845 (după o acuarelă de C. Begenau). 

Hanul, spitalul şi Turnul Colçei, pe la 1856. 


SĂ RE. e 


Hanul Creşulescu (clădirea nouă), faţada de pe Calea Victoriei, 1894. 

Hanul şi biserica Zlătari, 1880. 


Dărîmarea Hanului Zlătari 
de pe Calea Victoriei. 
Vedere dinspre str. Lipscani, 1903. 


Hanul Zlătari, în timpul dărîmării, 1903. 

Eraclie Nicoleanu Î. Circul Suhr, construit în întregime din lemn, ceea. ce i-a 
îngăduit să dea reprezentații ŞI în timpul iernii, a continuat pină în 1877, 
cînd este transformat în teatru. Spectacolele care se dădeau aici erau foarte 
variate în conţinut: piese de teatru, muzică, gimnastică etc. și, ca O curiozi- 
tate, începeau întotdeauna cu tombolă. 

între 1894 şi 1900, pe locul fostului Han Constantin Vodă — la cars 
s-au adăugat prin expropriere prăvăliile de pe latura sudică, precum şi pe o 
parte din locul pe care se aflase Hanul Stavropoleos, — s-a ridicat de către 
renumitul arhitect Alex. Săvulescu (1847—1902) monumentalul Palat al Poşte- 
lor, în care, mult transformat în interior, a fost instalat, în ultimii ani, Mu- 
zeul de istorie al R. S. România. 


3. HANURI MANASTIRESTI 


- O categorie de hanuri bucureştene, foarte bine reprezentată numeric şi 
monumental, sînt hanurile mănăstirești. Egumenii marilor mănăstiri din Bucu- 
resti, mai totdeauna greci, avînd legături de prietenie cu negutätorii bucureşteni, 
cunoşteau marile tîrguri ale oraşului si au înţeles foarte de timpuriu ce afaceri 
strălucite se puteau face cu hanurile. În dorința lor de a spori veniturile mo- 
şiilor si prăvăliilor închiriate, după pilda hanurilor domnești, ei au început 
să construiască hanuri în jurul mănăstirilor şi să recurgă la toate mijloacele 
ca ele să fie aducătoare de consistente profituri. 

Între mănăstirile cars au avut hanuri mari în Bucureşti sînt mănăstirea 
Colțea, Sf. Ecaterina, Sf. loan, Mihai Vodă, Sf. Spiridon, a lui Ghiorma Banul 
numită şi a Grecilor, Sărirdar şi Zlătari. Un singur caz iese în afara regulii: 
mănăstirea Stavropoleos, unde a fost construit întîi hanul și apoi biserica. 

Dar nu numai mănăstirile din Bucureşti au procedat astfel. Sînt şi mā- 
năstiri din afara Bucureştilor care şi-au făcut hanuri în Capitală. Astfel mä- 
năstirea Cernica, mănăstirea Butoiul si chiar Episcopia Buzăului. Ceea ce i-a 
îndemnat pe egumeni și pe episcopi să facă hanuri în București, a fost fără 
îndoială dorinţa de înavuţire pe care numai afacerile unui han o puteau potoli. 

Vom prezenta ceea ce ştim despre aceste hanuri. 


HANUL CERNICA 


Bătrînul mare vornic Cernica și jupîneasa sa Chiajna, cînd zidiră în 
preajma Bucureştilor şi în primii ani ai secolului ai XVII- lea frumoasa mă- 
năstire, care poartă, numele ctitorului, o înzestrară cu diferite moşii şi proprie- 
tati în Capitala țării. Neavînd copii Şi i temîndu-se că rudele ar fi putut surpa 
actul de înzestrare, cei doi ctitori rugară pe patriarhul „Constantinopolului care 
se afla în Bucureşti la 1619, să dea un blestem de întărire a actului de danie, 
ceea ce prelatul făcu bucuros în schimbul unor pungi şi daruri scumpe ?. 

Urmaşii vornicului Cernica, la 1685, închinară mănăstirea Mitropoliei 
din București. Pînă atunci egumenul mănăstirii trebuia să vină în Capitală să 
incaseze veniturile caselor şi prăvăliilor pe care mănăstirea le avea aici, fie 
de la ctitorii sa, fie de la urmaşii acestuia, fie chiar de la alți străini. Admi- 


1 Const. Bacalbașa, Bucureștii de altădată, vol. I, Bucureşti, 1935, p. 58, 118, 239. 
2 G, Ionnescu-Gion, op. cit., p. 262. 

nistrarea acestor bunuri, situate în mahalaua Sf. Gheorghe Vechi şi pe Podul 
Mogoşoaiei, cerea ca oamenii mănăstirii să vină deseori în Bucureşti. Aceste 
drumuri se îndesiră și mai mult după 1685, cînd Mitropolia începu să-şi exer- 
cite controlul său asupra administraţiei bunurilor pe care le avea mănăstirea. 

De aici a izvorît nevoia ca mănăstirea Cernica să aibă în Bucureşti o 
casă unde să tragă oamenii săi care veneau cu treburi. Ideea unui han al 
mănăstirii, producător de venituri ca toate harurile bucureştene, a cucerit 
ușor pe egumen. Acest han n-ar fi fost absolut necesar pentru găzduirea egu- 
menului şi delegaților săi, fiindcă mănăstirea avea încă înainte de-a fi închi- 
nată Mitropoliei un metoh în Bucureşti situat între străzile Sfinţilor şi Ne- 
gustori 1. Motivul celălalt şi anume veniturile pe care le producea hanul a 
fost însă precumpănitor. 


Cînd a fost construit hanul mănăstirii Cernica ? 


Această construcție nu s-ar fi putut începe decît în a doua Jumătate a 
se.olului XVIII. În prima jumătate, mănăstirea Cernica a trecut prin împre- 
jurări grele, căci fusese închinată Patriarhiei din Alexandria. Se pare că acel 
Hrisant Notara, acel prieten lingusitor al lui Brîncoveanu, care făcea dese 
drumuri la București spre a se întoarce cu desagii plini de aur, s-a plins că 
oropsita Patriarhie a Alexandriei este prea săracă spre a-şi putea sluji cu mul- 
jumire misiunea apostolică şi obţinu de la vreun urmaș al lui Brincoveanu și 
de la vreun mitropolit grec să se închine acestei patriarhii două dintre cele 
mai bogate și mai frumoase mănăstiri din ţară: Cernica şi Zlătari. Dar 
această închinare produse la început nemulțumire, apoi proteste şi chiar 
blesteme. Faptul nu putea rămîne așa, dar au trecut anii şi scandalul creștea. 
Grigore-Vodă Ghica la 1750, după stăruința mitropolitului Neofit care era 
dornic de linişte în biserică, objinu învoiala lui Chiril patriarhul Constantino- 
polului, şi luă înapoi cele două mănăstiri. Se obligă în schimb însă, după o 
veche tfăgăduială a vornicului Cernica, să dea pe fiecare an cîte 2000 de 
taleri Patriarhiei din Constantinopol 2. 

Astfel că, pînă ce nu s-a lichidat închinarea mănăstirii Cernica, nu s-a 
putut construi hanul în București. Nu se cunosc date certe în această privinţă. 
In orice caz însă construirea acestui han nu s-a făcut decît în ultimele două 
decenii ale secolului al XVIII-lea. 

Pe la începutul secolului trecut, în mahalaua numită pe acea vreme a 
Olarilor, peste drum de Biserica cu Sfinţi pe Podul Tirgului de Afară (Calea 
Mosilor), colț cu actuala str. Cernica, şi alături cu consulatul Franţei, se afla 
Hanul mănăstirii Cernica unde se desfăceau o parte din produsele mănăstirii 
si unde călugării şi mai marii ei găseau adăpost cînd veneau la Bucureşti. 
Hanul cel vechi se ruinase cu timpul şi probabil fusese dărimat, fiindcă în 
1845, găsim unul nou dat cu arendă unui oarecare Marin Teodosiu. Acesta 
anunţa, în acea vreme, că hanul ce-l ţine în arendă „este primitor de musafiri 
străini, avînd toate trebuincioasele înlesniri adică : odăi gătite, îmbunătățirile, 
aşternut, grajd, şopron, birt şi cafenea, toate din nou curate, care poate sluji 
la verice [orice] treaptă din persoane, după plăcere. De aceia se face cunoscut 


1 Ibidem, p. 148. 
2 Ibidem, p. 273. 

doritorilor că preţul va fi de [pentru] un pat pînă la o jumătate de sfanţ 
ecc 1 
pe zi 5 
Avariat și ruinat de cutremurele din 1802 şi 1838 a fost refăcut după 
cel din urma. 


HANUL COLTEA 


Fondatorul mănăstirii și spitalului Colțea este spătarul Mihai Cantacu- 
zino, fiul stolnicului Constantin Cantacuzino si frate cu Şerban Cantacuzino. 
Încă tînăr, luă parte la asediul Vienei (1683), unde comandă trupele române. 
După moartea (1688) fratelui său, domn al Țării Româneşti, a fost surghiu- 
nit la mănăstirea Sinai din muntele Horivu. Reîntors în ţară, sub Nicolae Ma- 
vrocordat a fost trimis la turci şi gftuit la Adrianopol 2. 

Actul de fundaţie al așezămintelor sale nu s-a păstrat. Voința lui de a 
construi mănăstirea și spitalul Colțea este însă documentată în trei cărți pa- 
triarhicesti : cartea lui Gavril, patriarhul Constantinopolului, din 1702 octom- 
brie 18 ; cartea lui Samuil, patriarhul Alexandriei, din 15 iunie 1715, în care 
se fixează conducerea așezămîntului și organizarea spitalului, şi cartea lui 
Hrisant, patriarhul Ierusalimului, care n-a fost datată. Administraţia averilor 
lăsate pentru întreţinerea mănăstirii şi spitalului era încredințată unei eforii 
compusă din patru epitropi primari obștești si patru secundari, neguțători în 
frunte cu starostele. Epitropii mai erau purtători de grijă și ai schitului Sinaia, 
construit în Munţii Bucegi, pe Valea Prahovei, tot de spătarul Mihai Canta- 
cuzino. Se cunosc foarte puţini dintre primii epitropi : Mihai neguțătorul în 
1689 ; Gheorghe Tiru, Opris și alți doi în 1716 ; neguțătorii Iane, Mihalache, 
Trandafir şi Sima în 1717, şi Constantin în 1741—1742. 

După un epitaf aflat în biserica Colțea se constată că aceasta a fost 
construita în 1698, sub supravegherea „lui jupin Mihai neguțătorul“, care a 
fost ispravnicul construcţiei. Pe locul unde s-a clădit biserica se afla un 
metoh, ridicat de Colçea clucerul în secolul al XVII-lea, compus dintr-o bise- 
ricuță de lemn si cîteva chilii, închinat Mitropoliei. Cu învoirea urmaşilor clu- 
cerului Colțea 3 şi cu aprobarea mitropolitului Teodosie, spătarul Mihai Can- 
tacuzino ridicăl mai întîi biserica de piatră şi apoi casele din jur „pentru 
odihna celor neputincioşi“ 4. Astfel biserica s-a construit între anii 1695 și 
1698, iar spitalul între 1696 şi 1697. Toate construcţiile au fost împrejmuite 
cu zid în timpul domniei lui Stefan Cantacuzino, epitrop fiind părintele Ioil 
(1715). Cam în aceeaşi vreme, adică între anii 1709, dupa lupta de la Poltava 
şi 1714, cînd Carol XII se retrage în Imperiul otoman, s-a ridicat şi Turnul 
Colţei, după cum se constată dintr-o inscripţie aflată în zidul turnului și din 
data scrisă pe clopotul cel mare, spart de cutremurul din 1802. 

Multă vreme s-a crezut că Hanul Colțea a fost construit în aceeași 
vreme cu celelalte construcţii ridicare de spătarul Mihai Cantacuzino 5. Ade- 


1 „Vestitorul românesc“, 1844, p. 208. 

2 Al. G. Gälesescu, Eforia Spitalelor Civile din București, Bucureşti, 1899, p. 15—16. 

3 Gh. Negulescu, O pagină din istoria Bucureștilor. Întemeierea mănăstirii şi spitalului 
„Colțea“ si înființarea bisericii „Sf. Ilie. Hanul Colței”, in „Biserica Ortodoxă Române“, 
XLIV (1926), nr. 2—3, p. 86. 

Al. G. Gälesescu, op. cit, p. 576—578: Cartea mitropolitului Antim din 29 mart. 

1709. 

5 G. Ionnescu-Gion, op, cit., p. 485. 

vărul istoric a fost însă cunoscut de-abia în 1941, cînd I. Ionașcu a publicat 
cele 268 de documente dintre anii 1577 și 1897 privitoare la așezamintele 
Colțea 1. Din aceste documente reiese că hanul a fost construit în 1746. 

Așezarea banului. Se pare că au fost vremuri cînd veniturile lăsate de 
spătarul Cantacuzino, la care se adăugaseră altele între timp, nu mai puteau 
acoperi cheltuielile de întreţinere a spitalului și a mănăstirii. Asemenea vre- 
muri au fost după 1740, cînd spitalul avea 36 de paturi şi cînd se pare că 
cheltuielile depășeau veniturile. Cei opt epitropi ai așezămintelor, în majori- 
tate neguţători, se gîndiră să creeze mijloace noi pentru sporirea veniturilor. 
Sîntem în epoca în care negoçul bucureştean intrase într-un ritm activ, cînd 
cele patru târguri ale sale nu mai pridideau cu desfacerea mărfurilor venite 
din nord şi din sud şi cînd neguţătorii străini şi români căutau și plăteau chi- 
rii bune pentru prăvălii şi magazii. Marile hanuri existente în această vreme 
faceau afaceri frumoase, care nu puteau să scape ochilor iscoditori ai negu- 
țatorilor epitropi, iar pildele vii erau in faţa tuturor. Astfel, epitropii mă- 
nastirii Colțea se hotărtră, în jurul anului 1745, să construiască un han. 

Dar un han după exemplul lui Șerban Cantacuzino și Constantin Brin- 
coveanu nu era lucru uşor de realizat. Dacă banii pentru construirea hanului 
s-ar fi găsit mai uşor, ceea ce lipsea în primul rînd era spaţiul, iocul pe care 
să se ridice hanul. Acest loc trebuia să fie neapărat în preajma celorlalte açe- 
zăminte, care se aflau aproape de centrul neguțătoresc al Bucureştilor, la câțiva 
paşi de Tîrgul Cucului şi destul de aproape de Tîrgul de Sus. Aici locurile 
erau foarte căutate şi cele ce s-ar fi putut vinde erau foarte scumpe. Fără 
spaţiul necesar, hanul nu se putea înfăptui. Dar epitropii erau negutätori şi se 
pricepeau în această chestiune. Este adevărat că în rivna lor de a-şi găsi vesnica 
odihnă în jurul mănăstirii Colțea au fost mulți neguçätori care au dăruit locuri 
și prăvălii, unele chiar în apropiere. Între aceștia sînt Maxim cupetul și 
Constandin cupetul, fiul său, care dăruiesc prăvălii chiar din Uliţa Coltei 
(azi B dul 1848) 2. Deci în afară de locul dăruit de clucerul Colțea Doicescu, 
sporit apoi de daniile spătarului Mihai Cantacuzino, s-au adăugat alte danii 
neguțătoreşti. 

Odată hotărită construirea hanului, epitropii au sporit şi mai mult 
locul prin cumpărări. Astfel: „Radul Brezoianul biv vel pitar cu jupăneasa 
mea, anume Ilinca, dat-am zapisul nostru la sfînta mănăstire Trei Sfetitele, 
ce se numește Colțea i la mîna dumnealor epitropilor acestii mănăstiri, ca 
să fie de bună credință, precum să se ştie că avînd noi nişte case, alăturea 
cu locul lui Mihai sin Lambei ot Corbii Ciungi şi pe de altă parte cu locul 
iupănului Apostol cupetul, și în fundul grădinii cu locul jupănului Mihalache 
cupeţul ; deci trebuind dumnealor epitropilor acest loc de supt casele noastre, 
ca să facă han pă dinsul, fiind aproape de banul mănăstirii care-l fac dumnea- 
lor, dă a noastră bună voie ne-am tocmit cu dumnealor epitropii, de le-am 
vîndul aceste case cu tot locul cît am stăpînit şi noi şi cu toate nămesiile ce să 
află în curte, drept bani taleri 550. Dar fiind părinții jupänesii mele îngropați 
la această sfîntă mănăstire, am lăsat danie la sfinta mănăstire taleri 50, ca să 
fie pentru pomenirea părinţilor, iar taleri 500 ni i-au dat toți gata în măinele 
noastre“. 


1 I, lonaşcu, Documente bucureștene privitoare la proprietățile mănăstirii Colțea, Bucu- 
resti, 1941, p. 445. 

2 Gh. Negulescu, op. cit., p. 136, nota 5. 

3 I. lonaşcu, op. cit., p. 134, doc. 40. 


www.dacoromanica.ro 


69 


Actul este datat 15 martie 1746 si din el reiese că în această vreme 
epitropii așezămintelor lui Mihai Cantacuzino începuseră construirea hanului. 

Un an și jumătate mai tîrziu construcţia hanului era încă în curs și 
epitropii mănăstirii Colțea nu încetaseră să cumpere locuri ca să lărgească 
după nevoie spaţiul hanului. O astfel de cumpărare se vede şi din cuprinsul 
documentului de mai Jos, din 10 octombrie 1747: — „Adică eu, Anita“, 
fiica răposatului Radul Golescu biv vel spatar, dimpreună cu boiarul meu, 
Nicolae Ştirbeai, dat-am zapisul mieu de încredințare la măna epitropilor mă- 
năstirii Colțiui, că ramaindu-mi de la răposatul moșul mieu, jupinul Apostol 
neguçatoriul doao case, una de lemn şi alta dă piatră, tot într- o curte în 
mahalaoa Sfeti Nicolae dăn Șălari **. Deci eu vrănd ca să le vinz şi fiind pă 
lăngă locul „Mănăstirii 'Colţii, unde se face acum ban de piatră, şi mai că- 
zăndu-se mănăstirii a cumpăra acest loc, m-am tocmit cu epitropii mănăstirii 
si le-am văndut de a mea bună voe drept taleri şase sute, care bani i-am 
luat toți deplin în māna mea, cu știrea soţului mieu. Ci de acum înainte să 
aibă a stäpini mănăstirea Colțea aceste numite case cu loc cu tot, după cum 
au stăpănit şi moşu-mieu, răposatul jupănul Apostol negufitoriul, după cum 
dovedeşte Și cartea boiarilor de hotărnicie i zapisele cele vechi, dăndu-le 
toate la măna epitropilor pentru întărirea“ 1. 


Reiese din act că în ultimele trei luni din 1747 construcția hanului nu 
se terminase. Este de presupus că aceste lucrări vor continua și în 1748 și 
poate numai în toamna acestui an hanul va fi terminat. Cele două case 
cumpărate prin actul de mai sus se aflau în ,mahalaoa Sfeti Nicolae dän 
Şălari“, adică în marginea vestică a hanului, ceea ce ne ajută să vedem ce 
curte întinsă avea hanul. Dacă reținem că biserica Sf. Prooroc Ilie, aflată în 
curtea hanului, avea în 1810 o mahala compusă din 81 de case şi că imobilele 
cumpărate în 1747 aparţineau mahalalei Sf. Nicolae Selari, putem să apre- 
ciem că terenul hanului se întindea pînă în cotul pe care-l face astăzi strada 
Doamnei, deci în imediata apropiere a bisericii de care depindeau casele 
cumpărate. 

Se pare însă că epitropii au început ridicarea hanului fără să dea prea 
mare atenţie actelor de proprietate a locurilor pe care au construit. Se vede 
treaba că unele acte n-au fost în perfectă regulă, fapt care a dat naştere la 
procese. Astfel, Radu Rătescu revendică la 1754 un loc „unde este pus hanul 
mănăstirii Colţii“. Constantin Racoviţă, care primeşte plingerea, dă poruncă 
lui „Costandin Fierăscul biv vel ban i Ianache biv vel sardar“ să cerceteze. 
Aceștia cer pirîtului dovada proprietăţii : el prezintă un act pe care nu s-a 
pus temei atunci; domnul pretinde lui chir Trandafir, epitropul mănăstirii 
Colțea, să facă el dovada proprietăţii 2. Ce s-a întîmplat cu procesul nu se 
ştie, dar faptul rămîne. 


Cu toate acestea, mănăstirea Colțea avea încă proprietăţi învecinate pe 
care nu le-a înglobat în locul hanului si pe care le închiriază. Astfel, la 15 sep- 
tembrie 1763, închiriază lui Iane Nicolau, cojocar, o casă de zid pe pivniță, 
situată „din dosul hanului Colţii, pă lingă hanul Dracii i pă lingă lanache 


* Se pare că aceste case fuseseră cumpărate de Apostol negutätorul în 1678 de la 
Constantin logofătul ; cf. I. Ionaçcu, op. cit., doc. 23, 26 nov. 1678. 

** Casele se invecinau cu celelalte, cumpărate de la Radu Brezoianu. 

1 1. Ionașcu, op. cit., p. 136—157. 

2 Ibidem, p. 152, doc. 91, 11 mart, 1754, Bucureşti. 

Brăiloiu“ : „m-am rugat de dumnealui Ghioca polcovnic, ipitropul sfintei 
manăstiri de, mi-au dat acea casă, cu locul ei, ca să, o fac, să o dreg ca să şăz 
intr-însa şi să dau la sfinta mănăstire chirie pă an către taleri 10, adică zece“ 1. 

Hanul Colțea se afla pe latura sud-vestică a terenului pe care se con- 
struiseră biserica şi spitalul, adică, în situaţia topografică de astăzi, pe locul 
ce se găseşte în colțul pe care-l face Bulevardul 1848 cu str. Doamnei si 
Colea *, în fața aripei drepte a Spitalului, între Casa Suţu (azi Muzeul de 
istorie al Municipiului București) şi Hanul Zamfir, în jurul Bisericii Bulgare 
(Kalinderu). Pe acest spaţiu îl situează şi planul oraşului Bucureşti ridicat de 
maiorul Borroczyn între anii 1847 si 1852. Despre biserica Sf. Ilie, aflată în 
curtea hanului, vom vorbi pe larg mai jos. 

Organizarea şi administrarea banului. Motivul care a dus la construcţia 
acestui han a fost sporirea veniturilor necesare așezămintelor create de spă- 
tarul Mihai Cantacuzino. Epitropii mănăstirii Colțea, în majoritate negutä- 
tori, buni cunoscători ai pieții bucureștene din jurul anului 1750, au înţeles 
marea nevoie de prăvălii şi s-au hotărît să construiască hanul. Marile hanuri 
existente atunci nu puteau face față cererilor de „bolți“ şi magazii sau pivnițe 
pentru desfacerea și depozitarea mărfurilor. Un han nou, în apropiere de 
Tîrgul Cucului, care în această vreme părea să aibă un ritm mai viu și un 
dever mai mare decît celelalte, apărea ca o bună afacere pentru spiritul 
mercantil al epitropilor neguțători. Destinația hanului era deci una singură: să 
devină o nouă cetate comercială în Bucureşti. 

Proporţiile noului han nu puteau atinge pe a celorlalte clădue mai 
înainte. Epitropii şi-au dat seama că nu puteau să depășească nici Hanul 
Şerban Vodă, nici Hanul Sf. Gheorghe. Ceea ce le lipsea era locul cel larg 
de care dispuneau celelalte hanuri. Dar dacă n-a putut să le ajungă în privința 
capacităţii, Hanul Colțea a fost organizat după modelul acestora : acelaşi sir 
aproape circular de bolți suprapuse, cu ziduri groase şi solide, avînd î în mijloc 
o biserică și cu o singură poartă spre uliţă, care se închidea cu strășnicie la 
vreme de nevoie. 

Numărul prăvăliilor era mult mai mic decit la Şerban Vodă sau Sf. 
Gheorghe, erau însă construite cu aceleași tip de bolți, care împiedica focul să 
treacă de la una la alta şi cu aceleaşi i ieşiri strâmte, care dădeau i în curtea ha- 
nului. Practica lucrurilor în apärarea de foc învățase să se renunțe la aco- 
perisurile de şiță sau șindrilă si să se folosească olanele de pămînt ars, care 
erau și mult mai rezistente. Ca și la celelalte hanuri, prăvăliile și magaziile 
de mărfuri ocupau şirul de jos, parterul, iar etajul, adică şirul suprapus, era 
destinat odăilor de locuit pentru neguțătorii din han sau chiriasii din afară, 
precum şi pentru diferitele cancelarii (birouri). 

Viaţa hanului durează un veac încheiat ; ea se desfăşoară între anii 
1746 şi 1848. Totuşi, acest secol oferă trei epoci deosebite, î în care funcțiunea 
economică a hanului este realizată foarte inegal. Mai întîi epoca de început, 
cuprinsă între 1746 şi 1785, în care Hanul Coltei îşi creează un loc de frunte 
şi un vad comercial în negoţul bucureştean, cu toate frămîntările în care se 
gaseau Bucureştii din pricina războaielor ruso-austro-turce şi a deselor ocupaţii 
straine. A doua epocă este cuprinsă între 1785 şi 1802 şi marchează o activi- 
tate foarte prost gospodărită, în care Eforia dovedeşte nepricepere şi dezinteres 


l Ibidem, p. 167—168, doc. 103, 15 sept. 1763. 
2 Gh. Negulescu, op. cit., p. 139; I. Ionașcu, op. cit, p. VIII. 

si îngăduie o administraţie proastă și vicioasă. În fine, ultima epocă se desfă- 
soara între 1802, anul marelui cutremur si 1848 cînd Hanul Colçei cade sub 
loviturile tîrnăcoapelor. 

La începutul celei de-a doua jumătăţi a veacului al XVIII-lea taxidurile 
spre Viena și Lipsca se urmau regulat. Marele tîrg de toamnă din Lipsca 
atrăgea din vreme pe neguţătorii bucureșteni, care plecau încărcați de bani si 
cu multe rădvane trase de şase şi opt cai. Dar nu numai la tîrgul de toamnă, 
care era cel mai mare, dar chiar la tîrgul de Paşti, al primăverii, și chiar la 
cel de Anul Nou, porneau taxidurile peste munți. ,Negutätorii din Bucureşti 
plecau cu două luni înainte, de multe ori chiar cu trei luni, de vreme ce numai 
pînă la Viena făceau șase săptămini“ 1. Iar cînd reveneau din taxid hanurile 
deveneau furnicare de lume. Hanul cel nou al Coljei atrăgea îndeosebi pe ne- 
guţătorii care căutau prăvălii și magazii pentru mărfuri. lar din 1778, cînd 
carvasaraua domnească s-a mutat peste drum de han, deverul său se mărise 
și mai mult. Toptangiii și paralicarii se înghesuiau în curtea hanului şi afacerile 
mergeau ca niciodată. 

La 16 noiembrie 1769 rușii intrară în Bucureşti, începînd perioada de 
ocupație. Negoţul bucureştean spori şi mai mult î în timpul celor cinci ani cît 
ţinu ocupaţia. Afacerile negutatoresti atraseră rublele de argint și hanurile 
încasară bani multi. Negocierile păcii încep în Bucureşti la 9 decembrie 1772 
și abia după patru luni se mută la Kuciuk-Kainargi, unde continuă doi ani. 
În vremea în care lumea aștepta pacea, veselia şi viața largă sporea comerțul 
bucureştean. Această epocă de înflorire a negoçului face ca Hanul Colţei să-și 
trăiască prima şi singura sa epocă în care îşi realizează în întregime funcțiunea 
sa economică. 

Dar vreme vine, vreme trece! Faima hanului, care devenise un izvor 
de venituri pentru mănăstirea Colţei, atrage la conducerea acestei bogății 
oameni nesăţioși, dornici de viaţă largă şi de bani mulţi. Urmașii spătarului 
Mihai Cantacuzino, obligaţi să facă parte din Eforie şi să-și spună cuvintul 
hotärîtor în treburile sale se interesează din ce în ce mai puţin de fundaţiile 
stramosului. Domnitorii greci, în scurtele lor domnii pe tronul ţării, nu aveau 
decît un singur gînd: banii, aurul! La punctele cheie ale izvoarelor de bani 
își așezau acoliţii cu care se înțelegeau de minune în jefuirea ţării. 

Aşa a venit în 1787 la conducerea mănăstirii și a spitalului Colțea 
vlădica Daniil Zihno, care se aşază comod în funcția de epitrop, Acest călugăr 
îşi părăsise Macedonia 2 și venise în Bucureşti să ocupe funcţia de epitrop 
al aşezămintelor Cantacuzinesti. După cîțiva ani acest vlădică inaugurează 
începutul epocii în care Hanul Colțea alunecă pe panta prăbuşirii. 


Un document din 17883 ilustrează cu prisosință administraţia noului 
epitrop şi situația Hanului Colțea. Este vorba de anafora unor cupeţi [ne- 
guțători], între care şi starostele lor, H. Sterie care semnează grecește, cu 
privire la reclamaţia „părintelui vlädica Zihno, epitropul sfintei mănăstiri 
Colțea“, adresată lui Nicolae Mavrogheni împotriva a trei chiriași din han, 
care nu acceptaseră mărirea chiriei. 


1 G. Ionnescu-Gion, op. cit., pe 458, 
2 Gh, Negulescu, op. cit., p. 
3 I. lonaşcu, op. cit, p. 253, de 164, 20 dec. 1788. 

„Urmînd luminatei porunci, față şi parintele Zihno fiind, am adus 
pă toți chirigii, ce tin boltă şi prăvălii în hanul spitalului mănăstirii Colti, 
şi intrind în cercetare, am întrebat pe părintele Zihno cu ce mijloc cere aceşti 
taleri 5 prosthichio de la chirigii şi zise că anul trecut învelitoarea hanului de 
o parte căzută vrănd ca s-o facă la loc şi fiind mănăstirea stenahorisită de 
cheltuială, peste chiria ce plăteau mai dinainte le-au mai înălțat de fieştece 
odaie cîte taleri 5 mai mult, care primind atunci toţi au şi plăut“. 

„Lar de la patru odăi, ce sănt mai departe, prin rugăciunea ce i-au făcut 
numiții chirigii, n-au luat acest prosthichio, nici ca cere, fără numai de la 
celelalte odăi, după cum i-au plătit în anul trecut, cere să-i plătească şi acum 
după simfonia ce au făcut, fiindcă nu numai că s-au mai îngreunat cheltuiala 
spitalului, venitul nu- -l ajutorează, ci încă şi donă părți de ban este aproape 
să cază, care zice că nu-i ajung mai bine de trei pungi de bani, să cheltuiască 
să le facă.“ 

Hanul avea în acest an 17 chiriaşi, fiecare cu cite două-trei odăi, şi din 
aceştia numai trei au refuzat să plătească acest prosthichio [spor] de 5 taleri 
pentru fiecare odaie. Si dintre toți chiriași numai trei cojocari, „anume 
Dumitru Lavda, Hagi Petre și Dumitru Manciu, ce au prăvălii afară şi tin câte 
o boltă în han pentru întîmplare“ au refuzat sporul cerut de epitrop. 

Din document reies două fapte care pun hanul într-o lumină foarte 
grea: numărul mic de chiriași, numai 17, şi starea proastă în care se găsea 
construcţia. 

Se pare că hanul n-a fost construit prea solid de la început şi că în 
aceste patru decenii de existență, a fost lăsat în com letă părăsire şi nu i s-a 
facut nici o reparaţie. Fireşte că starea de gravă ne în care se găsea 
hanul în 1785 a avut ca urmare îndepărtarea chiriagilor şi scăderea preţului 
ia chirii. Numai aşa se poate explica situaţia grea a hanului în 1788 cînd 
se dezbate procesul cu cei trei chiriaşi. 

Cei 14 chiriași primesc să plătească sporul cerut de epitrop, „dar să 
nu urmeze în toată vremea, ci pină se va face pace și apoi să rămăe iarăşi 
pă cum au fost, numai şi părintele Zihno pe acest asezämint să le dea sinet 
la mînă“. Cît priveşte unele reparaţii mai mici ce sînt de nevoie la han, adică 
„zidul, învelitoarea şi poarta“ pe care „nu va da măna mănăstirii să le facă, 
să aibă chiriaşii a cheltui şi a le face să le ţie în seamă la chirie“. Înțelegerea 
aceasta făcută la starostie a fost primita numai de 14 chiriaşi, iar ceilalți trei 
„ce sănt cu prăvălu afară din han, nu vor să primească, rămăind a li se face 
cea desăvîrşită hotărăre de către înălțimea ta“. 

Nicolae Mavrogheni aprobă anaforaua, întărește înţelegerea dintre epitrop 
si cei 14 chiriași şi obligă şi pe ceilalți 3 chiriaşi să platească acel spor de 
5 taleri pentru fiecare odaie, „iar cînd acei trei nu vor fi următori la ceea ce 
toți ceilalți au primit, să vor lua bolțile pe seama mănăstirii.“ 

Situaţia grea în „care, intră Hanul Colțea după 1785 se datorește mai 
multor cauze. Mai întii, către 1800 şi mai ales în primele două-trei decenii 
din secolul al XIX-lea marile hanuri bucureştene, așa-zisele „cetăţi comer- 
ciale“ ale braşoveniei şi lipscăniei, nu mai corespundeau noului comerţ care 
avea nevoie de prăvălii cu intrarea la uliţă, cu vitrine mari şi luminoase, 
în care clienții puteau să vadă mărfurile din stradă. Mai tirziu taxidurile la 
Viena și la Lipsca încep a se rări, ca să sfirşească prin a înceta cu totul, fiindcă 
se deschisesera pe apă căi noi de comunicaţie si transport. Marile construcții 
ale hanurilor bucureştene îmbătriniseră şi se şubreziseră. Hanul Colțea, nu mai 

avea rezistenţă, iar în unele părți ameninţa să cadă. Dar cauza care contribuie 
cel mai mult la încheierea existenţei sale este reaua şi jecmănitoarea admi- 
nistraţie pe care o începe vlădica Zihno. Timp de aproape un sfert de veac 
acest călugăr flămînd de aur și dornic de o viaţă trindavă si îmbuibată 
a stors tot ce s-a putut stoarce de la chiriașii hanului şi n-a intervenit nici cu 
cea mai mică reparaţie în susținerea construcţiei. Astfel, această perioadă de 
delăsare şi jaf pe care o începe epitropul grec se încheie odată cu marele 
cutremur din 1802, ce marchează trecerea la epoca prăbușirii. 

Am văzut că la 1788 două părți din han amenințau să cadă. Este uşor 
să, înţelegem ce a rămas din han după acest cutremur „care a durat zece 
minute“ şi a şubrezit o bună parte din construcțiile oraşului. „Cocoşii, câinii, 
caii, boii dau de mai nainte semne de groază nepricepută si cînd au început 
zguduielile, ceva asurzitor şi nemaiauzit, nişte strigăte, zbierete, mugete, urlete 
s-au ridicat către ceruri, amestecîndu-se cu zgomotul duduiturilor care se 
rostogoleau pe sub pămînt, ca în faimosul tum cardine tellus substedit*, 
al lui Lucaniu. Fiecare se aştepta ca pămîntul să-i crape sub picioare și să-l 
înghită în adîncurile sale1“. A căzut atunci turnul Colçei, s-a prăbușit mā- 
năstirea Cotroceni, s-a dărăpănat Hanul Șerban Vodă; s-au şubrezit bi- 
sericile Mihai „Vodă, Sf. Gheorghe, Zlătari, Sf. Apostoli etc. Hanul Colţei 
nu căzuse încă (doar zidul dinspre poarta banului Grigore Băleanu se dă- 
rîmase), dar adîncile crăpături din ziduri arătau primejdia iminentei pră- 
busiri. Multe din încăperile sale deveniseră de nefolosit. Dar, aşa cum s- au 
refăcut toate construcțiile subrezite de cutremur, s-ar fi putut consolida şi 
acest han. Cine s-o facă însă? Epitropul se gîndea la buzunarul său, mai 
“nainte de a se gîndi la han. 

Epitropul mănăstirii încheie un aranjament cu bancherii, Gheorghe şi 
Hristofor Sachelarie, la care se adaugă Gavrilă Apostol, i pia cu multe 
prăvălii „pe piața Bucureştilor, cărora le cedează în curtea anului un teren 
de 15 stinjeni și, 3 coți „ca să- -şi facă cu cheltuiala lor odăi, magazii și grajd, 
pe care să le stăpînească numai cît vor trăi“ 2. Acest aranjament este înscris 
în două zapise din 8 iulie 1804, în care se arată cum se împarte terenul între 
chiriași, plătind fiecare cîte 166 taleri. Gavrila Apostol în înțelegere cu con- 
ducerea Eforiei modifică zapisul său la 25 octombrie 1811, cu adaosul că de 
această învoială se va bucura si soția sa Ana si fiii lor Ioan şi Alexandru, 
obligîndu-se să plătească embatic cite 220 taleri ps an. Neguçatorul moare 
la 1812, la cîteva luni după prelungirea zapisului, iar în 1824 construcţiile 
sale din curtea hanului se vînd la mezat pentru nişte datorii și le cumpără, 
cu învoiala Eforiei, Lazăr Kalenderoglu, care, susținut de Nicolae Trasnea, 
devine arendașul hanului. 


Astfel, epitropul Zihno creează în curtea hanului două proprietăți pe 
viaţă, străine de Eforie. 

Vlădica Daniil Zihno rămîne epitrop la Colțea pînă în 1804 5. Se pare 
că în acest an îşi încheie rabojul existenţei, dar nu uită ca înainte de-a muri 
să indice ca succesor pentru fericirca instituției pe un nepot al său, Ştefan 
Bellu, pe care îl făcuse boier, cu caftan de logofăt. Acesta, continuînd „po- 


i Atunci pămîntul se zguduia din ţiţini (temelii). 

1 G, Ionnescu- Gion, op. cit, p. 
2 I. Ionașcu, op. cit., p. 325, doc. 202, 10 sept. 1826. 
3 Ibidem. 

litica“ unchiului său spre a-şi umple buzunarele, a deţinut funcțiunea de 
epitrop al mănăstirii Colțea pînă în 1811. Pentru ce să-şi bată capul cu 
nevoile hanului care se clătina de șubrezenie, cînd Eforia avea 148 de pro- 
prietăți în ţară, dintre care 128 de moșii, vii, case si prăvălii, cu un venit 
care depășea două milioane lei aur. Urmașul lui Bellu este zel clucerul 
Nicolae Träsrea, care deţine epitropia mănăstirii Colțea mai bine de un 
sfert de veac. 

Este foarte interesantă epitropia acestui mare clucer Trăsnea. Păcat 
însă că documentele Eforiei Spitalelor publicate pînă acum nu ne dă putinţa 
să privim mai adînc în administraţia sa, mai ales în primii douăzeci de ani de 
epitropie. Socotelile ținute de Nicolae Trasnea între 1811 și 1832 sînt sumare, 
vagi, lipsite de explicaţii si mai cu osebire, fără o înfățișare din care să se 
poată desprinde faptele. Se întîmplă însă că generalul Pavel Kiseleff să aiba 
unele informații tainice despre modul cum este gospodărită Eforia şi să ia 
măsuri urgente, aşa cum a procedat în toate domeniile de administraţie a 
țării. Prin ofisul din 24 martie 18322, se pune în vedere ca departamentele 
să-și întocmească proiecte de buget ce se vor pune în discuţia Adunării 
Obstesti. 

La 2 aprilie 1832, din Eforia Spitalului Colțea şi Eforia Spitalului 
Pantelimon, generalul Kiseleff face una singură si numeşte efori pe vornicul 
Mihail Ghica, logofătul Mihail Racoviţă (înrudit cu Cantacuzineştii) și pe că- 
minarul Alecu Ghica, cărora le atrage atenţia că „vor lucra în duhul regu- 
lamentului întocmit pentru noile atribuţii ale Logofetiei pricinilor bisericești“ 3. 


Si, în fine, la 24 mai 1832, generalul Kiseleff numeşte pe dr. Picolo, 
„om al mestesugului“, ajutător al Eforiei „însărcinat fiind cu privigherea spi- 
talelor, cu a regularisi fieşicare slujbă şi cu alcătuirea raporturilor ce ni se 
vor adresarisi din partea Eforiei“ şi cere Logofeţiei pricinilor bisericeşti să se 
îngrijească ca „pentru socotelile pe vremea trecută“ Eforia sa arate cu de-amă- 
nuntul și să le înfăţișeze spre a fi cercetate de comitetul de verificare î. 


Prin numirea doctorului Picolo ca director al Eforiei Spitalelor așa cum 
la Eforia Şcoalelor fusese numit Petrache Poenaru 5, funcțiunea de epitrop pe 
care o avea Nicolae Trăsnea devenea fără însemnătate. Epitropul înţelese că 
se apropia vremea unor răfuieli si făcea tot felul de exhibiţii ca să iasă cu 
faţa curată. Gestiunea hanului era cea mai tulbure, fiindcă din pricina strică- 
ciunilor provocate de cutremur şi adîncite în cei douäzeci de ani de nepasare, 
după propunerea sa hanul fusese arendat lui „chir Lazăr Kalenderoglu“. Noii 
efori, nemulțumiți de felul cum decursese verificarea scriptelor şi alcătuirea 
bugetului Eforiei, începură să privească cu îndoială pe epitrop şi la 27 fe- 
bruarie 1836 îi poruncesc următoarele : 

„îndată după primirea acestia să trimită negresit pe iconomul la Hanul 
Colţii, ca să cerceteze cu scumpătate pe fieste care hălăduitor cu ce asezämint 
şade şi pe ce temei, sau de au înscrisuri, de cine sänt iscălite și de cănd sänt 
date la măinele lor şi în ce vreme iaste a li se împlini sorocul. Pentru toate 


1 A1, G. Găleşescu, op. cit., p. 557—568. 

2 Ibidem, p. 317. 

3 Ibidem, p. 315. 

4 Ibidem, p. 318—319. 

5 George Potra, Petrache Poenaru, ctitor al învățămîntului în țara noastră, 1799—1875, 
Bucureşti, 1963. 

acestea, făcînd o prescurtare cu asemenea deslusire, fără zăbavă o va supune 
de-a dreptul în cunoștința aceştii eforii“ 1. 

Verificarea chiriaşilor din han deschidea o problemă grea pentru epitrop. 

Din lista prezentată de ‘Träsnea? se vede că Hanul Colțea avea în 
această vreme 52 de încăperi, dintre care 9 prăvălii, 33 de magazii şi 10 odăi 
de locuit. În numărul magaziilor sînt inglobate şi prăvăliile care servesc ca 
depozite de mărfuri, fiindcă chiriaşi lor, ca cei trei pomenifi în procesul 
din 1788, au prăvălii de desfacere în ulițele negustoreşti şi aici îşi păstrau 
numai prisosul mărfurilor. În listă se menţionează că şapte magazii fiind 
dărimate nu s-au mai putut închiria nimănui și că toate prăvăliile şi maga- 
ziile care s-au putut folosi, au fost închiriate de arendașul hanului, de acel 
Lazăr Kalenderoglu, care urmăreşte îndeaproape soarta hanului. O magazie 
este sigilată şi închisă cu lacăt de către agie. 

Odăile de locuit, foarte puţine în comparaţie cu magaziile, deşi regula 
era ca încăperile de sus să fie rezervate locuinţelor, nu produceau aproape 
nici un venit: într-una şedea paznicul hanului, în alta preotul bisericii din 
curtea hanului ; ; trei odăi le avea arendasul în proprietate, ca fiind cumpărate 
de la mezat, „în leatul 1828, prin ştirea cinstitei epitropii [deci cu aprobarea 
lui Träsnea], i iar mai înainte au fost ale moștenitorilor, lui Gavrilă băcanu“ 
alte trei odăi şi o magazie, avînd o curte împrejmuită cu uluci, le avea de 
22 ani Hagi Luchi ; două odăi şi o magazie în dos le are Ioan Hagi Bacaloglu, 
închiriate de la baronul Hristofor Sachelarie, care are înscris dat de Zihno, 
fostul epitrop. Mai sînt încă alte odăi, într-o curte cu uluci, care nu se pot 
folosi fiind arse si în care a locuit răposatul Ioan Bacaloglu. 

Chiriaşii hanului exercitau diferite meşteşuguri si negoţuri, daş nu pentru 
toți se dau aceste indicații. Era astfel un bumbăcar al cărui nume nu-l cu- 
noaştem ; apoi un vopsitor, un ibrişingiu, un fierar, un cojocar şi trei băcani. 
Era în han Şi o cîrciumă, care avea ieşirea direct în stradă, în colțul hanului, 
spre poarta carvasaralei, care, ca şi ibrişingeria, fusese închiriată de iconomul 
spitalului, un oarecare Pantravos care nu ştia nici româneşte. 


Epitropul Trăsnea bănuia de la început ce impresie puteau să aibă eforii 
despre situaţia hanului şi n-a greşit. Se pare că cei trei efori s-au arătat foarte 
nemulțumiți de felul cum fusese administrat hanul și nu s-au sfiit să-şi dea 
pe față aceste nemulțumiri. Atunci epitropul a căutat să explice activitatea sa 
într-un raport din 14 martie 1836. 


„Eu sînt epitrop — spune Nicolae Träsnea — de la leat 1811, cînd 
atunci am găsit toate odăile acestui han date la unii-alţii, cu robire pe toată 
viaţa acelora, unele de răposatul vlădica Daniil Zihno şi altele de răposatul 
logofăt Ștefan Bellu ce au fost epitropi mai nainte de epitropia mea şi să lua 
chiriile după foaia ce au avut-o hangiul cel orînduir de strîngea chiriile. 


Iar de cînd plecatul cinstitei eforii se află epitrop, printr- atitea sirguinfi 
si mijloace ce am fäcut în zilele domnului Caragea, nu numai că nu am putut 
nici cum ca să desființez vreo simfonie dintr-acelea, ci încă am fost îndatorată 
această epitropie de au dărămat zidirea despre partea cinstitului dumnealui 
marelui ban Grigore Băleanu, care a fost crăpată din cutremurul ce s-a în- 
timplat la leat 1802. Și pentru că acest spital nu au avut stare şi pentru ca să 


1 I, Ionașcu, op. cit., p. 338, doc. 212, 27 febr. 1836. 
2 Ibidem, p. 339, doc. 213, 2 mart. 1836. 


www.dacoromanica.ro 


76 


nu intre în datorii, am cheltuit de la mine epitropul, din punga mea, peste 
taleri 12 500 de s-au făcut acel zid cu odăile din partea aceia“. 


„Apoi mai intimplindu-se și cel din urmă cutremur, iarăși cu poruncă 
au mai fost aceasta epitropie îndatorată cu cheltuială de au mai dărimat și 
ceilaltă zidire al arcali pînă la un loc, adică faţa ulitii despre dumnealui chir 
lanache Scupanitu şi din faţa hanului, după cum se vede, rămăind numai 
bolțile crăpate, neputănd a lăcui cinevas într-însele, cînd atunci, firește, s-au 
desfiinţat înscrisurile acelor embaticari, care și la această cheltuială a dă- 
vămării au mers peste taleri 2500. Și neavînd spitalul mijloc, i-am plătit iarăși 
din punga mea, precum se va vedea socotelile cele încheiate, că la nici o so- 
coteală nu sînt trecute, iar trei departamenturi de odăi, fiind deosebite făcute 
într-acest han, nu s-au dărămat, dar și acestea sînt date iarăşi cu robire pe 
toată viaţa, una la răposatul baron Iordache Sachelarie, carele murind au 
rămas pe seama hanului, iar două departamenturi, una este pe numele dum- 
nealui baronului Hristofor Sachelarie şi alta pe numele răposatului Gavrilă 
bacan și a copiilor lui. 


Şi așa, această epitropie a fost silită de au dat acest han cu totul la un 
arendaș cu preţ hotărit şi acel arendaș închiriază acele bolți ale odăilor dă- 
rămate, pe la unii negustori, ce aduc herării şi alte mărfuri de punea intr-însele 
fiind boltite, cu un preț, prea uşor ; care arendas osebit plătea și celelalte 
cheltuieli orînduite de către stăpinire pentru han. Şi, într-acestaş chip s-au 
urmat pînă acum şi banii prețului chirii, a lua această epitropie, de la aren- 
dasul iu vi totdeauna s-au facut venit la socotelile spitalului, precum se 
va vedea 


Clucerul Nicolae Träsnea, care nu era decit un salariat al Eforiei, a 
plătit din punga proprie cincisprezece mii de taleri pentru cheltuielile ha- 
nului. Acești bani n-a pretins niciodată să-i fie restituiți. Cum să putem 
explica această mărinimie cînd ştim că suma aceasta reprezenta salariul său 
pe patru sau cinci ani? O singură explicaţie este posibilă: moșiile cele 
multe şi bogate ale Eforiei îi aduceau venituri personale destul de mari ca 
să nu stea în loc pentru această sumă şi să se intereseze de nevoile hanului. 
Acesta este şi motivul pentru care Ilanul Colțea, după cutremurul din 1802, 
nu era decît o ruină, ale cărei zile erau numărate. Epitropul însă, deşi ne- 
glijase complet Hanul Colțea își făcuse un han propriu pe Podul Mogoşoaiei. 
Este adevărat că la 1 iunie 1837 el se împrumută cu 4 600 galbeni impărătești 
la medelnicerul Nicolae Alexandrescu pentru care sumă amanetează si casele 
de locuinţă şi hanul. Nicolae Träsnea moare la cîteva luni după ce face im- 
prumutul ŞI soția sa Maria, plătește datoria, scoate de sub amanet hanul și se 
ocupă cu exploatarea lui 2. S-ar putea ca suma cea mare pe care o împrumută 
în 1837, cînd avea hanul, a fost destinată să-și acopere anumite goluri în ad- 
ministratia sa la Eforie ; s-ar putea de asemenea ca din pricina aceasta sa fi 
murit pe neașteptate. 


Biserica din Hanul Coltei. În mijlocul Hanului Colțea s-a aflat de la 
început o biserică cu hramul Sf. Prooroc Ilie, care în tradiția religioasă era 
considerat patronul călătorilor pe uscat. Biserica zidită între 1725 şi 1730 a 
dăinuit pînă în 1841 cînd a fost därimatä, iar puţin mai la o parte a fost 


1 Ibidem, p. 342—343, doc. 214, 14 mart. 1836. 
2 Acad. RSR. CXCV—72, doc. 1 dec. 1838. 

construită alta, cu acelaşi hram, de către Lazăr Kalenderoglu, tatăl lui Iancu 
şi dr. Nicolae Kalinderu. 

Pe un plan din 3 iulie 1870, ce a servit pentru un schimb de locuri între 
Eforia Spitalelor Civile si Lazăr Kalenderoglu, este însemnat la nord-vest de 
actuala biserică locul unde fusese „vechiul oltar 1“. În documentul citat se 
face menţiune că Lazăr Kalenderoglu este ctitor al bisericii din curtea hanu- 
lui, dar se înţelege că nu al vechii biserici, ci al aceleia construită în prima 
jumătate a secolului al XIX-lea. 

Pînă în 1895, ctitoria lui Kalenderoglu s-a numit Hanul Colçei „dar 
consiliul comunal al capitalei, luînd în consideraţie că acest nume este ne- 
potrivit pentru o biserică, a dispus ca biserica Sf. Ilie să poarte numele 
ctitorului“ 2, adică biserica Kalinderu. 

Preotul G. I. Negulescu 3 care s-a ocupat de trecutul vechii biserici din 
curtea Hanului Colțea, ne aminteşte unele inscripţii de pe cîteva obiecte de 
ritual ce fuseseră aduse din vechea biserică în aceea construită de Lazăr Ka- 
lenderoglu, obiecte despre care nu se mai ştie nimic azi, în ce mini au ajuns. 

Däm mai jos însemnările despre aceste obiecte. Astfel : 

a) pe rama icoanei Sf. mare mucenic Mina este scris grecește data iulie 
1749 (ceea ce înseamnă că biserica funcţiona la acea dată) şi numele lui 
Dimitrie din Veria (Verroia), probabil un neguţător grec, alături de Teodor, 
Atanasie, Irina, Ecaterina si Elena, familia sa ; 

b) pe icoană stă scris: „s-a cumpărat cu ajutorul celor ce au contri- 
buit şi s-au dăruit la biserica din Hanul Colțea, 1750 noemvrie 9“ ; 

c) un triod grecesc poartă scrisul donararului: „la 1760 am cum- 
părat acest triod la Sliven, eu Nicolae Șistovliu“, adică de fel din Sistov 
(Sviştov) ; 

d) pe o icoană a Mintuitorului stă scris: „dania robului lui Dumnezeu 
Stavru Hristu loanitu, 1785 decemvrie 4“ ; 

e) același nume stă scris și pe clopotul cel mare, cu anul 1787, ceea 
ce înseamnă că a fost dăruit de același neguţător; 

f) acest Stavru Hristu este epitropul bisericii în 1786, după cum se 
dovedeşte din inscripţia grecească pusă pe o evanghelie îmbrăcată în argint 
şi suflată cu aur, avînd în colțuri pe cei patru evangheliști si pe dos răstig- 
nirea : „Această sfîntă evanghelie așa cum se vede aurită s-a dăruit bisericii 
Proorocului Ilie, care este în Hanul Colții, de către cinstiți negustori din 
han : epitropul bisericii dumnealui Stavru Hristu si de alții, 1786 ; 

g) o cădelniță de aramă argintată are inscripția : „această cădelniță s-a 
făcut cu cheltuiala dumnealui jupîn epitrop Gheorghe şi cu fiul său Di- 
mitrie, 1786 ; 

h) pe o antologie grecească stă scris: „1795 noembrie 1, am cumpărat 
această antologie împreună cu ohtoihul“ ; 

i) în fine, pe o candelă de argint este scris: „dăruită bisericii Hanul 
Colțea de Doja, 1831“. 

După catagrafia din 1798 parohia bisericii cuprindea o mahala com- 
pusă din 19 case. În 1810 aceeași parohie număra 81 de case, cu 400 su- 
flete, dintre care 160 bărbaţi şi 240 femei. În acest an era preot Ilie sin 


1 I. Ionașcu, op. cit, p. 377, doc. 252, 5 iul. 1870. 
2 Marele dicționar geografic al României, vol. I, Bucureşti, 1898, p. 719. 
3 G. I. Negulescu, op. cit., p. 137—139. 

popa Iacov, hirotonisit la 5 iulie 1799 de către vlădica Daniil Zihno, epi- 
tropul Eforiei Colțea. În 1813 era preot al clasei neguţătoreşti chir Partenie, 
arhimandritul, care şedea la această biserică. Pentru acest arhimandrit scrie 
la 15 septembrie 1815 Chiril, patriarhul Constantinopolului, către mitropolitul 
din București, dindu-i voie „a-l hirotonisi arhiereu pe numele Sfintei Episcopii 
a Tralei“. 

Ultimii ani al Hanului Colțea. Istoria Hanului Colțea se curmă în 
1848. Am văzut mai sus că două au fost motivele acestei scurte existente : 
o construcţie slabă de la început şi un dezinteres total în susținerea construc- 
tiei din partea epitropilor. Din această pricină şi înainte de a-și desävirsi opera 
de distrugere marele cutremur din 1802, hanul dădea semne de adincä şu- 
brezenie încă din 1788. Am văzut că în acest an starostele de neguţători 
Sterie şi alți patru cupeti, constată în anaforaua lor 1 că o bună parte din han 
este aproape să cadă. Administraţia Eforiei, prin gura epitropului Zihno, 
spune că n-are bani pentru reparaţii şi cere mărirea chiriilor pentru prä- 
vāliile si odăile din han. Astfel hanul continuă să-şi tîrască zilele fără nici 
un sprijin din partea epitropului. 

Cutremurul din 1802 produce mari pagube hanului. Multe prăvălii si 
magazii sînt därimate de nu se mai pot folosi, iar zidurile exterioare pre- 
zintă crăpături mari şi adînci ce amenință cu dărîmarea şi pune în primejdie 
viaţa locatarilor, a vecinilor şi a trecătorilor. Situaţia este aşa de gravă încît 
veliții boieri, în frunte cu mitropolitul Nectarie și episcopii din Argeş ȘI 
Buzău fac o anafora, în 1817, către Ion Gheorghe Caragea în care arată 
primejdia 2 : 

„Cu plecată anafora arătăm măriei tale că multe binale de aici din 
București, mănăstiri şi hanuri fiind învechite de mulțimea anilor şi vătămate 
de cutremurile ce s-a întîinplat după vremi sînt crăpate şi sacatafsite de stă 
să cază şi să facă primejdie, mai vîrtos zidurile hanului mănăstirii Colțea si 
ale mănăstirii Sărindar... Ci pentru ca să nu cază şi aceste ziduri ce sînt 
iarăşi sacatifsite, să se întîmple primejdie, să binevoeşti măria ta a da lumi- 
nată poruncă către dumnealor veliții vornici să meargă însăși dumnealor 
să vază aceste ziduri, spre a să chibzui ce îndreptare iaste trebuincioasă a să 
face ca să se întremeze acele ziduri bine şi fără temere de căzut. Sau de nu va 
fi acest fel de mijloc a să întemeia, să se surpe tot şi să se facă din nou 
partea aceia ce va fi vătămată. Si să arate mării tale dumnealor vornicii 
prin anafora, acum cît mai în grabă, ca într-această curgătoare vară să se 
puie în lucrare.“ 

Deși vornicii cu porunca domnească s-au dus la faţa locului însoţiţi de 
maimar-basa şi au hotărit ce lucrări urmează a se face imediat, epitropul 
Colşei, acel mare clucer Nicolae Trăsnea, sub pretext că Eforia n-are bani, 
nu face nici o reparaţie hanului. El se mulţumeşte să cedeze o parte din 
încăperile deteriorate unor negustori, obligindu-i ca în schimbul chiriei să facă 
cuvenitele reparaţii. Aceștia, care primiră încăperile ca să facă din ele depo- 
zite de mărfuri de fierărie, făcură reparaţii foarte superficiale. 


După zece ani, în 1827, zidul hanului dinspre ulița ce merge la car- 
vasara este gata să se prăbușească. Epitropul Irăsnea, ca să nu fie răspun- 


1 I, Ionașcu, op. cit., p. 254. 
2 Arh. St. Buc., ms. 1117 (Condica velitilor boieri de anaforale pe 1816—1818) 
f. 133—133 verso, 24 mai 1817. 

zător de ce s-ar putea întimpla, face o jalbă pe care o adresează domnului 
Grigore Ghica aratînd situația şi spunînd că Eforia n-are bani să facă re- 
paraţii. Veliţii boieri, în frunte cu mitropolitul Grigore, sînt însăreinaţi să 
cerceteze și fac o anafora | în care propun: 

»…gasim cu cale să se dea luminată porunca mării tale către epitropul 
numitului spital a pune oamenii cu plată de la mănăstire ca să strice şi să 
dea jos la pămînt toată acea parte de zid, cărind molozul unde va voi spre 
a rămînea uliţa slobodă. Şi pe urmă să va chibzui de către noi de unde să se 
cheltuiască bani a se face atît acest zid, cît şi meremetul casei carvasaralei, 
ce este tot a spitalului“. 


Primejdia pe care o prezenta acest zid înclinat spre prăbuşire face ca 
si mahalagiii din ulița Hanului Colțea să se plingă ; ei mai cer însă să se 
facă pe ulița lor caldarîm de piatră, obligindu-se să suporte cheltuiala. Plîn- 
gerea este dată velitilor boieri care cercetează temeiul și raportează 2: 

»…ÿi au venit înaintea noastră lude 13 mahalagii şi au mărturisit că 
dintru început o parte din apele șanțului podului să scurgea pă șanțul ulitii 
lui Şerban Vodă, dar cu toții ziseră că se mulțumesc acum a să face si pe 
acea uliţă caldarîm de piatră şi să se scurgă de acum înainte apa despre 
ulița jăluitorilor pă deasupra caldarîmului ulițelor a merge la apa Dîmbo- 
viței, fiindy-le mai de folos binalelor i prăvăliilor ce au pă această uliţă... 
De aceea găsim cu cale să se dea luminată porunca mării tale către dumnealui 
vel agă să meargă la faţa locului cu Freiwald inginerul şi după socoteala ce 
vor face să se întocmească o cislă pe suma acelor bani, pe care să-i dea la 
casa ce o vor orindui. Şi de la acea casă îşi va lua rinduri-rînduri banii 
Freiwald, după tocmeala ce va face“. 


Aceasă lucrare s-a făcut, după cum reiese dintr-un raport al marelui 
vornic al trebilor din lăuntru către generalul Kiseleff, în care se arată că s-au 
pavat cu piatră 13 străzi, între care şi ulița ce merge prin Cojocari pînă la 
poarta Hanului Colțea 3. 

Odată cu terminarea lucrărilor de pavare se pare că ameninţarea pră- 
buşirii, după dărîmarea zidului dinspre ulița Colçei, se mai amină. Aşa trec 
ani după ani pînă ajungem în 1845, cînd se apropie sorocul dărîmării inte- 
grale. inne timp, după ce clucerul Nicolae Trăsnea murise în 1837, venise 
ca epitrop Spiru Cojescu. Sfatul Orăşenesc, care se interesa de binalele sa- 
cata) isa. însărcinează pe arhitectul oraşului să examineze şi Hanul Colței. 
Acesta raportează situația pe care Sfatul o comunică Epitropiei Spitalului * : 

„Acest han nu se poate socoti tot, în proastă stare... Părerea mea este 
că bine ar fi a se dărîma acele părți de ziduri şi mai cu seamă că proprie- 
tarul lui nu trebuie să se îndoiască nici cum despre o primejdie ce s-ar putea 
întîmpla, care nu poate asigura siguranța publicului trecător. Deși s-ar putea 
meremetisi aceste ziduri şi încăperile lor pe cît se atinge de faţa ulițelor 
spre întemeiere, însă orice fel de voe s-ar da pentru aceasta, s-ar socoti îm- 
potrivitoare duhului legiuirilor, art. 7 lea şi art. 36 din regulamentul înfrumu- 
seșării“, 


1 Arh. St. Buc., f. 96, 4 iul. 1827. 

2 Ibidem, ms. 1129, f. 111 v—112, 8 iul. 1827. 

3 Analele Parlamentare, tom. III, partea I, București, 1892, p. 572. 
+ I. Ionașcu, op. cit., p. 365—367, doc. dec. 1845 (f.z.). 

Sfatul Orăşenesc trimite copie după raportul arhitectului și cere epitro- 
pului sa faca „cele de cuviință spre aducerea la îndeplinire a părerii sale, 
ca să poată depărta tot felul de primejdie ce starea acelor ziduri ar putea 
amenința“. 

Spiru Cojescu, epitropul Spitalului Colțea, crede ca este necesară o 
nouă construcție, dar. pînă atunci să se amîne dărîmarea. Eforii cer ca în- 
caperile care ameninţă cu prăbuşirea sa se dărîme imediat, dar sa nu se de- 
pășească suma de 1500 lei cît sint prevăzuţi în „buget pentru cheltuieli nepre- 
văzute. Epitropul face toate stăruințele să amîne hotărîrea de dărimare. În 
acest scop se duce cu un arhitect şi examinează construcţiile cele mai slabe 
din han şi crede că nu este o primejdie imediată de prăbuşire, „decit numai 
la întîmplare de un cutremur poate să se ivească Vreo stricăciune“. Apoi, ra- 
portează că cheltuielile de darîmare ar ajunge pînă la 4200 lei. 

Între timp, după rezoluţia domnului Gheorghe Bibescu, Sfatul comunal 
şi poliția orașului fac intervenţii insistente pentru därimarea hanului 1. Drept 
urmare, Eforia poruncește, epitropului să darîme, prin mezat, „părțile de zid 
ale acelui han, ce se vor găsi în adevăr „slăbite ŞI amenințătoare de primejdie“. 
Rezoluţia domnească era categorică : „sa se scrie Eforiei ca să dărime acel han 
ce amenință primejdia, fără cea mai mică zăbavă“. 

Totuși hanul n-a fost dărimat pinä în primăvara anului 1848, cînd 
Eforia, sub semnătura lui Mihai Racoviţă și Alecu Ghica raportează către 
domn, cerînd să încuviințeze reînnoirea hanului. Motivarea acestei cereri este 
interesantă : 

„Eforia a judecat că se va pricinui spitalului Colțea o foarte simțită pa- 
gubă, căci mai lesne ar fi casii aceea să se cheltuiască o a treia parte, ca să 
aducă toată încăperea hanului în stare plăcută și temeinică preînnoind-o pre- 
cum ar cere cuviinta, ca să înființeze totodată orașului și o podoabă, în po- 
ziția centrală unde se află stînd și să producă apoi pe fiecare an un venit 
destul de crescut... Mădularii Eforiei s-au încredinţat mergînd la faţa locului 
împreună cu un arhitect, om cinstit și cu destoinică știință, au cercetat sta- 
rea zidirii şi au recunoscut cu netăgăduire că se poate aduce hanul în cea mai 
lăudată și plăcută stare“. 

Se ridicase însă împotriva ființării hanului logofătul Emanoil Băleanu 
și aga Dimitrie Fălcoianu, care erau vecini cu hanul şi care se temeau să nu 
se därîme peste casele lor. Ei stăruiau din răsputeri sa se treacă imediat la 
darimare. Faţă de toate aceste staruinte și la un nou raport al poliției, 
Gheorghe Bibescu hotărăște : „domnul vel agă va pune a se dărima şi chel- 
tuiala ce se va face să va plăti din venitul spitalului“. La 8 ianuarie 1884 se 
comunică Eforiei porunca domnească şi, la 11 ianuarie, Mihail Racoviţă 
poruncește epitropului să înceapă demolarea. Poliţia angajează oameni și face 
cunoscut Eforiei că această operaţiune va costa 8645 lei. Eforia arata însă 
că nu voiește să plătească această sumă și va face singură darimarea, la un 
pret mai mic, contractind cu alți meșteri pentru 4 700 lei 2 

La 10 martie 1848 Hanul Colțea era la pămînt. 


l Ibidem, p. 368, 21 dec. 1845. 
2 Ibidem, p. 370, nota. 

HANUL FILARET 


A existat în Bucureşti din a doua jumătate a secolului al XVIII-lea 
Hanul Filaret, care purta numele ctitorului său, episcopul şi, mai târziu, mitro- 
politul Filaret (1753—1760). În cercetările istorice cu privire la trecutul 
Bucureştilor s-au făcut unele confuzii cu privire la acest han. 

Astfel, Ionnescu-Gion 2 vorbeşte de două hanuri, care ar fi purtat nu- 
mele lui Filaret: unul „pe uliţa care merge spre Tîrgul din Nauntru, în 
fața grădinii Sf. Gheorghe Nou, despre care n-avem nici o ştire din docu- 
mente“ şi pe care îl numeşte, Hanul lui Filarer-Colţea ; și altul „pe podul 
Mogoşoaiei, pe locul boierilor Brezoeni“, unde se afla Teatrul Naţional dis- 
trus de bombardamentele hitleriste din 24 august 1944. Fără să se sprijine pe 
vreun document, G. lonnescu-Gion precizează că era al doilea han al lui 
Filaret și se deosebea de cel de la Colțea, pentru că i se zicea hanul lui Fi- 
laret din Podul Mogoşoaiei. În sprijinul existenței primului han intervine 
Gh. Negulescu 3, care afirmă, de asemenea, fără nici o dovadă documentară, 
că „în spre sud de locul pe care s-a construit biserica Sf. Gheorghe Nou, 
pe la sfîrșitul secolului al XVIII-lea, a fost aci Hănişorul mitropolitului Fi- 
laret“. 

G. Ionnescu-Gion mai vorbeşte și de Hanul Episcopiei Buzăului, pe 
care îl așază „în mahalaua Bălăceanului, lîngă biserica Sfîntului Dumitru 
izvorîtorul de mir“, pe la 1720; el motivează faptul afirmînd că această 
biserică „a devenit în secolul al XVIII-lea metohul Episcopii Buzăului“ 4, 

Existenţa acestor trei hanuri, afirmată de G. Ionnescu-Gion fără nici 
un sprijin documentar, ca $i nepotrivirea în timp a unora din datele cola- 
terale pe care le indică, obligă la o analiză mai atentă a faptelor. Este ade- 
vărat că lipsa de documente, precise și în legătură directă cu problema, face 
cercetarea dificilă şi nesigură. 

Se pare că Hanul Filaret-Mogoșoaia și Hanul Episcopiei Buzăului este 
unul și acelaşi han, iar Hanul Filaret-Colţea şi Hănișorul lui Filaret n-au 
existat niciodată. 

În imediata apropiere a bisericii Sf. Dumitru, cunoscută în trecut mai 
bine sub numele de „biserica de jurămînt“ n-au existat decît Hanul Constantin 
Vodă şi Hanul Stavropoleos. Alt han în apropiere sau în jurul bisericii nu 
se cunoaște nici documentar, nici din tradiție. Dacă ar fi existat aci un han, 
care depindea de Episcopia Buzăului, n-ar fi scăpat fără a fi consemnat do- 
cumentar. Este adevărat că biserica Sf. Dumitru, ctitorie de baştină a Bălă- 
cenilor și reparată de Badea Bălăceanu pe la 1650, intră în mini străine, după 
prigoana dezlănţuită de Constantin Brîncoveanu împotriva familiei lui aga 
Constantin Bălăceanu. Așa ajunge în mîna lui Radu, logofăt za visterie, care 
o rezideste din piatră şi o închină Episcopiei Buzăului la 30 noiembrie 1753. 
Dar faptul se opreşte aici şi nu avem nici o ştire documentară că Episcopia 
Buzăului a construit în jurul acestei biserici un han. 


Este adevărat că biserica Sf. Dumitru, închinată Episcopiei Buzăului la 
— A . Lă v A . 
1753, avea în jurul său case de locuit pe care, fie că le avusese înainte de a 


1 „Biserica ortodoxă română“, 1926, febr. p. 69. 
2 G, Ionnescu-Gion, op. cit p. 488. 
3 Gh. Negulescu, op. cit. p. 82, nota 3, col, st. 
4 G, Ionnescu-Gion, op. cit., p. 489. 

deveni metoh, fie că au fost construite de Filaret, episcopul Buzăului, sau de 
urmaşii săi, Știm că în 1753 acest episcop ajunge mitropolit sub numele de 
Filaret I şi păstorește pînă în 1760. În locul său la Buzău vine episcopul 
Cosma, care si el ajunge mitropolit în 1787, cînd îi urmează la Episcopia 
Buzăului Dosithei I Filitti. Mitropolitul Cosma moare la 3 septembrie 1792 
şi-i urmează Filaret II, fost episcop al Rimnicului. 

În timpul păstoriei acestui Filaret II se petrece un proces interesant. 
Două nepoate ale mitropolitului Cosma, Zoita Moroaia şi Brătăşanca, amîn- 
două clucerese, revendică clironomia unchiului lor, pe care pusese mina Fi- 
Iaret II în numele Mitropoliei. El făgăduise însă să restituie moştenirea celor 
două nepoate „numai să-i dăruiască lui locul situat alăturea cu mănăstirea 
Stavropoleos“. Jeluitoarele, îndemnate de Dosithei, episcopul Buzăului, fiind 
vorba de moșia Jugureni, nu voiră să cedeze şi să plinsera domnului Ale- 
xandru Moruzi (1793—1796) abia urcat pe tron, care dă plingerea în cer- 
cetarea divanului. Se pare că Filaret II, demascat în pretenţia sa, demisio- 
nează și în locul său vine mitropolit Dosithei I Filitti (1793— 1810), care 
lasă episcop la Buzău pe nepotul său Costandie. 

Noul mitropolit îşi schimbase atitudinea faţă de cele două nepoate ale 
fostului mitropolit Cosma, și cînd divanul cercetează plîngerea, el şi Cos- 
tandie al Buzăului se opun sub cuvînt, că averea agonisită de un episcop în 
timpul păstoriei sale trebuie să rămină episcopiei. Totuşi, divanul care știa 
că este vorba de-o avere personală a lui Cosma, lăsată cu limbă de moarte 
celor două nepoate, propune în anaforaua cerută de Moruzi să se dea dreptate 
celor două jupînese. Între timp se schimbase domnia ţării și pe tron se afla 
Alexandru Ipsilanti, în a doua domnie a sa (1796—1797), care aprobă ana- 
foraua la 6 iulie 17971. 

A fost nevoie de această digresiune ca să aflăm că în 1797 Episco- 
pia Buzăului era păstorită de Costandie, nepotul mitropolitului Dosithei I Fi- 
litti. Acest episcop primeşte la 27 octombrie în același an o observaţie ustu- 
rătoare din partea, lui Alexandru Ipsilanti, care vizitase biserica Sf. Dumitru 
în ziua hramului său, cînd, chiar î în această zi, trimite mitropolitului un pitac 
cu impresiile culese. „Am văzut — zice Alexandru Ipsilanti — această bise- 
rică fără de nici o podoabă cuviincioasă si far’ de nici o curăţenie, atît la cele 
din lăuntrul ei, cît și la cele din afară împrejmuiri pentru care ne-am mi- 
rat de atîta neîngrijire a sfintiei sale episcopului, cum au părăsit și au lăsat 
această sfintä biserică fără de nici un fel de peripiisis... cu cît mai virtos 
sființia sa episcopul la această sfîntă biserică, ce o are ca un metoh, aläturea 
lingă casele episcopesti, unde este conacul şederii s[fintiei] sale, i se cade 
cu deosebită datorie a face îngrijire de o podoabă şi orînduiala ei“. Domnul 
pretinde mitropolitului să oblige pe episcopul Buzăului să poarte de grijă bise- 
ricii Şi să chivernisească casele şi împrejmuirile, ca să le aducă în bună stare 
„ŞI să „avem răspunsul prea sfinfiei tale cum că au urmat porunca domniei 
mele 2* 

Din acest pitac se vede lămurit că după, 44 de ani de cînd biserica de- 
venise metoh al „Episcopiei Buzăului nu avea în jurul său han, ci numai ca- 
sele episcopeşti, în care şedea episcopul cînd avea treburi în Bucureşti, la mi- 
tropolie sau la divan. De altfel această episcopie nici n-ar fi avut nevoie 


1 V. A. Urechiă, op. cit., vol. VI, p. 317—320. 
2 Idem, vol. VII, p. 13. 

de un han, întrucît avea unul pe Podul Mogoșoaiei, cunoscut sub numele 
de Hanul lui Filaret. Dacă purta numele lui Filaret însemnează că era con- 
struit de episcopul Filaret, cel care devine ca mitropolit Filaret I. El ar fi 
putut primi ca danie acest han din partea vreunui boier sau negustor buzo- 
ian Sau l-ar fi cumpărat şi construit cu gîndul de a spori veniturile episcopiei. 

Nu avem nici un motiv să nu vedem o perfectă identitate între Hanul 
Filaret şi Hanul Episcopiei Buzăului în cea de-a doua jumătate a secolului 
al XVIII-lea. Dacă Hanul Filaret s-a construit în vremea cînd episcopul 
Filaret păstorea Episcopia Buzăului si dacă biserica Sf. Dumitru a fost 
închinată acestei episcopii, în timpul acestui episcop, confuzia este expli- 
cabilă. În orice caz hanul acesta se găsea în stînga întretăierii str. 13 Decem- 
brie (fostă Cimpineanu) cu Calea Victoriei, pe locul unde se afla pînă în 
1944 Teatrul National. Era un han mic, cu odăi de găzduit călătorii, unde 
trăgeau mai ales ungurii și nemţii ce soseau de peste munți. Nu se știe cînd 
si în ce împrejurări a fost construit, dar faptul că poartă numele episcopului 
Filaret ne face să nu ne îndoim că el este ctitorul său. 

Episcopul Filaret al Rîmnicului ajungînd mitropolit sub numele de 
Filaret II (6 septembrie 1792—1793) ,afioreste hanul sfintei Mitropolii, lá- 
sînd cu limbă de moarte că de se va întîmpla la vreo vreme primejdie de 
boala ciumei, venitul acestui han să se dea la spitalurile unde se vor afla 
bolnavi ciumati, ca să fie bolnavilor de hrană, de lemne de foc, de săpun, 
de lumînäri si de altă căutare!“. Pentru acest motiv într-o anafora din 
12 august 1813 a velitilor boieri către Ion vodă Caragea se scrie că „acum 
intimplindu-se a fi acest fel de primejdioasă vreme de boala ciumii, să bine- 
voesti măria ta de a da luminată poruncă către prea sfinția sa părintele mi- 
tropolit ca venitul numitului han să se dea la Casa Lazareturilor, spre a 
se cheltui la curgătoarele neapăratele trebuinçe ale bolnavilor din spital“. În 
această anafora se precizează chiar locul pe care se află hanul: „în dreptul 
curții domneşti, unde te afli măria ta acum cu șederea“. De altfel tot în 
vremea lui Caragea şi tot pe timp de ciumă Vornicia obstirilor cere voie 
domniei să facă spital din Hanul Filaret. Se pare că această învoire n-a fost 
dată, din pricina apropierii de clădirea unde era instalat Caragea. 

La 16 septembrie 1829 Neofit al Rimnicului, locţiiior al mitropolitului 
Ţării Româneşti, scrie lui Chesarie, episcopul Buzăului, rugîndu-l să-i trimită 
lada cu scrisorile ce a fost lăsată acolo, fiindcă „și acum sîntem în judecată 
cu serdarul Ilie, nepotul răposatului părintelui Nictarie * pentru nişte pră- 
vălii de la baia veche i de la hanul lui Filaret... Că s-au anerisit de dum- 
nealor veliții boieri printr-o carte de schimb ce ar fi fost făcut Mitropolia, 
atunci fiind mitropolit părintele Dionisie, de au dat schimb hanul lui Filaret 
dumnealui logofăt Alexandru Filipescu pă nişte munţi 2.“ Nu se cunoaşte 
nici dacă schimbul s-a desävirsit, nici rezultatul procesului dintre Mitropolie 
şi serdarul Ilie. 

În 1831 se hotărăşte să se facă în Bucureşti trei pieţe obşteşti pentru 
plimbarea publicului. Hotărirea face parte dintr-un plan urbanistic pentru 
înfrumusețarea Bucureştilor cerut de generalul Kiseleff. Am văzut cînd am 
vorbit despre Hanul Colțea, de lucrările de pavare cu piatră şi canalizare 


i Gheorghe Crutzescu, Podul Mogoșoaiei, povestea unei străzi, Bucureşti, [1944], p. 195. 
* Este vorba de mitropolitul Nectarie, care păstorește intre 1813 si 1819. 
2 Acad. R.S.R., CXXVII—50. 

realizate în apropierea hanului în această vreme. Una dintre pieţele proiectate 
trebuia făcută pe Podul Mogoşoaiei, peste drum de Hanul Filaret, cumpă- 
rindu-se casele și terenurile hatmanului Dimitrache Ghica, tatăl lui Ion Ghica, 
şi ale prinţesei Cleopatra Truberkoi, pentru care se hotäarîse ca plată suma de 
125 000 lei 1. Se pare însă că în cele din urmă s-a renunţat la această piaţă. 

Totuși, în 1837 Sfatul Orășenesc hotărăşte să dea alt aspect ulitei ce 
coboară de pe Podul Mogoşoaiei, pe lîngă Hanul lui Filaret spre biserica 
Stejar, actuala str. 13 Decembrie. fa acest scop poruncește lui Feiser, arhi- 
tectul oraşului să măsoare şi să calculeze costul pavării cu caldarim a aces- 
tei ulite. Arhitectul nu se grăbeşte însă cu calculul lucrării, ceea ce face ca 
Sfatul Orăşenesc să-i trimită mai multe adrese. În sfîrşit, la 2 iulie 1838, 
arhitectul Feiser termină măsurătoarea uliçei „Hanului Filaret (astfel se nu- 
mea str. 13 Decembrie în această vreme) pină la raspintia Cismigiului si 
arată şi numele proprietarilor de pe-o parte şi alta a uliqei. 


Astfel sînt insirati, fără regulă, următorii: fraţii Merisesti, medelnice- 
reasa Catinca Meriseasca, Anica Borcioaia, Conţescu, paharnicul Ioan Mi- 
hălescu, stolnicul Alecu Condurat, biserica Brezoianu, clucereasa Maria Bă- 
lăceasca, polcovnicul Diamandi, dascălul Gheorghe, serdarul Costache Aristia 
(profesorul și publicistul boierit sub Alexandru Ghica), serdarul Dimbovi- 
ceanu, Biserica ungurească, postelnicul Filip, polcovnicul Gheorghe Odivoianul, 
polcovnicul „Manolache Alexandrescu, serdarul loan Gărdescu, stolnicul Bă- 
nică, căminăreasa Marghioala Rastoaica, sărdăreasa Zinca Carabuloaica, Bi- 
serica Sf. Ion, dohtor Alexandridis şi Hanul Filaret al Logofetiei bisericești 2, 

Iată deci că în iulie 1838 Hanul Filaret aparţinea de Logofeţia tre- 
burilor bisericeşti. El a trecut de la Mitropolie, unde l-am aflat în 1829, fiind 
cedat Logofetiei în 1835 pentru înființarea unui institut de copii. În orice 
caz hanul nu mai avea mult de trăit. Fiind o construcție prea puţin solidă, 
făcută în pripă şi fără gîndul de a lua pildă de la marile hanuri bucureştene, 
a rezistat totuși aproape un veac. O informaţie într-un ziar din 1844 ne co- 
munică deznodämintul 3 


„Pentru materialul rămas de la darîmata clădire după locul Hanului 
Filaret şi care s-a hotărît a se vinde însemnîndu-se de iznoavă zilele pentru 
mezat și anume sîmbătă la 29 ale curgătorului iulie, la í și 5 ale viitorului 
august, se face cunoscut tuturor de obşte că oricare va fi doritor de a cumpăra 
zisul material să se arate la Sfat în aceste zile de licitație cînd vor vedea 
şi lista anume de dinsul“. Se pare că nu s-au grăbit cumpărătorii, fiindcă 
anunţul se repetă 4. Între chiriașii hanului sînt menţionaţi la 1841—1842, 
Friedrich Bossel, tapițer, Joben profesor (!), Drechsler spiçer, Dahan Baer (!) 
claviaru (pianist) ş.a. 


Dărimarea Hauli Filaret nu s-a făcut totuşi din pricina subrezeniei 
construcţiei, devenind o primejdie pentru trecători şi vecini, așa cum am 
văzut că s-a întîmplat cu Hanurile Sf. Gheorghe, Colțea si altele. Un motiv 
de edilitate a pledat această dărîmare. Se vorbea mai de multă vreme despre 
construirea unui teatru al Bucureștilor, fiindcă reprezentațiile teatrale și chiar 


1 Analele Parlamentare, tom. I, Bucureşti, 1890, p. 464, 480. 
2 Arh. St. Buc., Municipiul București, 604/1838. 
3 „Vestitorul românesc“, 1844, p. 204. 
A Ibidem, p. 235. 
„Analele parlamentare ale României“, XI (1841—1842), p. 523. 

de operă aveau loc în circuri, barăci sau în săli mici şi necorespunzătoare. 
Domnul Gheorghe Bibescu alcătuise printr-o ordonanță domnească din 15 au- 
gust 1843 chiar o comisie care se ocupa cu această problemă și care „urma să 
facă toate pregătirile ca la viitoarea primăvară (1844) sa poată începe lucră- 
rile“. Se angajase chiar arhitectul vienez A. Hefft, care făcuse planurile! 
şi comisia hotărîse ca Teatrul National să se ridice pe terenul pe care îm- 
batrînea şubrezindu-se Hanul Filaret. Si de-aci į s-a tras darimarea. Cu 
ocazia unor săpături în 1955 s-au descoperit temeliile hanului. 


HANUL GOLGOTA 


Hanurile bucureştene, mici şi mari, fiind bune izvoare de venituri mai 
ales în a doua jumătate a secolului al XVIII-lea, au îndemnat pe egumenii 
mănăstirilor din afara Bucureştilor să-şi aibă un asemenea han în capitala 
țării. Astfel, mănăstirea Butoiul numită așa după numele satului din Jud. 
Dimboviţa, închinată mănăstirii Golgota de la Sfintul Munte, avea un han 
mic în Bucureşti, cunoscut sub numele de Hänisorul şi de Hanul Golgota. 
Se afla în imediata apropiere a Bisericii Doamrei, ctitoria Mariei, doamna 
lui Şerban Cantacuzino, construită la 1683 pe locul altei biserici de lemn ?, 
mai precis se afla în unghiul pe care-l fac, întretăindu-se, străzile Doamnei 
şi Academiei. 

Nu cunoaştem vremea de cînd avea mănăstirea Butoiul acest han, nici 
imprejurăkile în care a pus stăpînire pe el. S-ar putea ca un. boier sau un 
neguţător, originar din satul sau regiunea mănăstirii, să fi închinat hanul 
după obiceiul vremii într-un gest de pioasă reculegere sau ca plată anticipată 
pentru adăpostirea mormintului său în sînul mănăstirii. N-am aflat din tre- 
cutul acestui han decît ultimele evenimente ale existenţei sale. 

Se pare că Hanul Golgota adăpostea în curtea sa carele cu marfă şi 
postalioanele cu călătorii care veneau în București pentru treburi şi găseau 
aici paturi și odăi de odihnă. Avea grajd de vite si fintina în curte, fără ca 
grija curateniei să alcătuiasă un obiect de atenție deosebită. Nu era un han 
de prăvălii, fiind așezat departe de cunoscutele tirguri bucureştene și nici 
pe vreuna din ulițele negustoresti, era un han dosnic, unde trăgeau călătorii 
mai nevoiaji, care plăteau preţuri mici şi se mulțumeau cu puţin. Se vede 
treaba că nici administraţia încredințată vreunui călugăr sau vechil grec, 
nu purta nici o grijă de buna stare a hanului. 

Din această pricină, în fehruarie 1863, de cînd încep ultimele peripeții 
din viaţa hanului, mahalagiii din vecinătate se pling Sfatului Orășenesc. 
Plingerea era semnată de N. Mavros, Mişa Anastasievici, N. Manole şi I. Băr- 
cänescu şi cereau prin ea să se dărîme această clădire „veche de tot“, „din 
timpi nememorabili“, care se află într-o stare mizerabilă, iar curtea si grajdul 
prin necurăţenia lor ,otraveste tot aerul împrejur“. Se arată că hanul este 
o ruină, care iese cu mult din alinierea obişnuită a străzii, îngustează mult 
trecerea, care şi aşa este destul de strimtă. Petiţionarii cer să se faca o alta 
clădire în locul hanului sau să ramfie locul liber „pentru lărgirea stradei și 
acrarea cartierului întreg 3. 


1 Gheorghe Crutzescu, op. cit., p. 196. 
2 George D. Florescu, op. cit., p. 55. 
3 Arh. St. Buc., Municipiul Bucureşti, 3730/1863, p. 214. 

Sintem în epoca de înfrumusețare a Capitalei, cînd edilii oraşului dă- 
rimä în dreapta şi în stînga vestigiile anacronice ale vremilor dispărute, ca 
să deschidă străzi largi şi drepte şi să pretindă construcții maiestoase şi so- 
lide. Se începuse deja să se elaboreze un plan de sistematizare urbanistică al 
Bucureştilor. Municipalitatea se pune în mișcare : i se trimite o adresă, pre- 
fecturii de poliție, cerîndu-se să ia măsuri pentru curățirea curții „de bălegar 
și alte necurăţenii“ ; se scrie egumenului mănăstirii Butoiul, sugerindu-i-se să 
facă o nouă clădire în locul celei vechi, de la care mănăstirea va avea mai 
mult folos, iar nefăcînd va fi spre paguba mănăstirii, de al cărui interes este 
răspunzător ; şi se cere arhitectului să examineze construcţia hanului. 

Arhitectul raportează că ,Hänisorul“ este o clădire foarte veche cu 
un aspect foarte „uricios“, dar „nu se află in pericol de cădere“ ; că strada 
este îngustă de trei-patru stinjeni şi 'că unele necuräçenii se scurg din str. 
Sf. Sava. Iar poliția răspunde că a trimis pe „capul dorobantilor“ la han, dar 
că n-a găsit pe egumen în Bucureşti şi nu se ştie cînd vine.! Drept urmare se 
dă dispoziţie să trimită o adresă egumenului chiar la mănăstire, în jud. 
Dimbovita. 

Se primeşte ' răspunsul de la arhimandritul Athanasie, egumenul mănăs- 
tirii Butoiul, care se arată bucuros să facă o nouă clădire, dar nu sînt mij- 
loace, fiindcă toate veniturile mănăstirii au fost luate de Casa statului ; anunță 
că a, arătat chestiunea şi Ministerului Cultelor şi Instrucțiunii Publice și so- 
licită păsuire pînă, la primirea răspunsului. Ministerul se adresează direct pri- 
măriei si cere aminarea dărimării „pînă se va hotäri verificarea veniturilor 
mănăstirești ; se invocă şi faptul că hanul nu prezintă pericol de dărîmare 2. 

Consiliul municipal, prin semnătura consilierilor T. Stoica, C. Pälti- 
neanu şi Al. Orăscu, angajat în problemele de urbanistică, stăruie să se 
facă imediat darîmarea „pentru mai multe motive: pericol de incendiu, sa- 
lubritate şi lărgirea străzii, care este foarte frecventată. La această insis- 
tenţă, ministerul arată că „dacă dărimarea este de interes general“, a cerut 
egumenului să dărime hanul în 20 de zile... Dar dărimarea se amină pînă 
la Sf. Dumitru 1863 ; apoi, pînă la Sf. Gheorghe 1865, şi în cele din urmă, 
în octombrie 1867, Ministerul de Finanţe comunică primăriei că nu aprobă 
cererea de dărimare, fiindcă asemenea clădiri, conform legii din 15 iulie 
1866, urmează a se vinde în folosul statului 3. O nouă adresă din partea 
Ministerului de Finanţe, din noiembrie 1867, comunică primăriei că hanul 
nu se poate dărima, dar că chiriaşii pot, fi siliţi să păstreze curăţenia. 

Primăria însă nu cedează ; insistă cu toate mijloacele de care dispune 
şi reuşeşte să obțină cîştig de cauză. La 19 aprilie 1868 Ministerul de Fi- 
nanje dă aprobarea şi cere primăriei să anunţe prefectura de poliție ca să tri- 
mită „pompieri trebuincioşi în expusul sfîrşit“ 4. 


Pompierii deveniți specialişti în asemenea lucrări, sînt gata să înceapă 
dărîmarea. Comandantul batalionului de pompieri arată primăriei că îi pune 
la dispoziţie doi caporali şi 20 de soldați cu cele trebuincioase, „plătii cu 
2 sfanți pe zi de caporal şi 1 sfant de soldat. Primăria apreciază că plata 
pretinsă este prea mare și însărcinează pe arhitectul M. Caputineanu să gä- 


1 Ibidem, f. 9—12, 23—33. 
2 Ibidem, f. 42. 

3 Ibidem, f. 300. 

4 Ibidem, f. 326. 

sească alte mijloace. Acesta raportează la 22 august 1868 că a dărimat Hanul 
Golgota cu 6 pietrari din Culoarea de Roşu. Materialul rezultat din därimare 
a fost destinat pentru lucrările de reparaţii la mănăstirea Văcăreşti, unde se 
afla gazduita închisoarea orașului. 

Hanul Golgota a căzut la pămînt după cinci ani și jumătate de cores- 
pondenta între oficialități. 


HANUL „GRECILOR“ 


Între marile hanuri bucureştene, care aveau biserici în mijlocul lor, este 
şi Hanul Grecilor, care înconjura biserica lui Ghiorma Banul, existentă din 
a doua jumătate a secolului al XVI-lea şi cunoscută mai tîrziu sub numele 
de „Biserica Grecilor“. După numele bisericii s-a numit şi hanul, care a fost 
construit la începutul secolului al XVIII-lea. 

Aşezarea si construirea. Era așezat peste drum de Hanul Șerban Vodă, 
de care-l despartea Uliţa Mare, mai tirziu numită după han Uliţa Șerban 
Vodă, iar astăzi Lipscani. Se afla deci în partea răsăriteană a patrulaterului 
format de străzile Lipscani, Calea Victoriei, str. Stavropoleos (denumită un 
timp și str. Hanul Greci) şi str. Smîrdan, numită la începutul secolului al 
XIX-lea Uliţa Nemţească, iar mai apoi str. Germană. Încă din veacul al 
XVII-lea Uliţa Mare, care pornea din Tirgul din Năuntru, era una dintre 
cele mai negustoresti ulite ale Bucureştiului, avind înșirate pe ea o mulțime 
de prăvălii, mai toate în apropierea Bisericii lui Ghiorma Banul, în jurul 
căreia se formase o renumită mahala neguţătorească. Aici avea Dragomir 
Vornicul nouă prăvălii dăruite la 12 martie 1580 de Mihnea Vodă, care îl 
considera „întiiul sfetnic al domniei mele“ 1. De altfel în această mahala se 
aflau, în afară de Hanul Grecilor, alte cinci hanuri bucureștene : Hanul Șerban 
Vodă, Hanul Constantin Vodă, Hanul Stavropoleos, Hanul Zlătari si Hanul 
Sf. Ion cel Mare. 

Nu se cunosc date precise despre construcția Hanului Grecilor. Ceea ce 
apare ca neîndoios este că hanul a fost construit mult mai tîrziu decît bise- 
rica. Ghiorma Banul, ctitorul bisericii care-i poartă numele, a fost un boier 
puternic şi bogat, care s-a ridicat pînă la rangul de ban în timpul domniei 
lui Petru Vodă cel Tinär (1559—1568), fiul lui Mircea Ciobanu și al Chiajnei, 
fiica din prima căsătorie a lui Petru Rareș. Domria lui Petru Vodă a fost 
dominată de personalitatea mamei sale, o femeie voluntară şi ambițioasă, 
căreia Ghiorma i-a fost un favorit foarte apropiat, dar nu credincios. Jupi- 
neasa Caplea, soția lui Ghiorma, „construiește înainte de 1558, cînd soţul său 
era postelnic, mănăstirea Sfîntului Nicolae al Postelnicesei, numită mai în 
urmă şi pînă astăzi mănăstirea Mihai Vodă“ 2. Ghiorma construieşte în anii 
1564—1565 3 o biserică a sa, care i-a purtat numele. 

Ctitorul însă, deşi foarte bogat şi darnic, nu apucase să-şi inzestreze 
biserica aşa cum ar fi avut de gind. După mazilirea lui Petru Vodă cel Tinar 
și surghiunirea lui şi a mamei sale în Orient, urmă la tron Alexandru II 
Mircea (1568—1574), căruia i se zicea „Oaie seaca“. Acesta ucise mai mulți 
boieri pe care, fără temeinice motive, îi socotea duşmani ; între ei a fost şi 


1 G. Ionnescu-Gion, op. cit. p. 41. 
2 General P. V. Năsturel, Biserica Stavropoleos, Bucureşti, 1906, p. 1. 
3 George D. Florescu, op. cit., p. 103. 


www.dacoromanica.ro 


88 


Ghiorma Banul, rămînînd biserica fără avere şi fără sprijin. Se pare însă că 
după vremi, cumpănind greu cheltuielile la început, biserica începu să cistige 
mila celor bogaţi și darnici și să agonisească odoare şi prăvălii. 

Leon Tomşa, î în dorinţa lui de a mulțumi pe numeroșii călugări greci 
ce se aflau aici închină biserica lui Ghiorma Banul către arhiepiscopia gre- 
cească Pogonianis ; el scrie în hrisovul din 18 ianuarie 1631 : „ca să-i fie bise- 
rica lui Ghiorma Banul, din orașul meu Bucureşti, metoh cu toate prăvăliile 
Şi cu toate odăjdiile şi cu tot venitul“ 1, Temindu-se însă ca vreun urmaş al 
boierului ctitor să nu răstoarne închinarea, el atrase de partea sa pe Despa şi 
scrise în hrisov : „Și am dat-o cu vrerea Despii, nepoata lui Ghiorma Banul“. 
Prima menţiune documentară cînd biserica lui Ghiorma Banul este cunoscută 
sub numele de Biserica Grecilor este din 8 aprilie 1638 cînd se vinde un loc 
„drept clopotnița bisericii a Grecilor“ 2. Alte menţiuni sînt din 28 octombrie 
1640 si 15 mai 1641 3 ; de asemenea, în zapisul din 26 februarie 1666 se spune 
că Jupîneasa Musa, a răposatului „boiarului meu lanakie cojocarul“, vinde o 
casă „împotriva Bisericii Grecilor“, lui Şerban Cantacuzino 4 mare postelnic, 
unde acesta va construi Hanul Șerban Vodă. 

Odată închinată mănăstirii Pogonianis, năpădiră î în jurul bisericii sume- 
denie de călugări greci, care începuseră să atragă şi să exploateze dărnicia cre- 
dinciosilor. Locurile şi prăvăliile începură să se adauge unele la altele și să spo- 
rească văzînd cu ochii venitul bisericii. La toate acestea se alătură moşia 
Mălăeşti din judeţul Ilfov, „pe care Ilinca ot Petrești şi soţul său Jupe setrarul 
o dăruiesc bisericii la 5 ianuarie 1684, fiindcă Neacşa logofeteasa, mama 
Ilinchii, fusese îngropată acolo. Pe măsură ce sporea venitul prin darurile cre- 
dinciosilor, se înmulțeau călugării greci, care se oploşiseră la mănăstire. La 
1 octombrie 1704 se afla năstavnic al bisericii părintele vlädica Parthenie 5, 
care atrase pe toţi negufätorii greci ; şi tot de atunci, alături de numele lui 
Ghiorma Banul, se auzea tot mai mult numele cel nou de Biserica Grecilor. 

Date precise despre construirea hanului nu se cunosc. În orice caz însă 
faptul nu s-ar fi putut întîmpla decît după 1700 şi, mai precis, după domnia 
iui Constantin Brîncoveanu. La 15 mai 1716 se afla la Bucureşti Eftimie, 
arhiepiscop din Pogonianis, în mîna căruia Barbu Greceanu, biv vel stolnic şi 
Jupîneasa Păuna dăruiesc Bisericii Grecilor o bucată de loc „den fundul grà- 
dinii noastre şi den locul pivniţii, ca să fie sfintei biserici dă moștenire în veci 
şi noao şi părinţilor noştri pomenire“. Se pare că prin această dăruire se lär- 
geste curtea mănăstirii şi poate astfel chiar chir Eftimie să înceapă construi- 
rea hanului. După pilda sa va face şi „prea sfintitul Ioanichie“, de asemeni 
„vlădică de Pogonmianis“, cînd va construi hanul şi biserica Stavropoleos, 
aflată peste drum de Hanul Grecilor. 

Construcţia acestui han n-a fost prea mare ; era mult mai mic decît cele 
ridicate de Şerban Vodă si Constantin Brincoveanu după cum se vede şi în 
planul ridicat în 1871 de arhitectul Constantinescu 6. După dărîmare, locul 
acestui han a fost cumpărat la licitaţie de Societatea Dacia-România în 1882, 
care a clădit pe el (avea pe str. Lipscani 96 m lungime, iar pe str. Stavropoleos 


1 General P. V. Năsturel, op. cit., p. 5. 

2 Arh. St. Buc., M-rea Stavropoleos, XII-7. 

3 Ibidem, XII-9 şi 11. 

4 George D. Florescu, op. cit., p. 103, nota 477. 
5 General P. V. Năsturel, op. cit., p. 8. 

6 Arh. St. Buc., Planuri Ilfov, nr. 196—197. 

85 metri) 1, o mare şi frumoasă construcție, sediul central al societăţii, clădire 
care există și astăzi, foarte frumos renovată. 

Organizarea banului. Hanul din jurul bisericii lui Ghiorma Banul n-a 
fost construit dintr-odată, după un plan unic de amplasare, aşa cum au fost 
construite Hanul Şerban Vodă şi Hanul Constantin Vodă. Clădirile de care 
dispunea hanul formau mai multe corpuri construite succesiv în timp, pe 
măsură ce nevoile cereau aceste augmentări. Astfel, la puţină vreme după ce 
biserica lui Ghiorma a fost închinată mănăstirii Pogonianis ŞI s-a instalat un 
egumen să-i slujească şi să-i administreze bunurile, s-a început construirea 
locuinţei personalului. S-ar fi putut ca primele construcții să se ridice pe locul 
unor prăvălii pe care le avea biserica în jurul său. În orice caz acesta era 
aspectul pe care îl avea mănăstirea imediat după 1700, cînd ar fi putut apărea 
in mintea năstavnicului Parthenie ideea hanului, o insirare de case de diferite 
tipuri și mărimi, construite pe rînd şi deci fără unitate arhitectonică, începînd 
din 1631, cînd biserica a fost închinată, pînă imediat după 1716 cînd se pare 
că hanul a fost realizat. 

Este ușor să construim o imagine a hanului către sfîrşitul secolului al 
XVIII-lea, cînd potenţialul neguţătoresc al Hanului Grecilor se afla în faza cea 
mai înaltă. Mai întîi locuința egumenului si administraţia averilor mănăsti- 
resti ocupa corpul de case cel mai nou şi cel mai frumos ; veneau apoi cele- 
lalte corpuri, numai cu parter sau cu etaj, cu aspectul lor după vechime, avînd 
prăvălii î în rîndul de Jos și odăi de locuit în rîndul de sus; totul într-o curte 
strîmtă, cu ziduri de legătură î între clădiri şi cu o poartă de intrare care da în 
Uliya Mare, poate față în față cu poarta Hanului Şerban Vodă. Clădirile 
dinspre sud, pe str. Stavropoleos, erau cele mai vechi, fiind construite între 
primele ; cele din nord, spre str. Lipscani, fiind cele din urmă, erau cele mai 
solide şi mai aspectuoase. Apartamentul egumenului se compunea din șapte 
odăi largi, cu galerie, bucătărie si odaie pentru bucătar, cu pivniță si sopron. 

Întregul han avea la parter 13 prăvălii, iar deasupra lor erau odăile de 
locuit. Între aceste odăi se aflau două apartamente compuse din mai multe 
camere : unul așezat deasupra prăvăliilor nr. 4, 5 şi 6; altul deasupra prăvă- 
liilor nr. 10, 11, 12 şi 13. În curtea hanului se mai aflau şi alte case mai 
vechi, subrede, cu un rînd de odăi. Unele dintre prăvălii erau mari şi spaţioase 
si aveau pivnițe ; altele erau mici şi strimte. Din această pricină chiriile erau 
foarte variate. În 1860 chiriile anuale erau următoarele : 


Prăvălia nr. 1 lei 1200 
Prăvălia nr. 2 lei 1800 
Prăvălia nr. 3 lei 1510 
Prăvălia nr. 5 lei 1000 
Prăvălia nr. 6 lei 950 
Prăvălia nr. 7 lei 1235 
Prăvălia nr. 8 lei 910 
Pravälia nr. 9 lei 1100 


Prăvălia nr. 10 lei 1450 
Prăvălia nr. 11 lei 2235 
Prăvălia nr. 12 lei 2520 
Prävälia nr. 13 lei 1705 


1 General P. V. Năsturel, op. cit., p. 11. 


www.dacoromanica.ro 


90 


În apartamentul cel mare era instalat Cazinul Comercial, înfiinţat în 
aprilie 1858, pentru care plătea chirie 2 500 lei. Membrii acestui Cazin erau 
neguţători, care plăteau o cotizatie după clasa în care erau înscriși. Cei din 
clasa întîi plăteau la început 15 galbeni, care s-au redus la 9 mai tirziu, cei 
de clasa a doua plăteau 9 galbeni, care s-au redus la 6 galbeni. La 16 noiem- 
brie 1859 Cazinu! Comercial avea 43 de membri si antreprenorul său se numea 
Gherasi Deladecima. Este interesant că cei mai mari negustori din Bucureşti 
erau membri acestui Cazin Comercial : Al. Kalifaru, Al. Ksanto, M. S. Vlasto, 
P. A. Nedelcovici, Lazăr Kalenderoglu, Lazăr Gherasi, B. Gugiu, Ion Stancu, 
G. St. Coemgiopolu, P. Sordoni, Cristu Georgiu (Hristea Gheorghiu), loan 
D. Hagi-Bacaloglu, Christ Polichroniade, Hagi Tudorache, D. Bucici, Al. Hagi- 
Pandeli, L. Sabechi, A. Dimitriade, A. Psalda, N. Ghermani, O. Ruset, Ion 
Pancu, Gubler, Ștefan Hagi-Pandeli, Dumitru Simu, Christ Stoianovici, A. Gu- 
dinu, Theodor M. Galiça, Sergiu Mihailidi, fraţii Papazoglu, N. Hristu (Hristea 
Nicolau), Ion N. Triandafil, G. Nicolaide, K. Pana Chirovici, Anton Varon 
Barontichi, D. Zefcari, Iancu Sklivaneti, P. S. Hristu, Răducanu Simonide şi 
M. Gherasi. 

Chiriasit banului si ai moșiilor. Pînă în 1860 a fost egumen al mănăstirii 
Grecilor un oarecare Panaret, care a avut o administrație dezastruoasă ; a 
fost un om nepriceput, neglijent şi profitor, care a adus multe pagube mă- 
năstirii. La 1861 s-a poruncit să se alcătuiască un inventar de toată averea 
mișcătoare si nemișcătoare a mănăstirii, care a fost predat părintelui Atha- 
nasie şi arhimandritului Chiril, numiţi ingrijitori provizorii ai acestei averi !. 

La această dată erau chiriaşi următorii : 

Hristea Gheorghiu, care plătea 600 galbeni pentru casele și prăvăliile 
din colțul hanului ; Triandafil Harischi plătea 50 galbeni ; Vasile Tutungiul 
64 galbeni ; Ioan Bacaloglu ţinea trei prăvălii şi plătea 50 galbeni de fiecare 
Sterie Gherman ţinea cu chirie odäile de deasupra prăvăliilor și plătea 100 
galbeni pe an ; Nicu Băcanu plătea pentru o prăvălie 50 galbeni ; Iancovici 
alți 50 galbeni pentru o altă prăvălie. 

Alţi chiriaşi nu se mai menţionează. În 1844 era totuși în han o spiţerie 
a lui F. Roth? care nu știm ce-a devenit mai, tirziu, de Vreme ce nu se mai 
aminteşte între chiriașii din 1859. Se pare că celelalte încăperi ale hanulu: 
erau dărăpănate şi nu se mai puteau folosi, în afară de o casă în care era 
instalată la 1860 tipografia ziarului „Anunţătorul“, care tipărea si cărți. În 
1845 era chiriaş în han Andrei Karnbach din Magdeburg, venit în ţară la 
inceputul domniei lui Bibescu ; el a deschis prima croitorie pentru copii şi 
parăseşte hanul în 1848, mutîndu-se cu prăvălia în Hanul Dedu. 

Mosiile mănăstirii erau arendate în 1860 lui Ioan Hrisenghi, C. Dimitriu, 
Nicolae Tancu Braşoveanu, Hagi Tudor Carmenciov, Hristea Nicolau şi Du- 
sescu si produceau un venit de 83 580 lei. 

Biserica lui Ghiorma Banul. Biserica construită de bogatul boier din 
domnia lui Petru Vodă cel Tinăr s-a dovedit o zidire puternică, pe care 
vremea şi forţele naturii au înfrînt-o abia după trei veacuri. Dacă această 
biserică ar fi fost îngrijită de egumenii care i-au stors averile cu drăcească 
foame de arginti şi ar fi fost sprijinită să reziste, ea ar fi şi astăzi o podoaba 
a Bucureştilor, cum este și cea de-a doua ctitorie a acestui boier. 


1 Arh. St. Buc., Ministeru? Instrucțiunii, 695/1861. 
2 „Vestitorul românesc“, 1844, p. 228. 

În biserică s-a slujit pînă în 1858. În toamna acestui an egumenul Pa- 
naret, „temîndu-se, poate ca să nu supere pe Dumnezeu cu atitea laude şi 
văziud că biserica e tot în proastă stare, a găsit de cuviință în înțelepciunea 
(s.n.) sa a închide biserica cu desăvirșire“. Ba mai mult decit atit: a ruinat-o 
complet, cu tot dinadinsul, scoțindu-i ferestrele, pietrele de pe Jos (pardoseala) 
si jețurile 1. 

Ni s-a păstrat o descriere a bisericii din 18622: „N-are nici ferestre. 
Sta numai zidul si şindrila pe dinsa. Egumenul, ca toți predecesorii și colegii, 
este nesatios d-a aduna aur. Ca să poată face o economie mai multă, a golit-o 
de toate odoarele ei; a stricat ferestrele din faţă sub cuvînt că are s-o re- 
innoiască. Lăcomia de bani a împins pe acel cuvios călugăr ca să vinză spre 
tăere o pădure mănăstirească, cu 36 000 galbeni, cu motiv că înalță o zidire 
monumentală împrejurul bisericii... La fereastra sfintului altar este o bucătă- 
rie Şi o cîrciumă “. 

Biserica închisă în 1858, dărăpănată cu totul în cîțiva ani, a avut și ea 
soarta întregului han. 

Därimarea banului. În 1852 Sfatul Orăşenesc din Bucureşti, în dorința 
de a schimba aspectul edilitar al orașului, ia o hotärîre îndrăzneață: dări- 
marea unor hanuri. Între cele destinate acestui sfîrșit este și Hanul Grecilor, 
dar pe cînd celelalte vor suferi numai amputări parțiale, acesta este destinat 
totalei dărîmări. În acest scop Sfatul Orăşănesc dă de ştire în ziarele timpului 3 
hotărîrea sa de a nu se mai contracta închirieri, iar chiriașii existenți să-și caute 
jocuință din timp în alte clădiri. 

Dar cum asemenea hotărîri ale oficialității sînt supuse vesnicelor ami- 
nări, lumea interesată de existența acestui han și-a văzut de treburi netulbu- 
rată. Se ştia bine că orice poruncă are deasupra altă poruncă şi că omul 
trebuie să nu se grăbească decît în ultima clipă. Am văzut mai sus îndelunga 
tirguiala petrecută cu Hanul Golgota și nimic nu se schimbase între timp în 
Bucureşti. 


La 26 martie 1863, deci după 11 ani de la hotărtrea Sfatului Orășenesc, 
egumenul mănăstirii care nu-și mutase în acest timp un scaun de la locul său, 
cere să nu i se demoleze locuința din Hanul Grecilor, fiindcă după cum a 
raportat arhitectul orașului, care a cercetat construcția, nu există nici un 
pericol de dărîmare t. Și lucrurile rămîn neschimbate, iar egumenul stă liniştit 
in locuința sa. Nu bănuia însă că foarte curînd va apărea legea secularizării 
averilor mănăstirești și va fi silit să-şi aranjeze altfel socotelile. Și legea a 
apărut în același an şi toate averile mănăstirești au devenit proprietatea sta- 
tului, dar nu puteau fi lichidate în grabă și fără forme. La 6 martie 1868, 
dr. Felix medicul şef al Capitalei, prin raportul 44 al serviciului sanitar, aduce 
la cunoştinţa primăriei următoarele : 

„Între ruinele Hanului Greci din str. Stavropoleos, trecători şi vecini 
depun diferite necurăţenii, și cu ivirea căldurilor acele ruine vor infecta aerul 
la distanţe destul de mari, dacă nu se vor lua măsuri pentru dărimarea acelor 
ruine, ori cel puţin pentru închiderea locului. 


1 „Buciumul“, (I) 1864, p. 177. 

2 Gr. Musceleanu, ale i, antic, București, 1862, p. 96—98. 
3 „Vestitorul românesc“, 1852, p. 241. 

4 Arh, St. Buc., Municipiul Bucureşti, 3730/1863, f. 310. 

Vă rog dar, d-le primar, ca să luaţi dispozitiuni pentru îndreptarea 
acestui rău.“ 
he primarului] : 


Pe deoparte se va repeta d-lui Ministru al Finanţelor mai multe adrese 
ce i- -arh înaintat În această privință ca să facă a se pune capăt acestui râu 
prin dărimarea acelor construcțiuni aflate cu totul în ruină şi a împrejmui locul 
spre înlăturarea aruncării a diferite necuräfenii. lar pe de alta se va pune 
din nou în vedere d-lui prefect neîngrijirea ŞI indiferența cu care agenții 
polițienești îndeplinesc însărcinarea, agenţi pentru întreţinerea cărora muni- 
cipalitatea plăteşte din casa sa o însemnată sumă de bani; astfel că regula- 
mentele municipale relative la menţinerea curäteniei sînt lăsate în desuetudine, 
tolerînd pe particulari a depune băligar și alte necurätenii pe toate piețele şi 
chiar pe strade“ 1. Abia în 1881 terenul Hanului Grecilor este scos la licitaţie 
cu tot ce se afla pe el şi la 9 iulie 1882 licitaţia este adjudecată asupra Societăţii 
Dacia-România cu suma de 798 000 lei. Abia acum intră în funcţiune tîrnă- 
copul ca să fărîme tot ceea ce amintea cele trei veacuri de existenţă, spre a 
face loc palatului în care s-a instalat societatea de asigurări. Tot in această 
clădire a funcționat cîțiva ani, după cel de-al doilea război mondial „Conser- 
vatorul de muzică şi artă dramatică“, azi numit „Ciprian Porumbescu“ de 


pe str. Știrbei Vodă. 


Si odată încheiat şi acest capitol uitarea începe să se aştearnă și peste 
Hanul Grecilor. 


HANUL MIHAI VODĂ 


După cum arată numele se pare că era în jurul bisericii Mihai Vodă, 
poate chiar proprietatea ei, şi era situat la poalele dealului pe care se află în 
prezent una din clădirile Arhivelor Statului. Existenţa lui ne este amintită 
într-o singură notiță în care arhimandritul Nicodim Greceanu 2 vorbeşte de 
focul din 28 „august 1804, cînd au ars mai multe clădiri printre care și Hanul 
Mihai Vodă 3. 


HANUL SĂRINDAR 


Mănăstirea Sărindar a fost considerată în tradiţia orală ca cea mai 
veche biserică din Bucureşti. Pisania sa, amintind tradiţia, atribuie zidirea 
mănăstirii unui Vlad, ban al Severinului şi al Făgăraşului [2], la 1361—1362. 
Este, desigur, o tradiţie legendară pe care cercetările istorice n-au confirmat-o. 
Apare documentar abia la 26 februarie 1615 şi este reclădită de Matei Basarab 
în 1654. A fost refăcută în 1802 „din rivna mai multor familii boierești“ si 


1 Ibidem. 

2 G. Ionnescu-Gion, op. cit., p, 489. 

3 D. Fotino, Istoria generală a Daciei, Bucureşti, 1859, vol. Il, p. 217; D. Berindei, 
op. cit., p. 624, 

„a fost därimatä pe la sfîrşitul veacului trecut, în 1894—1896, după ce chi- 
liile înconjurătoare cit Şi hanul căzuseră în ruină cu mult înainte" L 

Este interesant că nici un document din secolele XVIII şi XIX, care vor- 
beşte de mănăstirea Sărindar, nu spune un cuvînt despre acest han. Nici chiar 
G. Ionnescu-Gion, care cercetează istoricul acestei mănăstiri, nu afirmă că ar 
fi existat un han în jurul bisericii sau măcar în altă parte a orașului. 

Un singur fapt ar fi putut acredita existenţa acestui han. Mănăstirea 
poseda din secolul al XVII- lea, sau poate mai dinainte, o icoană făcătoare 
de minuni, care atrăgea foarte mulţi bolnavi, boieri, neguțători şi oameni săraci, 
care credeau că prin puterea rugăciunii se puteau însănătoși. Faima acestei 
icoane producea o adevărată năvală de bolnavi, care se instalau î în chiliile 
mănăstirii și, în așteptarea sävirgirii minunii, nu mai voiau să părăsească 
găzduirea de aici. Această îngrămadire de bărbaţi şi femei, boieri şi negustori, 
a dat naştere la lucruri necuvincioase și la scandaluri, provocînd plingerea egu- 
menului şi intervenţia domnitorului 2 

Astfel, în octombrie 1797, Neofit, egumenul mănăstirii Sărindar, se plînge 
lui Alexandru Ipsilanti „cum că unii dintre boiernași și jupinese, cari după 
vreme, pentru întîmplătoare pricini au intrat prin odăile acestei mănăstiri, le 
au ale lor şi s-au întemeiat prin odăi cu locuința, nevoind să iasă și să meargă 
pe la casele lor, cu care aceasta se face zăticnire la oamenii cei bolnavi și ne- 
putincioşi, care aleargă cu hierbinte rîvnă şi evlavie, ce au la sfinta icoană de 
la această mănăstire, spre tămăduirea lor, căci neavînd odăi de locuit pătimesc 
sărmanii aceia şezînd pre afară prin frig şi prin ploi“ , 

Domnitorul cunoștea pricina, fiindcă din întîia sa domnie (1774—1782) 
poruncise „ca nimeni, nici din partea bisericească, nici din partea politicească, 
mare sau mic, Yericine de orice stare, să nu fie slobod a pretinderisi cu vreun 
cuvint să seazä în odăile acestei mănăstiri, afară de numai cei ce vor avea 
vreo neputinţă de boală şi vor năzui spre tămăduire la sfînta icoană“. Astfel 
că și de astă dată Ipsilanti poruncește ca ,oricîti se vor fi aflînd cu locuinţa 
în odăile acestei mănăstiri, acum toţi să iasă, să rămiie odăile slobode numai 
pentru trebuința bolnavilor și egumenul acestei mănăstiri să se apere cu 
această carte domnească în toată vremea de vericine, de verice treaptă va fi, 
ce ar căuta să conăcească în odăile mănăstirii. Nimeni altul să nu locuiască 
afară de soborul mănăstirii şi câți din bolnavi se vor întîmpla a merge pentru 
tămăduirea lor“ 3. 


Din cuprinsul cărții lui Ipsilanti nu reiese că mănăstirea ar fi avut un 
han, unde șederea oricui ar fi fost slobodă, ci numai chiliile administrației și 
călugărilor. Dacă, în adevăr, mănăstirea ar fi avut în jurul său acel han care 
i se atribuie fără nici un temei documentar, porunca domnească pe care am 
văzut-o nu şi-ar fi avut locul. Dar faptul că în odăile mănăstirii unii își 
instalaseră locuința și nu mai voiau să iasă sub pretext că așteaptă minunea, 
a făcut să se creadă că este vorba de un han. 

Nici mai tirziu, cînd construcția mănăstirii se șubrezise și ameninţa să 
se prăbușească, n-a fost vorba de han. Anaforaua marilor boieri din 24 mai 
1817, semnată de mitropolitul Nectarie și de Costandie, episcopul, Buzăului, 
prin care s-a cerut dărimarea Hanului Colţei, Hanului Șerban Vodă şi Hanu- 


1 George D. Florescu. op. cit., p. 28—30. 
2 G. Ionnescu-Gion, op. cit., p. 212. 
3 V. A. Urechiă, op. cit, VII, p. 332—333. 

lui Scufa, vorbeşte numai de zidurile mănăstirii Sărindar, nu de vreun han al 
acestei mănăstiri Î. O catagrafie din 26 martie 1823 arată că atunci existau 
14 camere situate la dreapta şi la stinga clopotniţei. Unele dintre ele nu aveau 
deloc acoperiș iar în altele locuiau persoane particulare ?. În catagrafia din 
6 octombrie 1862 se arată că erau 16 odăi situate în partea de răsărit a curții, 
către Podul Mogoşoaiei 3. Chiliile mănăstirii s-au dărimat înainte de 1880, iar 
mănăstirea a fost dărîmată între 1894 și 1896. Era situată pe Podul Mogo- 
șoaiei, pe locul unde este astăzi scuarul și clădirea Casei Centrale a Armatei. 


HANUL SF. ECATERINA 


Biserica Sf. Ecaterina a fost cunoscută în secolele 7 XVII şi XVIII sub 
numele de biserica lui Pană vistierul, fiind reconstruită din piatră de acest 
boier în primii ani după 1600. „Exista pe aceste locuri o veche biserică încă 
la 1560, poate ridicată de cei doi reprezentanți ai neamurilor boierilor din Go- 
lesti, fraţi Ivașcu şi Albu“ #, Se pare că biserica a fost avariată și a ars complet 
în 1595, cu ocazia retragerii trupelor lui Sinan pașa din București, dar a fost 
reficută, fără să cunoaştem data, si închinată cu toate averile sale mănăstirii 
Sf. Ecaterina de la Muntele Sinai. 

Ca si biserica lui Ghiorma Banul care este cunoscută mai apoi sub numele 
de Biserica Grecilor si biserica lui Pană vistierul, încă din secolul al XVII-lea 
este cunoscută de populaţia bucureşteană sub numele de biserica Sf. Ecaterina, 
după hramul cu același nume. Ca dovadă, amintim documentul din 8 iunie 
1668 în care se spune „mănăstirea lui Paan ce se zice Sf. Ecaterina“ 5, De ase- 
menea alte patru documente o mentioneaza la fel 6. 

În a doua jumătate a secolului al XVIII-lea biserica lui Pană vistierul 
era din nou ruinată și prăpădită, ca apoi să fie refăcută între 1774 si 1782 de 
doamna Ecaterina a lui Alexandru Ipsilanti, care îi dăruieşte cîteva prăvălii 
in București şi-i construieşte în Jur un han spre a-i mări veniturile. După 
această ultimă refacere începe să dobîndească danii însemnate, rezultate din 
priceperea egumenului grec care ştia să convingă pe domnitori că biserica este 
săracă şi are nevoie de ajutor. 

La mijlocul secolului trecut este din nou atît de ruinată încît este dări- 
mată pînă în temelie la 1859 şi iarăși refăcută la 1 mai 1852, cînd este pic- 
tată de C. Lecca și Mişu Popp. Hanul însă, care devenise anacronic fața de 
negotul bucureștean din această vreme, se subrezise şi a fost dărîmat în 1862— 
1863, ca în anul următor să fie desființată mănăstirea, iar „lăcașul a rămas 
doar ca biserică de mir“ 7. 


Nu se cunosc date despre construcţia hanului, nu se știe nici mărimea și 
A L°2 . . . vw . v Lă .. 
impäartirea sa interioară. Trebuie să fi fost un han de proporţii reduse, care 
nu se putea compara cu marile hanuri din inima negoţului bucureștean. Era 


1 Arh, St, Buc., ms. 1117, f. 133. 

2 Acad. R.S.R., ms. rom. 719, f. 256 v.—257. 

3 Ibidem, f. 381--381 v 

4 George D. Florescu, op. cit., p. 81. 

5 Acad. R.S.R., LVIII— 66. 

6 Ibidem, CCEXCVIII- 49, 50; CCXCI-3 ; DCXXIII-97 ; G. Ionnescu-Gion, op. cit., 
p. 187. 

T George D. Florescu, op. cit. p. 83. 

situat pe actuala str. Sf. Ecaterina nr. 3, aproape de întretăierea Căii Șerban 
Vodă cu str. Bibescu Vodă şi peste drum de fostul local al Școlii normale. 
Atlîndu-se destul de departe de centrul neguţătoresc pe care-l alcătuiau îm- 
preună cele trei tirguri de interior ale Bucureştilor, Hanul Sf. Ecaterina a fost 
indicat de la început ca un han de mahala și şi-a păstrat pînă la urmă acest 
caracter. 

Mihai Suţu la 29 august 1784, într-un pitac către vel spătar şi vel agă 
poruncește să cheme „pe hagiul din Hanul Sf. Ecaterina căruia, să-i arate ca 
întru acest han are a primi pe toţi neguţătorii turci capanlii şi că la acest han 
s-a orînduit a fi numai conacul lor“. Peste o lună însă, la 28 septembrie, 
revine asupra acestei porunci şi hotărăşte ca turcii capanlii să fie gazduiti nu- 
mai la Hanul lui Zamfir şi la Hanul Colţei, „iar ceilalți turci, care iarăși 
pentru treburile lor sînt viitori aicea, să fie opriţi a nu intra în alte hanuri, 
nici a se risipi prin tîrg încoace și încolo, ci numai la Hanul Sf. Ecaterina 
să conăcească şi cîți nu vor încăpea în acel han să aibă a merge la hanul de 
lingă casele de beilic ale sfintei mănăstiri Mărcuţa“ 1. 

Marile focuri care au pîrjolit mahalalele bucureştene în cîteva rînduri 
n-au atins Hanul Sf. Ecaterina care era situat departe de centru. Totuşi a ars 
şi acest han în 18232, cînd a avut mare pagubă. Acest incendiu l-a şubrezit 
foarte mult, mai ales că de la început el n-a fost construit prea solid. La 
cpera de distrugere a focurilor s-au adăugat, ca la toate hanurile, cutremurele. 
O catagrafie din 21 februarie 1836 arată că hanul avea 22 încăperi în fața 
podului uliçei şi alte odăi în dosul lor. La acea dată hanul aducea un venit 
anual de 6690 lei 3. 

Hanul Sf. Ecaterina prezenta un aspect jalnic în 1861, de aceea condu- 
cerea oraşului hotărăște să-l dărîme, spre a debloca biserica de nişte clădiri 
urite, învechite şi dărăpănate. Dar acest fapt izbea în chiriasii hanului, care 
rămineau fără locuinţă. Ei făcură o plingere către Cuza Vodă, rugindu-l să 
poruncească aminarea dārîmārii : „De aceea, prea înălțate doamne, ne rugăm 
prea plecaţi să vă milostiviţi asupra, noastră şi asupra familiilor şi a copiilor 
noştri de a da luminată ordonanţă să ne lase nesupăraţi să lăcuim în han pînă 
la sorocul decis de lege“ 4. Termenul pe care-l invocau chiriașii era preavizul 
de trei luni, pe care primăria trebuia să-l acorde în vederea dărîmării. Plin- 
gerea lor dobîndi cîştig de cauză şi dărimarea a fost amînată pînă în toamna 
anului 1862. 

Între chiriașii Hanului Sf. Ecaterina era şi Luxandra, văduva profese- 
rului George Ioan, care fiind săracă ocupa cu fiica sa nişte încăperi „de milă“ 
pentru care nu plătea chirie. De altfel cei mai multi dintre chiriasii hanului 
erau în această situaţie. Egumenul mănăstirii nu privea cu ochi buni pe vă- 
duvă, astfel că deși se aminase dărimarea, el dăduse poruncă să se strice lo- 
cuinţa celor două femei. Acestea s-au plins Ministerului Instrucțiunii şi Culte- 
lor de care depindea mănăstirea, care trimise egumenului o adresă dojenitoare : 
„Ministeriu s-a informat — zice adresa — că stăruinda depărta pe d-ei Luxan- 
dra, soția răposatului profesor George Ioan din încăperile ce ocupă de milă în 
han, aţi pus să dărime partea unde ea locuiește, cînd celelalte încăperi închiriate 


1 G. I. Negulescu, op, cit, p. 138. 

2 N. Iorga, Istoria Bucurestilor, Bucureşti, 1939, p. 231. 

3 Acad. R.S.R., ms. rom. 718, f. 447. 

4 Arh. St. Buc., Ministerul Instrucțiunii si Cultelor, 530/1861 ; Municipiul Bucureşti, 
2390. 1853. 

vor rămîne respectate cel putin pînă la viitorul Sfintu Dumitru. Dacă această 
dărîmare va fi în adevăr o stratagemä, apoi este trist pentru un cleric a cărui 
misie este predicarea moralului... Este o faptă anti-umană ca prea cuviosia 
voastră să priviți cu răceală lacrimile unei văduve sărace şi a fiicei sale lip- 
site chiar de hrana din toate zilele... Indignat de o asemenea tristă auzire mă 
socotesc în drept de a vă observa si fără să ajung a întrebuința tonul auto- 
rităţii, viu mai înainte a vă invita pentru ultima oară ca să vă pătrundeţi de 
datoriile la care sînteți chemat şi respectînd gradul demnităţii unui egumen 
să faceţi mijloacele posibile a-i da sau altă încăpere sau mijloace de a-și în- 
chiria“ 1. 

Dăciinatea era hotărită pentru Sf. Dumitru din anul 1862, cînd, într-a- 
devăr, egumenul o începe. La 24 iulie 1863 prefectura poliţiei înştiințează 
primăria că egumenul a dărimat numai construcţiile dinspre Calea Șerban 
Vodă, nu şi pe cele dinspre str. Bibescu Vodă Şi cere lămuriri dacă urmează 
să fie dărîmate și aceste construcţii. Primăria însărcinează pe arhitectul ora- 
sului sa cerceteze si sa refere. Acesta arată că și construcțiile rămase „se afla 
în proastă stare, fiind pereții crăpaţi“ , iar o boltă stă să cadă şi poate aduce 
pericol. Faţă de această situaţie primăria poruncește să se dărime toate 
construcţiile hanului şi să se niveleze terenul 2. 

Astfel vechea ctitorie a lui Pană vistierul, refacuta şi reconstruită de 
cîteva ori în timp de trei secole, după dérimarea hanului rămâne singură pe 
vechiul teren, așa cum fusese refăcută ultima dată, la 1852. 


HANUL SF. IOAN CEL MARE 


Pe locul unde astăzi se află palatul Casei de Depuneri și Consemnatiuni 
(C.E.C.), cam cu trei veacuri și jumătate mai înainte, Andrei vistierul, socrul 
iui Preda Buzescu, şi fratele său Dumitru, au înălțat o biserică, închinată 
Sf. Ioan cel Mare, numit şi Sf. loan Predetici, adică „făcătorul de minuni si 
Înainte-mergătorul“. Biserica a fost înzestrată cu odoare și averi, mai ales de 
băneasa Cătălina, fiica ctitorului și jupîneasă a viteazului Preda, căpitan de 
oaste al lui Mihai Viteazul. Și nu după multă vreme de la zidire biserica a 
fost închinată mănăstirii Sf. Ilie Proorocul din satul Zita, din îndepărtatul și 
săracul Epir. După închinare, biserica fiind bogată a devenit mănăstire cu 
egumen și călugări greci, veniţi aici după milă şi pricopseală. 

Dar oricît de solidă a fost construcția făcută de Andrei vistierul și fra- 
tele său, vremea i-a înfrînt trăinicia după un veac, astfel că în domnia lui 
Constantin Brincoveanu devenise o ruină. S-au găsit atunci urmașii ctito- 
rului, Radul Golescu biv vel comis și fiicele sale Zoiţa, jupîneasa lui Stefan 
Pirscoveanu, şi Ancuţa, căsătorită cu un Băleanu, care au reclădit biserica 
„încă din anul 1703* 5. 

Rezidită şi cu sprijinul lui Brîncoveanu 4, care îi dăruise moșia Grozā- 
veşti 5 cu trei roți de moară pe apa Dîmboviçei, patru sălașe de ţigani şi o 


1 Ibidem, 530/1861. 

2 Ibidem, Municipiul București, 3730/1863. 

3 George D. Florescu, op. cit., p. 31, nota 119. 

4 Virgil N. Dr ghiceanu, O ctitorie brincovenească dispărută: biserica sfintului lon 
grecesc din Bucureşti, Cluj, 1931 (Extras din „Închinare lui N. Iorga cu prilejul împlinirii 
virstei de 60 de ani“). 

George Potra, Documente privitoare la istoria orașului București, 1594—1821, Bucu- 
reşti, 1961, p. 235—236. 

sută de bolovani de sare din ocna Slănicului 1, biserica se înalță frumoasă și 
semeaţă, cu turlă mare şi împodobită cu chipuri de sfinți frumos zugrăvite. 
Dar vremea, cu dinții săi nevazufi la care se adaugă cutremurele şi focurile o 
supun iarăşi şi la sfirşitul veacului trecut ea cade în ruină, fiind dărimată. 
Cu dărîmarea a început şi jaful. Un antreprenor, Santalena, a luat coloanele 
cu capitelul înflorit, iar mobilieru!, candelele şi icoanele, vestite prin bogăţia 
lor, s-au risipit 2. 

La începutul secolului al XVIII-lea, cînd hanurile deveniseră nu numai 
o modă a negoţului bucureştean, dar şi un minunat izvor de venituri, egume- 
nul mănăstirii Sf. Ioan cel Mare şi călugării săi se gîndiră ce mare folos le-ar 
aduce un han în jurul bisericii. Fi văzuseră cum în apropiere construiseră 
hanuri mari Șerban Cantacuzino şi Constantin Brincoveanu și pilda lor îi 
îndemnă la lucru. Nu știm cînd a fost construit Hanul Sf. Ioan cel Mare, 
după cum nu ştim ce cuprindea, dar greu nu ne-ar fi să întrevedem în timp 
ridicarea hanului. 

Mănăstirea abia se reface în domnia lui Brincoveanu, deci pînă la 1715 
ru s-ar fi putut construi hanul. După această dată încep zile grele, cînd 
Domnița Bălașa, măritată cu serdarul Grigore Vlasto, îi răpește moșia Grozā- 
veşti, singurul izvor pentru usurarea nevoilor. Abia în noiembrie 1734 Grigore 
Ghica Vodă întoarce moşia mănăstirii. Deci epoca în care s-ar fi putut construi 
hanul este cea care începe după 17343. Fireşte că nici atunci nu s-a putut 
construi dintr-o dată tot hanul. 

Pilda Hanului Grecilor, construit bucată cu bucată, după nevoi şi puteri, 
trebuie să fi fost călăuză celor ce au construit Hanul Sf. Ioan cel Mare. 
Si cum nu se putea concepe în această vreme han fără centură de zid înalt 
si poartă grea de stejar pentru intrare și ieșire, constructorii n-au $oväit să 
facă aceste lucruri. Deci hanul, în interiorul curții împrejmuită cu zid, era o 
înșirare de construcții mai mici şi mai mari, legate sau nelegate între ele, cu 
un rînd sau cu două rînduri de odăi suprapuse, fără prea multe și mari prä- 
vălii, dar cu odăi destule unde se puteau găsi locuinţe. 

Ca şi mănăstirea Sărindar, dar cu o faimă mai mică, şi în mănăstirea 
Sf. loan cel Mare se găseau icoane făcătoare de „minuni“ şi dătătoare de 
sănătate către care se îndreptau bolnavii să implore vindecarea bolii. Dar daca 
nu erau aici odăi de găzduit pentru bolnavi, veneau în locul lor rudele cele 
sănătoase : „făceau o sfestanie sau mai multe şi apoi, încărcate de anafură, 
aghiazmă și mir, şi cu un şir de bumbac pe care erau înnodate evangheliile 
ce se cetesc la caz de boală, se înapoiau la căpătiul bolnavului. Mirul i-l 
punea la cap, anafura i-o dădea să mănînce şi aghiazma s-o bea, gäitanul cu 
noduri i-l atirna de gât și bolnavul se însănătoşea, dacă nu se miluia Dumne- 
zeu să-l chieme la dînsul“ 4. 

În 1789, Nicolae Mavrogheni a dat ordin ca în acest han să se depozi- 
teze muniţiile de război 5, iar în secolul al XIX-lea majoritatea prăvaăliilor 
sale erau ocupate de negustori de frunte și zarafi renumiţi dintre care amintim 


1 G. Ionnescu-Gion, op. cit, p. 197. 
2 Gheorghe Crutzescu, op. cit, p. 86. 
3 G. lonnescu-Gion, op. cit., p. 198. 
4 Gheorghe Crutzescu, op. cit p. 83. 
5 G. lonnescu-Gion, op. cit., p. 491. 

pe chiurci başa, Anesti, cojocarul domnesc, Scarlat Scanavi, Hagi lanuş, Temeli 
si Gudiu 1. 

În 1797 este înlocuit din conducerea mănăstirii arhimandritul Ghe- 
nadie. Înainte ca el să dea în primire noului egumen, domnul Alexandru 
Ipsilanti, prin pitacul din 9 august 1797, numeşte o comisie să verifice soco- 
telile fostului egumen, în asistența celui nou. Din comisie au făcut parte zel 
vornic Nicolae Filipescu, biv vel vornic C. Ghica şi biv vel pa Caragea. 
Se pare că s-au găsit mari nereguli în gestiunea arhimandritului 

La 2 iulie 1845 o societate pentru industria mobilei de la Budapesta 
inaugura în acest han un mare magazin-expoziţie. Şi pentru a face cunoscut 
cetăţenilor din oraş existența acestei situaţii precum şi calitatea mărfurilor 
aduse, se publică în ziar următorul anunț: „În această magazie [prăvălie] se 
află o mare colecţie de cele mai nouă şi mai elegante mobile, precum oglinzi, 
mese, scaune, jeţuri, taburele, scaune de paie de Marsilia, scrine, secretare 
[birouri], garderoabe, bufete, canapele, divane, policandre, candelabre, şi alte 
multe, toate lucrate după moda cea mai nouă și foarte trainice. Fiindca ce!e 
mai multe din aceste mobile au dobindit preţuri în cea după urmă expoziție 
de industrie de la Viena, se poate socoti fiecare bucată în parte ca îi 
d'operă. Cu toate acestea se vor vinde foarte eftine şi hotärîte cu bani gata 

În 1852, Sfatul Orășenesc a luat hotărîrea să därime o parte din construc- 
gile aflate în curtea Hanului Sf. Ioan cel Mare, care începuseră să deviră o 
primejdie pentru locatari şi trecători é. În acest scop „se face cunoscut tuturor 
de obşte că nimeni nu este volnic a mai lua cu chirie vreuna din încăperile 
acestea de la Sf. Dumitru înainte“ 5, „Împotriva acestei hotărîri care se referea 
si la alte hanuri, egumenul înaintează o jalbă domnitorului „reclamînd împo- 
triva dispoziţiilor făcute pentru därimarea hanului“. Gheorghe Știrbei porun- 
ceşte să se cerceteze situaţia și să i se raporteze. Atunci Departamentul din 
Nauntru numeşte o comisie alcătuită din clucerul Costache Pencovici, serda- 
rul arhitect Alex. Orăscu şi arhitectul Villacrosse ca să meargă la faţa locu- 
lui şi în prezența năstavnicului respectiv să cerceteze trăinicia construcţiilor. 
Comisia raportează : „toate părțile despre uliţă sînt destul de solide şi nu 
ameninţă nici O primejdie ; ; părţile despre curte, acele clădite în paiente şi de 
lemn, cît şi niște încăperi proaste şi ruinate din mijlocul hanului, urmează a 
se darima, asemenea şi clopotnița trebuie făcută“ 6. În urma acestui raport se 
amînă fără termen dărimarea. 


În toamna anului 1862, hanul găsindu-se într-o foarte proastă stare, 
Gavril, egumenul mănăstirii, se gîndeşte să-i facă oarecari reparații, fără să fi 
obţinut prealabil autorizaţie de la Sfatul Orășenesc. Ca să consolideze zidurile 
se fac cîteva gropi adinci care dădeau chiar în Podul Mogoșoaiei. Lucrarea este 
întreruptă atît din cauza timpului nefavorabil, cât şi din porunca primăriei, 
care cere să se astupe gropile. Egumenul însă pretextează că pămintul este 
înghețat şi nu se poate face lucrarea cerută de primărie ; ca să ferească însă 
pe trecători de orice pericol, face împrejurul acestor gropi o împrejmuire de 
scînduri foarte urită. În primăvara următoare, la 10 aprilie 1863, primăria 


l Col. Popescu-Lumină, Bucureștii din trecut și de astăzi, Bucureşti, 1935, p. 387. 
2 V. A. Urechi:, op. cit., vol. VII, p. 21. 

3 „Vestitorul românesc“, 1845, p. 212. 

4 Arh. St. Buc., Min. Lucrărilor Publice, dosar 42/1847. 

5 Ibidem, 1852, p. 241. 

6 Ibidem, Municipiul Bucureşti, 2390/1853. 

orașului cere Prefecturii de Poliţie să oblige pe egumen să strice împrejmuirea 
si să astupe gropile cu pămînt sănătos. 

După promulgarea legii privind secularizarea averilor mănăstirești și pro- 
prietätile din București ale mănăstirilor (hanuri, prăvălii, case, locuri etc.) 
intraseră în stăpînirea statului, se alcătuise un plan edilitar de înfrumusețare a 
Capitalei, care urma să fie realizat de primăria orașului. Între aceste preocu- 
päri edilitare era si deschiderea unor piețe publice în București, aşezate mai 
ales pe terenurile marilor hanuri. Unul dintre aceste terenuri era şi al fostei 
mănăstiri Sf. loan cel Mare, de pe care se dărimase hanul. 

Carol Pop de Szatmari, renumitul pictor şi fotograf din secolul trecut, 
ar fi vrut să-și construiască un atelier de artă în București si anume pe terenul 
fostului Han Sf. Ioan cel Mare. În acest scop el face o cerere către primărie, 
solicitind să i se elibereze un bilet de permisiune spre a putea construi acest 
atelier. „Sper — spune el — că pentru un scop aşa de utilitate publică, pentru 
care sînt iarăși autorizat şi însărcinat de măria sa domnitorul şi considerînd 
că de 24 de ani m-am luptat totdeauna pentru räspindirea gustului de belle 
arte și științe, şi acum iar ca să pot atinge scopul acesta cu expoziţie perma- 
nentă de belle arte nu crez ca să fie cineva să aibă atît puţin patriotism ca să 
împiedice un lucru ca să înălțăm și pe concetăţenii noștri la gradul de civili- 
zayie de care se bucură toate celelalte state din Europa“. 

Consiliul comunal, în ședința din 10 martie 1867, respinge cererea „deşi 
recunoaşte utilitatea înființării unui asemenea atelier“ pe motiv că „locul soli- 
citat este destinat unei pieţe şi că autoritatea comunală se află acum în lucrarea 
unui regulament în privința pieţelor publice“ 2. 

Pe la 1850 se instalează în han, poate chiar în casele egumenesti, Casa 
de Depuneri? înființată de curînd. Această clădire era în faţă, spre Podul 
Mogoşoaiei, unde se află astăzi poarta de fier a intrării principale. Biserica, 
2n prea șubredă pentru a mai fi reparată, a fost darimata î prin 
anul 1895. 


HANUL SF. SPIRIDON 


Biserica Sf. Spiridon Vechi a fost la început, poate, ctitoria boierilor 
din Floreşti 5, construită din lemn în secolul al XVII-lea. Constantin Mavro- 
cordat ridică pe locul ei o biserică de zid şi piatră la 1747, pe care o închină, 
ca metoh, cu toată averea, Patriarhiei din Antiohia, în urma rugăminţilor și 
stăruinţelor depuse de patriarhul Silivestru care, probabil, a dat și iniţiativa 
construirii bisericii. 

Ca să aibă un venit propriu al ei, din care să dea o bună parte patriar- 
hiei la care era închinată, Mavrocordat îi dă ca danie o parte din moşia dom- 
nească „după marginea oraşului Bucureştii de Sus“ și cîteva mahalale din 
oraş care, de asemenea, se găsesc pe loc domnesc, cu obligaţia ca toţi locuitorii 
din ele să plătească cuvenita chirie a locului la această biserică. 

În timpul domnului Constantin Racoviţă, mahalagiii, socotindu-se ne- 
dreptăţiți, au dat „jalbă şi rugăciune“ arătind că niciodată părinţii, moşii şi 


1 Arh. St. Buc., Municipiul Bucureşti, 3730/1863. 
2 Ibidem, f. 280. 

3 Gheorghe Crutzescu, op. cit., p. 86. 

4 Virgil N. Drăghiceanu, op. cit. p. 3. 

5 George D. Florescu, op. cit., p. 33. 

strămoşii lor n-au plătit chirie nimănui. Domnul, cercetînd situația, îi scuteşte 
de chirie spunînd „să fie pururea în pace“, iar năstavnicul bisericii nu are 
voie să-i mai supere, ci are dreptul să ia dijmă numai de la bucatele şi semă- 
năturile ce se vor afla pe cîmp, în afara orașului. 

Silivestru, patriarhul Antiohiei, fiind la Bucureşti unde trăia bine din 
veniturile metohului Sf. Spiridon, ca să aibă o confirmare în plus peste moşia 
dăruită de Constantin Mavrocordat, roagă pe noul domn Grigore Ghica să 
întărească dania de mai sus. Acesta, după ce porunceşte lui Iane Dimbovi- 
ceanu mare clucer şi unui ztori portar domnesc să aleagă, şi să hotärniceascä 
moşia cu semne de piatră, la 25 iunie 1748 dă cuvenita întărire, avînd ca mar- 
tori pe toţi boierii marelui divan, în care spune că metohul Sf. Spiridon are 
dreptul ca moşia ce i s-a dat să-i fie „stătătoare şi neclintită şi sa- şi ia venitu 
după tot hotaru ver de ce semănături de bucate s-ar afla pă aciastă aleasă 
parte de moşie, iar la mabalale să nu să întinză“ 1, 

Cu toate că delimitarea moşiei se făcuse din ordinul domnului, cu carte 
de întărire, probabil la rugămintea patriarhului Silivestru, mitropolitul Neofit 
arată că domnul Constantin Mavrocordat a dăruit această moşie şi locurile 
dimprejurul bisericii, dar n-a apucat s-o hotărnicească și nici să dea hrisov de 
danie, de aceea, la 1 august 1748, el dă carte? de mare blestem şi cu groaznică 
afurisenie către toți locuitorii de la poarta domnească de sus şi tuturor celor 
dimprejurul bisericii, să mărturisească adevărul pe unde este locul mănăstirii, 
cît „calcă locul domnesc şi cît iaste“ și nimeni să nu se întindă să impresoare 
vreo parte din el. 

Ştim sigur că în cursul anului 1748, patriarhu} Silivestru a făcut î impre- 
jurul acestei biserici „han cu hodăi, ca să $azä neguţătorii, de la carii să aibă 
sfânta bisearică ajutoriu pentru bună starea şi chiverniseaiä“. 

i după ce l-a terminat, roagă pe domn să dea anumite scutiri pentru 
toți neguțătorii care vor fi şezători în acest han, sau veniţi numai pentru o 
perioadă mai scurtă pentru desfacerea mărfurilor. 

Drept urmare, Grigore Ghica, la 11 octombrie 1748, prin carte dom- 
nească hotărăşte ca toţi neguţătorii şezători în acel han „să fie în pace si 
nesuparati de schimbul banilor, de cai de olac, de podine, de alte cheltuieli de 
toate oranduielile căte ar ieşi peste an pe alți nezutatori dintr-alte hanuri, 
fără numai de fumărit, fiind obicei a da toate prăvăliile, iar de altele de toate 
să fie acei neguţători dentr-acel han apăraţi, ca să fie pentru ajutoriul sfintei 
bisearici si pentru folosul apostolnicescului scaun al Antiohiei“ 3. 

Ca sa fie sigur că vor fi respectate scutirile date, domnul porunceşte 
marelui agă, marelui căpitan de dorobanţi şi tuturor Zapciilor din oraș să nu 
cumva să fie supăraţi acei neguţători cu ceva din cele amintite mai sus. „În- 
tr-alt chip să nu fie, că aşa este porunca domnii meale“. 

Tot în legătură cu acest han, la 1 martie 1789, Constantin Creţulescu 
se învoieşte cu arhimandritul Nicodim, egumenul mănăstirii Sf. Spiridon 
Vechi, ca pentru 2 prăvălii ce le are construite jumătate pe locul lui şi jumă- 
tate pe locul mănăstirii, să dea un alt loc în schimb pe care se află pravălia 
iui Panait argintarul, fiul lui Vasile argintarul, de la care să ia mănăstirea 


4 


1 George Potra, Documente privitoare la istoria orașului București, 1634—1800, Bacu- 
resti, 1382, . 189—190. 
2 Ibidem, p. 191. 
3 Ibidem, p. 191—192. 
4 Ibidem, p. 342—343. 

18 taleri și jumătate chirie pe an, cum a luat și el. Actul este întărit de mitro- 
politul Cosma și de trei mari boieri ca martori. 


Mai tirziu, poate prin cumpărare sau schimb, în averea acestei biserici 
aflăm niște scaune de carne (măcelării) și mai multe locuri pe Podul Mogo- 
şoaiei 1, Pe unul din aceste locuri se afla un han care, la 15 august 1817, apar- 
ținea lui Stefan sin Barbu, pentru care plătea 25 taleri chirie ; la data aceasta 
hanul a fost vîndut lui Petre şi Todor?, doi tovarăşi care se hotărâse să 
preia exploatarea lui. 


Istoricul Dionisie Fotino 3 pomeneşte, în lucrarea sa, printre bisericile 
care aveau hanuri şi pe cea a Sf. Spiridon Vechi care, pe la 1821, era o bi- 
Me A | Li Pi 
serică a Ghiculestilor „mică şi neîncăpătoare“ £. Într-adevăr biserica era foarte 
re PAAT Sa A e E : 
mică ca $i în ziua de astăzi, dar curtea bisericii și a hanului era destul de 
A a v Ss A Lă Lă 5 v 
întinsă, după cum se vede în planul maiorului Borroczyn 5, făcut la 1852. 


În legătură cu acest han, în prima jumătate a secolului al XIX-lea, avem 
următoarele informaţii : una din 1844, cînd, în curtea hanului, i-a venit rău 
şi a murit dr. Teodosie, fratele episcopului Ilarion al Argeșului. A doua 
din același an, în ziua de 21 decembrie, pe la orele 11 seara cînd a izbucnit 
foc la locuinţa arhiereului Palmiras, din curtea hanului. „Focul a fost primej- 
dios, dar buna orînduială ce avem în Capitală pentru acest element nemilos- 
tiv — spune ziarul — a făcut să fie stins fără a produce prea multă paguba“. 
Şi-au dat concursul, alături de bravii pompieri care au lucrat „cu cea mai 
mare iuțeală“, marele logofăt loan Manu şeful Poliţiei, marele spătar Con- 
stantin Ghica, pitarul Geanolu comisarul Văpselii de Verde și căpitanul Cos- 
tache Chihaia 7 (Chihăescu) tistul Agiei 8. 

Comisia Văpselii de Roșu, la 28 iulie 1847, comunică arhicreului Pal- 
miras, năstavnicul mănăstirii Sf. Spiridon Vechi, că în urma comisiei în- 
sărcinată de Sfatul Orășenesc să cerceteze starea hanului, s-a hotărit să se 
dărime trei prăvălii, dinspre podul Dimbovijei, unde sînt ateliere de croitorie, 
cizmărie şi strungărie, să se construiască altele în loc „după voia ce va lua 
de la cinstitul Sfat“. Se arată, de asemenea, că trebuie să se dărime camerele 
dinspre apus, să se facă anumite reparaţii la alte clădiri, punindu-se „legă- 
turi cu două rînduri de şine de hier“ pentru consolidare, iar grajdul care 
este povirnit, să se aducă în bună stare, avînd o greutate prea mare de olane 
deasupra. Ordinul este ca aceste dărimări şi reparaţii să se înceapă neapărat 
în maximum zece zile de la data primirii adresei de mai sus. 


Cu reparaţii mai mari sau mai mici, hanul a durat pînă în jurul anului 
1875 cînd s-au început lucrările de canalizare și rectificare a Dimboviţei. 
Atunci, pentru utilitate publică și sistematizare, toate clădirile hanului dim- 
prejurul bisericii au fost dărimate, iar pentru nivelarea terenului cu spaţiul 


1 G, Jonnescu-Gion, op. cit., p. 217. 

2 Arh. St. Buc., M-area Sf. Spiridon Vechi, VII-5. 

3 D. Fotino, op. cit vol. II, p. 165; G. Ionnescu-Gion, op. cit., p. 491. 

4 George D. Florescu, Alaiul inmormintärii lui Alexandru Nicolae Suţu Voevod la 
20 ianuarie 1821, Bucureşti, 1932, p. 50. 

5 „Vestitorul românesc“, VIII (1844), p. 238. 

6 Ibidem. 

? Ibidem, p. 239. 

8 George Potra, Din Bucureştii de altădată, Bucureşti, 1981, p. 404—412. 

9 Idem, Documente privitoare... vol. II, p. 528., cf. Arh. St. Buc. M-rea Sf. Spiridon 
Vechi, XIX-202. 

înconjurător s-a depozitat un strat de pămînt care a făcut ca intrarea în bi- 
serică să fie aproape cu un metru mai jos decît nivelul străzii. 

Mai tirziu, o parte din terenul alai a rămas liber, iar pe partea de 
miazănoapte s-au construit diferite clădiri, precum şi „Societatea de tir“, 
transformata în local de teatru care, mărit şi renovat, a devenit Teatrul de 
Operetă. 


HANUL STAVROPOLEOS 


Hanul şi biserica Stavropoleos sînt opera unui călugăr grec numit 
Ioanikie Stratonikeas din satul Ostaniţa, din Epir. El soseşte în ţară între 
1700 şi 1710 ca să adune milostenii, pentru arhiepiscopia de la Pogonianis 
si se opreşte la biserica lui Ghiorma Banul, metohul acestei arhiepiscopii. Aici 
începe cu rîvnă mare şireata și priceputa sa strădanie de a cuceri încrederea 
duhovnicească şi a supune sufletele bogatilor credincioşi, de la care să smulgă 
danii pentru împlinirea scopului său. La biserica lui Ghiorma Banul, devenită 
mănăstire după închinarea ei şi cunoscută, cum am văzut, sub numele de Mă- 
năstirea Grecilor, el face serviciul de duhovnic, care-l ajută să cunoască pe 
enoriașii bisericii şi să le stăpînească sufletele. 

Construcţia banului. Părintele Ioanikie, a cărui misiune principală era 
să stringa bani pentru mănăstirea din Pogonianis, şi-a dat seama că, constru- 
ind un han, şi-ar putea asigura un venit însemnat. Pentru aceasta îi trebuia 
titlul călugăresc pompos de arhimandrit, pe care arhiepiscopul de la Pogoni- 
anis îl dăduse bucuros. 

Giîndul hanului începu să se realizeze la 6 aprilie 1722 cînd cumpără 
un loc de casă în imediata apropiere a Mănăstirii Grecilor. „Adecă cu Despa 
ce au fost jupineasa Cărstii, feciorul Cărstii vistierul Popescu, împreună cu 
fiul meu Tudoran și cu alţi copii ai mei, dăm zapis sfinţii sale arhimandri- 
tului chir Ioanikie de la Pogoniani“, că-i vinde locul de casă din mahalaua 
Ghiormii Banului, alături cu casele Radului logofăt, căci rămînind multă 
datorie de la „boiarul meu s-au scos acest loc, de sfintia sa părintele Daniil, 
mitropolitul țării, și de „neguţătorii care sînt scăliți în foița de împărțeala 
casei, ca să se vîndă și să se dea datornicilor“ 

Acest loc, spune zapisul, avea în lung 27 stînjeni şi în lat 22 stinjeni, 
cam 2 400 metri pătraţi, şi-a fost cumpărat în tovărășie cu serdarul Gligore 
Greceanu, fiindcă chir Ioanikie nu avea încă toți banii la îndemină. Nu trece 
însa mult și la 1 iunie 1724 el răscumpără partea de loc de la Gligorie Gre- 
ceanu biv vel serdar. Zapisul ne lămureşte că în acești doi ani arhimandritul 
construise hanul şi-i trebuia locul lărgit ca să înalțe o biserică. Documentul 
spune: „să se ştie că vrînd sfintia sa părintele kir Ioanikie să facă o bise- 
ricä în banul sfinţii sale pe locul Cărstii vistierul şi fiindu-i locul prea strîmt 
au venit de m-au poftit ca să-i vînz un stinjen de loc, ca să încape altarul bi- 
sericii, care loc iaste şi mie de cumpărătoare de la Despa, jupineasa Carsti 
snă Cărstii vistierul“ 2 

Din zapisele citate reiese cu prisosință că loanikie, după ce cumpără 
locul în 1722, începe imediat construcţia hanului, care este gata în 1724, cînd 
lărgeşte locul spre a construi în curtea hanului o biserică. Treburile călugă- 


1 General P. V. Năsturel, op. cit, p. 15. 
2 Ibidem, p. 16—17. 

resti merseseră deci foarte bine și cutia de milostenie a mănăstirii Ghiorma 
Banul produsese îndestul de s-a putut atît de repede construi hanul pe care 
călugărul îl rîvnise de mult. Dar şi biserica este gata în vara anului 1725 
după cum scrie pisania și o mărturiseşte zapisul 1 din 9 iulie 1725, prin care 
se arată că locul bisericii şi hanului s-a mai mărit. 

Maria, fata logofătului Greceanu, dă lui Ioanikie un petec de loc din 
curtea caselor sale, care loc — spune ea — „îmi iaste și mie de la parinti 
şi iaste alaturea cu hanul bisericii, însă în lung stinjeni 2,1/2 i în lat stin- 
jeni 1, palme 7, ca să fie pentru pomenirea sufletelor“. Și în act se preci- 
zează că „înălțînd sfintia sa o biserică în banul sfinţii sale“, avea nevoie de 
loc „ca să-și facă o clopotniţă și o pivniță“. Dar la foarte puţină vreme după 
acest zapis, loanikie mai cumpără încă de la Maria Greceanu alt petic de loc 
lung de 2,1/2 stînjeni și lat de 2 stinjeni pe pret de 17,1/2 taleri bani vechi. 
Pentru acesta n-apucase însă să facă zapis fiindcă vînzătoarea murise ; epitro- 
pii însă cunoşteau faptul şi-i fac act la 28 aprilie 1726, cu care prilej îi 
vind și restul locului pentru 182,1/2 taleri vechi. În acest ultim zapis chir 
Ioanikie apare ca arhiereu de Stavropoleos, ceea ce înseamnă că în 15—16 
ani, dintr-un călugăr sărac și cerșetor de mile, ajunge să construiască un han 
şi o biserică și să fie înălțat la rang de arhiereu. 

O altă donatoare către biserica și hanul Stavropoleos este Ilinca Co- 
Jeasca. În diata sa din 7 martie 1725, ea lasă la biserica unde se praznuie;te 
hramul Sf. Arhangheli și Sf. Atanasie, „care biserică este făcută de sfinyia 
sa părintele popa Ioanikie, duhovnicul mieu“, o moșie, două clopote și doi 
ea moare 2 la 16 martie 1726, spre liniştea și mulçumirea duhov- 
nicului. 


Maria Greceanu avea şi ea ca duhovnic pe acelaşi chir loanikie, care, 
desigur, de multe ori îi vorbea despre focul cel nestins al iadului după moarte 
spre a-i înmuia sufletul spre dărnicie. Jupîneasa moare în martie 1726 fără 
să fi apucat să facă zapisul pentru pămîntul pe care-l vînduse cu 17 taleri. 
Arhiereul avusese însă grijă să-i smulgă, oferindu-i fericirea vieţii viitoare, cu 
două zile înainte de moarte un act de danie pentru „moșia ce se chiamă 
Greci ot sud Vlașca“, la 29 martie 1726. 


Dar strădania lui loanikie pentru ctitoria sa nu încetează și în 1729 ob- 
ține de la Grigore (Gligore) Greceanu un schimb de loc: „Dau scrisoare 
— zice boierul — la cinstita mîna părintelui vlădica Stavropoleos, chir Ioa- 
nikie, ca să se ştie că vrind sfintia sa să mai mărească oltariul bisearicii i-am 
dat den locul mieu de curte, loc în lat stînjeni unul și-o palmă și în lung 
stinjeni 8 și 2 palme, și pentru acest loc mi-au dat sfingia sa schimb un loc 
de lingă grăldina mea, care loc l-au cumpărat de la egumenul sfintei ma- 
năstiri Codreani‘ 3. 


Se pare că pe locul cumpărat de la Despa în 1722, se afla un paraclis 
al boierilor Popeşti, pe care arhimandritul îl repară și îl transformă într-o 
bisericuţă 4. Deşi acest lucru nu se sprijină pe nici o dovadă documentară, ex- 
plică totuşi graba cu care reuşeşte chir Ioanikie să-și facă biserica pe care 
apoi o lărgeşte treptat-treptat. Totuşi, niciodată n-a fost prea mare biserica. 


1 Ibidem, p. 18. 
2 Ibidem, P- 58. 
3 Ibidem, p. 20. 
4 Ibidem, p. 48. 

din Hanul Stavropoleos. O imagine exactă a acestei biserici o avem din 
1862 : „Într-un unghi al hanului este bisericuța cu acest nume, care este atit 
de mică încît nu pot încăpea 30 oameni, este învelită cu olane de pămînt. 
Nu numai că n-are o turlă cît de mică care i-ar da figură de biserică, dar 
nici cruci nu are pe dînsa, încît la întiia vedere mai lesne se poate lua drept o 
magazie. Ea, pînă acum, nu a primit nici o reparaţiune. Este un spectacol 
destul de dureros, este un păcat la Dumnezeu și-o ruşine mai mult la oameni. 
O biserică, o mănăstire avută să fie în astfel de mizerie, cînd niște biserici 
ce se țin din mila creștinilor, fără nici un venit, sînt destul de frumoase și 
bine întreţinute ! Din veniturile ei anuale, de s-ar fi cheituit în fiecare an 
cite a zecea parte în îmbunătăţiri, azi ar fi cea mai frumoasă, ar face onoare 
administraţiei și o frumuseţe orașului“ 1. 

Stäruinça şi priceperea cu care călugărul Ioanikie și-a urmărit și a rea- 
lizat planul i-au fost răsplătite. La 4 mai 1726, Ieremia, patriarhul ecumenic 
de Constantinopol, îi trimite o carte patriarhicească prin care îl sfințește arhi- 
ereu la mitropolia Stavropolei : „l-am numit mitropolit propriu al mitropoliei 
Stavropolei ca numitul mitropolit al Stravropolei și exarh a toată Caria să 
aibă harul arhieresc şi toate drepturile acestei eparhii. El va fi în locul ră- 
posatului întru domnul, chir Ioanikie, care acum mulți ani a fost mitropolit 
aici“ 2, Deşi mitropolit, el nu „se duce la locul, său, ci continuă opera de cu- 
legere a milelor, ca să trimită bani î în străinătate. La 8 noiembrie 1733 el 
închină manăstirea Stavropoleos mănăstirii Gura din eparhia Pogonianis din 
Epir. Actul acesta este întărit de Constantin Mavrocordat prin hrisovul din 
12 aprilie 1737. 

Ultimul act în care apare Ioanikie este din 21 iulie 1741, cînd face 
niște cumpărături. La cîteva luni după aceea vlădica de la Stavropoleos, care 
nu era totuși prea bätrin, îşi încheie socotelile lumești. Urmează la conducerea 
ctitoriei sale chir Partenie, al doilea egumen (1742—1749) şi apoi alți şase- 
şapte, pînă în 1863, la secularizare. Sub aceşti egumeni se continuă cu tot 
mai multă stăruinţă rivna de-a culege danii bogate pentru Stavropoleos. Se 
adaugă moşii, vi, case, prăvălii, mori, ţigani și tot felul de daruri, astfel 
că mănăstirea ctitorită de chir Ioanikie devine una dintre cele mai bogate 
din țară. 

Din întimplările vremii. Biserica şi Hanul Stavropoleos s-au bucurat 
din larg de mila domnilor fanarioți, pe care egumenii au știut s-o dobîndească 
ȘI s-o înscrie în hrisoave. Nicolae Mavrocordat, în a doua sa domnie (1719— 
1730), la stăruința lui loanikie îi întărește cumpărăturile şi daniile primite. 
După același tipic îi urmează Alexandru Ipsilanti, în cele două domnii 
ee 1782 şi 1796— 1797), Nicolae Caragea (1782—1783), Mihail Suţu în 
cele trei domnii ale sale si Alexandru Moruzi. În hrisovul acestuia din urmă 3 
se văd scutirile pe care le obține chir Timotei: 300 stupi, 300 de rimatori, 
250 oi, 30 vite mari, 20 pogoane de vii, toate odăile din jurul bisericii, slu- 
jitorii hanului (hangiul, băcanul şi cîrciumarul), în afară de 50 taleri pe 
care îi ridică de la cămara domnească în ziua prazmicului sfinților ingeri. 
Mihai-Vodă Racoviţă dă hrisov pentru milă de sare şi altele 4, 


1 Grigorie Musceleanu, Calendar antic, Bucureşti, 1862, p. 95. 
2 Ibidem, p. 60. 

3 V, A. Urechiă, op. cit. vol. VI, p. 50—52, 11 iun. 1793. 
4 Arh. St. Buc., M-rea Stavropoleos, XXIV-7. 

În timpul egumenului Timotei (1785—1823) se porneşte un proces cu 
Episcopia Buzăului, care avea metoh biserica Sf. Dumitru din imediata apro- 
piere a mănăstirii Stavropoleos, pentru că egumenul spărsese zidul care în- 
conjura hanul deschizînd ferestre „în priveala“ bisericii; ba „încă şi stra- 
şinile ce le-au făcut deasupra zidului fiind case şi odăi înăuntrul mănăstirii, 
se scurge apa“ în curtea bisericii. Jalba episcopiei este dată în cercetarea veli- 
ților boieri, care au mers la faţa locului, unde erau prezenţi episcopul şi egu- 
menul, şi în conformitate cu cele cuprinse în pravile „găsesc cu cale ca pi- 
rîtul egumen al mănăstirii Stavropoleos să aiba pace de pără ce i se face de 
sfinţia sa părintele episcop Buzău“. Același egumen chir Timotei cumpără 
de la Petcu Albulescu, sudit austriac, la 7 martie 1823, „o căruță brașove- 
nească lăsată la Hanul Stavropoleos în vremea turcilor pentru trebuinta oști- 
rilor“ ; preţul de vînzare a fost 50 taleri 1. 

La 20 iunie 1825 era egumen chir Pahomie (1824—1828) care are un 
proces cu căminarul Gheorghe Drugănescu. Acesta se plînge ca egumenul a 
facut un şanţ şi cînd plouă se strînge apa din han şi trece prin zidul graj- 
dului caselor sale, încît o să i se dărime grajdul și casele cu totul. Cercetarea 
velitilor boieri adevereste cele reclamate ŞI propune ca să fie obligat egumenul 
să înalțe sançul pentru ca apa să meargă ca și mai înainte, prin Hanul Con- 
stantin Vodă la șanțul Podului Mogoşoaiei 2. 


„n 1838, dascălii „Mihai si Simon Cristidis deschiseseră o școa'ă gre- 
ceascä cu 38 ‘de elevi în încăperile därapänate ale hanului. Turla bisericii 
căzuse în cutremurul din acest an è 


Modernizarea negoçului Lanen a impus hanurilor să deschidă uși 
şi ferestre în stradă. Toţi hangiii încep să facă aceste modificări, ceea ce a 
avut drept consecinţă slăbirea rezistenței zidurilor și aşa destul de subrezite 
de cutremure. Hanurile mănăstirești, neglijate ŞI lăsate în părăsire de egu- 
menii care n-au voit niciodată să le repare, încep să amenințe cu prăbuşirea, 
ceea ce, cum am văzut deseori pînă acum, îndeamnă Sfatul Orășenesc să pro- 
cedeze la därimarea tuturor construcțiilor slăbite de timp și intemperii. În 
situația aceasta este și Hanul Stavropoleos. Egumenul se plinge domnitorului 
în 1853 împotriva hotărîrii luată de primărie, dar comisia însărcinată sa 
cerceteze la faţa locului, raportează : „Paraclisul este în proastă și primej- 
dioasă stare şi neapărat trebuie dărîmat fără prelungire. Biserica asemenea 
este în proastă stare, deşi deocamdată nu înfăţişează vreo primejdie, însă ar 
trebui dărimată și clădită din nou; clădirile celelalte deși n-au o frumoasă 
înfăţişare din pricina lipsei chipului de întreţinere, dar nu ameninţă nici o 
primejdie de- -a lor surpare ; sînt însă mai multe părți despre curte, care fiind 
adăugate mai în urmă nu au fost îndestul de temeinice și ar trebui unele pre- 
făcute si altele reparate“ 4. 

În 1855 părintele Ambrozie de la biserica Sf. Dumitru, vecină spre 
sud cu Hanul Stavropoleos, reclamă primăriei că ziduri'e hanului prezintă 
pericol de dărîmare, „precum şi nesuferită putoare a murdalicului ce se stre- 
coară printr-ânsul de la privatele acelui han, curgînd prin curte“. Drept ur- 
mare, Ministerul de Interne aduce la cunoştinţa Ministerului Credinței să dea 


1 Ibidem, XXXI-1. 

2 Ibidem, ms. 1138 (Condica de anaforale a veliților boieri pe 1824—1826), f. 21. 
3 Gheorghe Crutzescu, op. cit., p. 81. 

4 Arh. St. Buc., Municipiul Bucureşti, 2390/1853. 

dispoziţii, egumenului de la Stavropoleos să dărîme zidurile stricate şi să păs- 
treze curăţenie în curtea hanului 1. 

După 1861 s-au reparat construcţiile existente şi s-a făcut un grajd si 
un şopron din nou. Cu ocazia acestor renovări s-a făcut greşeala că orna- 
mentele timplei bisericii s-au vopsit cu galben, iar portretele ctitorilor av 
fost spoite. Arhitectul Slater, din ordinul ministerului, a oprit lucrările de re- 
parare. La 13 iulie 1863 arhitectul oraşului raportează că »pivniţa rămasă în 
ruină [era în strada care s-a tăiat prin faţa hanului ] a ajuns a fi foarte peri- 
culoasă trecătorilor, fiindcă s-a spart în mai multe locuri și se poate ca ziua 
sau noaptea să treacă oameni Și trăsuri pe deasupra şi să se prăbușească“. Cere 
ca 4—5 pietrari să spargă bolțile de deasupra precum și acele 3 ziduri ră- 
mase în ruină ; cu molozul şi cărămida .să se astupe pivnita, prămiind ca la 
neajungere să se puie şi din praful de pe stradă“ 2. El arată că restaurarea ar 
costa 4 000 galbeni 3. 


În 1871 primăria consideră construcțiile hanului subrede si insalubre 
şi hotărăşte să fie imediat dărimate. Egumenul, care primise în han, cu anume 
motiv, multe femei sărace şi bătrîne ca să stea fără plată, le pune să facă 
o plingere cerind aminarea dărîmării pînă în vara viitoare, „Avem viua 
[via] nădejdie — scriu ele — că nu veţi trece peste această a noastră pro- 
fundă și ardentä rugăciune, ci vă veţi îndura de a ne lăsa cel puţin sezonul 
de iarnă care se apropie“. Primăria respinge însă cererea 4. 


HANUL ZLĂTARI 


Ultimul han din Bucureşti care a aparţinut unei biserici sau mănăstiri 
este Hanul Zlătari, care înconjura frumoasa biserică cu acest nume, existentă 
si astăzi pe acelaşi loc de pe Calea Victoriei, între străzile Lipscani şi Sta- 
vropoleos. Hanul apare documentar abia după ce biserica a fost închinată 
Patriarhiei din Alexandria și a devenit mănăstire. 


Date despre biserica Zlătari. După tradiţia orală biserica a fost con- 
struită de zlătarii domneşti în secolul al XVI-lea sau al XVII-lea. Se crede, 
îndeobște, că aceşti zlătari sînt ţiganii strîngători de aur ai domnilor, care 
aveau o organizare proprie şi o situaţie deosebită de a celorlalți țigani 5. În 
timpul lui Matei Basarab locul unde se află astăzi biserica Zlätari era la ba- 
riera oraşului, deși un document din 1669 indică Uliţa Zlătarilor, ceea ce ne 
face să credem că o biserică cu acest nume exista cu mult mai înainte 6. Ade- 
vărul istoric însă cu privire la această biserică de lemn, zidită de zlătari, care 
i-au dat numele, nu-l cunoaştem ; numai descoperirea unui document care 
să ateste faptul ar da consistență istorică acestei tradiţii orale. 


Nici despre faza a doua a existenţei bisericii Zlătari nu avem informaţii 
documentare sigure. Se zice că spătarul Mihai Cantacuzino ar fi dat jos 
biserica de lemn, ce ar fi rămas din străvechea sa construcție, și ar fi ridicat 
o alta, de zid, la 1705, pe care o înzestrează cu prăvălii şi pivniţă. Dar bi- 


1 Ibidem, Ministerul Instrucțiunii, Es 

2 Ibidem, Municipiul Bucureşti, 3730/1868, f 

3 Gheorghe Crutzescu, op. cit, p. 81. 

4 Arh, St. Buc., op. cit., 3730/1568, f. 414. 

5 George Potra, Contribuţiuni la istoricul țiganilor din România, Bucureşti, 1939. 
6 G. Ionnescu-Gion, op. cit., p. 226. 

serica aceasta devenise o ruină pe la 1850, cînd egumenul Calistrat Livis a 
renovat-o. 

Inscripţia bisericii înălțată în 1705 s-a rătăcit sau s-a distrus în 1850, 
dar textul ei grecesc s-a păstrat prin nu se știe ce întîmplare. Dar acest text 
conţine inexactităţi istorice, care aruncă îndoială asupra faptului documentat. 
Astfel, se spune în pisanie: „Întru slava și cinstea sfinților şi marilor muce- 
nici Dumitru și Gheorghe s-a clădit din nou, din temelie, această sfintä si dum- 
nezeiască biserică Zlătari în anul mintuirii 1705, prin ajutorul domnului chir 
spătarul Mihail Cantacuzino, fiul cel întîiu al lui Șerban Voievod Canta- 
Cuzino [?] şi al soţiei sale Maria Doamna, care au luat parte la clădirea și 
întemeierea acestui sfînt si dumnezeiesc locaș“ 1 


Se ştie că spătarul Mihai Cantacuzino, oi mănăstirii Colțea, este 
(iul marelui postelnic Cantacuzino, deci frate şi nu fiu al lui Șerban Vodă? 
Redactorul pisaniei, dacă ar fi fost real textul păstrat la 1850, n-ar fi putut 
să facă o asemenea greşeală. Apoi redactarea însăși a pisaniei, fără indicarea 
anului de la facerea lumii, se deosebeşte de factura și conţinutul obișnuit al 
pisaniilor din epoca lui Brîncoveanu, ceea ce ne îndeamnă să vedem în acest 
text o inscripție apocrifă. 

Biserica a fost refăcută a treia oară, în 1650, de către arhiereul Calis- 
trat Livis „egumenul de pe atunci al acestei sfinte biserici, care a putut de 
a termina numai zidăria bisericei din roșu, căci după cîteva zile a încetat 
din viaţă, în urma unei boale de care mult timp suferea; și al cărui corpi 
s-a înmormîntat aci în partea din dreapta a bisericii, în mormint de zidărie 
și piatră peste tot“. Lucrarea a fost dusă la capăt de Athanasie Livis, egumenul 
succesor, care face și „toată împrejmuirea cu camere şi apartamente, precum 
se vede, în jurul acestei sînte biserici chiar din temelie“. 


Din istoricul banului Zlătari. Odată cu biserica Zlătari au fost închinate 
Patriarhiei din Alexandria şi două schituri : schitul Stănești si schitul Arhan- 
ghelul din judeţul Vilcea. Egumenul numit de patriarhie ca să gospodărească 
averea din Fara Românească și-a dat silinça să obțină sprijinul și bunăvoința 
domnilor fanarioți. Astfel un șir de hrisoave domnești din a doua jumătate 
a secolului al XVIII-lea, mărturisesc ajutorul în bani și bolovani de sare, 
precum scutirea de dări, acordată de domni metohului Patriarhiei din Alexan- 
dria. La 26 mai 1782 Nicolae Caragea, la 15 ianuarie 1784 şi la 23 aprilie 
1792 Mihai Suţu și la 8 iunie 1793 Alexandru Moruzi hotărăsc „ca în locul 
acestor mili ce au fost mai nainte, să aibă a lua mănăstirea Zlătari din vină- 
riciul domnesc ot sud Saac talleri] una sută de la vinăriceri ; așișderea și 
cincizeci bolovani de sare de la ocna Telega, însă sarea să o ieae cu pecetluitu 
domnesc, cînd ieau şi alte mănăstiri; și schitul Stănești și Arhanghelu să 
aibă a lua taleri una sută de la vinăriciu domnesc ot sud Vilcea“ 3, 

În vara anului 1787 izbucnește războiul dintre ruși şi turci. Nicolae 
Vodă Mavrogheni își întocmi o oaste şi se hotări să aibă un rol important 
în acest război. »Rinduieste pe Damian Lubili î în slujba de buluc-basä, peste 
neferi şi-i dă însărcinarea să meargă prin judeţe să recruteze neferi“ 4 Domni- 
torul primise de la turci cîteva tunuri și proviziile respective, pe care el 


1 Constantin Bilciurescu, Mänästirile și bisericile din România, Bucureşti, 1890, p. 148. 
2 George D. Florescu, op. cit., p. 32, nota 122. 

3 V, A. Urechiă, op. cit, vol. VI, p. 62—63. 

4 Ibidem, p. 91. 

le depozită în Hanul Zlătari. De altfel, după intrarea armatei turceşti în 
țară, acest han devine un fel de arsenal militar !. Omul de încredere al lui 
Mavrogheni, Dumitru Turnavitu 2, care face parte din căimăcămie în lipsa 
domnului, locuieşte chiar în acest han. 

În aprilie 1828 armatele rusești ocupară Bucureștii. Comandantul lor, 
generalul Michelson se instalează în arătoasa clădire ce pînă în 1789 aparti- 
nuse Mariei Cantacuzino *, dar stabilită în Rusia, casa i-a fost vindută la 
licitaţie şi cumpărată de marele vornic Ion Damaris, care a transformat-o 
în hanul ce i-a purtat cîtva timp numele şi care la acea dată nu se numea 
„Oteiul de France“, cum spune N. Iorga 5, ci mult mai tîrziu, în a doua jumă- 
tate a secolului al XIX-lea. Peste drum, în Hanul Zlătari, același general îşi 
instalează cavaleria spre a o avea la îndemînă. 

Dimitrie Papazoglu î, care locuia cu părinţii săi în acest han, spune 
că „de acolo de la ferestrele încăperilor noastre am putut privi toate eveni- 
mentele ce s-au petrecut în capitală la ieşirea din casa părinților şi la intrarea 
în oștirea românească, la anul [1]830, mai 5“. În 1839, în odăile de sus ale 
hanului îşi are sediul două ministere: Departamentul Dreptăţii (Justiţiei) şi 
Departamentul Instrucțiunii Publice „fiecare în cîteva odăi, căci la înce- 
putul existenţei lor, tare erau modeste departamentele noastre“ 5. La 1852, 
K. G. Stavrides deschide în acest han un pension pe care-l avusese pînă atunci 
într-o clădire particulară de pe Podul Mogoşoaiei 6. În 1866 se instalează în 
Hanul Zlătari cazarma Gărzii Orăşeneşti (Garda Civică), înființată de cu- 
rind, „Aici făceau exercit cetăţenii cu favoriți à la Franz Ioseph sau barbă 
ă la Cavour, îmbrăcaţi în mundirul cu şase nasturi, încins peste pantalonii 
prea lungi, legaţi pe sub guler cu baierile glugii, purtînd o cravată roșie şi 
pe cap o pălărie de pislă înaltă, cu pană de cocoș“. 

Încă în 1871 Ministerul Cultelor ocupă în Hanul Zlătari trei prăvălii 
şi un apartament compus din șase camere, pentru care se plătea 5 080 lei 
chirie pe an. În acelaşi an, tot în încăperile de sus ale hanului, era instalat 
gimnaziul „Matei Basarab“, pentru care se plătea 33 356 lei chirie anuală. 

Negoțul în Hanul Zlătari. De la construirea sa Hanul Zlătari a fost 
destinat să fie un centru neguţătoresc important în Bucureşti. Așezat în apro- 
pierea Tirgulut de Sus, la capătul vestic al Uliţei Mari, numită şi Ulița lui 
Şerban Vodă, care în a doua jumătate a secolului al XVIII-lea era conside- 
rată ca una dintre arterele principale ale negoţului bucureştean, dar mai ales 
în vecinătatea marilor hanuri Şerban Vodă, Constantin Vodă si Sf. Ioan 
cel Mare, hanul acesta a avut o activitate neguțătorească deosebită, care s-a 
dezvoltat în 29 de prăvălii, o pivniţă largă şi adîncă şi o magazie foarte încă- 
pătoare. 


1 D. Caselli, Biserica, banul şi mahalaua Zlătari, în „Gazeta Municipală“, II (1933) 
nr. 96 din 19 nov. 

2 D. Papazoglu, Istoria fondărei oraşului Bucureşti, Bucureşti, 1891, p. 66; V. A. Ure- 
chiă, op. cit, vol. VI, p. 216. 

* Maria Cantacuzino, era fiica marelui logofăt Matei Cantacuzino (nepotul voievo- 
dului Şerban Cantacuzino) şi a Zoiţei Dudescu; a fost căsătorită prima dată cu clucerul 
Iordache Kretulescu şi a doua oară cu paharnicul Zamfir Damaris, frate cu Ion Damaris. 

3 N. Iorga, Istoria Bucureștilor, Bucureşti, 1939, p. 243, 

4 D. Papazoglu, op. cit., p. 66. 

5 Gheorghe Crutzescu, op. cit., p. 90. 

6 „Vestitorul românesc“, 1852, p. 104. 

7 Gheorghe Crutzescu, op. cit., p. 91. 

Două ramuri importante ale negoţului bucureştean şi-au găsit adăpost 
mai cu osebire aici : argintăria şi zărăfia. La sfîrşitul secolului al XVIII- lea o 
bună parte dintre vestiții meşteri argintari aromâni din Moscopole, continua- 
torii celor din Chiprovăţ, s-au risipit în toate părţile. Unii au venit şi în 
București. Ne este cunoscut numele meşterului Ștefan Gheorghe din Bitolia care 
la 1789 „era stabilit în Hanul Zlătari, unde lucra pentru mitropolia Bucu- 
reştilor cruci şi chivote în filigrană suflată“ 1. Ceea ce îl îndemnase pe acest 
argintar să se stabilească î în Hanul Zlătari era, pe lingă vechea tradiţie a 
zlătarilor legată de această mahala şi faptul că aici trebuie să fi fost şi 
alți argintari. În încăperile de jos ale hanului, argintarii îşi vedeau mai de- 
parte de meşteşugul lor. În 1815, sub Vodă Caragea, găsim chiar pe argin- 
tarul Gheorghe de la Zlătari, care este învinovaățit ca face bani falși, calpuzan- 
lic, cum le spunea pe-atunci, cu unul Nicolae Costrianul „ce se poartă cu 
nume de doctor. În felurimea apelor chimice ce s- au găsit la dinşii, făcînd 
dovadă că unul ar fi alchimist şi celălalt ucenic, amăgit şi înşelat, şi fiindcă 
astfel de alchimigti năzuiesc totdeauna la înşelăciuni se găseşte cu cale ca 
alchimistul să se izgoneascä peste Dunäre, iar Gheorghe Argintarul sa se 
dojenească de către spătărie“ 

Dar Hanul Zlătari a fost la sfirşitul secolului al XVIII-lea, sediul fa- 
vorabil al bancherilor bucureşteni 3. Aceştia înlesneau relaţiile comerciale, la 
început cu Adrianopole şi Constantinopol, iar mai tîrziu cu Viena, Lipsca, 
Paris şi chiar Londra. Operația principală era cămătăria, specula banilor, pen- 
tru care luau dobinzi care mergeau pînă la 50/6 pe an. Marii bancheri ca 
Meitani, Sachelarie, Apostol, Polizu, Condolf, căminarul Polizache, din care 
unii locuiau în han, făceau afaceri aici unde tratau arendarea ocnelor, a dru- 
murilor şi a vămilor 4. 

Alături de bancheri şi argintari se găseau in han tot felul de negutätori. 
În 1797, printre chiriaşii hanului era şi un oarecare Ioniţă Alexiu, sudit nem- 
tesc, care avea o băcănie. Se vede treaba că acest neguţător făcea concurență 
altora care ar fi vrut să-l alunge. Ei i interveniră pe lîngă năstavnicul mănăs- 
tirii, vlädica Thebaidos Meletie, ca să-i desfacă contractul de inchiriere pe 
motiv că negustorul fiind sudit nu putea vinde marfă cu amănuntul, ci nu- 
mai cu toptanul. Năstavnicul făcu o jalbă către Alexandru Ipsilanti şi ceru 
alungarea suditului din han. Jalba fu dară spre cercetare în mîinile a şase 
boieri mari, care făcură o anafora la 18 septembri= 1797 în care arătară că 
egumenul are dreptate şi propun să i se ridice zapisul de închiriere suditului, 
iar năstavnicul să-i întoarcă banii chiriei. Domnitorul aprobă propunerea 
și porunceşte biv vel spătarului Caragea să execute porunca 5. 


În 1852 avea o prăvălie în han un oarecare Grese, membru al unei so- 
cietati de horticultura din Paris, care anunţă într-un ziar că a adus „o foarte 
frumoasă colecție de plante, cepe şi semințe de tot felul“, între care „un 
bun soi de sparanghel de Olanda, nou, bun de mîncare în cel dintii an şi un 
asortiment de pomi roditori“ pe care le vinde cu pret moderat 5. În acelaşi an 


1 Marcel Romanescu, Odoarele noastre bisericeşti, în „Revista de istorie bisericească“, 
I, [1943], nr. 1 [apr.—iun.], Craiova, p. 50. 
2 Gheorghe Crutzescu, op. cit., p. 90. 
3 G. Ionnescu-Gion, op. cit., p. 489. 
4 Ibidem, p. 472. 
5 V. A. Urechiă, „op. cit, vol. VII, p. 344. 
6 „Vestitorul românesc“, 1852, p. 120. 

se afla în han un coafor străin, care „are cinstea a da în cunoştinţa înaltei 
nobilimi şi onorabilului public al acestii capitale că sosind de la Paris am 
deschis aici un salon pentru frizat, atît cavaleri, cum şi dame, asemenea 
și pentru tăiatul părului după cea din urmă modă de Paris“ 1. Pe la 1860— 
1862 clădirea hanului se compunea din parter şi etaj şi avea aproape 200 ca- 
mere şi prăvălii, toate fiind închiriate „la meseriaşi, la femei libere si altele“. 
Prăvăliile de jos erau închiriate la „marşande, lipscănii, băcănii, circiumi şi 
la oameni de diferite religiuni“ 2. 

Pe la 1870—1871 era în Hanul Zlătari un băcan renumit, Păun Po- 
pescu, foarte apreciat de consumatori 3. În 1880 se găsea aici cofetarul Balta- 
dor, ale cărui prăjituri erau foarte căutate de studenţi 4. Alături era prăvălia 
lui Joseph Gerskovicz, cu emblema „La ancora“, unde se vindeau diferite ar- 
ticole si furnituri de croitorie. Iar mai tîrziu, în locul cofetăriei lui Baltador, 
s-a deschis cofetăria lui D. C. Tănăsescu, care între alte produse de pati- 
serie şi bombonerie, servea „renumitul cataif à la Baltador“ 5. 


În ultimul an cînd mai funcţionează hanul, 1903, încep să-l părăsească 
chiriaşii în vederea dărîmării. Astfel, magazinul cu emblema „Oraşul Athena“ 
înştiințează clienţii că s-a mutat în Palatul Nifon peste drum de Consulatul 
Rusiei și atrage atenţia cetăţenilor prin următoarele versuri : 


Onor domni, o rugăminte, 
Păstraţi adresa, va rog fierbinte 
La noi găsiţi încălțăminte 
Mult mai frumoasă ca înainte 6. 


În 1903 hanul a fost dărimat?. Dacă n-ar fi fost necesităţile urbanis- 
tice ale Bucureștilor, „construcțiile lui, făcute mai cu grijă Şi întreținute mai 
atent, ar fi „rezistat încă. Sub spoiala zidurilor s-a găsit o frescă frumoasă 
si interesantă şi inscripţia de închinare către Patriarhia din Alexandria, care 
în prezent nu se mai păstrează. 


ALTE HANURI MĂNĂSTIREȘTI 


Menţionarea hanurilor bisericeşti şi mănăstirești nu se opreşte aici. S-ar 
= Lă . . . . È Lă L "4 Lă 
putea să mai fi fost şi altele, mai mici sau mai neînsemnate, care să fi apar- 

. v v . il . 1 | A v ] 3 A d ] = 
ținut mănăstirilor, mai ales de la 1730 pînă la 1863 cînd s-au secularizat 
averile mănăstirești. Aceste hanuri ar fi putut aparține mănăstirilor din afara 
: n : 0 d cite Š 
Bucureştilor, ai căror egumeni dornici să sporească veniturile, cumpărau sau 
. . v e bd wv “= . 
schimbau cu alte proprietăți, ca să poată avea un han producator de venit. 
: à : : + a 
ituate mai în mahalale sau pe ulițe necomerciale, fiind prea mărunte 
Situate ales ; 
k k A : d cual ete 
n-au intrat în vîrtejul neguțătoresc al Bucureştilor și din această pricină se 
cunosc mai puţin sau nu se cunosc deloc. 


1 Ibidem, p. 164. 
2 Grigore et op. cit., p. 98—99. 
3 C. Bacalbaşa, Bucureștii de altădată, ediţia a II-a, vol. I, București, 1935, p. 77. 
4 Gheorghe Crutzescu, op. cit., p. 91. 
5 „Binele public“, 27 nov. 1881; ; »Voinţa Naţională“, 1903, iunie. 
v Universul“, XXI (1903), nr. 323, 24 nov. 
7 Arh. St. Buc. .„ Min. Lucrărilor Publice, dosar 42/1847 ; ae enne Roumaine“, 


XXVII (1903), nr. 8261 (18 sept.), p. 1 şi nr. 8279 (5 oct.), p 

Un asemenea han a dobindit la 3 iulie 1809 mănăstirea Snagov. Egu- 
menul mănăstirii, Ignatie, neimpăcat de faptul că veniturile lincezeau „Și nu-i 
dădeau pas să facă cele de cuviință mănăstirii, gîndeşte să intre în stăpînirea 
unui han bucureştean. Avea convingerea că un asemenea han, chiar mai mic, 
ar aduce mai mult venit decit o moşie depărtată „de la care cu putin venit 
să folosește mănăstirea“. 

Dumitraşcu Racoviţă cumpărase la mezat cu 4 263 de taleri un han pe 
Podul Mogoşoaiei de care se pare că nu era prea mulțumit. El avea o moșie 
în Sintești, judeţul Slam-Rîmnic, alături de moșia mănăstirii Snagov., Nevoile 
se apropie totdeauna şi boierul și mănăstirea au găsit cu cale să facă schimb. 
Mănăstirea a dat 536 stînjeni de moșie în Sintesti si boierul a dat hanul din 
Bucureşti și trei mii de taleri, „ca să fie pentru trebuinça meremetului ce este 
a să face la binală“. Schimbul s-a făcut cu aprobarea mitropolitului Dosithei !. 

Hănişorul cumpărat de mănăstirea Snagov se afla în mahalaua Popa 
Cozma, pe Podul Mogoşoaiei. El avea o brutărie, o băcănie, pivniţă de piatră 
cu odăi deasupra, alte odăi, grajd si loc moştenesc. Mahalaua Popa Cozma 
se afla în prima jumătate a secolului al XVIII-lea în jurul bisericii Sf. Nico- 
lae Tabac, pe care Dima Tabacul împreună cu preotul Cozma o refac în 
17102. 

Un alt han, tot aşa de mic, a existat în jurul bisericii Enei. A fost 
construit, probabil, sub îngrijirea parohului bisericii, popa Mihai, tatăl scri- 
itorului Nicolae Filimon, autorul romanului Ciocoii vechi şi noi, între 1810 
şi 1830 şi avea 14 prăvălii 3. Motivul care a determinat pe preotul Mihai să 
construiască acest han este veșnica grijă de sporire a veniturilor. Alte amà- 
nunte nu se cunosc. 

Hanul devine proprietatea statului după legea secularizării averilor 
mănăstirești din 1863. În 1867 este de închiriat #, pentru că averile statului tre- 
buiau să producă. Nu știm cînd s-a darimat, dar deducem că aceasta s-a 
făcut din necesităţi edilitare şi urbanistice, spre a se deschide marele bule- 
vard N. Bălcescu și străzile alăturate. 


4. HANURI BOIEREȘTI 


Cel dintîi han bucureștean atestat documentar este acela pe care Pana- 
iotache Nicussios l-a construit, probabil, între 1670 şi 1672. Scopul mărturisit 
de fondator prin înfiinţarea acestui han a fost să creeze venituri bisericii pe 
care voja s-o construiască în mijlocul hanului. Gîndul lui Nicussios, pe 
atunci dragoman al Imperiului otoman, a fost realizat de domnul Constantin 
Brîncoveanu prin ridicarea măreţei biserici Sf. Gheorghe Nou. Înaintea sa 
însă, domnul Șerban Cantacuzino a construit hanul care i-a purtat numele. 

Hanurile construite de aceşti doi domni au fost o pildă pentru marile 
mănăstiri din Bucureşti, care au văzut în ele izvoare sigure şi permanente de 
venit. Am arătat mai sus cum au fost construite hanurile Greci, Stavropo- 
leos, Sf. Ioan cel Mare, Zlatari și celelalte. Boierii cei mari, care aveau bani, 
case şi terenuri în Bucureşti, deși au căutat să-și sporească veniturile prin 


i Muzeul de Istorie a Municipiului Bucureşti, doc. nr. 13469. 
2 G. Ionnescu-Gion, op. cit., p. 204. 
3 N. Vătămanu și G. cistita „Amintiri şi însemnări“ la volumul Nicoiae 
Filimon, Nuvele, București, 1942, p. 24. 
„Monitorul oficial“, 1867, p. 1050, coloana a patra de jos. 

tot felul de mijloace, s-au lăsat foarte greu atraşi de ideea hanurilor. Ei o fac 
totuşi, dar destul de tirziu, cei mai mulţi dintre aceştia după 1750. Se ob- 
servă atunci că boierii mai mici şi mai puţin bogaţi încep să construiască ha- 
nuri, cei mari, çum au fost Cantacuzinestii, Dudestii, Bälacenii, Vacärestii etc., 
n-au înclinat către acest mijloc de sporire a veniturilor. Un singur caz, rela- 
tat în 1836 de Timotei Cipariu şi nu în Bucureşti, este al „văduvei prinţului 
Brincoveanu, cel din urmă din familia aceasta“, care a deschis un han pe 
drumul dintre Braşov şi Bucureşti, pe Valea Prahovei, „sub munţi, dincolo 
de vama românească“. 

Hanurile boiereşti din Bucureşti au fost destul de numeroase, dar nici 
unul nu s-a impus nici prin măreția construcțiilor, nici prin importanţa lor 
în negoţul bucureştean. Au fost hanuri mai mici, fără faimă şi fără trecut 
istoric, din care numai cîteva au fost așezate în tîrgurile centrale bucureştene 
sau în imediata lor apropiere. Mai toate, dacă nu sînt chiar hanuri de ma- 
hala, sînt totuşi întreprinderi modeste şi mărunte care nu participă activ la 
viața economică a Bucureştilor din vremea lor. 

Vom prezenta mai jos, în ordine alfabetică, hanurile boiereşti din Bucu- 
reşti cu toate informaţiile ce s-au putut culege despre ele, atît din docu- 
mente publicate sau inedite cit şi din alte lucrări care s-au ocupat de pro- 
blema hanurilor bucureştene. 


HANUL BĂLĂCEANU 


După tradiţia orală, păstrată încă la sfîrşitul secolului al XIX-lea, 
G. Ionnescu-Gion ne vorbeşte „despre un han Bălăceanu, pe care istoricul 
Bucureştilor de la 1900 îl așază „între hanul lui Chiriţă şi hanul lui Filaret 
de la Colțea“ 1. Despre acest han însă autorul spune că nu cunoaște nici un 
document. 

Un „han Bălăceanu“, în epoca în care apar şi înfloresc hanurile bucu- 
reştene, n-a existat şi nu putea să existe în Bucureşti. Ramura principală a 
acestei familii, aceea a lui Badea Bălăceanu si a fiului său aga Constantin, 
suferă prigoana teribilă a lui Brîncoveanu, care merge pînă la dărîmarea 
caselor din Bucureşti şi construirea pe locul lor a Hanului Constantin Vodă. 
De altfel familia aceasta, în linie bărbătească, se stinge la 1740, odată cu 
„contele Ioan“ mort de ciumă la Ciineni, iar urmașii săi sînt trei fete care 
pribegesc prin Imperiul „Habsburgic, ajung doamne de onoare la curtea din 
Viena şi se sting, în ţară, la sfirşitul secolului al XVIII-lea. Această ramură 
a familiei Bălăcenilor, din pricina vieţii zbuciumate pe care a trăit-o n-a 
avut putinţa să construiască hanul despre care este vorba. 

Cealaltă ramură bălăcenească, în frunte cu Nedelcu vornicul care con- 
struieşte la 1562 biserica Sf. Gheorghe Vechi, trăieşte mai mult la moșii, de- 
parte de viaţa bucureșteană si în secolul al XVIII-lea, cînd ar fi putut con- 
strui acest han, are o activitate politică foarte redusă. Dacă ar fi putut con- 
strui totuşi acest han pe care-l aminteşte tradiţia orală, el ar fi fost în jurul 
sau măcar în apropierea ctitoriei lui Nedelcu vornicul. În acest caz ar fi fost 
imposibil să nu se fi păstrat vreo relaţie documentară despre existența sa, 
cînd se cunoaşte destul de bine trecutul istoric al acestei biserici. 


1 G, Ionnescu-Gion, op. cit, 488 ; Frédéric Dame, Bucarest en 1906, Bucarest, 1997, 
p. 58. 

HANUL CÂMPINEANU-SERAFIM-VILLACROSSE 


Se afla pe la 1821 pe Podul Mogoşoaiei, jintre hanul Filipescu şi casa 
şi hanul Castrişoarei, fostă sudită (supusă) rusă 1, adică peste drum de casele 
baronului bancher Meitan' 2, ce se aflau pe terenul unde este astăzi Miliția 
Capitalei 3 şi nu pe locul fostului Teatru Naţional după cum spune Grigore 
lonescu şi Nicolae Stoicescu 5, deoarece pe acest teren se afla hanul Fila- 
ret-Mogosoaia. 

Dupa documentele cunoscute, o parte din terenul pe care se afla acest 
han este amintit încă din 1655 cînd aparţinea polcovnicului Parepi care l-a 
vindut lui Deftu neguţătorul şi de la acesta ajunge în proprietatea mănăs- 
tirii Mihai Vodă. Egumenul acestei mănăstiri, îl vinde în 1695 impreună 
cu un alt loc alăturat, lui Bunea Gradisteanu vel armas. La aceste locuri, 
în 1696, se mai adaugă unul cumpărat de la Dobriţa fiica preotului Manta 
si un altul cu case pe el de la frații Iordache şi Apostolache. 


După moartea lui Bunea, fiul său Șerban Grädisteanu, în 1732, printr-un 
zapis semnat de mitropolitul Ştefan şi de 40 de martori vinde Jocul şi casele 
„ce sînt rămase de la părinți“ 6 lui Barbu Merisanu vel vornic, menţionând 
că terenul se află între hanul Filipescu şi curtea jupinului Cărstea, iar în 
curmeziş se întinde de la Podul cel Mare (Podul Mogoşoaiei) pînă la curtea 
caselor ce fuseseră cumpărate de doctorul Dimitrie Notara. 


Prin ce împrejurare nu ştim, în 1759, casele și terenul se aflau în pro- 
prietatea unui oarecare Lamba Scutara, probabil neguțător, grec, care mai apoi 
prin cumpărare sau zestre de la soție, ajung în stăpînirea marelui vornic 
Scarlat Câmpineanu (c. 1750—1808). Probabil că acest boier, la începutul 
secolului al XIX- lea, a transformat mai sus zisele case în han, pentru a-i 
aduce un venit mai mare. 

După moartea lui Scarlat Câmpineanu, adică din primul pînă aproape 
de sfirsitul celui de al treilea deceniu al secolului al XIX-lea hanui cra, Cu- 
noscut sub numele de hanul Câmpinencei, fiindcă ea era acum proprietă- 
reasa care îl administra sau arenda la unul sau mai multi neguțători. 

Luxandra Câmpineanu (născută Cândescu), cu toate că era văduvă şi 
avea o familie numeroasă compusă din trei băieţi şi cinci fete, era o femeie 
foarte energică, ŞI întreprinzătoare care încă din 1820 avea în arendă şi mo- 
nopolul vânzării băuturilor în tîrgul Cimpina 7. 


La 1831, se pare că Luxandra Câmpineanu nu mai era în viaţă, toate 
cele cinci fete erau căsătorite si înzestrate, fratele cel mai mare vornicul 
Constantin (Costache) decedase, iar cei doi frați Dimitrie (1796—1872) şi 
Ioan (1798—1863) şi-au Împărțit averea rămasă de la părinți. Hanul, prin 
bună înţelegere verbală, şi scrisă, a rămas în stăpînirea lui Ioan (Iancu). Nu 
peste multă vreme însă de la această împārțealà, la 14 iunie 1832, Iancu 


1 Acad. R.S.R., ms. 1632. 

2 Arh. St. Buc., Judecătoreşti noii, 4646/1832. 

3 George D. Florescu, Alaiul inmormintäri… p. 35. 

4 Grigore Ionescu, București, ghid istoric şi artistic, Bucureşti, 1938, p. 28. 

5 Nicolae Stoicescu, Repertoriul bibliografic al monumentelor feudale din Bucureşti, 
Bucureşti, 1961, p. 96. 

6 Arh. St. Buc., Tribunalul de comerţ Bucureşti, 10098/1832. 

7 G. Ionnescu-Gion, op. cit., p. 464. 

Câmpineanu * „comandir de batalion“ cere aprobare de la marea Logofetie 
a Dreptăţii să vîndă la mezat „părintescul dumisale han“ 1 ce-l avea pe Podul 
Mogoşoaiei, în mahalaua Doamnei. 


După ordinul dat de marea Logofetie şi cercetarea făcută de Tribunalul 
de comerț dacă „este acest han în adevăr al vinzatorului fără nici o pri- 
cină şi da este slobod după pravilă a-l vinde, si la ce protecsie sînt cumpă- 
rătorii supuşi“, dîndu-se aviz favorabil, se aprobă vînzarea, cu atît mai mult 
cu câte cele cinci surori ** şi cumnaţii renunță la dreptul de protimisis, de ase- 
menea şi rudenia lui serdarul Costache Colceac 2 din Buzău. 


„În urma licitaţiei hanul este cumpărat şi adjudecat pe numele dragoma- 
nului Petrache (Petros) Serafim și a fratelui său doctorul Ioan Serafim care 
au plătit pentru el suma de 4725 galbeni împărătești. 


Fraţii Serafim cumpăraseră de la Ioan Câmpineanu nu numai casele 
în care se făcuse han, dar şi tot locul dimprejur care se întindea de la Podul 
Mogoşoaiei pînă la zidurile hanului Șerban Vodă, unde este acum str. Eu- 
geniu Carada. 


Deci, începînd din anul 1832, hanul Câmpineanu intră în proprietatea 
celor doi fraţi Serafim. Primul, Petrache, care se pare că era mai mare, fusese 
dragoman pe lingă ambasadorul Franţei din Constantinopol. Francez de ori- 
gine după unii, armean după alții, s-a născut la Constantinopol unde a în- 
văţat citeva limbi orientale. În 1812 a fost trimis de ambasadorul francez 
din Constantinopol ca tălmaci pe lîngă Napoleon Bonaparte, în campania din 
Rusia. După ee împăratului nu mai însoţi resturile armatei franceze, 
ci căută să ajungă la Constantinopol. S-a oprit însă la București, unde a și 
rămas, s-a căsătorit cu o româncă și a avut mai multe fete. 


Fratele său, Ioan Serafim, și-a luat doctoratul în medicină la Paris, la 
25 iulie 1825, cu teza: „Sur les fièvres bilieuses en général considérées dans 
leur état de simplicité et les divers genres sous lesquels se présentent ordi- 
nairement 3, pe care a tipărit-o jumătate în limba franceză şi jumătate în 
limba greacă, dedicînd-o domnitorului loan Caragea. 


În 1831 s-a distins în combaterea holerei pentru care motiv a fost 
răsplătit cu un „inel de briliant“ 4 Din 1833 a funcționat ca medic primar 
al spitalului Colțea 5. A murit în jurul anului 1842 nu în 1852 cum greșit 
spune dr. V. Gomoiu 6, confundîndu-l cu dr. Serafim Vreton (Vretos). 

Cei doi fraţi Serafim au stapinit hanul în bună înţelegere pînă cînd 
doctorul Ioan a încetat din viaţă. Dar, înainte de a muri, neavînd urmași, 
și-a lăsat partea sa moştenire fratelui său. 


În 17 februarie 1843, Petrache Serafim căsătorește pe fiica sa Po- 
lixenia cu Xavier Villacrosse. Acesta, francez de origine și poate venit în 


* O lucrare foarte documentată despre viaţa şi activitatea lui a publicat Constantin 

Vlăduţ, Jon Câmpineanu. Bucureşti, 1973. 
Arh. St. Buc., op. cit. 

** Ana şi Alecu Kreçulescu, Maria si Dimitrie Ghica, Safta şi loan Otetelisanu, Anas- 
tasia şi Gheorghe (Iordache) Slätineanu, Elena şi Marei Cantacuzino. 

2 Arh. St. Buc., Logofetia Dreptăţii, 15212/1832. 

3 Dr. V. Gomoiu, op. cit., p. 392. 

4 „Buletin oficial“, nr. 39 din 28 aug. 1833. 

5 Al. G. Gälesescu, Eforia spitalelor civile din București, Bucureşti, 1899, p. 604. 

6 Dr. V Gomoiu, op. cit., p. 393, 461. 

țară din îndemnul lui Petrache Poenaru cu care era bun prieten și foarte 
cunoscut încă din Franţa pe vremea cînd Poenaru îşi făcea studiile acolo, 
după ce s-a stabilit la noi în ţară, a ajuns în prima jumătate a secolului 
al XIX-lea arhitect şef al oraşului Bucureşti. 

Cu ocazia căsătoriei, prin foaia de zestre, dragomanul Serafim îi dă în 
mînă 1000 galbeni, mobile, argintării şi haine în valoare de 500 galbeni și 
„prăvălia ce am clădit, cu două caturi, pă locul moştenesc numit al Câmpi- 
neanului, după Podul Mogoşoaiei, unde a fost cafenea, ce-l am de moştenire de 
la răposat frate-mieu doftoru Ioan Serafim“ 1, care prăvălie la acea dată era 
închiriată librarului şi tipografului Friederich Walbaum. 


În foaia de zestre el arată întinderea locului din jurul prăvăliei, spu- 
nînd : „am dat-o cu toată împrejmuirea lor, însă din colțu prăvălii îi mai 
dau încă un stînjen şi jumătate pentru intrarea trăsurii în lumina. Și de la 
faţa Podului | Mogoşoaiei | să trag linia tocmai după poartă, de la un stînjen 
Și jumătate pînă la nouăsprezece stînjeni, să meargă fundu, ca să aibă curticică 
casa“ 2. Mai spune, de asemenea, tot în foaia de zestre că după moartea lui 
și a soţiei sale, toată averea ce va rămînea se va împărţi în cinci părţi pentru 
cele cinci fiice ce avea (Aristana, Anastasia, Polixenia, Elisaveta şi Felicia). 


Maria, soţia răposatului dragoman Petre Serafim, la 7 iunie 1846, cere 
Departamentului Dreptăţii 3 să-i autentifice niște acte mai vechi prin care 
se dăruise jumătate din locul hanului ginerelui Mihalache Macca (negutätor 
de blănuri) şi cealaltă jumătate arhitectului Xavier Villacrosse. Si tot ea, în 
anul următor, 1847, vinde „de bună voie“ # un loc pentru a plăti o datorie 
a răposatului ei soţ. 

În acest han, numit acum Hanul Villacrosse, se stabileşte în anul 1849 
„Fridih (Friedrich) Fabini doctor de meditinä si oculist“, care venea din 
Transilvania, unde fusese multi ani medic oficial. El se recomandă publicului 
bucureştean că „tratează și vindecă orice fel de boale si în special cele cronice, 
precum şi boalele de ochi. Săracii, în orice zi, vor găsi ajutorințe pînă la 
5 ceasuri după prînz la locuința sa, fără plată“ 5. 

Renumitul scriitor pamfletar de la mijlocul secolului trecut, N. T. Oră- 
șanu, spune în 1856, într-una din broşurile sale intitulate Misterele Mabalalelor, 
că în fundul curții Hanului Villacrosse în sala numită Stadt Pesth se fac mi- 
nunate baluri sub conducerea lui Vilczek. „Cele mai frumoase, cele mai vesele 
sînt cele care au loc odată pe săptămînă sub numele de „O! du liber Au- 
gustin“. „Aici se îngrămădesc junele modiste, venite să uite întristata viaţă de 
toate zilele ; aici negustorii înstăriți de pe Podul Mogoşoaiei... În spre zi s-a 
dansat cancanul, sub numele modest de horă şi l-au dansat mai ales pom- 
pierii, mai abetir ca la Mobille sau Closerie des Lilas“. 


Spre sfîrşitul secolului al XIX-lea, pe întreg terenul fostului han Câm- 
pineanu s-a ridicat, în stilul pasajelor occidentale, o construcţie frumoasă mare, 
cu două etaje, în formă de potcoavă alungită, cu cîteva zeci de prăvălii, 
înalte, spatioase, cu vitrine mari, unele cu faţa spre Calea Victoriei, iar ma- 


1 Arh. St. Buc., Min. Just., Extrajudiciare, 561/1846. 

2 George Potra, Documente privitoare la istoria orașului Bucureşti, 1821—1848, Bucu- 
reşti, 1975, p. 492. 

3 Arh. St. Buc., op. cit, 386/1846. 

4 Ibidem, 634/1847. 

5 „Vestitorul românesc“, 1849, p. 204; Dr. V. Gomoiu, op. cit, p. 130—131. 

Joritatea pe cele trei laturi ale pasajului acoperit cu sticlă pentru lumină și 
ploaie. La etaje aveau numeroase camere şi apartamente de închiriat. 

Prăvăliile și în special cafenelele din acest pasaj au făcut bune afaceri 
timp de o jumătate de veac şi au format un important centru comercial pînă 
în ajunul celui de-al doilea război mondial. 

În acest pasaj a fost primul sediu al Bursei din Bucureşti şi acţiunile 
socictätilor capitaliste, române şi străine, și-au găsit aici strigarea, vinzarea 
şi cumpărarea în forfota clienților dornici de îmbogăţire. Partea dinspre 
str. Eugeniu Carada are și acum o poartă monumentală de fier, iar, în in- 
terior, pereţii sînt ornamentafi cu frumoase stucaturi. Cele două pasaje 
de pe laturile potcoavei, pavate cu dale mozaicate, azi asfaltate, se numeau 
pînă prin 1950, unul Villacrosse, iar celălalt Macca după numele ultimilor 
proprietari ; în prezent se numește Pasajul Bijuteria. 

Clădirea, în forma ei inițială, situata vizavi de Miliția Capitalei, există 
şi azi și a fost bine şi frumos renovată în anii 1979—1980. 


HANUL CAZOTII [GAZOTII] 


În mahalaua Sf. Gheorghe, deci în centrul cel mai activ al negoţului 
bucureștean, exista pe la 1850 Hanul Cazotti | Gazotti, Kazotti], aşezat peste 
drum de Hanul Papazoglu 1. Hanul datează din primele două decenii ale se- 
colului al XIX-lea și aparţinea în această vreme lui Athanasie Cazotti, ru- 
denie cu Spiridon Cazotti, mare bancher și om de afaceri, care la 1842 era 
mare serdar 2. 

Neguţătorul Athanasie, care intrase si el în clasa boierească, dobîndind 
rangul de spätar, se hotărăște în 1844 să se lase de meseria de hangiu. 
Se pare că avea bani şi putea renunţa la han, de aceea publică î în ziar’ că 
vinde hanul „care avea o cîrciumă mare, cu odăile ei și cu pămînt ohabnic“. 
Era deci un han mic, de negustorie măruntă, cu desfacere de băuturi şi mîn- 
căruri şi cu camere, de închiriat cu noaptea, un fel de mic hotel de proastă 
reputaţie. Vinzarea hanului nu se făcea din cauză ca treburile nu mai mergeau, 
ci se pare că stăpînul ajunsese la vîrsta cînd nu se mai putea ocupa de el, 
fiindcă un han cerea grijă, și osteneală necurmată ; apoi ajunsese la situaţia 
materială care-i îngăduia să se odihnească. 


HANUL DAMARI 


Acest han poartă numele boierului grec Ion Damaris, vel vornic de 
Tara de Sus în divanul din 1797 al lui Alexandru Ipsilanti 4. Într-un hrisov 
din 5 septembrie 1793 al lui Alexandru Moruzi 5, se arată cum a intrat acest 
teren în stăpinirea lui Ion Damaris, pe atunci biv vel vistier. Aparţinuse 
Mariei Cantacuzino, fiica lu: Matei, descendent din Șerban Vodă şi a Zoiţei 
Dudescu, fiica marelui ban Constantin, căsătorită mai întîi cu clucerul Ior- 
dache Kreţulescu şi apoi cu paharnicul Zamfir Damaris, fratele marelui vistier, 
cu care avea o copilă numită Safta. În „trecuta vreme a răzmeriţei“ [este 


1 G. Ionnescu-G'on, op. cit, p. 464. 

2 Radu Crutzescu, Amuntirile colonelului Locusteanu, Bucureşti, 1935, p. 23. 
3 „Vestitorul românesc“, 1844, p. 8. 

4 V. A. Urechiz, op. cit., vol. VII, p. 12. 

5 Colecţia Nicolae Alexandru Boicescu. 

vorba de ocuparea Bucureştilor din 1789 de către „nemţii cu coadă ], Maria 
şi fiica sa Safta se refugiază în Rusia, unde rămîn definitiv. 

În 1791 cere să i se vinda la mezat averea rămasă în Tara Românească 
şi prin intervenţia Rusiei obţine vinzarea, avind ca epistat pe Ivan Alexandro- 
vici Ravici viceconsul rus la Bucureşti. Vinzarea s-a făcut î în mîinile vistie- 
rului Ion Damaris pentru 49768 taleri. Averea cumpărată se compunea din 
„casele de aci din Bucureşti din potriva mănăstirii Zlătari, locul cu prăvăliile 
după Podul Calicilor, şase moşii din județul Teleorman cu viile de acolo și 
moşia Băneasa din judeţul Ilfov“. Vinzarea este întărită prin amintitul hrisov 
domnesc. 

Casele şi locul cumpărat făceau parte din proprietatea postelnicesei 
Elena Cantacuzino, şi se afla pe Podul Mogoșoaiei, în faţa Hanului Zlătari 
şi între Hanul Sf. Ion cel Mare şi casele baronului bancher Meitani. Ion 
Damaris, ajuns, vel vornic de Tara de Sus, moare în 1798, iar casele cumpă- 
rate la mezat în 1793 se constată documentar la 6 septembrie 1855 în stă- 
pinirea lui Ion Petru Manof, căsătorit cu Smaranda Stamatescu. În cele din 
urmă acest teren ajunge în proprietatea lui Tanasache Eliad, ginerele lui Manof, 
care construiește pe el, în 1881, „Hôtel de France“. Mai tirziu, în 1912, ho- 
telul este cumpărat, prin licitaţie, de Eugen Ghica cu 2 400 000 lei. 

Casele Mariei Cantacuzino, trecînd din mină în mînă după moartea 
lui Ion Damaris 1, au putut fi întrebuințate ca han, într-o vreme cînd ne- 
goqul hanurilor era în mare înflorire si cînd hanurile cele vechi începuseră să 
se dărăpăneze. Această transformare în han a putut să se petreacă între 
1820 şi 1830. Este acelaşi fenomen, după cum am văzut, ca și „eu casele 
Luxandrei Câmpineanu, care devin Hanul Câmpinencii. Se pare că în jurul 
anului 1850 Hanul Damaris a început să se numească „Otelul de Franţa“ 
după pilda altor hoteluri existente în Bucureşti la această dată. „Otelul de 
Franţa“, devenit după 1881 „Hôtel de France“, avea să dureze pînă în 1977, 
cind a fost foarte grav afectat de cutremur, pentru care motiv a fost demolat 
în Întregime, Spaţiul verde dintre palatul C.E.C. şi marele magazin „Vic- 
toria“, indică locul pe care a fost construit. 


Între prăvăliile sale de pe Podul Mogoşoaiei, pe la 1877 era „Paul 
coifeur“, care anunţa în ziare într-o ciudată limbă franco-română > „Sub 
Hôtel de France 4 lei pe lună abonament à la coupe des cheveux et à la 
barbe raser“. „Dar ce bine îmi amintesc — spune Gh. Crutzescu — de cine- 
matograful care se aşezase în sala de jos a hotelului, pe la 1905 : în mijlocul 
sălii, înconjurat de paravane, era aparatul de proiecţie, apoi veneau trei-patru 
rînduri de scaune, apoi un pian prăpădit, la care cînta o pianistă grasă. Pe 
pinzä treceau comedii tremurate cu Max Linder şi Rigadin şi drame în multe, 
multe episoade cu Psilander şi Lida Borelli“ 2. 


HANUL DUDEASCA-SUTU 


Către sfîrşitul secolului al XVIII-lea a fost construit în spatele spitalului 
Colțea, un han cunoscut sub numele Hanul Dudeascăi si, uneori, Hanul Suţu. 
Este vorba de Safta Dudescu, fiica comitelui Nicolae Dudescu, mare ban 


1 Octav George Lecca, Familiile boierești române. Seria I-a. Genealogia a 100 de case 
din Tara Românească si Moldova, Bucureşti, 1911, pl. 19b. 
2 Gheorghe Crutzescu, op. cit, p. 98. 

în 1780 şi a Aniţei Știrbei, căsătorită cu beizadea Grigore!, fiul lui Mihail 
Suţu, în prima domnie a socrului său (1783—1786). Între celelalte averi care 
au constituit zestrea Saftei,, a fost si un teren destul de întins, poate avînd 
pe el case vechi, situat în dosul ctitoriilor spătarului Mihai Cantacuzino. Acest 
loc a fost mărit prin cumpărarea unui tèren, în suprafaţă de circa 1 300 stin- 
jeni pătraţi, de la Safta Mărgăritoaia, „soţia răposatului starostii Mărgărit“ 2, 
la 10 februarie 1802. 

Zapisul de vînzare ne dă o informaţie prețioasă în legătură cu hanul 
existent deja la data cumpărării: locul se afla în spatele mănăstirii Colțea, 
lingă hanul cel nou al dumneaei. Cumpărarea o face Safta Dudescu, numită 
astfel în act, deși era căsătorită de 15—16 ani cu Grigore Suţu. Dacă hanul 
era nou la 1802, înseamnă că fusese construit din nou sau prin adaos de con- 
structii noi la cele deja existente, în ultimul deceniu al secolului al XVIII-lea. 
Preţul locului a fost de 3 000 de taleri, „bani gata, deosebit de alte ajutorinte 
si faceri de bine ce am cunoscut de la dumneaei“ din care, abia după o săp- 
tămînă primeşte o mie de taleri, iar pentru „taleri 2 000, ce mai rămîn a 
mai lua, să vor răspunde de dumneaei cocoana Saftica Dudeasca, unde cu 
deosebită scrisoare îi orînduiesc a se da 3%“. 

În același an, 1802, Safta Dudescu se afla la Braşov. Se pare că motivul 
acestei călătorii a fost să-și pună în ordine datoriile pe care le contractase 
pînă atunci și pentru care plătea dobinzi mari. Pentru garantarea acestor da- 
torii care însumau optzeci de mii de aspri, ea face un act de zalog (ipoteca) 
scris în limba germană, în care își amanetează toată averea zestrală, compusă 
din moșiile Hagicști, Dărmănești, Sasu, 25 pogoane de grădină și hanul din 
București. Creditorii săi erau: State Pencovici cu 63000 aspri, doctorul 
Marco cu 9 000 aspri şi Gaudi cu 8 000 aspri 4. 

Hanul a fost arendat la diverşi. Unul dintre aceşti arendasi a fost 
lanache Cariboglu, cu care Safta Dudescu are un proces în timpul primei 
domnii în Țara Românească a lui Constantin Ipsilanti (1802—1596) pentru 
nepiata arenzii. Arendaşul, obligat să plătească chirie vornicului Radu Go- 
lescu, după aranjamentul cu stăpîna hanului, a urmat cu plata pînă în oc- 
tombrie 1801, cînd vine domn Mihai-Vodă Suţu, socrul Dudeascăi, de cînd 
Golescu a refuzat să mai primească arenda. Cariboglu s-a prezentat atunci la 
Grigore Suţu, care i-a spus că „are să facă la han și alte zidiri, iar el să fie 
purtător de grije si după ce se va face hanul se vor așeza“ cu chiria. Astfel 
că nu i-a primit banii de chirie. După șapte luni Mihai Suţu este mazilit 
ŞI toți Sutestii părăsesc ţara, iar hanul rămîne „nefăcut“. 

În aprilie 1803 „clucereasa Elenco Dudeasca“ a cerut lui Ianache Ca- 
riboglu să-i plătească zece mii taleri, chiria pe trei ani; el însă s-ar fi arătat 
gata să plătească numai cinci mii și de-aici proces. Plingerea o face stolnicul 
Constantin, vechilul proprietăresei, iar Isaac Ralet, vel logofăt, face cercetarea 
şi anaforaua, propunind vechea chirie de 600 taleri pe an, adică 1 725 taleri în 


1 I. Ionașcu, Documente bucureștene privitoare la proprietăţile mănăstirii Colțea, Bucu- 
resti, 1941, p. 285—289, 

2 Iidem, p. 273, doc. 174. 

3 Ibidem, p. 275, doc. 175, 17 febr. 1802. 

+ Muzeul de Istorie al Municipiului Bucureşti, nr. 13430, original în limba germană, 
tradus de George D. Florescu. 

total. Propunerea este aprobată de Constantin Ipsilanti şi arendasul este 
obligat să plătească suma 1. 


Din dosarul procesului se rețin două fapte care interesează hanul: în 
urma cutremurului din 1802, „odăile de sus erau toate stricate“, iar la 28 au- 
gust 1804, cînd a fost foc mare în București, hanul a ars şi a avut pagube 
mari. Aceste fapte au motivat hotărîrea domnească pentru chirie. Nu se ştie 
dacă lanache Cariboglu a continuat să rămînă ca arendaş la han, sau au 
venit alţi chiriaşi. Ştim numai că în octombrie 1815 Grigore Suţu, soțul 
Saftei Dudescu, face o plingere către Ion-Vodä Caragea împotriva vecinului 
său Costache Maxim, care vrea sa vîndă un loc cu o căsuţă! veche, şi cere 
hotărnicia proprietăţii sale. Pentru prima dată el scrie despre „hanul meu, ce 
este lingă sărăria Colţei“. Cercetările pe teren și hotămicia le fac Grigore 
Filipescu si D. Racoviţă, amindoi vel vornici, iar domnul, „după a amindu- 
rora părților primire şi mulțumire“, întăreşte hotărnicia 2. 

În 1819 ajunge domn în scaunul Moldovei, pentru a doua oară, Mihai 
Suţu, fiul lui Grigore şi al Saftei Dudescu. Părinții şi cei doi frați ai noului 
doinn, pentru motive care nu se pot înţelege, îi dăruiesc „hanul din Bucureşti 
de lîngă Colțea, în Sărărie, cu tot locul și împrejmuirile de lingă hanul 
ars“ 3, care scriu în act: „am recunoscut de bună credință stăpîn asupra 
numitului han pe prea înălțatul domn Mihail Suţu Voevod şi să-l stăpîneasca 
cu folos în îndelungata viață nesupărat, atît înălțimea sa cit şi urmașii lui, 
copii din copii“. Se pare că această vinzare a fost un aranjament familial 
„pro causa“, fiindcă n-avea în fapt nici o motivare. 


Timp de douăzeci de ani nu mai ştim nimic despre proprietarii hanului, 
care continuă să fie arendat, cu toate că valoarea lui neguţătorească scăzuse 
mult din pricina cutremurelor şi incendiilor. În februarie 1836 hanul Sărăriei, 
de lîngă Colțea, aflat în posesia beizadzlii Grigore Suţu din mahalaua Gor- 
gani se dădea în arendă prin mezat 4, iar în august acelaşi an, hanul, denumit 
acum „în Sărăria cea veche“ cu „tot locul moştenesc“ era pus în vînzare, 
dar doritorii urmau să se adreseze Elisabetei Suţu din mahalaua Gorgani 5. 
La 10 mai 1839 hanul este scos la mezat de „prinţesa Elisabeta Şutina“, care 
nu este alta decît Safta Dudescu şi se haraciladiseşte [se ad}udeca] asupra lui 
Grigore Constantin Suţu, fiul cel mai mare al prinţesei. Anaforaua mezatului 
o semnează Barbu Ştirbei, ca mare logofăt al dreptăţii, iar întărirea o dă 
Alexandru Ghica ô. 


Tot din anul 1839 mai apar două acte în legătură cu acest han, al 
cărui proprietar formal era Mihail Suţu, fostul domn al Moldovei. Unul este 
un act de vinzare, redactat în străinătate, prin care fostul domn vinde „hanul 
din Bucureşti, aşezat in Sărăria Veche, aproape de Colțea împreună cu locul 
din năuntru şi din afara împrejmuirii, pe care buna mea mamă, prea strălu- 
cita déamnä Elisabeta Suţu, născută Dudescu, mi l-a dat prin deosebit înscris, 
subscris şi de prea strălucitul și fericitul meu tată, Grigore Suţu şi de cei trei 
frați ai mei“. Cumpărătorul este „iubitul meu frate Constantin Suţu, pentru 


1 I, Ionașcu, op. cit., p. 285—289, doc. 183, 30 sept. 1805. 

2 Ibidem, p. 294—296, doc. 188, oct. 1815. 

3 Ibidem, p. 317—318, doc. 198, 13 nov. 1815. 

# „Curier românesc“, VII (1836), nr. 6 (21 febr.), p. 24. 

5 Ibidem, nr. 45 (3 aug.), p. 196. 

6 I. lonaşcu, op. cit., p. 349—351, doc. 221. y 

fiul său Grigore, iubitul meu nepot“ !, Deci este acelaşi cumpărător din me- 
zatul pe care l-am văzut. Al doilea act este din 7 septembrie 18392, prin 
care Constantin Suţu se îndatorează să plătească fratelui său Mihail Suţu 
suma de două mii de galbeni împărăteşti, preţul hanului cumpărat. Din act 
se vede că pînă la 23 decembrie 1839 suma a fost achitată. 

Hanul şi locul rămîn în proprietatea lui Grigore Suţu, nepotul de fiu 
al Saftei Dudescu, pînă în 1872. Se înţelege că pînă la această dată hanul, 
coustruit cu optzeci de ani înainte, nu mai era în bună stare. Aceiasi doi 
mari duşmani, cutremurul şi focul, care au distrus mai toate hanurile din 
Bucureşti, au prăbușit şi Hanul Dudeasca-Suţu. În 1872, pe locul fostului 
han era o piaţă, cunoscută sub numele de piața Suțu, proprietatea lui Grigore 
Suţu cumpărătorul din 1839, pe care acesta o dăruieşte spitalului Colțea. 
Motivarea daniei este „că între fondatorii și înzestratorii spitalului Colțea 
au fost și din familia mumei mele, răposata Rucsandra Suţu, născută Ra- 
coviță“. Actul de donaţie? indică unde se găsea piaţa Suţu: „situată în 
oraşul Bucureşti, în dosul spitalului Colțea, între stradele Polonă şi Scaune, 
coloarea galbenă, suburbia Colţei“. 


Hanul şi toate vechile construcții dimprejurul său au fost dărîmate în 
jurul anului 1860, din nevoi urbanistice şi din grija edililor de a înfrumuseţa 
Bucureştii. 


HANUL FILIPESCU 


Între hanurile mai mici, dar foarte căutate de neguţători şi călători 
în secolul al XIX-lea este și Hanul Filipescu. Se găsea în capul str. Lipscani, 
fosta Ulița Mare din secolul al XVIII-lea, la întretăierea sa cu Podul Mo- 
goşoaiei, în stînga cum mergi spre Hanul lui Şerban Vodă, față în față cu 
caca baronului Meitani în care a locuit generalul Kiseleff între 1829 şi 1834. 

Locul pe care se afla hanul făcea parte dintr-un teren mai mare, pe care 
postelniceasa Elena Cantacuzino îl dăduse zestre unei fiice căsătorită cu spă- 
tarul Pană Filipescu. O parte din loc este moştenit de Constantin biv vel 
capitan Filipescu, care construieşte pe el, după 1700, un han mic, de pro- 
parții foarte reduse față de marile hanuri ale lui Şerban Vodă şi Constantin 
Brincoveanu. Acest han este cunoscut pînă după 1900 sub numele de Hanul 
Filipescuiui, deși la 1713, după moartea ziditorului său, Rada Filipescu soția 
sa îl vinde lui Iordache, clucerul za arie, cu consimțămîntul fiilor sai Gri- 
gore si vel spătarul Radu. Cumpărarea este întărită de domnul Constantin 
Brincoveanu #, căruia, fiindu-i slujitor credincios, îi dă drept „a ţinea la han 
și un hangiu, om străin, ca să fie de pază hanului, iar de către domnia mea 
să fie în pace şi ertat de toate dăjdiile cîte vor esi peste an aici în oraș, de cai 
de olac şi de alte cheltuieli, iar de alte dăjdi să aibă pace 3“, 


Nu cunoaștem nimic din trecutul acestui han în tot cursul secolului 
al XVIII-lea, decît că o parte din el se afla în stăpînirea mănăstirii Vă- 
căreşti. 


1 Ibidem, p. 351—353, doc. 222. 

2 Ibidem, p. 353—355, doc. 223. 

3 Ibidem, p. 380—381, doc. 257, 12 oct. 1872. 
4 G. Ionnescu-Gion, op. cit, p. 486. 

5 Arh. St. Buc., M-rea Văcăreşti, XXX-1. 

Din informaţiile pe care le găsim în secolul al XIX-lea aflăm că, — în 
toamna anului 1802 cind Tara Românească era ocupată de armate străine 
şi se aştepta venirea noului domn Constantin Ipsilanti, pentru care venise 
înainte din partea Înaltei Porţi, Hasan Pașa cu numeroasa lui suită — cai- 
macamii ţării (Golescu, Știrbei, Câmpineanu și Slătineanu în frunte cu Iosif 
episcopul Argeşului), la 14 septembrie dau ordin marelui agă al orașului ca, 
în termen de două ore, să golească Hanul Filipescu şi hanul ce-l ţine Arabagi 
Paşa „fiindcă este trebuință de grajduri a se pune haţii (caitii) măriei sale, 
înălțatului Hasan Pașa 1« 

De asemenea, în 1822, consulul prusian Kreuchely-Schwerdtberg 2 amin- 
veste hanul în însemnările sale. În 1832—1834 o parte din han era ţinută în 
arendă de către neguţătorul Dimitrie Hagi Constantin 3 care _neplätindu- si la 
timp suma împrumutată, i se pune sechestru pe venit de către Ciochină și 
tovarășii lui, pentru datoria de 4422 lei. În 1842, surorile Smaranda și 
Luxandra arată că le-a rămas de la răposatul lor tată Tinco (Tinciu) băcanu 
o prăvălie î în Hanul Filipescu, de pe Podul Mogoşoaiei, ce se află în pro- 
prietatea mănăstirii Văcăreşti căruia îi plătesc o chirie de 35 lei pe an 
pentru loc. Prăvălia, fiind cam dărăpănată la acea dată, fac rugăminte con- 
ducerii mănăstirii să o repare cu cheltuiala ei, iar ele Îşi iau angajamentul, 
în scris, că după moartea lor să rămînă în deplina stăpînire a mănăstirii 
„ca să fie pentru sufletul părinţilor răposaţi 4“. 

Hanul Filipescu avea la parter, pe Podul Mogoşoaiei şi pe ulița Lipscani, 
11 prăvălii, iar la „etaj şase apartamente care depindeau de mănăstirea Vă- 
căreşti. Unul din e'e, în a doua jumătate a secolului trecut, a fost închiriat 
de Ministerul de Interne pentru Serviciul Sanitar. În afară de aceste încăperi, 
hanul mai avea o pivniţă mare sub clădirea din faţă, iar în curte cinci ca- 
mere, sub care se găseau două beciuri, deasemenea un grajd şi un sopron. 

Din reclamele publicate în ziarele timpului cunoaștem cîțiva din ne- 
gustorii care aveau prăvălii în Hanul Filipescu, precum și comerţul pe care-l 
făceau. Astfel, în 1846, doi asociaţi aduc la cunoştinţa „înaltei nobilimi și 
cinstitului public“ că le-a sosit o mare cantitate de tot felul de mărfuri, 
printre care: pinză de Olanda, pinză englezească de aţă, madapolonuri 
françozesti și percaluri 5. În 1852 negustorul loan Lupu spune că are în pră- 

vălia sa „borviz curat de Borsec, adus de subsemnatul chiar din izvorul lui“ 
şi făgăduieşte că va aduce „pe fiecare săptămînă altul proaspăt cu preţul cel 
mai cuvincios. Doritorii pot găsi cu sticla sau cu lada la jos-însemnatul 
ce şade în Hanul Filipescului 6“. 

ŞI, tot în acel „an, un alt negustor, mai priceput în a-şi face reclamă 
anunţă în felul următor: „Spre a preîntimpina svonul fals că aşi voii a mă 
lăsa de negustoria cu haine de Viena ce uneltese [de care mă ocup] de 11 ani, 
am onoare a Îînştiinţa cu respect prea onorabilul public, că aceasta nici am 
făcut, nici am cugetat a face. Din contră cea mai mare băgare de seamă a 
mea va fi de a ţinea necurmat în magazie [prăvălie] lucrurile cele mai nouă, 
după moda de la Viena, Paris și Londra. Taman [tocmai] acum primii un 


1 V, A. Urechiă, Istoria românilor, Me I, Bucureşti, 1897, p. 304. 
2 N, lorga, Istoria Bucureştilor, 1939, . 234. 

3 Arh, St, Buc, Min. Just., Eeoa idkar, 34/1834. 

4 Arh. St. Buc., op. cit., 418/1842. 

5 „Vestitorul românesc“, 1846, p. 68. 

6 Ibidem, 1852, p. 148, 164, 168. 

mare transport de marfă pentru primăvară. Magazinul meu de haine din 
Viena va sta ca și pînă acum sub dirijarea d-lui Fridrich Herfurt pe Podul 
Mogoşoaiei, în Hanul Filipescu, peste drum de casa baronuiui Meitan:“ 1. O ul- 
timă informaţie în legătură cu acest han este de la începutul anului 1867, 
cînd se anunţă în presă că, la 31 ianuarie, se va ţine licitaţie pentru închi- 
rierea unui apartament de la etaj, alcătuit din patru camere 

Întregul han, proprietatea mănăstirii Văcărești, în urma legii de seculari- 
zare din 1863, a intrat in proprietatea statului care, odată cu celelalte averi 
secularizate, l-a scos în vînzare în 1871. Pînă a se vinde însă, toate încă- 
perile din han au fost închiriate la diverși negustori și produceau o chirie 
anuală de 26 975 lei. 


În noua clădire construită pe întreg terenul fostului han şi-a avut 
sediul redacţia ziarului conservator „Limpul“ unde Ion Slavici, Alexandru 
Ciurcu şi Mihail Eminescu* au trudit pină noaptea tirziu la munca re- 
dactionala. 


HANUL GALBEN 


În primele decenii ale secolului al XIX-lea exista în București un han 
boieresc de periferie, așezat în marginea de nord a orașului, la întretăierea 
de azi a Bulevardului Banu Manta cu str. Dr. Felix. Era pînă nu demult o 
clădire solidă, cu parter și în partea de mijloc cu un fel de etaj mansardat. 
Vechimea lui se cunoaște şi prin faptul că nivelul străzilor vecine e mult 
mai ridicat ca altădată, caldarimul lor ajungînd pînă aproape de marginea 
de jos a ferestrelor. 


Și acum, dacă ne întoarcem cu o sută cincizeci de ani în urmă, vom 
vedea cînd a fost clădit hanul și de către cine 3. În această vreme, în partea 
cea mai de nord a orașului, de o parte şi de alta a Barierei Mogoşoaiei, adică 
Piaţa Victoriei de azi, era mai mult sat decit oraş ; casele erau rare și cu 
aspect rural, iar multe din terenurile înconjurătoare erau locuri de agricultură 
sau grădini ; ba chiar și de imas unde pästeau vitele. 


Din Bariera Mogoşoaiei porneau cîteva drumuri mai importante: unul 
trecînd prin Bariera Herastraului și Bariera Nouă, ajungea la Bariera Tir- 
guiui de Afară acolo unde se termina Podul Tirgului de Afară (Calea Mo- 
şilor) şi începea Drumul Focşanilor (Șoseaua Colentina); un alt drum era 
acela care ducea la Herăstrău, numit mai tirziu Şoseaua Jianu (azi B-dul 
Aviatorilor); cel mai drept însă și foarte frumos era Şoseaua Kiseleff avind 
de o parte și de alta minunate alei şi ronduri de flori, unde protipendada 
oraşului se ducea la plimbare. În stînga, Şoselei Kiseleff era un, drum nepavat, 
foarte prăfos în timpul verii și cu noroaie mari din toamnă pînă în primăvară, 
Aceasta era Uliţa Spitalului numită așa după spita.ul „Iubirea de oameni“ 
sau „Filantropia“, nu de mult clădit la acea data. 


1 Ibidem, p. 104. 

2 „Monitorul jurnal oficial al României“, 1867, nr. 8, p. 38. 

+ Pe peretele din stînga intrării, în ultimii ani, s-a pus o placă de marmură cu ur- 
mătorul cuprins: „În această casă poetul Mihai Eminescu a lucrat ca redactor la ziarul 
«Timpul» între ani: 1877—1879*. 

George Potra, Știri despre „Hanul Galben” din mahalaua Filantropiei, în „Materiale 
de istorie şi muzeogratie“, I (1964), p. 395—399. 

Din planul orașului Bucureşti făcut de maiorul Artur Rudolf Borroczyn, 
la cererea domnului Barbu Știrbei, se poate vedea o uliţă î în spatele spitalului 
Filantropia ce corespunde actualei str. Dr. Felix, care însă nu avea un nume 
oficial pe acea vreme, fiind trecută albă pe. hartă. În afară de cîteva căsuțe 
situate la linia ulitei, tot terenul imens cuprins între Bulevardul N. Titulescu 
(fost Șoseaua Basarabilor), strada Dr. Felix şi Bulevardul Banu Manta (fost 
Șoseaua Grozăvești) era în cea mai mare parte proprietatea clucerului Preda si 
era acoperit cu grădini de zarzavat, livezi de pomi și în special cu vie. Dar 
viile în această parte a orașului, de altfel ca și în celelalte parti, se ţineau 
lanţ și se continuau cu celelalte si mai întinse ale lui Ivancea Gherase, Dinu 
Precupeţu şi Iancu Stemar. Pe unde este localul primăriei sectorului 1, Ci- 
mitirul Evreesc şi tot cartierul Filantropiei,, pînă departe erau numai vii. 
Pe locul unde, este Piaţa Filantropiei, numită astazi Piaţa 1 Mai se afla o 
ghetärie imensă cu blocuri de gheaţă * naturală, în greutate totală de milioane 
de kilograme. Puțin mai în centru, si tot pe partea dreaptă, se afla Cimitirul 
Protestant (Luteran), care, cu toate că a fost desființat de multă vreme, 
l-am apucat și noi în copilăria noastră. 

Avînd imaginea locurilor și ulițelor înconjurătoare, ne dăm seama că 
terenul, proprietate poate prin cumpărare a clucerului Preda, era foarte bine 
plasat. Ca o consecință a acestui fapt clucerul „Preda Şi-a construit un han 
destul de märisor, situat la o răscruce importantă, care facea „legătura cu ma- 
rele drum al Tirgovistei pe unde se perindau zi şi noapte ţăranii ce vencau 
să-şi vîndă produsele la oraş. Unii dintre aceştia, atît la ducere cît şi la î în- 
toarcere, poposeau la han, iar după ce-și vindeau marfa mai lăsau cîţiva 
lei şi hangiului pentru mîncarea şi băutura ce-o consumau. 


Hanul Galben numit aşa dintru început, fiindcă era spoit cu culoare 
galbenă, a fost în proprietatea clucerului Preda pină la moarte. După această 
întimplare moştenitorii lui voind să împartă averea rămasă, au scos hanul 
în vinzare. Acest lucru l-au făcut cunoscut doritorilor şi prin anuntare la 
ziar în care, printre multe informaţii foarte interesante, aflăm că proprietarul 
era clucerul Preda Săulescu. 

Din ziarul „Vestitorul românesc“ Î, din anul 1850, aflăm că „hanul 
cel galben de la capull] Podului Mogoşoae, afară de barieră, ce se înve- 
cineşte cu spitalul] Filantropii“ are patru încăperi, două cămări, si o cuhnie 
[bucătărie] la etaj, iar în partea de Jos cinci încăperi, o cârciumă cu pivniţă 
boltitä, de zid, în care pot intra 18 butii de vin. În curtea destul de întinsă 
se află un grajd mare, în care pot intra zece perechi de telegari ; două so- 
proane mari cu uși ferecate în care au loc patru trăsuri. În afară de asta, în 
spatele curţii se află o cărbunărie, o vărzărie mare, o grădină î într-o întindere 
însemnată, fineţe şi şase care si o vie de 13 pogoane cu aracii ei și cu cramă 
cu tot edecul. 

„Doritorii ce vor pofti ca să cumpere acest acaret, se vor înţelege cu 
pomeniții moştenitori“ ai răposatului clucer Preda Săulescu. 


* Gheaţa scoasă din lacurile făcute de rîul Colentina (Herăstrău, Floreasca, Tei, 
Fundeni etc.), era depozitată iarna în gropi imense de unde ne scosese nisip, pietriș şi pămînt 
galben pentru cărămidă, Acolo, pe straturi de paie, pînă la umplerea definitivă, în blocuri 
mari, era păstrată pînă în sezonul cald cînd era distribuită pe la cîrciumi, restaurante și 
persoane particulare, 

„Vestitorul românesc“, 1850, nr. 63, p. 252. 

Nu am putut afla cine a cumpărat hanul şi cu cât, şi nici dacă via a fost 
vinduta separat de han. E sigur însă că Hanul Galben se afla, pe la 1870, 
în proprietatea unui oarecare Christea, iar de la acesta, prin cumpărare sau 
danie, a intrat în stăpînirea epitropiei bisericii Sf. Vineri Nouă, în prezent 
dărimată, ce se afla pînă acum vreo 40 de ani pe Calea Griviței, dincolo de 
actuala clădire a Muzeului Căilor Ferate Române. 

În 1890, epitropia zisei biserici anunță 1 că ţine licitaţie publică pentru 
închirierea hanului pe termen de trei ani. Hanul e anunţat că se află în 
suburbia Cismeaua Mavrogheni, pe strada Filantropiei fiindcă aceasta era cea 
mai cunoscută. În ceea ce priveşte hanul, anunţul arată că el se compune din 
circiumä cu pivniță mare, șase camere, dependinţe, bucătărie, Fotărie, curte 
spațioasă și grajd mare de zid. Nu se mai aminteşte nimic de vărzărie, finețe 
şi vie. Poate că acest teren fusese parcelat de mult și se făcuseră pe el străzi 
ŞI nenumărate case, un adevărat cartier. 

Cit timp a fost în stăpînirea bisericii Sf. Vineri Nouă, şi cine au fost 
chiriasii, iarăşi nu ştim. În orice caz, pe la începutul acestui secol, „Hanul 
Galben era un local foarte cunoscut de prefectura poliției, pentru că în el 
puteai întâlni pungaşi la fiecare oră din zi şi din noapte, în special borfaşi 
şi hoți de păsări. Cînd prefectura sau comisariatele primeau reclamaţii pentru 
astfel de furturi, privirile şi cercetările agenţilor polițienești se îndreptau în 
primul rînd spre Hanul Galben. 


Într-un reportaj de ziar? publicat în 1904, în legătură cu viața acestui 
han şi a împrejurimilor se spun următoarele : 


Pe Şoseaua Filantropiei, după ce ne-am depărtat de Piaţa Victoriei 
cu citlva sute de paşi, viaţa bucureşteană dispare cu desävirgire din jurul 
nostru. 


Pe trotuare întilnim femei desculțe, nepieptănate, îmbrăcate murdar, 
bărbaţi cu fețele negre, uscate, înăsprite de mizerie, tineri fără gulere și chiar 
fără cămăși, copii in zdrençe sau goi. Populaţia e alcătuită din „hamali, ca- 
ruţaşi, salahori, cerșetori, olteni-precupeti, spălătorese, prokenete, vînzătoare de 
flori, lăptărese, vrăjitoare, cerşetoare, chivute etc. 

Case mici, strîmbe, pereţi dărăpănaţi de ploi, façade pline de noroiul 
împroşcat din stradă, curţi vaste şi pline cu gunoaie, iar pe alocurea mici 
livezi de pomi roditori. 

La răspîntia unde se întîlneşte Șoseaua Filantropiei [azi B-dul 1 Mai] 
cu strada Grozăveşti [azi B- dul Banu Manta], este un han mare cu pereţii 
galbeni. Lumea s-a deprins să-l numească Hanul Galben. E o clădire Joasă cu 
u~ acoperämint de tablă roşie închisă, prelungit cu o straşină largă ce intunecä 
faţada şi-i dă astfel o înfăţişare misterioasă. 

În mijlocul acoperişului se ridică o mansardă i luminoasă, înaltă si curată 
care face ca partea de Jos a clădirii să apară mult mai lugubră decît e în 
realitate. Astfel Hanul Galben atrage privirile, oprește pe trecător, fascinează, 
asemeni ochilor enigmatici şi întunecați ai păsărilor de pradă. 

i Am recunoscut că pungasii nu puteau alege un mai potrivit loc de 
întîlnire”. 


1 „Monitorul comunal al primăriei Bucureşti“, XV (1890), nr. 30, P» 385, 
2 * * * Hanul Galben, „Adevărul de dimineaţă“, 1904, nr. 33, P- 

Înăuntrul hanului se află băcănie, cîrciumă şi cafenea. Muncitori îm- 
brăcaţi cu mintene de suman scurte pînă la brîu și vătuite, beau vin cu 
pahare mari de apă. 

La acea dată în fața hanului era o  fîntînă cu cumpănă și un mic 
maidan unde căruțaşii şi camionagiii își lăsau vehiculele în aşteptarea clien- 
pilor, sau pîna cînd își terminau jocul de table pe o sticlă de vin, sau își beau 
seriile repetate de „ţoiuri“, „dorobanţi“, sau „cincizeci“ de rachiu tare şi 
otrăvitor care îi îndemna la dese certuri şi scandaluri ce se terminau, nu de 
puţine ori, prin bătăi crunte sau înjunghieri, dînd prea des de lucru comisa- 
riatelor de poliție şi spitalului din apropiere. 

Mahalaua din jurul Hanului Galben, numită şi „Mahalaua Dracului“, 
cuprinzătoare de atîtea variate categorii de locuitori, promiscuitate, mizerie 
si zgomot, a fost un motiv de inspiraţie în arta plastică. Nu vom pomeni decît 
un singur caz. 

Marele pictor Luchian, între 1907—1909, a locuit pe Şoseaua Filan- 
tropiei nr. 24, peste drum de Hanul Galben. Fiind în imediata apropiere a 
atitor tipuri caracteristice nu rămîne străin de ele şi pe cele care i se par 
mai sugestive şi mai interesante le pune pe hirtie sau pe pînză, imortali- 
zîndu-le prin marele său talent. 

În „Mahalaua Dracului“, Luchian a început să picteze încă din 1898, 
înainte de a se muta în ea. Dintre lucrările pictate sau inspirate din această 
mahala nu trebuie să uităm figura blajinului si truditului cărbunar, tigancile, 
cocioabele, „autoportretul Un zugrav, compoziţia Cheful, cele mai sträluci- 
toare din Anemonele sale (1908), precum și portretele lui Moş Nicolaie şi 
Alecu Literatu, De asemeni, dintre privelişti, aparțin acestui cartier minunatul 
ulei în tonalități mov Alabalaua Dracului, înfăţişind o seamă de case cu cîte 
un etaj și scări, destul de înghesuite și oropsite, pastelul Ghereta din Filan- 
tropia, o măestrită lucrare cu atmosferă de iarnă, Casele bätrinesti cu stilpii 
aceia rotunzi ca niște coloane şi cu pridvorul acoperit cu stuf, acuarela 
Pupul din strada Clncerului, cu chițimiile din lemn şi paiantă străjuite de doi 
copaci aplecati si între care se află putul cu roată, iarăşi o remarcabilă lu- 
crare tipică pentru viaţa periferiilor bucureştene de atunci“ 1. 

Si tot în legătură cu acest han, mi-aduc aminte de o convorbire pe 
care am avut-o cu scriitoarea „Maica Smara“ care îmi spunea că pe vremea 
cînd ea s-a mutat în jurul Pieţii Filantropia, cu vreo 80 de ani în urmă, 
cartierul din jurul Hanului Galben, adică „Mahalaua Dracului“, avea o re- 
putaţie cît se poată de proastă. Seara, dacă veneai prea tirziu, pe întuneric, 
fiindcă străzile din cartier nu erau luminate, riscai, în cazul cel mai fericit, 
să te întorci îmbrăcat ca Adam î în rai. Borfașii te dezbrăcau pînă la pie! e şi 
dacă _opuneai rezistență sau încercai să strigi după ajutor, te bateau de zăceai 

mută vreme la pat. O serie de pungasi şi trişori aţineau calea țăranilor Şi-i 
ademeneau să joace, luîndu-le de multe ori toți banii ce-i aveau din vînzarea 
diferitelor mărfuri. Mulţi dintre nenorociţii aceştia se întorceau acasă, şi fără 
bani şi fără marfă, iar în cazuri mai rare, chiar fără caii de la căruțe ce 
repede erau vînduți prin diferite mahalale ale oraşului de răufăcătorii ce 
roiau în jurul hanului de tristă amintire. 

La Hanul Galben, în acea vreme, erau chefuri care ţineau roată noaptea, 
iar toamna mirosul grătarelor care sfiriau de friptul pastramei și al »patricie- 


1 Ionel Jianu, Petru Comarnescu, Stefan Luchian, Bucureşti, 1957, p. 62—63. 

nilor“ se răspîndea pînă departe în mahala. Mustul, dulce şi tulburător, se 
făcea pe loc în teascurile ce se găseau în curtea hanului care, în astfel de 
ocazii, era îngrădită toată cu stuf de baltā. 

Iată deci, în cîteva cuvinte, viața unui han bucureştean din care n-a 
mai rămas, în ultimul timp, decît amintirea. Mulţi trec şi vor trece prin fața 
locului, dar prea puţini îi vor cunoaşte trecutul. 


HANUL GOLESCU 


Un han în centrul orașului, dar nu chiar în inima lui, era Hanul 
Golescu de pe Podul Caliţei sau al Calicilor, actuala Calea Rahovei, pe lîngă 
biserica Sf. Nicolae din Prund. Se numea așa după numele marelui ban Radu 
Golescu (1746—1818) care l-a construit pe la începutul secolului al XIX-lea 
şi se afla în vecinătatea vechii case a boierului Golescu, în mahalaua numită 
şi a Golescului unde erau case arătoase şi gospodării întinse ale boierilor 
Ştirbei, Creţulescu, Manu, Fălcoianu, Bobescu si alții, iar pe la 1850, alături 
de A a se aflau casele Cernovodeanului şi peste drum ale lui Mihalache 
Kefalov ! 


Radu Golescu ca și bunicul său, cu acelaşi nume, îşi va începe ca- 
riera dregătorească de la cel mai mic rang şi cu timpul va ajunge la cea mai 
înaltă, de mare ban. Prin căsătorie, prin inaltele slujbe ce-a avut şi prin 
diferite îndeletniciri comerciale şi-a mărit numărul moșiilor, al proprietăților 
în Bucureşti, ajungînd să posede o foarte bună stare materială. 

Încă înainte de 1800, a construit o fabrică de sticlărie pe una din mo- 
şiile sale din județul. Dimbovita, aducînd lucrători ,suditi nemţeşti“ 2, printre 
care Şi cîțiva români de peste munţi, din satul Porumbacu, cărora, pentru ei 
si familiile lor, le-a dat locuințe pe moșia. respectivă, fapt care îl aflăm 
într-un document din 1814. Produsele acestei fabrici, fiind mai ieftine decît 
cele care se aduceau de peste hotare, se desfăceau în București şi în diferite 
oraşe, contribuind și acestea la mărirea averii. În 1826, una din prăvăliile 
unde se vindea marfă de sticlarie, din fabrica fostului ban Radu Golescu, 
se afla în Hanul Şerban Vodă, închiriată de Lisabeta 3 nemţoaica sticlăreasa. 

Marele ban Radu Golescu a avut trei fii: Nicolae zis Nae, Gheorghe 
cunoscut mai mult sub numele de Iordache și Constantin rămas în istoria li- 
teraturii sub numele de Dinicu. Lui Iordache i-a lăsat moştenire Hanul de pe 
Podul Caliţei, iar lui Dinicu Hanul Roşu construit pe locurile ce se vînduseră 
la licitaţie din fostul teren al Curţii Vechi. 


Hanul lui Iordache Golescu, intrat în stăpînirea sa prin diata € tatălui 
său din 2 februarie 1815 — semnată ca martori de Iosif episcopul Argeşului 
şi Costandie episcopul Buzăului și întărită apoi de mitropolit — era o clădire 
mare, cu etaj, avînd numeroase prăvălii şi camere de locuit pe care Dionisie 
Fotino 5, la 19 mai 1814, îl consideră între cele şapte hanuri mari fără bi- 


- „Vestitorul românesc“, 1855, supl., p. 1, 19. 
21. Cojocaru, Documente privitoare A economia Țării Româneşti, 1800—1850, Bucu- 
reşti, 1958, “A I, p. 170. 
3 George Potra, Documente privitoare la istoria oraşului Bucureşti, 1821—1848, Bucu- 
resti, 1975, p. 244—245. 
4 Arh. St. Buc., Tribunalul de comerţ Bucureşti, 9982/1832 ; Logofefia Dreptății, 
13436/1833. 
5 Dionisie Fotino, op. cit., vol. III, p. 166; cf. şi Hurmuzaki, X, p. 513. 

serici. Era „ocolit cu zid de jur împrejur“ și ocupa întreg terenul ce se 
îutindea în spatele actualului spital Brincoveresc, de la vechea biserică Dom- 
nija Bălașa pînă în strada Bibescu Vodă de azi, numită în acea vreme Uliţa 
bisericii Sf. Nicolae. 

Despre activitatea comercială ce a avut loc în acest han, de la înte- 
meierea lui și pînă în 1831, nu cunoaștem nimic. De-abia acum, în acest an, 
în timpul marii ciume care a bîntuit Capitala şi o parte din ţară, aflăm că 
Regimentul I infanterie din armata naţională înființată de Regulamentul Or- 
ganic 1, a fost încazarmat în acest han, poate, fiindcă rămăsese gol, deoarece 
locatarii îl părăsiseră, risipindu-se în toate părțile. 

Iordache Golescu, probabil pentru nevoile gospodăriei și a numeroasei 
sale familii (două fete: Elena şi Ecaterina şi patru băieți: Dimitrie, Radu, 
Gheorghe Şi Alexandru) şi mai ales cu cheltuielile băieţilor care erau la în- 
vățătură în străinătate, precum şi cu construirea casei de pe Podul Mogoşoaiei 
(în stînga bisericii Sf. Nicolae-Tabacu), avînd nevoie de mulți bani, se îm- 
prumuta deseori, cu sume destul de mari, de la serdarul Nicolae Nica. Dar 
neputind plăti la timp dobinda mare şi capitalul, a fost nevoit să-l vînda. 
De aceea, în februarie 1833, Iordache Golescu ceru marii Logofetii a Dreptăţii 
să aprobe scoaterea la mezat a hanului, parter și etaj, care se compunea din 
două părţi de sine stătătoare. 

În cererea ce face către marea Logoferie a Dreptăţii, Iordache Golescu 
arată şi „obrazele“ (persoanele) care socotește că au drept de protimisis 
la această vînzare. Și aceste obraze sînt destul de numeroase, unele rude 
apropiate — chiar fiul său Dumitru (Tache) — alţii, vecini alăturați, unii 
şezători în Bucureşti, iar alții aflați la Slatina, Craiova sau în judeţul Te- 
leorman. Toţi aceştia trebuiau să fie anunţaţi oficial şi să dea răspuns în 
scris, cît mai grabnic dacă renunţă la dreptul de protimisis sau vor să parti- 
cipe la licitația hanului. 

Printre cei menţionaţi amintim pe sora sa vorniceasa Anica Racoviţă 
si pe fiul ei Aleco, Marița Golescu, soția răposatului său frate Nae gi fiul 
ei maiorul Iancu, cei patru fii ai lui Dinicu, de asemenea și pe fiica acestuia, 
clucereasa Anica Racoviţă, Saftica și Elena Dudescu, vornicul Alecu Crețu- 
lescu (tatăl doctorului şi omului politic Nicolae Kreţulescu), aga Iordache 
Florescu, vorniceasa Zinca Samurcaș, maiorul Alecu Florescu, medelnicereasa 
Săfrica Berindei şi alții. 

În încheierea cererii sale Iordache Golescu spune: „aceste obraze au 
protimisis, iar dă s-ar arăta alte obraze cu cerere dă protimisis, afară 
dintr-aceste, eu voi rămînea în răspundere“ 2. 

Este interesant de reţinut răspunsul Zoiţei Golescu în legătură cu 
dreptul de protimisis al ceior doi fii, Radu şi Aleco care sînt nevirstnici si 
amindoi plecaţi din ţară, la învățătură, la Paris. Ea spune că, Logofeţia să 
urmeze „precum pravila va porunci pentru asemenea intimplätoare împre- 
jurare“, încheind „eu mai mult n-am ce răspuns să dau“ 3. 


După ce s-au primit toate răspunsurile de la persoanele indicate și în 
urma strigărilor şi licitaţiei avute, în ianuarie 1834, o parte a hanului a fost 


1 Radu Crutzescu, op. cit., p. 60. 
2 Arh. St. Buc., Logofetia Dreptăţii, 10 339/1834. 
3 Ibidem. 

adjudecat asupra serdarului Nicolae Nical care a oferit cel mai mare pret, 
4 720 galbeni împărăteşti, cu toate că cucoana Săftica Dudescu, soția beiza- 
delei Grigore Suţu, făcuse contestaţie că are drept de protimisis a cumpăra 
ca hanul, dar se vede că a renunțat, fiindcă hanul rămîne în proprietatea 
serdarului N. Nica care, în ianuarie 1835, tot prin mezat, cumpără și cealaltă 
parte a hanului cu 150 000 lei. 


Și tot în acest an — 1835 — pentru, nevoie de bani, mai vinde o casă, 
din mahalaua Golescu, ce fusese construită pe locul său moştenesc, in 1819, 
de un oarecare Andrei Pestriţu, preotului Ioan? din mahalaua Sf. Tia, 
cu 2 500 lei. 


După cum vedem, din 1824 jumătate și din 1835 şi cealaltă jumătate, 
hanul rămîne în proprietatea lui Nicolae Nica. Din timpul stăpinirii acestuia, 
aflăm că în 1840 primăria, oraşului orînduieşte pază de noapte? în fața ha- 
nului, iar în 1843 se anunță că de la Sf. Gheorghe este de închiriat; camerele 
si salonul de la etaj sînt zugrăvite, iar curtea este „de caldarim“ $, adică 
pavată cu piatră. 

În 1849 călătorul german, W. Derblich5, care cunoaște bine Hanul 
Golescu, pe atunci unul dintre marile hanuri ale capitalei spune: „Am găsit 
nici aproape cincizeci de negustori, care reprezentau toate ramurile posibile de 
industrie şi comerţ. Aici găseşti halvagii lîngă giuvaergii, într-o cameră e 
atelierul unui croitor, în camera vecină este un comerț de jocuri foarte cer- 
cetate şi în vreme ce o modistă vacantă închiriază paturile sale guvernantelor 
fără post, un măcelar dă adăpost ospitalier în camerele sale unei societăţi 
de lustruitori de haine“. Dintr-una din aceste prăvălii, dimineaţa în zorii zilei 
se răspîndeau în mahalalele dimprejurul hanului vînzătorii de salep (băutură 
preparată din salep, miere şi apă), bucuria copiilor din această vreme ô, 
Între 1870 şi 1880 în Hanul Golescu era instalată prăvălia de anticariat a 
lui H. Steinberg, care mai târziu îşi adaugă o tipografie, unde fiul său, ajuns 
mare librar şi editor, va tipări multe cărţi?” și în special manuale școlare. 


În 1882, hanul fiind şubrezit de vreme şi de reaua păstrare a locatarilor 
a fost demolat de noul proprietar Nierescher care a construit în locul lui o 
clădire modernă, frumoasă, solidă, ornamentată cu stucaturi exterioare, adică 
o casă de locuit şi raport, cu nenumărate prăvălii de jur împrejur, sub numele 
de „Pasajul Nierescher“ care a dăinuit pînă în zilele noastre cînd a trebuit 
să facă loc noii sistematizări atît de imperioase pentru schimbarea vechii 
înfățişari a oraşului. 


HANUL GRADISTEANU 


Dintr-o hotărnicie din octombrie 1848, întocmită de inginerul Plesoianu 
şi G. Dumitrescu, se constată că pe ocolul locului numit altădată „via dom- 


1 Arh. St. Buc., Tribunalul de comert București, 18 118/1833 şi 8304/1834; George 

Potra, Documente privitoare la istoria orașului Bucureşti, 1821—1848, Bucureşti, 1975, p. 400. 
2 Arh. St. Buc, op. cit., 5941/1835. 

3 Acad. R.S.R., ms. 1632. 

4 „Vestitorul românesc“, 1843 supl. 28, p. 2 (nr. 144). 

5 Y. Derblich, Land und Leute der Moldan und Walachei, Praga, 1859, cap. XI. 

6 Col. Popescu-Lumină, op. cit, p. 373. 

7 N. D. Popescu, Calendarul pentru toți fiii României, Bucureşti, 1906, p. 155. 

Iordache Golescu (1768—1848) pro- 


prietarul hanului de pe Podul Caliņi 
(Calea Rahovei). 


lon Câmpinernu, în uniforma de figer 
al oastei pamintene, fost proprietar 
hanului care ii purta numele. 

Semnătura lui Manuc Bei (cu caractere 
chirilice), 


Em. Mirzaian (Manuc Bei), după o 
gravură din 1811 semnată Fr. Lanphin 
Gélnworth sc. 


Facsimil după o scrisoare românească 
a lui Manuc Bei (1813). 

Hanul Manuc, la 1841. Litografie după desenul lui M. Bouquet. 


Interiorul curţii Hanului Manuc, pe la 1860, Fotografie de C. Pop de Szathmari. 

Interiorul curții Hanului Manuc (Hotel Dacia), 1900. 


Hanul Manuc (Hotel Dacia), vedere dinspre str. Halelor, 1930. 

Piaţa Sf. Anton, la 1890, A doua clădire din dreapta e Hotelul Dacia, fostul Han Manuc, 
jar in faţa lui, biserica Curtea Veche. Prin mijlocul străzii trece tramvaiul cu cai. 

Palatul Nifon construit pe locul Hanului Dedu, 1932, 

Hanul Galben, la 1935. Se afla la întretăierea Bd. Banu Manta cu str. Dr. Felix. 


Hanul lui Simeon (Zamfir), 1928. 

Hanul lui Simeon (Zamfir), 1930. 


Hanul lui Simeon (Zamfir), în timpul dărimării, 1933. 


www.dacoromanica.ro 


Hanul lui Simeon (Zamfir), 1933. 
Uşi şi ferestre de fier ale unei bolți 
(prăvălii). 


Hanul cu Tei, la 1927. Interior, 
vedere din str. Lipscani 
spre str. Blănari. Acvaforte de 
A. Poitevin-Scheletti, 

Hanul cu Tei, în 1933. Fațada dinspre str. Blănari și gangul de intrare. A fost construiv 
in 1833. 


Hanul Bossel (clădirea din faţă) pe Podul Mogoşoaiei, la 1854. În fund, spre stînga, se vede 
Turnul Colţei și biserica Sf, Sava. 

Hanul Cucu, 1937. 
În stînga casa arh. Cerchez. 


Hanul Cucu, construit în 1866, 
înainte de demolarea din 1939. 
Era situat pe Calea Victoriei 
nr. 222, colț cu 
str. Grigore Alexandrescu, 


Vechi han bucureştean. 

Neguţător bucureştean anonim (după o Stoian negustorul şi Apostol băcanul, 
planşă colorată din cartea suedezului ctitorii bisericii Bradu Staicu (după o 
Hedenborg). pictură murală de la biserica Bradu 

Staicu din Bucureşti). 


YY SI 


Negustor din prima jumätate a seco- Nica, negutätor de la începutul seco- 
lului al XIX-lea (gravură în lemn după lului al XIX-lea (după G. I. Ionnescu- 
desenul lui D. Lancelot). Gion în „Istoria Bucureştilor“). 

Negutätorul abagiu Tudor Dancovici Anica Dancovici, născută Bălăcică, soția 
(1797—1872). neguțătorului Tudor Dancovici. 


Marele neguçätor toptangiu Tudor Hagi Catriniţa (Ecaterina) Zamfirescu, mama 
“Tudorache (1786—1848). Litografie de neguțătorilor Niculae Voicu (Woikowitz) 
Rudolf Hoffmann. şi Ilie Zamfirescu, Portret în ulei de 

pictorul austriac Frankenberger. 

Neguţătorul Nicolae Chirilof Neguţătorul şi bancherul Alexandru 
(1775—1849). Chirilof (1818—1881) fiul lui Nicolae 
Chirilof. Portret în ulei de G. Tatta- 

rescu, 1855. 


Neguţătorul Vasile Dancovici (1786— Rudolf Orghidan (1797—1862), spriji- 


1864), fiul  neguţitorului Gheorghe nitor al scriitorilor şi tipăriturilor din 
Dancu. “Transilvania. 

Neguţătorul Petre T. Dancovici (1828— Neguţătorul Alecu Pancovici (1831— 
1910), fiul lui Tudor Dancovici, 1902), fiul lui Vasile Dancovici. 


 Neguţătorul Mihai Zamfir șia Constan- Neguţătorul şi fabricantul George Asan 
tin, tatăl lui Ilie Zamfirescu (1810— (1821—1866). 
1862). 


www.dacoromanica.ro 


Ion (Ioniţă) Popp (1829—1875) zaraf 
şi apoi bancher în Hanul cu Tei în 
perioada 1856—1875. 


George San Marin (1819—1885) pro- 
prietar al mai multor prăvălii de lipscă- 
rie en-gros în Hanul cu Tei. 


Neguţătorul Nicolae Hagi Stoica (1818—} 
1900). 


Negutätorul Gh. Hagi Teodoraky, fiul 
lui Tudor Hagi Tudorache. 


Neguţătorul Ilie Zamfirescu (1810— 

1862) frate vitreg cu Niculae Voicu 

(N. de Woikowitz 1803—1868), fprirer 

în ulei de pictorul austriac Franken- 
berger. 


Neguţătorul Ioan Martinovici (1820— 
1882). 


Neguţătorul Costache Pavelescu (mai 
tîrziu Paulescu), 1824—1910, tatăl prof. 
dr, Nicolae Pauleșcu (1869—1931). 


Neguţătorul şi bancherul Mihalache Sto- 
ianovici (n. 1820) fiul neguţitorului bă 
can Petre Stoian-Steneţ, 

nească“ se afla un han mic şi dărăpănat care se numea Hanul Grädisteanu. 
Această vie domnească începea din Uliţa Rahtivanului, adică din spatele bi- 
sericii Sf. Gheorghe Nou şi ajungea spre miazănoapte pină la curtea pitarului 
Mavros, de lingă biserica Sf. Nicolae-Jignita, ocupînd o suprafață de circa 
60 stinjeni în lăţime şi 190 stînjeni în lungime. Poarta hanului dădea în Podul 
Beilicului (Calea Şerban Vodă) si pe locul său, pînă în 1935, fusese spiteria 
cu firma „Pelican“, în apropiere de biserica Sf. Ion. 

Însemnările unui călător din 1823 ne dau o imagine sărăcăcioasă si 
sumbră despre acest han de mahala, care trebuia să fi fost destul de vechi 
în această vreme. Apariția lui trebuie să fi fost în ultimii ani ai secolului 
al XVIII-lea sau imediat după 18C0. Avea camere de închiriat cu noaptea și 
cu luna şi cârciumă cu mincare si băutură. 

„Edificiul — spune călătorul din 1823 —- era vechi şi cu crăpături. 
Vîntul se vîra cu un vuiet detestabil de scîrțiitură şi de trosnitură printre aceste 
crăpături. Mă aflam într-o odaie, cu pereţii, tavanul și podinele formate 
dintr-o mulțime de bîrne şi scînduri, aşezate fără scop si fără plan, de-a 
lungul si de-a curmezisul. Această manieră de clădire avea o înfățișare fan- 
tastică, mărită încă de întunecime. După datinele hangiilor în toată casa se 
atla numai o singură lumînare de seu, dar şi pe aceasta o scoaseră din felinar 
pentru a o pune într-un sfesnic de pămînt ars. Flacăra acestei luminări 
se bătea şi juca în suflarea de aer făcută de vîntul care intra din toate pār- 
tile. Aci era locul unde se ospătau călătorii, bag de seamă, că pentru a mă 
odihni de noapte fui condus în altă parte. Urmai un băiat şi trebuia să-mi 
caut drumul pe pipăite, de-a lungul unui coridor întunecos, lung de 30—40 
urme şi podit cu scînduri slobode, pe care piciorul nu avea razim sigur. Ajun- 
gind pînă la capul coridorului băiatul deschise o ușă și mă duse într-o odaie 
luminată de lună, după care se retrase. 

Odaia era mică și cu tavanul aşa de jos, că-l atingeai bine cu mîna. 
Pe o lature era un pat: trei scînduri aşezate pe două picioare de lemn, peste 
scînduri o mînă de paie vîrîte într-o ţoală ca să nu se risipească. Într-alt 
perete era un ochiu de fereastră ; ca geam, se cunoştea că ar fi fost o piele 
de capră, cum se obișnuia în acea vreme, însă bucata ce rămăsese, adeverea 
că odată a fost întreugă. 

Lîngă pat, o masă, apoi două scînduri puse pe picioare din lemn ne- 
cioplit pe care sta un vas de pămînt, forma ligheanului de azi, şi un urcior cu 
apă ce serveau la spălatul feţei. 

Mă dusei la ușă ca să-i pui zăvorul. N-avea nici zăvor nici ivăr, nimic 
decît o clanţă ce se mișca, cu care se putea deschide ușa pe dinafară tot atit 
de bine ca și pe dinăuntru. 

Fiind ostenit mă trîntii în pat şi fiincă nu avea pernă, pusei căpătii un 
lemr. ce-mi încurca drumul și mă învelii cu scurteica ce o aveam pe mine“ 1. 

Nu cred în confortul hanurilor de altădată şi în special al celor peri- 
ferice, dar, oricît, mărturia călătorului străin mi se pare cam exagerată. 

În august 1845, cînd hanul se afla în stăpînirea văduvei Grädisteanu, 
fiindcă soțul murise, a izbucnit un foc care a distrus în întregime clădirea 
hanului și cu această ocazie 20 familii evreieşti care locuiau în el au rămas 
fără adăpost 2. 


1 Col. Popescu-Lumini, op. cit., p. 374—377. 
2 „Vestitorul românesc“, 1845, p. 245. 

HANUL GRECEANULUI-DEDU 


Pe Podul Mogoșoaiei (Calea Victoriei), spaţiul cuprins azi între bu- 
levardul Gh. Gheorghiu-Dej și str. Doamnei, la sfîrșitul secolului al XVIII-lea 
făcea parte din incinta Curţii domneşti a lui Șerban Cantacuzino care-și avea 
cancelaria pe locul fostei Legatii ruseşti, adică în spatele actualului „Hotel 
Bulevard“. 

Biserica Doamnei, construită de Maria soţia voievodului, avea loc larg 
împrejur și la acea dată se afla la nivelul Podului Mogoşoaiei, nu ca acum cu 
un metru mai jos. Prin ce împrejurări nu știm, în a doua Jumătate a seco- 
lului al XVIII-lea, cea mai mare parte din terenul din jurul ei a fost ocupat 
cu clădirile diferiților proprietari. Partea din faţă și lateral înspre str. Doam- 
nei se afla în proprietatea boierilor Corneşti, iar o altā parte din faţă și 
lateral stînga în cea a vornicului Matei Fălcoianu. Prin moștenire şi cumpà- 
rare, la sfîrșitul secolului al XVIII-lea, tot acest cuprins a ajuns în proprie- 
tatea stolnicului Radu (Răducanu) Greceanu care și-a construit pe el case * 
de locuit, durabile, cu ziduri groase şi pivnițe adinci, precum si alte clădiri 
mai mici, cu prăvălii, hotărite a fi han, după cum s-a şi numit: Hanul 
“Greceanu, 

Bunele afaceri care le făceau hanurile după 1780, cind atmosfera tul- 
bure a Europei sud-estice se mai linistise, au îndemnat și pe boierii Greceni 
să-și sporească veniturile prin deschiderea unui han. Așa cum am văzut mai 
sus, fenomenul nu este izolat; sîntem într-o epocă în care boierimea ia pildă 
de la clasa negutätoreasca. 

Nu se ştie precis cînd a luat ființă hanul, dar este amintit documentar 
în 1821 cînd se face menţiune că prin faţa lui a trecut cortegiul mortuar al 
domnitorului Alexandru Suţu 2. 

Probabil în timpul Revoluţiei de la 1821, cînd multi boieri s-au refugiat 
cu familiile lor peste munţi, unde unii au stat timp îndelungat și s-au îm- 
prumutat de bani plătind dobînzi mari, și boierii Greceni au fost în această 
situaţie, vinzind mai tîrziu hanul mai sus amintit, ca să-și plătească datoriile. 
Documentar constatăm că, în 1827 stolnicul Radu (Răducanu) Greceanu? 
a vîndul hanul negutätorului cojocar Diamandi Dedu care l-a stăpînit pînă 
la sfirsitul vieţii sale. 

Diamandi Dedu a renovat hanul și a înălyat zidurile dinspre ulicioara 
îngustă care face trecerea spre biserică şi înspre casa Grecenilor. Urmașul lui 
Radu Greceanu, paharnicul Dimitrie (Mache) Greceanu dă în judecată ? pe 
Diamandi Dedu cerînd să strice zidurile din acea parte care-i astupă lumina 
ferestrelor. Procesul a durat, la toate instanțele judecătorești, din 1828 pînă 
în 1836, dînd cîştig de cauză lui Dimitrie Dedu, urmaș, care a adus oameni 
<e-au mărturisit că zidul înălțat este spre ulicioară, iar ulicioara exista înainte 
de a-şi face case stolnicul Radu Greceanu şi deci casele pîrîtului nu sint lipite 
de han ci de cealaltă parte a ulicioarei. 

La moartea lui Diamandi, întîmplată între 1830 şi 1832, prin testament, 
hanul este lăsat moştenire celor doi fii ai săi, pitarului Dimitrie Dedu și 


1 Arh. St. Buc., Curtea de Apel, secția 11, 25/1834. 
* Cu unele renovări şi transformări au existat pină în 1977, cînd au fost mult 
şubrezite de cutremur şi apoi demolate. 
George D. Florescu, Alaiul înmormintării..., p. 35. 
3 Arh. St. Buc., Logofetia Dreptăţii, 2872/1837. 
4 Ibidem. 

porucicului Alecu Dedu, iar celor două fiice, jumătate din casele de pe Podul 
Beilicului (Calea Şerban Vodă) şi suma de 48 000 lei, drept zestre atunci 
cind sc vor mărita. 

În februarie 1837, Dimitrie Dedu * cumpără partea fratelui său Alecu, 
cu suma de 2 200 galbeni împărăteşti, pe zapisul de vînzare, prin punere de 
deget, semnînd şi mama lor Maria Diamandi Dedu. 


După o trecere de cinci ani, Dimitrie Dedu ca girant al comisului An- 
tonie Negroponte, din Moldova, care luase în arendă vămile Ţării Româneşti 
şi neavînd posibilitatea să depună întreaga sumă la Visterie, achitată însă de 
generalul Nicolae Mavros, pune zălog hanul pe numele acestuia. Dar neputind 
plăti la termenul fixat, în 1842 generalul N. Mavros îl dă în judecată avînd 
pretenţia să i se dea banii împrumutaţi şi dobinda lor care, în total, se ridica 
la suma de 14 280 galbeni 1. 


Dimitrie Dedu, cu soția sa Ecaterina, prin vechilul (avocatul) Athanasie 
Veropolu se judecă cu generalul N. Mavros, prin vechilul Costache Anghe- 
lescu. În acest proces se amestecă şi mama lui Dimitrie Dedu care, prin ne- 
numărate jalbe la diferite instanţe judecătoreşti şi în cele din urmă către 
domnitor, cere asigurarea sumei de 48 000 lei pe care răposatul ei soţ o lăsase 
pentru căsătoria fetelor şi fusese dată numai în păstrare lui Dimitrie care acum 
nu mai dispunea de aceşti bani, în urma zălogului făcut. 


Nu cunoaştem cum s-a desfăşurat procesul şi nici cum s-a terminat, 
fiindcă ne lipsesc documentele, dar deductiv socotim că Dimitrie Dedu ** a 
izbutit să-şi scape hanul din amanet, deoarece constatăm că el rămîne în con- 
tinuare în proprietatea lui, ducîndu-şi mai departe comerţul si închiriind o 
parte din prăvălii la diferiți negutätori. 

Este adevărat însă că niciodată n-a dus-o prea bine cu banii şi a fost 
obligat să se mai împrumute de la unii sau alții cu diferite sume. Astfel, încă 
din 1842, a luat cu împrumut de la serdaru] Costache Mihăescu 2 830 galbeni 
împărăteşti şi de la Scarlat Scanavi3 275 galbeni, pe care neputîndu-i plăti 
la termen, cei doi i-au pus sechestru pe chiria hanului pînă la data cînd s-au 
putut despăgubi. 

Hanul, ca şi altele din această vreme, avea un rînd de prăvălii la stradă, 
pe Podul Mogoşoaiei şi unele cu faţa spre curte, iar la etaj camere şi aparta- 
mente de închiriat, cu luna sau cu noaptea. În una din prăvălii, la 1840, era 
renumita cofetărie a lui Constantin Lefteru, zis şi Alexandru Elefterescu 4, 
foarte mult căutată pentru prăjiturile şi bomboanele sale delicioase. 


* Dimitrie Dedu ne este cunoscut încă din 1827, cind împreună cu Nicolae Alexiu 
iau în arendă pe patru ani (1828—1832) de la epitropii răposatului Manuc Bei toate moșiile 
ce poseda in Tara Românească, viile de la Filaret, hanul şi casele din Bucureşti (acestea pe 
Podul Tirgului de Afară, unde la acea dată locuia Divan Efendi), pentru suma de 1 500 
galbeni olandezi pe an, plătiți în două rate. Contractul de arendă, încheiat la data de 
27 decembrie 1827, este întărit de Logofetia streinilor pricini, prin semnătura lui Jancn 
Văcărescu mare logofăt (cf. George Potra, Documente privitoare la istoria oraşului Bucureşti, 
1821—1848, Bucureşti, 1975, p. 305—306. 

1 Arh. St. Buc., Min. F Extrajudiciare, 327/1842. 

+*+ In 1839, cumpără hanul şi casele lui Ioan Ciochină din mahalaua Sf. Gheorghe Nou 
(Arh. St. Buc., Tribunalul Ilfov, notariat, 687/1839). 

2 Arh. St. Buc., Min. Just. Extrajudiciare, 240/1846. 

3 Ibidem, 525/1846. ` Š 

4 Dr. Nicolae I. Angelescu, Grigore Capşa și familia sa, în „Gazeta Municipală“, 
14 iul. 1940. 

Între 1844 şi 1849, cînd balurile erau destul de dese şi în special car- 
navalul se bucura de multă trecere din partea boierilor și a burghezilor, 
într-una din prăvăliile Hanului Dedu, germanul I. Waremberg era acela care 
închiria, vindea si lucra tot felul de costume fanteziste pentru asemenea 
ocazii. Acest negustor, în anunţurile lui aducea la cunoştinţa înaltei aristo- 
crații şi cinstitului public că magazinul din Hanul Dedu cît și colecţia din 
sala Momolo se pot vizita începînd de la 9 dimineaţa, toată ziua, iar dacă 
cineva dorește să-şi facă un domino nou „poate porunci şi într-un curs de 
12 ceasuri va fi gata, cu un preţ cuviincios“. În timpul fiecărui carnaval, 
cînd dădea anunţuri la ziare, Waremberg nădăjduia că „se va bucura de acea 
încredințare de care a fost cinstit în anii trecuţi 1“. 


În anul 1848, negustorul german Andrei Karnbach ?, îşi mută aici din 
Hanul Greci magazinul său de croitorie pentru copii. În anul 1849, găsim că 
într-una din prăvăliile hanului, germanul Carol Knappe deschide primul 
magazin de lămpi și articole de menaj. Chiar de la începutul negustoriei el 
introduce, prima dată în Bucureşti, lămpile cu ulei de rapiță dovedite ca 
foarte bune, pentru vremea aceea, pentru care motiv și Teatrul Naţional le 
întrebuințează începînd din anul 1854 în locul luminărilor care, oricît erau 
de bune, făceau fum şi înnegreau localul. Hanul Dedu a fost un local cu noroc 
pentru negustoria lui Carol Knappe, care introduce mai tîrziu lămpile-cea- 
sornice și modeloare tot cu ulei de rapiţă, ce dădeau o lumină foarte dulce; 
în special erau folosite în camerele de culcare. Pe la 1880, aceste lămpi erau 
la mare trecere în toate casele boiereşti din București si chiar în ţara întreagă. 


După 1860 Hanul Dedu, care în vorbirea curentă a multora își mai 
păstrase şi numele de Hanul Greceanului începuse să se părăginească. Con- 
structia se învechise şi nu mai corespundea noilor nevoi și pretenţii ale co- 
merţului bucureștean. O renovare a acestui han ar fi prilejuit cheltuieli prea 
mari, care ar fi depăşit puterile stäpinilor de atunci. O soluţie de moment a 
fost dărimarea etajului. Așa se explică de ce Constantin Bacalbaşa ne spune 
că, după 1871, în locul palatului Nifon, deci pe vechiul teren al Hanului 
Dedu, era „un şir de prăvălioare joase, fără etaj, strimbe, scoase în stradă 
de puteai să le prinzi de streașină“ 3. Si, poate, pentru același motiv stäpinii 
au vindut mitropolitului Nifon terenul fostului han al Grecenilor, pe care, 
în 1900, a ridicat o construcție frumoasă și impozantă, la parterul căreia se 
găseşte azi marele magazin „Confecia“. 


HANUL IACOVACHI 


În mahalaua Selarilor era un centru neguţătoresc încă din prima ju- 
mătate a secolului al XVII-lea, cînd s-a construit biserica Sf. Nicolae. La sfîr- 
situl acestui secol a devenit biserica breslei selarilor, pentru care fapt Iordache, 
starostele breslei, în august 1700, apare între ctitori, alături de paharnicul 
Şerban Cantacuzino și Apostol Lazo, care refac biserica. Mitropolitul Neofit 
(1738—1754), care cumpărase mai multe prăvălii în jurul bisericii, ar fi vrut 
s-o facă mănăstire şi să-i ridice un han. Acelaşi gînd a avut și medelnicereasa 


1 „Vestitorul românesc“, 1844, supl. 5 ; 1846, p. 20; 1849, p. 4. 
2 Fruntaşii comerțului si industriei, vol. 1, Bucureşti, 1903, p. 25. 
3 C. Bacalbaşa, Bucureștii de altădată, vol. I, Bucureşti, 1935, p. 63. 

Arghira, care dăruieşte, bisericii Sf. Nicolae Selari moşia Slävesti din Argeş ! 
Dar toate aceste bune intenţii n-au fost realizate. 

Faptul că încă din prima jumătate a secolului al XVIII-lea s-a proiectat 
construcția unui han în jurul bisericii Sf. Nicolae Șelari dovedește că acolo 
era un centru neguţătoresc, care indica nevoia unui han. Apropierea de ma- 
rile hanuri Şerban Vodă, Colțea si Grecilor, precum si celelalte de pe Podul 
Mogoşoaiei nu era o piedică pentru bunele afaceri pe care le putea face un 
han mai mic în acest centru. 

Dar dacă acest han nu s-a „putut ridica în prima jumătate a secolului 
al XVIII-lea, s-a realizat totuşi în primele două decenii ale secolului trecut. 
În 1839 noiembrie 25, stolniceasa Teodora Iacovachi dă zestre fiicei sale 
Eufrosina, la cäsätoria ei cu paharnicul Nicolae Lahovari, moşii, locuri, case 
în Bucureşti pe Podul Calicilor, ţigani, bijuterii Şi „hanul de la Sf. Nicolae 
ot Selari, cu toate prăvăliile si împrejmuirile lui“ 2 

Acest han nu rămîne multă vreme în stăpînirea clucerului Nicolae La- 
hovari, fiindcă îl vinde în 1856. Fiind însă avere zestrală, el asigură zestrea 
soţiei sale prin casele şi prăvăliile ce le are în mahalaua Creţulescu. De atunci 
s-a pierdut urma acestui han, care a suferit transformările vremii şi a dispărut 
în acest proces de continuă transformare a Bucureştilor. 


HANUL KRE JULESCU 


Biserica Kreţulescu este şi astăzi o podoabă a orașului, în aripa stingä 
a Palatului Republicii. A fost construită de Iordache Kreţulescu, mare logofăt, 
şi soția sa, domniţa Safta, fiica lui Constantin Brincoveanu, pe locul dăruit 
de Nicolae Mavrocordat. În anul în care s-a construit, biserica era la marginea 
orașului, fiindcă alături era „Puţul cu zale“, unde se afla bariera de intrare 
în oraș pe drumul Tirgovistei. 


De-a lungul secolului al XVIII-lea biserica primise foarte multe danii, 
-stfel că devenise una dintre cele mai bogate din oraș. În a doua jumătate 
a secolului al XIX-lea, numai întinsele moşii pe care le avea biserica numărau 
mai bine de două sute de mii de pogoane. Nu ştim cînd şi în ce condiţii s-a 
construit Hanul Kreţulescu. Este fără îndoială că acest han, construit în 
jurul bisericii după cum cerea moda vremii, trebuie să se fi ridicat în ultimele 
două decenii ale secolului al XVIII-lea. 


Ne îndeamnă la această ipoteză o plingere, din 19 ianuarie 1838, prin 
care o parte din chiriagii hanului, aduc la cunoştinţă Sfatului Orăşenesc că, 
în urma cutremurului întîmplat şi a stricăciunilor provocate, au fost înștiințați 
de comisarul Culorii de Verde şi de inginerul oraşului să părăsească locuința, 
deoarece construcția este amenințată de prăbuşire. Chiriașii, care sînt toți 
boieri scăpătați [păhărniceasa Smaranda Pangratina, treti logofăt Nicolae, 
serdăreasa Zinca Atanasiu], cer ca Sfatul Orășenesc să binevoiască „a grabi 
orînduind un om într-adins cu Ktiintà de binale ca să vază cît de tirană 
năpăstuire ne face domnul comisar“ 3. Dacă hanul a suferit unele stricăciuni, 
fără a-i primejdui construcția, înseamnă că trecuseră peste el patru-cinci de- 
cenii de zidire. 


1 George D. Florescu, Din Vechiul București., p. 60. 
2 Acad. R.S.R., CCCCXXIX—65. 
3 Arh. St. Buc., Municipiul București, 596/1838, f. 47. 

Este sigur că prima construcție a hanului a fost refăcută complet 
după 1850. Lucrările de reconstrucție s-au făcut prm licitaţie publică, anunţată 
în ziarel: partea din dreapta clopotniţei s-a făcut în 1851, iar cea din stînga 
în 1852, exact în aceeaşi vreme cînd s-a reconstruit și Hanul Zlătari. Lucră- 
rile fiind date prin licitaţie publică, cel care le-a executat a trebuit să aducă 
cu sine ,chezäsie asigurătoare cu ipotecă de pret îndoit cît suma, ce după 
condiţii se cere a fi asigurată“. 

Clădirea hanului era destul de frumoasă şi avea la mijloc un turn cu 
ceas, prin poarta căruia se intra în curte. În 1939 acest han a fost dărîmat 
spre a se lărgi curtea palatului. Cu acest prilej s-a deblocat și s-a renovat și 
biserica Kreţulescu. 


HANUL ROŞU 


Pe la 1800 exista pe malul stîng al Dimboviţei, pe o porțiune de loc 
din fostul teren pe care fusese altădată Curtea Veche, Hanul Roşu. Mai precis 
locul său de aşezare se afla acolo unde se întretăia Uliţa Franţuzească | actuala 
str. 30 Decembrie] cu începutul Podului Calicilor, î în dreapta, lingă podul 
de peste rîu. Acest han a ars pînă la pămînt în 1838 ?, dar terenul sau i-a 
păstrat numele multă vreme la trecerile din mînă în mînă. 

Hanul Roşu a fost construit în jurul anului 1800, mai probabil cu un 
an-doi înainte, cînd domnul Constantin Hangerli (1797—1799) vindu terenul 
pe care fusese altădată Curtea Veche. Cine a făcut această construcție nu 
s-ar putea preciza decît cînd s-ar cunoaşte mai bine depozitele arhiveior bucu- 
restene. Ştim numai, că în al doilea deceniu al secolului trecut, Hanul Roşu 
era în stăpînirea mănăstirii Cotroceni. Ştim de asemenea că egumenul Visa- 
rion (1798—1815), ocupat să reconstruiască mănăstirea si Hanul Şerban Vodă 
după cutremurul din 1802, n-a avut vreme şi nici bani să construiască şi 
Hanul Roșu. Mai probabil este ca un neguțător sau boier credincios, într- o 
grea împrejurare de viaţă să-l fi închinat mănăstirii Cotroceni, la puţină 
vreme după ce l-a construit. 

Fapt cert este că la 16 iulie 1818 egumenul Hariton (1817—1821) 3 
vinde Hanul Roșu jupinesei Zamfira, soţia lui Ioan Dumitriu cu 50 000 lei 
„care bani i-a primit toţi deplin“. Soţul cumpărătoarei, fiind negustor, în afa- 
cerile sale a avut nevoie de bani ŞI s-a împrumutat la baronul bancher Con- 
stantin Bellu cu 2 000 galbeni împărătești şi 9 000 mii lei, dînd zălog între 
altele și Hanul Roșu. S-a întîmplat însă că la scurtă vreme Ion Dumitriu a 
murit şi bancherul a cerut lui Grigore Ghica să scoată la mezat averea mor- 
tului, în care era şi acest han, dar în fața mezatului s-a ridicat și banul Gri- 
gore Brîncoveanu ca prim creditor. 

În urma acestei situații, Zamfira cu fiul său Dumitrache încep un lung 
proces care se termină abia la 16 august 1833, prin hotărîrea înaltului divan 
al "Ţării Românești 4. În sentința dată s-a hotărît ca să se despăgubească î întîi 
banul Grigore Brincoveanu ca mai vechi creditor, hanul să rămînă în pro- 
prietatea Zamfirei, fiind avere zestrală, iar baronul Constantin Bellu, care 


„Vestitorul românesc“, 1852, p. 104, 
TA Ionnescu-Gion, op. cit, p. 403. 
3 G. M. Ionescu, Istoria Cotrocenilor, Lupestilor (Sf. Elefterie) si Grozăveştilor, Bucu- 
resti, 1902, p. 166. 
4 Acad, RS. R., CLV—27, care citează zapisul de vinzare. 

face plingere prin consulatul Austriei ca sudit chesaro- -crăesc, să aştepte vînza- 
rea altei părți din averea decedatului și nicidecum să nu aibă amestec în 
proprietatea hanului. 

După citva timp de stäpinire a hanului, Zamfira se gîndeşte că cel mai 
bun lucru ar fi să-l vîndă, scăpînd astfel de oboseală și grijă, precum și de 
teama ce i-o inspira baronul Constantin Bellu prin desele lui intervenții la au- 
toritäti ca să-și scoată banii cu dobîndä mare din această proprietate bucu- 
reşteană, care nu l-ar fi supărat deloc dacă ar fi intrat în stăpînirea lui. Astfel, 
Zamfira vinde hanul care ajunge, fie direct, fie de la un alt cumpărător, 
in proprietatea lui Zoe Golescu (soţia răposatului mare logofăt Dinicu Go- 
lescu) şi a celor patru feciori ai săi : Ştefan, Nicolae, Radu şi Alexandru, care-l 
arendează după ce mai înainte încercase să-l vîndă. Astfel un anunț din 1832 
făcea cunoscut că „hanul Roșu de lingă Curtea Veche“ (pe str. Decebal colț 
cu Patriei), proprietate a răposatului logofăt Dinicu Golescu a fost scos la 
vînzare prin mezat . Astfel, î în 1846, Dimitrie Bola, înştiințează prin ziar 

„luînd în arendă toată partea de sus a hanului cel de lîngă Curtea Veche, 
numit Hanul Roşu, l-a gătit cu cele mai bune mobile, va avea cafenea, birt 
si odăi pentru găzduirea Să iilor pentru care se făgăduiește celor ce vor 
pofti, ceruta primire si îngrijire 

În 1850, din cauza nevoilor familiare, Zoe Golescu este silită să vindă 
o parte din terenuri şi giuvaericale și tot de atunci începe să se ocupe, în 
mod foarte serios, de vinzarea Hanului Roşu, care, după cum se vede mai 
jos, nu avea construcţie ci numai teren liber. 

În acest scop ea trimite fiului ei Ştefan (care se afla împreună cu cei- 
lalti fraţi în străinătate, ca exilați politici după Revoluţia de la 1848), o scri- 
soare în care-i spune că anumiţi experţi i-au arătat că hanul preçuieste 9 000 
ducați si dacă l-ar da mai ieftin ar fi o greșeală 3. Totuşi dacă copiii ei sînt 
de părere să-l vinda cu un preţ mai mic, atunci sînt rugaţi să-i trimită din 
respectivele ţări, unde se găsesc refugiaţi, procuri speciale. 

În urma celor de mai sus, Ştefan și Nicolae Golescu trimit mamei lor 
procură prin Mihail Marghiloman care se întorcea în ţară. Aceasta însă, din 
cauza anumitor împrejurări, lasă procura la Viena împreună cu un pachet 
intreg de scrisori şi diferite acte particulare. În sfîrșit, sosită, după oarecare 
intirziere, procura este socotită de autoritățile bucureştene fără valoare, ca 
o hîrtie albă, deoarece nu era întărită de autorităţile franceze şi pentru acest 
motiv feciorii sînt rugaţi din nou să facă alta, dar, întărită cum se cuvine, 
fiindcă preţul pe care îl pot obţine acum (septembrie 1850) e mai bun ca 
oricînd. Ba unii amatori i-au spus că ar putea obţine chiar 10 000 ducați, de- 
oarece hanul (locul) are o poziţie comercială minunată 4. 

Întîrziindu-se însă trimiterea procurilor din partea tuturor feciorilor, 
în luna noiembrie 1850 cumpărătorii nu mai oferă pret bun, iar lipsa de bani 
fiind mare, datoriile multe la care se adaugă și dorinţa fierbinte a mamei de 


„Curier românesc“, (1832), nr. 49 (24 iul.), p. 184 bis. 
2 „Vestitorul românesc“, 1846, p. 144. 
3 George Fotino, Din vremea renașterii nationale a Țării Româneşti : Boierii Golești, 
Bucureşti, 1939, vol. I, p. 73. 
4 Jbidem, p. 115. 


www.dacoromanica.ro 


136 


a merge să-și vadă fiii în străinătate, toate acestea o determină pe Zoe Go- 
lescu să vîndă o mică parte din locul hanului 1. 

Încercarea lui Zoe Golescu de a vinde acest teren în întregime si cît 
mai repede, pe un preţ bun, nu avea sorți de izbîndă din cauză că unul dintre 
fii, Alexandru Golescu, aflat la Brusa, nu trimisese procura cerută. 

În martie 1851, Zoe Golescu trimite feciorului ei Ştefan socoteala de 
banit ce au rezultat din vînzarea a 20 stinjeni de teren din Hanul Roşu. 
Pentru 9 stînjeni a primit 68 040 piaştri, iar pentru 11 „StÎnjeui 116 942 pi- 
aştri, în total 184982 piastri. Din primăvară Şi pînă în toamnă, probabil 
că mai vînduse o parte din teren, fiindcă în septembrie 1851 se spune că 
n-au mai rămas decit 10 stînjeni de vînzare. 


Effingham Grant, din serviciul Consulatului britanic din Bucureşti, pri- 
eten și mai apoi rudă al familiei Golescu, scrie lui Ştefan Golescu, în octom- 
brie 1851, că s-a mai vîndut o parte din locul Hanului Roşu — cinci stin- 
jeni cu 1 250 ducați —, iar într-o scrisoare din noiembrie 1851, se spune că 
n-au mai rămas de vînzare decît trei stinjeni, pe care nu se poate lua mai 
E de 220 ducați stînjenul, deoarece locul este mult mai scurt decit celelalte 
vindute. 


În sfîrşit, în primăvara anului 1852, se vinde ultima parcelă din Hanul 
Roşu, dar pentru aceasta nu se primesc banii imediat, deoarece cumpărătorul 
fiind bolnav, n-a putut să se prezinte la Tribunal, pentru întocmirea actelor 2. 


Si tot în acest an, fără să ne putem explica cum, deoarece locul ha- 
nului fusese parcelat și vîndut la diferiți indivizi, este amintit un oarecare 
Nae Constantinescu ca proprietar al Hanului Roșu de la Curtea Veche 3, 


Deşi nu se cunoaște capacitatea Hanului Roşu, totuși avem ştiri despre 
unii negustori care și-au exercitat negoțul | în acest han. În 1832, în catas- 
tiful negustorilor și meseriașilor, se arată că Costi Hiotul şi Sterie Anastasiu, 
bucătari, şi Sava Dimitriu, cafegiu, stau în acest han. În 1843 se închiriază 
în Hanul Roşu o tutungerie, aflată alăturea (tot în han) de limonpärie 4. Şase 
ani mai tirziu, în vara anului 1849, într-una din prăvăliile Hanului Roşu se 
afla o rîșniță sistematică pentru măcinatul cafelei, iar această noutate pentru 
bucureșteni era anunţată în felul următor: „Astăzi, la 10 ale lunii lui iulie, 
au sosit aici în Capitală o moară de cafea englezească, care scoate într-un 
zeas 10 oca cafea pisată. Şi cine vor fi doritori sau de a lua cafea gata sau 
de a aduce cafea s-o piseze, va şti că preţul este de o jumătate de sfanç de 
a se pisa pe o oca, iar de a lua pisată gata 7 lei. Și cine va fi doritor, să se 
adreseze la Hanul Roșu 5“. 


În timpul generalului Kiseleff se începuse pavarea străzilor din centrul 
comercial al orașului, unde frecvenţa călătorilor si a vehiculelor era foarte 
mare. În raportul său de activitate, marele vornic al Treburilor din Lăuntru 
arată că s-a pavat cu piatră și ulița care pleacă din Șalvaragii, de la Cis- 
meaua seacă, trece prin Boiangii, pînă la podul cel mare de peste Dimboviţa, 
în dreptul Hanului Roșu 6. 


1 Ibidem, p. 142. 

2 Ibidem, p. 142, 205, 207, 250, 256, 309. 

3 „Vestitorul românesc“, 1852, p. 180. 

a Idem, 1843, supl. 22. 

5 Idem, 1849, p. 240. 

6 Analele parlamentare, tom. III, partea I, Bucureşti, 1892, p. 572. 

HANUL TRĂSNEA 


Am văzut cînd am vorbit despre Hanul Colçei că de la 1811 şi pînă la 
1837, mai bine de un sfert de veac, epitrop al Spitalului Colțea a fost clu- 
cerul Nicolae Trăsnea. După cutremurul din 1802, care a ruinat aproape în 
întregime Hanul Colțea, epitropul n-a întreprins nici o lucrare de reparaţie, 
în schimb reuşise să-şi construiască un han, proprietatea lui, care i-a purtat 
numele pînă tîrziu. 

Hanul Trăsnea se afla pe Podul Mogoşoaiei în faţa grădinii Episcopiei 
pe care s-a construit Ateneul Român, deci în partea dreaptă a Palatului Re- 
publicii. Nu se cunoaşte precis anul cînd a fost construit, nici împrejurările 
care au prilejuit această construcţie. Se pare că Nicolae Trăsnea era un om 
de afaceri, care cunoştea bine piața neguţătorească a Bucureştilor ca să-și dea 
seama, ce izvor de venituri este un han. Administrația pe care o făcea ca 
epitrop al aşezămîntului cantacuzin l-a pus în situația să stringa bani. Dar 
această administraţie a nemulţumit pe cei trei efori care i-au verificat gesti- 
unea şi pînă la urmă l-au concediat. La 1 iunie 1837 el contractează un 
împrumut de 4 600 galbeni împărăteşti la medelnicerul Nicolae Alexandrescu. 
Pentru garantarea iapa anului el a zălogit casa în care locuia şi hanul. 
Acest împrumut, foarte mare pentru nevoile sale, coincide cu verificarea ges- 
tiunii sala de la Colțea şi s-ar putea să fi fost destinat să-i acopere unele 
lipsuri din gestiunea, Eforiei. Faptul, că a fost înlocuit îl marchează profund şi 
după cîteva luni încetează din viaţă. 


Dacă avem în vedere împrejurările de mai sus, și facem o legătură 
directă între funcțiunea de epitrop şi construcţia hanului, este de presupus 
că Hanul Träsnea a luat ființă în jurul anului 1820. Nu era un han prea 
mare, cu mișcare multă, fiindcă era prea departe de centrele neguțătoreşti 
ale oraşului. Este adevărat că după 1830 Podul Mogoşoaiei nu era numai o 
uliţă mai largă, care deschidea drumul spre Mogoşoaia şi Potlogi, ca în vre- 
mea lui Brîncoveanu, ci începuse să se împodobească cu prăvălii şi să devină 
o uliţă negustorească. Hanul Trăsnea avea parter şi etaj, cu prăvălii jos, la 
faţa uliçei şi odăi şi apartamente de locuit la etaj. De fapt, de la î inceput acest 
han a luat un aspect de hotel ca să se transforme mai tîrziu in „Hotel 
Orient“ 1, reprezentind Orientul şi prin nume şi prin înfățișare 2. 


După moartea clucerului Träsnea, conducerea afacerilor legate de han 
le preia soţia sa Maria, „care prin acturi „publice s-au făcut moștenitoarea 
pomenitului răposat“. Ea s-a dovedit mînă de fier şi pricepută în afaceri, 
reuşind să respecte angajamentele împrumutului. La 1 decembrie 1838 ea ob- 
ține din partea creditorului scoaterea hanului din zălog şi prelungirea im- 
prumutului pe încă un an, „iar îndeletnicindu-se dumneaei a-mi da orice sumă 
din bani, să fiu dator a-i primi şi a-i scădea cu dobînda lor din acest zapis °“. 


Nu ştim cine a stăpînit hanul în cea de-a doua jumătate a secolului al 
XIX-lea. Pe la '1871, cînd Hanul Trăsnea devenise „Hotel Orient“, condu- 
cerea lui o avea „un bătrîn simpatic numit Demetrescu“. A fost dărimat 
in 1897 şi pe locul lui s-a construit o nouă clădire unde şi-au avut sediul pînă 


1 C. Bacalbasa, op. cit., vol. I, 

2 „Steagul“, Botoşani, 1897, nr. 18, Le mai, p. 1—2. 
3 Acad. R.S.R., CXCV—72. 

1C. Bacalbasa, op. cit, vol. I, p. 57. 

în 1932 (cînd s-a dărîmat pentru a se lărgi Calea Victoriei) reprezentanța 
de automobile „Leonida“, cofetăria „Tănăsescu“, frizeria unde lucrau vestiţii 
meșteri Leonte și Iacob, librăria „Cartea de aur“ a lui „Papa Cohen“ şi ma- 
gazinul de ceasornicărie a lui Ageamolu si Popovici. 


HANUL VACARESCU 


După proprietarii care l-au avut în stäpinire, în decursul timpului, ar 
putea fi numit, Hanul Vasiliu-Canusi, Brezoianu, Văcărescu sau Sorescu. Noi 
îi păstrăm însă, în titlu, numele de Văcărescu, fiindcă Barbu Văcărescu a 
fost un dregător de seamă al țării şi un darnic sprijinitor al învățămîntului 
si al culturii în general. Dar să vedem, pe baza materialului documentar, ce 
putem spune despre istoricul acestui han. 

Spre sfîrşitul secolului al XVIII-lea, un oarecare Petre Vasiliu-Canusi 
ce-şi avea casa de locuit în mahalaua Gorgani, clădită pe locul mănăstirii Să- 
rindar căruia îi plătea drept chirie o jumătate oca de ceară pe an 1, avea pe 
una din importantele artere de circulaţie ale oraşului, adică pe Uliţa Tirgo- 
viştei, un han cu solide construcţii, numeroase acareturi, iar în spatele lor 
curte şi o grădină | foarte mare. 

Se vede însă treaba că Petre Vasiliu-Canusi dorea, să devină un mare 
agricultor, să, aibă una sau mai multe moșii care, după părerea lui, i-ar aduce 
un venit mai ridicat decit hanul. După această socoteală, în luna martie a 
anului 1802, el se invoieste cu Elenca Brezoianu * care, cu aprobarea, soţului ei, 
medelnicerul “Costache Brezoianu, îi dă partea ei din moșia Andrăşești (jud. 
Ialomiţa), primită de zestre de la părinţi, în schimbul hanului mai sus amin- 
tit, socotind şi ea, la rîndu-i, că „hanul este mai de folos decit partea ei 
de moșie“ 2, dîndu-i un venit mai bun gi mai Sigur. 

Petre Vasiliu-Canusi, ca să-şi mărească moşia vinde casa, ce avea, în 
mahalaua Gorgani, lui Constantin Dimitriu Nazlăm şi cu alți bani ce-i mai 
avea, în luna martie 1804, cumpără de la logofătul Strimbeanu 300 stinjeni 
din moşia Tătărăii de Sus, vecină cu a lui, apoi 300 stînjeni de la Mariuţa 
Alexeanu și 125 stînjeni de la Constantin Alexeanu, cu cîte 6 lei stînjenul, 
în aceeași moșie, plătind în total 4 350 taleri. 


Dar hanul -de pe Uliţa Tirgovistei nu ştim pînă la ce dată a rămas 
în proprietatea Elencai Brezoianu, fiindcă, după cum vom vedea mai jos, îl 
găsim mai apoi în stăpînirea marelui ban Barbu Văcărescu. 


Sintem în perioada cînd chiar boierii cei mari, pentru a-și satisface luxul, 
în special al soțiilor, precum şi cheltuielile exagerate ale traiului, aveau ne- 
voie de cît mai multe venituri. Mosiile ce posedau, nefiind bine lucrate de ei, 
ci date în arendă, nu le ofereau sumele necesare vieţii lor de risipă. Pentru 
acest motiv mulţi dintre ei s-au apucat, şi de treburi neguțătorești, unii des- 
chizind fabrici de postavuri, de ceramică sau sticlărie, iar alții cumpärind sau 
construind hanuri în Bucureşti, aşa cum au făcut boierii Suţu, Filipescu, Câm- 
pineanu, fraţii Iordache şi Dinicu Golescu si alţii. 


1 George Potra, Documente privitoare la istoria orașului Bucureşti, 1594—1821, Bucu- 
reşti, 1961, p. 655—656. 

* Elenca Brezoianu era fiica boierului Grigore Alexeanu şi soră cu Mariuţa şi Con- 
stantin Alexeanu. 

2 Joan C. Filitti, Arhiva Gheorghe Grigore Cantacuzino, Bucureşti, 1919, p. 5—7. 


www.dacoromanica.ro 


139 


De data aceasta este vorba de Barbu Văcărescu zis Bărbuceanu, var 
cu marele ban şi poet Ienăchiță Văcărescu. În decursul vieţii, Barbu Văcă- 
rescu a fost ispravnic al județului Argeș, mare vistier, mare vornic si mare 
ban. În 1812 a fost membru în „Întîiul Divan gi Comitet al Prinţipatului Va- 
lahiei“, iar în decembrie 1830 generalul Kiseleff l-a numit „prezident al Di- 
vanului judecătoresc 1“. 

A fost căsătorit de două ori: prima dată cu Stanca Slătineanu cu care 
a avut o fată * şi a doua oară cu Zoe (Zoiţa) Paleologu cu care a avut doi 
băieţi ** nelegitimi şi după căsătorie încă două fete ***. 

Barbu Văcărescu, probabil în jurul anului 1820, cumpără hanul de la 
Elenca Brezoianu care la acea dată nu avea decît două prăvălii la stradă, 
un corp de case, pivniţă boltită, grajd mare de zid acoperit cu şindrilă, 
şopron acoperit cu #luce (scînduri), curte şi o grădină foarte mare. Mergin- 
du-i bine treburile hanului si vrînd să-i mai facă o prăvălie în faţă şi să-și 
mai mărească terenul, la 22 august 1824, cumpără de la cojocarul Anghel 
Nicolau şi soția sa Chiriachi trei locuri care aveau la uliţă şase stinjeni lā- 
time ‘si în lungime 60 stînjeni, pentru suma de 2 000 taleri. Şi, după cum 
spune vinzätorul, — „ca să-i fie dumnealui banului si copiilor dumnealui 
moșie ohabnică în veci 2“. 

în decursul anului 1831 Barbu Văcărescu, împreună cu soția sa Zoiţa, 
au scos hanul la vinzare prin licitaţie, „dar din pricina bolii ce s-au urmat 
au rămas nesävirsita lucrarea mezatului 3“. 


La 29 martie 1832 cînd banul Barbu Văcărescu nu mai era în viață ****, 
soţia sa se adresează marii Logofeţii cu rugămintea să i se aprobe vînzarea 
hanului prin mezat și să se facă cunoscut acest fapt la locurile „unde se cu- 
vine“. 

În cererea sa, Zoiţa Văcărescu precizează unde era hanul, din ce con- 
strucţii se compunea şi întinderea terenului ce poseda. Astfel se arată că ha- 
nul avea „trei prăvălii în faţa uliii cei mari ce se numeşte Uliţa Tirgovistei 4“, 
una fiind cîrciuma, a doua bäcanie şi a treia brutărie, avînd fiecare şi cîte o 
cameră în spate, cu un beci dedesupt pentru sezutul oamenilor“ (s.n.), o piv- 
niță mare boltită, grajd de zid, avind şi „curte mare, îndestulă“, iar în fund 
o grădină cu vie şi pomi fructiferi în suprafață de trei pogoane „precum în 
ființa să văd“. 


1 „Curierul românesc“, 1831, p. 4, col. II. 

* Tifa căsătorită cu Ştefan Catargi, părinţii lui Barbu Catargi (loan C. Filitti, 
Arhiva., p. 124). 

** Alexandru Paleologu căsătorit întîi cu Anica Băbeanu, iar a doua oară cu o bel- 
giancă, este tatăl lui Maurice Paléologue, fostul ambasador al Franţei la Petersburg (G, Fotino. 
op. cit., vol. II, p. 205); Zon (Jean) Paleologa, căsătorit prima dată cu Alexandrina Gră- 
dişteanu cu care a avut doi fii, pe Grigore și Barbu, iar apoi cu o englezoaică, este tatăl 
cunoscutului caricaturist Pal din Paris (Ioan C. Filitti, op. cit., p. 266 şi G. Fotino, op. cit., 
vol. III, p. 119). 

*** Elisabeta (Săftica), căsătorită cu Matei Ghica şi Irina căsătorită în 1823 cu aga 
Alexandru (Alecu) Ştefan Bellu (1799—1853), căruia, în 1835 îi dă ca zestre moşia Jilavele 
din jud. Ialomiţa ; a avut ca fiu pe Ştefan Bellu (1824—1902). 

2 George Potra, Documente privitoare la istoria orașului București, 1821—1848, 
Bucureşti, 1975, p. 169. 

3 Arh. St. Buc., Min. Just., Extrajudiciare, 94/1832. 

##t* J. C. Filitti spune că Grigore Brincoveanu şi Barbu Văcirescu au murit „amindoi 
în mod misterios“ (Principatele Române de la 1826 la 1834, Bucuresti, 1934, p. 229). 

4 Arh. St. Buc., Tribunalul de comerț Bucureşti, 9917/1832. 

În legătură cu această cerere, Alexandru Filipescu mare logofăt al Drep- 
tății cere Tribunalu!ui comercial al județului Ilfov să cerceteze, conform le- 
giuirii, dacă hanul este proprietatea vînzătoarei, dacă are sau nu împrumu- 
turi cu amanet pe el și să facă „punere la cale după coprinderea proiectului 
pentru mezaturi“. Dar cînd toate aceste formalităţi erau gata, se primeşte o 
întîmpinare din partea Zoiţei Văcărescu că nu mai vinde hanul, fiindcă — 
după cum spune ea într-o jalbă din 1840 — „soțul mieu banul Barbul Văcă- 
rescul şi fiicele mele Săftica şi Irina şi-au dat obştescul sfîrșit în anul 1831, 
cîte trei de boala holerii 1“. 

După trecere de cîţiva ani de la această dată, adică la 15 aprilie 1838, 
Zoiţa Văcărescu, după o nouă cerere şi aprobare, vinde hanul serdarului Du- 
mitrache Sorescu şi cere marii Logofeyii să adeverească actul „spre pacinica 
stăpînire a cumpărătorului 2“. Nu menţionează cu ce sumă a fost vîndut, dar 
arată numele tuturor rudelor câre au renunţat la dreptul de protimisis. 


De la această dată nu ştim cât timp l-a ţinut în proprietate serdarul 
Dumitrache Sorescu 3 4 nici dacă l-a vîndut mai tîrziu, sau l-a lăsat moştenire 
soției, după decesul său. Deducem însă că terenul hanului care se întindea 
cam pe unde este acum spitalul „Carol Davila“ şi pînă în str. Emigratului 
— bineînţeles prin spatele mai multor case de pe Uliţa Tirgovistei — a fost 
probabil, parcelat și vîndut, fiindcă, în al şaptelea deceniu al secolului trecut, 
pe planurile şi hărțile oraşului se observă pe acele locuri construcții mai mici 
sau mai mari ale acelora care cumpăraseră anumite loturi de pămînt. 


ALTE HANURI BOIEREȘTI 


În afară de hanurile „pe care le-am amintit mai sus, despre care s-au 
putut culege informaţii mai mult sau mai puţin cuprinzătoare, în secolul al 
XIX-lea au existat în București si alte hanuri construite de boieri sau cum- 
părate de ei cu scopul de a-și spori veniturile. Sînt de observat două fapte în 
legătură cu aceste hanuri boiereşti : în cele mai multe cazuri boierii transfor- 
mau casele de locuit în hanuri și numai foarte rareori făceau construcţii anume 
pentru acest scop; apoi ei nu exploatau direct hanurile, transformîndu-se 
în hangii, ci mai totdeauna le arendau în întregime cuiva, care le exploata. 
Nu se cunoaşte nici un caz cînd un boier, chiar din cei mai mici, să fi de 
venit negustor, să facă negof personal. Era poate o mindrie de clasă, care 
oprea pe boieri să facă negustorie de tarabă, chiar dacă erau siliți să tră- 


1 Idem, Comitetul carantinelor, 982/1840. 

Barbu Văcărescu a fost înmormintat la mănăstirea Găiseni din jud. Dimboviga, Säftica 
în curtea bisericii Tabacului de pe Podul Mogoșoaiei, iar Irina în grădina serdarului Sorescu, 
din mahalaua Fintina Boului. Osemintele celor trei, după cererea Zoiţei Văcărescu din 12 iu- 
nie 1840, către Comitetul Carantinelor, au fost deshumate şi reînhumate în cimitirul mănăstirii 
Cernica „unde zac oasele celor de mai inainte adormiti din familia noastră“ şi „unde şi ale 
mele să vor alătura la vremea ce va vrea Ziditorul“. 

2 Arh. St. Buc., Tribunalul de comerț Bucureşti, 8384/1838. 

3 Idem, Min. Just., Extrajudiciare, 133/1833. 

Dumitru Sorescu (biv vel şătrar în 1833, serdar în 1838 şi paharnic în 1844), om 
foarte bogat, s-a căsătorit în ianuarie 1833 cu Anica Racovitina care, fiind mult mai unäră 
decît el, i-a cerut ca mai înainte de săvirşirea oficială a căsătoriei, să-şi facă testament, 
menţionînd cum să se urmeze cu averea după moarte. Casele lui Sorescu, cu o grădină foarte 
întinsă, se aflau în mahalaua Fintîna Boului, lingă cele ale logofătului Răducanu Iorgulescu 
şı ale clucerului Ioan Budișteanu (cf. „Vestitorul românesc“, 1844, p. 244, nr. 235). 

iască din mila altora. Dar chiar cînd negustorii deveneau boieri ei renunçau 
la negot. 

Mai cunoaştem cîteva hanuri boierești, existente în Bucureşti în seco- 
lul trecut, mai mici şi mai putin însemnate. Vor fi fost desigur şi altele despre 
care nu ştim încă nimic şi numai cercetarea ştiinţifică a arhivelor le-ar putea 
scoate la lumină. 

Între aceste hanuri mai mici, aşezate în centrele comerciale din Bucu- 
resti, este Hanul lon Românul, care a aparţinut serdarului Ion Eliad. Se 
afla în apropierea bisericii Sf. Gheorghe Nou, alături de Hanul Simion, care 
avea de cealaltă parte Hanul Zamfir 1. Avea mai multe prăvălii, între care 
la nr. 4 era un magazin de textile ; negutatorul anunţă, în 1843, că i-au sosit 
din Viena tot felul de pînzeturi, printre care una „faină de Rumburgher“, 
apoi fete de masă Damaschir (de Damasc), ,servete deosebite, batiste de 
lino şi felurimi de corvete de vară pentru asternut si învălit; doritorii de 
a cumpăra vor afla cel mai eftin pret 2“. În prăvălia nr. 9 din acest han, tot 
in 1843, neguțăterul Mihai Maca, desigur rudă cu unul din ginerii lui Se- 
rafim din Hanul Filipescu, vindea postavurile indigene, provenite din fabrica 
vornicului Nicolae Băleanu. În luna mai 1857 serdarul Ion Eliad vinde hanul 
marelui negutätor George San Marin şi tovarăşului său Leon Manoach, pen- 
tru 12 000 galbeni împărătești, adică 384 000 lei de atunci. După zece ani 
însă, cel dintii cumpărînd moşia Ciocile şi avind nevoie de bani, a cedat 
partea sa, pentru 6 000 galbeni, tovarăşului său. 

Postelnicul Costea din mahalaua Gorgani avea un han lingă Podul de 
Pămînt, al cărui grajd venea pînă în apa Dimboviçei. Era, fără îndoială, un 
han mic, fără prăvălii, ci mai mult pentru găzduirea negustorilor şi producă- 
torilor de mărfuri din provincie, care veneau la tîrg în Bucureşti. În vara anu- 
lui 1825 postelnicul Costea începe să-și repare hanul, care „din răzvrătire 
s-au dărăpănat cu totul“. Este desigur vorba de Revoluţia lui Tudor Vladi- 
mirescu şi, mai ales, de cele ce s-au petrecut în Bucureşti după uciderea lui. 
El începe reparația cu un grajd, dar maimar-basa îi opreşte lucrarea şi-i go- 
neste dulgherii, „cu cuvînt că ar fi bătut tarași noi în apa Dimboviţei“. El 
reclamă la marea vornicie și Theodor Văcărescu, marele vornic şi Scarlat 
Grădişteanu scriu un pitac maimar-başei : „rău dar i-ai poprit dulgherii din 
lucru fără a avea porunca dvornicii de cercetare ; cu aceia fi să scrie ca pe 
dată după primirea acestui pitac, numai decît să dai voe dulgherilor a să 
apuca de lucru şi mai mult să nu zăbovească, căci vei fi în răspundere“ 3, 


În 1826 se afla undeva pe Podul Tirgului de Afară (Calea Mosilor) un 
han al serdarului Aleco, cu mai multe prăvălii. Stăpiînul hanului, strîns de ne- 
voi, se împrumutase cu bani la stolnicul lanache Arion, pentru care zălo- 
gise hanul. Neputind să întoarcă banii la timp el se înţelege cu creditorul să 
scoată hanul la mezat şi fac o jalbă în acest sens. Jaiba este dată în cerce- 
tarea marilor boieri, care arată în anaforaua lor că au văzut sineturile din care 
se constată proprietatea şi „găsim și noi cu cale să se dea luminată porunca 
mării tale către starostea de neguţători, după cererea jeluitorului serdar, să 
puie telal a striga la mezat acel han cu prăvăliile lui după orînduială“ #, Ei 


1 „Vestitorul românesc“, 1843, p. 284. 

2 Ibidem, p. 132. 

3 Arh. St. Buc., ms. 1138 (Condica de anaforale a velitilor boieri pe 1824—1826), f. 20. 
4 Idem, ms. 1132, f. 7. 

hotărăsc ca din preţul baraciladisit să se plătească mai întii creditorul, „iar 
prisosul să se dea jăluitorului serdar.“ 

În însemnările preotului Grigore Andronescul, unde se găsesc intere- 
sante contribuţii la istoria oraşului şi a ţării, se arată că la 12 iulie 1823, în 
timpul unei furtuni, s-a aprins şi a ars Hanul Nenciulescului, de pe Uliţa 
Nenciulescu. Altceva nu mai ştim nimic despre acest han. Boierii Nenciuleşti 
îşi aveau casa la începutul secolului al XIX-lea pe str. Academiei, pe locul 
unde a fost în 1930 Ministerul de Interne ; în casa lor a locuit în 1808 ge- 
neralul Sebastiani, ambasadorul lui Napoleon Bonaparte. Raluca Nenciulescu 
era căsătorită, în a doua jumătate a secolului al XVIII-lea, cu vistierul Io- 
niță, Filipescu, iar Alexandrina, pe la 1850, cu Nicolae Suţu, mare logofăt şi 
ministru. 

Podului Tirgului de Afară (Calea Mosilor) era presărat cu hanuri. Unele 
mai mici, altele mai mari, unele cu prăvălii, altele numai cu cîrciumi şi graj- 
duri, aceste hanuri au răspuns la vremea lor unor nevoi firești ale negotului 
bucureştean. Ele apăreau cînd aceste nevoi le impuneau existența şi dispăreau, 
dacă nu interveneau cutremurele şi incendiile. 


În 1843 se anunţă în ziar2 că este de vînzare Hanul Mavromolu de pe 
Podul 'Tîrgului de Afară, al căminăresei Marița Mavromolu. Hanul nu era 
dintre cele mai mici căci avea la parter şapte prăvălii cu cîte o odaie în 
plus fiecare, iar la etaj 14 odăi de locuit; avea curte mare, fierărie nouă, 
grajd şi şopron. Despre existenţa acestui han nu mai Ştim însă nimic. 


În fine, un alt han situat undeva în apropiere de Podul Tirgu‘ui de 
Afară şi mahalaua Armenilor 3 este Hanul Tircä, poate al serdarului Rădu- 
canu Tîrcă. Aflăm despre acest han că exista în 1830 şi este amintit cu pri- 
lejul pavärii cu piatră a unor ulite. Alte ştiri nu sînt despre el. Printre ha- 
nurile boiereşti din secolul trecut mai figurau şi următoarele : 


Hanul de peste drum de Doamna Bălaşa al marii vornicese Mihail Manu 
este anunțat, în 1838, că se dă în arendă pe 3 anit. În 1840 hanul era al- 
cătuit din „6 prăvălii în 12 odăi, cu curte şi toate trebuincioasele tacimuri 
deosebit, al d-nei marei vornicese Zmaranda Manu, ce-l are alături cu casele 
d-nei cele mari din Podul Caliţii, unde este acum a să muta toate Divanurile 
şi Judecătoriile aceştii Capitale, se dā în arendă pe cîji ani se va putea“ 5, 
Un anunț din 1832 ne informează că „fraţii Costache și Ianache sin medel- 
nicer Teodor Arcuda au vîndut un ban al lor din mahalaua Gorganului la 
căpitanul ofițer al miliției pămînteşti Dimitrie Ciocîrdia pe 16 000 taleri, 
A . A . “e. . . . A a 
invingind dreptul de protimisis al unui Costandin Ceacîrolu“ 6. Alt anunţ 
din 1839 făcea cunoscut că se scot în vînzare „casele din mahalaua Sf. Apos- 
toli şi de la capătul Podului Calicilor, 2 hanuri, unul la Dealul Spirii şi altul 
la capătul Podului Calicilor ale casei răposatului clucer Chiriac Hristopul“ 7. 
Doritorii urmau să se adreseze cluceresei Elenca Hristopul, locuitoare acolo. 


1 Ion I. Nistor, Condica Androneştilor..., Anal. Acad. Rom., tom. XXVIII, mem. 9, 
Bucureşti, 1946. 
2 „Vestitorul românesc“, 1843, supl. 82 (nr. 407). 
i 3 Inceputuri edilitare, 1830—1832, Documente pentru istoria Bucureştilor, Bucureşti, 
1936, p. 24. 
4 „Cantor de avis și comers“, (1838), nr. 51 (19 febr.). 
5 Ibidem, IV (1840), nr. 86 (27 iul), p. 344. 
6 „Curier românesc“, IV (1832). nr. 79 (6 nov.), p. 308. 
7 „Cantor de avis şi comers“, II (1839), nr. 13 (3 mart.), p. 30. 

Anunţurile continuă. „Un ban de zidire temeinică cu 6 prăvălii şi un alt ban 
mai vechi alăturea, cu curţi deosebite, în sumă de 35 stinjeni faţa, cu venit 
de lei 2500 pe an pe Podul Caliţii, vopseaua Verde nr. 1510, se vinde de 
către proprietar, comisul Costache Fălcoianu, ce sade pe acel pod, vopseaua 
Albastră nr. 1526“ 1. „Hanul hătmănesei Zoiţa Roset după Podul Mogoşoaiei, 
lîngă casele d-ei, văpseaua Galbenă, se dă în arendă“ 2. În anul 1840 se 
poate citi: „Casă din dosul bisericii Sf. loan Nou, în Uliţa Jigniţii, pe locul 
mostenesc al casei răposatului sluger Manolache Riciul i un han nou tot pe 
locul mostenesc dimpotriva hanului Constantin Vodă de alăturea cu biserica 
Zlătarului, tot al răposatului, să vind“ 3. 

Se scot în vînzare banul biv vel spătarului Nicolae Suţu din mahalaua 
Sf. Vineri cu 22 (!) case cu odăile lor, cu venit anual de 5575 lei“ 4 „Un ban 
din Scaunele Vechi, nr. 45 al vel logofătului Mihalache Racoviţă este scos 
în vînzare. Muşterii se pot adresa d-lui în casele lui Hristache Brutaru la 
Beilic“ 5. „Un ban la Tîrgul d-Afară, pe locul domnului Grigore Vodă Ghica, 
cu embatic, al lui Mincul căpitanul, este scos la mezat pentru datorie“ 6. Ulti- 
mul han boieresc pe care îl menţionăm este al „lui Toma Popescul, ce să nu- 
meste hanul vistierului Nestor de lîngă bariera uliții Mindritului (Arhiman- 
dritului) nr. 888, văpseaua Galbenă, pe loc moştenesc cu bina bună de zid şi 
cu pivniţă dedesupt, curte mare împrejmuită cu uluce și înăuntru un grajd și 
alte îmbunătăţiri, grădină cu destulă întindere împrejmuită cu gard de nuiele, 
cu feluri de pomi roditori și în fund loc slobod, unde să poată sădi vie, se 
vinde. Proprietarul şade la casa nr. 990, văpseaua Galbenă“ 7. 

La capătul acestor însemnări istorice despre hanurile boierești din Bucu- 
resti nu ne putem explica care au fost împrejurările ce au împins clasa bo- 
iereascä spre negoţ și în ce constă transformările social-politice care s-au 
produs în această clasă din a doua Jumătate a secolului al XVIII-lea. 


5. HANURI NEGUTATORESTI 


Hanurile negutätoresti sînt mult mai slab reprezentate în București 
decît celelalte trei categorii pe care le-am examinat. Deşi instrumente speci- 
fice de comerţ, mai ales în secolul al XVIII-lea cînd comerţul cu străină- 
tatea se făcea cu toptanul (en-gros) din pricina dificultăţilor de transport, 
totuşi hanurile n-au atras pe marii neguţători ai vremii. Toptangiii bucu- 
resteni, în strînse legături de negoţ cu Constantinopol, Viena şi Lipsca, s-au 
mulțumit să aibă boltele, pivnițele şi magaziile lor închiriate în marile ha- 
nuri domneşti şi mănăstirești și n-au băgat banii în construcţii proprii. Nu 
cunoaștem în tot secolul al XVIII-lea vreun neguţător care să-și fi făcut 
negoţul într-un han propriu. Se poate trage deci o concluzie generală pen- 
tru acest secol: marii neguţători din secolul al XVIII-lea nu şi-au construit 
hanuri pentru negotul lor şi nici nu s-au lăsat atraşi de pilda hanurilor 
domnești şi mănăstirești către negoţul în hanuri. 


1 „Curier românesc“, X (1839), nr. 162 (26 oct.), p. 648. 

2 Ibidem, VII (1836), nr. 36 (12 iun.), p. 144. 

3 „Cantor de avis şi comers“, IV (1840), nr. 68 (11 mai), p. 272. 
4 „Curierul românesc“, III (1831), nr. 15 (12 mart.), p. 52. 

5 Ibidem, IV (1832), nr. 10 (28 febr.), p. 40. 

6 Ibidem, V (1833), nr. 60 (19 nov.), p. 240. 

7 Ibidem. VIL (1836), nr. 32 (29 mai), 128. 

Secolul al XIX-lea se deosebeşte de cel anterior din acest punct de 
vedere. Marii neguţători încep să aibă hanurile lor, atit pentru negoqul pro- 
priu (lipscănie, braşovenie, coloniale etc.) cît şi pentru negoţul în hanuri. 
În acest sens sînt de făcut totuşi două constatări concludente : numărul aces- 
tora este foarte redus, căci în afară de Constantin Hagi Tudorache, care 
cumpără Bezestenul (Hanul) din Gabroveni și Hanul Ion Românul, şi de 
Stefan Băltăreţu nu mai cunoaştem alții ; apoi ei nu renunță la comerțul 
lor principal, care rămîne preocuparea primordială, și nu dau cumerţului 
cu hanuri decît un interes cu totul secundar. Astfel se poate spune că marii 
neguțători ai secolului trecut, în afară de Manuc care este un caz ie 
dupä cum vom vedea, n-au înclinat către negoţul cu hanuri. 

Acest comerţ a rămas totuşi pe mîna micilor neguțători, care au îm- 
pinzit Bucureştii cu un mare număr de hanuri. Unele sint aşezate în cen- 
trele active ale comerțului ; altele se găseau în apropierea acestor centre, pe 
ulițele mai dosnice, dar participînd la viaţa comercială a acestor centre ; ; unele 
erau retrase în mahalalele mai populate, cu cîteva prăvălii dintre care 
nu lipsea cîrciuma, care cu timpul îşi creau acolo un vad propriu, sfirsind 
uneori prin a da numele mahalalei, ca de pildă Făgădău ; şi, în fine, altele 
se instalau la barierele principale, care aveau legătură activă cu provincia 
şi acolo ofereau călătorilor primul popas din Bucureşti. O primă condiţie pe 
care trebuiau să o îndeplinească hanurile de mahala şi de bariere, era să 
aibă curte largă cu puț şi cîrciumă cu de-ale mincärii și dacă mai aveau 
şopron şi chiar grajd era şi mai bine. 

Hanurile de centru, din tîrguri sau din jurul lor, aveau prăvălii de 
tot felul şi odăi de închiriat cu noaptea. Noile hanuri negustoresti, care au 
luat fiinţă în jurul anului 1850, nu mai aveau apartamente sau încăperi 
de închiriat cu luna și cu anul, care aduceau chirii mici, aşa cum aveau ma- 
rile hanuri din secolul al XVIII-lea, ci numai odăi rnobilate sumar, pentru 
călătorii trecători prin Bucureşti. Aceste hanuri se adaptează hotelurilor des- 
chise de străini după moda apuseană şi uneori se transformă în hoteluri cu 
birt, cafenea, grajd şi curte largă. 

Toate hanurile neguțătoreşti din secolul trecut au participat într-o 
măsură mai mică sau mai mare la viaţa bucureșteană, care a fost şi este 
într-o neîntreruptă transformare. Activitatea lor publică este redusă la co- 
merțul pe care-l fac şi într-un cerc destul de restrins, din care lipsesc ştiri 
de amănunt. Rareori avem la îndemînă ştiri documentare, care să ne dea 
posibilitatea unei informaţii precise şi să putem reconstitui cît mai exact tre- 
cutul. De multe or: facem apel la tradiţiile orale, generale sau particulare ; 
aceasta este o necesitate pentru a privi în epocă şi de a fixa în timp şi în 
spaţiu existenţa unui han care interesează. 


HANUL BAZACA 


Generaţia noastră n-a apucat acest han, așa cum e pomenit de înain- 
taşi. Totuşi, pînă în 1925 prăvăliile din str. Bazaca erau cunoscute tuturor 
bucureştenilor. În aceste prăvălioare puţin adinci se aflau tot felul de pîn- 
zeturi și stămburi, mărfuri căutate de populaţia nevoiașă a periferiilor şi a 
satelor învecinate orașului. 

Străduţa foarte îngustă, cu numele Bazaca, care astăzi nu mai există, 
trecea altădată prin faţa celor două şiruri de prăvălii şi era de dimineaţă 
pînă seara un adevărat furnicar de oameni. O forfota şi o îmbulzeală ne- 
maipomenită se tălăzuia de la un cap la altul al ulitei. Negustorii îşi stri- 
gau cu glas tare marfa indicînd calitatea şi preţul, tragind în același timp 
de mînă cîte un cumpărător mai gură cască, care nu se lămurea repede ce 
anume trebuie să cumpere. Intrat însă pe mîna negustorului, clientul cu greu 
mai putea să scape. Convins de vinzator în timpul cel mai scurt, trebuia să-și 
scoată repede banii din chimir sau buzunar şi cu marfa subsuoară să-şi vadă 
apoi de drum. ! 

Și dacă clientul era mai băţos şi ambițios şi nu se lăsa uşor convins de 
negustor şi de toate mărfurile în cele mai variate desene și culori ce i se arä- 
tau, atunci îi era imposibil să scape de celălalt negustor de alături, din dreapta 
sau din stînga, sau de cel de vizavi, care zicea că-i vinde mai ieftin şi-i dă 
marfă mai bună. 

Negustorii nu se supărau între ei, pentru clientul care pleca şi cumpăra 
de alături. Ei ziceau : „Fiecare cu norocul lui“. Și tîrgul mergea bine şi toată 
lumea era mulțumită. Negustorii din „Bazaca“, care în ultima vreme nu mai 
era un han ci un adevărat bazar, nu făceau aproape niciodată tirgul în inte- 
riorul prăvăliilor care, de altfel erau destul de mici. Poate, numai iarna cînd. 
era vreme foarte urită, dar și atunci destul de rar. 

În faţa fiecărei prăvălii se aflau tarabele de scinduri care înaintau pe 
o bună parte din stradă şi pe care se afla, în timpul zilei, aproape întreaga 
marfă a negustorului. 

Pentru a fi ferite de ploaie sau soare, toate tarabele aveau deasupra 
şoproane-perdele care se îmbinau de multe ori cu cele de peste drum, încît nu 
dădeau posibilitatea trecătorului, ca uitîndu-se în sus, să mai vadă cerul. 

Străduța Bazaca începea din str. Carol (azi 30 Decembrie) şi mergea 
pînă în partea cealaltă, în str. Halelor, unde într-adevăr era Hala de Carne 
care se mai vede şi astăzi — transformată într-un mare magazin alimentar — 
în Piaţa Unirii, numită oficial pe atunci Piaţa Bibescu Vodă, fiindcă pe locul 
acela fusese palatul si curtea domnitorului Gh. Bibescu. 

Pe partea dreaptă, cum intrai, erau prăvălii mai solide ale unei con- 
structii făcută cu citeva zeci de ani mai înainte, pe partea stingă însă, pră- 
văliile îşi găsiseră adăpost în nişte case vechi, ba unele bătrine de peste o 
sută de ani, în care vremea își lăsase urmele ei de stricaciune. Zidurile roase 
pe la colțuri lăsau să se vadă cărămizile cele înguste, caracteristice construc- 
țiilor de altădată, şi tencuiala-mortar care de multe ori era mai groasă decît 
însăşi cărămida. Apoi treptele de piatră de la intrarea fiecărei prăvălii, de 
atita tocire nu mai aveau forma iniţială, ci erau scobite la mijloc, ca nişte 
adevărate albii (copäi). 

Seara, după închiderea prăvăliilor, se mai vedeau încă vechi obloane 
peste care străjuiau chingile de fier agäyate într-o parte în belciugul lor, iar 
în cealaltă parte prinse în lacăte masive, demodate, făcute de meşterii vea- 
cului trecut. 

În special, toate aceste caracteristici la un loc, se puteau observa la 
ultima prăvălie de pe stînga, care după toate aparențele, era cea mai veche. 


1 S. Thau, Bazaca, în „Curentul“ din 25 dec. 1933. 

Această stradă Bazaca, situată peste drum de Piaţa Sf. Anton [Piaţa 
‘de Flori] şi avînd într-o parte, pe dreapta, „Hotelul Dacia“, fostul si re- 
numitul Hanul Manuc, şi în cealaltă parte, în stînga, vestitul și vechiul ma- 

azin al lui Theodor Atanasju cu emblema : La Vulturul de mare cu peștele 
4n gbiare, era altădată ocupată în întregime de Hanul Bazaca. 

Acest han a fost construit de Bezaca, rămas în amintirea strămoşilor 
noştri cu numele de „Bazaca“. Bezaca era de origine germană si se afla la 
începutul secolului trecut în slujba armatei imperiale ruseşti. 

În timpul ocupaţiei ruseşti în Principate, între 1806 si 1812, el a slujit 
ca secretar particular şi om de mare credinţă al prințului Prozorovski, coman- 
dantul armatei de ocupație şi după aceea urmașului acestuia, generalului 
Bagration. 

Bezaca, dintr-un anumit punct de vedere, era un om foarte înzestrat: 
avea o memorie extraordinară și ştia să scrie şi să vorbească perfect rusește, 
nemgeste și franţuzește. În plus avea un stil frumos gi curgător încît toate 
rapoartele campaniilor militare, care se trimiteau la curtea imperială din 
Sankt-Petersburg, erau alcătuite de el. Pentru acest motiv, superiorii lui i-au 
încredinţat conducerea cancelariei armatei imperiale din Principate. 

Dar dacă din acest punct de vedere era un om excepțional, din punct 
de vedere al firii şi al caracterului, după spusele generalului Langeron, care 
într-adevăr n-avea nici o simpatie pentru el, Bezaca era un om cu totul 
imoral, pervers și foarte lacom. Nu avea nici un scrupul pentru a-și atinge 
scopul, iar în ființa lui întreagă nu exista nimic bun, împingînd abuzul și 
îndrăzneala peste orice limită. 

Generalul Langeron spune despre Bezaca că o singură dată a luat 
100 000 ruble de la generalul Grabovski, intendent general al armatei ruse, 
ca să-l scoată cu fața curată din niște nereguli materiale în care-l găsise. 

Faptul acesta poate să fie adevărat sau nu, sau numai exagerat, în 
orice caz nu ne vine să credem că Bezaca şi-a însuşit în întregime această 
sumă luată de la generalul Grabovski, cînd cunoaştem imoralitatea superio- 
rilor săi care erau nişte afemeiaţi şi mari cartofori. 

În orice caz, Bezaca, în scurtă vreme, a făcut o avere imensă, iar după 

acea din 1812, s-a stabilit în București şi pe locurile cumpărate a construit 
fanul ce i-a purtat numele aproape un veac. 

N. D. Popescu spunea despre feciorii săi, mai acum vreo 80 de ani, 
că n-au ieşit din anonimat; nici nu știm dacă aceștia au avut'urmași. De 
asemenea nu ştim nimic, din tradiţie orală sau documente, cum arăta Hanul 
Bazaca înainte de-a fi transformat în forma în care l-am văzut noi acum 
cincizeci de ani. 


HANUL BALTARETU 


Unul dintre marii neguțători bucureșteni din jurul anului 1800 este 
Ştefan Băltăreţu, pe numele său adevărat Ioannis Evstatios Mpaltaretzis !. 
Se pare că a venit în ţară în timpul domniei lui Nicolae Mavrogheni (1786— 
1790) şi s-a stabilit în Bucureşti, ocupîndu-se cu negotul de lipscănie. A avut 
relații directe cu Viena şi Lipsca și în scurtă vreme devenise unul dintre 


1 N. Iorga, Istoria românilor in chipuri şi icoane, Craiova, 1921, p. 257. 

marii toptangii din Bucureşti. Avea o mare casă boierească între strada Ver- 
gului şi biserica Stelea şi trecea drept un bogat şi priceput negustor. 

„Fiind prieten cu Chehaia-bei seraschierul, adică căpetenia oștilor tur- 
cești, care fuseseră trimise în București ca să înăbușe răscoala lui Ipsilanti 
si a lui Tudor Vladimirescu, Băltăreţu s-a dus împreună cu armaşul Manu. 
si cu consulii străini din Bucureşti în tabăra lui Chehaia, care era afară din 
oraş la Cernica, şi dînd cuviincioasa închinăciune vechilului paşii de la 
Silistra, au arătat că protivnicii au fugit şi raiaua este supusă. Deci de această 
vestire s-au bucurat Chehaia-bei, mîngiindu-i le-au zis să arate raielii ca să 
nu aibă nici o temere și aşa s-au întors consulii și ceilalți veseli“. 1 

În afară de negoţul de lipscănie, Bältäreçu se ocupa cu zărăfia, împru- 
mutind bani cu dobindä mare și executînd la sînge pe datornici. Unul dintre 
datornicii lui, cel mai înglodat, a fost marele vornic Constantin Dudescu, 
căruia i-a lichidat o mare parte din avere. „Pe fiecare lună acest cămătar îi 
scotea cîte o moşie la mezat și negăsindu-se concurenți moşia ramînea pe seama. 
lui pe nimic. Moşii care dau astăzi cinci-șase mii de galbeni pe an, le-a luat 
Bältareçu de la mezat, la Cochii-Vechi, pe trei-patru mii de Ei galbenul va- 
lorînd şapte lei“ 2. 

Prăvăliile lui Băltăreţu erau instalate în Hanul Sf. Gheorghe Nou, dar 
avea şi el un han propriu, lingă Hanul Zamfir, pe Uliţa Băcanilor, care łn- 
cepea din Uliţa Blänarilor şi dădea în Uliţa Lipscanilor. Trebuie să fi fost 
un han mic, cu cîteva prăvălii la parter şi cu odăi de închiriat la etaj, ca 
toate aceste hanuri din dosul tirgurilor bucureştene. Este fără îndoială că 
Băltărețu avea acest han nu tru nevoile negoţului său, ci pentru co- 
merqul care îngăduia specula fără nici o limită. 

Marele negutätor a fost căsătorit cu o româncă şi a avut o singură fiică, 
pe care a căsătorit-o cu un aromân, ce a adoptat numele socrului său. Deşi 
putred de bogat şi-a pierdut averea şi a murit în 1823 aproape sărac. A 
rămas de la el numai casa * pe care a mostenit-o fiică-sa, dar care „a ars, 
ca o lumînare în focul din 23 martie 1874, cînd a fost mistuită de flăcări 
şi biserica spătarului Stelea“. 


HANUL (CASA) BOSSEL 


Acest han, numit după moda vremii „casa“, se afla pe Podul Mogo- 
şoaiei, peste drum de hotelul, mai tîrziu terasa și grădina Otetelisanu, unde 
astăzi se află Palatul Telefoanelor. „La 1839, partea de miazănoapte a pala- 
tului lui Ghica a fost cumpărată, la mezat, de un tapiţer sas, anume Friedrich 
Bossel, care fie doar [ca] repară, fie că zidi din temelie lungul şir de case 
cu un etaj, instală aici un fel de han care pînă la sfîrşitul veacului trecut. 
este cunoscut mai bine sub numele de casa Bossel“ 3. 

Ceea ce aducea nou în Bucureştii de pe la 1850 această „casă Bossel“ 
era o sală de bal şi de teatru, unde au avut loc balurile elitei bucureştene și 
frumoasele spectacole de teatru. Sala de spectacol avea 22 de loji şi 330 de 

1 D. Caselli, Bas neguțătorul Fănică Băltărețu, în „Gazeta Municipală“, mai 1937. 

2 Ion Ghica, Scrisori către Vasile Alecsandri, Bucureşti. 

* Casa lui Ştefan Bältäreçu se afla pe uliţa care i-a purtat numele pînă la sfîrșitul 


secolului trecut cînd apoi s-a numit str. Radu Calomfirescu, 
3 Gheorghe Crutzescu, op. cit, p. 161—165. 


www.dacoromanica.ro 


148 


locuri în stal, iar deasupra, în fund, un balcon de galerie, cu intrarea generală 
de un leu. În 1848 Bossel anunţa în ziar pe cetățenii dornici de petrecere, 
în felul următor: „Subsemnatul are cinste să facă cunoscut înaltei nobilimi 
şi cinstitului public că, cu înaltă voie a stăpînirii, va da în cursul carnava- 
lului viitor, anul 1849, baluri mascate de două ori pe săptămînă, duminica 
şi joia, precum şi mai multe picnicuri“ !, Mai tîrziu, în iarna anului 1879, 
aceste baluri mascate aveau loc de trei ori pe săptămînă, marţi, joi şi du- 
minicä, cu muzica militară sub bagheta lui Kratockwil şi orchestra sub con- 
ducerea lui Marinicä, poate Ochi-Albi 2. 

Spectacolele teatrale din sala Bossel au cuprins între alte piese „Hamlet“ 
si „Fata lui Madame Angot“, foarte preţuite în Bucureşti. Aici a jucat trupa 
de operetă germană a lui Winter şi cîntăreaţa franceză de operetă Madame 
Keller. Tot aici s-au produs scamatorul Rodolfo şi frumoasa Albina din Rhona 
„prima subretă şi dansatoare a Teatrului Sf. James din Londra“, căreia unul, 
aprins de dragoste, îi trimitea versuri ca acestea : „Esci bella Seraphita, bellis- 
sima întru toate...“ 

Tot în sala Bossel debută la 5 august 1850 Matei Millo cu „Coana 
Chiriţa“, cînd fu silit să repete de trei ori spectacolul, „lucru nemaiauzit în 
București“. Urmă apoi „Baba Hirca“, care desăvirși triumful lui Millo. La 
spectacolele lui a luat parte în cîteva rînduri chiar Barbu Știrbei cu doamna. 

Unii dintre artiștii în reprezentatia de la Bossel aveau anunţuri pline 
de pitoresc : astfel, în 1856 „Domnul Humpf, flautist distins care a avut 
onoarea săi se producă în faţa M. S. Imperiale Sultanul la chioscul de la 
Top-Hane si care, în semn de înaltă mulțumire, a primit de la M/S. o taba- 
cheră cu diamante, anunță că a părăsit Constantinopole pentru a veni în 
București unde are de gind să dea un concert“. Dar, de bună seamă, cel mai 
impresionant a fost Apollinaire de Kontzky „prima vioară solo a împăratului 
Rusiei“, care, într-o seară a anului 1850 îşi făcea intrarea în Bucureşti prin 
Podul Mogoşoaiei, într-o caretă cu 8 cai albi, la lumina tortelor purtate de 
lachei pudraţi care înconjurau trăsura 3. 

Într-o prăvălie din Hanul Bossel, C. A. Rosetti deschisese în 1846 un 
magazin, cu emblema „Au Gurmand“, fapt care îndirjise pe boieri si dăduse 
drumul birfelilor. Prăvălia însă ajunsese în puţină vreme locul unde se adu- 
nau cărturari şi scriitori, oameni politici şi progresiști, sub vraja spiritului 
viu şi scinteietor al patronului. Aici se vindeau ieftin șampania şi vinurile 
françuzesti şi tot felul de brinzeturi şi sardele. Cînd Rosetti fusese ales sta- 
rostele negustorilor din Bucureşti, boierimea era scandalizată. 


În timpul Războiului Crimeii, Const. Negruzzi avînd o misiune la Bucu- 
. . . v V v A 4 ha 
reşti, a locuit timp de două săptămîni și a luat masa în acest han care avea 
un restaurant cu bună reputaţie. 


După moartea lui Bossel, clădirea cea veche a fost dărimată şi în locul 
ei s-a ridicat sediul ziarului ,L’Indépendance Roumaine“. Atunci cînd ziarul 
şi-a încetat apariția, clădirea transformată, sub numele de „Sala Mozart“ a 
ajuns locul unde se deschideau expoziţiile de pictură. Mulţi dintre pictorii 
consacraţi mai tirziu au debutat în această sală, unde s-au bucurat de atenția 


! „Vestitorul românesc“, 1848, p. 372. 

2 „Presa“ din 2 febr. 1879. 

3 Gheorghe Crutzescu, op. cit p. 162—163. 

4 George Potra, Costache Negruzzi la București, în „Amfiteatru“, 1981, nr. 2, p. 10. 

si prețuirea publicului. Şi tot în această clădire s-a instalat, prin 1928, primul 
bar automat în care lumea din, toate părţile orașului venea să vadă minunea 
şi să-și satisfacă pofta unei gustări. 


HANUL GABROVENI 


Acest han era așezat pe o parte din fostul teren al Curţii Vechi, pe Uliţa 
Gabroveni, numită așa pentru că acolo trăgeau în secolul al XVIII-lea ne- 
gustorii bulgari din Gabrovo, care veneau cu mărfuri de tot felul pentru 
tirgurile bucureştene. Nu era un han prea mare și nici dintre cele cu prä- 
välii ; era mai mult un han de popas, mai ales pentru negustorii Și călătorii 
ce veneau din sud. S-a numit și bezesten, după cum i-au spus călătorii 
turci găzduiți aici. 

După 1824 cînd s-a început pavarea cu piatră a ulițelor din București, 
în 1830—1832 a fost pavată şi uliţa ce pornea din dosul Șelarilor pînă în 
fața Hanului Gabroveni 1. A ars de nenumărate ori, dar s-a refăcut repede, 
fiindcă afacerile legate de existența hanului nu puteau aștepta. Deşi n-a fost 
un han mare, cu prăvălii şi magazii de mărfuri, Hanul Gabroveni a avut 
totuşi epoca sa de glorie negusterească între 1825 și 1850. Încă în 1824 trecea 
printre, hanurile însemnate din București. Ziarul „Cantor de Avis și Co- 
mers“ întocmit de Zaharia Carcalechi, din 27 aprilie 1838, publică intrările 
în Bucureşti ale călătorilor şi dă pentru acest han cîteva nume interesante : 
Ahmed Suliman si Abdulah Fetah aga din Rusciuk ; Spiru Nicopol și Nicolae 
Sakelopol din Elada ; Gheorghe Carapan de la Bržila 2. 

Hanul Gabroveni reparat şi refăcut în cîteva rînduri, se transformă 
după 1900 în „Hotel Gabroveni-Universal“. 


HANUL GHERMANI 


În prima jumătate a secolului trecut exista pe Ulița Germană, actuala 
str. Smirdan, un han cu prăvălii mari și arătoase numit Hanul Ghermani. 
Deşi numele pare onomastic (care derivă totuși din adjectivul grecesc gher- 
manos = german), dat fiind vechiul nume ale acestei străzi, este sigur că 
acest nume indica hanul german sau nemtesc și nu hanul lui Ghermani. 

Clădirea în care era instalat era o construcție solidă, de tipul vechilor 
hanuri, cu curte pătrată la mijloc şi cu o poartă solidă de intrare la stradă. 
Hanul avea în faţă, deasupra ușii de la intrare o placă de marmură pe care 
era scris Hanul Ghermani. 

Pe la 1863 în prăvăliile din curte era instalată Tipografia Naţională 
a lui Ștefan Rasidescu, care a tipărit între primele cărți de literatură româ- 
nească, poeziile lui Grigore Alexandrescu. Tot în această vreme, după moda 
timpului, hanul şi-a schimbat numele în hotel. Vechiul cuvînt începuse să 
aibă un iz anacronic după apariţia „bonjurismului“. 


1 Analele parlamentare, tom III, partea I, Bucureşti, 1892, p. 572. 
2 Gheorghe Crutzescu, op. cit, p. 185. 

HANUL LUI ÎNJUGĂ-URS 


În prima jumătate a secolului trecut se afla în spatele spitalului Colțea 
-un han al lui Constantin Sărăţeanu, cunoscut mai bine sub numele de Hanul 
lui Injugä-urs. Nu se poate stabili documentar cînd a fost construit acest 
han, dar este probabil că existenţa sa se situează în epoca ide după 1830, 
cînd negotul bucureştean a luat o mare dezvoltare în urma păcii de la 
Adrianopol (1829). În această epocă apar foarte multe hanuri în București și 
viața economică dobîndește un ritm vioi și activ. Locul precis pe care fusese 
-construit hanul este indicat a fi în 1867 în „suburbia Scaunele, strada Polonă 
nr. 7 din Culoarea de Galben“ 1. 

Proprietarul hanului, Constantin Sărăţeanu, îl mostenise de la tatăl 
-său Dimitrie Säräteanu și în acest scop obţine o dovadă de notorietate la 
19 noiembrie 1867 de la trei martori, dintre care unul, Manole Agiu, fusese 
timp de trei ani arendașul hanului. Această dovadă i-a fost necesară lui 
Sărăţeanu deoarece la 21 noiembrie a aceluiaşi an, prin procuratoarea sa 
Caliopi Lepădătescu, obţine un împrumut de 9 600 lei, pe timp de un an, 
«de la Nicolae Bălăceanu, zălogind „tot hanul meu, cu tot locul si cu toate 
clădirile ce-i zice Hanul lui Înjugă-urs“ 2, 

Porecla de „Înjugă-urs“ ar fi avut-o tatăl lui Dimitrie, deci bunicul 
-celui care se împrumută, numit tot Constantin, despre care se spune că era 
înalt si voinic, de o forță extraordinară. Trimițind un car să aducă lemne 
din pădure, i se aduce la cunoștință că un urs ar fi sfişiat un bou. Atunci 
s-a dus singur în pădure şi ce-a făcut, ce n-a făcut, l-a văzut satul întreg 
întorcîndu-se cu carul plin de lemne și cu ursul înjugat alături de boul 
rămas 3. De atunci i-a rămas porecla de. „Înjugă-urs“, care a dat numele 
hanului. 

Hanul Înjugă-urs făcea parte din categoria hanurilor mijlocii, din 
apropierea tirgurilor bucureştene, ale căror venituri nu izvorau din prăvălii, 
nici din chiriile pentru locuințe permanente, din odăile ce se închiriau cu 
noaptea sau pentru cîteva zile. Fiind așezat foarte aproape de Tirgul Cu- 
cului, hanul își avea clienţii săi printre negustorii străini, care veneau cu 
afaceri în tîrg sau printre cei care soseau cu treburi la București. Avea 
19 odăi si se plătea pentru el un impozit care varia pe an de la 71 la 162 lei. 

La 29 ianuarie 1881 Constantin Sărăţeanu obţine un certificat de la 
Primăria orașului Bucureşti din care se constată că Hanul Înjugă-urs figu- 
rează „în planul parcelar general al orașului, ridicat în anul 1846 de d. arhi- 
tect Boruzin, şi este așezat în colţul stradelor Polonă și Colțea, actual- 
mente strada Polonă nr. 7“. Se menţionează în certificat că hanul figurează 
pe plan, „cu întreaga fațadă de la stradă pe ambele strade acoperite cu 
constructiune, avînd în strada Polonă forma curbaturei stradei“ #, 

Constantin Sărăţeanu și soția sa Pompilia avea o fiică cu numele ma- 
mei sale, căsătorită la 12 iunie 1884 cu Mihail Alexandrescu și înzestrată cu 
“Hanul Înjugă-urs, evaluat la 4 000 galbeni. Se pare că Alexandrescu se îm- 


1 I. Ionașcu, op. cit, p. 375, doc. 249. 

2 Ibidem, p. 375, nota din josul paginii. 

3 George D. Florescu, Alatul înmormintării lui Alexandru Nicolae Suţu Voevod la 
20 ianuarie 1821, București, 1932, p. 23. 

4 I. Ionașcu, op. cit, p. 383, doc. 263. 

bolnăveşte grav la cîţiva ani după căsătorie; face testamentul la 1 iulie 
1891 și moare la 12 decembrie 1892. Pompilia şi soacra sa Marghioala intră 
în proces pentru succesiune și după doi ani de judecăţi se împacă şi vind 
împreună Eforiei Spitalelor Civile construcția vechiului han și terenul pentru. 
55 000 lei, la 28 noiembrie 1894. Pînă la această dată împrumutul contractat 
de C. Säräçeanu în 1867 nu fusese achitat decît în parte. La 9 ianuarie 1895 
actul de ipotecă se afla în mîna lui I. D. Movileanu și este radiat cu suma 
de 5 800 leu. 

După vînzare terenul fostului han Înjugă-urs, în suprafață de 786 m?, 
se înglobează în proprietatea spitalului Colțea. 


HANUL MANUC 


Unul dintre hanurile bucureştene care s-au bucurat de o faimă deo- 
sebită în prima jumătate a secolului al XIX-lea este Hanul Manuc. Această 
faimă se datorește în cea mai mare măsură lui Manuc Bei, un om despre care 
s-au spus atît de multe, adevăruri şi legende, încît figura sa nu se va putea 
reduce niciodată la proporţiile juste ale adevărului istoric. Bogat și mai tir- 
ziu foarte bogat, puternic prin relaţiile politice pe care şi le-a făcut, el urcă 
scara măririlor cu mare ușurință, încărcat de titluri și recunoștințe, dar se 
präbuseste cînd nimeni nu se aștepta la aceasta. Istoricul Hanului Manuc, 
pentru epoca sa de început, ar fi incomplet fără o schiță biografică a acestui 
om excepţional de abil şi de înzestrat; mai tirziu hanul urmează destinul 
familiei și averii stăpînului său. 

Viaţa şi familia lui Manuc ?. Familia lui Manuc își trage originea din 
satul Karpi, regiunea Araratului. Bunicii săi au colindat Armenia și au emi- 
grat prin Turcia în Europa. Tatăl său, Martiros Mirzaian, se însură la Bur- 
gas cu fiica unui negustor bogat și se stabili apoi la Rusciuk, unde se dedică 
comerțului. În puţină vreme ajunge mare negustor și, rămînînd văduv, se 
însură a doua oară cu Mamica, fiica lui Hanum-Oglu, alt negustor înstărit. 
Din această căsătorie s-a născut la 1769 Manuc. 

Prima parte a copilăriei și-o petrecu la Rusciuk, în mediu armenesc, 
unde învăţă la şcoala comunităţii. La vîrsta de 12 ani a fost trimis la Iaşi, 
unde sub dirijarea unui negustor armean învăţă limbile care se vorbeau aici, 
între care n-au lipsit limba franceză și rusă, şi își însuşi primele cunoştinţe 
despre viaţă. După patru ani, în 1785, reveni la Rusciuk și după alți doi-trei 
ani, foarte tînăr, se căsători cu Mariam, fiica lui Avedis. Se pare că reche- 
marea de la Iaşi si căsătoria se datorau unei boli de care suferea tatăl său, 
fiindcă acesta muri în curînd și Manuc luă în mîinile sale conducerea afa- 
cerilor rămase de la el. Deși tînăr și fără multă experiență neguţătorească 
el a ştiut să se descurce de minune în treburile sale și să-și sporească averea 
într-un mod surprinzător. 

Manuc și Mariam au avut şase copii: doi băieţi, Ioan-Murat şi Gri- 
gore-Feirat, si patru fete: Ecaterina căsătorită cu Lazarev, Pembe măritată 
cu Iacob Melicturabean, consilier de curte, și alte două fete, Mariam şi Gaiane 
care au murit de timpuriu. Soţul Ecaterinei, Hristofor Lazarev (1799—1871) 
ajunge şambelan la curtea țarului și se trăgea dintr-o străveche familie de 


1 Ibidem, p. 384, nota. ERE 
2 Gheorghe Bezviconi, Manuc-Bei, ed. a II-a, Chişinău, 1938. 

prinți armeni, iar fiica lor Maria s-a căsătorit cu locotenent general conte 
Maurice Nieroth şi au avut două fete : una Elisabeta, domnişoară de onoare 
la curtea imperială şi alta, Ecaterina căsătorită cu baronul Fabian Gustav 
“Schilling. 

Primul fecior al lui Manuc, Ioan-Murat, s-a născut la 4 martie 1810 
și a murit la 23 aprilie 1893. A fost căsătorit cu Elena Deleanov şi-a avut 
trei fete şi un băiat: Maria-Mariam (1842—1935) n-a fost căsătorită şi a 
trait mai mult la Paris; Ecaterina-Cadar căsătorită cu marchizul Pietro 
Schedoni ; Elena-Hegine-Olga căsătorită cu Bonifacius Maximilian conte de 
Hatzfeld von Trachenberg si Grigore, necăsătorit, care a trăit la Paris. 

Manuc Bei a fost înzestrat de natură cu calități excepţionale: frumos 
şi impunător, foarte inteligent și cult, distins si elegant, adînc cunoscător de 
oameni, abil şi siret, mărinimos şi larg la suflet, vorbea 12 limbi la perfectie, 
ştia să fie deopotrivă curtenitor și voluntar. Marea sa calitate era aceea de 
a veda sfîrşitul lucrurilor mai înainte ca acesta să se producă, astfel că ştia 
totdeauna ce trebuie să facă. I-a plăcut să fie bogat şi a reușit să aibă o 
avere imensă, în bani şi proprietăţi. Prin însușirile sale native el a adus 
'servicii Imperiului Otoman şi Rusiei, cînd aceste două puteri erau în război; 
aceste servicii i-au fost plătite nu numai cu titluri și scrisori de mulțumiri, 
ci şi cu aur. A murit însă prea curînd, la 48 ani, cînd scara succeselor n-o 
wurcase deplin. 

Moartea lui Manuc Bei este înfăşurată în legende. Se spune că pe cînd 
se refugiase în Rusia, ca să scape de uimärirea turcească, a fost otrăvit aici 
de o slugă credincioasă. Altă versiune atribuie moartea unui accident de 
“călărie, întîmplat la moșia Hancesti, unde avea oaspete pe generalul Benning- 
sen, care inspecta armata a doua rusească. A murit la 20 iunie 1817. A fost 
înmormîntat lîngă biserica armenească din Chişinău. 

Faima lui Manuc şi urcușul său pe scara mărimilor începe din Rus- 
ciuk, cînd ajunsese bogat și puternic în lumea negustorească a tirgului du- 
nărean. Guvernator al ținutului era pe-atunci Tersenicli-Oglu, fost sacagiu, 
un aventurier în fruntea unor răzvrătiți de talia lui Pasvan-Oglu din Vidin 
şi Pehlivan-Pasa, care teroriza ţinutul cu banda sa. Manuc, simțind că acest 
răzvrătit va obţine încrederea sultanului, îi dădu bani multi, punîndu-i o sin- 
„gură condiţie : să-i ceară bani numai lui ! Cu banii împrumutaţi de la Manuc, 
Tersenicli-Oglu izbuti să obțină de la sultan numirea sa ca pașă la Rusciuk. 
În această calitate el îşi plăti datoriile şi deveni „prim negustor“ și vistier 
al regiunii ; paşa îl făcu apoi serdar, 1802, apoi paharnic, 1803. Dar puterea 
lui Terseni:l -Oglu nu ţinu mult, fiindcă în 1804 a fost ucis cu trei impus- 
cături trase de oştenii din subordinea sa, nemulţumiţi de el. 

Urmă la conducerea pașalicului din Rusciuk un partizan al celui ucis, 
pe care el însuși îl ridicase cu intenția să-i urmeze. Se numea Mustafa), 
fusese negustor de cai şi pentru vitejia sa i se spusese Bairactar. Mustafa-Pașa 
luă pe Manuc consilier și se lăsă condus de sfaturile sale. La rîndul său 
guvernatorul Rusciukului se bucura de toată încrederea sultanului Mustafa 
al IV-lea de la care obtinu pentru Manuc demnitätile de dragoman şi bei. 
Motivarea firmanului de dragoman este interesantă ; „Boierul Manuc (fie-se 
toate treburile lui în fericire ? pentru sirguinça şi dreptatea arătate în func- 
jia de intendent, încredințată lui pe lîngă actualul comandant suprem al liniei 


1 N. Iorga, Istoria Bucureștilor, Bucureşti, 1939, p. 207—208. 

dunărene, sfetnicul în organizarea afacerilor păcii, celui mai vestit ilustru 
paşă de Silistra, Mustafa (prelungească-i marele Dumnezeu slava sa !), căruia 
el a adus pentru armată proviant și vite, pentru participarea lui în treburile 
militare şi altele, în care după datoria stăruinţei şi supunerii, îndeplinind cele 
mai trebuincioase îndatoriri ale slujbei, pentru prezentarea de către el a con- 
dițiilor drepte, satisfăcătoare în comun cu deplină cinste, sinceritate și, în 
sfîrşit, pentru grija şi strădania lui, prin cuvinte inexprimabile însemnîndu-se 
înaintea celor egali si de aceeaşi vîrstă, prin Serviciuri demne, distinse și în- 
făptuiri lăudabile strălucite, pentru toate asemenea prin experienţă certificate 
dovezi, staruintei şi credinţei, astăzi anului 1222, lunii Şaban, ziua 21, în 
exprimarea dărniciilor împărătești, după înalta poruncă, ridicam în dem- 
nitatea de dragoman pe lîngă înaltul meu Divan“. 1 

În anul 1808 Mustafa-Pașa Bairactar ajunge mare-vizir şi prin stăruința 
sa sultanul numește pe Manuc, ca semn al recunostinçei Bei al Moldovei, 
primind acelaşi titlu pe care-l primeau domnii la numirea lor în scaun. Ma- 
rele vizir scrie lui Manuc, numindu-l „amabilul meu print“, comunicîndu-i 
textual hotărîrea sultanului: „Dragomanul Manuc cu credință îndeplinește 
sarcinile slujbei. Încuviinţez sîrguința arătată de el în treburi si mulțumesc 
pentru justificarea părerii mele frumoase ce am despre el. Ca răsplată pentru 
devotamentul său, îi hărăzesc titlul de print [bei] al Moldovei și doresc ca 
de acum înainte el să adinceasca strădania iui în serviciul meu“. Ca urmare 
a înălțării sale ca dragoman şi ca bei, Manuc trebuia să facă deseori dru- 
mul la Constantinopol, unde începuse să devină foarte cunoscut. În anul cînd 
Mustafa-Pașa căzuse în dizgratia sultanului, el era acolo şi dacă n-ar fi 
fost înștiințat de un căpitan de ieniceri despre hotărîrea ce se luase în pri- 
vinça vizirului, ar fi urmat soarta lui. Manuc însă, care știa soarta marilor 
demnitari turci căzuţi în dizgrație, nu mai zăbovi o clipă, ci fugi la Adria- 
nopol, iar de acolo la Rusciuk. A fost acuzat că ar fi plecat cu multi bani 
stringi de Mustafa-Paşa. Din Rusciuk trecu Dunărea, unde își adusese o bună 
parte din bogății, și aşteptă aici desfăşurarea noului conflict dintre turci 
si ruși. 

Din Rusciuk, Manuc Bei cere adăpost la ruşii care ocupaseră Tara Româ- 
nească. Feldmareșalul Prozorovski scrie generalului Miloradovici, la 18 decem- 
brie 1808, din Bucureşti, ca să îngăduie lui Manuc să-şi treacă peste Dunăre 
familia, lăudind foarte mult sprijinul pe care i-l dăduse în războiul împo- 
triva turcilor. După ce Manuc se instală în Bucureşti el intră cu totul în 
serviciul ruşilor, cărora le dădu informaţii foarte prețioase despre armata tur- 
cească. El intră în acest serviciu cu toţi devotaţii săi, între care Asvadur Ave- 
dian, cumnatul său și Babic Iacubici. 


Atitudinea filo rusă pe care o manifesta Manuc Bei în iarna anului 1808 
este mult mai veche. El făcuse servicii generalului Michelsohn, consulului rus 
Luca Gr. Chirico, ca şi generalului Meyendorff ; toți aceştia i-au dat certi- 
ficate elogioase pentru sprijinul dat cauzei rusești în acest război. La acestea 
s-au adăugat cele ale feldmareșalului Prozorovski? și ale generalului Milo- 
radovici 3. Succesorul lui Prozorovski, prințul Bagration îşi manifestă şi el 
recunoştinţa pentru serviciile aduse de Manuc. Așa se explică scrisoarea din 


1 Gheorghe Bezviconi, op. cit, p. 4. 
2 N. Iorga, Studii și documente, vol. VIII, Bucureşti, 1906, p. 126. 
3 Ibidem, p. 128. 

20 mai 1810 pe care i-o scrie ţarul însuși: „Domnule Manuc Bei. Multiplele 
dovezi ale credinţei si sîrguinţei voastre către Rusia, despre care comandanții 
supremi ai armatei mele pe malurile Dunării nu s-au oprit să-mi raporteze, 
au atras asupra voastră o atenţie deosebită. În răsplata acestora şi ca semn 
al benevolentei mele pentru d-voastră, atotmilostiv vă conferim Cavaler al 
ordinului Sfîntul Vladimir gradul al treilea, ale cărui semne le transmitem 
alăturat și ordonăm să le depuneţi asupra voastră şi să le purtați după cele 
stabilite. Aleksandru“. 

În a doua fază a războiului, Manuc Bei are o atitudine foarte abilă 
si reușește să devină intermediar între armata rusă şi armata turcească. El 
mai avea încă prieteni la Constantinopol, care reuşiră să aștearnă uitarea 
peste cele ce făcuse între 1808 și 1810. O scrisoare din ianuarie 1811 a lui 
Reis-Efendi „îl asigură de încrederea Porții în devotamentul său“. Astfel 
pacea pe care o doreau deopotrivă turcii și rușii era în mîna lui Manuc Bei. 
Tratativele, care au avut loc în Bucureşti şi care s-au purtat chiar în Hanul 
lui Manuc, durează multă vreme şi nu se termină decît la 16 mai 1812 cînd 
s-a semnat tratatul de pace. 

După pacea de la Bucureşti, noii stăpîni ai Porții, își amintesc de actele 
de trădare ale lui Manuc Bei si se folosesc de toate vicleniile ca să-l atragă 
la Constantinopol. Un prieten al lui Manuc, Amiș-Aga, fost și el vistier al 
lui Mustafa-Pașa, îi scrie în cîteva rînduri cerîndu-i să vină la Constantinopl, 
asigurîndu-l de încrederea sultanului şi a marelui vizir Hurşid-Paşa. Manuc 
însă îi cunoaște prea bine pe turci ca să creadă în cuvîntul lor; el rămîne 
sub ocrotirea Rusiei. Dar Amiş-Aga stăruie, făgăduindu-i un firman de sigu- 
ranță din partea vizirului și iar îi scrie, dar Manuc rămîne mai departe în 
Sibiu și nu-i mai răspunde lui Amis-Aga. În cele din urmă turcii cer austrie- 
cilor extrădarea lui Manuc, iar în Bucureşti se pune sechestru pe averea sa. 
Ledoulx scrie lui Marat la 9 iunie 1813 : „Parcă Poarta menajează mai putin 
Curtea Rusiei. După fuga lui Manuc Bei s-a pus sechestru pe averea lui şi cu 
toată intervenţia consulului rus, gospodarul a primit ordin să-l menţină. Pre- 
tind că turcii reclamă cu energie extrădarea lui Manuc Bei, considerat ca 
dezertor care are multe milioane de restituit“. 

Se vede limpede că toată stăruința lui Amiș-Aga nu era decît o momeală 
ca să-l atragă şi să-l prindă pe Manuc Bei. El însă se retrage în Rusia unde 
era în deplină siguranţă. Rolul de spion în serviciul Rusiei pe care l-a avut 
Manuc între 1806 şi 1812 apare astfel pe deplin lămurit. O altă dovadă de 
recunoştinţă se vede în ucazul din 3 octombrie 1814, prin care împăratul 
Aleksandru îl numește pe „fostul dragoman al Porții, Manuc Bei“, consiliet 
de stat efectiv. În aceeaşi vreme Manuc Bei aduce la cunoştinţa împăratului: 
intenţia sa de a întemeia pe proprie cheltuială un oraș în Basarabia, populat 
cu coloniști străini, pe care împăratul o aprobă. Atunci el pleacă acolo, cum- 
pără moșia Hänceşti cu trei sute de mii lei şi la 24 aprilie cere împăratului 
35 000 deseatine de pămînt pentru a forma districtul noului oraş la graniţele 
Dunării. 

La 27 mai 1816 familia lui Manuc compusă din soția sa Mariam, copiii 
săi Murat, Feirat, Mariam, Anina (Gaiane), Catinca (Ecaterina) și Tebera, 
la care se adaugă Asvadur Avedian (Avedov), cumnatul său, Babic Iacubici 
și 11 slujitori, pornesc în Basarabia cu un pașaport eliberat de consulul rus 
Luca Chirico. în acest timp el se duce la Petersburg şi cunoaște pe Capo 
d'Istria, ministrul de externe al Rusiei, care îi făgăduieşte tot sprijinul pen- 

tru realizarea proiectului său de a întemeia un oraş comercial de coloniști, în 
sudul regiunii. Totul însă rămîne baltă fiindcă, după cum am văzut mai sus, 
Manuc Bei moare în condițiuni misterioase la 20 iunie 1817. 

Construirea Hanului Manuc. S-ar putea ca Manuc Mirzaian să fi plănuit 
construirea unui han la Bucureşti din primele călătorii de afaceri în acest oraș. 
Neguţător priceput și întreprinzător, el trebuie să fi cunoscut tirgurile bucu- 
reştene înainte de 1800 şi anume în primii ani după ce a preluat afacerile ta- 
tălui său, după moartea acestuia întimplată pe la 1790. Aceste călătorii tre- 
buie să se fi înmulţit după ce Tersenicli-Oglu, pe care el îl împrumutase cu 
bani multi, fusese recunoscut de sultan ca pașă la Rusciuk, și acesta îi dăduse 
titlul de „prim negustor“ şi vistier al regiunii. Opera lui de a face din 
Rusciuk un centru comercial la Dunăre, care să întreacă Silistra, datează din 
această epocă şi nu se putea realiza fără legături comerciale cu Bucureştii. 
În această vreme el nu putea construi hanul la care se gindise şi nici mai 
tîrziu, între 1804 şi 1807, cînd a fost pașă la Rusciuk prietenul său Mustafa 
Bairactar, care în 1808 este înălțat mare-vizir. În acest an Manuc se duce la 
Constantinopol să mulțumească personal lui Mustafa-Pașa pentru stăruința 
sa de a i se fi dat titlul de bei, dar este surprins de prăbuşirea și asasinarea 
prietenului său şi dispare pe furiș din capitala otomană. Oprindu-se pentru 
scurtă vreme la Adrianopol și Rusciuk și apoi trecînd Dunărea ajunge la 
Bucureşti. Războiul ruso-turc, care începuse în 1806, îl pune în situaţia să 
intre în serviciul de spionaj al ruşilor şi să se stabilească în capitala Țării 
Româneşti, la îndemîna comandanților ruşi. Tot în acest an, în a doua jumă- 
tate începe Manuc Bei să construiască hanul care-i va purta numele. 

Protejat de comandamentul rusesc din București, ai cărui șefi se schim- 
bau la scurte intervale din pricină că războiul nu intra într-o fază hotărî- 
toare, Manuc Bei cu spiritul său negufatoresc și cu capitalul enorm de care 
dispunea, trebuia să întreprindă ceva care să se deosebească de negotul de 
prăvălie de pînă atunci. Hanul pe care începuse să-l construiască se deosebea 
de marile hanuri-cetăţi din secolul al XVIII-lea, ca să adopte o formă nouă, 
mai puţin severă şi mai atractivă, în care partea de construcție care dădea 
în curtea interioară era de lemn „cu galerii în arcade sculptate, la care du- 
ceau scări largi şi monumentale“ !, „cu ornamente de ştuc de-asupra uşilor 
și ferestrelor şi cu balustrii de lemn ai parapetelor“ 2, în care scara portativă 
din stilul oriental este „transformată în element permanent cu ajutorul unei 
simple propteli“. 

Locul pe care s-a construit Hanul Manuc făcuse parte altădată din Curtea 
domnească, al cărui teren începuse să se vîndă la mezat în ultimii ani ai 
secolului al XVIII-lea. Cum a putut să intre Manuc Bei în stăpînirea acestui 
loc nu știm. Se poate ca restrictia legală care interzicea străinilor să cumpere 
proprietăţi în Bucureşti şi în ţară nu s-a aplicat lui Manuc, drept recunoştinţă 
pentru faptul că acesta reușise să îndepărteze de capitală bandele lui Manav- 
Ibrahim și să salveze orașul şi pe boieri. În acest sens mitropolitul Dosoftei 
şi marii boieri recunoscură în scris meritul lui Manuc 3. Tot în această epocă 
cumpără Manuc moșiile Dragomireștii din Vale și din Deal, Curtea Veche, 


1 Arh. G. M. Cantacuzino, Hanwrile, în ziarul „Mişcarea“, 17 nov., 1932. 

2 Horia Teodoru, Bucureștii vechi. Hanul lui Manuc după o fotografie din anul 1856, 
în „Buletinul Comisiunii Monumentelor Istorice“, XX, fasc, 52, apr.-iun. 1927, p. 62. 

3 Gheorghe Bezviconi, op. cit., p. 15. 

Bolasca, Trämudeasca, Giuleşti, Popeşti, Mudurgan, Brobodet, Tîncăbeşti, Pa- 
sărea, Hagi-Gheorghe, Cuhnesti şi altele, cele mai multe în jurul Bucu- 
restilor, pe care le amintește în testamentul său din 1815. Pe aceste moșii 
rodnice, în plin şes, el începu o agricultură intensă ca să scoată cît mai 
mare venit de pe urma pămîntului şi a braţelor țărănești care-l munceau. 

După ce Manuc Bei îşi instalează familia la moşia Häncesti din Ba- 
sarabia, el se hotärîse să vîndă hanul din Bucureşti. Îşi dădea seama că de- 
parte de ochii săi hanul nu mai reprezenta un izvor de venituri așa cum Îl 
socotise el. În acest scop scrie lui Asvadur Avedian (Avedov), la 13 septembrie 
si 29 decembrie 1816 !, să-l scoată în vînzare. Murind pe neaşteptate, Manuc 
n-a avut vreme să-și realizeze gîndul. 

Nu cunoaştem împărțirea şi distribuţia încăperilor pe care le-a avut Ha- 
nul Manuc în primii ani după construirea sa. Ştirile pe care le cunoaștem din 
jurul anului 1812, cînd hanul funcţiona în plin, nu ne îngăduie decît să 
deducem, cu largă aproximaţie, numărul încăperilor sale. Cunoaștem însă 
exact situația din 1875, cînd „Hotelul Dacia“, fost Hanul Manuc, a fost 
ipotecat Creditului Urban şi nu credem să se fi produs schimbări mari în 
numărul încăperilor între aceste date. De altfel, reparaţiile făcute după 1850 
nu ne semnalează construcții noi, adăugate clădirilor iniţiale. Hanul era com- 
pus din subsol, parter şi etaj. La subsol se găseau 15 pivnițe boltite ; la parter 
se aflau 23 prăvălii, 2 saloane mari, 10 magazii, 16 camere de servitori şi 
bucătari, 4 odăi laterale şi un tunel în care încăpeau 500 de persoane; la 
etaj se aflau 107 odăi pentru locuinţe şi cantoare. În mijlocul curții pavată 
cu piatră de rîu se afla o cafenea cu toate dependinţele ei și o grădină cu 
o fintinä arteziană. Pe malul Dimboviçei, pe tot lungul construcției, se afla 
un chei lucrat în piatră, larg de peste un metru. După canalizarea Dimbo- 
viței, în vederea deschiderii Halei de Carne, s-au construit pe această latură 
a clădirii încă 16 sau 20 prăvălii. 

Hanul sub urmaşii lui Manuc Bei. Am văzut împrejurările în care îşi 
sfîrşește viaţa Manuc Bei. La moartea sa, întîmplată cum ştim la 20 iunie 
1817, toți copiii săi erau minori, astfel că averea este administrată de o epi- 
tropie, din care făcea parte mama lor, Mariam şi fratele acesteia Asvadur 
Avedian. În această vreme epistat al hanului la Bucureşti, era Vartan Hagiov, 
unul din credincioșii lui Manuc Bei. Acesta, împreună cu alți vecini, se plinge 
în 1824 domnului Grigore Ghica că polcovnicul Manole a tăiat temelia zi- 
dului Curţii domnești, care apăra șanțul ce da în Dimboviţa și le periclitează 
casele. Veliţii boieri, care primiseră plîngerea cu rezoluție domnească spre 
cercetare, fac o anafora în care propun ca acel Manole să îndrepte neajun- 
sul pe care l-a pricinuit 2. 

Dar şi Mariam are o viaţă scurtă, căci moare la 17 septembrie 1828, cînd 
feciorul cel mai mare Ioan-Murat abia împlinise 18 ani. De data aceasta se 
pare că epitropia o are Asvadur Avedian, care îşi ia asupră-i administrarea 
averii pînă cînd Murat ajunge la virsta la care își putea gospodări singur 
averea. El continuă să locuiască la moşia Hănceşti din Basarabia, unde mai 
tîrziu își construieşte un adevărat palat princiar, purtind grija fratelui său 
Grigore-Feirat şi surorilor sale Pembe şi Ecaterina. 


1 Muzeul de Istorie al Municipiului București, doc. orig. armean, nr. 35 146. 
2 Arh. St. Buc., ms. 1124, f. 83—83 v. 

Cea mai mare parte din averea rămasă de la Manuc Bei se găsea în 
Tara Românească ; ; în Basarabia unde, familia se stabilise î în mai 1816, avea 
numai moșia Häncesti şi alte proprietăţi mai mici în Chișinău. Administrarea 
moșiilor din Tara Românească şi a hanului din Bucureşti nu era lucru prea 
ușor. De aceea epitropii moștenitorilor lui Manuc Bei hotăriseră să arendeze 
toate aceste proprietăți. 

La 20 decembrie 1827, sub controlul soţiei lui Manuc, care era mai tot 
bolnăvicioasă, se încheie un contract de arendă pe patru ani între epitropi 
şi doi tovarăşi, Dimitrie D. Dedu şi Nicolae Alexis, care arendeaza toate 
averile din Tara Românească pentru suma de 1 500 galbeni olandezi, plăti- 
bili la epitropia din Chişinău in două părţi egale, la 15 aprilie şi 15 decem- 
brie. Arendează astfel moşiile Tîncăbeşti, Manesti, Hagi-Gheorghe, Pupăza, 
Pantelimon, Moara Domnească, Dragomireştii din Vale şi din Deal, Zarba, 
Popeşti, Chiajna, Benghea, Lipintoiu şi Ștefanu, apoi munții Cora, Bora si 
Mogoşoaia din apropierea Sibiului, viile de la Filaret şi Dealul Mare și, în 
fine, o prăvălie şi casele din Bucureşti, de pe Podul Tirgului din Afară, unde 
locuia Divan-Efendi. Contractul prevedea anumite condiţii, cu unele restric- 
ţii în ce priveşte exploatarea bunurilor arendate, care a fost înregistrat la 
Logoferia străinelor pricini. 

În urma cutremurului de la 11 ianuarie 1838, Faiser, arhitectul orașului 
București, raportează la 15, ianuarie | Sfatului Orășenesc că ,cercetind starea 
Hanului lui Manuc, am văzut că la partea despre Dimboviça zidurile s-au 
zmintit, plecîndu-să într-o parte cu vreo trei ţoluri din a lor cumpănire; 
pentru aceia dar supui aceasta în cunoştiința cinstitului Sfat ca să bine- 
voiască fără întîrziere a face cuvenita punere la cale ca să să îndatoreze 
chiriaşii acei părţi a eşi din läcuinçele lor spre depărtarea primejdii ce-i ame- 
nință Starea cea proastă a pomenitelor ziduri“ ?. Primăria trimite Departa- 
mentului din Lăuntru copie după raportul lui Faiser ; î în acelaşi timp şi Agia 
face un raport cu constatările sale și întreabă ce măsuri trebuiesc luate. De- 
partamentul din Lăuntru alcătuiește o comisie compusă din maior Arcu- 
dinschi, ajutorul inginerului statului, Faiser, arhitectul orașului, și Xavier 
Villacrosse, arhitectul, ca să cerceteze Situagia hanului şi să ia măsurile nece- 
sare. Hotărirea aceasta este comunicată Agiei 3 şi Sfatului Orășenesc 4. 

Agia, după porunca Departamentului din Lăuntru, convoacă comisia 
la Hanul Manuc, în ziua de 12 februarie 1838, Şi cercetează cu amănuntul 
situaţia clădirilor. Cei trei membri ai comisiei „pă a noastră unită chibzuire* 
fac la 25 februarie? un raport către Sfatul Orășenesc şi propun trei soluţii : 
1. „să se dărime toate zidurile catului de sus a părţii dsspre rîul Dimboviţa 
şi să se aşeze învelitoarea pe zidurile catului de jos, sa se lege zidurile cu 
legături de fier şi să se refacă pereţii interiori cu cărămizi bine coapte şi var 
nestins“ ; 2 „de se va lăsa clădirea tot precum este acum, să se zidească din 
nou topi pereţii ce despart odăile despre Dimboviça T să, se unească aceşti 
pereţi cu zidul dinspre Dimboviţa cu, legături de fier ; 3. „să se dărîme partea 
acestei clădiri despre Dimboviţa, pînă | la tavanul grajdului, puindu-să legături 
de fier din doi în doi stînjeni pă toată lungimea clădirii, urmînd ca cele două 


1 Arh. St. Buc., Municipiul Bucureşti, 596/1838, f. 30. 
2 Ibidem, f. 157. 

3 Ibidem, f. 157. 

4 Ibidem, f. 156. 

5 Ibidem, f. 293—295. 

caturi de deasupra să se construiască din paiantă, dacă este îngăduit acest 
lucru în Văpseaua de Roșu“. 

Sfatul Orășenesc comunică propunerile comisiei doctorului Ioan Zucker 
(Fucär), ocîrmuitorul averii lui Murat Bei din Tara Românească, care nu 
acceptă nici una din propuneri, ci însărcinează alţi trei arhitecți din oraș 
— Hartel, Konrad si Friedrich Gaier — să examineze clădirea și să arate 
în scris constatările lor. Aceştia constată că hanul are o construcție foarte 
solidă și că seismul n-a produs mari stricăciuni, astfel „că nu socotesc de 
trebuință să se facă meremeturile acele mari arătate de cei întîi arhitectoni“ ; 
ei propun să se facă pereţii din paiantă. Pe baza acestor constatări, dr. loan 
Zucker face o jalbă către Alexandru Ghica rugindu-l să aprobe constatările 
și părerea celor trei arhitecţi, care au propus ca zidurile să se facă din paiantă, 
întrucît sînt mai rezistente la cutremure, și în orice caz să se aștepte răs- 
punsul lui Murat Manuc Bei, care a fost înștiințat. Domnul trimite jalba 
Departamentului din Lăuntru spre bună chibzuire, iar acesta cere Sfatului 
Orășenesc „să facă cuvenitele Ea ete cît mai în grabă și de ceea ce vor 
chibzui cu desăvârşire, alcătuind relaţia deslusitoare, să se supuie la depar- 
tament pe lîngă raport din partea cinstitului Sfat, spre cuviincioasă punere 
la cale.“ 

Urmează expertize şi rapoarte, jalbe către domn, corespondenţă între 
autorități, ca la sfîrşitul lunii august 1831 să apară un nou raport al arhi- 
tectilor Faiser şi Villacrosse în care aceştia conchid că „pentru proectul ce 
au mai înfățișat d-l dohtorul Tucär alcătuit de dumnealor arhitecţii Hartel, 
Konrad și Gaier, cu cinste arătăm că acel proect s-ar putea aduce la înde- 
plinire, însă trebuie ca mai nainte să se îndatoreze d-lui dohtorul a ne trimite 
si un plan spre a putea face cercetările cuvenite și a ne da părerea. Către 
aceasta, subiscăliții avem cinste a alătura pă lîngă acest raport un plan deslu- 
şitor de un alt meremet ce se poate face la această clădire mai cu înlesnire 
si care de să va duce la îndeplinire, încredințăm că va da clădirii temeinicia 
cuvenită.“ 

Se pare că în cele din urmă dr. Zucker a trebuit să admită planul de 
reparaţii intoomit de Faiser şi Villacrosse. Nu știm cînd şi cum s-au făcut 
aceste reparaţii. 

Deşi Hanul Manuc era o construcţie relativ nouă față de marile hanuri 
bucureştene, totuşi cutremurul din 1838 îi slăbise vizibil trăinicia şi dădea 
posibilitatea autorităţilor comunale să facă presiuni mari şi insistente pentro 
reparaţiile necesare. După obiceiul locului şi al vremii aceste insistençe se 

uteau domoli cu bani, care întreceau valoarea reparațiilor. Acest lucru tre- 

bule să fi determinat pînă în cele din urmă pe Murat Manuc să vindă hanul. 
Din documentele cunoscute nu se poate preciza cînd a avut loc vinzarea. 
Credem însă că în jurul anului 1842 Hanul Manuc ieşise din proprietatea 
lui Yoan-Murat Manuc Bei. Pentru celelalte averi din Tara Românească el 
continuă să aibă un epitrop la Bucureşti. Astfel, în 1850 era epitrop profe- 
sorul Gheorghe Hill !. 


Noii stăpîni ai banului. Se pare că cel care a tratat cumpărarea hanului 
; ER SRS Ă v | : ne 
si care a reușit să ducă pînă la sfîrşit această chestiune a fost pitarul Dimitrie 
Iconomidis (Economu), care semna mai tirziu Economu. El mai cumpărase 


1 Arh. St. Buc, ms. 1418, p. 68; (profesor de limba latină la Colegiul Sf. Sava). 

și alte bunuri imobiliare de la Murat Manuc Bei, între care o pădurel, 
astfel că avea relaţii mai strînse cu marele latifundiar din Basarabia. Nu se 
cunoaşte preţul de cumpărare, după cum nu se ştie data cînd s-a făcut actul, 
dar din actele de administrare ale hanului, cuprinse între 1854 şi 18602, 
reiese că pitarul Dimitrie a făcut cumpărarea în asociaţie cu Gheorghe Ico- 
nomidis, poate un frate sau în orice caz o rudă apropiată a pitarului și cu 
Lambru Vasilescu. Nu se cunosc nici condiţiile acestei asociaţii, dar după 
cît se pare Dimitrie Economu avea două sferturi şi ceilalți cîte un sfert à. 
Administraţia hanului a avut-o însă pitarul în întregime. 

În noiembrie 1849 primăria oraşului, printr-o adresă semnată de D. Täl- 
coianu, ca prezident al Sfatului, și N. Lahovari, obligă pe pitarul Dimitrie 
Economu, proprietarul hanului, să facă bucătăria hanului în mijlocul curţii, 
iar fiindcă acest lucru trebuie executat cît mai grabnic „nu iartă zăbavă 
măcar minut“ 4. 

După doisprezece ani de exploatare a Hanului Manuc de către această 
asociaţie, pitarul Dimitrie Economu moare în octombrie 18545. El lasă 
în urma sa trei copii: o fată, Hrisanta, căsătorită cu paharnicul Ghiţă 
Titeanu si doi băieți minori, George si Costache, care învățau în Germania. 
Prin testamentul său din preajma morţii, semnat şi pecetluit în fața mai 
multor martori, între care şi arhiereul Grigore, el dispune ca venitul averii 
sale să se împartă în trei parti egale între copiii săi şi instituie ca epitropi, 
pină la majoratul celor doi băieţi, pe cumnatul său paharnicul Scarlat Pascal, 
frate cu soţia sa, şi pe ginerele său, paharnicul Ghiţă Titeanu. El avea mulţi 
datornici, între care chiar fratele său George (Gheorghe) Iconomidis cu care 
era asociat la han, dar şi un creditor cu 500 de galbeni 6, Nicolae Panait, cu 
care se afla în judecată din 1852. Pentru susținerea acestui proces aflat în faţa 
Curţii Apelative el angajase pe area Ioan Florescu, la 8 mai 1854, 
plătindu-i 70 de galbeni 7. 

George Iconomidis, fratele și asociatul său de la han, alături de Alexan- 
dru Chiropol a cărui calitate n-o cunoaştem, contestă diata pitarului Di- 
mitrie, cerind anularea ei, şi procesul ajunge înaintea Curţii Apelative. Moti- 
vul acestei acţiuni se vede într-o plingere? adresată, la 28 mai 1858, 
Departamentului Dreptăţii de către Costache Economu, cel mai mic fiu al 
pitarului, care învăţa la Berlin şi aflat la București în această vreme: „supt 
pretext că ar fi mincinoasă diata răposatului tatălui meu, pitarul Dimitrie 
Economu, prin care lasă dumneaei (surorii sale păhărniceasa Hrisa Titeanu) 
a treia parte din starea sa mișcătoare şi nemișcătoare“. În plingerea sa el 
aduce argumente de drept şi de fapt: „această pîră ce aduc numiții este nu 
numai neadevărată, dar încă şi cu totul absurdă pentru cuvinte, întîi că 
dumnealor n-au nici o împuternicire din partea mea sau a fratelui meu ca 
să ne înfăţişeze cu nişte asemenea pretenții şi al doilea că eu aflîndu-mă 
lîngă tatăl meu cînd şi-a făcut diata, a iscălit-o însuşi cu mina sa şi din 


1 Acad. R.S.R., ms. 1634, f. 1. 

2 Ibidem, ms. 1634, 1635 şi 2541. 
3 Ibidem, ms. 2542, f. 98 şi 112. 
4 Ibidem, ms. 1634, f. 48. 

5 Ibidem. ms. 1634, f. 223. 

6 Ibidem, f. 157. 

7 Ibidem, f. 367. 

8 Ibidem, f. 301. 

slăbiciunea trupească tremurîndu-i mîna atunci şi neputînd face bine isca- 
litura și-a pus însuși cu a sa mînă și pecetia sa pe dinsa spre a-i da o mai 
definitivă putere și apoi atît diata, cît şi pecetea le-au încredințat însuşi în 
mîinile prea sfinţiei sale arhiereului Grigore, cel ce se afla față cu alte mai 
multe persoane.“ Costache Economu susține lipsa de calitate a celor doi, 
afirmînd că mobilul procesului este „ca să aducă vătămare şi pagubă inte- 
reselor noastre“ şi sfirşește prin a ruga Departamentul Dreptăţii să închidă 
dosarul și să povăţuiască pe cei doi „să-și plătească creançele ce au amindoi 
către casa noastră, fără a mai sili pe epitropi a ne cere dreptul prin 
autorităţi.“ 

Epitropii sînt chemaţi în faţa Curţii Apelative la 13 iunie 1859, fiind 
invitaţi să aducă „hirtiile trebuincioase în procesul ce au cu dumnealor George 
Iconomidis şi Alexandru Chiropol pentru diară“ !. Ei însă nu se prezintă și, 
se pare, cer lui Costache Economu la Berlin o declaraţie cu același cuprins 
ca şi cererea adresată Departamentului Dreptăţii, dar către Curtea Apelativă 
Secţia I-a. Sînt invitaţi a doua oară la 29 august în același an cînd, poate 
au cerut aminarea pentru ca să se prezinte declaraţia ce așteptau de la Berlin. 
În septembrie sosește acest act legalizat la Berlin, pe care epitropii îl prezintă 
Curţii Apelative ?. Nu se cunoaşte soluţionarea „procesului, dar este sigur că 
instanţa respinge acţiunea celor doi contestatari ai diatei lui Dimitrie Economu. 

În timpul cînd Hanul Manuc a fost administrat de cei doi epitropi, 
adică de la 1854 pînă la 1860, se cunosc veniturile Ce se cuveneau celor trei 
copii ai pitarului Dimitrie. Epitropii erau obligaţi să ţină o evidenţă certă a 
încasărilor şi plăţilor făcute pentru întreţinerea hanului, precum şi toate cele- 
lalte plăși făcute personal pentru Costache Economu, moștenitorul minor. 
Astfel, în intervalul 26 octombrie 1860—26 octombrie 1861 situaţia a fost 
următoarea : 

lei par[ale] 
— suma ce-a rămas capital la sfîrşitul 
anului VI precum se vede lei 104 495,14 
— banii ce i se cuvin a treia parte din 
chiriile primite de la han : 
de la 26 octombrie 1860 la 


23 aprilie 1861 lei 10 858,133 
» » 23 aprilie la 
26 octombrie 1861 „70 858,13 21 716,26 | 
126 211,40 
— cheltuieli pe acelasi interval 21777,004 , 
— suma ce-a rămas la sfîrşitul anului lei 104 434,40 


Veniturile hanului variau foarte puțin, astfel cu un an înainte, de la 
23 aprilie 1858 la 26 octombrie 1859, suma cuvenită lui Costache Economu 
a fost de 11 596 lei, avînd o diferenţă în minus de-abia de 638 lei 5. 


1 Jbidem, ms. 2542, f. 13. 
2 Ibidem, ms. 1634, f. 315. 
3 Ibidem, ms. 1635, f. 471. 
4 Itidem, f. 472. 

5 Ibidem, ms. 2542, f. 61. 

Dacă venitul net pe an numai al unuia dintre cei trei moştenitori ai pi- 
tarului Dumitrache a fost de 21 716 lei. înseamnă că venitul total al să a 
trei moştenitori a fost de 65 331 lei şi al întregului han, cu partea celorlalti 
doi asociaţi, a fost de 130 662 lei. Din această sumă putem aprecia ce venituri 
mari producea un han bucureştean pe la 1860, cînd vremea hanurilor înce- 
puse să apuna. 

În cursul anului 1859 asociaţii renunță a mai exploata Hanul Manuc 
prin mijloace proprii şi hotărăsc să-l arendeze. În acest scop se publică un 
anunţ în ziarul „Românul“. Se pare că găsirea unui arendaș, care să mul- 
țumească pe epitropi şi pe ceilalţi asociaţi, nu era un lucru prea ușor, fiindcă 
arendarea nu se realizează decit în martie 1860. Noul arendaș este Milan 
Lomovici, care semnează contractul la 31 martie numai cu Ghiţă Titeanu 
şi George Economu, feciorul cel mai mare al pitarului Dimitrie Economu . 
Este adevărat că în act se arată că arendarea s-a făcut „în unire cu dumnea- 
iui Gheorghe Iconomidi și dumnealui Lambru Vasilescu“. 

Contractul prevede arendarea „încăperilor din lăuntru ale hanului 
numit Manuc, atit cele de sus, cît şi cele de jos din cîte patru părţile, î împre- 
ună cu cafeneaua, cu pivnifa, birtu, grajdu, pe un termen de patru ani ce 
se socoteste de la 23 aprilie 1860 pînă la 23 aprilie 1864“ şi cu o arendă 
anuală de 57 000 lei. Este de observat că arendarea nu cuprinde toate încă- 
perile hanului: „Din numărul încăperilor celor din lăuntru, acestea şi anume 
două odăi de sus, adecă una în faţă și alta în dos, în care locueste acum 
d. Gheorghe potcăpieru, care sînt închiriate cu prăvălia către d-lui, odaia din 
colț ce este închiriată tot cu prăvălie către Avram Zendler, ovreiu, odăile 
ce sînt în dosul prăvăliilor, cum şi magaziile de supt prăvălii ce sînt închi- 
riate tot cu prăvăliile, vor rămînea pe seama proprietarilor, împreună cu pra- 
văliile din faţă din amîndouă ulițele“. 

Arendarea se face sub 12 condiţii, redactate foarte explicit, dintre care 
a opta este foarte interesantă pentru epoca din jurul anului 1860: „Se în- 
datorează dumnealui a se purta cu toată ceruta complezenţă, atît către pa- 
sageri, cît şi ceilalți chiriaşi anuali ai hanului, dînd fiecăruia onoarea ce me- 
rită, ca prin acest mijloc să nu se smintească reputaţia hanului“ care de- 
venise acum, în partea lui de sus, un adevărat hotel. 

Între 1856 şi 1858 camerele de locuit ale hanului, în afară de pră- 
välii, au fost date cu arendă grecului Panait Vizantie care locuia în ma- 
halaua Sf. Apostoli în Culoarea de Albastru, la ginerele său Vasile Vlădescu, 

Arendașului P. Vizantie proprietarii i-au predat hanul în cea mai bună 
stare, facind înainte toate reparaţiile necesare care de altfel au fost si men- 
tionate în contractele ce-au încheiat între ei si cu obligaţia ca la sfârşitul ter- 
menului, chiriaşul să predea locuinţa în aceeaşi stare în care a primit-o. 

Cu toate acestea, la terminarea sorocului, el a lăsat multe stricăciuni 
pentru care motiv a fost dat în judecată și obligat să plătească daune pentru 
pagube!e aduse 2. 

Se pare că alt arendaș al Hanului Manuc „este Dimitrie Constandinescu. 
El protestează la 31 octombrie 1868 din cauză că acea comisie însărcinată 
cu recensămîntul Potelului, din greşeală a trecut ca venit şi chiria celei mai 
mari părţi din hotel, care se închiriază cu anul. Cere să se rectifice această 


1 Ibidem, ms. 2542, f. 91—92 
2 Ibidem, ms. 1635, f. 333—334. 

eroare. După cercetările făcute de Culoglu si V. Herina se reduce venitul 
la 600 galbeni, în care se cuprinde si chiria cafenelei. Este.de observat că 
pentru prima dată se întrebuințează cuvîntul hotel în loc de han. 

Ce era Hanul Manuc pe la 1860 ne-o spune foarte sugestiv pictorul 
francez Auguste Lancelot, care vizitează Bucureștii în această vreme, înso- 
tind pe cunoscutul istoric şi om politic francez V. Duruy!. Artistul ne-a 
lăsat cîteva imagini din Bucureşti, între care Hanul Manuc ilustrat într-o zi 
obișnuită de tîrg, în care a prins întreaga atmosferă din curtea hanului. În 
însemnările de călătorie, care întregesc admirabi! tablourile sale, el ne oferă 
despre Hanul Manuc o minunată și sugestivă descriere : 

: „Oamenii cu nervii delicati, — scrie Lancelot — cu pielea subțire vor 
face bine să nu intre în acest han, dar curioșii, doritorii de-a cunoaşte trecutul, 
vor avea ce să vadă. S-a păstrat neatinsă prima-i fizionomie, întunecată din 
nenorocire de necurätenie. 

Ce'e două rînduri de galerii care leagă între ele patru mari corpuri de 
case, scara cea mare care servește cele. două caturi, foarte elegantă, sub un 
chioșc cu acoperiș ţuguiat și cu căpriori ieşiţi afară, sînt împodobite cu stilpi 
şi cu balustrade de un gust frumos si cu fineţe lucrate. Am putea zice că e 
un palat de lemn ; ar merita să fie restaurat, ceea ce nu ar costa prea mult, 
Și să i se dea o destinaţie mai bună. 

Aşa cum este el acuma e locul de întîlnire al chirigiilor transilvăneni, 
al tolbagilor germani, al speculantilor mărunți turci, bulgari şi greci, al tuturor 
călătorilor «cu bani puţini precum şi al meseriilor fără nume, cărora nu le 
place lurhina zilei. Pe scara cea mare, prin lungile galerii, furnică tipurile cele 
mai deosebite, costumele cele mai neasămănate. Aci am văzut o pereche de 
munteni care-mi arătară primul exemplar pur al portului național completat 
c-un pieptar de piele de oaie înflorit cu arabescuri ; un ţăran chiabur, cu 
haina lungă albă, cu hang la brîu și aerul foarte demn. Tot acolo am văzut 
și un ovrei bătrîn cu barba lungă, c-un acoperămînt de cap antic, galben ciu- 
dat, care m-a ispitit să-l schițez. 

Galeriile în care se deschid odäile hanului, servesc de loc de plimbare 
si de săli comune. Domneşte acolo o nepäsare și o nesfială de- cei dimprejur 
nemaipomenită. Sub ochii tuturor, toleranța care 'nu e lauda nimănui, fiecare 
face ca la el acasă. Din locul unde mă așezasem eu ca să-mi fac schiţele, pu- 
team să văd pe o bălană nemţoaică spälind rufe sdrençuite de prima nece- 
sitate pe care copiii le așteptau; pe un bărbier ambulant răzind bărbi şi 
cefe, pe o ţigancă danţind înaintea unor turci cu chef, pe un comediant în 
tricou descolorat dînd lecţii unei maimuțe jerpelite. În acelaşi timp sdrăngăneala 
urei cobze, însoţind un glas melancolic şi dulce, se auzea prin căscătura unei 
uși de la spatele meu, lăsată pe jumătate deschisă, iar din-fundul unui cori- 
dor întunecos auzeam plinsul unui copil în fașă. 

Curtea năpraznică îmi înfățișa priveliștea cea mai cu haz și cea mai 
variată din lume : tabără, depozit, tirg, bursă, menajerie erau toate- deodată ; 
de-a lungul pereților coviltire, lăzi, corturi, baloturi de marfă, buti ș în fund, 
în firide mari, închise cu gratii, teancuri de piei proaspete, lînă umedă, carne 
de bivol risipite peste tot, grămezi de paie și de. băligar. În această învăl- 
mășeală, o frămâîntare nesfîrşită de birje, de: țărani călări, femei purtind 


1 G. Oprescu, Țările Române văzute de artiști francezi (secolele XVIII şi. XIX), 
Bucureşti, 1926, p. 60. i 

tirguieli, cai deshămați care se scuturä, nechează si azyîrla cu pi- 
cioarele dinapoi, cîini care urlă, porci mari negri care grohăe de plăcere scor- 
monind 'cu rîturile pâriul lat de apă grasă, care se scurge mereu din bucă- 
tărie. Această mișcare, acest zgomot nu tulbura nici o clipă pe turcii, pe 
românii, pe bulgarii, pe grecii care-şi vedeau liniștiți de treburi, discutând, toc- 
mindu-se sub prezidença ovreilor, care le schimbau pe loc banii, înarmaţi cu 
ochelari mari rotunzi, cu pietre de mehenghiu, cu balanţe. 

Hanul acesta mare, dar decăzut, este situat într-un cartier foarte frec- 
ventat, avînd o față pe malul Dimboviçei, apă murdară, despre care o (veche) 
zicătoare totuşi spune ; 


„Dîmboviţă, apă dulce 
Cine bea nu se mai duce 1“. 


Bineînţeles că apa Dimboviţei nu era atit de bună, ca să ispitească pe 
cei veniţi în Bucureşti, din diferite părţi ale țării sau străinătate ; zicătoarea 
se referă la bogăţia ţării și a oraşului, a vieţii și traiului imbelsugat al locu- 
itorilor. 

Începînd din 1860 intervenţiile pe. lîngă autorităţi în legătură cu Hanul 
Manuc le face Lambru Vasilescu. El îşi propune să facă reparaţii mai con- 
sistente là clădirea hanului. Astfel ar vrea să schimbe lemnăria de susţinere a 
acoperișuiui, mai ales căpriorii şi să aducă unele modificări la construcția 
cafenelei, care se afia în mijlocul curții interioare. Anume, ar fi vrut să 
astupe unele ferestre, să dărime încăperile suprapuse cafenelei și să conso- 
lideze chioscul. Cafeneaua avea înspre vadul Dimboviţei un chioșc care înainta 
dincolo de mal, oferind astfel o privelişte pitorească peste albia rîului. Toate 
intervenţiile sale ca să obțină autorizația pentru aceste reparaţii sînt fără 
succes, deși pierduse vreme multă alergînd de colo pînă colo. La 20 iunie 
1868 el se prezintă cu o cerere la locţiitorul de primar Lapati, dar aprobarea 
obţinută este condiționată de o declaraţie a petifionarului prin care se obliga 
să nu ceară despăgubiri pentru cheltuielile făcute în cazul cînd se va schimba 
vadul Dimbovigei, Apăruse legea din 18 martie 1865 prin care se hotăra 
canalizarea Dimboviţei şi fiindcă nu se fixase traseul canalizării s-ar fi 
putut ca lucrările proiectate de Lambru Vasilescu să apară cu totul inutile şi 
pentru acest motiv i se cere să renunțe formal la eventualele despăgubiri. 
Vasilescu refuză sa dea asemenea declaraţie și pretinde ca cererea sa să fie 
rezolvată de consiliul municipal. Consiliul, adoptind punctul de vedere al 
lui Lapati, mentire rezoluţia şi nu aprobă nici un fel de lucrări de întărire 
la chioșc. Se urmărea astfel dărimarea acestui colţ oriental, care făcea atracţia 
clienților cafenelei. 

„După lichidarea procesului pentru _anularea testamentului, pornit de 
George Iconomidis şi Alexandru Chiropol, Costache Economu ajunsese la 
majorat şi epitropia trebuia să împartă averea între cei trei moştenitori. Pro- 
prietatea indiviză a Hanului Manuc nu putea fi lichidată decit prin vînzare, 
ca să se poată face împărţirea. Astfel, hanul este scos în vînzare încă din 
1861—1862 şi este cumpărat de Lambru Vasilescu, care transformă, repară 
şi botează Hanul Manuc cu numele patriot =— „Hoţel Dacia“. Redeschiderea 
—— i 


1 A. Lancelot, apud D. Furnică, Din istoria comerțului la români, Bucureşti, 1998, 
p. 554—556. 

hanului „sub numele „Marele Hotel Dacia“ (Grand Hotel de la Dacie), a fost 
anunţată în 1874 1 

Noul proprietar stăpîneşte hanul pînă în 1881, cînd este vindut la li- 
citaţie. Prin ordonanța de adjudecare nr. 812/1881 toate construcțiile care 
aparțineau fostului han Manuc intră în proprietatea lui Al. G. Băicoianu, 
care îl stépineste pînă în 1916 cind moare şi rămîne moştenire copiilor săi. 

Chiriasii Hanului Manuc. În prăvăliile şi locuinţele Hanului Manuc 
s-au perindat nenumărați, chiriași în cele cinci-şase decenii care s-au scurs 
de la deschiderea lui pînă cînd a început să fie numit „Hotel Dacia“. Este 
peste putință să cunoaştem numele şi ocupaţia tuturor acestora. Nimeni nu 
s-a gindit să ţină evidenţa lor şi nici n-ar fi fost nevoie de aceasta. Totuși 
n-ar fi lipsit de interes istoric să cunoaştem, măcar sporadic, povestea lungă 
a acestui han, oglindită prin chiriașii sai. Putinele nume și puţinele ştiri ce 
s-au putut culege ne vor oferi totuşi o vagă informaţie în această privinţă, În- 
cercînd să urmărim povestea în suita sa cronologică. Oameni şi vieţi, ocu- 
paţii şi profesiuni, caractere dure şi ușuratice, s-au scurs domol sau în vârtej, 
biete efemeride, pe scocul nestăvilit al vieţii și al timpului. 

Pentru anul 1844 documentele ne arată marfa ce se găsea într-o pră- 
vălie de boiangerie din acest han, precum și suma la care se ridica. Astfel, 
lănuri brute ; briie albe, roşii şi portocalii; zuvelci nerinzate, dimii civite, 
abale negre, bumbac muşteresc cu răboaje, bumbac cisnit de prăvălie, | lină ciş- 
nită de „prăvălie, lină stacojie, lînă neagră în hîrtie ceapräzäreascä, arnici 
civit, mătase civită de ţară, mătase urlama de ţară, mătase răsucită şi desli- 
nată de ceaprăzari, mătase muşterească cu răboaje, lînă albă cu usuc, ibrisin 
alb opărit, toprac, piatră acră turcească, băcan mohorit, calaican, spirt, apă 
tare turcească, palamut turcesc, alatuvar bun şi negru, boia de cărămidă, lină 
de cămilă, haine din diferite calități de postav, ghermesituri, cîrpeturi și 
fesuri 2. 

În 1843 Îşi stabileşte locuința în Hanul Manuc Iosif N. Auerbach, „dof- 
tor de medițin“ A ocupînd î În catul al doilea, la stînga, odaia cu nr. 22. El anunţă 
în ziar 3 despre sosirea sa astfel: „După ce mulți ani am practiţăluit în Bal- 
grad (Alba Iulia) în Transilvania ca doftor de méditin şi care acusa aflîn- 
du-mă aicea în capitala Bucureştiului, dau nădejde de un desävirsit practis 
de meditin şi mă recomandez tutulor pătimaşilor oameni în toată ramura 
științei de mediţin, ca să le dau deplinul ajutor doftoricesc ; ba primesc încă 
şi pe toţi cei scăzuţi de avere, săraci, de la 1,1/2 pînă la 3 ceasuri evpro- 
pienesti după prînz a le da ajutor doftoricesc, aici în locuința mea fără nici 
o plată“. 

Pe aceeaşi galerie cu arcade înflorate de lemn, în odaia nr. 15, s-a 
instalat în 1846 negustorul turc Hagi Ali, care vine „de la Anadol (Anatolia) 
cu felurimi şi frumoase şi trainice covoare, precum si chilimuri frumoase ; el 
face cunoscut tuturor doritorilor de a-l cinsti cu venirea lor, că vor avea cea 
mai mare mulțumire atît pentru calitatea mărfii sale, cît şi pentru cuviin- 
ciosul preţ“ £. 


1 „Le journal de Bucarest", V (1874), nr. 407 (30 iul.), p. 2. 
i Acad. R.S.R.., ms. 1364, f. 10. 

3 „Vestitorul românesc" » 1834, p. 136 (161). 
4 Ibidem, 1846, p. 8 (3). 

Anton Vitner, care vine de la Paris si Londra, se instalează în prä- 
vălia d-lui Svarţ din Hanul lui Manuc Şi anunţă lumea că a adus „felu- 
rimi de parsumeri (parfumuri ?) de cele mai bune, cum și tot felul de şireturi 
pentru rochii și feluri de horbote, cu smalţ şi fără smalţ“ 1. Iar în curte, la 
etaj pe galerie, în odaia cu nr. 33, Const. Stefanide a instalat „un birou de 
tradus acte din toare limbile“ 2. Se vede treaba că acest birou împlinea o 
nevoie a vremii și dădea nădejde de cîştig bun celui ce se încumeta să plă- 
tească chiria cea mare a unei odăi în Hanul Manuc. Este interesant că hanul 
este indicat sub numele arendașului: „Hanul Iconomide (Manuc)“. 


Epitropii pitarului Dimitrie Economu introduc practica contractelor pen- 
tru închirierea prăvăliilor ; ei aveau nevoie să justifice veniturile și cheltu- 
ielile pentru o bună gestiune. Chiriile la prăvălii se socoteau şi se plăteau 
în aur, în „galbeni împărăteşti drepți la cumpănă și negäuriti“. Astfel, pentru 
prăvălia nr. 3 „din faţa podului“, adică pe latura de apus, închiriată „în soroc 
de trei ani, adică de la 26 octombrie 1852 şi pînă iarăşi la 26 octombrie 
1855“, se plătea 136 de galbeni împărăteşti pe an 3. Iar pentru o altă prăvă- 
lie, „în faţa uliței celei mari“, adică pe Uliţa Franţuzească, Avram Zendler 4 
plătea 50 de galbeni „drepţi la cumpănă, ferecati și negăuriți“ pe soroe 
de trei ani (1858—1861). 

Prăvăliile de pe latura sudică a hanului, din marginea gîrlei, aveau 
chirii mai mici. Astfel Iancu Mărgăritescu, care ţinea articole de olărie, 
plătea numai 70 galbeni pentru două prăvălioare, tot pe soroc5 de trei ani 
(1860—1863). În același rînd de prăvălii, adică „în ulița cea mică despre 
vadul Sacagiilor“, fraţii Pavel şi Simion Chelciu plăteau pentru o prăvălie 
55 galbeni austriaci, cu contract pe trei ani (1862—1865). Nea Dumi- 
trache, tutungiu, avea o prăvălie pe Ulița cea mare, cu contract pe trei 
ani (1863—1866) şi plătea 125 de galbeni austriaci chirie anuală. Tudorache 
Marin, făinar, avea o prăvălie „pă ulița despre vadul Sacagiilor“, pe care o 
tinuse mai înainte Andrei Sanfelder, cu contract pe 3 ani (1860—1863) şi 
plătea chirie 65 de galbeni împărăteşti, fără să aibă drept s-o subinchirieze 
sau să cedeze contractul fără ştirea epitropilor. 

Încă din 1858 avea o prăvălie în han Tudor Băcanu, căruia mergin- 
du-i bine negustoria și nemaiavînd unde să-şi depoziteze marfa, se învoiește 
cu epitropii să construiască în curtea hanului „un sopron de zid cu două 
ochiuri, cu patru canaturi și învelit cu zinc, adică întru toate întocmai ca 
celălalt sopron ce se află în han, atît în lungime, în lățime si în înălţime, cît 
şi în grosimea zidului și în calitatea materialului şi a fierariei. Şi drept re- 
compensă pentru cheltuiala ce voi face să mi se dea drept a stăpîni acest 
şopron într-un termen de patru ani“ 7. Termenul era de la 23 aprilie 1862, 
la 23 aprilie 1866. 

În 1864 se vinde în camera nr. 62 o marfă foarte neobișnuită: pa- 
pagali aduși din Hamburgia (Hamburg) „care imitează şi repetă aceleași 


1 Ibidem, p. 36, jos. 

2 Ibdiem, 1848, p. 16. 

3 Acad. R.S.R. ms. 1516, f. 7. 
4 Ibidem, f. 40, verso, 

5 Ibidem, f. 42. 

6 Ibidem, f. 44. 

7 Ibidem, f. 206. 

vorbe ce pronunță omul, în mai multe limbi“ 1. Pe altă galerie a hanului, 
în camera nr. 11, se găsea în 1864 sucursala „Biroului autorizat de infor- 
matiune pentru servitori, comisioane și alte lucrări“, sub conducerea lui 
Hezuai şi Jacques, care „aduce la cunoştinţa tuturor cetățenilor din Româ- 
nia că inlesneste procurarea ori cărui fel de informaţii comerciale, precum 
şi servitori de orice categorie cu cele mai bune conduite“ 2. -o 


Între 1858 şi 1859 se găseau în han următorii negustori cu prăvălii: 
Mihalache pinzaru, Gheorghe potcăpieru, Carol Brudel făinaru, Ioniță Barbu 
pînzaru, Dumitrache cofetaru, Niculae tutungiu, (în afară de Nae Dumitra- 
che), Tudorache făinaru, Pavel Chiriac băcanu, Alecu bărbieru și Grigore 
olarul. În afară de aceştia, a căror negustorie o cunoaştem, mai erau și 
alții care nu ştim ce negot făceau: Vasile Stoianovici, Ioil Rozemfag 2] 
Acic Mogîrdiciu, Rozina Sturza, Gheorghe Manolescu şi Panait Vizantie *. 
Fără îndoială că în afară de aceştia erau încă şi alţii ale căror nume nu le 
cunoaștem. 3 

Evenimente importante în viața hanului. În afară de chiriaşii obis- 
nuiţi, negustori sau locatari anonimi, Hanul Manuc a găzduit în încăperile 
sale întreprinderi şi instituţii mai puţin comune. În epoca de după 1810 pînă 
la 1830, fiind hanul cel mai nou şi mai bine organizat din București, el a 
atras pe călătorii străini cei mai distinși. Dar după moartea lui Manuc 
Bei şi a soției sale, sub conducerea epitropilor interesaţi şi nepricepuţi, hanul 
îşi pierde repede faima şi devine — cum spunea pictorul Lancelot — un 
azil și un bîlci de oameni de tot felul. 

În timpul războiului ruso-turc din 1806—1812, dar mai ales în ultimii 
doi ani ai acestui război, Manuc Bei devenise un personaj foarte impor- 
tant, agreat de ruşi şi mai mult temut de turci, care aveau totuși nevoie 
de serviciile sale. El începuse să construiască hanul în 1806, gîndindu-se 
că va putea face afaceri frumoase în timpul războiului, și se grăbi să-l ter- 
mine. Este sigur- că în 1808 hanul era gata și își aştepta clienții. După íin- 
cheierea armistiţiului din 1807, trupele beligerante urmau să se retragă din 
Țara Românească ; turcii evacuară teritoriul românesc, dar rușii sub dife- 
rite pretexte își sporiră trupele și ocupară Bucureştii, la cererea cîtorva boieri 
ai lui Ipsilanti. În noiembrie 1807 noul comandant rus, prințul Prozorovski, 
se stabilise în Bucureşti şi cîştigase pe Manuc Bei de partea sa, folosindu-l 
ca pe un informator cunoscător şi priceput în treburile turceşti. În primă- 
vara anului 1808 hanul lui Manuc Bei începu să fie ocupat de ofiţerii -rusi 
din suita lui Prozorovski, care fascinaseră prin: eleganța $i curtoazia lor 
lumea, feminină a Bucureştilor. Balurile și petrecerile se ţineau lanţ și ru- 
blele ruseşti curgeau gîrlà în buzunarele negustorilor bucureşteni. 

Războiul însă trebuia să reizbucnească. În mai 1808, de-o parte şi de 
alta a Dunării se îngrămădiră oştiri turcești și ruseşti. Rusciuk şi Giurgiu de- 
veniseră două furnicare războinice. Cele două ostiri stăteau însă cu arma la 
picior. În octombrie se vorbea despre tratative de pace ce urmau să înceapă 
la Iaşi între Prozorovski si Reis-Efendi, dar lucrurile nu se grăbeau. La în- 


1 „Buciumul“, 1864, p. 120. 
2 Ibidem, p. 948. 
3 Acad. R.S.R., ms. 2542, f. 59 v. 

ceputul anului 1809 Tara’ Românească plătea generalului rus Miloradovici 
patru mii de galbeni pe lună „pentru urmărirea intereselor creştine contra 
Turciei“ 1, În februarie trecură Dunărea pe la Vidin şi se îndreptară spre 
laşi plenipotentiarii turci Reis-Efendi, Beilioci-Efendi, Mollah-Efendi şi dra- 
gomanul Moruzi cu o suită de 250 de oameni ; ei se întilniră cu plenipoten- 
țiarii ruşi în frunte cu Prozorovski. Negocierile erau încete și greoaie. Gene- 
ralul Miloradovici rămăsese la Bucureşti însărcinat cu paza Dunării ; el ves- 
teşte la 21 martie 1809 că „Poarta otomanicească în loc să împlinească 
dreapta cerere a prea înălțatului impărat, au deschis război curții Rusiei şi 
îndată au şi pornit firmanuri în toate părțile să se stringă oști turceşti“. 
Armistițiul fiind rupt, războiul trebuia sa înceapă. La Bucureşti lumea este 
în panică. La 12 octombrie 1809 se încheie pacea dintre Rusia și Austria ; 
Rusia este acum liberă să intensifice războiul cu turcii. 

La 9 ianuarie 1810 intră în Bucureşti noul comandant al armatei ru- 
seşti generalul Bagration, care este primit cu mare alai. Panica se risipise 
in Bucureşti şi lumea începu viaţa obişnuită. Suita generalului a fost insta- 
lată în Hanul Manuc. Dar după un scurt timp Bagration este înlocuit cu 
generalul Kamenski. Acesta își instală tabăra la Văcăreşti şi cartierul ge- 
neral în via lui Goiescu 2. Luptele erau rare şi fără însemnătate; noul co- 
mandant cucerește însă Rusciuk şi Sistov si în Bucureşti se fac mari petre- 
ceri. Generalul Kamenski petrecu lunile de iarnă în jocuri şi veselii neîntre- 
rupte, cu generalii şi cu boierii päminteni. Hanul Manuc este aproape în 
întregime ocupat de ruși. 

Primăvara anului 1811 aduce schimbări. În locul lui Kamenski este 
numit generalul Kutuzov (1745—1813), un om energic, distins militar, di- 
plomat experimentat 3, cu misiunea de a sfirsi „repede războiul. Turcii însă 
sînt dirji şi hotäriti ; ei reuşesc să recucerească în iulie orașul Rusciuk şi 
să treacă Dunărea. Abia la 25 octombrie generalul Kutuzov ia ofensiva și 
goneste pe turci, peste Dunăre şi chiar din Rusciuk. Propunerea de armistițiu 
a lui Kutuzow este respinsă [de vizir. În cele din urmă, turcii sînt siliți să 
încheie armistițiul la sfîrşitul lui noiembrie 1811. Tratativele s-au dus la 
Giurgiu între contele Andrei Italiiski, ambasador la Constantinopol, gene- 
ralul Lebaneof si Iosif Fonton din partea Rusiei şi Kehaia Bei, Galib-Efendi, 
Abdulah Kodeisei şi Hamid-Efendi din partea Turciei. Și de data aceasta, 
ca în tot timpul acestui război, Manuc Bei are un rol important în dis- 
cuţiile armistiţiului. 

Odată semnat armistițiul trebuia să înceapă imediat tratativele pentru 
încheierea păcii, care urma să aibă loc la București. Încă de la 15 octom- 
brie 1811 sosise în Bucureşti delegaţia turcească compusă din 70 de persoane. 
Trecuseră două săptămîni şi discuţiile nu începuseră. Kutuzov, care nu primise 
încă dispoziţii de la Petersburg, invoca motivul că nu se amenajase încă sala 
de conferințe de la Hanul Manuc. Cheltuielile plenipotentiarilor turci, care 
se ridicau la 135 galbeni pe zi, erau plătite de țările române. Abia la 13 ia- 
nuarie 1812 avu loc prima conferință. Discuţiile însă mergeau greu ; se pă- 
rea că nu se poate găsi o soluție acceptabilă ambelor părți. La 2 mai neîn- 
telegerile periclitară soarta conferinței. Galib-Efendi, şeful delegației turceşti, 


1 V. A. Urechiă, op. cit, vol. IX, p. 675. 
2 Ibidem, p. 691, 
3 Ştefan Ionescu, Manuc Bei..., Cluj-Napoca, 1976, p. 150. 

se arăta prea dirz. În cele din urmă generalul Kutuzov a fost înlocuit au 
amiralul Pavel Ciciagov şi astfel se încheie pacea din Bucureşti la 16 mai 
1812, cu semnătura lui Andrei Italiiski, sfetnic de taină al curții ruseşti, ge 
neral-maior Sabanef şi Iosif Fonton, „sfetnic de taină al împărăteştei măriri“ 
din partea Rusiei, şi din partea Turciei cu semnătura prea luminatului Seid- 
Mehmed Galib-Efendi, Kehli Kehaia, Bei al Înaltei Porţi, Mostar-Zadi-Ibra- 
him-Ali-Efendi, seraschier şi mai mare judecător al turcestilor ostiri de la 
Anadol (Anatolia), şi Abdul-Galib Efendi, cancelarul ienicerilor 1. 

Astfel Hanul Manuc, chiar sub supravegherea stăpînulu: său a găzduit 
timp de cinci luni pe plenipotentiarii ruşi şi turci care încheiară pacea de 
la București, prin care s-a pus sfirşit unui război de șase ani. Se poate spune 
că Hanul Manuc, gata de a-şi primi oaspeţii încă din primăvara anului 1808, 
a început bine povestea existenţei sale. 

După semnarea păcii de la București, Hanul Manuc ocupat în între- 
gime de suitele plenipotentiarilor ruși şi turci, rămîne gol pentru un timp. 
Aşa se explică de ce un cunoscut dascăl grec din această vreme, anume 
Mitilineu, a putut deschide în acest han un pension de bäieti2. Nu ştim 
însă cît timp a rămas aici acest pension. Desigur că hanul, intrînd în mo- 
dul de viaţă căreia îi fusese destinat, această școală n-a mai putut rămîne 
multă vreme acolo. 


În ceea ce priveşte mărturiile străine, din această epocă, nu avem 
decât citeva. Cea din 1839, cînd Andrew A. Bonar și tovarășul său Ro- 
bert Mc. Cheyne, clerici scoțieni, întreprind o călătorie în Orient, ca misi- 
onari ai Comitetului pentru convertirea evreilor la creştinism. În călătoria 
lor, aceşti misionari au vizitat şi țara noastră, iar în Bucureşti sosind noaptea 
si negăsind loc la Hanul Rusesc ce le fusese recomandat, au căutat altul. 
Pe drum ei au întîlnit un evreu din cei ce mergeau la sinagogile în sărbă- 
toare şi acela i-a condus la un caravanserai foarte mare — la Hanul lui 
Manuc, — de pe malul Dimboviţei. Dimineaţa cînd se deşteptară si privira 
afară, văzură că se găsesc într-o clădire foarte vastă ce acoperea aproape 
un hectar de loc. 


La parter erau grajdurile pentru cai şi remizele pentru vehicule. La 
etajul întîi, călătorii în trecere, iar la etajul al doilea, cei ce stăteau mai 
mult de şase luni în oraș. Etajul acesta avea de jur împrejur o galerie pe 
care sedeau grupuri-grupuri de călători, de diferite neamuri: ruși, unguri, 
greci etc. 


După cum vedem, era un zgomot și o atmosferă caracteristică orientală 
care a silit pe cei doi misionari „să caute o altă locuinţă mai liniștită, la un 
han [nai mic şi mai curat — Hanul Simeon — ținut de un grec“ 3 și care 
se afla în apropierea Hanului cu Tei, înspre biserica Sf. Nicolae Selari. A 
doua mărturie străină este a pastorului anglican Benjamin Barker care ne-a 
vizitat yara între 1834 şi 1857 şi care spune despre Hanul Manuc că era 
„0 clădire întinsă, de formă pătrată, cu o curte spațioasă la mijloc şi în- 
conjurată de o prispă cu cerdac, unde își avea accesul vreo 80 de aparta- 


1 V. A. Urechiă, op. cit, p. 710—712. 

2 Nicolae Kretzulescu, Amintiri istorice, Bucureşti, 1940, p. 44. 

3 Alex. Lapedatu, Doi misionari scoțieni în țările române acam o sută de ani, Acad. 
Rom., mem. secţ, ist. vol. XV, p. 182; N. lorga, Istoria Bucureștilor, Bucureşti, 1939, 
p. 250—251. 


www.dacoromanica.ro 


169 


mente a cîte două camere fiecare. Parterul era destinat pivnigelor și graj- 
durilor, precum și găzduirii călătorilor sau a persoanelor ce n-aveau mijloace 
să închirieze locuinţe î în oraș ; camerele nu erau mobilate 1“ 

În ianuarie 1842 sediul Sfatului Orășenesc se afla în foarte proastă 
stare şi trebuia să înceapă imediat lucrările de reparare. Pinä la terminarea 
acestor lucrări, cu „aprobarea lui Iancu Manu, şeful Departamentului din 
Lăuntru, Sfatul Orăşenesc s-a instalat în şase odăi din cuprinsul Hanului 
Manuc, unde rămase pînă la 23 aprilie 1842 2. 

Un an mai tirziu, în vara anului 1843, Sfatul Orăşenesc sub presi- 
unea cetățenilor interesaţi direct, hotărăşte să construiască un pod solid peste 
Dimboviţa în fața Hanului Manuc. Planul | podului a fost făcut de arhitectul 
Xavier Villacrosse și era prevăzut cu întărituri de fier, mai larg decît cel 
vechi, ca să poată trece două trăsuri alături, si mult mai frumos. Nicolae 
Golescu, în numele marelui vornic, aprobă ca executarea lucrării să se facă 
de către meșterul Voinea lonoş cu suma de 12 800 lei. Receptionarea mate- 
rialului a fost făcută de consilierul Lazăr Kalenderoglu şi arhitectul Villa- 
crosse. Pentru bătutul tärusilor, care s-a făcut cu mașina Sfatului, a fost 
nevoie să se taie cinci palme din $treasina cafenelei din Hanul Manuc. Podul 
a fost gata în 1844, cînd urma numai să i se vopsească parmalicul 3, 

La 1861—1862 Hanul Manuc şi-a schimbat numele în „Hotel Dacia“. 
De pe la 1850 î începuse moda „otelurilor“ şi cuvîntul ban devenise un anacro- 
nism, care nu se împăca cu modemismul comerțului bucureștean din ultimele 
trei decenii ale secolului trecut. Epoca marilor hanuri apusese și din vechile 
construcții, cele care stăteau încă în picioare, erau aproape ruine. 

„Hotel Dacia“ avea două săli mari, ce nu se puteau folosi decît la 
prilejuri rare. În iarna 1878—1879, după ce trecuse vremea Războiului Inde- 
pendenţei, într-o sală din acest hotel s-a Organizat un teatru sub direcția 
lui I. D. Ionescu, o figură foarte cunoscută în Bucureştii din această vreme. 
El organizează tot felul de spectacole distractive şi interesante și mai ales 
baluri mascate, care erau marea pasiune a tineretului bucureștean. Aceste 
baluri, ce, aveau joc şi în sala Bossel, se ţineau de trei ori pe săptămină ŞI 
erau foarte populate. „După fiecare dant — spune un anunţ dintr-un ziar — 
se juca cîte o chansonetă“, iar la miezul nopții, ora 12, avea loc „marele 
cancan“ 4, 

În primăvara anului 1881 o trupă franceză a jucat în sala „Dacia“ 
opereta „Madame Favart“ şi tot atunci s-a par piesa „Lăpușneanu“ de 
Iuliu Roşca, î în beneficiul marelui artist Pascali 5. În fine, in toamna aceluiasi 
an s-a jucat în această sală drama „Radu Calomfirescu, piesă spectaculoasă 
cu cîntece în cinci acte“ 


Unul dintre marile spectacole ale Teatrului Dacia din 1879 a fost cel 
susținut de americanul James Lwone, care a atras toată lumea bucureșteană 
dornică de senzaţional. Un adevărat fenomen : el se scufunda într-un bazin 


1 E. D. Tappe, A Bible Society agent in the Rumanian Principalities, apud Paul 

Cernovodeanu, „Revista de referate şi recenzii”, istorie-etnografie, vol. 1, nr. 11 (1964), 
660—664. 

î 2 Arh. St. Buc., Municipiul Bucureşti, 1014/1842. 

3 Ibidem, 1146/1843. 

4 „Presa“ din 2 febr. 1879. 

5 Ibidem, din 5 mart. 1881. 

6 „Binele Public“ din 26 nov. 1881. 

plin cu apă limpede şi petrecea acolo timp de 5 minute, scriind, mîncînd, 
fumînd. „Care era trucul acestui scufundator care a izbutit să fumeze în 
apă, nimeni nu a putut afla“ !. Dar lumea se înghesuia să vadă minunea. 

O altă atracție a acestui teatru în 1880 a fost o trupă de zulusi, com- 
pusă din treizeci de indivizi, adusă de I. D. Ionescu. Era trupa tribului 
Beni-Zug-Zug ; ei cîntau si dansau de minunaseră pe spectatori 2 care veneau 
în număr mare la reprezentațiile lor. 

Teatrul lui I. D. Ionescu din sala „Dacia“ n-a ţinut mult. Se pare că 
a fost silit să-i închidă porțile, păgubit şi dezamăgit din cauza concurenţei 
celorlalte teatre. Cu toate acestea a fost un om de talent care a repus în 
drepturi șansoneta română. Cupletele scrise de Pantazi Ghica, Petre Gră- 
dişteanu sau Ion Moşoiu făceau pe vremea aceea, de la 1870 la 1880, deli- 
ciile bucureştenilor. Cintecele : „Cu gologanul un biet birtaş“, „Cu un picior 
foarte ușor şi cu-o botină de cea mai fină“, „Apa trece, pietrele rămîn“, 
„Pe cine nu-l laşi să moară nu te lasă să trăieşti“ etc., erau pe toate buzele. 
La Expoziţia Universală din Paris de la 1878, I. D. Ionescu a cîntat „Coana 
Chiriţa la Expoziţie“ si „Barbu Lăutaru“ în costum original, obţinînd un 
mare succes“ 3, A cîştigat multi bani, dar a fost mînă spartă. A avut grà- 
dina de vară „Union Suisse“, pe str. 13 Decembrie (fostă str. Cîmpineanu), 
unde atrăgea atît de multă lume încît sute de persoane nu puteau intra in 
fiecare seară. Dacă ar fi fost mai econom şi mai putin boem, mai puţin 
generos şi mai puţin iubitor ide petreceri ar fi avut bani şi avere. A murit 
în Sinaia la 2 august 1890 sărac si bolnav, ros de mizerie şi prietenii l-au 
înmormîntat cu talerul, uitat de lumea care altădată îl răsfăţase ca pe un 
copil. 

„După 1880 în sala „Dacia“ au continuat balurile mascate, de trei ori 
pe săptămînă, foarte apeciate de tineretul de atunci, fiindcă orchestra era 
condusă de popularul violonist Ludovic Wiest, si el o mare figură a Bucu- 
reştilor din a doua jumătate a secolului trecut. Profesor la Conservatorul de 
muzică, cu un mare talent în a insufleti elevii, el era tot așa de meşter să vră- 
jească cu vioara pe cei care-l ascultau. L. Wiest a condus multă vreme or- 
chestra Teatrului National, cîntînd între acte; „cu vioara lui înveselea o 
lume, iar acordurile lui pasionate electrizau auditoriul“ î. A murit la 19 janua- 
rie 1889 în vîrstă de 71 de ani. Tot aici, a murit în mare lipsă, duminică 
23 martie/4 aprilie 1880, generalul Gheorghe Magheru 5. 

Din 1880 pînă în preajma primului război mondial sala „Dacia“ a 
fost locul de întrunire al tuturor partidelor politice. Aici s-au consumat ta- 
lente şi s-au risipit desarte vorbării politice. 


HANUL NECULCEA 


La începutul secolului al XIX-lea exista în partea de nord a oraşului 
la drumul ce ducea spre Tîrgovişte, un han de barieră, cunoscut sub numele 


1 C. Bacalbaşa, Bucureștii de altădată, vol. I, Bucureşti, 1935, p, 272. 

2 Ibidem, p. 277. 

3 Ibidem, p. 297—298. 

4 Ibidem, vol. II, p. 103. 

5 Paul Cernovodeanu — M. Stefan, Pe urmele Magbherilor — Cronica unei famili, 
Bucureşti, 1983, p. 437—438, 

său de mai tîrziu, Hanul Neculcea. Ştiri despre începuturile acestui han 
au avem, dar presupunem că a fost construit după anul 1808. 

În aceeaşi parte a orașului, la 1789, domnul Nicolae Mavrogheni con- 
struise biserica cu hramul Izvorul Tămăduirii (Zoodohpighi) şi „palatul“ 
său de recreatie și odihnă. Biserica fusese închinată mănăstirii Ecaton Dapi- 
liani din insula Paros, locul de baștină al lui Mavrogheni !, care se grăbi să 
trimită un egumen. Biserica fusese dotată cu venituri şi averi; ba năbă- 
dăiosul domn îi dăruise toată averea boierilor Câmpineni, cînd aceştia n-au 
vrut să-l urmeze în planurile sale războinice şi au preferat să fugă din ţară. 
După prăbuşirea lui Mavrogheni ei şi-au reluat averile. 

În 1808 era egumen al mănăstirii Izvorul Tămăduirii arhimandritul 
Neofit. El înaintă o Jalbă divanului cerînd să se hotărnicească moşia mănăs- 
urii. Boierii Ștefan și Barbu Văcărescu, amindoi vel-vornici, din însărci- 
rarea divanului, cercetară actele şi constatară că în 1787 Nicolae Mavro- 
gheni cumpărase de la mănăstirea Sf. Sava un loc de forma unui pătrat cu 
latura de două sute stinjeni și acolo a clădit biserică, chilii, foişor domnesc 
şi cigmea, Şi pentru a creea venituri ctitoriei sale el hotärîse ca în fiecare joi 
să se ţină tirg si obor de vite pe maidanul din faţa foisorului domnesc, după 
pilda Tirgului de Afară şi toate veniturile să le primească mănăstirea ; ; pe 
teren era şi o moară de vint. În actul de hotărnicie se indică şi vecinătățile : 
la apus ($os. Filantropia) era drumul ce vine de la zalhanaua Popazolului 
si curtea lui Ion Beglu; spre sud, adică spre Capul Podului erau proprie- 
tățile Jui Dumitru Grădinaru, Ioniţă Abagiu, Nicolae Surugiu, Matei Olteanu, 
Arsenie Cojocaru, Dinu Croitoru şi Gheorghe Croitoru 2. 

În august 1863, din ordinul Tribunalului Ilfov, inginerul, hotarnic 
C. N. Romniceanu face o nouă delimitare vetrei bisericii Izvorul Tămăduirii, 
ce se zice şi Cişmeaua Mavrogheni. De data aceasta vecinätätile sînt urmă- 
toarele : locul Școlii de Arte, unde mai tîrziu a fost monetăria statului ; spi- 
talul Filantropia şi proprietățile spitalelor Colçei şi Filantropia ; moșia Grozā- 
-veşti proprietatea mănăstirii Sf. Sava şi grădina publică. Vatra bisericii Iz- 
vorul Tămăduirii făcea parte din trupul moșiei Grozavesti, proprietatea mă- 
năstirii Sf. Sava. Din această vatră, egumenii au închiriat si au dat locuri 
cu embatic. În partea de răsărit locul bisericii mergea pînă la „rondul şoselii 
unde se află basinul cu joc de apă“. Înspre capul Podului Mogoşoaiei lo- 
cul bisericii mergea pînă în Hanul lui Neculcea, care atunci cind și-a cladit 
hanul a înlăturat piatra de hotar a mănăstirii Sf. Spiridon Vechi. Locul pe 
care se afla Școala de Arte, clădită la 1853, (al cărui teren a fost îngrădit 
de Eforia Școalelor), fusese tot al bisericii Mavrogheni, dat cu embatic asu- 
pra unuia Machedonschi care s-a prăpădit în Revoluţia din 1821. O parte 
din acest teren a fost închiriată în 1822 lui Constantin Bellu, iar după aceea 
a trecut la Pană Olănescu 3. 

Astfel acel loc pătrat, cumpărat de Nicolae Vodă Mavrogheni de la 
mănăstirea Sf. Sava şi dăruit bisericii Izvorul Tămăduirii, ctitoria sa, era 
un teren de opt hectare, care cuprindea toată Piaţa Victoriei de azi pînă 
dincolo de primul rond al Şoselei Kiseleff. Pe acest teren şi în latura sa 
sud-estică s-a construit Hanul Neculcea. Dacă la 1808, cînd s-a făcut prima 


1 G, Ionnescu-Gion, op. cit., p. 198. 
2 Arhiva Bisericii Mavrogheni. 
3 Ibidem. 

hotărnicie, hanul mu apare, înseamnă că a fost construit după această dată, 
în primul sau al doilea deceniu a secolului al XIX-lea. 

Neculcea (Nicolae Georgevici) era ginerele unui neguçätor grec, Sta- 
mate, numit mai tîrziu Stamatescu, care avea trei fiice: pe Smaranda că- 
sătorită cu Jon Petru Manof (1805—1870), pe Raliţa căsătorită cu pitarul 
Ion Sima Gherassi şi pe Ecaterina căsătorită cu Georgevici (Gheorghevici) 
Neculcea. Ginerele lui Manof este Tănăsache Iliad, căsătorit cu Ecaterina, 
care reconstruieste vechiul han Damari în 1881, numindu-l , Hôtel de France“. 

„Hanul Neculcea era un patrulater de clădiri, numai cu parter, spoite 
cu var pe dinafară, iar în mijlocul acestui patrulater o curte mare pavată 
cu bolovani ; ; de jur împrejur avea camere de găzduit, grajduri, şoproane pen- 
tru căruţe si vite, hambare de cereale si furaje etc. Aci trăgeau chirigii, moşie- 
rii ce veneau cu trăsura la Bucureşti pentru afaceri, lăsînd la acest han 
trăsura, caii și vizitiul, iar ei ducîndu-se la un hotel oarecare“ !. 

Hanul se bucura de o faimă foarte urîta, fiindcă era culcusul multor 
infractori și delincventi, cum erau dealtfel mai toate hanurile de barieră. 
Totuşi, pe la 1870, el era un local de la marginea Bucureştilor, unde se 
ducea lumea dornică de petreceri discrete, cu mîncare și băutură bună 2. 
Prima menţiune documentară despre acest han este din 1848, cînd C. A. Ro- 
setti, ca ministru al Treburilor din Lăuntru, dăduse poruncă prefectului Po- 
liei ome să aresteze pe un anume Eftimie Nicolau din Piteşti, ce lo- 
cuia aici 

Se pare că Hanul Neculcea a dăinuit, după spusa unor oameni bătrîni 
cu care am stat de vorbă, pînă la 1886—1887, iar după a altora pînă în 
1895 cînd a fost cumpărat de primăria orașului 4. O parte din terenul ha- 
nului a intrat mai apoi în proprietatea lui Grigore M. Sturza, poreclit „Bei- 
zadea Viţel“, care a ridicat pe aceste locuri monumentalul palat care-i va 
purta numele aproape o jumătate de veac. A fost una din podoabele arhi- 
tectonice ale Capitalei, luxos și bogat împodobit în exterior și interior. La 
scurtă vreme însă după terminarea lui, decedind proprietarul, a fost cumpă- 
rat de la urmaşi de către Stat şi hărăzit ca local pentru Ministerul Afacerilor 
Externe. În salonul de jos, din stinga, s-a semnat pacea de la Bucureşti, 
în 1913. 


HANUL NECULESCULUI 


Se afla în mahalaua „Carele cu peşte cele vechi“ numită mai apoi şi 
Răzvan, pe Podul cel Mare, adică pe Podul Tirgului de Afară (în prezent 
Calea Mosilor), peste drum de biserica Răzvan şi de fostul Foisor de foc. 

În timpul domniei lui Brîncoveanu, terenul era mare și aparţinea părin- 
telui sau bunicului — „moșului“ — dascălului Şerban, apoi, prin vînzare și 
părţi date de zestre, el s-a micşorat și împărţit la diferite persoane. Este 
singura proprietate, poate, din Bucureşti de la care s-au păstrat toate docu- 


1 General Gh. Väleanu, Bucureştii din copilăria și adolescența mea, 1869—1880, 
p. 69 (lucrare î în manuscris în colecţia Emanuil Hagi-Mosco). 
Constantin Bacalbaşa, op. cit, vol. I, p. 61. 
3 Anul 1848 în Principatele Române, acte şi documente, Bucureşti, 1902, vol. III, 
543. 
i 4 Monitorul Comunal al Primăriei Bucureşti, XII (1887), nr. 21, p. 225; XIV (1889), 
ar. 13, p. 228. 

mentele, circa 60, de vinzare-cumpärare în decurs de peste 200 de ani (1650— 
1860), aratindu-se în ele prin cîte miini au trecut anumite parcele, cu construc- 
tiile respective, vîndute sau cumpărate, precum şi sumele de bani ce s-au 
plătit. 

Pe la mijlocul secolului al XVIII-lea, o parte din prăvălii şi teren 
erau în proprietatea polcovnicesei Bălașa şi o altă parte în a cumnatului ei 
Șerban protopsalt la Biserica Domnească. Bălaşa însă, după moartea soțului 
ei, împreună cu fiul său Paraschiv paharnic, avînd nevoie de bani, în 1754 și 
1758 vinde cumnatului său trei prăvălii! care se aflau la faţa Podului cel 
Mare, al căror teren avea o faţadă de circa 12 stinjeni si în lungime de 
27 stânjeni, ajungînd pînă în gardul bisericii Stelea. 

Dascălul Șerban, protopsaltul, — mergîndu-i treburile bine, prin cum- 
părarea celor trei prăvălii pentru care plătise 305 taleri şi cu celelalte pră- 
vălii ce le avea moştenire de la părinţi — izbutise să facă un lot negutätoresc 
important în centrul comercial al orașului, de pe urma căruia, din chirii, 
obținea un frumos venit anual. 


Avînd se pare o singură fiică, la căsătoria acesteia cu Alexandru (Alexe) 
Neculescu logofăt de vistierie, dascălul Şerban îi dă ca zestre întreaga pro- 
prietate. La rîndul lui si Neculescu, după moartea socrului său, mai cum- 
pără cu 160 taleri, în 1768, şi ultima prăvălie? ce o mai avea paharnicul 
Paraschiv, fiul Bălaşei, și astfel face o proprietate anume — Hanul Necu- 
lescu — care se întindea pe Calea Mosilor pe o distanţă de circa 120 m, 
începînd din actuala str. Radu Calomfirescu şi pînă aproape de fosta librărie 
Sfetea, iar în adîncime de peste 50 m, ceea ce totaliza o suprafaţă de apro- 
ximativ 6 000 m2. 

Aşezat în imediata apropiere de Tirgul Cucului şi de întreg centrul co- 
mercial al orașului, prăvăliile acestui han au fost închiriate de diferiți meşte- 
şugari și negufätori, dintre care o parte erau evrei, sosiți în Bucureşti în 
timpul războiului dintre Austria, Rusia şi Turcia din 1788—1791, Evreii din 
mahala cumpăraseră partea de apus a terenului hanului pe care, în 1789, 
şi-au construit o sinagogă, fiindu-le mult mai aproape aici decît aceea care 
exista în mahalaua Popescului. 

La moartea lui Alexandru Neculescu devenit clucer, hanul a rămas 
moştenire celor doi fii ai săi: Alexandru căsătorit cu Elena Drugănescu și 
Hristodor căsătorit cu Elena Băbeanu. Se vede însă treaba, că hanul nefiind 
împărțit, ci stăpînindu-l în comun, nici o parte nici alta n-a dat cuvenita 
atenție pentru întreţinerea sau repararea lui, cînd a fost cazul, pentru care 
motiv „ajunsese la mare dărăpănare din pricină că nu ne trăgea inima nici 
pă o parte nici pă alta a face trebuinciosul meremet, neştiindu-ne fieşcare 
partea noastră curată“ 3. 

Ambele părți văzînd că lucrurile nu se pot îndrepta, la 26 octombrie 
1817, au împărțit hanul în două, paharnicul Hristodor dînd voie cumnatei 
sale, Elena Drugănescu, să-și aleagă partea care o doreşte. Ea și-a luat partea 
care avea mai mult teren, iar cele şapte prăvălii cu camerele din spate le-a 


1 George Potra, Documente privitoare la istoria orașului Bucureşti, 1594—1821, Bucu- 
cești, 1961, p. 419, 437, 439, 479. 

2 Ibidem, p. 479. 

3 Ibidem, p. 721—722. 


www.dacoromanica.ro 


174 


luat cumnatul său. Ambii proprietari îşi luau angajamentul ca ulucile des- 
părțitoare să le facă împreună, după cum şi repararea lor cînd va trebui. 

Actul de partaj este semnat de Elena Drugänescu (se pare văduvă), de 
fiul ei Constantin și de fratele ei Gheorghe Drugănescu, ca martori, iar Ma- 
nole Gugiu dă adeverinţă la, Departamentul de Șapte, unde se autentifică Şi 
întăreşte actul spre „a să păzi în veci nestrămutat“, că rămîne chezaș răs- 
punzător dacă fiul, Constantin Neculescu, nu va recunoaşte vînzarea cînd va 
ajunge la vîrsta de 25 de ani. 

De la această dată, Elena Drugănescu, socotind că este mai practic, 
arendează partea ei de han pe trei ani, pînă la Sf. Dumitru al anulu: 1820, 
dată la care n-a mai prelungit contractul fostului arendas, nefiind mulţu- 
mită de el, şi-şi găseşte în continuare un alt client în persoana lui Petre 
Maximovici, „sudit rusesc“, 

În contractul de arendare se menţiona că hanul compus dintr-o. cir- 
ciumă cu pivniţă, cinci camere în spate, șopron de scînduri şi toată întinde- 
rea curții se dă cu chirie, pe trei ani, pentru 1100 taleri anual, pe care 
arendaşul trebuie să-i plătească cu trei zile înainte de la începutul fiecărui 
an. „Şi orice va mai face el pentru a lui trebuintä, atît la cîrciumă, cît și 
în curtea hanului, la împlinirea sorocului să rămiie pă seama dumneaei“. 

În primăvara anului următor însă, izbucnind Revoluţia condusă de 
Tudor Vladimirescu, „Situația din ţară devine tulbure, agravată de lipsuri, 
sărăcie şi armată străină de ocupaţie, iar proprietăreasa fugită peste munți, 
la Braşov, nu mai poate să ia legătura directă cu arendasul şi nici acesta nu 
caută nici o modalitate să-i plătească chiria. 

Reîntoarsă la Bucureşti, spre sfîrşitul anului 1822 şi văzînd că, sub 
diferite pretexte și socoteli de cheltuieli nejustificate, arendașul nu vrea să-i 
plătească chiria nici pe anul al doilea, nici pe al treilea, îl reclamă la Consu- 
latul respectiv unde-și găseşte o parte de dreptate, iar mai apoi „cere să-și 
afle îndestularea“ de la judecătoria Agiei, prin vechil fiul ei, Constantin, 
deoarece, acum, se numeşte Topliceanu, probabil recăsătorită în timpul cît 
a stat la Braşov. 

După cercetări şi interogatorii de o parte şi de alta, marele agă, judecind 
pricina, găseşte că Jeluitoarea trebuie să-şi primească banii chiriei pe doi ani, 
plus 150 taleri preţul a 2 000 hîrdaie de nisip pe care arendaşul le-a scos 
din curte şi le-a vîndut cu cîte trei parale hîndăul. 

În anaforaua prezentată domnului Grigore Dim. Ghica, la 20 ianuarie 
1823, marele agă spune : „Părerea mea într-aceasta-și chip este, iar hotărîrea 
cea desăvărșită rămâne a să face de către înălțimea ta“ 1, 

Sîntem siguri că hotărîrea domnului a fost de a i se plăti Elenei Dru- 
gănescu * (Topliceanu) suma ce i se cuvenea. 

Urmașii fiului ei, Constantin Neculescu, al căror nume nu-l cunoaştem, 
au renunțat la han şi pe locul Jui, spre sfârşitul secolului trecut, au construit 
o frumoasă şi monumentală casă cu etaj care se poate vedea şi astăzi. 

Cealaltă jumătate de han alcătuită din șapte prăvălii cu etaj deasupra 
şi camere în spate, cu anexe şi curte mare, situat pe Podul Tirgului de Afară, 
rămăsese, după cum am văzut, în stăpînirea lui Hristodor Neculescu. ” 


1 Arh. St, Buc., ms. 1326, f. 15—18. 
* În 1825, Elena Drugănescu, locuia în Hanul Constantin Vodă, ocupînd 4 camere, 
pentru care nu plătea chirie, cu aprobarea boierilor caimacami [?]. 

În august 1823, Hristodor Neculescu căsătorind pe fiică-sa Marița cu 
căminarul Mavrodoglu, în afară de alte bunuri, îi dă ca zestre întreg hanul. 
Aceasta, împreună cu soțul ei, după 23 de ani de stäpinire „cu bună pace 
si fără vreo călcare de către nimeni“, rămînind văduvă si în strimtoare de 
bani, pentru a-și plăti anumite datorii, îl vinde lui Panait Nicolau pentru 
75 000 lei „pe care i-am şi primit pă toți deplin în mîinile mele“. 

Se menţionează că în același timp cu zapisul de vînzare i se dă cumpă- 
rătorului toate actele vechi, în număr de 40 „atingătoare de veche stăpînire 
şi împrejurările ce după vreme au avut hanul acesta“ 1. 

În 1846, acest han se învecina în partea de apus a hanului stolnicului 
Constantin Neculescu (fiul Elenei Drugănescu), în partea de răsărit cu pro- 
prietatea clucerului lanache Arion şi cu Uliţa Baltaretului, unde se afla poarta 
cea mare a hanului şi fierăria ; la nord cu Podul Tirgului de Afară, iar la 
sud nu se mai învecina cu grădina bisericii Stelea, ci cu casele vistierului 
loan Läteanu. 


HANUL PAPAZOGLU 


În penultimul deceniu al secolului al XVIII-lea Hagi Dimitrache Papa- 
zoglu construieşte în mahalaua Sf. Gheorghe Vechi un han care i-a purtat 
numele pînă la dispariţie. 

Acest Hagi Dimitrache a fost la început capanliu grec 2, care făcea apro- 
vizionări pentru turci în Ţara Românească. Mai tîrziu el se stabileşte în 
Bucureşti şi întreprinde negoț pe cont propriu, din care „adună repede o 
mare avere“ 3. El cumpără locuri în apropierea tirgurilor şi moşii în apro- 
pierea Bucureştilor. Cînd văzu că negoçul cu hanurile era foarte rentabil se 
hotări să-și facă un han al său, cît mai aproape de inima negoţului bucu- 
reştean, care bătea atunci între Tirgul din Năuntru si Tîrgul Cucului. 

Hagi Dimitrache obținuse prin schimb de la marele vistier Nicolae 
Brâncoveanu * un loc cu pivniță de piatră peste drum de biserica Sf. Gheorghe 
Vechi, pe care îl pretui la suma de 7 500 taleri în zapisul de schimb din 
3 martie 17844. Această sumă era foarte mare chiar pentru un loc cu piv- 
niță şi chiar pentru preţurile vremii ; ea indică totuşi atît întinderea (supra- 
faya lui), cît şi poziţia, adică vadul comercial, în această mahala foarte 
aglomerată de prăvălii. Se pare că Hagi Dimitrache Papazoglu avusese de 
gînd să-şi construiască hanul în mahalaua Şerban Vodă, în apropierea renu- 
mitului han, unde avea două locuri de casă și unde adunase deja materialul 
de construcție (cherestea, var, cărămidă, nisip), care valora „după catastihul 
cumpărătorii drept taleri 4 305,24“. Apreciase însă că locul din mahalaua 
Sf. Gheorghe Vechi este mai nimerit pentru han și făcuse schimbul cu mate- 


1 George Potra, Documente privitoare la istoria orașului Bucureşti, 1821—1848, Bucu- 
reșu, 1975, p. 517—518. 

2 N. Iorga, Studii şi documente, vol, I—II, p. 240—241, nr. XIX, Bucureşti. 

3 Idem, Istoria Bucureștilor, Bucureşti, 1939, p. 182: 

* Schimbul de locuri l-a făcut cu Nicolae Brincoveanu şi nu cu „vistierul* enache 
Văcărescu care la acea dată era spătar, după cum greşit arată George D. Florescu în lucrarea 
Din vechiul Bucureşti, Bucuresti, 1935, p. 137 şi nota 651; conferă şi Theodora Rădulescu, 
Sfatul domnesc şi alți mari dregători ai Țării Românești din secolul al XVIII-lea, în 
Revista arhivelor, Bucureşti, 1972, p. 299. i 

d Arh. St. Buc, CLXXVI-1; N. Iorga, Istoria Bucureștilor, p. 352; George Potra, 
Documente privitoare la istoria orașului Bucureşti, 1634—1800, Bucureşti, 1982, p. 314—315. 

rial eu tot. Astfel hanul, după delimitärile zapisului de schimb, se afla peste 
drum de biserica Sf. Gheorg} e Vechi, pe Uliţa cea Mare (Podul Tirgului de 
Afară) şi se întindea pînă în Uliţa Zarafilor și pînă în locul proprietatea 
mănăstirii Radu Vodă. 


În anul „785, hanul lui Dimitrache Papazoglu î începuse. să funcționeze, 
dar se pare că bătrânul hagiu se gîndea acum eum să-și aranjeze moştenirea. 
El nu avea familie, fiindcă nu fusese niciodată căsătorit. Avea însă un 
frate, pe Fotie, neguţător de frunte si la locul său, amîndoi fiind „neam de 
neguțători aleşi și de cinste“, care avea ca fecior pe Diamandi. Astfel că el 
se gîndi să-i facă pe aceştia clironomi şi să le lase moştenire hanul și moșia 
Bălăceşti-Suleşti din judeţul Ilfov de 450 stînjeni domneşti. Pentru a-şi aduce 
la împlinire gîndul el făcu o jalbă către Mihai Suţu și-i ceru să-i întocmească 
un hrisov cu hotărîrea sal. El lasă hanul și moșia „după petrecania vieţii“, 
fratelui său Fotie Papazoglu şi nepotului Diamandi Fotie cu două condiţii: 
să nu le zălogească sau să le vîndă „spre a nu intra în străine obraze şi cine 
va îndrăzni să cumpere sau să primească amanet și să dea bani pentru acest 
han, sau pentru vreo parte dintr-ale hanului, acela să piarză banii“ ; și să 
dea pe fiecare an cîte 410 taleri şcolii si bisericii din Patmos, locul de baştină 
a numitului hagiu. Pentru întărirea hotăririi sale el solicită domnului să eli- 
bereze hrisoave, întărite si de chir Grigorie, mitropolitul ţării, atît clirono- 
mului său, cît și bisericii din Patmos. 

În hrisovul arătat mai sus Mihai Suţu adaugă: „Şi de vreme ce am 
văzut domnia mea această răvnă bună la sus-numitul hagiu către sfintele lui 
Dumnezeu lăcașuri, am binevoit dar şi noi a ne împărtăşi cu pomenire şi cu 
facere de bine, către ajutorul şcoalei numitei sfinte mănăstiri , şi, pă lingă 
orănduita sumă de bani a mai sus arătatului etision ce are a să da d către 
clironomii lui si venitul numitului han, afierosim şi domnia mea fumäritul a 
toate prăvăliile numitului han acestuia, care este venit al cămărilor dom- 
neşti.... Aşijderea facerea către numitu hagiu i către clironomii lui harul și 
mila ca Hristea Gheorghiu, purtătorul de grije al hanului acestuia, ce este 
neguțător Venit acum din streinätate, fără de a nu avea vreo pricină, şi 
dajdie, să fie apărat de toate dăjdiile şi orănduielile vistierii şi ale 'cămării 
domnii mele... Asemenea să fie scutiţi şi doi hangii, doi dulgheri şi doi, zidari 
pentru trebuinça și _meremetul hanului acestuia, pe care aceştia sa-i găsească 
streini făr de pricină de dajdie și făr de nume în vistieria domnii mele.“ 

Hotărîrea înscrisă în acest hrisov nu tinu mult, căci la 26 octombrie 
1797 Alexandru Ipsilanti dă un nou hrisov? cu privire la averea hagiului 
Dimitrache Papazoglu. În cei doisprezece ani, distanța în timp între aceste 
două hrisoave, s-au petrecut lucruri pe care nu le putem lămuri pe deplin. 
între beneficiarii ultimului hrisov nu mai apar Fotie Papazoglu, fratele lui 
Dimitrache și nici fiul acestuia Diamandi, ci sînt indicaţi ca moștenitori ai 
hangiului sora sa Zmaranda, ajunsă în virsta bătrineţelor şi cei şase copii ai 
săi. Motivarea faptului este simplă : „fiindcă şi-au petrecut viaţa întru necă- 
sătorie“ şi n-are moştenitori direcți ci numai o soră, Zmaranda. Ce-au deve- 
nit Fotie și Diamandi ? Două explicaţii sînt posibile: sau hagiul s-a certat 


1 N. Iorga, Istoria Bucureștilor, p. 352—356, doc. XXV, 1785 apr. 
2 Arh. Se Buc., CI-25 : V. A. Urechis, op. cit, vol. VU, f. 38—41 ; George Potra, 
Documente., 1634—1800, p. 434—438. 

cu fratele și nepotul său şi i-a dezmoştenit, sau cei doi au murit fără urmași 
în răstimpul dintre 1785 şi 1797. 

Zmaranda era văduvă şi bătrână ; ; ea fusese căsătorită cu un oarecare 
Atanasie şi avusese trei băieţi și trei fete. Băieţii erau Constantin, Apostol 
si Bahar, iar fetele Lambrini, Geneta şi Anastasia, toate căsătorite, dintre 
care ultima a fost şi înzestrată si căsătorită chiar de hagiu cu Apostol sin 
Velico. Acesta din urmă, ales chiar de „hagiu, fusese indicat a fi moștenitor, 
împreună cu cei trei băieţi, „dar în urmă, cunoscîndu-l pă Apostol dă nevred- 
nic la această epitropie“ și „ca să nu pricinuiască în urmă vreo scandelă între 
clironomi şi să adichiseascä pe ceilalti, cum şi cele legate“, l-a îndepărtat cu 
cercetări şi judecăţi la divan. Au rămas astfel clironomi cei trei nepoți 
„asupra cărora lasa și purtarea de grije a Zmarandei, mamei lor, ca s-o 
caute pină la sfârşitul vieţii“ , iar celor două nepoate să le dea cîte 500 taler: 
după moartea sa „şi să nu să amestice la altă clironomie“. 

Hrisovul domnului Alexandru Ipsilanti din 1797 nu mai aminteşte 
nimic despre moșia Bălăcești—Suleşti, ceea ce înseamnă că între timp fusese 
vîndută, adăugă însă la han o vie de 28 de pogoane în Valea Negovanilor, 
judeţul Saac (în prezent în jud. Prahova) și alta de 17 pogoane în Valea 
Mieilor, amindouă cu pămîntul lor. Se păstrează şi în acest hrisov legatele 
făcute de hagiu către şcoala şi mănăstirea din Patmos în sumă de 410 taleri 
pe an şi se precizează că din această sumă se va da 250 taleri la „cinci uce- 
nici, obraze străine din alte ţări, lipsiţi şi scăpătaţi, pentru, înlesnirea cheltu- 
ielii procopselei lor, de fieşcare cîte taleri 50“. Se fixeazä în hrisov unele 
măsuri de ordin administrativ : hagiul cît va trăi va stăpîni atît hanul cît şi 
viile ; ; dacă trebuinţa va cere reparaţii mai mari la han se va opri legatele 
pînă se vor face aceste reparații ; ; chiriașii să-şi scoată gunoiul și să mature 
coşurile în fiecare săptămînă, să se jină cu simbrie un portar la han ; odăile 
să nu se închirieze pe un termen mai lung de un an. 


Acest hrisov mărturiseşte un gînd nou al hangiului : „Și fiindcă au 
cugetat şi au făgăduit lui Dumnezeu cu hotărît gînd să zidească o sfinta 
biserică cu a sea cheltuială pe locul ce-l are cumpărat aici în București, în 
mahalaua Brostenilor, pe numele Sf. Apostolu Ion Bogoslovul şi a cuviosului 
Christodoru, am făcut și pentru aceasta orînduială ca iarăși din venitul ha- 
nului și al viilor sa se așeze a fi totdeauna 2 preoți mireni, unul pămîntean 
si altul grec, i un dascăl cu învățătură românească, șezător de-apururea acolo, 
ca să învețe copiii, mabalagiilor fär de Plată, care să, fie şi cîntăreţ în numita 
biserică, dimpreună cu alt cintäref grec, cărora să lj se dea plată de simbrie 
pe an precum se vor tocmi“ 1. Biserica şi școala românească la care se gîndise 
hangiul Dimitrache Papazoglu n-au fost realizate. Se pare că moartea l-a 
surprins înainte de a fi început construcţiile dorite 2. 


Hanul Papazoglu nu era de tipul hanurilor domneşti, cetăţi de negot 
cu zeci de prăvălii şi pivnițe, cu multe zeci de odăi și magazii. Acest han avea 
zece-douăsprezece prăvălii, două pivnițe şi cel mult douăzeci de odăi de închi- 
riat, la care s-ar fi putut adăuga cîrciuma cu birt şi cafeneaua care păreau ne- 
lipsite din alcătuirea unui han neguţătoresc din primele trei-patru decenii ale 


1 N. Iorga, Istoria Bucureştilor, p. 182, nota 8, spune că hagiul ar mai fi făcut o 
diatä în 1801. Credem însă că întrucît nu amintește nimic despre hrisovul din 1797, această 
notă se, referă la acest hrisov şi că altul n-a mai fost. 

2 George Potra, Docwmente..., 1634—1800, București, 1982, p. 436. 

secolului trecut. Avea un „purtător de grije“, care la înființare se numea 
Hristea Gheorghiu, priceput în negoţul de hanuri, şi doi hangii, care își 
împărțeau între ei gospodăria hanului. Hagi Dimitrache însă, el însuși negu- 
țător priceput, chiar după ce-și orînduise clironomia, îşi rezervase pentru 
sine exploatarea hanului, pe lingă celelalte negustorii pe care le făcea. 

Hagi Dimitrache Papazoglu încă din 1785 se îngrijeşte să-şi orîndu- 
iască moștenitorii, ceea ce este un indiciu că încă de atunci era bätrin sau 
bolnav. Acelaşi lucru îl dovedeşte şi actul din 26 octombrie 1797, cînd 
pentru a doua oară își aranjează clironomia. Se pare că după această ultimă 
diată el nu mai trăieşte mult. În orice caz nu mai cunoaştem nici o nouă 
sure despre el. 

Hanul Papazoglu fiind o construcție nu tocmai solidă, refăcută repede 
şi sub presiunea cistigului imediat, trebuie să se fi resimțit mult la cutremurul 
din 1804. 

Focul din 28 august al aceluiaşi an, cu toate că a distrus o bună parte 
din centrul neguțătoresc, între care au fost Hanul Şerban Vodă şi Hanul 

Sf. Gheorghe (situat peste drum de el), s-a oprit înainte de a ajunge la Hanul 
Papazoglu 1. 

Cît priveşte cutremurul din ianuarie 1838, urmările lui s-au văzut 
imediat. Sfatul Orășenesc, care poruncise arhitectului Faiser să cerceteze toate 
hanurile din Bucureşti după acest cutremur, ia cunoştinţă din raportul său 
că ,calcanu de zid (al Hanului Papazoglu) despre spițăria d-lui Ticher [dr. 
Zucker] se află î în foarte proastă stare, încît din cel mai mic cutremur să 
poate surpa pă laboratorul d-lui Ficher. De aceea trebuie să se indatoreze 
proprietarul numitului han a lega acel, calcan cu, legături de fier, precum si 
pă la multe părți a acestui han ce să află vătămate să facă meremeturile 
trebuincioase“ 

însă focul din martie 1847, numit „marele foc“, care a nimicit o bună 
parte din oraş, dar mai ales centrul comercial în care se afla hanul, a distrus 
și Hanul Papazoglu, rămînînd după aceea. mulți ani în părăsire. Nu știm 
cine era proprietar la acea dată şi nici cât timp a stat așa, dar spre sfîrșitul 
secolului al XIX-lea, generalul Sachelarie Răzvan 3 a ridicat pe locul lui o 
clădire monumentală, de raport, care a fost foarte mult afectată de cutre- 
murul din 1977, pentru care motiv a trebuit ca jumătate din ea să fie refăcută. 

După moartea lui Hagi Dimitrache Papazoglu, intimplata, probabil, în 
jurul anului 1800, hanul a rămas în proprietatea celor trei nepoți, fiii Zma- 
randei, sora sa. Cum s-au înţeles cei trei moştenitori între ei şi cum au con- 
dus treburile hanului nu cunoaștem. Aflăm însă dintr-un document î de mai 
tirziu că Zoiţa, una din fetele lui Constantin, s-a căsătorit cu Dimitrie Mache- 
donschi 5 (Macedonski). Acesta, împreună cu soția sa (care semnează gre- 


1 N. Iorga, Manuscrisele mănăstirii Cernica, Bucureşti, 1902, p. 20—21. 

2 Arh. St. Buc., Municipiul Bucureşti, 596/1838, f. 177 ; 1838 febr. 11. 

3 G. lonnescu-Gion, op. cit., p. 493. 

4 Arh. St. Buc, Tribunalul de comerț Bucureşti, dosar 15118/1835 ; George Potra, 
Documente privitoare la istoria oraşului București, 1821—1848, Bucureşti, 1975, p. 421—422. 

5 Porucicul Dimitrie Machedonschi şi fratele său Pavel, în 1838 sint ridicați la rangul 

de serdari. (Buletin, Gazetä Administrativă VII (1838), p. 234). D.M. este tatăl lui Alexandru 
Macedonsthi, porucic in 1843 (Buletin, G.A., XII (6843), p. 54—55), colonel în 1859, 
ridicat la gradul de general de Cuza Vodă. Alexandru Macedonschi, la rîndul lui, este 
tatăl poetului Alexandru Macedonski (14 mart. 1854—24 nov. 1920). 

ceste), în vara anului 1835, fac cerere către domnitorul Alexandru Dim. 
Ghica să li se admită vînzarea, prin licitaţie, a părţii ce au în han, iar din 
preţul obţinut să dea o cotă parte la locurile sfinte drept etision, după diata 
lăsată. 

Ei amintesc, recte Zoita, că sînt urmașii răposatului Constantin (nepot 
lui Hagi Dimitrache Papazoglu) şi deci moștenitori direcţi a unei bune părţi 
din han şi din cele 28 pogoane de vie din Valea Negovanilor, judeţul Pra- 
hova. Arată apoi că „moșu nostru răposatu Hagi Dimitrachi Papazoglu“ prin 
diata sa a hotărît să nu se vîndă nici hanul, nici viile, dar totuşi într-un 
aliniat final a spus „și în sfîrșit cum li se va părea clironomilor săi că li 
este mai de folos, așa să facă de către dănşii, în frica lui Dumnezeu“. 

Datorită acestui ultim pasaj din diată ei sînt în drept să-și vîndă 
partea lor, cu atît mai mult că „din pricina peristasisului a trecutei vremi“ 
au fost obligaţi să plece în bejenie unde au făcut împrumuturi, iar din pri- 
cina timpului şi a cutremurului hanul s-a deteriorat foarte mult şi pentru 
refacerea lui au cheltuit peste 2 000 lei, sumă importantă pentru acea vreme. 

Cererea aceasta, spun ei, sînt obligaţi s-o facă ca din banii ce vor 
primi să-și plătească datoriile, să-şi căpătuiască copiii, şi, în special, să-și 
căsătorească fetele. 

Cu toate că domnitorul trimite cererea lor Departamentului Dreptăţii 
cu rezoluţia : „să ia în bägare de seamă coprinderea acestii Jălbi“, nu ştim 
ce urmare i s-a dat. Deducem însă că hanul s-a vîndut, poate mai tirziu şi 
via, şi Dimitrie Macedonschi, ca soţ, a pus mîna pe o însemnată sumă de 
bani, fiindcă, din propria lui avere, a cumpărat instrumente pentru prima 
muzică militară |, a înființat o Casă de dotatiune a oastei şi a făcut diferite 
alte cheltuieli de utilitate publică. 

Este locul să facem o precizare. N. Iorga 2 crede că locotenent-colonelul 
D. Papazoglu este un urmaș al hagiului Dimitrache Papazoglu care „a crescut 
în hanul părintesc“. Faptul nu se poate susține, fiindcă pe tatăl cercetătorului 
istoric îl chema Andrei 3 și nu-l găsim între nepoţii hagiului ; el a fost „di- 
rector de visterie“ sub Mavrogheni şi apoi epistat al Patriarhiei din Alexan- 
dria ca să administreze Hanul Zlătari, a cărui biserică era închinată acestei 
patriarhii, pe cînd ceilalți au fost neguţători. Nici Andrei, nici fiul său colo- 
nelul n-au locuit niciodată în Hanul Papazoglu, ci în hanul Zlătari, după 
cum ne spune însăşi colonelul — „acolo m-am născut și eu la anul 1811 
martie 28“ 4, Aceeaşi greşeală face şi Constantin Giurescu 5. Este deci o sim- 
plă coincidență de nume între acest Hagi Dimitrache Papazoglu și colonelul 
cu acelaşi nume, arheolog și istoric amator, care'a scris „Istoria fondărei ora- 
sului Bucureşti“. 


1 Lucian Predescu, Enciclopedia „Cugetarea“, Bucureşti, 1940, p. 505. 

2 N. Iorga, Istoria Bucureștilor, 1939, p. 236. 

3 D. Papazoglu, op. cit., p. 109—110. 

4 Idem, p. 64—66. 

5 Constantin C. Giurescu, Istoria Bucureștilor, Bucureşti, 1966, p. 311, 326, 438. 


www.dacoromanica.ro 


180 


HANUL SCUFA (SCUFU) 


A fost proprietatea lui chir lanache Scufa ! si se afla așezat, după cum 
deducem dintr-un document din august 18002, pe o parte de teren din 
Curtea Veche, spre poarta de sus, care se vinduse la licitaţie la 1798. O 
bună parte din locul vîndut la mezat îl cumpărase vornicul Radu Golescu, 
iar acesta, după ce l-a făcut parcele, l-a vîndut la diferiţi negutätori, între 
care şi lui Ianache Scufa. Nou cumpărători, lacomi de a-şi mări terenurile 
ce ajunseseră pînă în matca Diîmbovitei, au bătut țăruşi strîmtînd foarte mult 
albia riului, încît, în partea cealaltă, se produceau dese inundaţii. Pentru 
acest motiv cei păgubiţi s-au plins lui Alexandru-Vodă Moruzi, care a po- 
runcit ca toți proprietarii de pe mal să se retragă în vechiul hotar. Între 
aceştia a fost si lanache Scufa. În 1817, în urma accidentelor petrecute cu 
dărimarea unor construcţii învechite de ani si subrezite de cutremure, marii 
boieri în frunte cu mitropolitul Nectarie, în anaforaua din 24 mai, cer lui 
lon Vodă Caragea să se ia măsuri împotriva acestor construcții ruinate. Ală- 
turi de mănăstirea Sărindar, Hanurile Colțea si Şerban Vodă este indicat şi 
Hanul Scufa 3. Alte informaţii documentare nu cunoaştem. 

Se pare că Ianache Scufa avea și alte proprietăţi în Bucureşti. „O gră- 
dină a lui Scufa“ exista în 1830 între Podul de Pămint (Calea Plevnei) şi 
Uliţa Tirgovistei (Calea Griviței). 


HANUL CU TEI 


Asupra acestui han a fost şi este o continuă confuzie în ceea ce pri- 
veşte locul pe care se afla. Unii cercetători au socotit că Hanul cu Tei era 
clădirea care, pînă mai anii trecuţi, se afla în spatele bisericii Sf. Nicolae 
Șelari, şi în locul căreia s-a durat o construcție monumentală. De fapt pe 
locul acesta din urmă, după cum reiese din documentele cunoscute nouă, era 
vechiul Han al lui Zamfir, ajuns mai tirziu în proprietatea lui Simion arnăutu 
şi cunoscut pînă la sfîrşitul secolului trecut sub numele de Hanul Pescarului. 

Adevăratul Han cu Tei * se află peste drum de hanul amintit mai sus 
şi este cuprins între str. Blănari şi str. Lipscani, invecinindu-se în partea de 
răsărit cu clădirea fostului Hotel Kiriazi şi în partea de apus cu o cladire ce-şi 
are faţa înspre squarul din spatele fostului cinematograf „Roxy“, azi tea- 
trül C.C.S. În ceea ce privește numirea acestui han socot că se datoreşte 
celor cîţiva tei ce se aflau în curtea lui. 

Hanul a fost construit în 1833 de Anastasie Hagi Gheorghe Polizu ** 
si Stefan Popovici. Aceştia, pînă la data de mai sus, aveau pe o bună parte 


1 „Vestitorul românesc“, 1852, p. 180. 

2 Arh. St. Buc., ms. 1117, f. 133. 

3 Inceputuri edilitare, 1830—1832, documente pentru istoria Bucureştilor, Bucureşti, 
1936. 

4 George Potra, Hanurile bucureştene, Bucureşti, 1943, p. 57—61; Panait I. Panait, 
Hanul cu Tei din Bucureşti, în „Revista muzeelor şi monumentelor“, XLVII (1978), nr. 2, 
p. 20—25. 

* Documentele folosite pentru acest han mi-au fost puse la dispoziţie de Carnic 
Dermengian. 

+*+ Mecenat al culturii, cu cheltuiala lui s-a tipărit „Bucoavna pentru învițătura 
pruncilor“ la Bucureşti, în 1825, în tipografia de la Cișmieaua lui Mavrogheni (cf. Biblio- 
Stâfia Românească Veche, nr. 1233). 

a locului prăvăliile lor, iar mai tîrziu cumpărînd și altele de la Mindelea, 
Irgolda, Blenda şi un oarecare Moise ovreiul, le-au dărîmat pe toate şi au 
construit în locul lor, din temelie, în perfectă tovărășie, Hanul cu Tei, sau 
cum spuneau ei, „bezestenul“ din Ulița cea mare a Marchitanilor (str. Lip- 
scani) ce să vede însemnat cu mărcile (inițialele) noastre deasupra amindorora 
porţilor, cu toată cheltuiala de tovărăşie pă din două, frăţeşte, un ban și un 
ban, de la urzire (început) şi pînă în sfârşit de cheie“. 

Într-adevăr, înspre str. Blănari, deasupra gangului de intrare, stra- 
juit altă dată cu porți ferecate, se află și astăzi o stucatură cu diferite orna- 
mentaţii şi cu literele A.P. și S.P., inițialele proprietarilor de atunci ai 
hanului şi anul 1833, data cînd a fost construit. 

În august 1835, cei doi proprietari, pomeniți mai sus, îşi împart hanul 
în două: Anastasie H. G. Polizu ia cele 14 prăvălii dinspre apus, cum intra 
din faţa tirgului, si pînă la cei care se afla în faţă cu Hanul lui Zamfir, iar 
tovarăşul său Stefan Popovici la fel 14 prăvălii situate în partea de răsărit 
a hanului, În afară de acestea, cîte două magazii de fiecare, Situate deasupra 
celor două porţi. În ceea ce privește umblătoarea si odaia în care locuieşte 
îngrijitorului hanului „ca unele ce sînt de neapărată, trebuință spre odihna 
chiriasilor ce-i vom avea prin bolți (prăvălii), au a rămîne pe veci cu stăpi- 
nirea între noi de deavalma“. Pentru stricăciunile ce s-ar ivi la han să se 
facă meremet (reparaţie), pe cheltuiala fiecăruia, separat, la partea de pro- 
prietate ce are şi în tovărăşie numai prefacerea porţilor celor mari, a calda- 
rimului de pe ulița bezestenului ce serveşte „spre umbletul trecătorilor cînd 
bezestenul să află deschis“, precum și curăţatul umblătorii şi simbria hangiu- 
lui. 

Cei doi proprietari fac această înţelegere pentru tot timpul cît vor 
trăi ei, iar după moarte îndatorează pe clironomii lor să o respecte întocmai 
„spre a să putea păzi stăpînirea acestui acaret fără nici o prefacere, într 
toate în veci“. 

Contractul de împărţirea hanului şi regulile ce trebuie să se urmeze în 
viitor, a fost redactat în două exemplare, luind fiecare cîte unul, iar ambele 
acte au fost întărite prin iscăliturile lor şi ale martorilor, precum şi de către 
marea Logofetie a Dreptăţii prin însăşi semnătura marelui logofăt Alexandru 
Filipescu. 

Hanul cu Tei este astăzi aproape singurul han din Bucureştii de altădată 
care mai păstrează ceva din caracteristica și pitorescul de-atunci, iar acestea 
se pot observa, în special, în partea dinspre str. Blănari, unde construcţia clă- 
dirii este aevea ca acum o sută de ani. 

După cum rezultă din documente și din ceea ce se vede astăzi, Hanul 
cu Tei avea două intrări: una pe str. Blănari şi alta pe str. Lipscani. Pră- 
văliile erau pe © parte şi pe alta, iar între ele o stradă care pînă în 1916, 
era pavată cu piatră de riu. În general construcţia Și azi e foarte solidă, şi 
chiar zidurile despärtitoare destul de groase, făcute din cărămizi înguste, bine 
arse, şi cu un strat de mortar între ele tot atit de gros ca si cărămizile. 


Toate prăvăliile erau aşezate pe pivnițe adinci cu bolți mati care se 
văd şi astăzi, — de asemenea tavanele prăvăliilor erau lucrate tot în bolți. 

Ca şi la alte hanuri, ferestrele si ușile prăvăliilor aveau obloane de 
fier care, în timpul nopții, se închideau, punindu-se pe deasupra şi traverse 
îmbelciugate la extremităţi. 

La intrările hanului, deoparte şi de alta, alături cu clădirea, se aflau 
nişte stilpi de piatră, înalți de circa un metru, și destul de groși, destinaţi a 
apăra stricarea zidurilor de căruțele cu mărfuri care intrau și ieșeau din han. 

La 1 iunie 1837, Ştefan Popovici, unul din cei doi proprietari ai Hanu- 
lui cu Tei, vinde lui loan Lambru Polizu două din, cele paisprezece bolți 
(prăvălii) ce le are acolo, pentru 1 650 galbeni î împărătești. Actul de vinzare 
e întărit, în afară de iscalitura proprietarului, cu o serie întreagă de semnä- 
turi grecești şi româneşti din care amintim pe ale următorilor : Dumitra Po- 
povici, Marița Popovici, soţie, Anastasie Hagi Gheorghe Polizu, Toma Po- 
pescu, Iordache Ruşăscu (Rusescu) și Zoiţa (Domiţa) Titopoleos. 

Vinzarea de mai sus Ştefan Popovici a făcut-o din cauza unor datorii 
ce avea de plătit si pentru care zălogise hanul, întîi neguţătorului Iacob Dia- 
mandidis din Viena și în al doilea rînd către Anastasie Hagi Gheorghe Po- 
lizu, Ioan Polizu, Hristache Stoianovici și loan Pavlovici. 

Noul cumpărător, loan Lambru Polizu, stăpîneşte cele două prăvălii 
pînă la începutul anului 1853, cînd le vinde lui Gheorgachi Hagi Anghel, 
pentru 56 700 lei. Din actul de vinzare aflăm că una din aceste prăvălii se 
afla la uliţă, peste drum de Hanul lui Simeon arnăutu, astfel că, prin această 
informaţie, se precizează locul unde era Hanul lui Simeon. 

Dar, după cum se vede 'din actele pe care le-am cercetat, Gheorghe 
(Gheorgachi) Hagi Anghel nu ia prăvălile să le stäpineascä multă vreme, 
fiindcă în ianuarie 1858, le vinde lui Leon Manoach şi Gheorghe Marin 
(George San Marin) pentru 2 700 galbeni chesaro- -crăeşti : „Şi dumnealor să 
aibă a stăpîni aceste două, bolți obabnic î în veci“. 

Acești doi negustori, ce-au cumpărat în tovärägie cele două prăvălii şi 
pe care îi cunoaștem încă din 1847—1849 cînd erau asociați cu Costache 
Hagi Teodorache la negoţul de toptangerie de care s-au desfăcut definitiv în 
iulie 1855, stăpînesc prăvăliile împreună pînă în iunie 1867, cînd Gheorghe 
Marin îşi primeşte banii ce-i dăduse, rămînînd singur stăpîn peste cele două 
boiți, Leon Manoach. 

De la Leon Manoach aceste două prăvălii, situate în stînga cum intri 
de pe str. Blănari, au trecut în proprietatea soției sale Sofia Manoach, fiica 
lui Solomon Ascher fost si el proprietar în Hanul cu Tei, iar de la aceasta 
an trecut în stăpînirea fiului ei Emanoil L. Manoach care a trăit pînă în 
1947, în vîrstă înaintată. În primăvara anului 1944 ele au fost vindute lui 
Carnic Dermengian. 

În prima jumătate a secolului al XIX-lea o parte din marii negustori 
ai Capitalei îşi aveau sediul în Hanul cu Tei. Pomenim pe Niculae Kirilof 
mare negustor de lipscănie cu toptanul. Acesta, român de origine, pe numele 
lui adevărat Niculae Chiru, se născuse pe la 1775, în împrejurimile tirgului 
Valenii de Munte. La început, el s-a ocupat „cu agricultura şi a ţinut în 
arendă întinse moşii, apoi trecînd de cîteva ori în Rusia şi-a schimbat numele 
de Chiru în Kirilof — probabil pentru mai multă înlesnire a afacerilor „sale. 

„Cu ocazia acestor voiajuri (făcute în Rusia), el cunoscu personalităţi 
însemnate ale comerţului rusesc şi făcu legături economice cu unele din ele. 
Inteligența lui deosebită şi spiritul comercial -cu care era dotat, îl îndemnă 
de a încerca comerţul cu blănuri, găsind că acest fel de comerţ ar avea mai 
multe şanse de reușită în țările româneşti“. Într-adevăr, varietășile de blă- 
nuri pe care le oferea Rusia, erau dintre cele mai căutate în apusul Europei 
(samur, vulpe argintie etc.). Mai târziu, la îndemnul ginerelui său, Parascheva, 

un foarte priceput negustor, a întemeiat un magazin de lipscănie (manufactură) 
cu toptanul, tot in Hanul cu Tei. „Atras de succesul pe care l- a obținut în 
această ramură comercială, unde în scurtă vreme ajunsese cel mai strălucit şi 
mai de vază negustor de manufactură, se lăsă treptat, treptat, de comerțul de 
blănuri şi îşi consacră întreaga sa activitate comerțului de lipscănie“, 

Alexandru (1818—1881) singurul fecior al lui N. Kirilof după ce a 
făcut strălucite studii în străinătate s-a întors la Bucureşti şi a fost asociat 
de tatăl său în negustorie, schimbind firma individuală, în firma „Kirilof, 
tatăl şi fiul“, 

Alexandru Kirilof „era însă prea aristocrat şi prea fin, pentru ca felul 
acela de comerț pe care-l întreprindea, lipscănia cu toptanul, să-i convină. De 
aceea, profitind de prima ocazie, el predă întreprinderea, făcînd astfel ca 
această mare casă de comerț, care făcuse faima tatălui său Niculae Kirilof, 
şi care trebuia după intențiile acestuia, să rămînă și să se moștenească din 
tată în fiu, să nu intre astfel pe alte mîini“. 

Toată marfa respectivei prăvălii a dat-o sorei sale Iulia cu ocazia căsă- 
toriei ei cu negustorul Luca Lucasievici, care deschise un mare magazin de 
manufactură pe Podul Mogoşoaiei (Calea Victoriei) pe locul unde se afla 
„Librăria Academică“. 

Alexandru Kirilof rămase tot în Hanul cu Tei ocupindu-se însă cu 
afacerile de bancă ,ocupatiune care, după părerea sa, era mai apropiată de 
firea și de cultura ce o avea“, 

Noua sa îndeletnicire nu trebuie privită numai ca o reacţie a felului de 
viață pe care acesta voia să şi-l creeze ci împrejurările de ordin economic 
care l-au făcut să vadă că acest fel de comerţ avea sorti de izbindă. 


Într-adevăr în epoca în care Alexandru Kirilof îmbrățișează noua pro- 
fesiune, constatăm o înflorire a vieţii economice, piața comercială lucrind cu 
un deosebit avint. Noţiunea de credit comercial începe să-şi facă loc tot 
mai mult. Relaţiile comerciale întinse pe care negustorii din țară le aveau cu 
cei din străinătate, aprovizionările de mărfuri en-gros, care făceau obiectul 
acestor relaţii, necesitau organizarea unor serioase instituții de credit capabile 
să finanţeze asemenea initiative şi să le susțină punindu-le la dispoziţie banii 
necesari. 

Iată pentru ce o serie întreagă de case importante bancare iau ființă 
în această epocă şi iată motivul, care a determinat pe Alexandru Kirilof să 
îmbrăţişeze profesiunea de bancher. 

În afară de cei doi negustori de mai sus, tatăl si fiul, care şi-au avut 
sediul în Hanul cu Tei, pomenim pe următorii: Constantin Panaiot cu pră- 
välje de lipscănie, unde și-a făcut ucenicia Constantin D. Atanasiu (1828— 
1889) întemeietorul marelui magazin bucureştean cu emblema „La Vulturul 
de mare cu peștele în ghiare“ ; George San Marin cu mai multe prăvălii ; 
Gheorghe Cuiumgiu argintar, şi feciorul său Gheorghe Coemgiopol, cu numele 
schimbat, ce adusese pentru prima oară „meşteri croitori străini, pentru croi- 
tul hainelor nemţești“ cum li se zicea pe atunci ; fraţii Popp, care se mutaseră 
pe la 1870 din Hanul Simeon, aveau un contoar renumit în acest han, sub 
firma „Popp frères“, si publicau zilnic în ziarul „Românul“ cota bursei; 
Mihalache Hagi Pandele mare negustor de manufactură en-gros; Ilie Ath. 
Lipatti mare negustor de manufactură si bancher. 

În 1855, afläm că loan N. Triandafil si Ştefan H. Anghel închiriază 
prăvăliile cu nr. 8, 15 şi 16 ale răposatului proprietar Ioan N. Anghel, din 
acest han, 

În 1864, neguţătorii Pasa Zade Hagi Ahmet şi Hagi Emin din Constat- 
tinopol, împreună cu Mihail Kapriel din București, anunţă publicul bucureş- 
tean că s-au asociat și au deschis în acest han un mare magazin en-gros de 
tunuri turceşti de toate calităţile 1. | 

La 30 ianuarie 1871 un incendiu a izbucnit în Hanul cu Tei care ar fi 
putut distruge clădirea şi mărfurile de valoare din prăvăliile lui. Datorită 
însă zelului cu care au activat pompierii, sacagiii particulari, de serviciu în 
acea noapte, şi organele de poliție, focul a putut fi stins fără prea multă 
pagubă. Drept mulțumire, negutätorii din acest han (Costache Panaiot *, 
Theodor Athanasiu, Anghel Nedelcovici, A. Zahariadis și Nicolae Christu) 
au trimis Ministerului de Interne suma de 140 galbeni spre a fi distribuită 
pompierilor și sacagiilor care au activat în acea noapte. 

Cu această ocazie — spun ei — „nu ne putem opri de a vă exprima, 
domnule ministru, mulçumirile noastre pentru Prefectura Capitalei si a d-lui 
comisar de Roşu pentru zelul ce a desfășurat întru întîmpinarea răului ce 
ameninţă piaţa“ 2 (centrul oraşului). 

Acum vreo zece ani, Hanul cu Tei a fost renovat în întregime, exact 
în forma pe care a avut-o la jumătatea secolului trecut, ca un monument de 
veche arhitectură românească, în care au fost instalate câteva secții ale 
Consignatiei, foarte vizitate de amatorii de lucruri utile și interesante de 
altădată (mobilier, picturi, gravuri, lămpi, candelabre, statuete, miniaturi etc.). 


HANUL HAGI TUDORACHE 


În 1849 Constantin Hagi Tudorache, fiul lui Tudor Hagi Tudorache, 
cumpără un han pe terenul fostei Curți Vechi, construit abia cu un an mai 
inainte. Acest han este cunoscut sub numele cumpărătorului, deși nici acesta 
nu-l stäpineste prea mult. Este interesantă povestea acestui han. 


La începutul secolului al XIX-lea se vind la mezat ultimele parcele din 
terenul pe care se construise cu veacuri în urmă Curtea domnească. Vinzaréa 
acestui teren începuse sub domnia lui Nicolae Mavrogheni (26 mart. 1786/ 
8 iun. 1790), cînd palatul și construcțiile anexe erau ruinate si părăsite, și a 
continuat pină la lichidarea totală a acestui teren. Una dintre aceste parcele 
a fost cumpărată de Păun lanache Cavafu şi soția sa Uta. Cei doi vind acest 
loc în 1810 lui Anastasie, feciorul lui Hagi Gheorghe Polizu pentru 5 000 de 
taleri şi o vie la Roşu, pe Dimboviţa, pe moşia mănăstirii Mihai Vodă. 
Acest Anastasie este negustorul care, împreună cu Ștefan Popovici, constru- 
ieste Hanul cu Tei în 1833. Cumpărătorul mărește locul în 1819, cumpărînd 
alături alte două locuri de la Spiro Gazotti. În 1839, vecin cu Polizu apare 
Stefan Popovici, tovarășul său din Hanul cu Tei. În 1843, Stefan Popovici 
şi soția sa Marița vind o parte din locul său lui Dimitrie S. Petrovici. Toți 


1 „Buciumul“, 1864, p. 52 ta ne 
* Costache Panaiot, angois pese (7353 ci gino ai Capisalei în 1867, după 
demisia lui Dimitrie Brătianu. 


2 „Monitorul oficial“, 3 febr. 1871. 

aceştia îşi construiseră prăvălii şi locuinţe pe locurile lor, care sînt arse pînă 
în temelie în focul din martie 1847. 

După acest incendiu care pirjolise tot centrul comercial al Bucureştilor, 
Anastasie Hagi Polizu şi Dimitrie S. Petrovici, hotărăsc să construiască îm- 
preună un han pe locurile lor din Curtea Veche. În acest scop, pentru a se 
egala terenul ca întindere, Polizu vinde lui Petrovici o parte din loc şi Se à 
construcţia hanului pe baza unui contract încheiat între ei la 18 iunie 1847 
Construcţia acestui „bezesten“, după cum îl numesc ei in contract, urmeazä 
întocmai pilda Hanului cu Tei, ca organizare şi ca stăpânire în comun. ,Fie- 
care din dumnealor va zidi ori cîte prăvălii va voi, însă fiecare pe locul său 
și cu cheltuiala sa“, fiind stăpîn deplin pe prăvăliile construite. Între cele 
două şiruri de prăvălii va lăsa fiecare cîte un _stînjen, „pentru, ulița acestui 
bezesten“. În afară de prăvălii hanul va avea în partea de răsărit o pivniţă 
al cărui venit se va împărți pe din două. „Porţile si caldarimul acestui be- 
zesten se vor face şi vor ţinea pe toată vremea ca pe din două cheltuială din 
partea amindurora.“ Contractul acestei tovărăşii s-a înregistrat la Tribunalul 
de comerț din Bucureşti la 4 iulie 1849. 

Se pare însă că această toväräsie n-a mers bine de la început, fiindcă, 
la puţine zile după înregistrarea contractului, Dimitrie S. Petrovici vinde 
lui Constantin Hagi Tudorache partea sa din bezestenul construit în toväräsie. 
Tot atunci, la 21 iulie 1849 vinde şi Anastasie Hagi Gheorghe Polizu 2 cea- 
laltä parte din han, pentru suma de 90 000 lei. 

Constantin Hagi Tudorache, continuînd negoţul de toptangiu de lipscă- 
nie pe care-l moştenise de la tatăl său, voise să lărgească cît mai mult acest 
negor şi mai ales, să treacă şi la negoçul de zărăfie. În acest scop, după ce 
cumpără hanul din Curtea Veche, î în același an, la 31 iulie 1849, se întovă- 
răşește cu Leon Manoach și George San Marin, alcătuind un ‘capital co- 
mun de 401 118 lei. Conducerea întreprinderii revenea' lui Constantin Hagi 
Tudorache, fiindcă latura cea mai importantă a negoțului lor rămăsese tot 
lipscănia, în care acesta avea multe și mari legături cu străinătatea. De altfel 
fiecare dintre ei venea cu o numeroasă clientelă neguțătorească. La întoc- 
mirea bilanţului, după primul an de activitate, cîştigul celor trei asociaţi a 
fost de 286 000 lei care s-a împărțit, în trei parti egale cu toate că George 
San Marin pusese un capital mai mic dar depusese o activitate mai mare. 
În anul al doilea de toväräsie capitalul ajunsese la 636 000 lei, iar cistigul 
de 265 000 lei, În sfirsit după trecerea unei perioade de trei ani, ei îşi pre- 
lungesc tovărăşia punînd capital suma de 940 833 lei, pentru ca în anul 
1854—1855 capitalul depus să depășească suma de 1 600 000 lei și să aducă 
un câştig de 905 842 lei, revenind partea fiecăruia „302 000 lei. 

Afacerile celor trei asociaţi mergînd strună, cistigurile erau mari, iar 
capitalul se triplase, dar în vara anului 1855, Constantin Hagi Tudorache 
decedează şi astfel tovarășii trebuie să se despartă la cererea epitropilor 
celui răposat. În iulie 1855, Gheorghe Hagi Tudorache, Nicolae Christu şi 
Stefan A. Hagi Panteli, ca epitropi, se întîlnesc cu asociaţii lui Const. H. Tu- 
dorache şi fac un exoflisis prin care arată că, din cauza decesului, se des- 
fiinţează tovărăşia în comandită ce-au avut şi fac împărțirea capitalului şi 
cistigului pînă la acea dată, spunînd ca să nu mai aibă în viitor nici o pre- 


1 Arh. St. Buc., ms. 1381, p. 12—14. 
2 Ibidem, p. 17—19. 

tençie unii de la alții. Desfacerea acestei tovărşii s-a consemnat în trei exem- 
plare semnate, în afară de cei de mai sus, de Hilel B. Manoach și Mario 
Adutti ca martori. 

După încetarea din viață a mult priceputului neguțător român Còn- 
stantin Hagi Tudorache, care-şi făcuse ucenicia în prăvălia lui taică-său, 
hanul ce-i purta numele — situat pe str. Gabrovenii nr. 12 — a trecut 
în proprietatea Elizei Tudorache căsătorită Plagino. 


HANUL LUI ZAMFIR 


Cel mai vechi han neguçätoresc din Bucureşti a cărui existență se atestă 
documentar din primele decenii ale secolului al XVIII-lea este Hanul lui 
Zamfir. I. Ionașcu? îl aşază „cam în unghiul format azi [în 1941] prin 
întîlnirea str. Blănari cu Bulevardul Colçei [actualul Bulevard 18481, în 
faţa str. Băcanilor“. G. Ionnescu-Gion 3 spune că se afla în mahalaua Şe- 
lari, în apropierea Hanului Şerban Vodă, iar colonelul Popescu-Lumină 4 
precizează că se găsea pe str. Blănari, în spatele bisericii Sf. Nicolae Selari, 
ceea ce corespunde exact cu aşezarea lui pe care am apucat-o şi noi înainte 
de a se dărima prin 1935. 

Hanul poartă numele unui mare neguţător din domnia lui Constantin 
Brincoveanu, fost cämäras za ocne5, fost statorste de neguţători6, cunoscut 
după 1700 sub numele de „starostele cel bătrîn“. Acest Zamfir construiește 
hanul pe un teren de cîteva locuri de casă, pe care-l cumpără de la Atha- 
nasie, egumenul mănăstirii Sf. Ion din Focşani, în mahalaua Șelari. Con- 
structia hanului trebuie să se fi făcut în primul deceniu al secolului al 
XVIII-lea sau cel mai tîrziu în prima jumătate a celui următor, cînd Zam- 
fir deţinea funcțiunea de staroste şi cînd avea pilda marilor hanuri dom- 
neşti construite de Șerban Cantacuzino și Constantin Brincoveanu. De altfel 
hanul apare documentar la 13 mai 1734, cînd este amintit ca punct de orien- 
tare într-un zapis prin care jupin Sterie din Cernavodă vinde lui Ștefan, 
fiul lui Mărgelar o prăvălie în ulița mare a Selarilor „pînă în zidul Ha- 
nului Zamfir 7“. Doi ani mai tirziu, în documentul din 10 iulie 1736, cu 
ocazia unei alte vinzäri, se spune: „Însă să să ştie şi semnele locului acestuia, 
în lungu dăn mijloc ulița cea mare spre hanul ce să chiamă al lui Zamfir 8“. 
În cursul secolului al XVIII-lea mai apare documentar la 16 martie 1761, 
într-o foaie de zestre a Ilincăi, fiica starostelui Mărgărit 9%, căsătorită cu Ne- 
goiță Fusea după moartea căruia, călugărindu-se, s-a numit Elisaveta monahia 
si la 28 septembrie 1783, cînd Mihai Suţu îngăduie capanliilor turci să co- 


1 „Buletinul municipal Bucuresci“ III (1861), nr. 10, p. 2. 

2 I. lonaşcu, Documente bucureștene privitoare la proprietățile mănăstirii Colțea, 
Bucuresti, 1941, p. 81. 

3 G, lonnescu-Gion, op. cit. p. 487. 

4 Colonel Popescu-Lumină, op. cit., p. 379. 

5 G, Ionnescu-Gion, op. cit., p. 486. 

6 1. Ionascu, op. cit., p. 81, doc. 45 ; p. 83, doc. 46 ; p. 84, doc. 47. 

7 Muzeul de Istorie a Municipiului Bucureşti, doc. nr. 37419. 

8 Arh. St. Buc, Mitropolia Bucureşti, XI-2. 

8 George Potra, Documente privitoare la istoria orașului București, 1634—1800. 
Bucureşti, 1982, p. 218—219. 

năcească și în acest han, dacă nu mai găsesc odăi în Hanul Colţei sau în 
Hanul Sf. Ecaterina 1. 

La începutul secolului al XIX-lea, Hanul lui Zamfir apare ca proprie- 
tate a mănăstirii Sărindar, dar nu se ştie cînd şi în ce împrejurări s-a pe- 
trecut acest lucru. S-ar putea ca vreunul din moștenitorii starostelui Zam- 
fir să fi obţinut însănătoșirea din vreo boală grea prin rugăciuni la icoana 
făcătoare de minuni a acestei mănăstiri şi ca semn de recunoștință, să-i fi 
închinat hanul. Mănăstirea Sărindar era foarte bogată prin aceste închi- 
nări de averi drept recunoştinţă față de icoana făcătoare de minuni. În 
orice caz însă Hanul lui Zamfir apare de la început în secolul al XIX-lea 
ca proprietatea mănăstirii Sărindar. 

După 18C0 însă, acest han era o construcţie veche, îmbătrînită, peste 
care trecuseră opt-nouă decenii. Cutremurul din 14 octombrie 1802 şubrezeşte 
puternic acest han și face mari stricăciuni mănăstirii Sărindar. La puţină 
vreme după această calamitate se petrece focul din 28 august 1804 cînd 
arde tot centrul comercial al Bucureştilor şi cînd „prăvăliile ce- au avut mă- 
năstirea, din primejdia focului cel mare arzind cu totul, au rămas la han 
numai zidurile“. S-a pus atunci problema reconstruirii mănăstirii, pentru care 
trebuiau bani mulți, „căci cheltuiala poate să meargă ca la treizeci pungi 
si venitul este puţin fiindcă mănăstirea cînd era hanul în bună stare, toată 
chiria acelui han nu s-au putut urca mai mult decit taleri opt sute“ . Epi- 
tropii de atunci ai mănăstirii Sărindar, Dimitrie şi Constantin Ghica, amin- 
doi mari bani, hotărăsc să arendeze Hanul lui Zamfir e termen lung, cu 
embatic. Cel care stăruia din răsputeri să se refacă mănăstirea era egumenul 
Neofit Sărindăreanu. 

Se pare că pentru arendarea hanului au fost amatori mai mulți negu- 
gätori. La 25 noiembrie 1804 2 mănăstirea incheie un contract de arendare 
cu chir Adamache şi Radu Stan, cărora le dă Hanul lui Zamfir împreună 
cu două prăvălii arse, „unde acum este numai locul slobod, care le avea un 
hagiu rusesc“. Ei au cerut şi acest loc, „ca să-și deschidă drum pin numitul 
han, să fie uliţă şi să facă prăvălii si dă o parte și dă alta“. Condiţiile aren- 
dării erau „ca să dea acum ajutor la mănăstire taleri 15 000 şi apoi pă fi- 
estecare an să dea chirie la mănăstire taleri trei mii, socotindu-se că vor ieşi 
treizeci de prăvălii“. Reiese astfel din contract că mănăstirea arenda numai 
locul fostului Han al lui Zamfir şi pretindea ca arendă anuală 3 000 taleri 
pentru un număr maxim de 30 de prăvălii ce s-ar putea construi pe acest 
loc, în afară de suma de 15 000 taleri, adică chiria pe cinci ani, pe care 
o pretindea la început ca ajutor. În schimb epitropii admiteau ca arendasii 
„să aibă toată volnicia, ca atit ei, sau aceia ce vor lua de la ei, să-şi facă 
arice acareturi vor voii,... avind şi voie de a vinde ale lor acareturi, numai 
vînzările să nu le fie volnice a le face fără de ştirea mănăstirii, căci mănăsti- 
rea are protimisis la vînzări“, | 

Nu ştim ce urmare a avut acest contract pentru arendași, dar nu- 
mele lui chir Adamache și al lui Radu Stan nu mai apar în documente. 
În locul lor apar imediat Athanasie Dumitriu şi Răducanu Trestianu, care 
se pare că preiau asupra lor contractul în condiţiile stipulate şi realizează 
construcția hanului. Din cercetarea documentelor care urmează contractului 


1 V, A. Urechiă, op. cit. n I, p. 486—487. 
2 Acad. R.S.R., ms. 903, f. 3 

şi care sînt destul de numeroase, reiese că s-au construit pe terenul fostului 
Han al lui Zamfir numai zece prăvălii, iar pe terenul celor două prăvălii 
arse în 1804 alte opt prăvălii mai mici. Este adevărat că prăvăliile din han 
erau mari şi solide, cu două și trei bolți fiecare, cu odăi de cărămidă dea- 
supra, cu magazii şi cu pivnițe, ceea ce înseamnă că respectivii constructori, 
cel puţin înăuntrul hanului au făcut o bună organizare şi o lucrare solidă. 

Se pare însă că afacerea încheiată de cei doi arendași cu epitropia 
mănăstirii Sărindar n-a fost prea strălucită, fiindcă în 1806, slugerul Rădu- 
canu Trestianu se retrage din asociație, astfel că Hanul lui Zamfir, care a 
fost terminat pînă la această dată, rămîne pe seama lui Athanasie Dumitriu. 
Acesta, la 1 aprilie 1806, „închiriază o porțiune din terenul celor două pră- 
vălii [din afara hanului], de 1,1/2 stînjeni şi lungă de 18 „1/2 stînjeni 
lui Gheorghe Castriş, ca să zidească prăvălii pe ea şi să dea mănăstirii 400 
taleri pe an. Se arată aici că acest teren era „pe marginea uliçei deschise, 
care se întindea din Uliţa Papugiilor [Cavafilor] pînă în Hanul Zamfir“ 1. 
În acest chip el redusese arenda pe care trebuia s-o plătească mănăstirii 
la 2 6C0 taleri. 

Dar nici afacerea lui Athanasie Dumitriu n-a mers prea bine. Veni- 
turile „hanului abia acopereau chiria, astfel că pentru celelalte cheltuieli era 
silit să facă datorii. Acest lucru l-a determinat să-și vîndă averea ca să iasă 
cu obraz curat din situația grea în care intrase. Avea zece prăvălii la Hanul 
lui ÿ amfir, | însă nu în han ci alături, pe locul celor două prăvălii arse în 
1804 şi încă un alt han pe moșia Grozăvești a mănăstirii, Sf. Sava, afară 
din oraş, lingă Cișmeaua lui Mavrogheni. El făcu o jalbă către domnul Gri- 
gore Ghica şi ceru aprobarea să vîndă la mezat această avere. Veliţii bo- 
ieri, între care erau Istrate Creţulescu, Constantin Filipescu și Iordache 
Golescu, în anaforaua lor din 26 mai 1824 cercetează actele de proprietare și 
sînt de părere să nu aprobe vînzarea : ; »volnic este — spun ei — a le vinde 
ori prin mezat ori prin riza-pazar, însă vînzarea să se facă prin ştirea a două 
mănăstiri, stapinile locurilor i prin știrea rudelor și a vecinilor“ 2, pentru 
exercitarea dreptului de protimisis. 

Din aceste prăvălii ce se aflau „împotriva hanului lui Zamfir“, Atha- 
nasie Dumitriu vinde, la 10 octombrie 1824, şapte prin sultan-mezat, iar a 
opta „neieşind la preț cuviincios ca s-o vinză tot cu mezat, a vîndut-o cu 
riza-pazar dumnealui chir Ioan sin dumnealui biv serdar Răducanu Tres- 
tianu ; însă această prăvălie este băcănie mare, cu două odăi d-asupra, în 
fața podului, lipită de Hanul lui Zamfir, de o parte se învecineşte cu ce- 
lelalte prăvălii ale hanului, care s-au yYîndut acum prin mezat, iar de cei- 
laltä parte cu prăvăliile .Castrigoaei." * Pentru cumpărarea acestei prăvalii 
loan Trestianu cere învoirea mănăstirii Sărindar, potrivit contractului din- 
tre aceasta și Athanasie Dumitriu ; egumenul Donifatie Sărimdăreanu îi dă 
în scris încuviințarea 3 la 23 aprilie 1826. Actul de vinzare al acestei pră- 
välii se face abia la 6 mai 1826, cînd vinzätorul primeşte suma de 11 000 
taleri prețul prăvăliei. În acest act se fac două precizări: una relativ la 


1 I. Ionașcu, op. cit. p. 81, nota, 
2 Arh. St. Buc, ms. 1125, f. 95 v—96. 
* Safta Castrişoaia, sudită rusească, cumpărase aceste prăvălii tot de la Athanasie 
Dumitriu prin mezatul din 10 octombrie 1824, între cele 7 privălii vindute. 
3 Acad, R.S.R., ms. 1234, f. 108—112. 
4 Ibidem, ms. 1235, f. 109. 

chiria de 85 taleri ce urma să o plătească mănăstirii Sărindar și alta la o 
servitute a prăvăliei : „și fiindcă pălimarul odăilor acestei prăvălii nu merge 
pînă în zidul grajdului al hanului, dar locul cît ține pălimarul odăilor acestei 
prăvălii are să-l stăpînească dumnealui numitul cumpărător pînă în zidul 
grajdului şi pă zidul „grajdului dumnealui i-am mai dat cinci palme î în curme- 
ziş ŞI patru palme în lat de au scos usa la odaia de sus și să facă păli- 
mar cum să va vedea, iar altă zidire supt acest pălimar nu este slobod a 
face. Dar pentru alte trebuinçe ale dumisale are a să sluji pă poarta ha- 
nului“. Vinzarea este întărită şi de, marele logofăt al dreptăţii prin actul 
din 4 octombrie 1826, confirmînd „că vînzarea și cumpărarea s-au făcut prin 
bună învoire și s-au numărat şi banii“ 1. 

Paralel cu încheierea vînzării acestei prăvălii lui Ioan Trestianu, Atha- 
nasie Dumitriu este silit să continuie vinzarea și a celorlalte prăvălii. Avea 
încă datorii și se pare că creditorii îl sileau să-și lichideze datoriile. Deci 
în cursul lunii ianuarie 1826 el cere să i se aprobe vînzarea la mezat a 
prăvăliilor din Hanul lui Zamfir, fiecare cu două sau mai multe bolți si cu 
odăi deasupra. Jalba lui merge la marii boieri care cercetează actele de 
proprietate și propun în anaforaua din 19 ianuarie 1826 să i se aprobe vin- 
zarea : „cererea ce o face ca să le vînză la mezat este primită, pentru care 

gășim cu cale să se dea luminată porunca mării tale către starostea de negu- 
şatori să puie telal a striga la mezat după orînduială acel han al lui Zam- 
fir“ 2. Din suma rezultată la mezat urma să se plătească biv vel logofătului 
Ștefan Bellu 2 347 galbeni și vornicului Theodorache Văcărescu o altă sumă, 

Vinzarea are loc în cursul anului 1826 şi între cumpărători se află și 
serdarul Răducanu Trestianu, tovarășul de la început al lui Athanasie Du- 
mitriu, care cumpără „o magazie boltită cu odaia ei deasupra ce este lîngă 
grajdul hanului cu nr. 7, i grajdul ce este cu hambarul lui de zid, în colţul 
hanului“, pentru care a "plătit 4 866 taleri, obligindu-se să plătească mănăs- 
tirii Sărindar 400 taleri pe an. Cumpărătorul obține de la domnul Grigore 
Ghica întărirea 3 acestei cumpărări la 22 aprilie 1828, după ce obținuse la 
1 noiembrie 1827 confirmarea și din partea lui Donifatie Särindareanu, egu- 
menul mănăstirii Sărindar 4. 

Athanasie Dumitriu, cel care se angajase, la 25 noiembrie 1804 să re- 
construiască Hanul lui Zamfir, plătind mănăstirii Sărindar un ajutor de 
15 000 taleri și o chirie anuală de 3 000 taleri, este silit î in douäzeci de ani 
să vindä nu numai hanul reconstruit, dar și alt han al său de lîngă Cis- 
meaua lui Mavrogheni precum şi moșia Bărăganul. Chiria prea mare pe 
care o plătea mănăstirii şi dobinzile împrumuturilor ce le-a făcut să poată 
construi hanul, depășeau veniturile fapt care l-a silit să vîndă totul. „Că din 
ale vremilor întîmplări fiind căzut în grea datorie și neavînd mijloc să plă- 
tească“ a vîndut întreaga avere, Numai în Hanul lui Zamfir a vîndut în 
1824 zece prăvălii, iar în 1826 mai întîi opt prăvălii şi apoi nouă magazii 
cu odăile de deasupra și grajdul. El este un exemplu tipic al neguțătorului 
din prima jumätäte a secolului trecut pe care dobinzile și exploatarea ban- 
cherilor îl doboară. 


1 Ibidem, f. 109 v—110. 

2 Arh. St. Buc., ms. 1130, f. 97. 

3 Acad. R.S.R. ms. 1235, f. 112—112 verso. 
t Ibidem, f. 110—411. 

Între 1832—1844 neguțătorul Petre Stoian-Stenet (Stoianovici), care 
a refăcut din temelie biserica Sf. Voievozi, avea în proprietate patru pră- 
välii pe care le închiria la diferiți neguţători. 

În 28 februarie 1838 o prăvălie și trei magazii, cu odăile de deasupra, 
se vind la mezat fiind cumpărate de polcovniceasa Maria (Marghioala) 
Vasiliu. Vînzător este Nicolae Trestianu, frate poate cu loan Trestianu, deci 
fii ai serdarului Răducanu Trestianu. 

La 31 ianuarie 1847, arhimandritul Gherasim, egumenul mănăstirii Să- 
rindar, pune sechestru pe prăvălia lui Nicolae Ciurcu pentru că nu a plătit 
600 lei chiria locului pe anii 1845 şi 1846. Odată cu cererea ce face către 
Departamentul Dreptăţii, prin judecătoria comercială, ataşează şi suma de 
20 lei spre a se publica anunţul în „Buletinul oficial“ 1. 

Nici cumpărătorilor de la Athanasie Dumitriu nu le mersese prea bine 
cu prăvăliile din Hanul lui Zamfir. La 16 decembrie 1847 polcovniceasa 
Marghioala ‘Vasiliu vinde prăvălia cu trei bolți şi casele de deasupra lui 
Nicolae Stamatiadi pentru 76 500 lei, iar acesta le revinde în 1863 Ecaterinei 
G. Nicolopolu 2. 

Altă prăvălie din Hanul lui Zamfir, tot cu odăi deasupra, devenise în 
1811 proprietatea lui Hagi Anghel. Acesta o lasă moştenire soției sale 
Marfula, care, la rîndul ei și cu consimțămîntul fiilor săi Panait si loan, o da 
de zestre fiicei sale Manghioala 3 la căsătoria sa cu Nicolae Raicovici la 
10 ianuarie 1854. În cele din urmă prăvălia este vîndută în 1858 lui Sterie 
Vanghele. 

Aceasta este ultima amintire documentară despre Hanul lui Zamfir. 
În perioada 1858 şi pînă la därimarea sa petrecută în jurul anului 1935, 
viața comercială în Hanul lui Zamfir s-a desfășurat redus datorită faptului 
că o bună parte din el fusese demolat, iar curtea se micşorase și ea. S-au pe- 
rindat în acest interval o serie de neguțători, chiriași sau proprietari ai pră- 
văliilor de aici, români și străini care desfășurau un comerț cu amănuntul. 


HANUL ZISU 


Încă de pe la 1750 exista în Bucureşti o sinagogă, situată în Maha- 
laua Popescului, în care își făceau rugăciunile toţi evreii din Bucureşti, În 
apropierea acestei sinagogi, sau poate în aceeași curte, a existat încă din se- 
colul al XVIII-lea un han, cunoscut îndeobște sub numele de „Hanul Ovre- 
esc“, Se pare că acest han a fost cumpărat de la spătarul Niculache 
Suciu î. 

Pe la 1850 în fundul terenului pe care se găsea acest han era un loc 
neîngrădit, proprietatea lui Moise Zisu 5. În spatele acestui loc era o uliţă 
nou deschisă, foarte îngustă, pe care circulația se făcea foarte greu din pri- 
cina îngustimii, iar în vreme de foc n-ar fi putut trece pe-acolo pompele de 
apă. Din această pricină Sfatul Orășenesc poruncise ca locul lui Moise Zisu 
să nu se mai ingradeascä şi la caz de nevoie să servească de trecere ; de ase- 


1 Arh. St. Buc., Min. Just., Extrajudiciare, 117/1847. 
2 Acad. R.S.R., CXXX-145. 

3 Colecţia Dr. Alexandru Raicoviceanu. 

4 Arh. St. Buc., Municipiul Bucureşti, 1524/1847, f., 8. 
5 Jbdiem, 2081/1851, f. 10. 

menea luase măsura ca toate casele de pe această uliţă, în caz de prefacere, 
să se retragă cu patru palme spre a o lărgi. Se întîmplă însă ca Dimitrie 
Gheorghiu să-și refacă locuinţa ; el însă nu voia să se supună dispozitiei de 
a şi retrage casa cu patru palme. Faptul a dat curaj şi lui Moise Zisu, care 
a început să-și îngrădească locul. 

Teama ide incendiu a îndemnat pe ceilalți vecini să aducă faptul la 
cunoștința Sfatului Orăşenesc, cerînd „să binevoiască a face punerea la cale 
de a se popri aceste neorînduieli“ 1. Cererea este semnată de M. Schapira, 
Iancu Vizner, Golde Erdan, Hain Vizner şi Avram H. Focşaner la 21 iunie 
1851. Se pare însă că Moise Zisu voia să vîndă locul său și restrictia pri- 
măriei îl oprea s-o facă sau îi reducea valoarea terenului. De aceea el se 
adresează Departamentului Treburilor din Lăuntru cu o plingere, cerind drep- 
tate. Acesta recomandă primăriei să cerceteze pricina cu toată atenţia si după 
lege „în cît nici Moise Zisul să nu sufere vreo pagubă la vînzarea acestui 
loc, nici reclamantii de voiesc a-l cumpăra să fie îndatoraţi a-l plăti cu un 
pret mai mare de cît ar costa adevărata lui întindere si calitate de astăzi, 
odihnindu-i a nu să mai arăta cu asemenea reclamaţii“ 2. 

Hanul acesta avea două șiruri de prăvălii pe o parte şi pe alta, iar 
între ele era uliţă. În 1851 își aveau prăvălii în han, pe partea dreaptă: Io- 
niya Efstatiul, Isdrail Solomon, Mihel croitorul, Beichis Leibu, Leibu Avram 
sticlaru, David bohceagiu, Isac dascălul, Solomon bohceagiu, Ischil Mihailovici 
şi Moise Zisu ; iar pe partea stingă: Moise Zisu, Iancu Soel, Leibel Vaiberg, 
Isac Epelbau, Hersc Bucnăr, Avram Moise, Leibu Isac, Soel Herşc, Iosif 
sticlaru și Lazăr cîrciumaru. Toţi aceştia fac o plingere Sfatului Orășenesc 
ca să paveze cu piatră ulița ce merge prin mijlocul hanului, în suprafață 
de 156 stînjeni pătraţi. Au loc trei strigări la licitaţie și în ultima se ad- 
judecă lucrarea pe seama lui Mihale Anastasiu cu 25 lei și 10 parale stîn- 
jenul. Pentru strîngerea banilor, fiindcă locatarii îşi luaseră obligaţia să pla- 
tească costul lucrărilor, au fost delegați Moise Zisu şi Isac Leibu. 

Despre acest han nu mai ştim nimic decît că în această vreme se 
numea Hanul Zisu, fie din pricină că acest Moise Zisu devenise proprietar 
de mai multe prăvălii şi era mai vechi acolo, fie că era personajul cel care 
avea în mînă administraţia şi era cel mai razbatator. 


ALTE HANURI NEGUTATORESTI 


În afară de hanurile negutätoresti pe care le-am înfățișat mai sus au mai 
fost și altele mai puţin însemnate, despre care avem mai puţine ştiri. Dar 
nici acestea pe care le vom vedea mai jos nu lichidează complet problema ha- 
nurilor construite sau numai exploatate de neguţători. Desigur, au fost şi altele 
pe care nu le cunoaştem, risipite în mahalalele Bucureştilor care au avut o 
viață efemeră și care au luat parte discret la frămîntările negoçului bucu- 
restean din secolul al XIX-lea. Existenţa lor ar putea fi confirmată în hirtii 
răzlețe de arhive, pe care numai întîmplarea sau © Sistematică şi adinca 
cercetare a acestor acte ar scoate-o la iveală. 

Hanul Avram a cărui clădire a existat peste drum de Spitalul 
Brincovenesc pe locul unde se întretaie B-dul Gh. Coşbuc cu str. Gheorghe 


1 Ibidem, f. 6. 
2 Jbidem. f. 4. 

Bibescu. Era un han cu mare vad neguțătoresc pe la 1840, Avea odăi de în- 
chiriat, prăvălii şi o curte mare in care trăgeau carele cu marfă pentru tîr- 
gurile bucureştene şi trăsurile boierilor, boiernașilor şi vechililor care veneau 
cu anumite treburi în oraş sau după diferite tirguieli. Aici s-a instalat doctorul 
Drasch în 1836, cînd a venit în Bucureşti şi aici a rămas multi ani pînă 
cînd s-a mutat în Calea Mosilor, colț cu str. Armenească 1. 

În 1867 proprietarul hanului, Avram Georgiu2 (Gheorghiu), probabil 
bătrîn sau obosit, nemaiputînd să se ocupe personal de multiplele treburi ale 
hanului, anunță că-l închiriază în întregime. Clădirea avînd formă de hotel, 
era situată peste drum de casele răposatului logofăt Petre Obedeanu (bu- 
nicul pictorului Oscar Obedeanu), al cărui teren este cuprins astăzi în spa- 
pul Spitalului Brîncovenesc. 

Hanul Caracas se afla sub poalele dealului Mitropoliei, în partea din 
stînga, Jos, unde se întretaie străzile Bibescu Vodă şi Poetului (în prezent 
str. lenăchiţă Văcărescu). Clădirea lui, renovată se vede si acum. Acest 
han se numea înainte „Hanul lui Nemţoaica“, fiindcă era ginut în arendă 
de o nemţoaică. Avea pivnițe mari şi solide, cîrciumă și o curte interioară 
foarte spațioasă. Pe str. Poetului erau prăvăliile cäldärarilor, iar în faţă, spre 
Piaţa Bibescu-Vodă, se afla un mare magazin cu obiecte bisericești. În 1881 
proprietar al hanului era Grigore Caracas care anunţa în ziarele timpului 
că-l are de închiriat 3, 

Hanul Castrisoaei se afla pe la mijlocul secolului trecut pe Podul 
Mogoșoaiei, între Pasajul Macca şi str. Doamnei, ţinut de văduva macedo- 
neanului Castriş 4, tot acea Safta Castrişoaia care, în 1826, cumpără præ 
vălii în Hanul lui Zamfir. O veche prăvălie în acest han era aceea a cizma- 
rului Apostoleanu, fondată în 1853, care a dăinuit pînă în anul 1940. 

Hanul Chiriţei, sau Hanul lui Mihail Chiriţă se afla lîngă biserica ca- 
tolică 5 (Bărăţie), aproape de biserica Sf. Gheorghe Nou, în proprietatea 
negutätorului Mihail Chiriţă. În acest han, Ioniţă Lazarovici 6 își avea birou 
de agentură şi zărăfie prin care, la 1827, Eforia Ș-oalelor — după aprobarea 
marelui logofăt Alexandru Filipescu şi a celorlalți efori de a-i prelungi timpul 
studiilor în Franţa — a trimis lui Petrache Poenaru hursa de 2 500 franci 
(8 000) lei, anual, la Paris. 

Pe la 1844 hanul era cunoscut sub numele de Hanul Chiriçei și printre 
chiriași locuia acolo și boierul Ioan Mihail Bălăceanu care primea cores- 
pondență de la prietenul său arhitect Iacob Melic din Paris. 

Hanul Dimitriu se afla cam în Piaţa Victoriei de astăzi, aproape de 
Cismeaua lui Mavrogheni. Aparţinea lui Athanasie Dimitriu cel care recon- 
struieste Hanul Zamfir, și pe care-l vinde în 1826. S-ar putea să fi devenit 
mai tirziu Hanul Mocanu. 

Hanul Halfon este amintit documentar în 1840, cînd Sfatul Orășenesc 
poruncește lui Faiser, arhitectul orașului, să măsoare locul pe care l-a avut 
doctorul Constantin Alexandridis, „în ulița ce merge din Tabacilor pă lingă 


1 C. Bacalbaşa, op. cit, vol. I, p. 101. 

2 „Monitorul oficial“, 1867, p. 1126. 

3 „România liberă“, 1881, nr. 1100. 

4 Gheorghe Crutzescu, op. cit, p. 116. 

5 „Revista istorică“, VIII/1922, nr. 4—6, p. 92. 

8 George Potra, Petrache Poenaru ctitor al învățămintului în țara noastră, 1799— 
1875, Bucureşti, 1963, p. 41, 323. 

Neguţătorul Vasile Stoicovici. Portret 
în ulei de Udvardy (1874). 


Neguţătorul Petre (Petrache) Stoianovi 


Tudor Dobrovici (eh angrosisb 


fierar în Hanul Sf. Gheorghe, 


Neguçätorul Gheorghe  Coemgiopolu 
(1819—1878). Portret în ulei de picto- 
rul austriac Frankenberger, 1846. 


Marele negustor Constantin 
nasiu, 


SE 


Luxiţa, soția lui Vasile Dancovici, fiica 
lui Tudor Hagi Tudorache (1768—1848). 


Neguţătorul Sena R. Becheanu (1826— 
190, 

Librarul și editorul Ioan V. Socec 
(1830—1896). 

Neguţătorul Nicolae Manolescu, supranu- 
mit Pircălabul, 1895. 


Fabricantul George G. Asan, fiul lui 
George Asan, fost preşedinte al Camerei 
de Industrie și Comerţ. 

Grigore Capşa cu lucrătorii săi români (1872), 


Medalia emisă cu ocazia împlinirii a 50 de ani de existenţă a casei Capşa (1852—1912). 

Chitançä dară la Starostia corporației selarilor (1857). 


Magazinul de manufactură a lui Luca [Teodorescu] si Stancu [Becheanu] de pe „Uliţa Lipsca- 
nilor“ (1851—1858). 

Antet de factură dată de firma E. Grant pentru mărfurile cumpărate de I. Heliade Rădu- 
lescu în 1862—1863. 


C. A. Rosetti anunță că în prăvălia sa au sosit băuturi străine de calitate. „La zece butilci 
se dă una fără plată“. 

Chimirul din piele de căprioară pe care „Nicolae Hagi Stoica îl purta în călătoriile sale 
după cumpărături de mărfuri. 


Scrisoarea marelui negustor si bancher Nicolae Voicu (Nicola de Woikowitz) din Viena, 
1867, către Constantin Paulescu, la Bucureşti. 

„Cantor de avis şi comers“, 1838. 


Pecetea corporației Meimăriei 
să oraşului Bucureşti. 1845, 

Pecetea „Slatul orăşenesc din Bucureşti, 1831“. Pecetea starosuei rachierilor, 1849. 


Pecetea Meimäriei 
orașului Bucureşti, 1855. 

Casa marelui neguţător Nicolae Chirilof din mahalaua Olteni (1820—1920), fostă mai tirziu 
în proprietatea lui Alexandru Ciurcu. 

Uliţă principală în Bucureşti, 1841 (după desenul lui Ch. Doussault), 


www.dacoromanica.ro 


Casă veche în stil oriental, 1860 (gravură în lemn după desenul lui D. Lancelot). 

Măcelărie şi brutărie, 1860 (gravură în lemn după desenul lui D. Lancelot). 

„Casa breslelor“ pe str. Stelea Spătarul, construită pe la jumătatea secolului al XIX-lea. 


Staţie de poştă, aflată în spatele actualului Ateneu Român, de unde plecau trăsurile în 
diferite direcţii. 

Comisar de poliție, în uniformă de 
gală, sub domnia lui Gh, Bibescu (1844). 

Casa Colintineanu din prima jumătate a secolului al XIX-lea, 1930 (Calea Mosilor colț 
cu str. Vaselor), 


Str. Lipscani, 1900, 

Casa  neguţătorului Petre Dancovici 
(1828—1910) în care a locuit pînă la 
moarte prof. dr. Nicolae Paulescu 
(1869—1931). 

Casa negutätorului Gheorghe Teodo- 
raky, fiul lui Tudor Ilagi Tudorache, 
Str. Vasile Lascăr (azi Galaţi, colç cu 
str. Batistei, 1930. 

Vechea Casă de depuneri, c. 1880, 

Hala de carne din Obor, transformată în Hala centrală de peste, 1930. 

„Magazinul general de Paris“ (Calea 


Victoriei) — 1900, mai apoi localul 
„High-Lifee. 


Hotelul Hugues, pe Calea Victoriei, 1880, 
fost anterior Grand Hotel Broft. În 


1900 pe locul lui s-a construit Hotel 
Continental. 

Vinzätor de oţet, 1900. 


Vinzätor de miei, 1928. „Mieelu grass“ !... 

Piaţa „Bibescu-Vodă“ şi podul de pe Dimbovişa înainte de lărgire, 1925; pe pod tramvaiul 
nr. 15 cu destinaţia Gara de Nord. 

Piaţa „Bibescu-Vodă“ ; căruțe cu păsări şi diferite mărfuri, 1930. 

Magazinele lui Theodor Atanasiu, cu emblema enl vulturul de mare cu peștele în ghiare*, 
1936. 

Hanul lui Halfon, spre Jicniţa”, pe care l-a cumpărat doctorul Anastasie 
Karazisi (Carazisu), loan Toptangiu si Radu Dogaru, spre a se putea face 
caldarîm 1. 

Hanul Herişescu se afla în spatele Hanului Neculescului 2, în apropierea 
bisericii Domnița Ancuţa sau a „Vergului“. 

Hanul Hiler se afla pe Podul Tirgului de Afară (Calea Mosilor). În 
1869, într-o prăvălie situată peste drum de poarta cea mică a acestui han, 
s-a instalat un negustor străin, care venise din Constantinopol cu marfă 
orientală (bumbac fin, unt de susan, tahîn-halva, dulceaţă de smochine etc.) 
și anunța că poate procura orice marfă din Turcia „cu puţin profit și în 
puţin timp“ 

Hanul Mercus* se afla pe Podul Mogoşoaiei (Calea Victoriei) peste 
drum de fosta terasă Otetelisanu și a locului pe care s-a clădit Palatul Te- 
lefoanelor. Pe la începutul acestui secol, clădirea hanului transformată în 
Hotelul Mercuș 5 şi terenurile dimprejur intrînd în stăpînirea familiei La- 
hovari, s-a construit acolo palatul societăţii „Imobiliara“ care are un pasaj 
pe mijloc, cu prăvălii de o parte si de alta, ce face legătura dimtre Calea 
Victoriei și str. Academiei (azi Pasajul Victoria). 

Hanul Mocanu se afla pe la 1843 la capătul Podului Mogoşoaiei. Pro- 
prietarul respectiv, Dimitrie Pop, care locuia în spatele Bisericii Albe, aduce 
la cunoștința tuturor că de la Sf. Gheorghe viitor îşi închiriază hanul care 
se compune din opt odăi, două pivnițe și un grajd mare de 12 stînjeni lun- 
gime, care va fi făcut din cărămidă, în locul celuilalt vechi din lemn. 

Acest han nu este cunoscut sub numele proprietarului său, ci sub acela 
de „Hanul de la capătul Podului Mogoşoaiei“. Peste zece ani, pe același 
loc este pomenit Hanul Mocanu 7. Acest fapt confirmă că Mocanu era pro- 
prietarul hanului şi că Dimitrie Pop era chiriasul care se ocupa cu negotul 
de cai aduși din Transilvania şi Ungaria. De altfel aici, pe locul proprietate 
a bisericii Mavrogheni, ctitorul său înființase altădată un tîrg de vite, al 
cărui venit îl încasa epitropia bisericii. 

Hanul Predescu se afla alături de hanul şi biserica Sf. Gheorghe Nou. 
În timpul cutremurului din 1838 o parte din zidul care înconjura mănăsti- 
rea Sf. Gheorghe a căzut peste han și i-a făcut mari stricăciuni. Proprie- 
tarul hanului, Theodor Predescu, cere voie să refacă construcţia ; i se aprobă 
dacă temeliile sint solide şi dacă va respecta întru totul legiuirile ce se re- 
feră la clădirile din centrul oraşului 8. 


Hanul Simion se afla în apropierea bisericii Sf. Gheorghe Nou, peste 
drum de Hanul cu Tei, pe actuala str. Blănari, aproape de latura sudică a 
Hanului Colţei ?. În 1830 au locuit aici doi clerici scoțieni, Andrew A. Bonar 
si Robert Mc. Cheyne, care veniseră în Bucureşti într-o misiune pentru con- 


1 Arh. St. Buc., Municipiul Bucureşti, 856/1840. 

2 G. lonnescu-Gion, op. cit., p. 492; Frédéric Dame, op. cit., p. 59. 

»Trompeta Carpaţilor“, VII/1869, nr. 711, mart. 6/8, p. 2828. 

C. Bacalbaşa, op. cit., vol. I, p. 59. 

„Universul“, XIX (1901), nr. 224, p. 3. 

„Vestitorul românesc“, 1843, supl. 21. 

Ibidem, 1853, p. 12. 

Arh. St. Buc., Municipiul Bucureşti 596/1838, f. 265. ' 
I. Ionaşcu, op. cit., p. 377, doc. 252, iul. 3, 1870. 

vertirea evreilor la creștinism. În această vreme era arendaș al hanului un 
negustor grec, care îl ţinea în mare curăţenie. 

Un alt han al unui alt Simion, era Hanul lui Simion Armeanul, negus- 
tor, care se afla pe la 1870 pe Podul Mogoşoaiei, peste drum de Ateneul 
Român, loc pe care, pînă acum patru decenii se afla Hotel „Splendid“ 2, dis- 
trus de bombardamentul din primăvara anului 1944. Acest Simion, desigur, 
n-are nici o legătură cu neguţătorul care a construit Hanul Simion (Simeon) 
din faţa Hanului cu Tei. 

Hanul Verde se găsea în apropiere de Hanul Roşu pe Ulița Françu- 
zească (azi str. 30 Decembrie), înspre fosta Piaţa Sf. Anton. Fusese con- 
struit ca și Hanul Roșu, pe locul și temeliile palatului Curtea Veche 3. 

În acest han Carol Pop de Szathmari 4 şi-a avut primul sediu ca pictor 
şi fotograf ; poate şi locuinţa tot aici i-a fost pînă în jurul anului 1864 cînd 
şi-a mutat atelierul pe Podul Mogoșoaiei, și tot în acest han, în 1852 își 
instalase cabinetul medical doctorul Eduard Spech 5 „care a desăvîrşit cursul 
de învățătură doctoricească de medicină şi viind (venind) acum de curînd 
în Capitală se recomandă onorabilului public că șederea dumnealui se află 
în Hanul Verde nr. 18, Uliţa Curtea Veche 6. 

Trei ani mai tîrziu vistierniceasa Domnica Gheorghiu anunță că are 
în acest han două apartamente de închiriat, iar cei care ar dori să le vadă 
să se adreseze la Constantin Savopulu, care locuiește chiar acolo 7. 


DIFERITE ALTE HANURI 


În secolul al XIX-lea si începutul secolului nostru în Bucureşti erau 
multe hanuri. Nu exista mahala mai cunoscută și mai populată care să 
n-aibă hanul sau chiar hanurile sale ; nu exista barieră de legătură cu pro- 
vincia care să nu adune în jurul său cîteva hanuri. În jurul Tirgului de 


Afară, — pe Cîmpul Mosilor, în două zile pe săptămînă, marçea şi vinerea, 
se ţinea tîrg mare — s-au grupat zeci de hanuri care au existat pînă în 
1944. 


După ce domnitorul Nicolae Mavrogheni a construit biserica de la 
capul Podului Mogoşoaiei — Izvorul Tămăduirii — și a înființat un tirg 
săptămînal ide vite pe pămîntul bisericii, în această parte a orașului s-au 
creat patru hanuri cunoscute. 

O statistică exactă și completă a hanurilor bucureştene — cum am 
spus mai sus — este un lucru foarte dificil și intenția noastră nu este să în- 
tocmim această statistică. Am căutat numai să prezentăm hanurile bucu- 
reştene prin ceea ce este mai reprezentativ din punct de vedere istoric şi eco- 
nomic, căutînd să dăm o imagine cît mai completă a hanurilor al căror 
istoric se integrează în istoricul orașului. Desigur că n-am trecut cu vederea 


1 N. Iorga, Istoria Bucureştilor, Bucureşti, 1939, p, 250—251. 

2 Gheorghe Crutzescu, op. cit., p. 268. 

3 G. Ionnescu-Gion, op. cit. p. 493. 

4 George Potra, Aspecte din istoricul fotografiei în România, în revista „Fotografia“, 
1970 nr. 10; Idem, Din Bucureştii de altădată, Bucureşti, 1981, p. 431. 

5 Dr. V. Gomoiu, Repertor de medici, farmacisti, veterinari, personal sanitar, din 
ținuturile româneşti, Brăila, vol. 1, 1938, p. 405. 

6 „Vestitorul românesc“, 1852, supl. 2. 

7 Ibidem, 1855, supl. 23. 

hanurile mai mici care au contribuţii reale în dezvoltarea vieţii economice 
bucureştene şi atit cît ne-a fost cu putință, am reconstituit imaginea lor is- 
torică. Ne idam Weama ca vor fi încă multe de spus pentru ca această ima- 
gine să fie completă şi clară ; elementele esenţiale credem însă că nu lip- 
sesc. 

Iar pentru ca acest istoric al hanurilor bucureștene să fie cît mai com- 
plet, adăugăm ca încheiere încă o serie de hanuri mai mici, risipite în în- 
treg cuprinsul orașului, care vor contribui la întregirea acestui istoric. Sînt 
hanuri mărunte, cele mai multe fără prăvălii şi cu puţine odăi de găzduit, 
create mai ales de neguţători cu bani puţini, unde micile afaceri au dat 
siguri mari şi unde specula nu s-a deosebit prea mult de aceea din marile 

anuri. 


Hanul lui Burnaz. Pe la 1840 se afla în Mahalaua Spirii, numită și 
„Spirea-n deal“, dincolo de bariera oraşului, Hanul lui Burnaz i. Deși după 
catagrafia din 1798 această mahala avea 108 case, ceea ce indica o populaţie 
numeroasă, totuşi era un cartier sărăcăcios2, locuit mai mult de calici, care 
nu justifica nici pe departe existenţa unui han. Poate numai apropierea de 
barieră a îndreptăţit pe negustor să-și așeze aici hanul. În orice caz trebuie 
să fi fost un han mic, cu o curte largă și cu cîrciumă ca să primească pe 
producătorii agricoli, ca toate micile hanuri de barieră. 


Hanul Cismigiului, Un han al Cismigiului este amintit în iunie 1830 
cînd se hotărăşte pavarea cu bolovani de rîu a mai multor ulițe din Bucu- 
reşti 3. Se afla în apropierea Bisericii Sasilor, nu departe de Podul de Pămînt 
(azi Calea Plevnei) şi de Biserica Donii, deci nu departe de lacul Cişmigiu, 
de unde şi-a luat numele. 


Hanul Frantescului. Este amintit în 1840, în Mahalaua Cișmelei (poate 
Cișmeaua Roşie, pe partea stingă a Podului Mogoșoaiei). Un oarecare Frîn- 
escu, poate strămoș al proprietarului, a fost în timpul domniei lui Con- 
stantin Brîncoveanu comandant al unui steag de „scutelnici pedestrași vechi“ 4. 


Hanul stolnicului Iacovachi, care după moartea lui rămîne în stăpi- 
girea soţiei sale, Theodora Jacovachina, se afla în apropierea bisericii Sf. Ni- 
colae Selari, „peste drum de casele luminätiei sale beizadea Costache Ca- 
ragea“ 5. La 3 august 1832 ea cere Sfatului Orășenesc să fie amînată pînă în 
primăvara viitoare, cu înlăturarea prispelor de pămînt ce sînt în fața pră- 
văliilor sale. Solicită această amînare fiindcă este hotărită atunci să re- 
facă si prăvăliile, cu care prilej va ridica şi prispele de pămînt care încurcă 
circulaţia străzii. Cererea este aprobată. 

Mai târziu, în noiembrie 1839, stolniceasa Theodora căsătoreşte pe fiica 
sa Eufrosina cu porucicul Nicolae Lahovari căreia îi dă ca zestre cîteva 
moșii, locuri şi case în Bucureşti, ţigani, bijuterii şi „hanul de la Sf. Nicolae 
ot Şelari, cu toate prăvăliile și împrejurimile lui“ 6. În 1856, ginerele ei 
vinde hanul si asigură pe soţia sa, pentru o parte din averea ce a primit de 
zestre, prin casele şi prăvăliile ce le are el în Mahalaua Creţulescu ; pentru 


1 Acad, R.S.R., ms. 1632. 

2 G. Ionnescu-Gion, op. cit, p. 318, 341. 

3 Virtosu E., Virtosu I., Oprescu H., Inceputuri edilitare 1830—1832..., Bucureşti, 1936. 
4 G. Ionnescu-Gion, op. cit., p. 591. 

5 Arh. St. Buc., Municipiul București, 89/1832, f. 2. 

6 Acad. R.S.R., CCCCXXIX-65. 

casele de pe Podul Calicilor (Calea Rahovei) vindute doamnei Elisabeta 
Ştirbei, îi asigură casele sale de pe Podul Mogoşoaiei. 

Hanul Jeanache. În anaforaua velitilor boieri din 16 mai 1827 se vede 
că „Iosif Rosi spiteru ce-i zic şi Jeanache“ are un han în Mahalaua Cismelei, 
pe locul mănăstirii Izvorul Tămăduirii, închiriat de Ioan Klocner (Clocner), 
arhimandritul săsesc, pe care vrea să-l vinda la mezat. Boierii găsesc cu cale 
„să să dea luminată porunca măriei tale către starostia de neguţători să strige 
la mezat după orînduială“ 1. 

Hanul Mustacov. Un sudit rus anume Mustacov avea la începutul seco- 
lului trecut un han în Bucureşti. Nu i cunoaștem așezarea nici alte amănunte 
în afară de faptul că a luat foc din explozia unei cantități de iarbă de pușcă 
ce-o avea depozitată în han. Faptul îl cunoaștem dintr-un ordin al genera- 
lului-maior cavaler Steter, vicepreședintele Divanului din Tara Românească, 
prin care interzice sub sancțiuni aspre de a se mai păstra iarbă de puşcă în 
casă 2. 

Hanul Pescarului. După cum ne spune G. Ionnescu-Gion acest han s-a 
păstrat numai în tradiția Bucureştenilor de acum trei sferturi de veac. S-ar 
fi aflat „la capul despre Piaţa Vergului“ 3. Localizarea pe care o face Gion 
este exactă, fiindcă în 1889 acest han exista în apropierea bisericii Sf. Vineri- 
Herasca, la începutul Căii Călăraşilor î, chiar la nr. 1. Clădirea a fost dări- 
mată prin 1935. 

Hanul Piteşteanului 5. Acest han se afla în Mahalaua Silvestru, pe 
Podul Tirgului de Afară, în spaţiul care astăzi s-ar găsi între străzile Venerei 
și M. Eminescu (Romană), pe partea stîngă cum se merge spre marele maga- 
zin „Bucur-Obor“. 

Era un han mic, fără importanţă, amintit în 1840 cînd în faţa lui pri- 
măria oraşului fixează o strajă de noapte 6. 

Hanul Polizu. În primele decenii ale secolului al XIX-lea materialul 
documentar ne semnalează că pe Uliţa Tirgovistei căminarul Polizu (Poli- 
zache) avea un han pe care l-a lăsat moştenire fiului său serdarul Dumitru 
(Dumitrache) Polizu. Acesta, la 3 aprilie 1835, vinde prin mezat lui Preda 
sin Stan din cuprinsul lui două odăi cu o „sălişoară“ pe preţul de 2 000 lei 
şi cere Logofeţiei Dreptăţii ? să i se întărească această vînzare. 

În 1846 exista în Bucureşti un alt han al unui alt negustor numit 
A. Polizu, a cărui localizare nu s-a putut face. Un anunţ de ziar din acest 
an aminteşte hanul, unde negutätorul toptangiu C. Hagi Panteli căuta un 
tovarăş de drum pentru a merge „la Viena prin Sibiu sau Rușava însă cu cai 
de postie şi în soroc de 2—4 săptămîni 8“. 

Hanul Suditului. Se afla pe la 1840 în Mahalaua Precupeţii-Noi, afară 
din bariera Mandritului 5, şi se numea aşa fiindcă era proprietatea unui supus 
străin. Alte amănunte nu cunoaştem. 


1 Arh. St. Buc., ms. 1134, p. 10. 

2 V. A. Urechiä, op. cit., vol. IX, p. 609; Lt. colonel Lupaşcu N., Pompierii la alte 
popoare si la noi înainte de 1835, în „Buletinul pompierilor români“, VII (1935), nr. 10—12. 
G. lonnescu-Gion, op. cit., p. 493. 

„Monitorul comunal al primăriei Bucureşti“, XIV (1889), nr. 18, p. 272. 
„Irompeta Carpaţilor“, 1869, nr. 728, p. II. 

Acad. R.S.R., ms. 1632. 

Arh. St. Buc., Logofetia Dreptății, 5743/1835. 

„Vestitorul românesc“, 1846, p. 400, 469. 

9 Acad. R.S.R., ms. 1632. 

Hanul Toptangiilor. Nu ştim nici cînd s-a înființat, nici unde se afla; 
bănuim totuşi că, aflindu-se în centrul comercial al orașului, adică în apro- 
piere de biserica Sf. Gheorghe Nou, ar putea fi, sub o numire populară, 
hanul Sf. Gheorghe Ncu în care, într-adevăr, î își aveau prăvăliile şi depozi- 
tele unii dintre toptangiii bucureşteni din prima jumătate a secolului trecut. 

O informaţie din 1844 ne spune că în acest han locuia un oarecare 
Anghel D. Pandeli, care avea de vînzare o frumoasă „carîtă de Viena, lu- 
crată după cel din urmă fason, în cea mai vestită si desăvîrşită fabrică“ 1, 

Hanul lui Urlă-n Sus. „De la Bazaca pre dreapta, mergind pe Calea 
Şerban) Vodă! se află hanul lui Urlă-n Sus. Nimeni n-a putut să ne spună 
legenda lui Urlă-n Sus“ 2. 

Hanul Vasilescu. Un oarecare Fotache Vasilescu? a avut în prima 
jumătate a secolului trecut un han care-i purta numele. Acest han se afla, 
după cum se vede din planul ridicat de inginerul Pleşoianu în 1847 în 
Mahalaua Oltenilor, între frumoasa casă a marelui neguţător Kirilof (pe 
numele lui adevărat Chiru) şi biserica Olteni. Acest han ar fi fost după cer- 
cetările noastre la întretăierea străzilor Olteni, Mircea Vodă şi Ghenadie 
Petrescu (numită pe la jumătatea secolului trecut Uliţa lui Vasilache, iar în 
prezent Labirint). O parte din clădirea hanului a existat pînă în anii din 
urmă, iar în fundul curții se învecina cu locul casei lui Anton Pann. 

După focul din 1847, care a trecut pînă dincolo de biserica Lucaci, în 
vecinătatea acestui han a locuit vestitul neguțător Stancu R. Becheanu, care 
avea două proprietăți, una în faţa celeilalte, despărțite de str. Labirint. 

Hanul Vrana. În 1827, într-o anafora din 19 iulie, veliții boieri între 
care Barbu Văcărescu, Iordache Golescu şi Constantin Câmpineanu, cer dom- 
nului Grigore Ghica să poruncească dărimarea prăvăliilor dărăpănate ale 
hănişorului răposatului Theodosie Vrana de pe Podul Mogoşoaiei, „ca să nu 
se intimple primejdie la obştea norodului politii“ 4. 

Acest Theodosie Vrana, decedat la data anaforalei, era în 1820 „epista- 
tul cărnurilor“, deci un slujbaş însărcinat cu inspectarea măcelăriilor, spre 
a constata condiţiile sanitare ale prăvăliilor şi ale mărfurilor. Hanul său era 
pe Podul Mogoşoaiei, către bariera dinspre nord şi la 1827 ameninţa să 
cadă, ceea ce înseamnă că începutul existenţei sale aparține ultimelor decenii 
ale secolului al XVIII-lea. 

Hanul Vasilache. Grigore sin Velcea pitarul avea un han pe la 1820, 
situat în capul Podului Calicilor (azi Calea Rahovei), pe care îl închiriază 
cu 350 taleri pe an lui Vasilache. Arendasul ,ducindu-se în ţara nemțească“, 
în timpul absenței sale, a fost scos cu sila din han, iar la reîntoarcere a 
început proces, jeluindu-se lui Alexandru Vodă Suţu. Jalba a fost cercetată 
de veliții boieri care îi dau dreptate 5. 


„Vestitorul românesc“, 1844, p, 244, 
2 G, Ionnescu-Gion, op. cit. p. 494. 
3 L. Moga, Un plan inedit Dr la 1847 al unui sector din orașul Bucureşti, în „Buls- 
tinul Com. Mon. Ist.", XXX (1937), fasc., 34 (oct.—dec.), p. 175—184, 
4 Arh. St. Buc, ms. 1129, f. 98. 
5 Ibidem, ms. 1121, f. 123—123 v. 


www.dacoromanica.ro 


198 


Numărul hanurilor nu se sfirşeşte prin cele amintite mai sus. Ici şi 
colo pe întinsul Bucureştilor, cînd şi cînd, de-a lungul secolului al XIX-lea 
apare cîte un nume de proprietar, de hangiu sau numai de han care sporeşte 
numărul acestora, fără să spună prea multe lucruri despre existența hanului. 

În 1864, avocatul Radu Orghidan, ce locuia în Calea Şerban Vodă 
nr. 26, publică în ziar că vinde un han cu şapte prăvălii şi cu odăi deasupra, 
situat în Mahalaua Olteni 1. Al avocat, I. Papiu-Valerian, fost procuror la 
tribunalul Ilfov, îşi înștiințează clientela, tot la 1864, că se angajează în 
apărarea oricărui proces — („pe săraci în procesele criminale şi corectionale 
îi voi apăra gratis“) — şi că locuiește în Hanul Dragomir din Piaţa Mică 2. 
Un oarecare, Toma Popescu, domiciliat în Mahalaua Sf. Ion Moşi, anunţă în 
acelaşi an că vinde Hanul Moldoveanu și o pereche de case cu prăvălii, ce 
se află în Mahalaua Oborul Nou [Culoarea de Negru], deci în apropierea 
Tirgului de Afară, alături cu proprietatea lui Costache Ciupitu“ 

Si informaţiile despre hanuri continuă, în ziarele de la mijlocul seco- 
lului al XIX-lea. Astfel, la capul Podului Mogoşoaiei, peste drum de Hanul 
lui chir Ivancin Gherasim, se afla un han cu opt odăi, două pivnițe și grajd 
nou de zid, lung de 12 stînjeni, care este închiriat de la Sf. Gheonghe 1843 £. 
După ce Nicolae Mavrogheni înzestrează biserica sa de la capul Podului 
Mogoşoaiei cu veniturile unui tîrg de vite înființat î în 1796, î în Jurul acestui 
tîrg iau ființă cîteva hanuri, printre care si cele amintite mai jos. Spätarul 
Hristodor Hristopolu, care »locueste î în mahalaua Sf. Apostoli la nr. 1857“, 
vinde în 1845 două hanuri: unul în Dealul Spirii, desigur în apropierea ba- 
rierei, şi altul la capul Podului Caliţii, tot un han de barieră sau de mahala, 
a cărui clientelă o alcătuiau țăranii care îşi vindeau produsele în Bucureşti ?. 
Pe Podul Şerban Vodă, lingă gîrlă, se afla Hanul lui Scarlat Roset în care, 
la 1853, erau de închiriat diferite prăvălii 6 ; hanul era în apropierea Tirgului 
din Năuntru, care începuse să se transforme în Piaţa Bibescu Vodă, unde 
deverul comercial era foarte mare în această vreme. Ștefan Dimitrie Gre- 
ceanu, care locuia peste drum de biserica Sărindar, pe Podul Mogoşoaiei, are 
la 1855 un han „la colțul barierii Mandritului, lîngă bariera Herăstrăului“ î. 
Si tot în această direcţie exista la 1847 Hanul din drumul Bănesii al rapo- 
satului Hristea Emanoil Papazoglu, construit pe moşia Herăstrău a mănăstirii 
Cotroceni, care se vinde la licitaţie pentru despăgubirea lui Iordache Ciu- 
pagea, treti logofăt 8. Şi în fine tot în 1847 se vinde la mezat Hanul din 
mabalana Bărbătescului al lui Neguţă Muşetescu, ca să se despăgubească cre- 
ditorii săi Safta Stănceasca, protosinghelul Ierotei şi Costache Vasilescu °. 


1 „Buciumul“, 1864, p. 1092. 

2 Ibidem, p. 1143. 

3 Ibidem, f. 1052. 

4 „Vestitorul românesc“, VII (1843), supl. 21, 13 mart., p. 2 (nr. 81). 
5 Ibidem, 1845, a 224. 

6 Ibidem, 1853, p. 40. 

7 Ibidem, 1855, a 17 (79). 

8 „Învățătorul satului“, IV (1847), nr. 15, p. 57. 

9 Ibidem, p. 57. 

Hanurile din jurul Pieței Victoriei de astăzi, din jurul bisericii 
Mavrogheni, sporesc încă cu Hanul de la Băneasa, de care depindea și he- 
lesteul cu acest nume şi cu Hanul de la Turleia, aflat undeva în apropiere 
pe care fraţii Thetoianu ! vor să le închirieze în 1864. Fără îndoială că toate 
aceste hanuri, aşezate în partea de miază-noapte a orașului au fost deter- 
minate de două fapte deosebite : mai întîi tirgul de vite înființat de Nicolae 
Mavrogheni în folosul ctitoriei sale, construită în această parte a orașului; 
apoi se aflau aici barierile străvechiului drum spre Tîrgovişte și al noului 
drum spre Ploieşti, foarte circulat pe la 1850. Aceste două lucruri explică 
ingramadirea atîtor hanuri între Băneasa şi capul Podului Mogoşoaiei. Sînt 
deci hanuri de tîrg, unde poposeau geambagii de vite, dar mai ales de cai 
ungurești, si hanuri de barieră, la una dintre cele mai active bariere a 
Bucureştilor în secolul trecut. 


În apropierea Tirgului Mosilor pe Şos. Colentina, Sos. Pantelimon, Sos. 
Stefan cel Mare si Sos. Mihai Bravu, existau foarte multe hanuri cu cîte o 
cîrciumă în faţă, bucătărie alături, şoproane, magazii şi curți imense unde 
poposeau țăranii în cele două zile de tirg, — fiind şi obor de vite — şi în 
special în sezonul „»Moșilor “ , cînd veneau cu întreaga familie, bătrini şi copii, 
după diverse cumpărături şi oarecare distracție. 


Atunci cumpărau: vase, donite, linguri de lemn, strächini și ulcele 
pentru pomeni, cruci ide lemn sau piatră, albii de rufe etc., şi după ce vizitau 
panoramele „cu toate minunăţiile pămîntului“, îşi făceau şi „chipul la minut“ 
înainte de 1900 pe tablă i iar după aceia pe hîrtie, nu de cea mai bună cali- 
tate, fiindcă după cîţiva ani fotografiile se îngălbeneau atit de tare încit nu 
se mai cunoştea pe cine reprezenta. Copiilor le cumpărau baloane, fesuri de 
hîrtie colorată și trompete de carton în care suflau de te asurzeau ; nu lipsea 
bineînțeles turta dulce şi cocoloşii de floricele închegaţi cu apă zaharisită de 
culoare roşie. 


Dintre hanurile din apropierea „Cimpului Moșilor“, sau pe drumurile 
ce duceau la el, amintim: Hanul lui Nicu Schiopu pe Şos. Stefan cel Mare, 
chiar lînga barieră şi la începutul Şos. Colentina. Acest han, de altfel ca şi 
cel al lui Otopeanu de peste drum, nu mai erau simple circiumi de mahala, 
cu şoproane mari în faţă, ci adevărate cladiri masive compuse din parter şi 
eta) și avînd pe fronton anul construcției şi inițialele proprietarului. La etaj 
era apartamentul stäpinului compus din camere mari cu pereți vopsiți în 
ulei şi tavane pictate cu flori şi păsări. Mobila şi lucrurile din casă „arătau 
că stăpînii aveau multe fisicuri de galbeni şi teancuri întregi de „ţărănci“ 
emise de Banca Naţionala. 


Hanul lui Nicu Schiopu era vopsit în ulei de culoare verde şi avea 
porţi de fier, iar în fundul Curții grajduri mari de zid, şi o cişmea ce inlo- 
cuise fintîna cu cumpănă sau roată de altadata. Grătarele sfîriiau toată ziua 
pînă „noaptea tirziu, bucătăreasa nu „mai prididea cu servitul „porțiilor de ciorbă 
şi mîncare, iar hangiul, cu toate că era ajutat de o serie întreagă de „băieți 
de prăvălie“, ce purtau $orçuri verzi de postav în faţă, nu putea să facă 
faţă, de multe ori, la luarea comenzilor de mincare și băutură şi la încasarea 
banilor care umpleau tejgheaua şi buzunarele, iar averea şi proprietăţile acestor 
hangii creşteau şi se înmulțeau de la an la an. 


1 „Buciumul“, 1864, p. 860. 

Oarecum în aceeași situaţie era Manul lui Zissu, aflat între Cofetăria 
Peristeri și marele depozit de cherestea al lui Moisescu peste drum de bazarul 
de stămburi al lui Ilie Dinu compus din zeci de prăvălii cu uliţe între ele, aflat 
pe locul unde astăzi se găseşte monumentala statuie ridicată în memoria 
țăranilor ucişi în 1907. În apropierea acestora erau depozitele de cherestea 
ale nenumăraţilor fraţi şi rudenii cu numele Dorojan. 

Conform documentelor existente, menţionăm că, în secolul al XIX-lea, 
se mai aflau în Tirgul de Afară (Mahalaua Obor cuprinsă între Şoseaua Co- 
lentina și Șoseaua Iancului) şi pe Podul Tirgului de Afară (Calea Mosilor) 
următoarele hanuri : 

Hanul Saftei Obedoaial (Obedeanu), Hanul serdăresii Teodosia Mä- 
leanca ?, Harul pitarului Iorgu Giurescu 5, Hanul lui Grigore Mavrodoglu #, 
Hanul lui Scarlat Gorneanu 5, Hanul căpitanului Mincu, Hanul Elencăi 
Caraiane 7, Hanul lui Pandele Ion 8 si Hanul Ecaterinei Notaciof 9. 

Pe str. Gura Oborului (în prezent o porțiune din Bul. Gh. Dimitrov) 
erau trei hanuri: Hanul lui Voica lîngă măcelăria lui „Cocean“, Hanul lui 
Brinzaru cu fete multe și mai multe case, şi Hanul lui Oncescu cu o curte 
cam de două pogoane. La întretăierea acestei străzi cu Șoseaua Pantelimon 
era Hanul lui _»Beaşcă" (Niculescu Nae-Beaşcă) î în faţa căruia se afla o mare 
pompa de apă de unde sacagiii se duceau să alimenteze populaţia nevoiasä 
din ulițele si fundäturile mahalalei. Peste drum de acest han era Hanul lui 
Răducanu, iar înspre Cimitirul armenesc şi biserica Capra, puzderie de cîr- 
ciumi și diferite alte hanuri. 

Mai încolo, la întretăierea Sos. Pantelimon cu drumurile ce duceau la 
Dobroeşti, Fundeni şi Pantelimon era Hanul lui Cimpoeru unde, curios lucru, 
aproape toată ziua cînta un taraf de lăutari iar în pauzele făcute de yamba- 
lagiu, cobzar şi vioristi, un bätrin își umfla obrajii, si cimpoiul si făcea sa 
răsune cîntecele haiduceşti de altădată, ba uneori sa agite și vreo „bătută“ 
sau „chindie“. 

„Cimpoeru“, cunoscut de toţi sub acest nume de poreclă, fiindcă altul 
era numele lui adevărat, avea şi o imensă gheţărie în care băga fără prea 
mare cheltuială milioane de kilograme de gheaţă naturală și scotea din ea 
un însemnat venit în fiecare an. De la începutul verii şi pînă toamna por- 
neau în șir, și în zorii zilei, carele cu gheaţă pentru cîrciumile din mahalale și 
chiar pentru marile restaurante din centrul orașului. De altfel acest articol 
— gheața — era pentru mulți hangii şi circiumari o sursă de frumoase cîști- 
guri, pînă cînd au apărut fabricile de gheaţă artificială care au înlocuit-o pe 
cea naturală interzisă de Serviciul sanitar. 

Mai sînt şi alte hanuri risipite în Bucureşti, despre care avem puţine 
știri. Hanul Boteanu, aflat undeva în Mahalaua Mihai Vodă 10, este arătat ca 


1 Arh. St. Buc., Min. Justiţiei, Extrajudiciare, 304/1833 ; Logofeția Dreptăţii 5723/ 
1837. 

2 Idem, Extrajudiciare, 484/1835. 

3 Ibidem, 314/1846. 

4 Ibidem, 453/1836. 

5 Ibidem, 634/1843. 

6 Ibidem, 214/1833. 

T Ibidem, 587/1845. 

8 Ibidem, 139/1846. 

9 Idem, Coloarea de Negru, 56/1860. 

10 Idem, I, p. 464. 

proprietate a unui colonel cu acest nume !. În 1834 se aminteşte Hanul lui 
Mihai Hagi Stefan?. În 1831 exista Hanul clucerului Ioniță Șerbănescu, 
existent pe actualul Buvelard 1 Mai [fost Filantropia] peste drum de locul 
unde la această dată se hotărise a se face cimitir pentru catolici si protes- 
tanţi, în întindere de 15 pogoane fiecare, cumpărat cu 10 lei pogonul 3. La 
sfîrşitul secolului trecut se vindea prin licitaţie publică Hanul de la Tärusi, 
aflat în Culoarea Verde, suburbia Sf. Ştefan, str. Ştirbei Vodă, peste drum de 
Spitalul Oştirii, care fusese al mănăstirii Căldărușani. Şi în fine, pe Podul 
Mogoşoaiei exista pe la 1830—1850 Hanul Slătineanului, pe acelaşi loc pe 
care mai tirziu s-a construit cofetăria şi hotelul Capşa. 

Într-o cronică muzicală, Nicolae Filimon spunea: „este ştiut că un 
ţăran nu trage niciodată la ospelul [hanul, hotelul ] Slätineanulus, nici în al 
Concordiei [pe str. Smîrdan] şi rămine totdeauna la cîte o cîrciumă modestă 
de la barieră“ 4, 

Si ca încheiere, amintim alte hanuri mărunte: Hanul Dracului, mic, 
pitit undeva î în vreun fund de mahala, pe care-l pomeneşte Ionnescu-Gion 5, 
fără să adauge nimic, si Hanul Dracii, care „apare într-un documenté din 
15 septembrie 1763. Acesta din urmă se afla în dosul Hanului Colţei, acolo 
unde întotdeauna a fost o îngrămădire de hanuri mărunte, legate în secolul 
al XVIII-lea de Tîrgul Cucului şi Tîrgul de Sus. Credem că impropriu i s-a 
zis „hanul Dracii“, fiindcă nu poate fi vorba decît de Hanul lui Drăcea, 
onomastic obișnuit în secolul al XVIII-lea, care a dat unele toponime destul 
de răspândite în țară *. Hanul Caritasilor „lîngă Sf. Apostoli, alăturea, ce 
are în faţă patru prăvălii, peste tot 10 odăi, afară de deosebite cuhnii, grajd 
şi şopron ce are în curte, cu loc moştenesc, se scoate în vinzare“. Musteriii 
sînt rugaţi să se adreseze la redacţia ziarului „Curierul Românesc“ 7. În 
banul lui Deli Nicolae peste drum de hanul Colţei psânt de dat cu chirie 
4 odăi bune, o odaie de feciori, bucätärie și magazie“ 8, Un ban şi o cher- 
hana din mahalaua Gorgani ale răposatului Gheorghe Ceactrolu se scot, în 
1831, în vînzare la mezat’. Un bănișor din mahalaua Cismelii domnului 
Mavrogheni şi o vie 'din dealul kpe i ale Elenei, soţia răposatului Iosif 
sin Giuvan armasul sînt scoase la mezat! 


„Irompeta Carpaţilor“, IV (1866), nr. 430, 24 iun., p. 1720. 
„Convorbiri literare“, 1940, nr. 2, p. 
E Analele Parlamentare, tom I, Bucureşti, 1890, p. 462. 
4 Dr. N. Vătămanu şi G. Negulescu-Batişte, Amintiri şi însemnări la volumul 
N. Filimon, Nuvele, Bucureşti, 1942, p. 44, nota 35. 
5 G. Ionnescu-Gion, op. cit., p. 495. 
6 I. Ionaşcu, op. cit., p. 167, doc. 103. 
* În jud. Teleorman există satul Dracea (com. Cringu), cunoscut în secolele XVIII 
si XIX, sub numele de „satul lui Dräcea*. 
7 „Curier românesc“, III (1831), nr. 89 (27 dec.), p. 356. 
i „Cantor de avis şi comers“, | (1838), nr. 43 (27 ian.), p. 166. 
„Curier românesc“ IJI (1831), nr. 79 (22 nov.), p. 289. 
w Ibidem IV (1832), nr. 51 (31 iul.), p- 192. 

III. CONTRIBUȚIA HANURILOR LA DEZVOLTAREA 
VIEŢII BUCUREŞTENE 


Hanurile bucureştene în general, dar mai ales marile hanuri domnești și 
mănăstirești, au adus importante contribuţii la dezvoltarea vieţii bucureştene. 
Apărute spre sfîrşitul secolului al XVII- lea şi la începutul celui următor, 
într-o vreme cînd viața orașului începuse să se transforme şi să se organizeze, 
pregătindu-și trecerea de la feudalism la capitalism, aceste hanuri devin 
factori care au contribuit direct la înflorirea negotului si meşteșugurilor 
bucureștene. Ele participă la „procesul . de transformare al societăţii din veacul 
al XVIII- lea şi contribuie într-o măsură apreciabilă la viața bucureşteană 
din cel următor. 

Aşezări centrale, în inima tîrgurilor comerciale sau în imediata lor 
apropiere, marile hanuri domneşti sînt pentru aceste tirguri nu numai iz- 
voare nesecate de mărfuri, dar chiar elementele determinative ale ritmului 
ŞI activității negutatoresti din cele trei tîrguri interioare ale Bucureştilor. 

Sosirea taxidurilor de la Viena şi Lipsca, erau evenimente care dădeau 
tirgurilor o vioiciune și-o forfotă neobișnuită, în care erau atraşi deopotrivă 
negutätorii cu amănuntul, ca şi clienti-care-si făceau cumpărăturile personale. 
Dar mărfurile aduse de marile rădvane cu patru, șase sau chiar opt cai nu 
intrau toate imediat după sosire în desfacere, cele mai multe se depozitau 
în prăvăliile cu toptanul, în magaziile încăpătoare sau în pivnițele adinci 
ale acestor hanuri nişte adevărate antrepozite. Aceste anevoioase taxiduri care 
se succedau în mod obișnuit din șase în şase luni, adică din tirgul de primă- 
vară în cel de toamnă şi din acesta în cel de primăvară, trebuiau să îndestu- 
leze piaţa bucureșteană cu tot ceea ce gustul şi nevoia clienţilor ar fi pretins 
în acest răstimp. 

Două condiţii erau esenţiale în această grijă negufätoreascä de a satis- 
face clientela marelui oraș : priceperea de a şti ce mărfuri se caută, îndeosebi 
si care au o desfacere uşoară şi rapidă, dar mai ales ce cantităţi de mărfuri: 
trebuiesc aduse, ceea ce era treabă de neguţător în contact direct cu clien- 
tela bucureşteană ; în al doilea rînd unde și cum li se putea oferi mărfuri- 
lor o păstrare sigură şi în mai bune condiţii. Dacă prima chestiune era o 
treabă de bun cunoscător, deopotrivă al clientelei și al tirgului vienez saw 
lipscan, cea de-a doua condiţie revenea hanului: în care se depozitau mărfu- 
rile. Constructorii de hanuri ai lui Șerban Cantacuzino şi Constantin Brinco- 
veanu ştiau că _zidirile lor (prăvălii, magazii şi pivnițe) trebuiau să ofere nu 
numai siguranță împotriva hogilor, focurilor si cutremurelor dar şi bune con- 
ditii de păstrare, ca mărfurile să fie ferite de umezeală, iar încăperile să 
aibă bună aerisire. Acești meşteri de mari hanuri şi-au dat osteneala să ofere 
mărfurilor de tot felul păstrare sigură şi sănătoasă. 

Pilda marilor hanuri a constituit-o fără îndoială, construcţiile simi- 
lare din Constantinopol. Am văzut că Şerban Cantacuzino, care construieşte 
cel dintii han mare în București, văzuse în capitala Imperiului otoman acele 
hanuri arabe, întilnite peste tot în marile oraşe orientale, pe care venețienii 
le numeau „i fondachi“, după spusa lui del Chiaro. Modelul acestor fon- 
dok-uri arabe a fost adus în Bucureşti de Șerban Cantacuzino, care construiește 
hanul său după chipul lor, iar după hanul lui Şerban Vodă se construiesc 
hanurile Constantin Vodă, Sf. Gheorghe Nou, Coltei, Zlătari și Sf. Ioan cel 
Mare. 

Vom înfățișa mai jos, în cîteva linii, contribuțiile hanurilor prezentate 
în lucrare. Nu vor fi decît unele concluzii care s-au desprins din istoricul 
acestor hanuri. 


CONTRIBUȚII ECONOMICE. Hanurile din Bucureşti, mari sau mici, 
au avut o importanță reală la dezvoltarea vieţii economice bucureștene. Cele 
mari au asigurat, prin marile lor depozite, aprovizionarea tîrgurilor, iar prin 
prăvăliile de desfacere au pus la îndemîna consumatorilor mărfurile de care 
au avut nevoie, cele mai multe de fabricaţie şi de provenienţă străină. Astfel 
în hanurile cele mari se aflau totdeauna două feluri de neguţători : toptangiii, 
cei care procurau mărfurile din străinătate (Viena, Lipsca, „Constantinopol, 
Moscova etc.) ca să le vîndă negufätorilor cu amănuntul, şi paralicarii, cei 
care vindeau consumatorilor cu paraua, după nevoia fiecăruia. 

În secolele XVII şi XVIII toptangiii erau neguţători străini, care îşi 
aduceau marfa în „târgurile din Bucureşti şi nu aveau voie s-o vîndă decît cu 
toptanul la negufätorii localnici, sub controlul breslelor (isnafurilor). Regula 
aceasta de desfacere a mărfurilor a fost păstrată şi în secolul al XVIII-lea, 
cînd apăruseră toptangii localnici, care făceau taxiduri pentru achiziţii de 
mărfuri mai ales în apus. Existau toptangii şi pentru mărfurile ce veneau din 
sud, fie aduse cu corăbiile la Brăila, fie cu rădvanele prin Istanbul, Adria- 
nopol si Rusciuk. Toptangiii localnici de mărfuri orientale, foarte rareori au 
făcut taxiduri în sud fiindcă cei mai multi erau aprovizionati de străini, care 
transportau cu mijloace proprii aceste mărfuri la Bucureşti. 

Chiar îm hanurile mari, neguțătorii care vindeau „cu ridicata“, nu erau 
prea numeroși. Ei dețineau prăvăliile cele mai spaţioase, cu trei-patru bolți, 
pivnițele cele mai bune şi cele două-trei magazii pe care le avea hanul. 
Restul prăvăliilor îl aveau tot felul de negustori. Astfel un mare han, cum 
era de pildă Hanul Şerban Vodă sau Hanul Colţei, făceau impresia unor 
bazare universale prin diversitatea negoçului şi mestesugurilor care se exer- 
citau acolo. Un client care locuia î în provincie şi care venea pentru tirguieli 
la Bucureşti, putea să găsească într-un mare han toate mărfurile care îi tre- 
buiau. Acest caracter de „bazar universal“ pe care-l aveau hanurile centrale 
din București alcătuiau nu numai pitorescul lor, dar Şi caracteristica lor eco- 
nomică. Uşor putem înţelege ce funcțiune economică putea să aibă un han 
cu 30—40 de prăvălii într-un tîrg foarte activ cum erau în secolul al 
XVIII-lea Tîrgul de Sus sau Tirgul Cucului. 

Prin marile depozite de mărfuri ce se găseau în unele hanuri consumul 
obișnuit era asigurat pe cel puţin șase luni. Lipsa mărfurilor de lipscănie şi 
braşovenie sau dispariţia unor anumite articole de pe piață, foarte frecventă 
în economia capitalistă din pricina lipsei rezervelor, se întîmpla rareori în 
secolul al XVIII-lea cînd depozitele din hanuri puteau acoperi consumul pe 

multă vreme. Aceste crize de mărfuri au fost posibile numai în urma marilor 
incendii, care au pirjolit tîrgurile bucureştene ‘la 1804, 1838 şi 1847. Deşi 
transportul mărfurilor se făcea în condiţii foarte dificile din pricina drumu- 
rilor prost întreţinute Şi nesigure, totuși rareori s-au constatat în Bucureşti 
goluri de marfă, care să ducă la dezechilibrul preţurilor. Este adevărat că ne- 
gutatorii cei mici care, aveau prăvălii de desfacere, în timpul cînd se produ- 
ceau aceste goluri, măreau preţurile din tendința de a specula situaţia și a 
spori câștigul. Atunci însă interveneau narturile domnești [preţurile fixe] şi 
sancțiunile lor, care mai domoleau specula, mai ales la mărfurile alimentare 
de provenienţă orientală. 


Marile depozite de mărfuri aflate în hanuri, care asigurau nevoile con- 
sumului, contribuiau și la echilibrul preţurilor. Este adevărat că faţă de pre- 
qul de cost al mărfurilor, preţul de vinzare al lor includea cistiguri foarte 
mari, care îngroșau pungile toptangiilor şi negutätorilor cu amănuntul în 
dauna cumpărătorilor. Dar împotriva acestui fapt nu era posibilă nici o 
acţiune. Statul feudal, reprezentat prin domn, prin boierii de divan şi prin 
conducerea breslelor, lua totdeauna apărarea neguțătorilor şi le tolera cisti- 
gurile, printr-un contract tacit de împărțire a acestora între toţi. Acest echi- 
libru al preţurilor se menținea prin puterea acestui contract Şi prin lipsa de 
apărare a marelui public consumator. Organizarea breslelor neguţătoreşti şi 
meșteșugărești, bazată pe principiul cercului închis, în care pătrunderea era 
foarte grea, dacă mu chiar imposibilă, stabilea pentru breslaşii neguţători şi 
meșteșugari un fel de monopol în domeniul breslei respective. Monopolul 
producției şi monopolul vînzării crea echilibrul preţurilor, fixate după libera 
apreciere şi nesăţioasa sete de câştig. 

Către sfîrşitul secolului al XVIII-lea apar marii neguțători, în cea mai 
mare parte toptangii de lipscănie, care în cîțiva ani string averi foarte mari. 
Toţi aceştia își au depozitele în marile hanuri, de unde dirijează Întreaga 
piață bucureşteană. Oamenii care au pornit de la mătură, ca „băieţi de pră- 
vălie“, ajung în 10—15 ani să ţină în mîna lor tot negoțul de lipscanie. 
Pilde de acestea sînt Tudor Hagi Tudorache, Nicolae si Alexandru, Nicolae 
Hagi Stoica, Kirilof, George San Marin, fraţii Petre și Vasile Dancovici, 
Stancu Becheanu și atitia alţii. Cum să ne explicăm aceste salturi în aur decit 
prin speculă şi sete de cîştig fără limită? 

Negoţul practicat în hanuri este tipul negotului de speculă, producător 
de mari câştiguri din cea de-a doua jumătate a secolului al XVIII-lea şi prima 
jumătate a celui următor. O pildă elocventă sînt hanurile mănăstirești, unde 
egumenii mănăstirilor reuşesc să strîngă bani mulți, să facă construcţii costi- 
sitoare şi să trimită mănăstirilor de peste hotare mulți bani de aur. Egu- 
menul Ioanichie de la mănăstirea Stavropoleos este, poate, exemplul clasic 
al călugărului grec care ştie să stoarcă bani grei din Bucureşti. Alt exemplu 
esta Visarion al Cotrocenilor, care risipește averi şi stoarce pînă la picătură 
veniturile Hanului Șerban Vodă. Dar nu numai egumenii ; găsim și în afara 
lor asemenea exemple. Hagi Dimitrache Papazoglu este unul dintre aceştia. 


Dar toate acestea se referă la stăpinii hanurilor și la negustorii din ele, 
nu la hanurile propriu-zise. Dacă ar fi însă să rezumăm în cîteva linii con- 
tributia hanurilor la dezvoltarea economiei bucureştene, acestea ar fi: 

a) soliditatea şi organizarea interioară a hanurilor au oferit condiții 
optime de siguranță împotriva hotilor şi de apărare împotriva incendiilor ; 

b) jprin crearea depozitelor de mărfuri, au asigurat pe timp îndelung 
consumul bucureștean, care a fost ferit de goluri de mărfuri ; 
c) prin caracterul lor de „bazare universale“ au ușurat organizarea 
vieţii economice prin înlesnirea de a satisface pe loc un mare număr de nevoi 
de consum ; 


d) au contribuit la dezvoltarea tîrgurilor bucureștene, în apropierea 
cărora se aflau, prin prezența în ele a toptangiilor care aprovizionau cu măr- 
furi pe neguţătorii cu amănuntul din aceste tirguri ; 


£) au contribuit la crearea Vămii (carvasaraua) bucureștene, prin fap- 
tul că vămuirea mărfurilor de import se făcea în Bucureşti şi au impus 
tarife vamale rationate ; 


f) au susținut negoțul şi mestesugurile bucureştene între 1700 şi 1850, 
care au trăit numai prin prezenţa și participarea hanurilor la evoluţia lor; 


g) au produs toptangii şi hangii cu averi mari, rezultate din speculă şi 
exploatare. 


Într-un cuvînt hanurile bucureștene au fost un fenomen economic spe- 
cific secolelor XVIII si XIX în viaţa bucureşteană care evoluează normal 
în cadrul feudalismului si capitalismului european. 


CONTRIBUȚII, ROLURI, FUNCŢIUNI POLITICO-MILITARE. 
Prin construcția lor masivă, cu ziduri protejate de contraforturi şi porți pu- 
ternice, ferecate în legături de fier, marile hanuri au oferit la vremuri de 
răsmeriță adăpost şi apărare, ca nişte adevărate cetăţi. În felul acesta hanu- 
rile au îndeplinit funcțiuni politico-militare la care, desigur, nu s-au gindit 
niciodată ctitorii lor. 

În vara anului 1716 izbucni războiul dintre Austria și Turcia şi în 
lupta de la Petrovaradin (5 august) marele vizir Gin Ali a fost ucis şi 
armata otomană zdrobită. Tatarii pătrunseseră în Tara Românească şi se 
îndreptau spre Bucureşti. Nicolae Mavrocordat, numit domn numai de cîteva 
luni, fugise la Rusciuk de frica austriecilor. La apropierea tătarilor, care 
jefuiau şi ardeau totul î în calea „lor, locuitorii Bucureştilor se ascunseseră, în 
păduri. O parte din ei îşi găsiră refugiu în Hanul Șerban Vodă, în mănăs- 
tirea Cotroceni și în Hanul Sf. Gheorghe şi rămaseră acolo pînă ce tătarii pa- 
räsira orașul. Cele două hanuri şi mănăstirea oferiră populației adăpost sigur. 

În 1769 pe vremea războiului dintre turci și ruși, cînd cazacii pā- 
trunseră în Bucureşti, Grigore Ghica, surprins de intrarea lor nu găsi alt 
adăpost decît tot Hanul Șerban Vodă, unde se ascunsese împreună cu fiul 
său. Pîrvu Cantacuzino Măgureanu, care făcea politică rusească, atacă hanul 
cu 400 de români, şi albanezi, prinse pe domn şi-l închise sub pază în Hanul 
Sf. Gheorghe pînă intră în București colonelul Karazin şi-l expedie prin laşi 
la Petersburg, unde a fost bine primit de împărăteasa Ecaterina. 


La 9 decembrie 1772 încep în Bucureşti tratativele de pace dintre ruşi 
şi turci. Delegații celor două tabere au fost găzduiți în marile hanuri bucu- 
restene, iar discuţiile trebuie să se fi purtat într-una din sălile Hanului Şerban 
Vodă. Aceste discuţii au fost însă întrerupte după patru luni, continuind 
la Kuciuk-Kainargi, unde s-a semnat pacea. 


În 1806, tot cu prilejul războiului dintre ruși și turci, are loc un episod 
interesant. Un corp de 300 de dalmatini, înarmați cu trei tunuri, care luptau 

în rîndurile armatei ruseşti, s-au închis în Hanul Radu Vodă la apropierea 
turcilor, ca să reziste acolo. Iar în 1812 au loc în Bucureşti, în Hanul lui 
Manuc, tratativele de pace din acest război. 


Iată deci câteva din episoadele istorice mai însemnate care se desfă- 
şoară în hanurile bucureștene. Figura lui Manuc Bei şi rolul pe care l-a 
avut acest personaj în războiul dintre 1806 și 1812 ne fac să înţelegem nu 
numai latura de aventură a vieţii sale dar și abilitatea politică cu care a 
ştiut să se strecoare în tesäturile de intrigă diplomatică ale acestei vremi. 
Deşi acțiunea sa din acest timp nu este mai mult decît un sir de acte de 
spionaj plătite cu aur mult de cei care s-au folosit de el, rămîne totuşi 
„boierul român“ care s-a bucurat de toată încrederea si atenţia rusească. Ha- 
nul Manuc a cunoscut toată frămintarea politică a acestor ani de război 
și a fost cuibul tuturor intrigilor care s-au ţesut atunci în conflictul ruso- 
turc. Spionajul şi contraspionajul pe care-l făcea Manuc Bei și oamenii sai 
pentru o tabără sau alta au făcut din acest personaj o figură a vremii, care 
trebuia să sfirseascä printr-o surpriză. Moartea sa atît de neașteptată dove- 
deste că el ştia prea multe, ca să poată fi lăsat în pace 

De altfel hanurile bucureştene au fost totdeauna adăposturi sigure de 
informatori politici. Corespondença negustorului Hagi Constantin Pop din 
Sibiu, care avea legături în Bucureşti, Iaşi și în toate orașele din ambele 
principate, sub aparenţa inofensivă a afacerilor comerciale este plină de infor- 
maţii politice, care se colectau priceput şi ajungeau în mîna diplomaților din 
Viena și mai departe. Călătoriile comerciale, acele taxiduri la Viena şi Lipsca, 
nu erau puse numai în slujba negotului ; în bagajul neguţătorilor care călă- 
toreau după marfă se strecurau totdeauna rapoarte diplomatice, cu informa- 
ţii politice foarte variate. 

Călătorii străini, care făceau voiajuri de plăcere sau de pașnice inte- 
rese comerciale, erau mai totdeauna dublaţi de informatori politici, care cu- 
legeau informaţii de tot felul și erau în serviciul unei misiuni secrete. Seco- 
lul al XVIII-lea, atît de främintat de războaiele dintre Austria, Rusia şi 
Turcia, a făcut să treacă prin Bucureşti şi să fie găzduiţi în hanuri fel de 
fe] de călători cu misiuni secrete. Aşa se explică măsurile de control pe 
care le lua Agia, care cerea să i se comunice zilnic mișcarea călătorilor stră- 
ini în hanuri. Administraţia hanurilor trebuia să dea de veste despre sosirea 
si plecarea acestora. În jurul anului 1800, dar mai ales în 'domnia lui Ion Ca- 
ragea, chiar hangiii începuseră să devină agenţi ai Agiei, care suspectau pe 
toţi călătorii străini. Cu alte cuvinte era un contraspionaj, organizat fără 
multă pricepere, care încerca să anihileze acţiunea abilă de informaţii poli- 
tice şi diplomatice. 

Cînd Revoluţia franceză răsturnă regimul absolutist din Franţa și 
Europa întreagă fu împînzită de refugiaţi politici începură să circule cărțile 
şi ziarele. În calea ideilor de libertate şi progres, care începuseră să circule în 
Europa după 1789, toate măsurile polițienești s-au dovedit neputincioase. Iar 
după apariţia Manifestului Comunist din 1848 ideile de progres social și de 
dreptate pentru muncitori își croiră drum peste toate piedicile. Călătoria lui 
Ferdinand Lassalle la Bucureşti în 1856 şi însemnările sale de-aci sînt mărturii 
sigure despre modul cum circulau ideile, însotind pe călători și despre contri- 
buţia hanurilor bucureştene în frămîntarea politică a timpului. 

Într-un cuvînt hanurile din Bucureşti, în rolul lor de gazde pentru toți 
călătorii străini fac primele oficii în răspindirea ideilor şi au partea lor de 
contribuție în desfășurarea evenimentelor politice. Împotriva acestor oficii 
nici o măsură polițienească nu și-a dovedit bunele rezultate. 


CONTRIBUŢII SOCIAL-CULTURALE 

Si în domeniul social-cultural hanurile bucureştene au partea lor de 
contribuție. Este adevărat că nu toate hanurile și nici măcar toate dintre 
cele mari, participă din acest punct de vedere la dezvoltarea vieţii bucu- 
reştene. Sînt însă cîteva care au o contribuţie reală, mai ales în secolul trecut, 
la transformarea societăţii din Bucureşti. 

Hanul Şerban Vodă avea cîteva săli mari, foarte potrivite pentru 
şcoli. În 1831 localul în care era instalat colegiul Sf. Sava trebuia să fie 
reparat. În vederea acestor reparaţii colegiul s-a mutat pentru un timp 
în Hanul Șerban Vodă. Tot aici a funcţionat în 1843 pensionul Caliva şi în 
acelaşi an s-a instalat aici căminul de fete sărace întemeiat de Elisabeta 
Știrbei. De asemenea, după încheierea păcii din Bucureşti (1812), cînd Ma- 
nuc Bei se retrage la moşia sa Hâncești din Basarabia, hanul său trece prin 
situaţii grele. Zilele cele frumoase, cînd hanul era plin de diplomaţi şi gene- 
rali, trecuseră pe nesimţite si clienţii se arătau rar. În această vreme Mitilineu 
deschide în Hanul Manuc un pension de băieți. 

Dar contribuţia cea mai însemnată a Hanului Manuc pentru dezvoltarea 
vieţii culturale este organizarea unei săli de teatru. Am văzut că aici inau- 
gurează o serie de spectacole actorul I. D. Ionescu, care a fost un räsfaçat al 
publicului bucureștean. Cigiva ani la rind după Războiul de independență 
in sala fostului han, numit acum „Hotel Dacia “au loc spectacole de teatru 
foarte variate. Pe scena Teatrului „Dacia“ apar trupe străine de operetă, 
scamatori, dansatori negri şi chiar unii dintre marii actori ai vremi. Aici 
joacă Pascaly şi Caragiale ; aici se organizează baluri mascate, cu tombolă 
şi cu „mare cancan“, care au adus divertismente plăcute în viața bucureșteană. 

O altă sală de teatru si de bal a fost sala Bossel unde debutä Matei 
Millo în „Coana Chiriţa“ şi „Baba Hirca“. Teatrul din această sală a avut 
o faimă deosebită. Aici s-a jucat „Hamlet“, „Fata lui Madame Angot“ şi încă 
alte piese dispărute din repertoriu astăzi, care se bucurau atunci de favoarea 
publicului. Balurile organizate în sala Bossel au creat epocă în viaţa bucu- 
reşteană. 

Moda Parisului cucerise pe la 1880—1890 toate straturile societăţii 
bucureştene. Această modă se vedea mai ales în spectacolele teatrale şi în 


balurile organizate la „Dacia“ şi la Bossel, vechile hanuri ale Bucureştilor de 
altădată. 


DE CE AU DISPĂRUT HANURILE ? 

În urmă cu o sută cincizeci de ani hanurile bucureștene erau încă în 
plină realitate. Timpul lor trecuse, dar existența lor se prelungea încă în 
ciuda vremii Şi a vieţii, care își crea noi forme. Încet-încet, discret şi în 
tăcere, porțile lor se închideau una cîte una şi amintirea lor abia plutea peste 
viața cea nouă a Bucureştilor. Marile hanuri, acele cetăţi ale negoçului, cu 
imensele lor depozite, magazii și pivnițe începuseră să devină inutile. Trans- 
portul mărfurilor, care în secolul al XVIII-lea era marea problemă a pietii 
bucureştene, se uşurase prin deschiderea Dunării şi prin întinderea căilor 

ferate. Nevoia de altădată de a face aprovizionări pentru şase luni dispă- 
ruse. Vaporul și trenul puteau să aducă în fiecare săptămînă, dacă nu chiar 
in fiecare zi, orice cantități de marfă. Ar fi fost o lipsă de pricepere negus- 
torească să se mai continue cu marile depozite de altădată. Pivniţele şi ma- 
gaziile hanurilor rămîneau goale, fiindcă nimeni nu mai avea nevoie să le 
umple cu marfă. 

Prăvălule cu ziduri groase, cu uși ferecate care dădeau în curţi bine 
închise și bine apărate, trebuiră să facă loc magazinelor moderne, cu uși la 
stradă, cu ferestre largi si luminoase, cu vitrine care să atragă clienţii. Strada 
cu lumini vii, cu trotuare şi cu vitrine mari gonise lumea din curțile hanu- 
rilor, din şirul prăvăliilor cu tot felul de mărfuri si golise aceste curți care 
sunau a gol și a pustiu. 

Bătrînele construcţii ale hanurilor se șubreziseră şi amenințau cu pră- 
buşirea. Îmcet-încet începură să devină incomode pentru noua urbansitică a 
Bucureștilor. Zidurile trebuiau să cadă pradă tîrnăcopului ca nişte vestigii 
anacronice ale unor vremi dispărute de mult. Apariţia hotelurilor cu confort 
modern, cu lumină de gaz aerian şi cu apă curentă, închidea pentru tot- 
deauna odăile vechilor hanuri, care dădeau în galerii şi în pridvoare, și atră- 
geau ultimii călători din hanuri. 

Secularizarea averilor mănăstirești din 1863 a fost ultima lovitură dată 
hanurilor gospodărite şi speculate de egumeni. Aceste hanuri intrate în stä- 
pînirea statului trebuia să dispară ca un semn al vremii celei noi. Subrezite de 
timp, părăsite de oameni, inutile şi incomode, vechile hanuri mănăstirești 
se plecau resemnate în faţa unui sfîrșit firesc. Nici măcar trecutul lor is- 
toric sau amintirile pitorești ale vieţii dispărute nu mai interesa pe nimeni. 

Şi cu toate acestea unele hanuri s-au dat după vreme şi au primit trans- 
formările pe care le cerea viaţa cea nouă a Bucureștilor. Hanul Manuc deveni 
pe la 1870 »Hotel Dacia“ ; Hanul Damari, refăcut şi reînnoit după gustul 
şi tehnica cea nouă, se transformă la 1881 la „Hôtel de France“. Cele mai 
multe însă, în neputinţă de a se transforma şi adapta la vreme, se resem- 
nară $i primiră în tăcere loviturile nemiloase ale tîrnăcopului. 

Vremea hanurilor trecuse de mult şi odată cu ea și hanurile. 

GLOSAR 


A. 


abagiu = mestesugar ; producător de aba 
(postav de lînă groasă) 

acciză = taxă pe băuturi şi alte articole 
de consum percepută la intrarea lor 
într-o localitate 

achcros = nevalabil ; nul; fără putere le- 
gală 

adet = dare; impozit; îndatorirea clăca- 
şului față de stăpînul moșiei 

adiată (diată) = testament 

adipricon, antipricon = averea ce se pune 
în locul zestrei 

afierosi (a) = a dărui 

alagea = țesătură vărgată de mătase 

anafora = raport către domn, către caima- 
cam ; hotărire judecătorească 

analogon = proporţional 

angarii = sarcini ; greutăţi materiale ; bir; 
necaz ; belea 


B. 


baslic = cistig 

bei = domn 

bez = în afară de 

bezesten = han 

bobcea = legătură, teanc de tutun în care 
sînt cuprinse mai multe păpuși 

bogaz = stofă scumpă 

buluc-başa = comandantul unei companii 
de seimeni 


C. 


cacom (blană de cacom) = hermină 

cafas = balcon 

canavät = pînză rară de mătase, din care 
se făceau anterie 

capanliu = neguçätor turc 

carvasara = vamă ; locul vămii ; biroul va- 
mal 

casap = măcelar 

catagrafie = inventar ; recensămînt 

catabrisis = abuz ; încălcarea legalității 

cavaf = pantofar ; cizmar 


chembric(ă) = pinzä de bumbac vopsită 
şi lustruită 
chiurci-bașa = staroste de blänari 


civit, arnici ~ = indigo; albastru închis 

clironom = moştenitor ;  clironomie = moş- 
tenire 

cit = stambä ; material ieftin de bumbac, 
înflorat şi apretat 

comandită, societate în c, ~ = societate 


comercială în care cei ce dau banii 
necesari întreprinderii nu conduc afa- 
cerea şi nu sînt răspunzători in afară 
de banii daţi 

cupet = negustor 

cutnie = țesătură de mătase şi bumbac 


D. 


dava = pricină ; proces; contestaţie 

delă = dosar ; acţiune judiciară ; proces 

diaforă = pricină ; înțelegere; ceartă; li- 
tigiu 

dragoman = interpret pentru limbi străine; 
tălmaci 


E. 


ecsoflisis (exofliticon) v. a exoflisi 

cmbatic (embatichiu) = formă, contract de 
închiriere sau arendare a unui teren, 
prăvălie etc, 

etision = pe an; anual 

exoflisi (a) =a plăti; a achita; a li- 
chida o datorie; a expedia; a trimite 


G. 


geurea = batistă brodată cu mătase si fir 
ghermesut = stofă de mătase sau atlaz 
ghiordan = colier ; salbă; lanţ de git 
ginbea = haină largă îmblănită cu samur 


H. 


Palea, boieri ~ = boieri în funcţie 
Paraciladisi (a) = a adjudeca un imobil, te- 
ren, cumpărat de la mezat; 

bavalea = corvoadä ; îndatorire în bani 
sau in natură, impusă birnicilor 


I. 


iminei = papuci cu vîrful ascuțit 

iminigiu = meşteşugar care făcea sau vin- 
dea iminei 

isnaf = breaslă ; corporație de meşteşugari, 
negutätori 

iuzbaşa = căpitanul unui corp de osteni 
care păzea poarta curţii domneşti 


M. 
madapolon = pinzä fini, şifon adus din 
Polonia . 
madea, madelă = problemă; chestiune; 


ricină ; litigiu 
mabmudea = monedă turcească de aur, bä- 
tută de sultanul Mahmud în 1832 
maimar (meimar)-başa = starostele zidarilor 
şi lemnarilor 
marchitan = negustor de 
märfuri alimentare 
measifa, mesita = lună 
meremet = reparaţie; îmbunătăţire la o 
clădire 
mezat = licitaţie publică 
mofluz, mufluz = falimentar 
mungiu = lumînärar, mestesugar care face 
luminäri 


märungisuri şi 


musadea, musaade = autorizație; concesi- 
une ; preferinţă ; favor 
N. 
nabt = bani în numerar, pesin 
; | nv 
namestie, nemestie = acaret; dependinţă ; 


clädire ; constructie 

nart = preţ oficial hotărît de stäpinire, 
pentru mărfuri de primă necesitate 
(pîine, carne, luminäri etc.) 

nazăr = favoare . 

nazir = inspector; supraveghetor; guver- 
nator al unei cetăţi 

nästav, nästavunic = administrator al unei 
mănăstiri 

neftie, rochie de atlaz — = verde închis 

nefer = simplu soldat la turci 

noiam = poruncă ; ordin; dispoziţie 


o. 
ocină = moşie; proprietate 
ohabnic = moştenit; de moştenire; perpe- 


tuu 

omos = dar ; însă 

ot = de la; din 

otastinä, otasnitä = dijmă pentru vie aren- 
dată 

otnoșenie = adresă; raport; poruncă 


P. 


pacea, p. de samur = blană de la picioare 

pambriu = stofă de lină fină 

percal = ţesitură de bumbac albă si foarte 
subțire 

pereusia, periusie — avere zestrală 

perierghie = curiozitate de a afla, de a 
şti ceva 

perilipsis = rezumat 

peristasis = împrejurare ; ocazie 

peschir = cearşaf 

pestemene = ştergare ; prosoape 

pis = am scris 

pitac = ordin; poruncă scrisă; dispoziţie 

pliroforie = informaţie ; ştire ; lămurire 

pliroforisi (a) = a se informa ; a se lămuri 

politie = oraş ; capitală 

poslusanie = slujbă ; corvoadă 

pracsis (praxis) = practică, experienţă, pri- 
cepere 

proclet = blestemat 

protimisis = drept de preferință ; prioritate 

proviant = provizie; alimente (pentru os- 
tire) 

provlima = chestiune ; afirmaţie ; problemă 


R. 


riza-pazar = preţ de piaţă, de tirg, sta- 
bilit prin tocmealč, de comun acord 

rufet = breaslă ; corporație 

ruşfet = bacşiş; mită; atenție bănească 


S. Ş. 


sacatafsit (sacatifsit) = dărîmat, prăbuşit 
în ruină 

sadea = de un singur fel, neamestecat 

sameș = casier ; socotitor ; slujbaş financiar 

satarale = dări nedrepte ; belele 

sfantih = monedă de argint, austriacă, va- 
lorînd circa 2 lei 

simfonie (sinfonie) = înţelegere ; acord 

sin, snă = fiu 

sinet = act ; document ; rivaş 

sud, sutsvo = judeţ; ot sud = de la ju- 
deţul 

sudit = locuitor aflat sub protecţia unei 
puteri străine 

sultan-mezat = licitație publică, din ordinul 
sultanului, făcută în Divanul ţării 

samalagea = stofă vărgată de Damasc ţe- 
sută din bumbac şi mătase; adamască 

şart = ordine; înţelegere; obligaţie 

șatrage (satrange) = şaluri 

sufar = bucătar ; intendent 

şuh (sug) = misură de lungime austriacă 
echivalentă cu 0,316 m. 

T. 

tabanale = locul unde se tăbăcesc pieile 

tamazlic = cireadă ; turmă 

telal = crainic la licitaţie; negustor am- 
bulant de haine vechi 

telal-başa = starostele crainicilor sau ne- 
gustorilor ambulanți 

terzi-başa = staroste de croitori 

tiriplic = fir de mătase sau de bumbac ră- 


sucit si mercerizat, folosit la brodat 
sau împletit 

treapăd = amendă pentru deplasarea agen- 
tului executor ; alergătură 

treti = al treilea 

tropos = mod ; fel 


U. 
ugbi = galbeni 

V. 


vadea = termen de plată; scadentä ; soroc 

vechil = reprezentant ; mandatar intr-un 
proces ; avocat 

vel — mare; biv vel = fost mare 

vtori = al doilea 


Z. 


za = de ; logofät za vistierie 

zăbunar = meşter care lucrează  zăbune 
(haine de iarnă lungi, pînă la genunchi) 

zapciu = agent fiscal, slujbas la vistierie 

zaraj-bașa = starostele zarafilor 

zarf = suport metalic lucrat în filigran, în 
care se pune ceașca de cafea 

zuvelcă =  şorţ de pînză împodobit cu 
cusături şi cu fluturi ce se poartă în 
zilele de sărbătoare 

„Presa“, 1879 

„Revista istorică“ (1918—1940) 

„România Liberă“, 1881 

„Românul“, 1901 

„Steagul“ (oaia) 1897 

„Trompeta Carpaţilor“, IV (1866), VII (1869), XIII (1875) 
„Universul“, XIX (1901), XXI (1903) 

„Vestitorul românesc“, 1843—1846, 1848—1850, 1852—1855, 1864 
„Voința Naţională“, 1903 

RESUME 


L'ouvrage Historique des auberges de Bucarest traite de Pun des éléments principaux 
de la vis bucarestoise aux XVIIe— XIXe siècles. Institutions pleines de vitalité, qui ont 
conféré une personnalité pittoresque à l’aspect d'autrefois de Pactuelle capitale roumaine, les 
auberges de Bucarest ont eu un rôle particulièrement important dans la vie de notre pays. 

Apparues vers la fin du XVIÏa siècle, à une époque où la vie de la ville avait 
commencé à enregistrer des modifications et à s’organiser sur des coordonnées nouvelles qui 
annonçaient la transition du féodalisme au capitalisme, les auberges se sont imposées comme 
des facteurs contribuant directement à l’épanouissement du commerce et des métiers artisanaux. 

L'accroissement du nombre d’auberges, à Bucarest, dans la première moitié du XVIIIe 
siècle s'explique par le processus de rapide développement économique et social de la ca- 
pitale roumaine. Dans le contexte d’un accroissement constant de la population, la vie 
économique de la ville enregistre un développement significatif, attesté par une croissance 
marquée des métiers et du commerce, par l'apparition d’un nombre important de nouveaux 
ateliers, de boutiques, de banques etc. Tout ce processus allait déterminer une continuelle 
intensification de la circulation de marchandises ev de personnes à Bucarest. Venant de 
diverses provinces roumaines, mais aussi de l'étranger, de pays d'Orient et d'Occident, des 
commerçants fréquentent périodiquement la ville, attirés par les débouchés favorables que 
celle-ci offrait. 

Par suite de nécessité objectives, les auberges (en roumain, han, mot d'origine turque, 

ui désignait initialement des établissements d’hébergement et de restauration, situés au bord 

des routes ou dans les agglomérations, où les voyageurs étaient accueillis, pendant la nuit, 
avec leurs chevaux et leurs charettes), allaient évoluer continuellement. En effet, si les 
premières auberges bucarestoises, vers la fin du XVIIe siècle, étaient des constructions 
simples, en bois, celles qui ont été construites au début du XVIIIe siècle relevaient d’une 
conception plus élaborée, et étaient bâties en dur, surtout en brique ou en pierre. Les 
témoignages des voyageurs étrangers qui ont visité notre pays, ainsi que des gravures 
d'époque — pour le XVIIIe siècle et la première moitié du XIXa siècle —, des notes 
de voyage et des photographies — à partir de la moitié du XIXe siècle — nous présentent 
les auberges de Bucarest comme des bâtiments massifs, so'ides, souvent à étage, comprenant 
aussi des boutiques et des ateliers, disposant de caves vastes, sèches, utilisées pour l’entreposage 
des marchandises. Implantées soit au coeur même des zones commerciales, soit à proximité 
de celles-ci, les grandes auberges — édifiées par les voivodes, les monastières ou les com- 
merçants — ont constitué, des centres importants de l’activité manufacturière et commerciale 
de Bucarest, devenant un élément caractéristique de cette ville dans les siècles passés. Ayant des 
murailles (massives, étayées de contreforts, avec de solides portes en chêne renforcées de 
ferronerie, les auberges ont rempli également un rôle défensif de première importance lors 
de divers événements militaires d’autrefois. Lors de diverses calamités naturelles — incendies, 
inondations, tremblements de terre — lors des invasions étrangères, c'est dans ces auberges, 
véritables places fortes, qui l’on mettait à l’abri les principales valeurs des voivodes, des 
boyards et des monastères, y compris des documents et des livres rares. 

Les auberges ont été présentes, dans l’histoire politique également: des négociations 
pour la conclusion de traités de paix s’y sont déroulées, des diplomates étrangers ou des 
voyageurs chargés de diverses mission officielles ou privées, y ont été hébergés. 

Dans la vie socio-culturelle de la capitale roumaine, les auberges ont inscrit aussi 
des pages significatives. Souvent, des écoles ou des salles de spectacles, notables dans le 
paysage culturel bucarestois de l’époque, y étaient organisées, 

Les auberges peuvent être classées, suivant leurs propriétaires respectifs, en quatre 
catégories: auberges voivodales, auberges des monastères, auberges des boyards, auberges 
des commerçants. 

Evidemment, c'étaiens les auberges des voivodes qui étaient les plus importantes ; 
celles-ci occupaient de vastes superficies, avaient des murailles épaisses, comme celes de 
forteresses, comprenaient des dizaines de boutiques et d'ateliers, étaient pourvues de caves 
immenses et de puits creusés au milieu de la cour intérieure, déstinés à assurer l’eau potable 
pour les passagers, les gens de l’endroit et les bêtes de trait. 

La première auberge voivodale a été construite par le prince régnant Şerban Canta- 
cuzino (1678—1688) au coeur même de la ville; il a persiste jusqu’en 1882 et, ultérieure- 
ment, sur son emplacement a été construit le Palais de la Banque nationale, 

Le neveu et successeur de ce voivode, Constantin Brâncoveanu doué d’un remarquable 
esprit d'entreprise et de talent pour les opérations commerciales, allait faire construire 
lui-aussi deux auberges importantes. 

La première auberge qu'a fait construire Constantin Brâncoveanu, l'auberge de 
Sfintu Gheorghe — qui occupait tout le terrain sur lequel s'étend, de nos jours, le jardin 
de Sfîntu Gheorghe — a connu une intense activité commerciale jusqu'en mars 1847, quand 
elle allait périr dans les flammes d’un incendie qui a détruit une importante partie de la 
ville. Au XVIIIe siècle et dans la première moitié du XIX®, dans cette auberge ont eu 
leur résidence et ont conduit leurs affaires de grands commerçants de la ville, dont le plus 
notoire état Tudor Hagi Tudorache, figure marquante des milieux d’affaires de l’époque, 
non seulement dans notre pays, mais aussi à l'étranger. 

La seconde auberge construite par Constantin Brâncoveanu a porté son nom — on 
Pappelait l’auberge Constantin Vodă; elle se trouvait sur l’emplacement du bâtiment du 
Musée d'Histoire de la République Socialiste de Roumanie (anciennement, Palais des Postes). 

Parmi les auberges des monastères, les plus connus sont celles qu’avaient fait construire 
les prieurs (supérieurs ou oecumènes) des monastères ou églises de Mihai Vodă, Stavropoleos, 
Zlătari, Ste Ecaterina, St Spiridon Vechi, Sărindar, Colțea etc. Les revenus, très importants, 
obtenus de la gestion de ces auberges n’ont été guère utilisés pour l’agrandissement, la 
consolidation, la réfection ou la restauration des monastères tutélaires, car des ecclésiastiques 
cupides se sont approprié la majorité de ces sommes. 

Se rendant compte du caractère remarquablement lucratif de l'hôtellerie, des boyards 
qui, bien que possédant des terres et ayant de dignités importantes, ne parvenaient pas à 
trer des revenus suffisamment grands de leurs propriétés agricoles, mais détenaient, cependant, 
de ‘vastes superficies de terrain à l’intérieur même de la capitale, y ont fait bâtir des 
auberges. 

Mentionnons-en Pauberge construite par je ban Radu Golescu — L'Auberge Rouge —, 
située au croisement des rues Șelari et Smirdan; cette auberge allait devenir la propriété 
de Dinicu Golescu, puis de ses quatre fils qui Pont hérité. 

L'auberge du grand vornic Iordache Golescu (frère aîné de Dinicu Golescu) se trouvait 
sur la rue dite Podul Caliţei (ou la Route de Craiova), actuellement Calea Rahovei. 

L'ouvrage présente aussi l’auberge Filipescu, qui se trouvait au croissement des rues 
Lipscani et Podul Mogoşoaiei (Calea Victoriei), vis-à-vis de l'emplacement actuel du grand 
magasin Victoria, Pauberge Câmpineanu, sise à proximité de celle de Filipescu, de même 
que les auberges des boyards Văcărescu, Suţu, Grädisteanu, Creţulescu et Greceanu, re- 
constituant leur historique dans ses données essentielles. 

De la catégorie des auberges des commerçants, il convient de mentionner, en premier 
lieu, les auberges Papazoglu, Zamfir, Bältäreçu, Neculcea, Dedu, Mocanu, Simion, Scufa, 
Kazotti, Bossel, Gabroveni, l'Auberge, à Tilleuls. 

La plus importante des auberges de commerçants, qui est la seule — sauf l'Auberge 
à Tilleuls — à s'être conservée jusqu’à nos jours, était, sans nul doute, l’auberge de Manuc. 
C’est le riche commerçant arménien Emanoil Mirzaian Manuc Bei qui Pa fait construire au 
centre de la ville, sur Pemplacement de l’ancienne Cour voivodale, terrain qui avait été vendu 
aux enchères en 1789. En 1870, cette auberge a été moderniste et rebaptisée «Hôtel Dacia»; 
vest à Phâtel Dacia qu'ont eu lieu des représentations théatrales renommées de l'époque, 
de mémorables réunions des premières organisations syndicales, d’ardentes réunions patriotiques 
organisées en 1914—1916, en faveur de la cause de Paccomplissement de l'Etat national 
unitaire roumain. 

L'ouvrage comprend de nombreux témoignages dûs à des voyageurs étrangers qui ont 
visité notre pays à de différentes époques — Del Chiaro, Kreuchely, Benjamin Barker etc, —, 

pages où nous trouvons des informations particulièrement intéressantes concernant l'existence 
de certaines auberges de Bucarest. Des dessins et gravures d'époque, de Raffet et de Bouquet, 
sont reproduits dans l'ouvrage: ce sont des documents suggestifs, qui ont perpétué l’image 
de l'auberge de Manuc dans des aspects dynamiques, des scenes de genre animées, semblables 
aus photogrammes cinématographiques. 

Se fondant sur des documents historiques inédits, l'ouvrage Historique des auberges 
de Bucarest offre une synthèse très intéressante concernant un chapitre distinct de l’histoire 
de la capitale roumaine. Le texte proprement-dit est complété d’un glossaire de termes archaïques 
ou rares, inconnus du grand public, d’une riche bibliographie ainsi que d’un grand nombre 
de photographies anciennes des vieilles auberges, des marchés et des foires du Bucarese 
d'autrefois, de reproductions de portraits des figures des plus représentatives de la vie com- 
merciale du XIXe siècle, 

SUMMARY 


The History of Bucharest Inns highlights one of the major aspects of 17th-to-19th 
century Bucharest. Bustling with life, giving a touch of picturesqueness to the proud city 
of Bucharest, present-day Romania's capital, its inns played a part of paramount importance 
in this country’s life. 

It was not until the late 17th century that the first real inns appeared in Bucharest 
— at a time of urban renewal, when the life of the city assumed new organizational 
patterns, heralding the transition from the feudal order to capitalism — and they asserted 
themselves as agents spurring directly the progress of trade and crafts. 

The mushrooming of Bucharest inns during the first half of the 18th century was 
caused by the swift economic and social development of Romania's capital. The steady 
growth of the population brought with it a significant expansion of the city’s economic 
life, proved by the blossoming of trades and commerce, by the fast-growing number of 
new workshops, stores and shops, banks etc. All this process brisked up trade, the flow 
of commodities and of people, which served as à magnet to attract more tradesmen from 
various Romanian provinces, or foreign ones who periodically flocked, from the East 
ot from the West, to this city in their search of new and more profitable outlets for 
their merchandise. 

Emerged as an answer to objective necessities, the inns (Rom. — han, coined from 
a Turkish word defining a roadside or town public house with parlor and tavern, where 
travelers or other transient guests were accommodated overnight with rooms and meals and 
had their horse and carts scheltered) would naturally witness a continual evolution. If the 
first Bucharest inns, built at the end of the 17th century, used to be simple wooden 
structures, the early-(8th century ones became larger and more elaborate, constructed of 
durable materials like thick stone or brick. Foreign travellers’ recollections or contemporary 
engravings dating back to the 18th and early 19th century, travellers’ notes and photographs 
starting with the second h-!f of the 19th century preserved across the times the image of 
some compact sturdy buildings, often double storied, with workshops and stores, es well 
as dry and roomy cellars for the storage of commodities. Generally placed in the hub of 
commercial centers or in their close vicinity, the big princely, monastic or merchants’ inns 
of the Capital turned into paragons of Bucharest's good old times, as zones of uninterrupted 
manufacturing and trading activities. 

The massvie structures, thick buttressed walls and heavy iron-braced oak-log doors 
of the inns made the latter play a major ro'e in the military events of bygone centuries. 
In times of tribulation, during conflagrations lke great fires, floods, earthquakes or invasions, 
inns were without peer as shelters for the main valuables belonging to ruling princes, boyars 
or monasteries, including precious documents or books. 

No less pertinent in their presence in this country's political history: inns hosted 
peace negotiations and frequently accommodated foreign travellers or diplomats on various, 
private or official, missions in this city. 

Inns played a highly significant part in the Capital's social and cultural life, as 
abodes of culture, housing schools or theatre troupes, which provided the leading names 
of the old Bucharest cultural landscape. 

According to their owners, inns fall into four distinct categories: Princely, 
monastic, boyars' and merchants’ hostelries. 

The most important were obviously the princely inns, built on large expanses, with 
thick citadel-like walls, dozens of shops, huge cellars, stables and a well in the middle of 
the yard to provide water for both the guests and their animals an the local community- 

The first princely inn was built by Ruling Prince Șerban Cantacuzino (1678—1688), 
right in the heart of the city and was open until 1882, the National Bank Palace being 
later bui't on its site. 

His nephew and successor to the throne, Constantin Brâncoveanu (1688—1714), an 
intrepid spirit and highly business-minded person, built in his turn two important inns. 

The first, Hanul Sf. Gheorghe (St. George's Inn) — stretching over the whole area 
of the present St. George's Gardens — saw a brisk commercial activity until 1847, when 
it was consumed by the great fire which destroyed a significant part of the city. All 
through the 18th and during the first half of the 19th century, this inn was a thriving 
commercial point, wherefrom the great local merchants conducted their business, the most 
prominent figure being Tudor Hagi Tudorache, his nationwide fame going much beyond 
this country's borders. 

The second inn built by and named after Constantin Brâncoveanu — Constantin 
Vodă Inn — stood on the site of the former Post Office Palace, presently housing the 
Museum of History of the Socialist Republic of Romania. 

The best known monastic inns are those built by the fathers superior of the mo- 
nasteries and churches of Mihai Vodă, Stavropoleos, Zlătari, Sf. Ecaterina, Sf. Spiridon Vechi, 
Sărindar, Colțea. Nevertheless, the great profits made by those inns went more often 
than not to some cupid fathers superior and far too less to the expansion, strengthening or 
restoratoin of the churches and monasteries which had contributed to their foundation. 

Though owning big estates and holding high positions, some boyars who could draw 
little revenues from their farming lands but owned in-town large landed properties, would 
also bvild inns, knowing by keen and quick intuition how rewarding such an enterprise 
might be to he'p them increase their incomes. 

This category cf inns includes the Red Inn, built by Radu Golescu, at Selari and 
Smirdan streets; it was later owned by Dinicu Golescu and inherited after his death by 
his four sons. 

Brief historical data are also supplied on other inns as the one belonging to High 
Steward Iordache Golescu (Dinicu Golescu's elder brother) which stood on Caliţei Road, later 
named Craiova Road (now Rahova Avenue), or on the Filipescu-Inn, at Lipscani street and 
Mogoşoaia Road (now Victoriei Avenue), opposite to the “Victoria” department store, or 
Cîmpineanu Inn, in its immediate vicinity, as well as on inns belonging to boyars Văcărescu, 
Suţu, Grădişteanu, Creţulescu and Greceanu. 

Worth mentioning among merchants’ hostelries are primarily the Papazoglu, Zamfir, 
Răltărețu, Neculcea, Dedu, Mocanu, Simion, Scufa, Kazotti, Bossel, Gabroveni, or „cu 
Tei” inns. 

Nevertheless, the most important of all inns standing in the centre of the city 
was, besides Hanul cu Tei (lit. tr. = the inn with lime trees), Manuc's Inn, built in 1808, 
by a wealthy Armenian, Emanoil Mirzain Manuc Bei by name, on the site of the old 
Princely Court, sold at auction in 1798. In 1870, the inn was restored to house the 
“Dacia” Hotel, whose name is closely linked to contemporary remarkable theatre shows, 
the memorable meetings of the first tradeunion organization, to the ardent patriotic 
gctherings staged in 1914—1916 advocating the completion of the Romanian unitary 
national state. 

The volume contains also numerous testimonies provided by foreign travellers, who 
had visited this country along the time like Del Chiaro, Kreuchely, Benjamin Barker, 2.0. 
containing a wealth of highly significant data on Bucharest inns. Similarly, reproductions 
after drawings or engravings by Raffet and Bouquet give most picturesque images of 
Manuc's Inn, seen in dynamic, modern movie-like stances. 

Fundamented by original historical documents, The History of Bucharest Inns is a 
challenging synthetical study on a distinct chapter in the history of Romania's capital city. 
A glossary of words less known by the reading public at large is appended to the text 
which is lavishly illustrated with photographs of old inns, squares and markets, or with 
the portraits of the most prominent figures of the 19th-century commercial life. 

